
KONG SVERRE. 

Det er idag Syvhundredeaarsdagen efter Sverres Død, 9. Marts 
12Q2. 

Skjønt han tilhører en saa Qern Fortid, staar hans Billede dog 
for os tegnet i skarpe og klare Omrids. Vi har til Kundskab om 
hans Personlighed og Bedrifter Kilder, som efter Tidens Leilig- 
hed maa kaldes enestaaende baade ved sin Rigdom paa Detaljer 
og sin Paalidelighed, blandt dem først og fremst Sagaen om ham. 
Over 200 Kapitler, med indgaaende Skildringer af hans mange 
krigerske Eventyr og en udførlig og, som vi tør tro, fuldt korrekt 
Gjengivelse af flere af hans Taler. 

Af Sagaens Fortale faar vi vide, at den første Del er ført i 
Pennen af Islændingen Abbed Karl Jonsson, som kom til Norge i 
1185 og forblev der i nogle Aar. Vi faar vide, at det var efter 
Sverres Opdrag, han paatog sig at skrive hans Saga, og at han skrev 
dens første Del under Sverres eget Opsyn, idet Sverre «sad hos 
og bestemte, hvad der skulde skrives». Om den sidste Del af 
Sagaen faar vi vide, at den blev ført i Pennen (udentvivl af den 
samme Karl Jonsson) efter Beretninger af Mænd, som da havde 
deltaget i Kampene under Kong Sverre, eller som idetringeste 
havde havt Leilighed til at følge paa nærmeste Hold de Hændel- 
ser, hvorom de fortalte. 

Sverres Saga er altsaa forsaavidt en historisk Kilde af bedste 
Art, som den gjengiver ikke usikre Sagn og løse Rygter, men 
samtidige, velunderrettede Øienvidners Erindringer og Indtryk af 
de skildrede Personer og Begivender. 

Eftersom den imidlertid er ført i Pennen af en af Sverres 
Venner, delvis efter Sverres egen Diktat eller efter Meddelelser, 
som stammer fra hans Mænd eller Partifæller, maa vi antage, at 
den ikke kan give nogen helt objektiv rigtig Skildring, — at den 
maa have noget ved sig af et Partiskrift eller af tendensiøs 
Historieskrivning. Det er da ogsaa øiensynligt, at der gjennem 
hele Sagaen gaar en Stræben efter at stille Sverre og hans 
Handlemaade i den gunstigst mulige Belysning. Saafremt vi havde 
havt en ligesaa udførlig Saga, affattet efter Beretninger af Heklun- 

ger Og Bagler, vilde ganske vist mangt et Træk i denne Tids 
Historie have staaet for os i et noget andet Lys end det, hvori 
det nu staar. Vi savner dog ikke ganske Beretninger om Sverres 
Person og Bedrifter, som stammer fra hans Modstandere. Vi har 
saadanne hos flere udenlandske historiske Forfattere (den danske 
Saxo Grammaticus, de engelske Roger af Hoveden og William af 
Newbury), fremdeles i Brevskaber fra de landflygtige norske 
Biskopper, Breve og Banbuller fra Paverne o. s. v. Man har ved 
Hjælp af disse Kilder kunnet supplere Sverres Saga paa flere 
Punkter og undergive den en ganske indgaaende Kritik og Kon- 
trol i Hensyn paa dens historiske Paalidelighed. Resultatet af 
denne Kritik har været gunstigt, endog til Forundring gunstigt 
for den. Det umiddelbare Indtryk, man modtager ved dens Læs- 
ning, er bleven stadfæstet, nemlig at den er vel partisk for sin 
Helt, forsaavidt den fremhæver, h\ad der tjener til at forherlige 
ham eller til at undskylde hans Handlemaade, medens den glider 
let hen over de mere kildne Punkter, men at den dog ikke til- 
lader sig nogen ligefrem Forvanskning eller Forfalskning af den 
historiske Sammenhæng. Den er ensidig, men alligevel paa sin 
Vis ærlig og oprigtig og i Hensyn paa det rent faktiske udentvivl 
aldeles troværdig. Den er en biografisk Skildring af en enkelt 
Mand, som alene tager med af Landets almindelige Historie, hvad 
der nærmest vedkommer ham, men som saadan et Mesterverk, 
udmerket ved alle de Fortrin, som karakteriserer den islandske 
historiske Saga paa dens Høidepunkt af Udvikling: — en klar og 
jævn, malende og udtryksfuld Stil, en ypperlig Anordning og 
Gruppering af Stoffet, en merkelig Evne til at skildre Situationer 
og Begivenheder paa en anskuelig Maade og karakterisere de op- 
trædende Personer ved korte, rammende Træk. 

Det Billede, denne saa udforlige og i det store og hele saa 
paalidelige Kilde (sammenholdt med og suppleret ved de andre) 
giver os af Sverre, er da utvivlsomt Billedet af en Personlighed, 
saa original og særegen, udrustet med en saa mangesidig og stor- 
ariet Begavelse, at han i saa Maade ikke har noget Sidestykke i 
vor Historie og, vi kan vist trj'gt føie til, yderst Faa i den hele 
Verdenshistorie. 

Hvad vi læser om hans Streiftog og Marscher gjennem Ode- 
marker, over vilde, uveisomme Fjeldvidder, uden Mad, næsten 
uden Klæder, i Uveir og Kulde, vidner nu først om, at han maa 
have besiddet en ganske vidunderlig Legemskraft. Hans Mænd 
— fordetmeste haardføre Karer, vante til alskens Savn og Stra- 
badser, — bliver ofte modfaldne, giver sig rent over. Mange 
omkommer eller bliver syge og skrøbelige; ham syntes intet at 
bide paa; han er altid lige rolig og behersket og har altid Kraft 

tilovers, saa han ikke bare kan sørge for sig selv, men ogsaa for 
sine Folk, tale dem tilrette, sætte nyt Mod i dem. Han er paa- 
færde sent og tidligt, ved Nat og ved Dag, altid optaget af sin 
Gjerning som Krigshøvding og Konge, — endnu i sine sidste Dage, 
efter et kampfyldt Liv, utrættelig, nøiende sig med mindre Hvile 
end nogen anden. 

Hvad Kilderne fremdeles giver os et Indtryk af, er hans mer- 
kelige Evne til at tvinge under sig og beherske andre Mennesker. 
Den Flok, hvormed han begyndte sin eventyrlige historiske Løbe- 
bane, var fordetmeste det værste Udskud, forvildede, lovløse Per- 
soner, som ikke havde Tanke for andet end at leve høit paa 
Andenmands Bekostning. Han gjorde dem til sine lydige Red- 
skaber, disciplinerede dem, saa de blev alle andre overlegne i 
krigersk Dygtighed og Paalidelighed og et Mønster og Forbillede i 
Hens3'n paa Troskab mod sin Høvding. De gamle Birkebeineres 
Hengivenhed for Sverre var grænseløs, og deres Tro paa ham var 
det ikke mindre. Hvad han havde sagt og villet, var Lov for 
dem, hans politiske Program et Slags Religion, som de altid var 
rede til at vaage Livet for. 

Han havde da ogsaa saa ofte givet dem Beviser paa sin aldrig 
svigtende Aandsnærværelse og Raadsnarhed i Farens Stund,' sin 
Opfindsomhed og Rigdom paa Udveie, sit sikre Blik for, hvad 
der var at gjøre i en snever Vending, at det ikke var til at undres 
paa, at han blev til et Orakel for dem. Det havde saa ofte vist 
sig, at det gik dem galt, naar de ikke rettede sig efter hans Raad, 
medens de ved at følge ham og lyde hans Vilje altid blev seirende 
eller undgik den truende Fare. 

Vi faar i hans Saga indgaaende Skildringer af en lang Række 
Fægtninger tillands og tilvands, som han fik at bestaa. I saa- 
godtsom alle blev han Seirherre, og det oftere under saa fortviv- 
lede Omstændigheder, mod en saa overvældende Overmagt af 
veludrustede, hevntørstende og modige Fiender, at det kan synes 
utroligt og udenfor alle Rimelighedens Grænser. Man kunde her 
være tilbøielig til at tro, at Sagaen har pyntet paa og overdrevet 
til Forherligelse af sin Helt. Men just i flere af disse Tilfælde 
bliver dens Beretning paa det bedste stadfæstet ved Beretninger* 
som stammer fra Sverres Fiender. I disse Beretninger føres 
Sverres Seire. vundne mod al Rimelighed, tilbage til overnaturlige 
Magters Hjælp og naturligvis onde Magter. Den engelske Forfat- 
ter William af Newburjs som vistnok har faaet sin Kundskab af 
en landflygtig norsk Geistlig, fortæller om Slaget ved Fimreite 
(1184), at Sverre havde med sig en Heks, som ved sine djævelske 
Kunster fik Havet til at opsluge Kong Magnus Erlingssøn med 
hans Flaade. Sverre hentyder selv i sin Tale i Bergen efter Sla- 

get til denne blandt Modstanderne gjængse Forklaring af hans 
Seirvindinger. « Nogle siger,» heder det i Talen, «Sverre er seir- 
sæl, Sverre er klog, men saa svarer man: hvad er det at undres 
over? Han har gjort nok for det, givet sig Djævelen i Vold. 
Nogle siger endog, at jeg er den skinbarlige Djævel, kommen 
lige fra Helvede og sluppet løs i min Skikkelse.« 

Den rette Forklaring, som ofte fremgaar med al ønskelig 
Tydelighed af Sagaens Beskrivelse af Slagets Gang, er naturligvis 
den, at, naar Sverre stadig seirede endog mod en overvældende 
Overmagt, saa skyldtes det de af ham opdragne og disciplinerede 
Krigeres Færdighed og Flinkhed i Vaabenbrug og Manøvrering, 
og fremfor alt hans egen overlegne Førerbegavelse. Vi ser, at 
han, byggende paa sine Mænds rent professionelt soldatermæssige 
Opøvelse, har indført en helt ny Krigskunst baade tillands og 
tilvands. Han pleiede ikke at lade sine Skibe binde sammen i 
Slagene, som Skik var, men lod dem bevæge sig hvert for sig, saa 
de kunde lægge til, hvor det mest behøvedes; heller ikke pleiede 
han at fylke sin Hær, men fordelte den i mindre Flokke, som 
gik løs paa Fienden fra flere Kanter, saaledes at de naturligvis 
dog virkede sammen og efter en fælles Plan. Derved opnaaede 
han at give sine Hære og Flaader en Bevægelighed og en Hurtig- 
hed, som mere end opveiede deres ringe Mandskabsstyrke. At 
han var et militært Geni, og det af første Rang, derom kan der 
vist ikke være mindste Tvivl. 

Ikke mindre klart fremgaar det af Kilderne, at han har været 
et politisk Geni, — at han forstod at bruge Magten ligesaa godt, 
som han forstod at vinde den, — at han har havt den store 
Statsmands vide Overblik og praktiske Sans, — Evnen til at ar- 
beide for bestemte særskilte Formaal uden at tabe den almene 
Sammenhæng afsyne. 

Han begyndte som en ret og slet Eventyrer, hvis saakaldte 
Ret til Kongedømmet alene kunde finde Støtte i Menigmands 
Fordomme og blinde Vedhængen ved gammel Vane og Vedtægt. 
Men han har indseet, at, om han ikke behøvede nogen anden 
Ret ligeoverfor sit Følge af raa Krigere, om han ikke behøvede 
nogen anden Ret for at seire, saa maatte han, for at Seiren skulde 
faa varig Betydning, søge at stille sit Kongedømme paa en videre 
principiel Basis. Han bragte ogsaa en saadan tilveie ved en al- 
deles eiendommelig Kombination af Retssætninger, som stammede 
fra helt forskjellige Hold. Han opstillede, hvad man kan kalde 
et helt Program eller politisk System, som paa én Gang var saa 
gammeldags nationalt, at det kunde vinde Indgang og Forstaaelse 
i Folkets brede Lag, og saa europæisk moderne, at det kunde 
drage Næring af og finde Støtte i den fremadskridende almene 

Udvikling. Han vidste med stor Kløgt at udfinde og fremhæve, 
hvad der i den bestaaende Stats- og Samfundsorden kunde tjene 
som Tilknytningspunkter for dette Program. Han drog Konse- 
kvenserne af det og bragte det paa samme Tid til mere almen 
Forstaaelse ved at foretage eller sætte i Gang indgribende Refor- 
mer i Hensyn paa Retspleie og Administration. Og hvad der 
kanske mere end noget andet vidner om hans politiske Geni, er 
Maaden, hvorpaa han hævdede sit Program ligeoverfor Geistlig- 
heden og Paven, — Maaden, hvorpaa han (særlig ved det efter 
hans Foranstaltning og vistnok ogsaa væsentlig af ham selv for- 
fattede Forsvarsskrift ligeoverfor Geistligheden, den saakaldte 
cTale mod Biskopperne«) vidste at vende Kirkens Vaaben mod 
dem selv — det Skarpsind, hvormed han øiensynlig har gjennem- 
skuet Hierarkiets Svagheder, Misforholdet mellem dets Præten- 
sioner og theoretiske Magtfylde og dets virkelige Herredømme 
over norsk Folkemening. 

Sverre blev, som bekjendt, opdraget til Prest og modtog geist- 
lig Indvielse. Fra sin gamle Stand beholdt han altid en stor 
Forkjærlighed for at holde offentlige Taler, og han havde heldig- 
vis sørget for, at nogle af disse er blevne bevarede til vor Tid. 
Det er virkelige Mesterverker paa sit Vis, Prøver paa Veltalenhed 
af den eiendommeligstc Art, udmerket ved et egte nationalt lunt 
Humor, en ofte bidende Satire og en merkelig Evne til at slaa 
paa saadanne Strenge, som maatte give Gjenklang hos det Publi- 
kum, til hvem han henvendte sig. 

Det fremgaar af disse Taler og af Forsvarsskriftet mod Geist- 
ligheden, at han var vel beslagen i sin Bibel og besad grundige 
Indsigter i den kanoniske Ret. Vi ser, at han tillige har været 
godt kjendt med den nationale norrøne Literatur. Han citerer 
Eddadigte og andre gamle Skaldekvad. Han paaberaabes som 
Autoritet i Spørgsmaal vedkommende Norges ældre Historie. 
Han befattede sig selv med Sagaskrivning. Ikke blot «sad han 
hos ved Nedskrivningen af hans egen Saga» og ((bestemte hvad 
der skulde skrives* ; men vi hører ogsaa om, at han har havt sin 
Haand med ved Affattelsen af Sagaer om nogle af sine nærmeste 
Forgjængere. Vi hører, at han har givet sig af med Lægekun- 
sten. Danske Korsfarere, hvis Tog er beskrevet i et til vor Tid 
bevaret Skrift, gjorde en lang Afstikker fra sin Vei for at træffe 
Sverre og nyde godt af hans erfarne Raad i Hensyn paa deres 
Reisekart, — det er aabenbart, at han har været merkværdig 
mangesidig anlagt og udviklet og forstaaet sig paa noget af hvert. 

Hvad vi faar vide om Sverres Væsen og Livssyn, gjør ofte Ind- 
tryk af noget saa frigjort modernt, at han snarere synes at til- 
høre det 18. eller 19. Aarhundrede end det 12. Det synes, som 

om han har været helt opløftet over de i Samtiden raadende 
Fordomme og Lidenskaber. Han udviste et Maadehold i Mad og 
Drikke, som var et Særsyn i de Tider. Han viste en Humanitet 
og Forsonlighed ligeoverfor sine Fiender, som var et endnu større 
Særsyn. Han spottede over den Art af Religiøsitet, som var den 
i Samtiden mest omspurgte og høiest vurderede (nemlig den ud- 
vortes, den, som viste sig i, at man skulde <(slikke hver Kirke, 
man gik forbi»). Han udtalte sin Ringeagt for det Slagsbrorsvæ- 
sen, hvori Samtiden saa sit krigerske Ideal. Han talte ved flere 
Leiligheder paa sin sedvanlige ironiske Maade om sin Mangel paa 
Mod, saaledes ved Ordvekslingen melfem ham og Biskop Nikolas 
Arnessøn i Saltøsund, da han svarede paa Biskoppens Udfordring 
til Tvekamp: <(Hvis Nikolas og jeg slaas, vilde man sige, at det 
var, som naar to Tisper gav sig til at slaas, da ingen af os har 
Ord for at besidde Mod.» Han vilde ikke have vaaget en saadan 
Spøg med sig selv, hvis han ikke havde været fuldt tryg paa sine 
Mænds Respekt, og hvis han ikke havde vidst med sig selv, at 
han havde afgivet saa fyldcstgjørende Frøver paa sit Mod, at in- 
gen vilde kunne falde paa at drage det i Tvivl. Men hans Mod 
havde en anden Karakter end det i Samtiden sedvanlige; han stak 
i denne som i andre Henseender skarpt af mod sine Omgivelser. 
Hans Mod var mere det koldt beregnende moralske end det vildt 
fremstormende fysiske. 

Over alle Sverres andre Egenskaber lyser frem hans ubøielige 
Viljestyrke. .Han begyndte sin Kamp under slige Vilkaar, at der 
næsten ikke syntes levnet nogen menneskelig Chance for at seire. 
Efter 8 Aars uafladelige Kampe og Anstrengelser lykkedes det ham 
endelig at tilføie sin Modstander og Medbeiler, Magnus Erlingssøn, 
et knusende Nederlag og at fælde ham, og med ham de fleste af 
Lendcrmandsaristokraticts Hovedmænd og Førere. Nu skulde det 
synes, som om han endelig havde naaet sit Maal og kunde hvile 
ud. Men nei! Den ene Oprørsflok reiste sig mod ham efter den 
anden, den sidste, — Baglernes, — værre end nogen. Sver- 
res Flaade blev ødelagt; Baglerflokkene sværmede om i det hele 
Land. Biskop Nikolas kunde pralende sige: «Sverre Prest har 
nu ikke mere igjen af Norge end et Nes, og egentlig kunde det 
være nok for ham, om han raadede for den Strimmel af Øren 
(ved Throndhjems By), som ligger udenfor Palissaderne, og selv 
hang der paa Galgen.)) Samtidig brød det længe forberedte Uveir 
fra Pavestolen løs mod ham med Banstraalen over dette »Djæve- 
lens Lem» og Interdikt over enhver Del af Riget, som blev ham 
tro, — og det, trods Afstanden, langtfra uden Virkning. Den sid- 
ste af Landets Biskopper, som holdt fast ved ham, hans fordums 

Hirdprest og gamle Ven, den bergenske Biskop Martin, saa sig 
nu nødt til at forlade ham og gaa over i Fiendernes Leir. 

Sverre var ved dette Tidspunkt (1198—1199) en aldrende Mand 
(omkring 50 Aar gammel). Fem og tyve Aars uafladelige Stra- 
badser og Kampe maa have slidt sterkt paa hans Legemskræfter. 
Men han hølede ikke af. Hans Viljestyrke bestod ogsaa denne 
Prøve, og det lykkedes ham atter at vinde Overhaanden i Landet 
ligeoverfor sine Fiender. Han døde i sit Høisæde omgivet af sine 
Mænd. Det gik ikke, som Biskop Nikolas havde spaaet, at hans 
Legeme vilde blive hugget istykker til Føde for Hund og for Ravn. 
Han døde ubeseiret, men dog heller ikke som Seirherre. Hans 
Fiender stod ved hans Død fremdeles i Vaaben; hans Ret, hans 
Sag var fremdeles sterkt omstridt. Seirherre blev han først efter 
sin Død; men da blev han det ogsaa i en Grad som faa andre, 
kanske ingen anden i vor Historie. Hans politiske Program, hans 
Grundsætninger om Kongedømmets Væsen og Opgave, som havde 
været den Fane, hvorom Birkebeinerne havde været holdte sam- 
men, saa de voksede fra at være en Flok til at blive et Parti, 
blev allerede i de nærmeste Slegtled efter Sverre Fanen, hvorom 
det hele Folk samledes, saa endog Repræsentanterne for de gamle 
Stormandsætter, mod hvis Magt disse Gnmdsætninger særlig 
havde været rettede, kjæmpede for dem med den samme Iver og 
Haardnakkethed, hvormed deres Fædre havde kjæmpet mod dem. 
Hvad der skete i norsk Politik og Lovgivning i disse nærmeste 
Slegtled efter Sverre, synes bare at have været en Fuldbyrdelse 
af hans Testamente, en Dragen de sidste Konsekvenser af det 
Standpunkt, hvorpaa han saa klart og bestemt havde stillet sig. 
Og da dermed den norske Stats- og Samfundsorden blev sat i den 
Skik, som den bevarede i Aarhundreder næsten uden Forandring, og 
som igjen blev Grundlaget for Folkets nyere Udvikling, kan man 
nok sige, at det er Sverres Aand, som har været raadcnde i norsk 
Historie lige til den Dag idag. 



Forsaavidt har vi al mulig Grund til at feire Mindet om denne 
Mand. Forsaavidt det kommer an paa Begavelsens og Indflydel- 
sens Storhed, fortjener ingen det bedre end han. 

Her\'ed er imidlertid et andet Spørgsmaal, som maa søges be- 
svaret. Sverres geniale Begavelse er udenfor al Tvivl. Men blev 
den stillet i en god Sags, en stor og frugtbar Idés Tjeneste? 
Eller brugtes den til at fremme rent personlige Formaal? Sver- 
res epokegjørende Indflydelse i norsk Historie er ligeledes uden- 
for al Tvivl. Men i hvilken Retning har denne Indflydelse gaaet? 
Har den gaaet ud paa at vække eller kvæle Liv? Har den gaaet 

ud paa at aabne Vei eller stænge af for den fremadskridende Ud- 
vikling? 

Vi ved, at slige Spørgsmaal har været reiste og bliver reiste i 
Hensyn paa Verdenshistoriens høiest fremragende Skikkelser. Til 
Eksempel Napoleon I. At han var et af de allerstørste Genier, 
som nogensinde er fremtraadt paa den historiske Skueplads: 
derom har der aldrig kunnet være Strid. Saameget videre har 
Meningerne gaaet ud fra hinanden i Hensyn paa den Brug, han 
gjorde af sit Geni. Mens han har været og fremdeles er inden 
vide Kredse af det franske Folk Gjenstand for en formelig Kul- 
tus, har flere af Frankriges mest fremragende Aander (til Eksem- 
pel Comte og Michelet) villet have ham opfattet næsten som en 
Guds Svøbe, en Forbandeise for det Folk, som lagde sin Skjæbne 
i hans Haand. Han er bleven fremstillet som en blot og bar 
Reaktionens Mand, ved hvem Folket blev ført ind paa en Afvei, 
saa Frugterne af den revolutionære Kraftanstrengelse for en stor 
Del forspildtes, — en rent dæmonisk Personlighed, hvis Motiv 
alene var et grænseløst og hensynsløst Begjær efter Ære og Magt og 
paa dette sit egoistiske Magtbegjærs Alter ofrede det franske Folks 
Velfærd og udtømte dets Kræfter, saa det kjendes paa det den 
Dag idag. 

Det kunde synes at ligge nær at gjøre en lignende Opfatning 
gjældende af Sverre, som virkelig, efter hvad der oftere har været 
fremhævet, i adskilligt minder om Napoleon. 

Lad os stille os for Øie Norges Tilstand ved det Tidspunkt, 
da Sverre optraadte som Thronkræver! De borgerlige Urolighe- 
der, som i lange Tider havde sønderslidt Landets, og som havde 
sit Ophav i den forældede Opfatning af Kongedømmet som en 
Ættebesiddelse, en Privateiendom, hvorefter enhver Kongesøn, 
uden Hensyn til, om han var egte- eller uegtefødt, havde Krav 
paa sin Del deri, var blevet endelig stansede og Kilden, hvoraf de 
var udrundne, syntes for altid tilstoppet ved de nye Regler for 
Thronfølgen, som var bleven fastslaaet ved Overenskomsten af 
1164, nemlig egte Fødsel, Førstefødselsret, Kongedømmets Enhed 
og Udelelighed, Prøvelse af Kongeemnets Skikkethed for Stillingen 
ved en Forsamling af Rigets geistlige og verdslige Sormænd, alt- 
saa en Slags Overgangsform mellem Valg- og Arvekongedømme. 
Staten syntes ved disse Regler at være lagt over en ny, bredere 
og tryggere Grundvold, Veien syntes banet for en ny Udvikling, 
tilsyneladende rig paa Fremtidsløfler svarende til Forholdene i 
Europas ledende Kulturlande. 

Denne Udvikling maatte vistnok, ved at styrke Aristokrati og 
Hierarki, virke til at trykke det menige Folk, Bondeklassen, ned 
i en større og større Afhængighed. Men det var saa langt frem 

til det, at vistnok ingen tænkte derpaa. Det menige Folk var vel 
tilfreds med den i 1164 grundede nye Ordning; der er ikke Spor 
af andet. Magnus Erikssøn, den med al kirkelig Høitid kronede 
Konge, Sigurd Jorsalfarers Dattersøn, var populær og fortjente i 
mange Henseender at være det. Folket var træt og lei af de Vel- 
færden forødende Thronfeider, ønskede fremfor alt Fred, og det 
var der nu den bedste Udsigt til. Ingen Kongesøn eller Thron- 
prætendent, som udgav sig for at være Kongesøn, var mere for- 
haanden, saavidt man vidste om. Magnus Erlingssøns Kongedømme 
syntes fuldt befæstet og dermed Landets Fred og den nye Stats- 
skik, som i saa mange Henseender var et saa afgjort Fremskridt 
fremfor den ældre, saa langt bedre stemmende med den samtidige 
almeneuropæiske Kultur. 

Alt dette forstyrrede Sverre ved sin Optræden. Han rippede 
op de gamle Saar, som endelig holdt paa at gro igjen; han aab- 
nede atter Døren paa vid Væg for en hvilkensomhelst Eventyrer 
til at forsøge sin Lykke paa Bekostning af Landets Fred og Lykke. 
Man maa spørge i Kraft af hvilket Princip, hvilken almengyldig 
Idé? Maa det ikke siges, at han ved sin Optræden bare kan have 
havt et personligt Maal for Øie og bare handlede ud af en hen- 
synsløs Egoisme? Maa det ikke siges, at han ved sin Optræden 
som Thronkræver var en forbrydelse mod det norske Folk, — 
hos en saa fordomsfri, saa klart og skarpttænkende Mand en be- 
vidst, utilgivelig Forbrydelse? 

Han udgav sig for Kongesøn og beraabte sig til Fordel for sin 
Sag paa, hvad der kaldtes den hellige Olavs Lov, hvorefter en- 
hver Kongesøn, uden Hensyn til egte eller uegte Fødsel skulde 
have Krav paa at faa Del i Kongedømmet. Men han fremstillede 
aldrig noget Vidne for Rigtigheden af sit Udsagn; han skaffede 
aldrig tilveie noget, som endog i fjerneste Maade lignede et Bevis, 
og han maa have vidst med sig selv, at han heller aldrig vilde 
kunne skaffe noget saadant. Sæt, at han alligevel virkelig var det, 
han udgav sig for at være, — lader det sig antage, at han, denne 
over sin Samtid saa overlegne Personlighed, hvis gjennemtræn- 
gende Skarpsindighed, vide Overblik og sunde Omdømme vi saa 
ofte har Anledning til at beundre, skulde have været blind for, at 
en Regel, hvorefter enhver, som udgav sig for Kongesøn, endog om 
han ikke havde nogetsomhelst Bevis for sit Udsagn, skulde kunne 
vække Ufred i Landet, var en Urimelighed, — at han skulde have 
været blind for, at overhovedet den Opfatning af Kongedømmets 
retslige Grundlag og Væsen, hvori han fra først af tog sit Udgangs- 
punkt, var forældet, barbarisk, uforenelig med Statens Trivsel og 
Folkets Fremgang, og at de ved Overenskomsten af 1164 indførte 

Hegler om Thronfølgen betegnede et afgjort Fremskridt og stemte 
overens med Samtidens bedste Mønstre? 

Lader det sig antage, — endog om vi forudsætter, at han havde 
eller troede at have Ret til Kongedømmet, ifølge den saakaldte 
hellige Olavs Lov, — at han kan have vedblevet at opfatte sin Sag 
som den gode og retmæssige, naar han saa, hvorledes han blev 
henvist til at omgive sig med alskens løst Pak, medens han stadig 
havde mod sig Landets bedste Mænd, alle de gamle Storætter, 
som havde været og fremdeles var Bærere af Folkets Kultur, — 
naar han saa sig drevet til at appellere til de slette demokratiske 
Instinkter ved at ægge sine Mænds Gridskhed efter Gods og Guld, 
deres Misundelse ligeoverfor «Miødisterne og Guldhalsene«, det 
vil sige de høiere Samfundsklasser, eller i bedste Fald til Thrøn- 
dernes bornerede Bygdepatriotisme ligeoverfor Vikverjer og Gula- 
thingsmænd? 

Hans Saga lægger ikke Skjul paa, at han, da han granskede 
Stemningen i Landet, inden han optraadte som Thronkræver, kom 
til det Resultat, at det hele Folk, Høi og Lav, var vel tilfreds med 
den bestaaende Tingenes Orden og Magnus Erlingssøn fuldkom- 
men hengivent. Maa det saa ikke opfattes som Spot og Hykleri, 
naar han fremstillede sig som Folkets «Befrier», — naar han 
sagde (i sin Tale til Bergensmændene efter Slaget ved Fimreite 
1184): «Vi har lidt saamegen Nød og havt et saa tungt Arbeide, 
at vi helst havde ladet det hele fare, saafremt vi ikke havde yn- 
kets over vort Folk og seet, at de herskede over det, som ingen 
Ret havde dertil,« — endog om det forudsættes, at han virkelig 
havde eller troede at have paa sin Side denne saakaldte «Ret» 
efter den hellige Olavs Lov? 

Og er det ikke, naar alt kommer til alt, sandsynligt, at han 
ikke engang havde denne Ret, og at han vidste med sig selv, at 
han ikke havde den — at han, med andre Ord, var en ligefrem 
Bedrager, som løi sig til den kongelige Herkomst, og hvis Fræk- 
hed og Evne til Forstillelse og Komediespil altsaa maa have væ- 
ret ligesaa forbausende stor som hans Viljestyrke og politiske og 
militære Begavelse? 

Hvad nu dette sidste Spørgsmaal angaar, vil det ganske vist 
aldrig blive muligt at besvare det bestemt enten i den ene eller den 
anden Retning. Der er meget, som taler /or, at han var eller tro- 
ede at være en Søn af Kong Sigurd Mund, meget, som taler mod, 
efter mit Skjøn mest, som taler mod. Det tynger svært i Vegt- 
skaalen til denne Side, at hans Saga, som dog lægger an paa at 
fremstille ham og hans Sag i det just fra Samtidens Synspunkt 
gunstigste Lys, ikke ved at anføre nogetsomhelst, som enten di- 
rekte eller indirekte skulde tjene til at bestyrke Rigtigheden af 

hans Paastand, ikke engang saameget som at man bemerkede 
nogen Lighed mellem ham og hans foregivne Fader, det mod- 
satte erkjendes endog ligefrem. 

Jeg ser imidlertid ikke rettere, end at Besvarelsen af dette 
Spørgsmaal under ingen Omstændigheder vilde kunne faa nogen 
afgjørende Betydning i Hensyn paa Dommen over Sverres mo- 
ralske Karakter og historiske Rolle. 

Endog om vi havde fuld Vished for, at han virkelig var eller 
troede at være Kongesøn, vilde det, som før nævnt, ikke have 
været tilstrækkeligt til at frikjende ham for Historiens Domstol, 
eftersom han var altfor oplyst og fritskuende til at dele Menig- 
mands Fordomme i Hensyn paa den hellige Olavs Lov eller til 
at opfatte sin Egenskab af Kongesøn som en virkelig gyldig Ad- 
komst til at forstyrre Landets Fred og velte overende den bestaa- 
ende lovlige Tingenes Orden. Paa den anden Side vilde, just af 
den samme Grund, Visheden om, at han ikke var Søn af Kong 
Sigurd Mund, men af Unas Kambare, og at han vidste, at saa var 
Tilfælde, ikke forslaa til at fælde ham. Retten ifølge den hellige 
Olavs Lov (o: Egenskaben af Kongesøn) var et uundværligt Mid- 
del for ham; han maatte tage sit Udgangspunkt i den, om han 
vilde naa frem til Magten; der var ikke Raad for andet; men han 
har fra sit Standpunkt kunnet have saa liden Respekt for denne 
Ret, at det i hans Øine ikke gjorde synderlig Forskjel, om den 
var virkelig eller blot fingeret. Vi ved om Sverre, at han aldeles 
ikke var kræsen i Hensyn paa sine Midler, at han i en snever 
Vending tog sin Tilflugt til uværdige Kneb og Kunster, at han i 
det hele var langt fra at være nogen pletfri eller særlig ophøiet 
Karakter. Om vi havde Vished for, at han løi sig til den konge- 
lige Herkomst, vilde dette vistnok kaste en mørkere Skygge over 
hans Personlighed end noget andet, som er bekjendt om ham. 
Det vilde, med en saadan Vished for Øie, være svært vanskeligt 
at forsone sig med hans Optræden som Thronkræver. Men man 
vilde ikke derved faa Ret til at bryde Staven over ham i moralsk 
Henseende og stemple ham som en samvittighedsløs Eventyrer, 
saafremt der er Grund til at tro, at hans Maal ikke bare har 
været at tilfredsstille et egoistisk Begjær efter Ære og Magt, at 
han har havt for Øie en anden og høiere Ret end den, som laa 
i at være Kongesøn. Og det er der. 

Vi tør tro, at han, med sit grundige Kjendskab til Norges for- 
udgaaende Historie og sin overlegne Intelligens, har indseet, at 
Overenskomsten af 1164 ikke svarede til den Stilling og de Op- 
gaver, som syntes anviste det norske Kongedømme gjennem dels 
Tilblivelse og gjennem den Rolle, dets mest fremragende Repræ- 
sentanter havde spillet. Harald Haarfagre samlede Riget i skarp 

2 — Sars : Samlede Verker. IV 

Modsætning til det gamle Høvdingaristokrati; Olav Trygvessøn og 
Olav den Hellige kristnede Riget ligeledes i skarp Modsætning til 
det samme Høvdingaristokrati. Deraf fulgte, at det norske Konge- 
dømme maatte faa og fik en særegen Karakter og særegne Op- 
gaver. Det maatte faa en udpræget antia ristokra tisk og i Sam- 
menhæng dermed ogsaa antihierarkisk Tendens; dets lige Vei 
fremover til Ære og Magt maatte blive: at hævde og befæste sig 
i sin historisk givne Stilling som den norske Kirkes Hoved, og 
det menige Folks Beskytter og Forsvarer ligeoverfor Stormæn- 
dene. Ved Thronfeiderne og Haarfagreættens Forfald under Si- 
gurd Jorsalfarers nærmeste Efterfølgere blev Kongedømmet mere 
og mere ført ud af denne Vei, og ifølge Overenskomsten af 1164 
syntes det at skulle faa en helt ny Karakter ved at drages ind i 
de verdslige og geistlige Stormænds Kreds og stilles i et afhæn- 
gigt Forhold til Aristokrati og Hierarki. 

Heri har Sverre kunnet se et Brud i den historiske Sammen- 
hæng, og derimod har han stillet Traditionerne fra Harald Haar- 
fagres, Olav Trygvessøns og Olav den Helliges Tid. Det er dette, 
som for ham har været den hellige Olavs Lov, hvori han fandt 
Retfærdiggjørelse for sin Optræden som Thronkræver. Den popu- 
lære, barbariske Opfattelse af Kongedømmet som en Ættebesid- 
delse, en Privateiendom, og de dermed sammenhængende Arve- 
følgeregler, hvorefter alle Kongesønner, uegte som egte, en eller 
flere paa én Gang havde Krav paa at faa Del i samme, — det 
har for ham bare været de døde Skal, den levende Kjærne har 
været Kongedømmets demokratiske Karakter og Uafhængighed af 
geistlige og verdslige Stormænd, givet med dets tidligere Historie. 

Han har draget Konsekvenserne af denne Historie og knyt- 
tet til dem theologisk-politiske Doktriner om Kongedømmets gud- 
dommelige Indstiftelse og om Statens og Kirkens sideordnede 
Stilling, som ved denne Tid just holdt paa at brj'de igjennem og 
siden skulde faa en saa stor Betydning i det almeneuropæiske 
Statsliv, - Doktriner, som han vistnok har lært at kjende under 
sin Ungdoms lærde Studier. Ved denne Kombination har han 
dannet sig et statsretligt System, som ikke bare var ligesaa mo- 
dernt som det ved Overenskomstem af 1164 fastslaaede, men endog 
langt mere modernt og dertil langt bedre svarende til Norges for- 
udgaaende Historie, forsaavidt altsaa paa én Gang mere europæisk 
og mere nationalt. 

I Hævdelsen af dette System har Sverre kunnet se et Kald, 
en virkelig Mission. Han har kunnet mene, at det var en Vel- 
færdssag for det norske Folk, at det blev sin Fortid tro, — at 
det vel ikke maatte forstene sig i gammel Vane og Skik, men al 
ved alle Forbedringer Sammenhængens Traad maatte fastholdes. 

at Harald Haarfagres, Olav Trygvessøns og Olav den Helliges Verk 
altid maatte vedblive at være Grundvolden, hvorpaa der byggedes 
videre. Skjønt han ikke kunde være blind for, at Overenskom- 
sten af 1164 i mange Henseender betegnede et afgjort Fremskridt 
fremfor den forud bestaaende Tingenes Orden, har han alligevel 
kunnet opfatte det som en Pligt at faa den brudt, fordi den 
havde altfor lidet Rod i Folkets forudgaaende Historie til at kunne 
afgive noget paalideligt Grundlag for dets følgende Udvikling. Saa 
(let altsaa ikke maa opfattes som Hykleri eller Spot, naar han 
kaldte sig Folkets Befrier og sagde, at han helst havde ladet det 
hele fare, saafremt han ikke havde ynketsover sit Folk og seet, 
at de herskede over det, som ingen Ret havde dertil. 

Vi finder et Bevis for, at han virkelig har handlet ud af en 
slig Opfatning, en slig Følelse af at have en Mission i den jern- 
haarde, for ingen Fare eller Vanskelighed vigende Konsekvens, 
hvormed han gjennemførte sit monarkisk-demokratiske System 
ligeoverfor verdslige og geistlige Stormænd istedetfor at kjøbe sig 
Fred og gode Dage ved Indrømmelser, som ikke havde behøvet 
at medføre nogen synderlig personlig Opofrelse for ham. I den 
svenske Forfatter, Professor Cederschi()lds nylig udkomne, vel- 
skrevne Bog om Sverre heder det: 

<fAtt Sverre i framsta rummet kunnit leda sig af sjålfviska 
slråfvan efter makt, rikedom och andra personlige formånar, blir 
svårligen den slutsats, till hvilken man kommer genom ett upp- 
mårksamt studium af hans historia. Hade hans hufvudsyfte varit 
att i trygghet och bchaglig ro njuta fruktcrna af sin seger ofver 
Magnus Erlingssøn, så hade han sannerligen lått nog kunnat 
vinna detta genom att visa sig eflergifvande mot arislokratien och 
hierarkien. Men icke ens når han bragtes i det yttersta trangs- 
mål genom bannlysning, interdikt och ett uppror, till hvilket 
storre delen af landet anslutit sig, icke ens då forsokte han någon 
kompromis eller vek en tumsbredd från sit program : en stark 
konungamakt och ett fritt bondestand med stormån och prester- 
skap såsom statens tjånare, ej som dens herrar. I genomforandet 
af delta program såg han icke blott sin åtts, utan hela sitt lands 
framtida storhet och lycka. Han kampade icke blott for sig sjålf, 
utan for sin idée.)) 

Dette er, efter mit Skjøn, en rigtig Opfatning. 



Men deraf, at Sverre selv har troet at have en god og stor 
Sag, følger nu ikke, at han ogsaa virkelig har havt det. Om det 
var noksaa sikkert, at han opfattede Sammenhængen i norsk 
Historie saaledes og handlede fra først til sidst ud af denne Op- 

fatning, maatte det dernæst spørges, om denne Opfatning 
ogsaa kunde godkj endes fra et moderne kritisk-videnskabeligt Syns- 
punkt. Om han var noksaa fast overbevist om, at det af ham 
opstillede og gjennemførte Program svarede bedst til Norges 
Fortid og afgav den bedste Grundvold for dets fremtidige Udvik- 
ling, maatte det endda, trods hans Skarpsind, blive et Spørgs- 
maal : havde han Ret heri ? Var hans Optræden og historiske 
Gjerning, ikke bare i hans egne Tanker, men i Virkeligheden til 
Gavn for det norske Folk, — livsforøgende, ikke livsforødende ? 

Dette Spørgsmaal har været og bliver vel fremdeles besvaret 
høist forskjelligt, eftersom man stiller sig mest for Tanken, den 
ene eller den anden Fase af det norske Folks følgende Udvik- 
lingshistorie. 

Engang var det vistnok sedvanligt at besvare det ubetinget 
bekræftende, idet man opfattede det romersk-katholske Hierarki 
fra et moderne demokratisk Synspunkt som noget i og for sig 
og uden Hensyn til Tidsalderen urigtigt og fordærveligt, og idet 
man stillede sig nærmest for Øie den tilsyneladende saa glans- 
fulde Udfoldelse af Norges Magt og Ry under Haakon Haakons- 
søn og videre den saa merkværdig godt gjennemførte, næsten 
moderne Orden og Enhed i Hensyn paa Lovgivning og Admini- 
stration under hans nærmeste Efterfølgere, for hvilket alt man 
medrette gav Sverre den væsentligste Ære. 

Senere, — eftersom man erkjendte det hule og dekorations- 
mæssige ved den saakaldte Blomstring af Norges Rige under 
H«akon Haakonssøn, eftersom man erkjendte, hvorledes den 
under Magnus Lagabøter og Haakon Magnussøn gjennemførte 
gode Orden i Hensyn paa Lovgivning og Administration virkede 
til at gjøre Folket fremmed for enhver Deltagelse i det offentlige 
Liv, — har man kanske været mest tilbøielig til at opfatte Sver- 
res Optræden og Seir som en Ulykke for Landet; man har været 
tilbøielig til at omtale ham næsten i Stil med Saxo Grammaticus*s 
Omtale af Harald Gille: som det Lyn og Uveir, der nedslog 
Norges Velstand. 

Man har ræsonneret saaledes : Uden Sverre vilde Birkebei- 
nerne ikke have faaet nogen Plads i vor Historie. Overenskom- 
sten af 1164 vilde have vedblevet at være gjældende; paa Basis af 
den vilde Hierarkiet have befæstet sin Magt, og i Forbund med 
det vilde en politisk virksom verdslig Stormandsklasse have ud- 
viklet sig. Norge vilde have faaet, i Lighed med Nabolandene, 
særskilte, nogenledes fast organiserede Rigsstænder, som kunde 
have repræsenteret Staten jævnsides med Kongedømmet, og det 
vilde følgelig have undgaaet den Vanskjæbne, som rammede det 
i Unionsperioden, og som just havde sin Grund deri, at Konge- 

dømmet ifølge den strenge Gjennemførelse af Sverres Principper 
var blevet den eneste selvskrevne Repræsentant for Staten og 
dennes Skjæbne saaledes gjort helt afhængig af Kronarvefølgens 
Tilfældigheder. Den norske Stat vilde have vedblevet at udvikle 
sig selvstændigt og med den ogsaa det norske Folks Kultur. 
Norge vilde have undgaaet at glide ind i den langvarige politiske 
og kulturelle Afhængighed af et andet Land, hvis Merker vi frem- 
deles slider med at faa af os. 

Jeg vil herved minde om, hvorledes det er gaaet en Mand som 
Kardinal Richelieu inden fransk Historieskrivning. Alle har 
maattet erkjende i Hensyn paa ham, baade at han besad en 
genial Herskerbegavelse, og at han brugte den i sin Begavelse fra 
først til sidst i en efter hans Opfatning god og stor Sags Tjene- 
ste. Men hans historiske Gjerning har alligevel været Gjenstand 
for de mest modstridende Domme. Han er af mange bleven 
lovprist som Grundlægger af den franske Stats Enhed og sterke 
Centralisation og derigjennem af Frankriges Magt og Glans, dets 
dominerende Indflydelse over det øvrige Europa gjennem saa 
lange Tider. Andre, for hvem Englands Parlamentarisme har 
staaet som et Ideal, har stemplet ham som en skadelig Mand og 
hans Politik som en Landsulykke, idet han ved at samle al sty- 
rende Myndighed hos Kongen og stænge Adelen ud fra Deltagelse 
i det offentlige Liv tilintetgjorde Vilkaarene for en parlamentarisk 
Udvikling lig den, hvoraf den engelske Stat har hentet saa megen 
Styrke. 

Det maa vel medgives, at der i denne Fordømmelsesdom kom- 
mer tilsyne en Miskjendelse af den franske Histories særegne 
Karakter og Udviklingsbetingelser. Fransk og engelsk Historie 
hviler paa forskjellige Forudsætninger og har fra først til 
sidst bevæget sig ad forskjellige Veie henimod forskjellige Maal. 
Hver af dem har sin eiendommelige Storhed, sine Fortrin og 
Mangler, sine Lys- og Skyggesider. Og det har ved fortsat 
Granskning vist sig mere og mere tydeligt, at disse Lys- og 
Skyggesider hører nødvendig sammen og gjensidig har betinget 
hverandre. En Forening af de Fortrin, som karakteriserer fransk, 
og dem, som karakteriserer engelsk historisk Udvikling, har ligget 
udenfor Mulighedens Grænse. Richelieu optog og førte videre 
med stor Kraft og Klarhed, hvad der kan kaldes Hovedtraaden i 
Frankriges forudgaaende Historie; dette maa være tilstrækkeligt 
til at gjøre hans Minde dyrebart for enhver Franskmand, hvor- 
dan saa end hans Gjerning tager sig ud i et engelsk historisk 
Synspunkt eftersom det er naturligt, at en Franskmand elsker sit 
Folks Historie og ikke vil bytte det med noget andet Folks, om 
han end noksaa klart indser dens Svagheder og Ensidigheder. 

Det samme Ræsonnement maa nu ogsaa kunne g] øres gjæl- 
dende i Hensyn paa Sverre og Betydningen af hans Minde 
for os. 

Hvorledes vilde det have gaaet uden ham, — om det er sand- 
synligt, at uden ham Overenskomsten af 1164 var bleven staa- 
ende som Grundvold for Norges statsretlige Udvikling, og at denne 
da vilde have slaaet ind paa og gaaet frem ad de samme Veie 
som Danmark og Sverige o. s. v., — det er Spørgsmaal, som vi 
kan lade ligge. Vi kan holde os til, hvad der er vist og sikkert, 
nemlig at den med Sverre seirende Statsret fortsatte i en mere 
lige Linje Norges forudgaaende historiske Udvikling, end den ved 
Overenskomsten af 1164 grundlagte Statsret vilde have gjort, — 
at naar Sverre udgav sig for den, som hævdede den hellige Olavs 
Lov ligeoverfor Magnus Erlingssøn, saa havde han forsaavidt 
Ret, som hans politiske Program virkelig svarede bedre end Mod- 
standerens til Traditionerne fra Harald Haarfagres og de to 
Olav'ers Tid. Han repræsenterede, ved sit Forhold til Kirken, til 
Aristokratiet og til det menige. Folk, med større Kraft og Klar- 
hed end nogen anden, de samme Grundforholde, de samme Grund- 
modsætninger, som har præget norsk Historie forud — lige op 
til de ældste Tider, — og bagefter, — lige til den Dag idag; — 
de samme Grundforholde og Grundmodsætninger, hvortil de til- 
syneladende saa bratte Omskiftelser i norsk Historie maa i sidste 
Instans føres tilbage, — allesammen: det sterkt bevægede Liv, 
den store Kraftudgydelse i Sagaperioden, det derefter følgende 
Forfald og den derefter følgende nationale og politiske Gjenreis- 
ning. Han var en stor, genial Mand, og den Livsgjerning, hvori 
hans Genialitet har aabenbaret sig, er ikke nogen blot Episode i 
norsk Historie, men et Led, som føler sig paa fast organisk 
Maade ind i den hele Sammenhæng. For at komme til et rigtigt 
Opgjør i Hensyn paa Betydningen af denne hans Livsgjerning, 
maa vi altsaa ikke stanse, saaledes som man vel engang pleiede 
at gjøre, ved Blomstringen under Haakon Haakonssøn eller ved 
det store og efter Tidens Leilighcd saa udnierkede Lovgivnings- 
arbeide under Magnus Lagabøter og den velordnede Administra- 
tion under Haakon Magnussøn; vi maa gaa videre: til Unions- 
periodens Dvaletilstand, Reformationstidens Ydmygelser, Danske- 
tidens Afhængighed; men vi maa ikke stanse der heller; vi maa 
gaa videre, — til det nye Liv, som vaktes i det 18de Aarhun- 
drede, og som har været fortsat indtil nu. Vor Historie er, trods 
de iøinefaldende Brud paa Overfladen, dybere seet et sammen- 
hængende Hele. Den gamle Blomstring drog efter sig Forfaldet, 
og Forfaldet dannede igjen den nødvendige Overgang til den nye 
Blomstring. Vi dvæler naturligvis heller ved Blomstringstiderne 

enil ved Forfaldstiderne; men vi maa tage det alt med i vor In- 
teresse og Kjærlighcd, eftersom det alt hører sammen. Vor 
Historie er, trods alle Skygger og Svagheder, alligevel som Hel- 
hed en saadan, at jeg tænker, vi ikke behøver at skamme os 
ved den. Jeg tænker, at vi, fra det Standpunkt, som nu er 
vundet, kan se tilbage paa Folkets hele Levnetsløb med Til- 
fredshed og Glæde. Og dermed er det ogsaa givet, at vi har den 
bedste Grund til at feire Mindet om Kong Sverre. Det er ikke 
godt alt det, som kan siges om hans Person eller om hans Gjer- 
ning og dens Følger for Landet. Men Summen bliver da den, 
at han ikke blot aftvinger os Beundring, men ogsaa har Krav paa 
vor Tak. 



HOLBERG. 
R, Nielsen: Om Holbergs Kirkehistorie og Theologi. 

Denne lille Bog er et Indlæg i Striden om Forholdet mellem 
Videnskab og Religion, som i den seneste Tid har vakt et sterkt 
Røre blandt Danmarks Theologer og Filosofer, og som vi maaske 
senere vil finde Leilighed til nærmere at omtale. Hvad vi nu 
skal indskrænke os til at henlede Læsernes Opmerksomhed paa, 
er den sterke Anerkjendelse, som her af en aandfuld Forfatter 
ydes et af Holbergs mindst bekjendte historiske Skrifter, nemlig 
hans Kirkehistorie. Dette Verk fik straks ved sin Fremkomst en 
stor Udbredelse; det udkom i liere Oplag og Oversættelser, og er 
endnu den Dag idag at se paa Hylden hos mangen en norsk 
Bonde, for hvem det kan være et uudtømmeligt aandeligt Skat- 
kammer. Men det fandt ingen offentlig Bedømmelse, og senere 
kirkehistoriske og theologiske Forfattere har ganske undladt at 
tage Hensyn til det. I den danske Literaturs betydeligste kirke- 
historiske Skrifter fra sidste Halvdel af det forrige Aarhundrede, 
nemlig Thornings Oversigt over den almindelige og Lillelunds 
over Danmarks Kirkehistorie, nævnes det end ikke paa et eneste 
Sted. Prof. R. Nielsen undersøger, hvad der vel kan være Grun- 
den til en saadan Ignoreren. Skulde det maaske være af skyldig 
Pietet mod en stor Mands Minde, at man har undladt at frem- 
drage af en fortjent Forglemmelse et af hans svageste Arbeider, 
og skulde Thorning og Lillelund staa paa et saameget høiere 
videnskabeligt Standpunkt, at de fra dette ikke kunde andet end 
finde det passende at forbigaa et i sin Art mislykket og umodent 
Forsøg med Taushed? Prof. Nielsen kommer, som venteligt kan 
være, til et helt modsat Resultat. Thornings Kirkehistorie er et 
tøri, ganske ukfitisk og ganske uvidenskabeligt Register, og om 
Lillelunds videnskabelige Standpunkt kan man gjøre sig en Fore- 
stilling deraf, at han i en Oversigt over Danmarks Kirkehistorie 
paa 206 Oktavsider finder Leilighed til paa ikke mindre end 
4 forskjellige Steder at give udførlige Oplysninger om sig selv 
og sine Familieforholde, om de forskjellige Embeder og Bestillin- 
ger, han har indehavt, om sine Svigerforældre og deres 10 Søn- 

ner og 10 Døtre, «hvilke alle)» — takket være providentia specialis- 
sima — «ere særdeles vel forsynedes. 

Hvad der karakteriserer Holbergs kirkehistoriske Verk i Mod- 
sætning til disse og andre theologiske Behandlinger af Emnet, er, 
at det er skrevet med Aand. Og herved «tænkes ikke nærmest 
paa det saakaldte aandrige, det livlige i Fortællingen, det vittige, 
sarkastisk lunefulde i Behandlingen af visse middelalderlige Livs- 
billeder og Figurer, der i saa høi Grad gjør Læsningen tiltræk- 
kende; nei. Talen er om en Grund fordring, der kun altfor ofte 
oversees af den lærde Historieskrivning. Vi sætter Historie med 
Aand imod den aandløse Historie. Men hvorved bliver vel en 
Historie aandløs? Altid derved, at Væsenet i de virkelige 
Kjendsgjerninger unddrager sig den Fortællendes Syn, at med 
andre Ord det objektive Element falder udenfor det subjektive*. 
Dette kan ytre sig paa en dobbelt Maade. En Historie er aand- 
løs, ikke blot naar den Fremstillende med Tilbageholdelse af en- 
hver subjektiv Betragtning indskrænker sig til at opregne Personer, 
Handlinger, Omstændigheder o. s. v. i en formentlig faktisk Orden, 
men ogsaa naar den Fortællendes Refleksioner paa en vild og 
vilkaarlig Maade gjennembryder og krydser Kjendsgjerningernes 
objektive Fremstilling. Refleksioner og Kjendsgjerninger skal paa 
det nøiestc være sammensmeltede; «Aanden i Historien forud- 
sætter en gjennemgaaende Vexelvirkning af, hvad der virkelig 
ligger i de fremstillede Begivenheder og hvad den Fremstillende 
har faaet ud deraf». 

T denne Henseende indtager Holbergs kirkehistoriske Verk en 
høi Rang, ikke blot i den dansk-norske Literatur, — det vilde 
kun være en tarvelig Ros at sige, at han har vist sig overlegen 
over en skoleret Pedant og en geistlig Sladderhank, — men i den 
almindelige europæiske. «Der er,» siger Prof. Nielsen, «i den 
nyere Literatur, at sige den tydske, ingen Mangel paa kirkehisto- 
riske Lærebøger (Munscher, Hase, Guerike, Kurz, Hagenbach, 
Ritter o. fl.); men, vi sige det frit, man skal endnu blandt alle 
disse Kirkehistorikere neppe finde nogen, der fra sit Standpunkt 
saaledes veed at faa Reflexioner og Kjendsgjerninger til at smelte 
sammen som Fader Holberg.» 

Vi tvivler ikke paa Rigtigheden af denne Dom, og vi glæder 
os saameget mere over denne Anerkjendelse, som vi har den Op- 
fatning, at Holberg endnu langtfra er bleven tilbørlig paaskjønnet 
som historisk Forfatter. Det er bekjendt, at samtidige Lærde i 
det hele fældte en mindre gunstig Dom over hans historiske 
Skrifter; Gram t. Eks., der med al sin Belæsthed var en Erzpedant, 
som følte sig stødt over de ogsaa i Holbergs Lærdomsverker hist 
og her frembrydende Glimt af hans komiske Lune, kaldte hans 

« 

Danmarks Historie «en løierlig Historie)). Og senere Forfattere, 
der har omtalt dette Holbergs historiske Hovedverk (Suhm, 
Werlauff o. fl.) har lagt en særdeles Vegt paa, at han har vist 
sig skjødesløs i mange Enkeltheder, og at han har undladt at 
benytte Resultaterne af saratidige Lærdes kritiske Forskninger og 
Saralerflid. Overhovedet har indtil vore Dage den Opfatning i 
Almindelighed været udtalt, at Holbergs Danmarks Historie, 
medens den staar uovertruffet i aandrig og livlig Fremstilling, 
ikke engang i Forhold til sin Tid kan tilkjendes nogen høi viden- 
skabelig Rang. 

Det kommer her an paa, hvori man sætter det væsentlige i 
den historiske Videnskab. Gram betragtede det som Historikerens 
eneste værdige Formaal at rense det givne Materiale fra alle 
Urigtigheder; for ham var Historien en Samling af Enkeltheder, 
af hvilke den ene var ligesaa vigtig som den anden; han havde 
intet Øie for Valg eller Behandlingsmaade eller Opfatning og var 
følgelig ligesaa nøieregnende i det smaa som i det store. Fra et 
saadant Standpunkt kan Dommen over det Holbergske Verks 
Betydning i videnskabelig Henseende ikke falde meget gunstig ud. 
Erkjender man derimod, at Historieforskningens væsentlige Op- 
gave er at udfinde Kultur- og Samfundsudviklingens Love, at 
bringe til Forstaaelse Aanden, den indre Sammenhæng i Begiven- 
hederne, at det altsaa ikke blot kommer an paa Lærdom og 
kritisk Omhu, men endnu mere paa Evnen til aandfuld Behand- 
ling og et skjønsomt Udvalg, da kan man heller ikke være i Tvivl 
om, at Holberg ikke blot maa tilkjendes en høiere Rang som 
Historiker end Gram, Hoijer, Suhm, Langebek, men at han er 
den eneste blandt dem alle, der har havt Begreb om, hvad histo- 
risk Videnskab virkelig er. 

Voltaire kan som bekjendt endnu mindre end Holberg berøm- 
mes for at have vist i sine historiske Skrifter megen Nøiagtighed 
i Detaljerne; han har tvertimod stadig staaet blandt de Lærde i 
et slemt Udraab for sin Overfladiskhed. Han har ogsaa omtalt 
de Anstød mod Korrektheden, over hvilke historiske Detaljkræm- 
niere mest opholder sig, paa en Maade, der viser, hvor liden 
Vegt han lagde paa dem. Han fortæller saaledes paa et Sted, at 
en bekjendt Lærd mente at have udfundet ikke færre end 10,000 
F'eil i P. Daniels dengang høit ansete Verk over den franske 
Historie; ((det er meget,)) siger han, ((men det maa bemerkes, at 
de allerfleste af disse 10,000 Vildfarelser er ligesaa ligegyldige som 
de Sandheder, der skulde have staaet i deres Sted; thi hvad be- 
lyder det, enten det var den venstre elller den høire Fløi, der 
veg i Slaget ved Montlhéry, og hvad betyder det, enten Ludvig 
den Tykke trængte ind i Puiset paa det eller det Sted?» En saa- 

dan letfærdig Tale vilde i en Graras Øine have været fuldkom- 
men tilstrækkelig til ganske og aldeles at frakjende ham Navn 
af en alvorlig Videnskabsmand. Ikke destomindre har man i den 
nyere Tid erkjendt, at Voltaire hører blandt de første, der har 
grundlagt en sand historisk Videnskab, ja en udmerket, nylig af. 
død engelsk Forfatter (Buckle) har endog ment, at han, naar alt 
kommer til alt, er den største Historiker, som Europa endnu har 
frembragt. Hans store Fortjeneste er, at han erkjendte og aabent 
udtalte, at hvad Historieskriverne hidtil fornemmelig eller ude- 
lukkende havde beskjæftiget sig med. Krige, HoHntriger, diplomati- 
ske Underhandlinger o. s. v., er lidet væsentlige Udvortesheder, 
og at Forskningens Hovedformaal bør være den indre Udvikling, 
Opinionernes, Videnskabernes, Sedernes, Samfundsforholdenes 
Historie. Men denne Opfatning har allerede Holberg, der er 
ældre, klart og bestemt udtalt og tildels ogsaa gjennemført. Han 
anfører, i Fortalen til sin Danmarks Historie, som noget, der maa 
tjene til dette Verks Anbefaling, at det «ikkun løsligen taler om 
Krige, Feltslag, Beleiringer m. m., men derimod med Flid melder 
om indenlandske Sager og om Rigets Love, Konstitutioner og de 
store Etablissements, som ere skeede, og hvis Læsning giver en 
Kundskab om Landets saavel gamle som nærværende Tilstand)). 
Han har i den fortræffelige « Betænkning over Historier«, der er 
forudskikket 3die Del af det samme Verk, givet en Udvikling af 
Historiens rette Begreb og Methode, der viser, hvor langt han 
var forud for sine lærde Samtidige. Han erkjender her, at det 
ikke er de enkelte Begivenheder, men deres Forbindelse og Sam- 
menhæng, der udgjør Historien, at der altsaa maa gjøres Valg 
mellem dem, at intet er af Betydning alene fordi det er skeet, 
men formedelst den Maade, hvorpaa det er skeet, og den Virk- 
ning, det gjorde. «Dersom Historien intet andet var end forbi- 
gangne Tings simple Beretning, bekjender jeg, at det er hver 
Mands Arbeide. Men saadan Deflnition er ganske utilstrækkelig, 
og den mindste Historie udfordrer et heelt og fuldkomment Men- 
neske. En, der paa sine Fingre veed at opregne alle Konger, 
Fyrster, Paver og Bisper tilligemed Aarstallene, er derfor ikke 
Historikus, ligesaa lidet som den, der kan en Glosebog, er Filo- 
log; Dygtigheden bestaar ikke i at have en fugtig og beget Hjerne, 
hvori alting bliver hængende.)) 

Om det end ikke kan siges, at Holberg i et og alt gjenneni- 
førte de Regler, han selv har opstillet for en god Historieskriv- 
ning, maa det dog erkjendes, at han ogsaa paa dette Felt brød 
nye Baner og optraadte med afgjørende Originalitet. Han er den 
første i dansk-norsk Literatur, hvis historiske Skrifter er noget 
mere end blotte Lærdomsdynger. Hans Opgave «at indføre den 

gode Smag i Historien«, det vil sige at indføre en mere viden 
skabelig Methode, løste han paa en i Forhold til den Tid høist 
beundringsværdig Maade; men der krævedes til at følge ham paa 
denne Bane en Begavelse, som ingen af hans Samtidige eller 
nærmeste Efterfølgere besad. Uimodsigeligt fortjener han, naar 
Hensyn tages til den Tidsalder, i hvilken han levede, at kaldes 
Literaturens største historiske Forfatter. 

Foredrag ved Universitetets Hotberg fest den 3die December 188 i. 

Det har ofte været sagt, at ingen af den norske og danske Li- 
teraturs Forfattere har øvet en saa dybt og vidtgribende Indfly- 
delse paa de to Folk som Ludvig Holberg. Om Rigtigheden heraf 
vil neppe nogen tvivle. Det har været sagt, at ingen anden Lite- 
ratur frembyder noget jævnbyrdig Sidestykke til den Hersker- 
stilling, Holberg indtager i den dansk-norske. Maaske ogsaa dette 
er rigtigt. Saameget tør man ialfald trygt sige, at o verniaade sj el- 
den har saa store og saa forskjelligartede Evner — en djærvt 
skabende F'antasi, et vidunderligt rigt Lune, en klar og skarp 
Forstand, en fast Karakter, Evne og Sans for alvorlig vedholdende 
Granskning, — været forenet hos en enkelt Forfatter; sjelden har 
saa rige Evner været saa vel brugte, saa godt indordnede under 
Arbeidet for et klart opfattet alment Formaal; — sjelden har i 
noget Folks Aandsliv et saa afgjørende Skifte staaet som det, der 
stod i det danske og norske Aandsliv ved Holbergs Forfattervirk- 
somhed. 

Holberg brød ikke blot nye Baner paa enkelte Omraader, hvor- 
til hans Forfatterskab strakte sig. Ved ham kom en helt ny Tids- 
aand til Gjennembrud. Med ham holdt Rationalismen sit Indtog. 
Man blev grebet af den mægtige Aandsbevægelse, der pleier at 
nævnes med dette Navn, paa en Tid, da den endnu havde en næ- 
sten blot lokal Karakter, og da de forskjellige Tankerækker, der 
dannede dens Kildespring, endnu ikke var flydt sammen til en 
eneste stor Strøm, der rev alle og alting med sig. Han lærte 
disse Tankerækker at kjende, han vandt et Overblik over dem og 
indsaa deres indbyrdes Sammenhæng, han forbandt dem paa sin 
Vis og repræsenterede den nye Livsanskuelse, der fremgik af dem, 
med en original Genius's Frihed og Kraft. Det var første Gang, 
at noget saadant skete i det skandinaviske Norden. De to forud- 
gaaende store europæiske Aandsbevægelser — Renæssancen og 
Reformationen — naaede enten hidop i sine sidste svage Efter- 
dønninger, eller blev ialfald tilegnede paa en uselvstændig Maade* 
De kom som noget færdigdannet og afsluttet, som noget fremmed, 
der erobrede os. Denne Gang var det en af vore egne, der erob- 

rede det fremmede, søgte det op, førte det ind, omdannede det, 
saa det blev vort eget. Ved Holberg naaede det skandinaviske 
Norden op til Rang som et af Verdensliteraturens selvstændige 
Magter; ved ham blev det repræsenteret i en stor almeneuropæisk 
Aandsbevægelse paa en saadan Maade, at det ikke længer kunde 
siges at være blot modtagende, blot følgende efter de andre, men 
al det hævdede sig sin særskilte Plads og gav sin Stemme med i 
Laget. 

Hvad Italien havde været for Renæssancen, det blev England 
for Rationalismen. Herfra udgik de fleste af de Idéer og Syns- 
maader, der blev Oplysningstidens ledende og gav den sit Præg, 
— først til Frankrige og derfra igjen til det øvrige Europa. Som 
Macaulay har udtrykt sig: «Den franske Literatur blev i det 18de 
Aarhundrede for den engelske, hvad Aron var for Moses. De 
store Opdagelser i Fysik, Metafysik og Statsvidenskab tilhører 
Engelskmændene; men intet Folk foruden det franske modtog 
dem umiddelbart fra England; dertil var England altfor isoleret 
ved sin Beliggenhed. Frankrige blev saaledes Formidleren mel- 
lem England og den øvrige Menneskehed.^ Voltaire, Montesquieu, 
Rousseau, Diderot, d'Alembert, Condillac, — kort, alle den fran- 
ske Oplysnings Høvdinger gjæstede England eller studerede ial- 
fald engelsk Literatur og hentede herfra Forbilleder, modtog her 
vækkende Impulser. Af denne Samvirken mellem fransk og en- 
gelsk Aand, denne <Kfeu croisé» mellem de to Folk, som man har 
kaldt den, fremgik en Bevægelse, hvorved Europa er bleven om- 
skabt. Ved at iklædes fransk Form, ved at fortolkes og forkyn- 
des af Montesquieu, Voltaire, Rousseau blev de i England ud- 
viklede politiske og fllosoflske Idéer et Fælleseie for hele den op- 
lyste Verden. 

Men længe før dette var skeet, inden endnu hin ((feu croisé» 
var kommet i Gang, — modtog Holberg paa første Haand de 
samme Impulser, der siden skulde vække Frankrige og gjennem 
Frankrige det øvrige Europa. Han gjæstede England tyve Aar 
før Voltaire og Montesquieu, og blev fortrolig med den her paa- 
gaaende theologiske, filosoflske og politiske Diskussion, som endnu 
ingen Indflydelse havde faaet og neppe nok var kjendt udenfor 
Englands Grænser. Han gjæstede Frankrige, før endnu Ludvig 
den fjortende var død, — paa en Tid, da endnu her enhver fri 
religiøs, fllosoflsk eller politisk Diskussion blev holdt strengt nede, 
medens til Gjengjæld Skjønliteraturen blomstrede og de fra Re- 
næssancen nedarvede poetiske og literære Kunstformer havde 
naaet den høieste Elegance og Fuldkommenhed. Ogsaa her var 
han den opmerksomme, fritskuende Iagttager; ogsaa for de eien- 
dommelige Fortrin, som det franske Aandsliv havde udviklet, 

havde han aabent Øie og Sans. Man kan sige, at han anticipe- 
rede den «feu croisé» eller Samvirken af fransk og engelsk Aand, 
der siden skulde foregaa efter en saa overordentlig Maalestok og 
faa en slig verdenshistorisk vidtrækkende Betydning. Han for- 
enede Frankriges literære Kunst og Englands Filosofi paa en Tid, 
da en saadan Forening endnu var noget nyt, og da de to Landes 
Aandsliv endnu fordetmeste gik sine helt adskilte Veie. Han kom 
derved ikke blot til at staa som en Repræsentant for en ny Aand, 
en ny Smag og Stil inden sit eget Sprogsamfund; men han kom 
til at indtage, ogsaa fra europæisk Synspunkt seet, en ham alene 
tilhørende, eiendommelig Plads. Hans Eksempel er et opmun- 
trende Vidnesbyrd om, at et lidet Folk kan være med i en stor 
europæisk Aandsbevægelse anderledes end blot passivt, og at det 
ikke er nogen nødvendig Regel, at nye Idéer og Aandsretninger 
først da optages hos de smaa Folk, naar de har fundet alminde- 
lig Approbation hos de store eller er blevne udslidte eller aflægse 
hos dem. 

Holberg, som var fortrolig baade med fransk og engelsk Aands- 
liv, laante fra begge, paavirkedes af begge, men indtog paa samme 
Tid en selvstændig Holdning ligeoverfor begge. — Han optog den 
franske Renæssances Kunstform i 'Hensyn paa den komisk-satiri- 
ske Digtning« men uden at binde sig til den slavisk i nogen Hen- 
seende. Han satte sig ud over adskillige af dens Regler, hvis blot 
konventionelle Karakter han indsaa; han udvidede med stor Dri- 
stighed og Dygtighed dens noget snevre Ramme, saa at den kunde 
optage nyt Slof og give Rum for en djærvere realistisk Skildring. 
— Hans Filosofi var i Hovedsagen af engelsk Oprindelse. Xaar 
han vrager Metafysiken og mener, at den filosofiske Tænkning 
bør holde sig til Empiriens faste Grund istedetfor at foretage 
Luflseiladser, — naar han udtaler, at han for sin Part heller vilde 
se de religiøse Dogmers Tal indskrænket end udvidet, eftersom 
Theologiens og Troens Fuldkommenhed pleier at staa i et om- 
vendt Forhold til hinanden, saa at «det er troligt, at hvis Apost- 
lene komme til Verden, vilde de ikke forstaa det ringeste af den 
Theologi, som læres paa visse Steder, som for Exempel udi 
Coimbra og Salamanca)), — naar han fremhæver Moralen som 
Religionens sande Kjærne og mener, at man bør beflitte sig paa 
et helligt Levnet og sætte Religionstvistigheder tilside, — naar 
han hylder Grundsætningen om uindskrænket Frihed i religiøse 
Materier og hævder Granskning af Religionens Lærdomme som 
en Sandhedspligt, hvilken man ikke har Ret til at unddrage sig 
af nogetsomhelst Hensyn eller under nogetsomhelst Paaskud, — 
naar han siger, at han ved, at han skal blive salig ved sin egen 
og ikke ved sin Sogneprests Tro, — at han ved, at Religionen ikke 

som et Fideikommis eller Arvegods forplantes fra Fader til Søn, 
men at den maa grunde sig paa Eksamen, — naar han siger, at 
han ikke bifalder dem, der «ideligen raaber tro, tro! men heller 
ser, at de raaber randsag! saasom det staar udi et Menneskes 
Magt at randsage, men ikke at tro», — naar han hævder, at man 
intet bør tro, der strider mod vor Idé om Guds Godhed og Retfær- 
dighed, — at man intet bør tro, der strider mod Fornuften eller mod 
SansernesVidnesbyrd, eftersom en saadanTro alene kan være en sla- 
visk Underkastelse, «en outreret Orthodoxi, Gud uanstændig)), —naar 
han lægger stor Vegt paa Videnskabernes og de lærde Studiers 
praktiske Side, deres Nytte for Livet, naar han opstiller Bonde- 
standen som den første og vigtigste Stand og anbefaler en Til- 
bagegang til Naturen fra Civilisationens overraffinerede og kunst- 
lede Væsen i Udtryk, der minder om Rousseau o. s. v., — saa er 
delte altsammen Synsmaader og Principper, der var blevne 
gjorte sterkt gjældende i Englands theologiske og filosofiske Dis- 
kussion paa Holbergs egen Tid eller i den nærmest forudgaaende 
Tidsalder. Men Holberg forenede dem til en sammenhængende 
Livsanskuelse, der var hans egen, ikke noget blot laant eller til- 
lært, og som derfor ogsaa kunde udbrede over hans Væsen og 
Virken et Præg af lys og tryg Høihed, hvorved man saa gjerne 
dvæler. 

Det er rigtignok sandt, at vi ved en Betragtning af denne Livs- 
anskuelse maa erkjende, at Sammenhængen i visse Henseender 
er bleven opnaaet paa Følgerigtighedens Bekostning. Et og andet 
af de Principper, hvorved Holberg holdt fast, og som dannede 
Grundstenene for hans theologisk-filosofisk-moralske System, inde- 
bar Konsekvenser, som han ikke drog og ikke kunde drage uden at 
sprænge dette sit System. Han troede, at Religionens Hovedfæst- 
ning kunde saa meget bedre verges, naar man opgav dens Under- 
verker; han ringeagtede den blotte Kulsviertro eller Dovenska- 
bens Orthodoksi, for at bruge hans eget Udtryk, som umoralsk 
og uanstændig for et tænkende Væsen; men han mente paa den 
anden Side, at den menneskelige Fornuft ligeoverfor de største 
Spørgsmaal, som vi kræver Svar paa, maa bøie sig og erkjende 
sin Afmagt, og at ikke alt, hvad der er over F'ornuften, just der- 
for behøver at være mod den; han gik en Middelvei mellem, 
hvad han kaldte at tro formeget og at tro forlidet, og søgte at 
mediere mellem Frihed og Autoritet paa det religiøse Oniraade. 
Dette Forsøg kan just ikke siges at være faldt synderlig heldig 
ud; det har fordetmeste Karakteren af et justemUieu, hvorved 
Knuden overhugges istedetfor at løses. Men saa maa man ogsaa 
huske, paa den ene Side, at Tidens aandelige Vilkaar var saa- 
danne, at en dyberegaaende Formidling af Religion og fri Tænk- 

niDg neppe endnu kunde gjennemføres, og, paa den anden Side, 
at de Konsekvenser, hvortil man allerede i Holbergs Tid kom fra 
de af den frie Tænkning valgte Udgangspunkter, var saadanne, at 
det ikke behøver at opfattes som Vidnesbyrd enten om moralsk 
Svaghed eller filosofisk Uklarhed, naar Holberg vægrede sig ved 
at akceptere disse Konsekvenser, skjønt han havde akcepteret 
Udgangspunkterne. 

Ligesom paa det religiøse Omraade saaledes s^e Holberg 
ogsaa paa det statsretlige Omraade at mediere mellem Autoritet 
og Frihed. Han havde tilbragt et Par Aar i England i den Alder, 
da Sindet var mest modtageligt for Indtr^'k, og her som andet- 
steds var det mere Livet end Bibliothekerne, der tildrog sig hans 
Opmerksomhed ; han ransagede, som han selv har sagt, mere 
Mennesker end Bøger. Man kan paa Forhaand vide, at Englands 
Forfatningsliv med sin i denne Tid eksempelløse Frihed har gjort 
et dybt Indtryk paa ham, og derom bærer da ogsaa hans Skrif- 
ter tilstrækkeligt Vidnesbyrd. Englands Historie syntes ham, af 
alle europæiske Landes, at være den nyttigste og interessanteste. 
Han omtaler ofte den engelske Statsforfatning, altid med Respekt, 
sommesteds i Udiryk, der tyder paa, at han har næret Sympathi 
for Friheden ogsaa paa det rent politiske Omraade og forstaaet 
at vurdere dens Virkninger. <(Efterdi,)> siger han saaledes i sin 
Autobiografi, «de engelskes Frihed i at tænke ikke er indskræn- 
ket ved nogen Lov, synes der at være ligesaa mange Atheister her, 
som der er Hyklere paa andre Steder . Man kan og lette- 
lig her kjende gode Borgere fra ildesindede Undersaatter; thi de, 
som synes gode, ere det virkelig, og saadanne som Øvrigheden 
kan have Tillid til. Dette er en Virkning af Friheden, som fører 
vel adskillige Uleiligheder med sig, men dog mange flere Fordele.)» 
— Han var en altfor oplyst Mand til at kunne hylde den orthodoks- 
lutherske Lære om Kongedømmet som en af Gud særlig forord- 
net Institution; han saa med Hugo Grotius og Pufendorf i Staten 
et Menneskeverk, og mente, at den ikke havde nogen anden Hen- 
sigt end at tjene til Statsborgernes Nytte. Alligevel kom han, ved 
sin Betragtning af de forskjellige Statsformer, til det Resultat, at 
den uindskrænket-monarkiske er den bedste, «efterdi ved den 
alene erholdes den Sikkerhed, som de første Mennesker ved (at 
indstifte) Societeter have søgt at erholder, medens der i Stater 
med en fri Forfatning raader idelig Uro og Magten ofte kommer 
i Hænderne paa egennyttige Demagoger eller den »slemmeste Al- 
mue», der flnder sin Regning ved at indføre skadelige Love og 
derimod hindre eller afskaffe de gode. Han havde Sympathi for 
Friheden, men han mente, at den Frihed, der er forenelig med 
god Orden, ogsaa er forenelig med monarkisk Enevælde. Han 

vilde ikke Stagnation paa det politiske Omraade; han var tvertoni 
her en Fremskridtets og Reformernes Ven; men han mente, at 
selve Fremskridtets Sag er bedst tjent med den uindskrænket- 
monarkiske Forfatning. Han forudsatte altsaa, naar han stillede 
denne Forfatning over de andre, at Monarken er en oplyst, vel- 
intentioneret Person, der alene vil bruge sin Magt til Statens og 
Undersaatternes sande Gavn. Naar dette var givet, kunde han 
raene, at Monarken helst bør styre alene, saa gaar alting jævnt og 
sikkert; én Vilje gjenneratrænger den hele Statsstyrelse, og Re- 
forraarbeidel hindres ikke ved Mængdens Uforstand eller Vrang- 
vilje. Fjorten Aar før Holbergs Død begyndte Fredrik den An- 
den af Preussen sin Regjering. Denne Regjering, der paa én 
Gang var absolutistisk og sterkt reformativ, der indrømmede 
Undersaatterne Religionsfrihed og Ytringsfrihed i en meget vid 
Udstrækning, men paa samme Tid hævdede for Kongedømmet 
uden Afkortning dets Rolle som den allevegne førende og ord- 
nende Myndighed, svarede aldeles til Holbergs Mening om den 
rette Maade, hvorpaa Frihed og Autoritet, Fremskridt og Orden 
bør forenes i Statsstyreisen, og han yder den derfor ogsaa den 
sterkeste Lovtale i en af sine Epistler. Hans politiske Ideal var, 
kort at sige, hvad man har kaldt det landsfaderlige Kongedømme 
eller den oplyste Absolutisme. Men dette Ideal var, som bekjendt, 
ogsaa det, hvorved Voltaire og saa mange andre af Oplysningens 
ledende Mænd paa Kontinentet blev staaendc. Og naar Montes- 
quieu og hans Disciple opstillede et andet, naar de henviste til 
Englands Forfatning som det rette Mønster for, hvorledes Stats- 
myndigheden bør ordnes og fordeles, saa ved vi jo nu, at deres 
Lovprisning af denne Forfatning for en god Del hvilede paa en 
grundig Miskjendelse af dens Væsen og Tilblivelse. At vurdere 
rigtigt de forskjellige Statsformer, — at mediere mellem Au- 
toritetens og Frihedens Principper paa det politiske Omraade og 
ikke blot halvere mellem dem, — var overhovedet ikke muligt i 
denne Tidsalder. Hvad det først og frenist gjælder om ved en 
saadan Vurdering, er, at man betragter de forskjellige Statsfor- 
mer, ikke hver for sig, udløste af den historiske Sammenhæng, 
men netop i Lys af denne, — at man opfatter dem ikke som 
mere eller mindre sindrigt sammensatte Mekanismer, men som 
Produkter af en organisk Vækst, — Organer for den fremadskri- 
dende Udvikling, der maa lempes efter denne, og hvortil der stil- 
les vekslende Krav, saa at det, der passer paa et Udviklingssta- 
dium, ikke altid passer paa et andet; man maa, med andre Ord, 
betragte dem fra den moderne historiske Videnskabs Synspunkt. 
Men denne Videnskab var endnu ikke til i Holbergs, Montesquieus 
og Voltaires Tidsalder. Det blev netop en af Oplysningstidens 

3 — Sars: Samlede Verker IV. 

største Opgaver, — maaske den allerstørste, — al bane Vei for 
denne Videnskab, at r^'dde Grunden, hvorpaa den skulde bygges, 
at føre Betragtningen og Behandlingen af det historiske Stof op 
til et Standpunkt, hvorfra det blev muligt at erkjende dette Stof 
som et sammenhængende Hele, ikke blot som en Samling af En- 
keltheder, følgelig som Gjenstand for videnskabelig Generalisation, 
ikke blot for Kritik og literær Fremstillingskunst. I dette Arbeide 
tog ogsaa Holberg Del. Han har skrevet saameget over historiske 
Materier, han har udtalt sig saa ofte og saa udførligt over det hi- 
storiske Studiums Nytte, Væsen og rette Methode, at vi kan danne 
os et meget klart Begreb om, hvorledes han har op- 
fattet disse Ting, hvilket igjen, ifølge den Plads, det historiske 
Studium Indtog i det europæiske Aandsliv i denne Periode, af- 
giver en god Maalestok for hans aandelige Standpunkt i Alminde- 
lighed. Skal vi derefter karakterisere Holbergs Standpunkt, er 
det ikke nok at sige, at det viser sig, at han stod uendelig høit 
over Samtidens lærde Pendanter inden det dansk-norske Sprog- 
samfund; vi tør hævde, at han viser sig at staa i Høide med Ti- 
dens videst fremskredne Aander i Europas store Kulturlande. 

Den moderne historiske Videnskab hviler paa to indbyrdes 
nøie forbundne Grundtanker, nemlig for det første, at Historien 
er en fremadskridende Udviklingsproces, og dernæst, at denne 
Udviklingsproces følger visse Regler, som det er Videnskabens 
Opgave at formulere, — at der inden den historiske eller mo- 
ralske Verden raader en lignende Lovmæssighed som inden Naturen. 

Tanken om, at Menneskeheden skrider frem, er i visse Maader 
en gammel Tanke. Vi møder den allerede hos enkelte græske og 
romerske Forfattere, men alene som en Aforisme eller et løst 
Indfald. Renæssancen med sin ensidige Forgudelse af den klas- 
siske Oldtid, Reformationen med sit Arbeide for at føre Kirken 
tilbage til dens oprindelige Lære og Forfatning, var snarest skik- 
ket til at vække og vedligeholde en stik modsat Forestilling. 
Det er først i det 18de Aarhundrede, at denne Tanke om en al- 
mindelig Fremadskridning af Menneskeheden (der naturligvis 
ikke udelukker Bakevjer eller Tilbagegang i det enkelte — i enkelte 
Perioder, hos enkelte Folk) kan siges at være kommet til et vir- 
keligt Gjenncmbrud. Dette er et Hovedtræk i Oplysningens Hi- 
storie. Den begynder med at sætte Fremskridtsidéen under Dis- 
kussion og ender med at føre den til Seir paa del historiske Om- 
raade, hvorfra den siden har været overført ogsaa til det natur- 
videnskabelige Omraade, saa at den i vore Dage er bleven Midt- 
punktet for en helt ny Verdensanskuelse. 

Begyndelsen skete ved den under Navn af La qiierelle des 

andens et des modernes noksom kjendte literære Strid, der til- 
hører det sidste Tidsrum af Ludvig den 14des Regjerin^^. Denne 
Strid havde fra først af en rent æsthetisk Karakter og dreiede sig 
om, hvorvidt de græske og romerske Digtere virkelig var de uop- 
naaelige Mønstre, som man hidtil havde antaget dem for nt være. 
eller om de ikke var blevne overtrufne af den nyere Tids Digtere. 
Det var et Smagsspørgsmaal, ved hvis Afgjørelse ingen af de stri- 
dende Parter viste nogen god eller uhildet Smag. Den ene Part 
løftede de klassiske Mønstre til Skyerne ved at tillægge dem For- 
trin, som de ikke besidder; den anden Part rev ned paa dem ved 
at fremhæve som Mangler, hvad der i Virkeligheden er Fortrin. 
Men Striden udvidedes efterhaanden ; den antog en almindelig 
filosofisk istedetfor en blot æsthetisk Karakter. Det oprindelige 
Tvisteemne, om Homer og Æschylos kunde gjælde som Mønstre 
for en god Stil, blev skudt tilside og kom til at henstaa uafgjort; 
den blinde Forgudelse og den smaalige Stilkritik holdt hinanden 
her saa nogenlunde Stangen. Men i det mere omfattende Spørgs- 
maal, der blev sat paa paa Dagsordenen, — Spørgsmaalet om, 
hvilken Tid der har Fortrinnet i almindelig intellektuel, moralsk, 
politisk, social Forstand, — den klassiske Oldtid eller den nyere 
Tid, havde de «moderne» afgjort Fordelen paa sin Side, og deres 
Seir virkede igjen til, at Tanken om, at Menneskeheden i det hele 
skrider fremad, — at vi har Guldalderen foran os, ikke biigved 
os, for at bruge Bacons Ord, - mere og mere rodfæstede sig, 
for tilsidst at blive en Trosartikel, et Løsen, der fremkaldte en 
enthusiastisk Stemning og samlede Tidens bedste Mænd om sig. 
Holberg, hvem næsten ikke noget af de betydningsfulde Fæno- 
mener i Samtidens Aandsliv undgik, har ogsaa havt sin Opmerk- 
somhed henvendt paa <(La quereUe des anciens et des modernes)) 
og omtaler den flerestéds i sine Skrifter. Navnlig findes der i 
^Moralske Tanken) en Afhandling over det ((curieuse Spørgsmaal, 
om Verden forværres eller forbedres)), der er holdt i den hos 
Holberg sedvanlige halvt skjæmtende, halvt alvorlige Tone. Kon- 
klusionen er, at Holberg, om han af den antike og den moderne 
Verdens Advokater var antagen til Kommissarius, vilde vise Sagen 
bort og dømme Omkostningerne at ophæves paa begge Sider. 
Men Ræsonnementet er i det hele til Fordel for de ((moderne)), 
og særlig fremhæves det med Styrke, at den Ide, at Verden bliver 
gammel og skrøbelig, har sin Grund deri, at man ser, ikke efter 
det hele, men efter Parterne, og fra enkelte Rigers og Folks 
Skjæbne drager en Konsekvens, som er falsk og ilde grundet i 
Hensyn paa den hele Menneskeheds Historie. Enhver ved, hvor- 
ledes Holberg i sin komisk-satiriske Digtning gjennemgaaende oj)- 
træder som det nyes Talsmand ligeoverfor det gamle, — hvorledes 

hans Satire hovedsagelig^ er rettet mod dem, der elsker wAnliqvi- 
teter og hader nye Propheter», mod de knarvorne Spidsborgere, 
der tror, at Verden bliver skrøbelig, fordi de selv bliver det, mod 
Pedanterne, der frygter et barbaries, fordi man ikke vedbliver at 
træde de gamles F'odspor. Ogsaa hans Historieskrivning er præ- 
get af den samme Aand. Ogsaa her møder vi jævnlig Ytringer, 
der tyder paa, at Troen paa Menneskenaturens Perfektibilitet, Idéen 
om en stadig fortsat Fremgang i Moral og Oplysning har været 
et af Elementerne i hans Livsanskuelse. Naar denne Tro hos 
ham ikke er bleven en klar og konsekvent Theori, naar han, 
hver Gang han kommer ind paa Spørgsmaalet, om Verden gaar 
frem eller tilbage, udtrykker sig svævende og mener, at der kan 
siges adskilligt baadc pro og contra, saa maa vi huske, at endog 
de videst fremadskredne Aander i hans Samtid ikke var komne 
synderlig længere i saa Henseende. Hverken Voltaire eller Mon- 
tesquieu har havt noget klart og sikkert Begreb om, at Historien 
er en fremadskridende Udkiklingsproces, skjønt Tanken ikke 
kunde være dem fremmed. Det er først i sidste Halvdel af det 
18. Aarhundrede, at denne Tanke bryder helt igjennem; det er 
først Turgot og C.ondorcet, der har lagt den til Grund for en 
sammenhængende Betragtning af den hele Verdenshistorie; det er 
først hos dem, at den er bleven udviklet til en virkelig Theori. 
Den anden af de to Grundtanker, hvorpaa Nutidens historiske 
Videnskab kan siges at hvile: Tanken om, at der inden den hi- 
storiske eller moralske Verden raader en lignende Lovmæssighed 
som inden den fysiske, — er ligeledes i visse Maader gammel* saa 
gammel som Historieskrivning og historisk Granskning overhodet 
og vel saa det. Endog det mest dagligdagse, kuranteste Ræsonne- 
ment over historiske eller politiske Materier forudsætter uvilkaar- 
lig en saadan Lovmæssighed. Alligevel maa det erkjendes i Hen- 
syn paa denne Tanke, at den som videnskabelig Idé først tilhører 
det 18. Aarhundrede. Den første Forfatter, der paa en klar be- 
vidst Maade har slaaet en Streg over den hævdede Modsætning 
mellem Historien som Frihedens og Naturen som Nødvendighe- 
dens Verden, der har erkjendt og udtalt, at der saalidt er Nød- 
vendighed paa den ene Side som Frihed paa den anden, — at 
følgelig den samme Methode, der har ført til saa store og sikre 
Resultater paa det naturvidenskabelige Omraade, ogsaa er anven- 
delig paa det historiske, at det gjælder ogsaa her at gaa fra det 
specielle til det almindelige, at generalisere uden at slippe de 
faste Støttepunkter i den faktiske Sammenhæng, — er Montesquieu; 
det første Verk, hvor denne Methode er søgt gjennemført med 
nogen Konsekvens og efter en større Maalestok ved Behandlingen 
af historisk-politiske Problemer, er Montcsquicu's Esprit des lois. 



Holberg 37 

Nu er del merkeligt at iagttage, hvilket overordentligt sterkt 
Indtryk dette Verk har gjort paa Holberg. Esprit des lois udkom 
i 1748, da Holberg var 64 Aar gammel, — i en Alder, i hvil- 
ken man heller læser om igjen de kjendte kjære Bøger end 
giver sig i Kast med nye. Men denne ikke blot læste han; han 
læste den atter og atter og vender jævnlig tilbage til den i sine 
sidste skriftlige Arbeider. Han forkaster tiere af de mest frem- 
trædende Theorier og Theser i Montesquieu's Verk. Han viser 
af Englands Historie, at det bekjendte Sted, — Esprit des lois L. 
11 ch. 6. — : «Si Ton veut lire Tadmirable ouvrage de Tacite sur 
les moeurs des Germains, on verra que c'est d*eux que les Anglais 
ont tiré Tidée de leur gouvernement politique; ce beau systéme 
a été trouvé dans les bois — ,»' er mere aandrigt end sandt. Han 
mener — og for en stor Del med fuld Ret, — at det er en P'eil 
hos Montesquieu, at han søger efter »naturlige Aarsager udi Ting, 
hvor politiske alene eller fornemmelig er virksom«. Han pole- 
miserer sterkt og træflFende mod Montesquieu's F'orsøg paa at føre 
Folkenes Kvaliteter, Love og Institutioner tilbage til Klima, Jord- 
bundsforhold, Fødemidler. «Jeg har ikke nægtct,» siger han, «at 
jo Jord og Luft contribuere til Legemets Førlighed. Jeg nægter 
og ikke visse Kvaliteter, som flyde af Legemets Konstitution. Men 
jeg nægter, at man æder og med Luften indsøber Dyder og Ly- 
der, Attraa efter Frihed eller Hengivenhed til Trældom, helst saa- 
sora man af Historien viser, at de selvsamme Nationer nu have 
været dydige, nu igjen udj'dige, nu stridbare, nu feige, nu begjær- 
lige efter Frihed, nu ligesom af Naturen dannede til at leve udi 
Trældom.« Man kan paa Forhaand vide, at en Stil som Montes- 
quieu's — kunstlet, sententiøs, epigrammatisk tilspidset — ikke 
har kunnet tiltale Holberg, der havde en saa grundig Aversion 
mod al Slags Affektation og Styltegjængeri. Holberg udtaler ogsaa 
sin Beklagelse over, at den »berømmelige Autor« altfor meget har ret- 
tet sig efter den regjerende Smag ved at sætte Stilen paa Skruer, og 
mener, at hans Bog vilde have været bedre, »men derhos mindre 
admireret)), om den havde været skrevet i et jævnere og simplere 
Sprog. Til Trods for alt dette var Montesquieu's Verk Gjcnstand 
for den mest levende Beundring fra Holbergs Side. Han kalder 
det et »herligt Skrift«; har »underskriver de Berømmelser, der 
er lagt paa det«, og holder for, at »faa Skrifter er skrevne med 
større Skjønsomhed eller stærkere udarbeidede saavcl i Henseende 
til Stil som til Materie«. Det er aabenbart, at han har folt sig 
tiltalt ved det storartede i Verkets Anlæg og Plan, - at han har 

* Hvis mail vil læse Tacilus* l)eiiiidringsva*rdlgc Arbeide (uii (icrniaiifriies 
Seder, vil man se, al del er fra dem, Kngheiiderne har henlel Idéen til sil pulili- 
ske Stvre: delte smukke Svslem er fundet i Skuvene. 

indseet det frugtbare og egte videnskabelige i den Fremgangs- 
maade, hvorpaa Montesquieu slog ind, naar han stiller for den 
historisk-politiske Granskning den samme Opgave som for den 
naturvidenskabelige, nemlig at forklare Fænomenerne, ikke ved 
metafysisk Spekulation, men ved empirisk Generalisation, oaar 
han søger Sandheden / Tingen, ikke bag den, naar han istedetfor 
at opstille en absolut Maalestok, hvorefter de forskjellige Statsfor- 
fatninger eller Lovgivninger skal bedømmes, indskrænker sig til 
at forklare dem ved at paavise deres Oprindelse og udfinde de 
konstante indbyrdes Forhold mellem Statsinstitutioner, Love, Se- 
der, Regjeringsprincipper. Holberg har saa meget bedre kunnet 
vurdere disse Fortrin, fordi han selv længe forud havde hævdet 
den samme Opfatning og anvist for det historiske Studium det 
samme Maal og de samme Veie. Han fremhævede jævnlig, at, 
hvad det kommer an paa i Historien, det er Sammenhængen; 
man maa overskue det hele og ikke blive staaende ved Enkelt- 
hederne; man maa se den geistlige Historie i dens Forbindelse 
med den verdslige; «hvo, der ikke har læst begge, har intet 
læsct». Han kalder ((det historiske Videnskab for det nyttigste og 
vigtigste af alle, naar det bliver læset med rette Øyen». «Jeg lærer 
deraf at kjendc Lande. Jeg lærer at kjende Mennesker. Jeg læ- 
rer at kjende mig selv; jB, jeg lærer at spaae; thi man kand at 
forbigangne Ting dømme om tilkommende og derfore i visse 
Maader holde hver grundig Historicum for en Prophet.» 
Han kræver, at Historien skal være noget andet og mere end 
((forbigangne Tings simple Beretning»; det gjælder at forklare, 
ikke blot at fortælle. Han kræver, at Historieskrivere skal be- 
flitte sig paa, at ((Historien hænger sammen i en Kjæde», og ved 
Kjæde forstaar han ikke den ydre kronologiske Orden, som tvertom 
maa br>'dcs, for at den indre Aarsags og Virknings Orden kan 
saa meget bedre komme til sin Ret. Historieskriveren maa der- 
for tillige være Filosof, eller som Holberg udtrykker sig etsteds: 
((den mindste Historie udfordrer et helt og fuldkomment Menne- 
ske». Men Filosofi i Holbergs Mund er noget andet end Meta- 
fysik; den Ta?nkning, hvoraf han ventede sig Frugt, var ikke den 
abstrakte eller aprioriske Spekulation; naar han vil, at det histo- 
riske Studium skal være rettet paa at udlede Sandheden, saa er 
det ikke absolute, men relative Sandheder, han mener. Han har 
selv i et af sine tidligste Skrifter udtalt den samme Opfatning af 
Lovenes og Statsinstitutionernes blot relative Værd og Væsen, der 
er bleven gjort gjældende i Esprit des lois, idet han siger: «Ingen 
Regjering er saa fuldkommen, at den kand komme overens med 
ethvert Landskab; men man maa overveie enhver Nations Stand, 
Vilkaar og Natur, hvorudover Aristoteles kalder den Regjerings- 

form den bedste, som vi bedst kunne føre os til Brug og 
Nytte*. 

Holberg omtaler ikke Montesquieu's andet Hovedverk: ((Con- 
sidérations sur les causes de la grandeur des Romains el de leur 
décadencex> (7754). Men han har selv senere (1746) behandlet det 
samme Emne i en særskilt Afhandling, der er forudskikket hans 
Oversættelse af Herodian, og hvorpaa han selv maa have sat 
megen Pris, siden han kort før sin Død oversatte og udgav den 
paa Fransk. Afhandlingen er ogsaa ganske merkelig. Holberg 
sammenstiller Romerne med Araberne efter Mohameds Optræden 
og udieder deres politiske og militære Storhed af en religiøs En- 
thusiasme, svarende til den, der grundlagde det arabiske Erob- 
ringsmonarki. Denne Forklaring stemmer ret vel overens med 
det Resultat, hvortil den moderne videnskabelige Granskning er 
kommet, som mere og mere har erkjendt Sandheden af Cicero's 
Ord: «Nec numero Hispanos, ncc robore Gallos, nec calUdilale 
Poenos nec arlibus Græcos, sed pielale ae religione omnes genles 
nalionesque superavimus^ — og har forsaavidt et Fortrin fremfor den 
af Montesquieu givne, der altfor meget har Karakteren af en 
Række spredte, om end i og for sig ofte aandfulde og træffende 
Bemerkninger, idet han udleder Roms Storhed og mange for- 
skjellige Forholde, store og smaa, ydre og indre, — af de republi- 
kanske Institutioner, af Kjærligheden til Frihed og Fædreland, af 
den Skik at tilstaa seirende Feltherrer Triumfer, af den kloge 
Grundsætning i den romerske Politik at lade overvundne Folk 
beholde sin Religion og sine Love o. s. v. — uden at der er gjort 
noget Forsøg paa at knytte disse Forhold indbyrdes sammen eller 
at føre dem tilbage til nogen fælles Grundkildc. Holberg har 
været inde paa en heldig og frugtbar Tanke; men Udførelsen er 
temmelig svag, og der kan ikke være Tale om at sammenligne i 
saa Henseende Holbergs flygtige Skizze med Montesquieu's sterkt 
udarbeidede Skrift. 

Overhovedet maa vi erkjende, at Holberg, som historisk Gran- 
sker og Tænker, ikke kan stilles ved Siden af Montesquieu. Han 
gik ikke frem i sit historiske Studium methodisk og med et klart 
opfattet filosofisk Sigte for Øic som Montesquieu og samlede 
heller ikke som denne sin Kraft paa dette Omraade. Bedre ud- 
holder han at sammenlignes som Historiker med en anden af 
Samtidens aandige Stormænd, hvem man pleier at nævne sam- 
men med Montesquieu som en af Banebryderne for den moderne 
historiske Videnskab, nemlig Voltaire. Det gjælder om Voltaire 

* Hverken hnr vi over\'iindel Spanierne ved vort Antal eller (lallerne ved vor 
Kran eller Pønernc ved vor Kløgt eller (Irækerne ved vore Kunster, men der- 
imod alle Folk og Nationer ved vor Fromhed og Gudsfrygt. 

som om Holberg, at man ved at kjende hans historiske Forfatter- 
skab kun kjender en liden Del af ham. Det gjælder om Voltaire 
som om Holberg, at han var inde paa den Idé, hvorpaa den me- 
derne historiske Videnskab hviler — Idéen om, at Historien er 
en lovmæssigt fremadskridende Udviklingsproces, — men ikke 
saaledes, at han tilegnede sig den med Styrke og Klarhed og 
gjorde den til Udgangspunkt for en helt sammenhængende histo- 
risk Opfatning. Han haaner Bossuet's Opfatning, hvorefter Histo- 
rien fremstiller sig som en Række af Mirakler og de store Begi- 
venheder forklares af Guds umiddelbare Indskriden. Men, hvad 
han sætter isledenfor Forsynets vise Regjering i Overensstemmelse 
med en Plan, som Historieskriveren forestilles at kjende, er ikke 
Lovmæssigheden, men snarere det blinde Tilfælde. Han vender 
idelig tilbage til den gamle Sætning, at en Tue kan velte et Læs, 
og at store Begivenheder i Regelen har smaa Aarsager; han søger 
i Historien, efter Villemains Udtryk. «moins le rapport que le con- 
traste des effels et des causes». Alligevel nævnes han, og oævnes 
medrettc, blandt de epokegjørende Forfattere paa det historiske 
Omraade, fordi han er en af de første, som har hævdet, at ikke 
blot Krige og diplomatiske Forhandlinger, men ogsaa Videnskab, 
Literatur, Kunst, Industri, Lovgivning etc. er værdige Gjenstande 
for en Historikers Opmerksomhed, — fordi han er en af de 
første, der har ført Historieskrivningen ind paa de Omraader, 
hvor man snarest og sikrest naar frem til at iagttage den regel- 
bundne Udvikling, som er Historiens Va»sen, men som maa blive 
skjult, saalænge man bare holder sig til de rent ydre Begiven- 
heder. Naar Voltaire indleder sin <(Siccle de Louis X1V» med de 
Ord: On veut essay er de peindre a la posterité, non les actions 
d'un seul bomme, mais l'esprit des hommes dans le siécle le plus 
oclairé qui fut jamais; — naar han, i Overensstemmelse med dette 
Program, indvier nogle Kapitler af sin Bog til en Fremstilling af 
Forvaltningen og Finansvæsenet, af Handelens og Industriens, 
Kunsternes og Videnskabernes Historie i Ludvig den 14des Tid: 
— saa er allerede dette tilstrækkeligt, har man sagt, til at stemple 
denne Bog som en ligefrem epokegjørende i Historieskrivningens 
Udvikling. Men da maa vi gjøre gjældendc, at Holberg allerede 
forud har stillet det samme Program ligcsaa klart, og at hans 
Gjennemførelse af dette Program ikke vil synes mere ufuldkom- 
men end Voltaires, naar Hensyn tages til, at det Materiale, der 
forelaa ham til Behandling, var saaniegel fattigere og mere ubekvemt, 
Holberg siger i den «Betænkning over Historier«, der er stillet 
foran 3die Del af hans Danmarks Historie, at et Higes indre Til- 
stande, dets Love, Heli^on, Indbyggernes Naturel m. v. er, «oni 
ikke just den behageligste, saa dog den nyttigste Del af dets Hi- 

storie». Han fremhæver, som det i hans Tanker fortjenstfuhle 
ved hans Danmarks Historie, at «den indeholder ikke simple Be- 
drifter alene, men endogsaa saadanne Ting, som giver Kundskab 
om Nationens Egenskab, viser Regjeringens gamle og nye Forfat- 
telse, berømmelige Mænds Portraits, Anledning og Oprindelse til 
Stiftelser, saavel udi geistlige som verdslige Ting, saa at man 
deraf ser Rigets gamle og nye Stat». Man finder ogsaa, at ban 
gjennemgaaende har lagt an paa at fremdrage, hvad der tjener 
til at opWse de indre Tilstande, Videnskabernes og Institutioner- 
nes Historie. Han har delt sin Danmarks Historie i Perioder og 
ved hver Periodes Begyndelse givet en ((Afridsning)) af den forud- 
l^aaende «i Hensyn paa Krigs- Stats- og Kirkesager)) — d. v. s. 
en Oversigt over de indre Forholde, Stats- og Retsforfatning, Lite- 
ratur. Videnskab, Handel og Finansvæsen m. v. Plan kalder dette 
en »Invention)), eftersom det ikke er (diam vitterligt, at nogen 
anden Historieskriver har betjent sig af den Methode», og udtaler 
et Haab om, at man i Fremtiden vil «raffinere paa Inventionen)) 
og føre den bedre ud, end han har kunnet. I Virkeligheden er 
ogsaa disse »Afridsninger)) den første Begyndelse til en Historie- 
skrivning svarende til Nutidens Begreb, — en saadan, der lærer 
os at kjende ikke blot Kongernes, men Folkets Liv. 

Man har været enig i at anerkjende de rent literære eller 
æstheliske Fortrin ved Holbergs historiske Skrifter — den lette, 
utvungne, egte historiske Stil, de ofte mesterligt udførte Skil- 
dringer af eller Sammenligninger mellem fremragende historiske 
Personligheder, de hist og her frembrydende Glimt af Lune - 
de skjæmtsomme Indfald, der var Samtidens Pedanter til saa 
megen Forargelse. Derimod har del været en almindelig og 
oftere udtalt Anskuelse, at Holbergs historiske Skrifter ikke skulde 
fortjene en lignende Ros i rent videnskabelig Henseende. Han 
arbeidede hurtigt og ofte flygtigt, har man sagt; hans Kildestudier 
var meget ufuldkomne, han gjorde sig skyldig i mange Feil i del 
enkelte, som han kunde have undgaaet ved en mere omhyggelig 
Granskning; han (dog det i det hele for let med den sande, dy- 
bere Lærdom og lod den ikke vederfares tilbørlig og fuld Aglelsc)). 
Disse Anker kom tildels Trem i Holbergs egen Tid, og Holberg har 
kjendt dem og besvaret dem paa en lignende Maade som den, 
hvorpaa Voltaire besvarede lignende Anker. «Jeg bekjender vel,)> 
siger han, «at en Feil er en Feil, udi hvilket Skrift den end fin- 
des. Men man maa udi stærkt udarbeidedc Historier, som er 
det vanskeligste Arbeide, nogen kand foretage sig, ikke være saa 
grandseende som udi tørre Dagregistrc eller Samlinger af Doku- 
menter, som af intet andet kand bryste sig end af Akkuratesse udi 
Navne og Aarstal.)) 



42 Portrætter og Essays 

Den historiske Granskning har for det første den Opgave at 
samle Stoffet med Omhu og rense det for alt faktisk urigtigt. 
Derefter kommer en anden, ulige vigtigere og vanskeligere Op- 
gave: at udsondre det, som er væsentligt og betydningsfuldt, fra 
det, som er tilfældigt og uvæsentligt, — det, der hører med i den 
levende Sammenhæng, fra det, der bare er en livløs Bark, et 
ufrugtbart, usammenhængende Grus. I Hensyn paa den første 
af disse Opgaver — , i Hensyn paa Samlerflid og den blotte Stof- 
kritik — havde Holberg Ligemænd og endog Overmænd blandt 
Samtidens Lærde. Men han var den eneste, der havde Begreb 
om og Øie for den anden og høiere Opgave. «Jeg holder for,» 
siger han, «at man bør stræbe at rense Historier fra Fabler og 
Urimeligheder . . . Jeg holder ogsaa for, at man bør udfuge unyt- 
tige og vidtløAige Ting, hvilket tilligemed det andet vanhelder 
vore nye Historier og foraarsager, at det allerædleste Studium 
kommer i Foragt.« At han opstillede denne sidste Grundsætning 
og gjorde den gjældende i sit historiske Forfatterskab, — det 
var noget nyt. Naar han udtaler sin Ringeagt for de formløse 
Dynger, som den aandløse Samlerflid kjørte sammen, — de tykke 
Folianter, broderede med (Citater, hvis »Fedme er saa usund, at, 
naar man tager bort det unyttige, er det, som naar der gaar Hul 
paa en Blære; saa at fast intet uden Bindet bliver tilbage«, — 
naar han haaner Manuskriptjægerne, «der, saasnart de træffer paa 
noget muggent og mølædt, se det an som et Liggendefæ og rykke 
det uden Valg ind i deres Historier«, saa har vel dette i adskil- 
liges Øine kunnet gjælde som et Vidnesbyrd om, at han var en 
Fiende af grundig Videnskab. Men i Virkeligheden viser det ham 
staaende paa et høiere videnskabeligt Stade end nogen af Sam- 
tidens Lærde Dry-as-duster, — baade de kritiske og de ukritiske, 
— baade en Hans Gram og en Erik Pontoppidan. 

Saameget godt der kan siges om Holbergs fllosoRske og histo- 
riske Forfatterskab, vil det dog altid i og for sig indtage en un- 
derordnet Plads i Billedet af hans literære Personlighed. Naar 
vi tænker paa Holberg, er det altid først og fremst Komediernes, 
ikke Kirkehistoriens, Danmarkshistoriens eller de moralske Tan- 
kers Forfatter, vi tænker paa. Vi erkjender i hans historiske 
og morainiosoflske Skrifter en sund, ærlig, klar og ofte baade 
vidt- og fritskuende Aand. Men virkelig Storhed og Originalitet 
har han kun naaet paa den komisk-satiriske Digtnings Omraade. 
Alligevel var det de lærde, videnskabelige Studier, der optog det 
meste af hans Liv; dermed begyndte han, dertil vendte han til- 
bage. Hans satirisk-komiske Verker var Frugten af en »poetisk 
Raptus)). De fleste og bedste af hans Komedier - en Række af 
Meslerverker, enkelte af allerførste Rang, den Dag idag den 

danske og norske Lileraturs ypperste Skat — er tilblevne — 
næsten maa man sige improviserede — i Løbet af nogle faa Aar. 
Han har selv, som kjendt, fortalt, hvorledes han var blevet en 
moden Mand uden at have nogen Anelse om det poetiske Pund, 
der var ham givet, og hvorledes han næsten tilfældigt førtes ind 
paa den Bane, hvor hans største Evne skulde komme til Udfol- 
delse, og hvor han ligesom med ét Slag naaede frem til det fuld- 
endte Mesterskab. Man faar herved et saa meget sterkere Ind- 
tryk af denne Evnes vidunderlige Rigdom og Spontanitet, og 
man føres til at beklage, at Holberg ikke selv vurderede denne 
Evne høit nok og ikke søgte sin fornemste Opgave der, hvor 
hans fornemste Evne laa. Hvor meget bedre vilde det ikke have 
været, kunde man mene, om han havde samlet sine KræAer paa 
den komisk-satiriske Digtnings Omraade, istedetfor at sprede den 
til andre Omraader, hvor han ikke naaede, og ikke kunde naa 
den høieste Høide! Man kan ogsaa være tryg for, at det ikke 
var med sin gode Vilje, men tvungen af ydre Forhold, at Hol- 
berg saa tidlig afbrød sin Bane som Komedieforfatter, paa hvil- 
ken han havde seet udfoldes hos sig en rig skabende Evne — den 
høieste Lykke eller Nydelse, som vel kan blive noget dødeligt 
Menneske til Del. Men for ham kunde det dog ikke staa saa, at 
han svigtede sit Livs Kald eller afveg fra den Bane, som 
dette Kald foreskrev ham, naar han fra sin kortvarige poe- 
tiske Udflugt vendte tilbage til de historisk-filosofiske Stu- 
dier, hvormed han havde begyndt. Den Opgave, der allerede 
synes at have foresvævet ham fra hans første Optræden, og som 
han stillede sig med stadig voksende Klarhed, var en videre end 
enten Digterens eller Videnskabsmandens; det maa snarere siges 
at have været Reformatorens; han vilde indføre en ny Aand, en 
ny Smag paa alle Aandslivets Omraader, han fandt, at allevegne 
afsjælede Former hindrede Livets Fremvækst; det hele Samfund 
maatte omstøbes. I dette Formaals Tjeneste stillede han alle 
sine Evner; ingen kunde synes ham for stor og ingen for liden 
til at tjene det. Han kunde derfor gaa fra Historieskrivning til 
Komedieskrivning og fra Komedieskrivning tilbage til Historie 
og Filosofi, uden at den indre Sammenhæng og Enhed i hans 
Forfatterskab syntes ham brudt; det var altsammen bare for- 
skjellige Maader at moralisere paa. «Jeg alternerer,)) siger han, 
ffmed alvorlige og skjemtsomme Skrifter, hvilke dog alle sigte til 
eet Maal; thi alle mine Materier, enten de udføres udi ærbar 
Still eller udi Skjæmt og Ironier, enten udi Adagio eller Presto, 
udi Simpel- eller Tripeltakt, saa have de dog eet og det samme 
Sigte, nemlig at opmuntre til Dyd og Duelighed og at bestride 
saavel Vantro som Overtro.» — Dette var det Synspunkt, hvorfra 

han selv betragtede sit Forfatterskab, og dertil maa vi ogsaa tage 
Hensyn i vor Betragtning. Det er derfor med Rette blevet sagt, 
at det er en stor Feil ved Holberg alene at tænke paa Komedie- 
skriveren og Satirikeren; man maa sammenfatte hele hans Virk- 
somhed. Hvor høit man end sætter hans komisk-satiriske Digt- 
ning over hans historiske og filosofiske Skrifter, maa man ikke 
glemme, at de hører sammen, at hans komisk-satiriske Digtning 
maa sees i Lys af hans historisk-filosoflske Synsmaader, at han, 
for at bruge hans eget Udtryk, «haver brugt sin Pen udi dette 
Slags Arbeide som en Philosophus, og derfor regner Comoedierne 
blandt sine moralske Skrifter«. Om nu hans komisk-satiriske 
Digtning har tabt i Omfang og teknisk Fuldendthed derved, at 
den af ham selv opfattedes bare som en af de »adskillige Maader», 
hvorpaa han kunde moralisere eller virke for sit alment-reforma- 
toriske Formaal, — saa har den paa den anden Side ogsaa et 
stort F'ortrin netop derved, at den hviler paa en F'ilosofs, en 
Videnskabsmands og Granskers klart tilegnede, helt udarbeidede, 
sikre og samlede Livsanskuelse. 

Dette Fortrin kommer særlig frem, naar han sammenlignes 
med Moliere, - den eneste af den n3'ere Tids Komedieforfattere, 
der kan gjøre ham Forrangen stridig. Det maa erkjendes, at 
han savner Moliéres Lyrik, Finhed, Evne til erotisk Skildring; 
paa den anden Side er hans Lune mere sprudlende rigt, hans 
Karakterskildring ofte mere realistisk djerv og sand. Og dertil 
kommer endnu, at Moliéres Stand|)unkt altfor meget er Hofman- 
dens, Verdensmandens, altfor lidet Filosofens. Der er stundom 
noget frivolt ved den Livsanskuelse, der kommer tilsyne i hans 
Verker; Gjcnstanden for hans Satire er stundom ikke det, der 
afviger fra Moral og Sandhed, men det, der afviger fra den blotte 
Mode. Hos Holberg derimod er den mest overgivne Lystighed 
altid forenet med et dybt elhisk .Alvor, hans moralske Sigte er klart 
og sikkert, og, da den moraliserende Tendens i hans bedste Arbei- 
der ikke har lagt noget Baand paa hans Lune eller hans Fantasi, 
er delte et stort Fortrin, der maa veie tungt i Vegtskaalen ved 
en Sammenligning mellem ham og hans store Forbillede og 
Rival. 

Man vil sige, at Moralen ofte spiller en underordnet Rolle i 
hans Komedier, eller at det ofte er smaa Ting, uvæsentlige eller 
forholdsvis uskyldige Svagheder og Forkjertheder, mod hvilke 
han forer Krig. Men disse sniaa Ting danner tilsammen en stor; 
(iisso smaa Svagheder repræsenterer tilsammen en .stor (irund- 
svaglied, den værste af alle, Moralens egentlige Arvefiende, som 
det fremfor all og til alle Tider gjælder at fore Krig mod. Naaf 
Holberg gjor Kandesloberiet, Jean de Franceriet, Jeronimus'ernes 

forstokkede Orlhodoksi, Viclgcschrci's Stundesløshed, Slygotiiis\s 
Lærdom, Erasmus Montanus's Pliilosophia instrumentalis til Gjen- 
stand for smi Spot, saa er det overalt den udenpaahængte, det 
blot tillærte, det blotte Skin- og Formelvæscn, han gaar løs paa. 
Og ved at kjæmpe mod alt dette kjæmper han tillige for det 
største og høieste, noget Menneske — han være Poet, Profet eller 
Reformator — kan kjæimpe for: Sandhed og .farlighed i Livet. 
Han skrev til Forsvar for Maskerader, i hvilke han saa en uskyl- 
dig Morskab. Men hvad han ikke vilde have, var, at Livet selv 
skulde være en Maskerade, og det var det, det var. 

«Man kand sige,» heder det i en af hans Epistler, hvor Maske- 
rader forsvares, «at den sædvanlige Stand, som vi leve udi, er en 
bestandig Mascarade, efterdi Regjering, Moder og Sædvaner paa- 
lægger os Masker, hvilke vi ved saadan Leeg ligesom nedlægge, 
og at vi egentligen ikke er ret maskerede, uden naar vi gaar med 
blotte Ansigter.>^ Det var det store praktiske Formaal for Hol- 
bergs satirisk-komiske Digtning, at det maatte blive anderledes i 
saa Henseende, at Livet ikke skulde være en stedsevarende 
Maskerade. Dette er, — jeg gjentager det, — et Formaal, som der 
altid maa arbeides for, som der aldrig kan arbeides nok for, 
men som det i Holbergs egen Tid var mere nødvendigt at arbeide 
for end nogensinde. Inden det Samfund, som han var nærmest 
kaldet til at virke for, bredte sig dengang alskens Pedanteri, 
alskens tomt og ufrugtbart Skinvæsen som et kvælende Ukrud 
paa ethvert Omraade; i den lærde Verden, hvor den saakaldte 
Erudition gjaldt som sand Videnskab, og hvor det fremdeles var 
høieste Mode at proppe sin Hjerne med saamange fremmede 
Meninger, at der ikke var Rum for egne Tanker, — inden det 
borgerlige Liv og Selskabslivet, hvor man nedværdigede sig for 
at komme et Trin høiere paa Rangforordningens Trappestige, og 
hvor man underkastede sig dep urimeligste Tvang for at synes 
mere, end man var, — inden Kirken, hvor der alene lagdes Vegt 
paa det ydre Apparat af Ceremonier og dogmatiske Formler. Til 
de forskjellige Bestillinger svarede forskjellige Sorter Pedanteri: 
— som Holberg siger: «En Pedant haver mange Fora og Værne- 
thing, saa at man kand stevne ham til geistlig og verdslig, til 
Hof- -og Krigsret)) — og overalt var Pedanteriet toneangivende; 
overalt gjaldt den forskruede Unatur som et Fortrin, de ydre af- 
sjælede F'ormer som Tingenes rette Kjerne og Væsen. 

I dette Samfund af Straamænd, af blotte Uniformer, geistlige 
og verdslige, af latinske, græske, theologiske, metafysiske Masker 
stod Holberg og staar han for os som et Særsyn: han var en 
Mand, han bar ingen Maske. Han har medrette sagt om sig selv: 
«Min Charakteer er at blive ved Sandhed. » En usvigelig Sandheds- 

kjærlighed, en dyb Afsk}' for alt Hykleri og Skinvæsen, alt blot 
udcnpaahængt Stås og Kram, Lærdomskram eller andet Kram» 
en sterk Selvstændighedsaand, en afgjort Utilbøielighed til at 
fornægte sin Natur eller «slaa sin Ryg i de Bugter, der udkræves 
paa høie Steder», er de mest fremtrædende Drag i Billedet af 
hans Personlighed. Denne usvigelige Sandhedskjærlighed er det, 
som — i Forbindelse med hans rige Lune og skarpe Iagttagelses- 
evne, udviklet ved Reiser og udbredt Læsning — har gjort ham 
til en stor komisk-satirisk Digter, — en af de allerstørste i den 
hele Verdensliteratur. Den samme usvigelige Sandhedskjærlighed, 
det samme lyse, frigjorte og frigjørende Lune har ogsaa præget 
hans historiske og filosofiske Skrifter, og giver ogsaa dem Værd 
for vor Tid. Han er ikke dybsindig, har man sagt. Det kan saa 
være; men han er sand, ærlig, oprigtig som Montaigne, hvem han 
elskede for hans Oprigtigheds Skyld ; han foragtede at synes mer, 
end han var, ved at gaa paa Stylter, og hvad der gjaldt og gjæl- 
der som Dybsindighed, er, som vi ved, ofte intet andet end Stylte- 
gjængeri paa filosofiske Kunstord og transcendentalske Tale- 
maader. 

Naar vi følger Holberg paa hans Livsbane, — naar vi ser, 
hvorledes han allerede tidlig stiller sig en reformatorisk Opgave 
og siden gjennem et langt Liv arbeider for denne Opgaves Gjen- 
nemførelse, — uafbrudt, ensom, under allehaande Miskj endelser, 
hadet og endog overseet af Samtidens Pedanter, der betragtede 
det som en Skam for den lærde Mand, at en Professor gav sig 
af med at skrive disse Bøger, af hvilke i Nutidens Øine en Linje 
har mere Værd end alle Pedanternes Lærdoms-Magaziner tilsam- 
men, — vidende med sig selv, at han kunde vinde almindelig Aner- 
kjendelse for et billigt Kjøb ved at følge Strømmen og rette sig efter 
den raadendeSmag, — alligevel fortsættende urokkelig, utrættelig sit 
Arbeide med at indføre en ny Smag, for hvilket han aldrig kunde 
vente at opnaa nogen ublandet Ros af Samtiden — faar vi et 
Indtryk af noget mere end af en stor Digter, en stor Forfatter, vi 
faar et Indtryk af en stor Personlighed. 

Holberg satte som Motto i sit Segl Ordet «Bestandighed». Og 
faa har vist sig mere bestandige end han. Faa har levet mere 
udelukkende for et stort aandeligt Kald. Faa har i samme Grad 
som han modstaaet enhver Fristelse til at afvige fra den ved et 
saadant Kald anviste Vei. 

«Hvis jeg ikke,)) siger han i en af sine Epistler, »havde havt 
mere min Pligt end min egen Rolighed og en almindelig Yndest 
for Øyne, havde jeg heller slaaet mig til Ørkesløshed end til Ar- 
beyde, eller i det mindste heller paataget mig behageligt end 
nyttigt Arbeyde. Jeg havde istæden for at skrive moralske Bøger, 

som ofte bide og saare, heller brugt min Pen til at kommentere 
over gamle Aiitores. Jeg havde, istæden for at skrive oprigtige og 
upartiske Historier, heller forfærdiget tørre Annaler og Slægt- 
Registere. Istæden for Skjem te-Digte gjort Bryllups- og Liigvers, 
og istæden for moralske Skuespil skrevet forhexede Skaaler, 
Oracler eller Tragoedier, og derved kunde have havt den Lykke 
som andre, der enten ved at gjøre unyttige Ting eller ved at 
gjøre slet intet, have erhvervet sig almindelig Yndest eller idet- 
mindste ingen Fiender faaet. Men jeg vil gjerne overlade dem 
Berømmelsen og en Reputation, som forgaar ved deres Død, og 
trøste mig med det Eftermæle, jeg kan vente mig efter min Af- 
gang, naar Fiendskab og Jalousie ophører. Thi, endskjønt man 
efter Døden ingen Lovsange virkeligen hører, saa hører man dog 
udi Imaginationen, hvad man haver i Vente.» 

Holberg har aabenbart i høi Grad havt den Selvfølelse, der 
plcier at ledsage Geniet. Han har vurderet høit Betydningen af 
sin Livsgjerning og været tryg paa, at hans Eftermæle vilde blive 
stort og udødeligt. Alligevel maatte han dog vist have følt sine 
Forventninger overtrufne, om han havde kunnet se op nu, — om 
han havde kunnet se, hvormeget han nu har at betyde for de to 
Folk, til hvilke han var knyttet ved sin Herkomst og sin Virk- 
somhed, — hvorledes han i disse Folks taknemmelige Erindring 
har faaet en Plads over alle andre, — uden Rival, ensom paa 
Høiden af sit Eftermæle, som han var det i sit Liv. 

Det er en naturlig Ting, at hos de store Kulturfolk den lite- 
rære Kontinuitet overholdes bedre end hos de smaa. Hos de store 
forberedes Smagsskifterne fordetmeste lidt efter lidt, medens de 
hos de smaa fordetmeste kommer som pludselige Ryk. Det er 
gjeme de store, der drager de smaa med sig, og ved denne Be- 
vægelse rives ofte Sammenhængens Traad over hos disse sidste. 
De store Kulturlande har derfor en Række af virkelige Klassikere 
— Forfattere, som har holdt sig i Nationens Yndest under veks- 
lende Smagsretninger, og som vedbliver at være læste og kjendte af 
hele Nationens dannede Publikum, trods store Tids- og Smags- 
afstande. Hos smaa Nationer derimod, saaledes ogsaa hos os, er 
det, der kaldes klassisk Literatur, ofte ikke meget mere end 
Navneværdi; man kjøber den maaske, stiller den op i sine Hylder, 
læser om den, men læser ikke af den. Men hvis dette er Regel, 
saa danner ialfald Holberg en stor, en glimrende Undtagelse. 

Det er idag to hundrede Aar, siden Holberg fødtes. Hans Minde 
er allerede gammelt, men endnu lige friskt. Den følgende Tids 
berømte Forfattere inden den Literatur, hvis Skaber han med 
rette har været kaldt, er bleven trængt i Baggrunden ved en for- 
andret JSmag, Glansen af deres Navn er blegnet, eftersom man i 

Tiden har fjernet sig fra dem, -men ikke Glansen af hans Navn. 
De andre synker mere og mere, han synes snarere at slige. Hans 
bedste Verker læses den Dag idag af Ung og Gammel, i alle 
Samfundsklasser, og har aldrig været mere beundrede, end de er 
del nu. Hans Rang som en levende Klassiker har scirrigt gjen- 
nemgaaet Tidens Ildprøve. Vi kan trygt gjentage Welhavens Ord 
i hans Digt over Ludvig Holberg: 

Hvad der aldrig tabe kan sin Kraft 

for danske Sletter og for Klippelandct, 

er dette Salt, som han har dybt indblandet 

i Folkets aandelige Na^ringssaft. 



Og derfor som et dyrebart Klenod 
hans Værk skal hævdes i den gamle Ære. 
Hans ædle Billed skal vort Norden bære 
paa ømme Hænder over Glemsels Flod. 



KRISTIAN FREDRIK OG KARL JOHAN. 

I. 

Blandt de Mænd, der tog Del i Afgjørelsen af Norges Skjæbne 
i 1814, er der to, hvis Rolle var en saa fremtrædende, at man, 
uden altfor iøinefaldende Urimelighed, har kunnet betegne den 
ene eller den anden som den egentlige Hovedmand i det norske 
Friheds- og Selvstændighedsverk, den egentlige Grundlægger af 
den nye Tingenes Orden i Norge, — begge Udlændinger, — Kri- 
stian Fredrik og Karl Johan. 

Det er vist, at det norske Folk staar i Taknemmelighedsgjæld 
til dem begge for deres Del i Begivenhederne i 1814, og den 
Gjæld bør vi ikke glemme. Taknemmelighed er en Pligt for 
Folkene som for den enkelte. Det er en af Historieskrivningens 
Opgaver at indskjærpe denne Pligt, — at virke til, at enhver af 
Folket fortjent historisk Personlighed faar den Plads, der til- 
kommer ham i dets taknemmelige Erindring, — den Tak, der 
skyldes ham, — saavidt muligt, netop den og hverken mere eller 
mindre. Bliver Takken for knapt tilmaalt, gjør man sig skyldig 
i en Retsfornægtelse, — en Synd, der, som enhver anden, tilsidst 
straffer sig selv; ydes den i et altfor overflødigt Maal, er det og- 
saa en Synd, og det en, der i Regelen ikke er mindre slem eller 
drager mindre slemme Konsekvenser efter sig. Hvad man giver 
en formeget af Ros, det tager man fordetmeste fra en anden, — 
det er altsaa en Uret, — og det virker ialfald til at forfuske 
Maalestokken for, hvad der skal gjælde som stort og beundrings- 
værdigt. 

Vi har nu paa Forhaand al mulig Grund til at antage, at med 
de nævnte to Prætendenter til Værdigheden som Hovedmand i 
det norske Friheds- og Selvstændighedsverk 1814, forholder det 
sig saa, at Kristian Fredriks Adkomster er blevne undervurde- 
rede, hans Fortjenester ikke tilfulde paaskjønnede i den norske 
Folkemening og ved de gjængse historiske Opgjør, — mens den 
anden har faaet al den Tak og Ære, som tilkommer ham, og 
kanske vel saa det. 

Vi mindes, at Kristian Fredriks norske Løbebane fik en brat 

4 — Sars: Samlede Verker IV. 

Og ligesaa uhæderlig som ulykkelig Afslutning. Skammen og 
Skuffelsen ved den slappe Krigsførsel, for hvilken man med den 
fuldeste, umiskjendeligste Ret gav ham Skylden, — den bedrøve- 
lige Farce, han derefter var nødt til at spille, — hans Kundgj^ 
relse til det norske Folk, hvori han, for at dække sig selv, kom- 
promitterede Norges Sag ved at skildre Landets økonomiske og 
militære Tilstand med de mest overdrevent mørke Farver: — 
dette og mere til virkede til at fremkalde et voldsomt Omslag i 
den offentlige Mening ligeoverfor ham : — han, som faa Maane- 
der forud havde været eiskel, beundret, forgudet, var ved sin 
Bortreise Gjenstand for almindelig Ringeagt, ja for Had og Af- 
skv. Efterat han havde forladt Landet, hørte man ikke mere til 
ham ; han blev for alle Tider rykket udenfor Nordmændenes 
Horizont og efterlod sig ikke noget Parti eller nogen Eflermaals- 
mand, for hvem det var magtpaaliggende at fremstille hans For- 
tjenester i det rette Lys. Der udviklede sig hos det norske Folk 
i Tiden efter 1814 af flere samvirkende Grunde en sterk antidansk 
Stemning, som længe var raadende, og hvoraf Følgen maatte 
være, at den Skygge, hvori den danske Prins var bleven stillet 
ved sin militære og politiske Fiasko, yderligere formørkedes. 
Man undsaa sig vel ogsaa, efterat Kristian Fredriks Inkompe- 
tence for den Rolle, han paatog sig i Norge, var traadt saa 
klart frem, ved at erkjende, at han, — denne Theaterhelt, — 
havde været Nationens aandigc Midtpunkt i et af dens største, 
mest afgjørende Øieblikke, — Folkereisningens selvskrevne, uund- 
værlige Fører og Leder. — 

Men det var han, — det er vist. — Det er Overdrivelse eller 
ligefrem tendentiøs Usandhed, naar det har været sagt, at det var 
han, der skabte eller fremkaldte den norske Folkercisning i 
1814. Kielertraktaten kom, som bekjendl, ikke uventet over det 
norske Folk. Man havde faaet rundelig Tid til at overveie, hvor- 
ledes man skulde forholde sig i Tilfælde af, at Norge blev af- 
staaet til Sverige eller den svenske Konge, og det fremgaar af 
mange Vidnesbyrd, at man inden Folkets oplyste Kredse fordet- 
meste var forud paa det rene med, at man ikke vilde underkaste 
sig denne Skjændsel; men det fremgaar ogsaa af disse selvsamme 
Vidnesbyrd, at Tanken om Modstand fordetmeste var uløselig 
knyttet til Tanken paa Kristian Fredriks F'ørerskab, — Bevidst- 
heden om at have ham — Thronarvingen, den Odelsbaarne til 
Norges Rige, — blandt sig. Naar Krislian Fredrik omtalte del 
som en lykkelig Forsynets Styrelse, at han var i Landet, da Kri- 
gen kom, saa er det ikke andet og mere, end hvad alle Nord- 
mænd i Samtiden S3'nes at have været enige om, ikke blot gam- 
meldags konservative Lojalister som Pavels, der skriver i sin 

Dagbog, efter al have faael Underretning om Kielertraklalen : 
«Gud være evig lovet, at vi have Prinds Christian ! Uden ham 
vare vi forlorne men nu siger jeg : «Nil metuendum duce Teucro 
et adspice Teucro,» eller Nordal Brun, i hvis af en egte Begei- 
string inspirerede Digt ((Manden af Ord)) det heder: 

«Han over Stjernerne velsigne vi, 

som paa vor Nød og os har sendt 

en Christian Frederik til vort Lands Regent,« 

— men ogsaa af Mænd af et mere modernt Tænkesæt, endog 
saadanne, der regnedes for at høre til de ((lldesindede» (d. e. 
det Wedelske Parti), som Sibbern, der siger i en under Opholdet 
ved Rigsforsamlingen affattet Erklæring: ((Jeg anser det for en 
sand og uskatterlig Lykke, der muligens har reddet Landet fra 
Anarkiels Rædsler, at Hs. kgl. Høihed Prinds Kristian Frederik 
i denne Farens Stund har været hos os.» 

Og, at det virkelig var en sand og uskatterlig Lykke, det vil 
vi heller ikke nu, — med det Overblik, vi nu har over Tingenes 
Gang, — kunne drage i Tvivl. Han kunde samle alle Reisningens 
Elementer om sig, han kunde være Plører, — han og ingen anden, 

— vi maa erkjende del. Man har talt om Wedel i denne Forbin- 
delse, man har sagt, at, om Wedel havde været i Landet paa den 
Tid, da Kielerfreden blev bekjendt, skulde kanske han have kun- 
net lage Ledelsen i sin Haand, og Landets Skjæbne vilde da 
være blevet en helt anden. Dette er et urimeligt Tankeeksperi- 
ment. Wedel var ganske vist en meget betydeligere Begavelse og 
fremfor alt meget mere af en Mand, en Karakter end Kristian 
Fredrik; men han var, trods sine Fortjenester af Landet, upopu- 
lær, mistænkt som den, der hyldede en, om ikke upatriotisk, saa 
dog unational Politik, og han savnede den vigtigste af alle Ad- 
komster til at blive det norske Folks Fører, nemlig F'ødselens. 
Den havde Kristian Fredrik: han var den ((Odelsbaarne)) — ((det 
rette Skud af den gamle Stamme» — , det var Hovedsagen. De 
gamle Aandsmagter hos Folket, — Lojaliteten, Hengivenheden for 
det nedarvede Kongehus, — havde endnu saameget at sige ved 
Siden af de nye, — Friheds- og Selvstændighedstendenserne, — 
at det var af yderste Vigtighed, at disse og hine kunde bringes 
til al gaa sammen i den afgjørcnde Krise. Saa dyb og alminde- 
lig end Harmen var over den skammelige Trafik, som var drevet 
med det norske Folk ved Kielertraklalen, — saa længe man 
havde stundet efter en Leilighed til at realisere Drømmen om et 
frit, selvstændigt Norge, — saa vel man i Stilhed havde forberedt 
sig til al nytte denne Leilighed, — det vilde altsammen neppe 
have forslaaet til at reise Folket eller til at give Reisningen den 
nødvendige Raskhed og Styrke, saafremt ikke «den Odelsbaarne» 

havde paalrykt den Lej^itimiletens Stempel ved at stille sij? i 
dens Spidse. Intet Under, at han hlev populær, da han gjorde 
dette. 

Han var det iøvrigt allerede forud; han var del fra første 
Stund, han salte Foden paa norsk Grund; han kom, saa og vandt, 
som det heder, — han, som de andre Prinser, der blev sendte 
herop i Dansketiden; de blev alle populære, elskede, tilbedte. 
Det synes at have været nok : al være Prins for at blive det. Om 
denne her gjælder det nu vistnok, al han eiede andre Betingelser 
for at opnaa Folkeyndest end Prinsetitelen og det kongelige Blod. 
Han havde et tiltrækkende Ydre, et behageligt vindende Væsen ; 
han udtrykte sig med Lethed mundtlig og skriftlig, — var venlig, 
godmodig, livsglad. Han havde været svært feteret i det kjøben- 
havnske Selskabsliv, inden han blev sendt op til Norge; man 
talte om hans « Apollohoved)) og sagde om ham i den oehlen- 
schlågersk-oldnordiske Stil, at han var <(skjøn som Baldur, vel- 
talende som Brage)). Han overstraalede aldeles Fætteren Fredrik 
den Sjette, — del skulde der jo iøvrigt ikke meget til, — og kunde 
synes et rent Vidunder af Begavelse inden den i det hele saa 
tarveligt udstyrede Oldenborger-Æt. 

Hans Fortrin og Egenskaber var imidlertid allesammen saa- 
danne, der skaber en Helt i en Balsal eller ved en Bordkonver- 
sation, men ikke paa den historiske Skueplads eller i Handlingens 
Verden. Selve den Skjønhed, som man var enig om at tillægge 
ham i Samtiden, synes, efter Portræterne al dømme, al have 
været af den glatte, ukarakteristiske Art; «Apollohovedet)) af den 
Slags, som man finder i Modejournaler. Hans Veltalenhed var 
en paa Overfladen glidende, uden virkelig Varme eller Kraft, — 
et banalt Blomslersprog. Han var, som det blev sagt om ham i 
en Tale for den norske Høiesterets Skranke, ((deklamatorisk uden 
Kraft, pralende uden Mod, blændende uden Virkelighed)). En 
Dilettant-Natur, — forlystelsessyg til det yderste, — oplaget af 
Smaating og Forfængelighedens Lapperier midt under de alvors- 
fuldeste Omstændigheder (man huske t. Eks. hans Udnævnelse af 
den lange Række Kammerherrer og Kammerjunkere, den første 
Handling, han foretog, som Norges Konge, og hvilken han selv tillag- 
de saamegen Betydning, at han har noteret Navnene paa samtlige de 
Lykkelige i sine ellers saa knappe Dagbogsoptegnelser fra dette 
Tidspunkt), — bøielig, givende efter for sine Omgivelser, ubeslut- 
som, ræd for Ansvar, vigende tilbage for enhver Fare, enhver 
Vanskelighed, — saadan viste han sig i 1814, saadan efter 1839 
som Danmarks Konge. 

Del er et merkeligl Vidnesbyrd om del Trylleri, Rangen, Fød- 
selens Glans endnu dengang øvede, at man kunde lage saa grun- 

dig feil af ham, — at ikke blot Mænd som Pavels, men endog 
Georg Sverdrup, Jonas Rein, Kr. M. Falsen kunde se i ham en 
Helt, en stor Mand, — ccEuropas første Konge» — «som skabt til 
at være Folkestyrer« o. s. v. — at ikke Alverden sagde med den 
gamle Dølekjærring : Vakkert Kjød og Blod, men for vek til at 
blive Norges Redningsmand. 

Ved de første Skridt, han foretog som den norske Folkereis- 
nings Leder, traadte Defekterne i hans Karakter og Intelligens 
endnu ikke frem. At udfærdige Proklamationer, holde Taler 
o. desl. — derved strak han til. Hans Karaktersvaghed kunde 
endog, til en Begyndelse, tage sig ud som et Fortrin. Letheden, 
hvormed han opgav sine Arve-Enevolds-Prælensioner og gik med 
paa Sverdrups og de øvrige i Eidsvoldsmødet 16de Februar del- 
tagende Mænds Tanke : at sammenkalde en Rigsforsamling, — 
man kunde se deri, — man saa deri et ophøiet Frisind, en stor- 
slagen Ædelmodighed. Kristian Fredriks Frisind var ganske vist 
af en meget overfladisk Art, som alle andre Træk ved denne 
Personlighed; — det var velléités liberales, saadanne som man 
kunde vente at finde dem hos en Datidens Modeherre, der havde 
omgaaes Kunstnere og Skjønaander; men ved denne Leilighed 
passede det overmaade vel og hjalp ham saa godt, at en sterk 
Overbevisning ikke vilde have kunnet hjælpe ham bedre : naar 
han uden Modstand akcepterede Folkesuverænitetsidéen og de 
deraf flydende praktiske Konsekvenser, saa svarte det aldeles 
til hvad Klogskaben bød ham at gjøre; det var det bedste Mid- 
del til at vække og staalsætte Nationalaanden, hvori hans Politik 
først og fremst maatte søge sin Støtte. 

I det hele maa det erkjendes, at den Rolle, han spillede i de 
første Maaneder af 1814, — indtil Rigsforsamlingen traadte sammen, 
var en smuk og vellykket. Hans Mod, hans Kraft, hans Frisind, 
hans Kjærlighed til Norge blev ikke stillet paa nogen streng Prøve, 
og han fik alligevel Leilighed til at yde det norske Folk Tjene- 
ster, som maa sikre ham en varig Plads i vor Erindring. Man 
kunde sige om ham, — han kunde sige til sig selv, — at han 
fulgte et Kald, der var udgaaet til ham fra det hele Folk, idet 
han stillede sig i Spidsen for dets Reisning mod Kielertraktatens 
Forføininger ; han kunde sige til sig selv, at han derved tjente 
en retfærdig, hellig Sag og tjente den paa bedste Maadc. Han 
valgte den Vei, som maatte vælges for at føre Reisningen til 
Seir, idet han sammenkaldte en Rigsforsamling og njttede sin 
Myndighed lojalt ved at give saadanne Valgregler, at Forsamlin- 
gen blev en virkelig repræsentativ for Folket. 

Man har bebreidet ham, at han allerede i disse Maaneder 
drev et falskt Spil ligeoverfor det norske Folk ved at lægge Skjul 

paa eller gjengive i forvansket Form Efterretninger og Aktstykker, 
som kunde have faaet Indflydelse paa den raadende Stemning 
eller Opfatning. Det er en 1 visse Maader fuldt beføiet Anke. I 
en af sine Kundgjørelser af 19de Februar 1814 fortalte han, at 
Norge havde faaet Fred med England, hvilket var en ligefrem 
Usandhed; han publicerede til en Begjndelse Kielertraktaten i 
en ufuldstændig Form og lod der gaa lang Tid hen, inden han 
meddelte Nordmændene Karl XIIFs Proklamation til dem af 8de 
Februar 1814. Dette var ganske vist urigtigt, men det har vist- 
nok ikke havt nogensom helst Betydning. Kielertraktatens hele 
Indhold blev, trods Forsøgene paa at fordølge det, meget snart 
bekjendt for det norske Publikum, ligesaa Karl XIITs Proklama- 
tion, og der er al mulig Grund til at tro, at Kjendskabet til disse 
to Aktstykker ikke har havt eller kunnet have en anden Virk- 
ning end netop den Kristian Fredrik maatte ønske, nemlig at op- 
irre Stemningen og styrke Modstandsaanden. 

Hans Motiv til at stille sig i Spidsen for den norske Folke- 
reisning var ganske vist for en meget væsentlig Del et egen- 
nyttigt; han tilstaar det selv i sine Dagbogsoptegnelser; han haa- 
bede at bevare Norge ad denne Vei for sit Hus eller sin Æt. 
Han førte altsaa Nationen bag Lyset, idet han fremstillede sig 
for den som den norske Selvstændighedssags Forkjæmper, medens 
hans Tanke gik ud paa at føre Landet tilbage i den gamle For- 
bindelse med Danmark, om hvilken han maatte vide, at den var 
blevet en forhadt Ting for de fleste norske Patrioter. Men det 
er tillige umiskjendeligt, at han følte oprigtig Kjærlighed for 
Norge og det norske Folk, og at denne Kjærlidhed har været 
med paa at bestemme hans Holdning, — at Norges Selvstændig- 
hed for ham ikke bare var en Talemaade, som han betjente sig 
af for at opnaa andre Hensigter, men en Sag, for hvilken han 
nærede en varm, endog enthusiastisk Synipathi. Norge var i 
Tiden nærmest for 1814 stcrkt paa Moden inden Kjøbenhavns 
literære og kunstneriske Kredse, og Kristian Fredrik var i 
det som i andet en Modeherre comme il faut; han havde, 
for han overtog sin Mission til Norge, havt megen Omgang med 
norske Patrioter; hans Sind var blødt, let paavirkeligt, og han 
er øiensynlig bleven sterkt grebet af den nyvakte norske Natio- 
nalaand, som med sin Palhos og sine vide Fortids- og Fremtids- 
syn maatte tiltale hans æstheliske Natur mere end den noget 
spidsborgerlig jævne Danskhed. Norge var for ham, — som han 
udti^kte sig, — «den bedre Halvdel« af det danske Monarki. Han 
skriver i sin Dagbog under Ilte Oktober 1814, — altsaa efterat 
han havde gjennemgaaet store Lidelser for Norges Skyld og paa 
en Tid, da ingen personlig Ærgjerrighed længer knyttede ham 

til Landet : «Mit Hjerte hænger endnu bestandig ved dette gjæve 
Folk.» 

Disse to Motiver: hans dynastiske og personlige Egennytte og 
hans norske Enthusiasme, — gik til en Begyndelse Haand i 
Haand. Naar han opfordrede det norske Folk til enig Modstand 
mod Kielertraktatens Vanære, naar han paatog sig Landets mid- 
lertidige Styrelse, sammenkaldte en konstituerende Nationalfor- 
samling o. s. V., saa maatte det synes at være det rette og rigtige 
baade fra Oldenborgerens dynastiske og fra det norsk-patriotiske 
Synspunkt Men under Rigsforsamlingens Samvær indtraadte en 
Kollision mellem de to Motiver; Veiene, hvorpaa de viste ind, di- 
vergerede saa vidt meget, at han fik bestemme sig mellem dem, 
og han bestemte sig da ogsaa, men, som man ser, uden Kraft el- 
ler klar Bevidsthed. 

Naar han arbeidede for sit Valg til Konge, — direkte og in- 
direkte, — ved at opmuntre sine Tilhængere inden Rigsforsamlin- 
gen («Prinsianerne)>) og ved at lægge Skjul paa, hvad han vidste 
om Norges diplomatiske Stilling og Udsigter, — naar han tilsidst 
modtog det paa ham faldne Kongevalg: da handlede han ud af 
sin personlige eller dynastiske Egennytte, med Tilsidesættelse af 
Hensynet til det Folk, i hvis Spidse han stod, og den Sag, han 
udgav sig for at tjene. Det fremgaar af hans Dagbogsoptegnelser, 
at han ikke har villet se denne Kollision lige i Øinene, — at han, 
efter svage Menneskers Manér, har søgt at døve sin Samvittighed 
ved klingende Talemaader. Han skriver i sin Dagbog under 19dc 
Mai, efter at have fortalt om Modtagelsen af Kongevalget: <(Strax 
efter var der Cour hos mig; jeg sagde kun faa Ord, da jeg var 
meget bevæget. Gud skal vide, at det er en stor, stor Beslutning; 
men hvad gjør man ikke for et Folks Lykke og med Tro til 
Gud!» 

Han har altsaa villet indbilde sig selv, at hans Valg til Konge 
var et Skridt, der skete ikke blot i hans, men ogsaa i den norske 
Friheds- og Selvstændighedssags Interesse, — medens han burde 
kunne vide, han bedre end nogen anden — om han havde vil- 
let gjøre sig alvorlig Rede for Sagernes Stilling, — at det ikke 
var Tilfælde, — at nogetnær det modsatte var Tilfælde. 

Spørger man, hvilket af de to Partier inden Rigsforsamlingen 
paa Eidsvold har staaet sig bedst for Historiens Dom, maa Sva- 
ret blive, at det er Selvstændighedspartiet. Forsaavidt dette Parti 
gik ud fra Troen paa Norges Evne til at bestaa for sig som sær- 
skilt Stat, forsaavidt det ubetinget vægrede sig ved at forhandle 
paa Basis af Kielertraktaten og krævede Norges Suverænitet op- 
retholdt i uafkortet Stand: maa vi, — med den følgende Tids 
Udvikling og Erfaringer for Øie, — give det fuldtud Medhold. 

Men Selvstændighedspartiets Mænd gik over Stregen og kompro- 
mitterede sin egen Sag, idet de, ved at vælge Kristian Fredrik til 
Konge, afbrød Adgangen til enhver Forhandling med Sverige, og- 
saa en med Norges Ære og Selvstændighed helt stemmende, — 
en Forhandling, ikke paa Basis af Kielertraktaten, men paa Basis 
af det norske Folks selvgivne frie Forfatning. Om Rigsforsamlin- 
gen paa Eidsvold havde undladt sit Kongevalg og istedet derfor 
havde henvendt sig til den svenske Konge med Grundloven i 
Haanden og tilbudt ham at blive Norges Konge paa Vilkaar af, 
at han anerkj endte denne Grundlov, d. v. s. anerkjendte Norges 
ubeskaarne Suverænitet, saa at Foreningen mellem Rigerne vilde 
blive en blot og bar dynastisk Union, — og om den svenske 
Konge (d. v. s. Karl Johan) havde nægtet at modtage dette Til- 
bud og begyndt Krig for at tvinge Nordmændene til Under- 
kastelse: — hvor langt klarere og friere vilde deres Sag da ikke 
have staaet ligeoverfor Europa og i deres egen Bevidsthed, — 
hvor langt bedre Chancer vilde de ikke have havt for at gaa sei- 
rcnde ud af en Krig, hvorved ingen vilde have kunnet tvivle om, 
at de havde Retten paa sin Side, eller at de kjæmpede for sin 
Friheds- eller Selvstændighedssag og for den alene. Saameget er 
ialfald sikkert, al Norge ved en saadan Krig ikke vilde have havt 
England mod sig. 

Naar vi erkjender, at Selvstændighedspartiets Mænd gjorde sig 
skyldig i en stor og skjæbnesvanger Feil ved at vælge Kristian 
Fredrik til Konge, maa vi ikke glemme de mange og sterke 
Grunde, der taler til deres Undskyldning: — den saa høist natur- 
lige Taknemmelighedsfølelse ligeoverfor Kristian Fredrik og Øn- 
sket om at vise den i Gjerningen, — Hengivenheden for den 
gamle Kongeæt, — ogsaa en høist naturlig og endnu i de Tider 
høist agtværdig F'ølelse, - de endnu dengang saa dybt rodfæstedes 
alment raadende Forestillinger om Monarken eller Fyrstehuset som 
Nationalselvstændighedens uundværlige Repræsentant, saa Norges 
Gjenreisning som særskilt Stat kunde synes at være bare halv- 
gjort Gjerning, indtil man fik sig sin egen Konge, og saa det at 
vælge Sveriges Konge til ogsaa at være Norges synes enstydigt 
med at undergive sig svensk Overhøihed, — endelig, og ikke 
mindst, den inden Rigsforsamlingen herskende Mange) paa Kjend- 
skab til europæiske Forhold og Opfatninger, saa man kunde 
være blind for Sandsynligheden af, at den norske Selvstændigheds- 
sag vilde blive paa det alvorligste kompromitteret ved at knyttes 
til Kristian Fredriks Person paa en saa uløselig og iøinefaldende 
Maade, som det skete ved hans Valg til Konge. 

Disse Undskyldningsgrunde gjælder nu, som man ser, «Prin- 
sianerno), ikke Prinsen selv. Han havde særskilt faaet fuld Be- 

sked om, hvorledes man i England ræsonnerede om den <(danske 
Prinse, — hvorledes hans Nærværelse i Norge virkede til at gjøre 
den norske Folkereisning mistænkt i Engelskmændenes Øine; 
han maatte altsaa kunne forudse, at Udsigterne til at opnaa for 
den norske Selvstændighedssag Englands Sympathi og Støtte el- 
ler idetringeste dets Neutralitet, — hvilket man i Samtiden op- 
fattede og medrette opfattede som et Hovedvilkaar for Sagens 
Seir, — vilde blive formindskede eller endog rent forspildte 
ved hans Valg til Konge. Naar han alligevel modtog dette Valg, 
ja endog arbeidede for at sætte det igjennem, maa det vel kaldes 
et Udslag af en forfærdelig Egenkjærlighed, der ofrer Hensynet til 
et helt Folks Velfærd for at tilfredsstille et rent Magtbegjær eller 
endog bare en personlig Glimresygc. 

Hvad der taler til hans Undskyldning, er, at han var opdraget 
i den gjængse Fyrslemoral og Fyrsteopfatning, hvorefter Folkene 
næsten bare synes at være til for Fyrsternes Skyld. Folkene har 
været saa vant til at se denne Opfatning giort gjældcnde i den 
praktiske Politik, at den Slags ((store Beslutningen), som Kristian 
Fredriks, da han modtog Kongevalget, endog fordetmeste bliver 
Gjenstand for almindelig Beundring, naar de bare bliver nogen- 
ledes konsekvent gjennem førte. Havde Kristian Fredrik ræson- 
neret saaledes: Loddet er kastet; nu faar det være slut med alle 
Tvivl og alle Samvittighedsskrupler; nu gjælder det en Kamp paa 
Liv og Død, — og handlet i Overensstemmelse hermed, saa vilde 
man kanske, — endog om det endelige Udfald var blevet baade 
hans og Landets Ruin, — have glemt hans Egenkjærlighed og 
bare havt Øie for hans Mod og Kraft. lians Ulykke, — ligeoverfor 
Samtidens Dom, — var, at han veg tilbage for Konsekvenserne 
af sin tfslore Beslutning)). Idet han arbeidede for sit Valg til Konge 
og modtog Valget, slog han ind paa en Vei, der uundgaaelig førte 
til Krig, — han udfordrede Krigen og gjorde det til en Æressag 
for sig og Folket at føre den med alle de Kræfter, der stod til 
hans Disposition. Alligevel forsømte han de allernødtørftigste 
militære Forberedelser. Han udfordrede Krigen og tænkte allige- 
vel bare paa at slippe fra den. Og, da den saa tiisidst kom, trods 
alle Forsøg paa at faa den afvendt, førte han den paa en Maade, 
som viste, at hans Maal var, ikke at vinde Seir, men bare at 
hindre saavidt muligt, at der flød Blod. 

Det lader sig nu ikke nægte, at hans Forhold herved vidner 
om en holdningsløs Blødagtighed, en afgjort Mangel paa person- 
ligt Mod, saa det var med fuld Ret, han blev Gjenstand for al- 
mindelig Ringeagt. Paa den anden Side var det udentvivl ikke 
Hykleri, naar han for sine Omgivelser klagede over det Blod, der 
skulde flyde for hans Skyld. En Følelse af, at Indsatsen, hvorom 

der skulde kjæmpes, ikke var saamegct det norske Folks Frihed 
og Lykke som snarere hans personlige Fordel, har virket til at 
overvælde ham og lamslaa det lidet af Mod og Handlekraft, hvor- 
over han raadede. Det var ikke bare Mangel paa Mod, som be- 
stemte hans Forhold under Krigen, men ogsaa Samvittighedens 
Ømskindethed, en Hensynsfuldhed og Tanke paa andres Lidelser, 
som er sjelden hos Mennesker i hans Stilling, og som bør opfø- 
res paa hans Kreditside. 

I et Brev til sin Ven Carsten Anker af 27de Marts 1815 siger 
han, efter at have omtalt, at en kraftig Krigsførsel vilde have 
været »overensstemmende med Almuens Aand og med den For- 
ventning man efter de første Skridt at dømme havde gjort sig 
om Nordmændene og mig»: «Men her sander jeg, hvad Lord 
Grej' i et Brev til Dem yttrer i den Anledning, at jeg ikke besad 
Kraft nok; her gjaldt det at være døv for den lidende Menneske- 
lighed, ophøiet over den Svaghed, der i mange Henseender om- 
gav mig, og al handle efter den blinde Grundsætnig: Norge bør 
ei blive svensk, uden i ringeste Maade at tage Fornuften paa Raad : 
— kald mig for fornuftig eller for svag: hertil havde jeg ikke 
Kraft. Jeg indsaa, hvad der under disse fortvivlede Omstændig- 
heder vandtes ved at sikkre Riget sin Constitution, og jeg bragte 
det største Offer, men ikke uden at mit r>'stede Sind led uende- 
ligt meget derved, og dette spores kun altformeget i de i Moss 
indgaaede Betingelser. Dog herved lider kun jeg; Hovedsagen 
opnaacdes: Betryggelse for Norges Grundlov under den mere end 
sandsynlige Forening med Sverige. At jeg ei har feilet i mit 
Omdømme, viser Udfaldet; med aldeles Rolighed er Foreningen 
paa denne Maade optaget af Folket som en Nødvendighed.^ 

Nu ja — Regningen erendel mere kompliceret end saadan, som 
den her opgjøres. Det var ikke bare ham, som blev den lidende 
ved Maaden, hvorpaa et under store Forventninger begj'ndt F'elt- 
tog blev afsluttet. Det staar fast, at Kristian Fredrik forsyndede 
sig grovelig mod det norske Folk ved at føre det pp i en Krig 
uden at sørge for de nødvendige F*orberedelser, — ved at udfor- 
dre Krigen paa Folkets Vegne og engagere dets Ære i, at den blev 
fort saa alvorligt som muligt og saa bagefter føre den, som om 
det hele bare var en Komedie. Men det bør bringes i Afregning 
paa hans Skyld og virke til at forsone os med hans Brøde, at 
han selv fik bodc saa haardt for den, og at han bar sin Skjæbne 
med saamegcn Resignation. Og saa bor del endelig ikke glem- 
mes, at han, efterat han havde opgivet sin egen Sag, vedblev at 
arbeide med megen Iver for Norges Sag, og at han indlagde sig 
virkelige Fortjenester af Landet ved de Underhandlinger, der førte 
til Mosskonventionen, og ved at forblive i Landet, indtil Storthinget 

havde antaget hans Thronfrasigelse, saa pinligt end Opholdet her 
maatte være for ham. 

Summen er, at vi, efter alle Afdrag, skylder ham stor Tak. 
Han var et vigtigt, et uundværligt Redskab til at fremme Norges 
Friheds- og Selvstændighedssag i 1814. Vi har ikke Ret til at 
nægte dette, men vi maa vel have Ret til at beklage det. Det er 
et Vidnesbyrd om stor Bundethed og Bonerthed hos Nationen, at 
den skulde være henvist til en slig Fører i en slig Stund. Det 
er noget ydmygende for os, at vi skal staa i en saa stor Tak- 
nemmelighedsgjæld til en saa liden Mand, — at Folket, til Løs- 
ning af en af sine største Opgaver, samlede sig om denne Bal- 
kavaller, denne ubetydelige bel-esprit og Levemand. Og at han 
blev med, og det som en af de første ved Opgavens Løsning, har 
da ogsaa havt tilfølge, at Opgaven ikke blev løst paa rette Maade, 

— at der faldt en Mistankens Skygge over Folkereisningen, som 
om det hele bare var Anstaltmageri, — at Leiligheden, som var 
budt Folket til at hævde sig selv, ikke blev nyttet saadan, som den 
kunde og burde været nyttet. 

Rigsforsamlingen paa Eidsvold frembyder et af de smukkeste 
og mest tiltalende Billeder i Historien, — et Billede af sjelden 
Uegennyttighed og Frihed for Klasseaand, en sjelden modig og 
enthusiastisk Fædrelandskjærlighed. Men et skjæmmende Træk 
er indbragt i dette Billede ved enkelte Medlemmers altfor ivrige 
«Prinsianisme», ved den megen Kabalering og Intrigering til F'or- 
del for Prinsens Kongevalg. Hvad vi læser om Tarveligheden af 
de ydre Forhold, hvorunder Forsamlingen levede og virkede, — 
Logisserne, hvor flere maatte dele Værelse eller endog Seng, For- 
samlingslokalet med de upanelcde, uhøvlede Vægge, den daarlige 
Kost, de evige Spædkalvestege, den sure Vin etc. etc, — tjener 
fordetmeste alene til at forhøie Respekten, der staar af disse 
Mænd, som under saamange kuende og knugende Indflydelser 
bevarede en saa høi Stemning. Men, naar den prinselige Høihed 
eller Kongeværdigheden stikker sig frem og søger inden disse 
tarvelige Forholde at tilveiebringe det tilvante Apparat af Stads og 
Fjas, slaar Billedet ustridig over fra det sublime til det ridikule; 

— man huske den forgyldte Lænestol, der slæbtes ind i Forsam- 
lingslokalet, naar Prinsregenten skulde indfinde sig der, og som 
tilhørte en gammel Theatergarderobe; — det Damaskes Senge- 
tæppe, der ved de samme Leiligheder spillede en Rolle som Om- 
hæng, -- uden at kunne skjule Armoden, for at tale med Grø- 
gaard; — Kammerherrerne og Kammerjunkerne, hvis Udnævnelse 
var Kristian Fredriks første Kongcgjerning, og som maatte lade 
sig nøic med en gylden Knap paa det Sted, hvor den gyldne 
Xogle pleier at anbringes o. s. v. 

Jeg gjentager: vi skylder Kristian Fredrik stor Tak; — denne 
fremmede Prins var os en nødvendig Mand, — men Jammerskade, 
at han var det. 

II. 

I Modsætning til, hvad det gjælder om Kristian Fredrik, er der, 
som nævnt, i Hensyn paa Karl Johan al mulig Grund til at an- 
tage, at hans Del i Begivenhederne i 1814 er bleven vurderet og 
paaskjønnet efter Fortjeneste, og kanske endog adskillig ud over 
det. — Han var den lykkelige, han beholdt Valpladsen, — han 
blev Grundlæggeren af det «store Værk», Unionen mellem Norge 
og Sverige, hvis Nytte og Nødvendighed har været et Slags Tros- 
artikel for enhver lojal Nordmand, — de forenede Rigers Konge 
gjennem en lang Aarrække, Stamfaderen for vort endnu regje- 
rende Dynasti: — man kan vide, at, hvad der med nogen Rime- 
lighed har kunnet siges til hans Pris, det er bleven sagt de lu- 
sinde Gange paa Vers og i Prosa. 

Om ikke andre havde sørget for at fremhæve hans Fortjene- 
ster af Norge, saa sørgede han for det selv. Han har ved mang- 
foldige Leiligheder, — i Taler, Proklamationer, Reskripter til 
Slorthinget eller paa anden Maade, — forkyndt som historisk 
Sandhed, at Norge skylder sin Frihed og Selvstændighed til ham 
og ingen anden: havde ikke han med sit Sværd hugget over Baan- 
det mellem Norge og Danmark, vilde Norge fremdeles have væ- 
ret en dansk Provins; havde ikke han ædelmodig stoppet op midt 
i sit Seirsløb i August 1814 og udstrakt Haanden til Fred og For- 
lig med de overvundne Nordmænd, vilde Norge være blevet en 
svensk Provins. 

Dette er ganske vist, — for at bruge det mildeste Udtryk ~ 
høist overdrevne Paastande; men de stemmer saavidt godt over- 
ens med Begivenhedernes rent ydre Sammenhæng, at man ikke 
kan lade sig noie med at affærdige dem som blotte Gaskonnader. 

At Kielertraktaten løste Baandet mellem Norge og Danmark 
paa en Tid, da endnu de allerfleste Nordmænd ikke havde faaet 
Øinene op for Baandets Skadelighed og Uværdighed, og da de 
alierniindst tænkte paa at bryde med den Kongetroskabens og 
Lojaliletens Tradition, der saalænge havde behersket dem, — at 
Kielertraktaten var Resultatet af 1812 Aars Politik, og at denne 
1812 Aars Politik var Karl Johans Verk, — at den blev planlagt 
og gjennemfort af Karl Johan, — ham og ingen anden: — alt det 
er sikkert nok. 

Fremdeles: Karl Johan stod, efter de 14 Dages Felttog, som 
den seirende. Han havde vel ikke vundet nogen afgjørende For- 
del, men han havde Skridt for Skridt drevet den norske Hær til- 

bage og besat Landet øst for Glommenlinjen. Det kunde synes, 
som om han havde Bugten og begge Enderne, som om Landets l^n- 
derkastelse bare var et Tidsspørgsmaal, — og saa var det allige- 
vel ham, der bød Haanden til Forlig, og det et Forlig paa slige 
Vilkaar, at det med Føie har kunnet siges, at Nordmændene ikke 
havde kunnet begjære dem synderlig bedre, om de havde været 
de seirende istedetfor de beseirede. Og under de senere For- 
handlinger med det overordentlige Storthing udviste han det 
samme Maadehold. Staaende med en i enhver Henseende over- 
legen Hær faa Mile fra den norske Hovedstad, som han kunde 
tage, naar han vilde, gav han alligevel efter i de allerfleste DifTe- 
renspunkter og fandt sig i, at Storthinget optraadte som Suve- 
rænitetens Indehaver, der besluttede af egen Magtfuldkommenhed 
Unionen med Sverige og de Forandringer, som det ansaa for 
nødvendige af Hensyn til Unionen eller af andre Grunde. 

Efter dette ser det jo virkelig ud, som om Karl Johan med 
god Ret har krævet at agtes som Grundlæggeren af Norges Fri- 
hed og Selvstændighed. Det ser ud, som om det er med god 
Ret, man har paastaaet, at han ikke blot var et ufrivilligt Redskab 
til Norges Gjenreisning, men at denne Gjenreisning har været et 
af de bevidste Maal for hans Politik, — at han var vidt- og frit- 
skuende nok til at fastholde dette Maal trods al Modstand fra 
svensk og al Miskjendelse fra norsk Side, — at det var af Agtelse 
og Sympathi for det norske Folk og det moderne Nationalitets- 
princip, at han lagde Unionen mellem Norge og Sverige paa 
Ligeberettigelsens Grund, medens det havde staaet i hans Magt at 
give den en helt anden og med de svenske Krav og Forhaabnin- 
ger helt anderledes vel stemmende Karakler. Det ser ud, som om 
det er med god Ret, at man har sagt, at Nordmændenes Reisning 
og Kristian Fredriks Indgriben i det norske Spørgsmaal var et 
unødigt Intermezzo, — at Nordmændene, om de havde akkvie- 
sceret ved Kiclertraktaten og sendt den danske Prins hjem igjen, 
vilde have opnaaet omtrent de samme Fordele og sparet sig 
mange Lidelser og Offere. 

Ja, — saa ser det ud, — men bare paa Overfladen. Ved nær- 
mere Granskning vil man snart indse, at Forholdet er et helt 
andet. 

Karl Johan's Motiver til at slaa ind paa den Vei, som er ble- 
ven kaldt 1812 Aars Politik: — Alliance med Rusland med Norge 
som Prisen istedetfor Alliance med Frankrige med Finland som 
Prisen, — er ikke til at tage feil af og fremgaar med al ønskelig 
Klarhed af de samtlige Aktstykker. Det var hans Aversion mod 
Napoleon; hans Erkjendelse af, at en Alliance med Napoleon 
vilde være enstydig med en fuldkommen Afhængighed; hans Er- 

kjendelse af det kimæriske, umulige ved den napoleonske Politik; 
hans Erkjendelse af, at Finland aldrig kunde blive nogen tryg 
Besiddelse for Sverige, medens Erhvervelsen af Norge vilde give 
Sverige den i geografisk og strategisk Henseende ønskeligste 
Grænseudvidelse. 1812 Aars Politik var altsaa et Regnestykke: 
hvor er den største eller sikreste Gevinst at opnaa? — et i visse 
Maader meget rigtigt, meget vel udført Regnestykke, vidnende om 
Kløgt og klart Overblik, — men et Regnestykke, — eller, forsaa- 
vidt den er inspireret af Følelser, ialfald Følelser af en rent person- 
lig, meget lidet ophøiet Natur. 

Karl Johan er bleven lovprist, fordi han deltog i Kampen mod 
sit fordums Fædreland og sin fordums Vaabenbroder og Velgjø- 
rer, ledet af en høiere Følelse end Taknemmeligheden og selve 
Fædrelandskjærligheden: nemlig en ren, «hellig» Begeistring for 
Folkefriheden, som Napoleon traadte under Fødder. Han undsaa 
sig ikke ved selv at proklamere, at han, idet han stillede sig i 
Række med den russiske Tsar, den østerrigske Keiser og den 
preussiske Konge, havde Folkefrihedens Sag for Øie; han rettede 
Opraab til Tyskerne, hvori han fortalte dem, at han, naar han 
drog Sværdet mod sine fordums Landsmænd, blev ledet af Øn- 
sket om at befri dem, — Tyskerne, — fra det Aag, hvorunder de 
saalænge havde sukket. Er det muligt at opfatte dette som andet 
end Talemaader, — hykkelskc Taleraaader? og kan det være mu- 
ligt at læse dem uden en Følelse af Modbydelighed? Han, — Karl 
Johan, — havde jo selv i en Række af Aar tjent Despoten, hvis 
Tyranni nu fyldte ham med saamegen Indignation, og ladet sig 
berige og betitle af ham; — han havde selv efter Evne hjulpet 
til med at underkue og udplyndre dette samme tj'ske Folk, hvis 
«Befiielse)> nu skulde være blevet ham en slig Hjertesag; han 
havde, idet han sammen med den russiske Tsar, den østerrigske 
Keiser o. s. v. traadte i Skranken for Folkcfriheden, skaffet sig 
Tsarens Løfte om at faa Norge i Betaling for sin Tjeneste, efter- 
som «Norges geografiske Beliggenhed synes at vise, at Naturen 
har bestemt det til at være en Del af Kongeriget Sverige«; er nu 
ikke det aldeles i Stil med Napoleons Ræsonnement, da han 
annekterede Holland under Paaskud af, at det er Alluvialland, 
opskyllet af franske Elve, og følgelig tilhører Frankrige? 

Blandt sine fordums Landsmænd blev han og bliver han frem- 
deles i Regelen haanet og skjældt ud som en Forræder, — en una- 
turlig Søn, der bar Vaaben mod sin egen Mor, — det Land, der 
havde fostret ham, og som han skyldte saameget. Man har svaret 
dertil, at Sverige blev hans Fædreland, da han modtog det paa 
ham faldne Valg til svensk Thronfølger, og at hans franske Fædre- 
landskjærlighed maatte vige for hans svenske. Han sagde selv. 

at han fra den Stund, han satte Foden paa svensk Grund, følte 
sig helt som Svenske. En Gaskonnade af samme freidige Art 
som hans Erklæring til den svenske Erkebiskop, der indfandt sig 
hos ham for at assistere ham ved hans Overgang til den luther- 
ske Religion, nemlig at Assistancen var overflødig, eftersom han 
paa egen Haand, — ved at konferere med tyske Theologer under 
sine Felttog i Tyskland, -- havde overbevist sig om den luther- 
ske Dogmatiks Fortrin fremfor den katholske. Man bytter ikke 
Fædreland eller Religion, som man bytter Rukser. Vi ved da 
ogsaa, at hans svenske Fædrelandskjærlighed og hans Overbevis- 
ning om den lutherske Dogmatiks Fortrin ikke var dybere rod- 
fæstet, end at han nogen Tid efter var meget sterkt betænkt paa at 
vende baade Sverige og Lutherdommen Ryggen, idet han indbildte 
sig, at der var Udsigt for ham til at blive Napoleons Efterfølger 
paa Frankriges Throne, og arbeidede meget ivrigt for at faa denne 
Drøm realiseret. 

Karl Johan har ganske vist maattet føle Taknemmelighed lige- 
overfor det Folk, som havde skjænket ham en Throne. Han har 
ganske vist ønsket at befæste sig i sin nye Stilling, som han vid- 
ste maatte være utr>'g, ved at vise Sverige en stor Tjeneste. Dette 
Motiv har udentvivl havt sin Del i at bestemme og lede hans 
Politik, efterat han var bleven svensk Thronfølgcr. Men i dette 
Motiv spiller jo Egennytten en væsentlig Rolle. Den helt uegen- 
nyttige, umiddelbare, med Instinktets Magt virkende Følelse, der knyt- 
ter os til vort Fædreland, — den Følelse nærede ikke Karl Johan 
ligeoverfor Sverige. Han vedblev altid at være Franskmand og 
intet andet; han gad ikke gjøre sig bekjendt med det svenske 
Sprog og drev det under mere end en Menneskealders Ophold i 
Sverige ikke dertil, at han kunde læse en svensk Rog; man maatte 
lade sig nøie med, at «hans Hjerte talte svensk)), som en Hofpoet 
behændig udtrykte sig; hans Tunge vilde ikke bekvemme sig der- 
til. Han klagede endnu i sine sidste Dage over, at det havde væ- 
ret hans Skjæbne at tilbringe saa lang en Dei af sit Liv i et saa af- 
skyeligt Land, hos et sligt halvbarbarisk Folk. Han lærte aldrig 
at føle sig som svensk, og der kan allermindst være Tale om, 
at han følte sig som saadan i den Tid, hvorom der her er Spørgs- 
maal. 

I Hensyn paa denne 1812 Aars Politik, som var hans Verk og 
det største og betydningsfuldeste, han nogensinde fik udføre, er 
det da ogsaa medrette bleven sagt, at, hvor klog og velberegnet 
den end maa erkjendes at være, ogsaa fra svensk Synspunkt seetj 
saa er den dog i sit Væsen usvensk, — et Rrud med gamle sven- 
ske Traditioner, svensk Historie, svenske Sympathier og Anlipa- 
thier. — Karl Johan saa paa Landkartet: Norge er i en lang Ud- 

strækning landfast metl Sverige, Norge og Sverige danner tilsam- 
men en Halvø, næsten en 0; - Finland er adskilt fra Sverige 
ved et Havslykke, Finland grænser op til Rusland, nær op til 
selve Ruslands Hovedstad; følgelig: Norge er en i strategi sk-geo> 
grafisk Henseentie langt værdifuldere, langt tryggere Besiddelse 
end Finland; følgelig: vi vælger Norge. Fuldkommen rigtig ræ- 
sonneret af en, der bare ser paa Landkartet; men der var jo 
andre Forholde end de geograflsk-strategiske at tage Hensyn til, 
— historiske og nationale Forhold, som pegte i modsat Retning, 
og som vilde have veiet saa tungt i den anden Vegtskaal for Karl 
Johan, om han havde været svensk og følt som svensk, at han 
maaske ikke vilde have kunnet bekvemme sig til at tage det Parti, 
han tog. Finland er geografisk adskilt fra Svevige, men historisk, 
nationalt, kulturelt var de to Lande paa det nøieste forbundne; 
Svensker og Finlændere var Broderfolk, næsten Landsmænd, — 
medens Svensker og Nordmænd stod helt fremmed ligeoverfor 
hverandre, uden andre Fællesminder end Minder om indbyrdes 
Slagsmaal. Hofkansleren Wetterstedfs Ord i et Brev til Georg 
Adlersparre: »Skal nødvendigvis vælges mellem Finland og Norge, 
da, hvorvel jeg erkjender Norges Fortrin i geografisk og militær 
Henseende, vilde jeg ikke kunne sove roligt i min Grav, om jeg 
ikke havde slemt for vore fordums Medbrødre,* — udtrykker 
vistnok, hvad der var og maatte være den raadende svenske Op- 
fatning. Der fandtes svenske Politikere (som særlig Adlersparre), 
der mente med Karl Johan, at Norge burde vælges; men for det 
første var det yderst faa, og dernæst tænkte disse faa ikke paa 
at vinde Norge ved en Alliance med selve Arvefienden, Rusland, 
der nylig havde lemlæstet Sverige paa en saa troløs Maade; de 
tænkte ikke paa at vinde Norge ved for bestandig at gjøre Afkald 
paa Finland. En Politik som Karl Johans skulde neppe have 
kunnet være planlagt og gjennemførl uden af en Mand, der stod, 
som han, helt fremmed og koldt udeltagende ligeoverfor svensk 
Historie og svensk Nationalitet. 

Det staar altsaa fast, at denne saa høit lovpriste 1812 Aars Politik 
ikke blev inspireret af nogen stor Idé eller nogen stor Følelse, -- 
hverken Fædrelandskjærlighed eller Frihedsbegeistring eller lojal 
Troskab mod nedarvet Ret og gamle Traditioner. Blandt Delta- 
gerne i den store Verdenskamp mod Napoleon synes alle, paa 
Karl Johan nær, at have havt et Princip eller en almindelig 
Grundsætning, hvorunder de kunde skyde sig ind, en Fane, hvor- 
under de samledes: — de kjæmpede for sit F'ædrelands Hæder og 
Selvstændighed eller for F'olkefriheden og Nationalitetsprincippet 
eller Legitimitetsidéen. Alene Karl Johan synes bare at have 
fægtet for sig selv eller sin personlige Stilling; han repræsenterede 

ingenting: — hverken sit svenske eller sit franske Fædreland, 
hverken Revolutionen eller Tanden regime, hverken Folkefrihe- 
den eller de gamle Fyrstehuses nedarvede Herskerret. Hans Po- 
litik var blot og bar Interessepolitik, uden Princip og uden Idé, 
det rene Eventyrer- eller Lykkejægervæsen, der stiller sig til Dis- 
position for den Høistbydende. 

Man kan beundre den Omtanke og Dygtighed, hvormed denne 
Politik blev planlagt og gjennemført; men man maa være underligt 
konstrueret for at kunne se i den noget ædelt og ophøict. 

Karl Johan fik at overvinde mange Vanskeligheder paa den 
Vei, hvorpaa han slog ind 1812, og han klarte dem alle og ud- 
viste derved megen baade Energi og Behændighed. For det før- 
ste gjaldt det at bringe til Taushed Oppositionen inden hans eget 
Raad og inden den svenske Folkemening. Dernæst at faa afslut- 
tet med de mod Napoleon koaliserede Stormagter Traktater, der 
tilsikrede ham den attraaede Betaling for det Arbeide, han paatog 
sig i deres Tjeneste. Og saa endelig, — og det viste sig at være 
den sværeste Del af Opgaven, — at sørge for, at de ved Trakta- 
terne givne Løfter blev opfyldte. Han vilde, — for en Sikkerheds 
Skyld, — have Betalingen forud; hans Forbundsfæller vilde, — 
ligeledes for en Sikkerheds Skyld, — at han først skulde gjøre 
Arbeidet. De mistroede hverandre gjensidig og øiensynlig fra 
begge Sider med den bedste Grund. Karl Johan maatte finde sig 
i at gjøre Arbeidet først, men udviste derunder en saa tvetydig 
Holdning, at hans Forbundsfæller svævede i den største Angst 
for, at han skulde svigte dem og gaa over til Modparten (hvilket 
han ogsaa alvorlig tænkte paa). Og han følte sig saa overtydet 
om, at han, naar Faren vel var overstaael, vilde blive snydt for 
den stipulerede Løn, at han greb det Parti at skaffe sig Lønnen 
paa egen Haand, ved sin Marsch ind i Holstein, — et dristigt 
Eksperiment, der indbragte ham Kielertraktaten, men som let 
kunde have kommet ham dyrt at staa, saafremt han havde 
havt at bestille med en kløgtigere Politiker end Fredrik den 
Sjette, der i denne kritiske Tid havde den Skjæbne altid at 
gribe feil, enten ved at være for langsom eller for hurtig til at 
beslutte sig. 

Karl Johan kunde tro at staa ved sit Maal. Det var en kroget 
Vei, som havde ført ham did, og Maalct svarte ogsaa aldeles her- 
til. Kielertraktaten er en Skamflæk, — en af de styggeste — , i 
Europas nyere Historie; den er stridende mod Folkeret, Moral, 
Velanstændighed; ved den er de agtværdigste Følelser og F'orholde, 
~ god gammeldags Lojalitet, undersaatlig Hengivenhed for det 
nedarvede Fyrstehus, et gammelt Riges Hæder, et helt Folks Na- 
tionalfølelse, - bleven traadt under Fødder, for at en Eventyrer, 

,5 — Sars: Samlede Verker IV. 

en forhenværende Jakobiner, kunde komme til at sidde trygt paa 
den Throne, som Tilfældet og falske (idet ringeste for en væsent- 
lig Del falske) Forespeilinger og Forhaabninger havde aabnet 
ham Adgang til. 

Det er sandt, at Kielertraktaten af Samtidens Nordmænd al- 
mindeligvis blev seet i et endnu hadefuldere Lys end det, hvori 
den kunde eller burde sees, — som om Norge ifølge den skulde 
blive svensk Provins, indlemmes som en integrerende Del af del 
svenske Rige. Hvad Kielertraktaten fastslog, var alene, at Norge 
skulde forenes med Sverige; i Hensyn paa Vilkaarene for denne 
Forening bestemte den ikke andet end dette rent negative, at 
Foreningen ikke maatte ske som en ligefrem Indlemmelse af 
Norge i Sverige. 

Karl Johan har i en Tale til det norske Storthings Præsiden- 
ter 5te Mai 1828 rost sig af, at del var ham, det skyldtes, at Nor- 
ges Afstaaelse fik denne for Nordmændenes Nationalfølelse mindre 
stødende Form, og at det virkelig forholder sig saa, er bleven 
stadfæstet ved den senere Granskning af Aktstykkerne. Medens 
det i det oprindelige Udkast til Traktatens Art. § 4 heder, at samt- 
lige «norske Biskopsdømmer og Stifter skal med fuld Eiendoms- 
ret og Suverænitet tilhøre Sveriges Rige og indlemmes i samme», 
er dette ved den endelige Redaktion bleven forandret, — utvivlsomt 
efter Karl Johans Initiativ, — derhen, «at de norske Biskopsdøm- 
mer og Stifter skal tilhøre med fuld Eiendomsret og Suverænitet 
Kongen af Sverige og danne et Kongerige, forenet med Sveriges 
Rige)). Man bar sammenholdt dette med tidligere Ytringer af 
Karl Johan, der peger i samme Retning, som t. Eks. da han i 
1812 i en Kreds af svenske Politikere udtalte, at, hvis bare Nord- 
mændene vil forene sig med Sverige, maa de give sig en Forfat- 
ning, som passer for dem, og sørge for sit Lands Forsvar, som 
de finder for godt — Kongen af Sverige skal samtykke i alt; — 
og man har heraf taget Anledning tii at deklamere om hans Vis- 
dom og Ædelmod, hans Agtelse for det norske Folks National- 
følelse, — om hvorlunde han fra først af indsaa, at den norsk- 
svenske Union maatte bygges paa begge Folks Selvstændighed og 
Jævnbyrdighed, — om hvor miskjendt han blev af Nordmændene, 
da de reiste sig mod ham i 1814, skjønt han jo vilde ganske det 
samme, som de vilde o. s. v. Eller man har taget Anledning heraf 
til at deklamere om, hvor troløs og egennyttig han var: Her kan 
I se! han tænkte bare paa sig selv og sit Dynasti, ikke paa Sve- 
rige; hans Politik var usvensk, ikke blot forsaavidt, at han valgte 
Norge istedetfor Finland, men ogsaa forsaavidt, at han valgte 
Norge, ikke for Sverige, men for sig selv, idet han fandt det for- 
delagtigst at have to Riger fremfor at støbe dem sammen til 



Kristian Fredrik og Karl Johan 67 

ét, — at have el Reserverige i Norge for det Tilfælde, at Sverige 
skulde svigte hara. 

Denne sidste Forklaring af Kari Johans Forhold ligeoverfor 
Norge ved Afslutningen af Kielertraktaten og senerehen er, skjønt 
den ofte har været fremsat, en øiensynlig Absurditet; han varen 
altfor klog og erfaren Politiker til at kunne nære en saa uprak- 
tisk Tanke som den at drage sig tilbage til Norge i det Tilfælde, 
at hans Stilling i Sverige blev uholdbar. — Men, naar der, til den 
anden Side, tales om hans Kjærlighed til eller S3'mpathi for Nord- 
mændene, hans Agtelse for den norske Nationalitet o. s. v., kan 
saa det opfattes anderledes end som blotte Fraser? Han, der 
vitterlig brød sig saa lidet om den svenske Nationalitet, skulde 
have havt nogen Tanke tilovers for den norske, der laa ham saa 
langt fjernere! 

Han har, som før sagt, udentvivl ønsket at vise sin Taknemme- 
lighed ligeoverfor det svenske Folk (og dermed tillige sikre sin 
Stilling), ved at skaffe det en Grænseudvidelse, en ffbesittning», 
der kunde nogenledes trøste det over Tabet af Finland. Han kan 
ikke have været uvidende om, at den Form for Norges Erhver- 
veise, som bedst svarede til svenske Ønsker og Forhaabninger, 
var en fuldkommen Indlemmelse, saa Norge blev en Del af Sve- 
riges Rige og Nordmændene svenske Undersaatter. Han har op- 
stillet for sig denne Erhvervelsesform som den principale; men 
han har, som den yderst forsigtige General, han alle Dage var, 
ved Siden heraf opstillet en subsidiær, ifølge hvilken der til en 
Begyndelse bødes Nordmændene bedre, lempeligere Vilkaar. Han 
har havt Udbytte af sine Samtaler med Adlersparre. Dennes po- 
litiske Program var: Norge skal vindes og vindes helt, d. v. s. saa 
at det smelter sammen med Sverige til en fuldstændig Enhed; 
men det skal vindes med det gode; det skal ikke erobres eller 
tvinges: dette bør ikke ske, og det kan ikke ske. Karl Johan har 
indseet, at der var meget, som talte for Rigtigheden heraf, og han 
har, i Henhold dertil, omredigeret Kielertraktatens Ijerde Artikel 
og gjennem Proklamationer til Nordmændene (Karl XlII's Pro- 
klamation af 8. Febr. affattet efter et Udkast af ham) stillet en 
Notabelforsamlings Sammenkaldelse i Udsigt m. v. Hans Tanke 
hermed har været at aabne sig Adgang til at gaa en Omvei for det Til- 
fælde, at den lige Vei skulde vise sig at være vanskelig eller ufrem- 
kommelig. Men at Maalet i begge Tilfælde var det samme, nem- 
lig en fuldstændig Indlemmelse af Norge i Sverige: det er noget, 
som man paa Forhaand kan vide, og som ogsaa tilstrækkelig 
tydelig fremgaar baade af hans Ord og Handlinger: — hans Ud- 
nævnelse umiddelbart efter Kielerfredens Afslutning af 2 General- 
guvernører over Norge, en over det Nordenfjeldske og en over 

(let Søndcnljcldske, hans Ordre til al lade svenske Soldater rykke 
ind og tage Landet i Besiddelse, det magre og tvetydige Indhold 
af Proklamationen til Nordmændene af 8. Febr., der giver med 
den ene Haand, hvad det tager igjcn med den anden o. s. v. o. s. v. 
Man kan ikke tvivle paa, at, om Nordmændene havde bøiet sig 
under Kielertraktatens Aag, vilde den Frihed og Selvstændighed, 
der var bleven dem skjænket som kongelig Gave, ikke være bleven 
større, end hvad de havde gjort sig fortjent til ved slig Usseldom; 
— der vilde nok ved den med »vores Generalguvernørs« og de 
af ham «opnævnte ansete Mænds» Raad udarbeidede Forfatning 
være sørget for at aabne alle mulige og tænkelige Veie til en In- 
korporation af Norge i Sverige eller i «det forenede Skandinavien« 
(som man pleiede at udtrykke sig, for ikke at vække formegen 
Forargelse). 

Nordmændenes Reisning under Kristian Fredriks Ledelse har 
øget hans Respekt for deres Nationalfølelse og aabnet hans Øine 
ydermere for Rigtigheden af Adlerspa rres's Opfatning og for 
Nødvendigheden af at Onde sig i at gaa Omveien for at naa sit 
Maal. Han talte vel store Ord om, at han snart skulde «blive 
færdig med denne danske Prins»; men han var for erfaren og 
skarpsynet en Mand til at dele den i Sverige almindelige Tro, at 
han her bare havde at gjøre med en ærgjerrig Prins og en Kabi- 
netsintrige. Endda vilde han, under Forhandlingerne med Stormagts- 
Kommissærerne, ikke høre Tale om nogen Anerkjendelse af 
Kidsvoldsforfalningen: — den var der «ikke sund Sands i». 

Naar han saa, Qorten Dage efter, bød Haanden til Forlig, og 
det netop paa Basis af denne samme Kidsvoldsforfatnings Aner- 
kjendelse, skal vi saa tro, at han i disse fjorten Dage har foran- 
dret sin politiske Tro, eller al han midt under Felttoget har givet 
sig af med Grundlovsstudier, og at han ved en fornyet, omhygge- 
ligere Granskning af Kidsvoldsforfalningen er kommet til det Re- 
sultat, al den nok alligevel ikke var saa aldeles «uden sund Sands»? 
Aanei! vi har hans egne Ord for, al det var Argumenter af en 
helt anden Art, der bestemte ham til denne Svingning, og, om vi 
ikke havde havl hans egne Ord derfor, vilde vi have kunnet skjønne 
del alligevel. Han havde, saa kort Tid Krigen havde varet, og saa 
kraftesløst den var bleven ført fra norsk Side, dog lært adskilligt 
af den, som stemte ham til al slaa yderligere af paa sine For- 
dringer. Han indsaa, at Slapheden i det norske Forsvar udeluk- 
kende skrev sig fra Overanførerens Inkompetence, og at de norske 
Soldater under en bedre Ledelse kunde blive ham en meget 
brydsom Fiende. Han var, om ikke en stor Feltherre, saa ialfald 
en meget erfaren, — mere erfaren, mere kyndig end nogen inden 
hans Omgivelser. Han, den erfarne, kyndige Krigsmand, — 

ansaa ikke Norge for erobret; han ansna det ikke for nogen let 
Sag at erobre det. Han kjendte bedre end nogen af hans Om- 
givelser den for Sverige og for ham selv ugunstige eller endog 
ligefrem faretruende politiske Situation i Europa: Wienerkongressen 
var nær forestaaende, Legitimitetsprincippet i sterkeste Opgang 
inden de europæiske Staters Raad. Han har under disse Omstæn- 
digheder ment som saa: Vi maa for enhver Pris se til at faa gjort 
Foreningen mellem Norge og Sverige til en fait accompli, for at 
hindre Stormagterne fra at blande sig op i Sagen paan}'; vi faar 
tage, hvad vi kan faa, om det end noksaa lidet svarer til, hvad 
vi har tilsigtet; siden, naar Omstændighederne stiller sig gunsti- 
gere, kan vi jo tage mere; vi faar gjøre Indrømmelser og ikke 
spare paa gode Løfter til Nordmændene, for at opnaa snarest 
muligt et Resultat; det er ikke Meningen at blive staaende derved i 
Længden, og der bliver vel engang Raad til at bygge videre paa 
del givne Ginindlag, uden Hensyn til, hvad der nu loves og 
tilsiges. 

Saaledes ræsonnerede han, da han foreslog og vedtog de for 
Norge saa gunstige Vilkaar i Mosskonventionen, som han bagefter 
søgte at omgaa eller snige sig fra paa alle mulige Maader, og 
saaledes ræsonnerede han, naar han i sine Breve til de svenske 
Kommissærer ved det overordentlige Storthing gjorde Rede for 
sin eftergivende Politik. — Der er i, hvad vi læser om ham og af 
ham fra denne Tid, intet, der kan bruges til Støtte for den af 
ham selv og andre Historiefabrikanter istandbragte Mylhe om 
hans Ædelmodighed, hans Sympathi for Nordmændene og Ag- 
telse for Nationalitetsprincippet. Hvad der møder os i hans Ord 
og Handlinger, er ikke den vidtskuende, frisindede Statsmand, der 
fra første Færd indser, at Foreningen mellem de to Folk maa 
bygges paa begges Selvstændighed og Jævnbyrdighed, men den 
forsigtige politiske Regnemester, der gjør gode Miner til slet Spil 
og bøier af for vanskelige Tidsomstændigheder, — Spekulanten, 
der soper til sig saameget som muligt og, forsaavidt han gjør Af- 
kald paa noget til Fordel for Norges Selvstændighed, gjør det 
nødt og tvungen og med den stadige Reservation af at tage sine 
Indrømmelser tilbage, naar han ser sin Kans dertil. 

Gangen i 1814 Aars Historie er altsaa kortelig denne: der mel- 
der sig to Prætendenter til Norges Rige: Karl Johan med Kicler- 
traktaten i Haanden: — lovligt Skjøde paa Fiendommen af den 
lovlige Eiermand, Norges Arveenevoldskonge, — og Kristian 
Fredrik med Kongeloven i Haanden, hvorefter han som rette 
Odeismand vil tage Gaarden paa Odel. Mellem dem synes Striden 
at .skulle staa. Men saa melder der sig en tredie Prætendent, 
som siger til de to: Gaarden tilhorer ingen af jer; den er min; 

Norge tilhører del norske Folk. Og denne tredie Prætendent 
var det, som blev i Hovedsagen den vindende, — saa som ret og 
rigtigt var. 

Vi erkjender, at vi skylder begge de to falske Prætendenter 
megen Tak. Havde de ikke fremsat sine Krav, vilde den rette 
Fordringshaver ikke have fremsat eller gjennemført sine, ialfald 
ikke saa tidligt. Men det staar fast, at deres Sag ikke var den 
gode Sag, og at deres Fortjenester af denne var for en væsentlig 
Del af den indirekte eller ufrivillige Art Ganske særskilt gjælder 
dette om Karl Johan. Hvad Kristian Fredrik angaar, da har hans 
Tanke udentvivl fra først af været at nytte det norske Folks 
Nationalaand som Redskab for sine personlig-dynastiske Interesser, 
medens Forholdet vendte sig derhen, at det blev den norske 
Nationalaand, der kom til at bruge ham som sit Redskab; men 
for det første er det umiskjendeligt, at Sympathi for Norge og 
Nordmændene hos ham altid har været et medvirkende Motiv, 
og dernæst blev ved Afslutningen af hans norske Løbebane Norges 
Frihed og Selvstændighed den Sag, for hvilken han, med Ude- 
lukkelse af enhver anden Tanke, aldeles ligefrem og bevidst ar- 
beidede og ofrede. Forsaavidt har han et større Krav paa vor 
Taknemmelighed end Karl Johan, om hvem det gjælder, at, hvad 
han har udrettet for den norske Friheds- og Selvstændighedssag, 
det har han for det allermeste udrettet meget mod sin Vilje og 
med helt andre Formaal for Øie. 

I andre Henseender falder naturligvis Sammenligningen mellem 
de to afgjort ud til Fordel for Karl Johan. Jeg har sagt, at vi 
maa føle nogen Undseelse ved at erkjende, at en Personlighed af 
saa smaa Dimensioner som Kristian Fredrik har kunnet spille en 
Helte- og Førerrolle blandt os og gribe paa en afgjørende Maade 
ind i vort Folks Skjæbne. Det vilde være urimeligt at sige noget 
lignende om Karl Johan. Ved Kristian Fredrik, hvis Blod var 
saa blaat, og som talte saamange Konger blandt sine Forfædre, 
var der intet kongeligt uden alene Fødselen. Karl Johan, Proku- 
ratorsønnen, der havde begyndt sin Løbebane som simpel Soldat, 
kunde sige med berettiget Selvfølelse, da der blev Tale om hans Valg 
som svensk Thron følger, at han, om han end ikke ønskede nogen 
Krone, ikke frygtede for at modtage den, naar den blev ham budt. 
Han følte, at der var noget af en Konge i ham; og det viste sig 
da ogsaa, at der var det. Man lægger Merke til, hvorledes han 
straks finder sig tilrette i sin Rolle som Sveriges Kronprins (og 
virkelige Konge i alt uden i Navnet), — hvor hurtigt og fuldstæn- 
digt han bøier alle sine Omgivelser ved Hoffet og i Regjeringen 
under sig og bliver den, som styrer og raader for alting. Ingen 
Tvivl om, at han har været en Personlighed af usedvanlige Di- 

meosioner. Men nogen rigtig stor Mand, nogen rigtig værdig 
Gjenstand for heroworshipping var han dog heller ikke, enten 
ved sin Intelligens eller sin Karakter. 

Han havde det Mod, der skaber en god Soldet, ikke det, der 
skaber den store General, allermindst det, der skaber den store 
Statsmand. Han kunde glimre paa Valpladsen under Ind- 
flydelse af alle de Stimulanser, som dér saa let bringer Blodet i 
Kog. Men i Raadskammeret eller Ensomheden var han overdreven 
forsigtig; han savnede endog i høi Grad det, man kalder moralsk 
eller borgerligt Mod. For at udrette noget rigtig stort, er det nød- 
vendigt en og anden Gang at tage sit Parti helt og uden Forbe- 
hold, kaste alle Broer af bag sig. Det kunde Karl Johan ikke; 
han havde altid, som Ræven, flere Udgange paa Hulen, altid mere 
end én Pil paa sin Buestreng. — Han var en mangfoldig Herre, 
smidig, livlig, rig paa Udveie, men ikke hvad man kalder en 
skabende Aand; han var mere skikket til at være Diplomat end 
Statsmand, han laa mere for det at intrigere og kabalere end for 
det at handle i stor Stil. Hans Begavelse var idethele mere glim- 
rende end dyb; — det er det Indtryk, hans Liv gjør og tillige 
hans Skrifter, — hans Taler, Proklamationer etc, — og hvad 
der fortælles om hans Konversation: — en ustanselig Ordstrøm, 
men Tankeindholdet ofte tyndt: — «fl6dande prat)), siger hans 
hengivne Ven Trolle- Wachtmeister; Napoleon taler haanligt om 
hans «faconde jacobiniére». Hans Følelsesliv synes at have havt 
den samme overfladiske Karakter som hans intellektuelle Be- 
gavelse: hans Lidenskab blussede hurtigt op, men lagde sig lige- 
saa hurtigt; han blev snart god igjen, naar han havde givet sin 
Vrede Luft i en voldsom Skjændepræken; han var en forsonlig 
Fiende, men paa den anden Side ikke nogen rigtig paalidelig 
Ven. — Hans Forhold til Napoleon gjør ham forsaavidt Ære, som 
det tyder paa, at han havde en mere uafhængig Karakter end de 
fleste andre napoleonske Marschaller og Generaler, der lod sig 
bøie til blotte Redskaber i deres Herres Haand; men det udviser 
ogsaa mindre tiltalende Sider ved hans Væsen: han konspirerede 
mod Napoleon samtidigt med, at han modtog Vclgjerninger af 
ham, og ved disse Konspirationer sørgede han altid for at hytte 
sit eget Skind, medens han lod sine Venner gaa i Ilden for sig 
og opofrede dem uden Betænkning, naar det kneb. — Han var 
en typisk Sydfranskmand, en egte Gaskogner. Store Ord sad ham 
ikke fast i Halsen. Han havde en overvættes Sans for alskens 
Pomp og Pral. Han, den borgerligfødte, omgav sig med bare 
Adel, smigrede for Adelen og arbeidede af Hjertens Lyst paa at 
opelske det i Sverige allerede forud saa sterkt florerende Rang- 
og Titelvæsen. Han lagde an paa at brilliere som den, der forstod 

sig paa alle mulige Ting; han vilde ikke bare gjælde for Kriger 
og Statsmand, men for Lærd, Filosof, Kunstdommer o. s. v., og 
hans Glimresyge nedlod sig til slige Fif som at læse over i sit 
Kabinet angaaende de Emner, som han agtede at bringe paa 
Bane, naar han gav Audiens eller modtog Selskab, for at han 
kunde imponere sine Tilhørere ved sin grundige Viden paa de 
forskjell igste Omraader. 

Han havde et i høi Grad personligt vindende Væsen, — alle 
er enige derom. Han udmerkede sig ved megen Hjertevarme, en 
let vakt Medfølelse med andres Nød og Lidelser; han var venlig, 
rundhaandet, vilde nødig sige nei til, hvad man bad ham om, 
vilde gjerne se glade Ansigter om sig. Det er intet Under, at han 
med disse Egenskaber og med den Fortid, der kastede saamegen 
Glans over ham, kunde blive saa populær, som han blev hos de 
to Folk, hvis Konge han var, — ikke mindst hos det norske, — 
at han kunde blive Gjenstand for en slig enthusiastisk Hengiven- 
hed og Beundring som t. Eks. Henr. Wergelands. Man saa ham 
paa Baggrunden af de store Begivenheder, hvori han havde taget 
Del, — han — Revolutionens Søn (en meget utro Søn), Napoleons 
Ven og Vaabenbroder (en meget upaalidelig Vaabenbroder). 

Ved nærmere Granskning er Omridsene af hans Personlighed 
skrumpede sterkt ind. Man har maattet erkjende, at hans histo- 
riske Rolle var meget større end han selv. Man bør ikke længer 
kunne være blind for, at hans Politik var altfor personlig, altfor 
egennyttig, hans Grundsætninger altfor løse, hans Begavelse altfor 
meget den paa Overfladen spillende, hans Karakter altfor meget 
blottet for virkelig Høihed og Noblesse, til at en slig Kultus af 
hans Minde som den, Karl Johansforbundet har forsøgt at sætte 
i Gang blandt os, kan ansees for tilladelig eller anstændig. 



JONAS ANTON HIELM. 

Vi kjender alle Wergelands Opsang for «Jonas Anton Hielm)) 
«Han var for Norge Hielm og Spjud — tilsidst han fride Flaget 
ud» — og hans pragtfulde Hyldningsdigt til Hielm, — det, som 
begynder med de Ord: 

•Geni I Geni ! - Og det er a}t. 
hvad Verden har om Hielm fortalt?« 

I Prosa har Wergeland skildret ham i sin Opsats om ((Jøde- 
sagen i det norske Storthing 1842». Det heder her: «Hielm er 
det Navn, Menigmand letter paa Hatten for, og som forekommer 
ham som et Løsen til at raabe Hurra. Han har uløseligen kom- 
bineret det med 17. Mai, og han imaginerer sig i Jonas Anton 
Hielm en Slags Løve med tolv Mands Vid liggende foran Grund- 
loven halvt Indsvøbt i Nationalflagets røde Folder. Hielm har 
ogsaa forsvaret det som en Løve. Der har idetmindste været 
en Leopards Murren i hans snerrende Stemme, naar han har an 
strengt den for Nationalæren og de unionelle Krav. Paa disse 
Anliggender har han kastet sig med hele sin Sjæls Fyrighed- 
Hielm er vore Storthings interessanteste Personlighed og visse- 
ligen det største Geni, som har vist sig inden dem. Han er Op- 
positionens Hoved. Men det er for stort for saa liden en Krop. 
En Revolution vilde være hans Element. Han er en revolutionær 
Karakter. I en hvilkensomhelst Nationalforsamling vilde han 
været en Stjerne, glimrende yderst paa Venstres Spidse. I PYank- 
rige vilde han i den første konstituerende F'orsamling have været 
Mirabeau, i England Fox ved Siden. Naturen synes at have glemt 
Næse og Mund, saa smaa er de, under Bestræbelserne for at 
organisere hans Hoveds Indre des fuldkomnere. Men Geniet 
tindrer ud af hans smaa pariserbrune Øine, ligesom hans kort- 
børstede graa Haar synes strittende reiste af dets Elektricitet, og 
et velvilligt Smil ligger skinnende over de runde Kinder, saa man 
ikke har let for at finde Sporet af de Sindslidelser, som man ved 
denne fyrige Sjæl har havt at føle. Thi hans Skjæbne har ikke 

staaet i Overensstemmelse med hans Evner. 

— — — _ _ — Ved hans Foredrag 

hefter en komisk perennerende Hæshed, saa dets Hækker af den 

fineste Logik og Dialektik tager sig ud som Diairiantkjæder og 
gyldent Filigramsarbeide under graa Spindelvæve. Deri, — i 
Dialektiken, har han sin uopnaaelige Styrke. Det gaar til Volte- 
slaaen. Stundom fristes han af sin Overlegenhed deri til at bruge 
den, som om Midlet var ham ligeg>'ldigt, til en speciel Hensigts 
Opnaaelse, men som dog aldrig staar i Strid med de liberale 
Grundsætninger og de fædrelandske Interesser, hans hele Sjæl 
hvidgløder for. Den hvidgløder: saalcdes har endnu ingen Nord- 
mand kjæmpct for Landets Ære og politiske Ret som Hielm.» 

Man kunde have en Mistanke om, at Wergelands Fantasi her, 
som saa ofte, har forskjønnet, idealiseret, udpyntet, skabt noget 
stort og straalende ud af en i sig selv kanske noksaa lidet be- 
tydende Virkelighed, især da han var en af Hielms politiske 
Meningsfæller. Men ogsaa fra andre Hold i Samtiden, — fra 
meget nøgterne Mænd og Mænd, der maa regnes til Hielms poli- 
tiske Modstandere, — har man en Række Udtalelser, der gaar i 
samme Retning og vidner om den største Respekt for hans Be- 
gavelse som Taler og Politiker. Saalcdes fra Statsraademe Motz- 
feldt og Vogt. (^arl Fougstad kalder ham i sin Piece om Stor- 
thingct 1833 «en Taler, hvis dialektiske Styrke Storthinget neppe 
har Mage til, hvis uddannede konstitutionelle Sans har givet vore 
Storthingsforhandlingcr et n3't Sving, hvis Skarpsindighed saa 
meget har forbedret Reglerne for vore parlamentariske Former, 
og som skjænker vore unionellc Forhold en Opmerksomhed og 
Drøftelse, de saameget have savnet, men dog saameget tiltrænger. 
Schweigaard sagde, efter hvad jeg har hørt fortælle, at Hielm og 
Prcsten Nils Nilsen Dahl var de eneste Storthingsrepræsentanter, 
hvis Debat han lærte noget af. 

Storthingsdebatternc blev endnu i den Tid, i hvilken Hielm 
var Repræsentant, refereret i de offentlige Tidender paa en saa 
yderst knap og ufuldstændig Maade, at vi ikke nuomstunder for- 
maar at danne os noget klart Billede af ham som Taler og De- 
battant eller nogen rigtig Forestilling om det Vid og den Slag- 
færdighed, som man i Samtiden saa meget beundrede eller frygtede 

— endog de, der ellers pleiedc at være noksaa kjække, undgik 
helst, heder det, at optage nogen Dyst med ham. Men hvad der 
er os levnet af og om disse Debatter, og hvad der foreligger fra 
hans Haand af skriftlige Vota og motiverede Forslag, er dog til- 
strækkeligt til at godtgjøre, at han har eict et usedvanligt politisk 
Skarpsyn, en fremragende parlamentarisk Begavelse, — at han 
har været en baade klar og djerv Aand, — en Personlighed af 
usedvanligc Dimensioner — en Foregangsmand, som, om det end 
ikke blev ham forundt at løse de store Opgaver, han stillede sig, 

— de er ikke løste den Dag idag, — dog viste ind paa den Vei til 

Løsning, som vi, efter mange Slags Svingninger og Slingringer, 
nuomstunder er begyndt at skjønne er den ene rette. 

Hielm blev første Gang valgt til Storthingsrepræsentant i 1830. 
Han var da 48 Aar gammel, — altsaa udover Livets Middellinje, 
udover den kraftigste Mandsalder. Forsaavidt kom han for sent 
ind i det offentlige Liv. Men iøvrigt kan det siges, at han kom i 
el for ham beleiligt Tidspunkt — det vil sige paa en Tid, da det 
offentlige Liv i Norge frembød et saadant Milieu og stillede saa- 
danne Opgaver, der nogenledes svarede til hans Anlæg og Evner. 

Det er bekjendt, at der i Aarene omkring 1830 foregik et Om- 
slag i vor Historie, — al der i disse Aar indtraadte, ifølge en 
Samvirken af ydre og indre Aarsager, et Gj en nembrud i Folkels 
Aandsliv. Tiden nærmest efter 1814 var væsentlig en Stilstands- 
periode. Landets økonomiske Nødstilstand, Følelsen af, at den i 
1814 grundlagte Tingenes Orden endnu var saa ubefæstet, saa 
utr>'g, — Følelsen af, at Norge med sin frie, demokratiske For- 
fatning stod saa uhyggelig isoleret under den allevegne raadcnde 
Reaktion og den hellige Alliances Herredømme i Europa, — 
Skrækken, der stod af de paa en truende Maade indledede For- 
søg fra Kongedømmets Side paa at faa Grundloven omstøbt, bag 
hvilke man troede at øine svenske Overhøihedskrav og Amalga- 
mationsbestræbelser, — alt dette og mere til virkede gjennem en 
Række af Aar til at kue og forknytte og hindre alle fremadskri- 
dende Bevægelser paa Aands- og Forfatningslivets Omraader. 
Man var optaget af Strævet for Føden og af de rent praktiske 
Opgaver, som Indredningen af den nye Stat, Istandbringelsen af 
et ordnet Pengevæsen o. s. v. frembød, — eller man var optaget 
af Vagtholdet om den frie Forfatning mod de udenfra paa den 
rettede Angreb; det gjaldt i saa høi Grad at hævde og forsvare 
det engang vundne Standpunkt, at der ikke blev Rum tilovers for 
nogen Tanke om at fortsætte, drage de videre Konsekvenser af, 
hvad der var vundet. — Men saa — i Aarene omkring, — nær- 
mest forud for 1830 — bliver Trykket lettet; Baandene, som havde 
hemmet den nationale Udvikling, bliver løste, — det ene efter det 
andet. Der indtræder gode Tider i økonomisk Henseende; Finan- 
serne bringes i Orden; Statens Kredit bliver reist; Næringsveiene 
blomstrer op. Karl Johans Grundlovspropositioner blev tilbage- 
viste paa en slig Maade, at der ikke længer stod nogen Skræk af 
dem, naar de fremsattes paany; hans Krig mod 17. Mai endte 
ligeledes med et Nederlag for ham og en Seir for Folket. Den 
hellige Alliance, det store Skræmsel, tvinte bort som et Luftsyn, 
skrumpede ind til et blot Ord. Julirevolutionen aabnede Udsig- 
ten til en ny, lysere, bedre Tidsalder; — et friskt, sterkt Fri- 
hedens Pust gik gjennem den europæiske Verden. 

Under Indflydelse heraf var det, at Gjenembruddet skete i del 
norske Aands- og Forfatningsliv. Man begyndte at aande frit 
hertillands. Man begyndte at føle sig tryg i Besiddelse af den i 
1814 grundlagde Forfatning og kunde altsaa tænke paa at drage 
dens Konsekvenser. Nationalaanden blev saavidt løftet og styrket, at 
den følte Kraft og Kald til at give sig i Kast med de ideelle Op- 
gaver, der havde ligget hen siden 1814 — under Trykket af den 
økonomiske Nødstilstand og de andre Misstemninger. Det blev 
nu Tid til at gaa over fra Defensiven til Offensiven, — det blev 
nu en Tid for Reformer og Nydannelser, — i Literaturen og i 
Politiken. Vi møder de første Begrundelser til et liberalt og na- 
tionalt Parti, - en Opposition af en helt anderledes dybtgaaende 
Art, med et helt anderledes omfattende og klart opfattet Program 
end de tidligere forekommende Rørelser eller Bevægelser i oppo- 
sitionel Retning, — Frondørerne i 1821 og 1818. Som Fører og 
Foregangsmand for denne nye Opposition maa nævnes Jonas An- 
ton Hielm. Blandt de F'ormaal, som den tog Sigte paa, maa frem- 
hæves: Indskrænkning af Embedsmandsvælden i Stat og Kom- 
mune, en talrigere, tættere sammensluttet Repræsentation af Bonde- 
klassen, Folkets Kjerne, inden Storthingenc, Indførelse af kom- 
munalt Selvstyre, Kommunalforvaltningens Omdannelse i Over- 
ensstemmelse med den frie Statsforfatnings Grundprincipper, ende- 
lig Gjennem førelse af Norges Ret som suveræn Stat og Hævdelse 
af dets jævnbyrdige Stilling inden Unionen. Hielm var med i 
Arbeidct for alle disse Formaal. Men særlig blev Hævdelsen af 
Norges Ret og Rang som suveræn Stat paa Institutionernes saa- 
velsom paa Symbolernes Omraade den Sag, han udkaarede sig 
til sin politiske Livsopgave. Hans Hæder og Fortjeneste fremfor 
alt dette, at han er den første, som har optaget Unionsspørgs- 
maalet til Behandling i hele dets Vidde og Bredde, — den første, 
som uden Forbehold, klart og bestemt har paavist, hvor lidet 
Unionens faktiske Ordning slemmer overens med dens retslige 
Grundprincip, -- den første, som har opstillet de Krav, der maa 
gjennemføres, for at ikke Grundlovens første Paragraf: Norge er 
et frit, selvstændigt Rige, skal staa der som en Usandhed. Dette 
er hans Hæder, og den er saa stor, at man skulde tro, at den 
niaatte sikre ham en Plads i første Række blandt dem, hvis Navne 
Nationen bevarer i en taknemmelig Krindring. 



.leg siger, at Hielm er den første, som har optaget Unions- 
spørgsmaalet til Behandling i hele dets Vidde og Bredde. Der 
havde nemlig ogsaa forud for hans ()j>træden været rørt lidt ved 



Jonns Aninn Ilielin // 

det. Saaledes frcmkoni der blandt de saakaldtc Florskc Motioner, 
fremsatte paa Storlhinget i 1818, et Spørgsmaal om, hvorvidt di- 
plomatiske forhandlinger, der særskilt angaar Norge, bliver 
ekspederede direkte gjennem Statsraadafdelingen i Stockholm. 
Det bedte, at Flor blev hjulpet ved AfTattelscn af disse Motioner 
af Hiclm, som var hans gode Ven og boede i samme Hus som 
han i Etagen ovenover. Derom fortælles i ((Samtiden)) følgende 
Historie: Flor mødte engang paa Gaden Advokat Morgenstierne 
og spurgte ham, hvad han syntes om hans Motioner, hvortil 
Morgenstierne svarte: ((Jeg siger med den hellige Skrift: — sligt 
har du ikke af dig selv, men af ham, som er over dig.» Forhol- 
der det sig virkelig saa, at Hielm stod bagved de Florske Motio- 
ner, da har han altsaa ikke blot været den første, der optog til 
Behandling Spørgsmaalet om Udenrigsstyrelsen og den udenrig- 
ske Repræsentation i hele dets Omfang, men endog den første, 
som overhovedet har bragt dette Spørgsmaal paa Bane, -- dette 
Spørgsmaal, der i visse Maader maa siges at være det vigtigste, 
som norsk Politik har havt at sysselsætte sig med siden 1814, 
eftersom det jo er enst\'digt med Spørgsmaalet om Norges Selvstæn- 
dighed og Folkeære, — om den skal være eller ikke være. Blandt 
de af Kristian Magnus Falsen paa Storthinget 1821 fremsatte 
Grundlovsforslag var ogsaa et, hvorved tilsigtedes en Bestemmelse 
om, at diplomatiske Sager, der angaar Norge alene, ikke maattc 
afgjøres uden i Nærværelse af den Embedsmand, hvem Kongen 
har overdraget Sagen til Behandling, og den norske Statsminister 
eller, i hans F'orfald, en anden norsk Statsraad. Forslaget kunde 
allerede ifølge den Sammenhæng, hvori det var stillet, ikke ventes 
at ville finde nogen Anklang. Som bekjcndt, forkastede Storthin- 
get i 1824 samtlige Grundlovspropositioner, overensstemmende 
med Konstitutionskomitéens Indstilling, der dog i Hensyn paa 
dette Forslag udtalte, at Proponenten havde indlagt sig en For- 
tjeneste ved at henlede Opmerksomheden paa, at de diplomatiske 
Sagers Behandling ikke var ordnet paa en med Norges Værdig- 
hed og Tarv stemmende Maade. Det skandaløse Udfald af Bodø- 
sagen medførte endelig, at Spørgsmaalet om Udcnrigsstyrelsen 
atter blev bragt paa Bane paa Storthinget i 1827, og denncgang 
forsaavidt med et Resultat, som Storthinget virkelig besluttede at 
foretage et Skridt i Sagens Anledning. Der udfærdigedes en 
Adresse til Kongen, hvori et Ønske blev udtalt om, «at del maattc 
behage Hans Majestæt i Almindelighed ved diplomatiske Sager og 
ved deslige Akters Afslutning og Udfærdigelse, forsaavidt de ved- 
røre Norges Interesse og Værdighed som selvstændigt Rige, at 
tilstede den norske Statsminister og de øvrige konstitutionelle 
Raadgivere samt andre med Norges Tarv nøie bckjendtc og iøv- 

rigt dertil duelige Mænd al den Deltagelse, som Hans Majestæts 
Omhu for dette Riges Bedste, efter Anliggendernes Beskaffenhed, 
maatte finde anvendelig)). — 

Udtrykkene er, som man ser, yderlig vage og famlende og vid- 
ner noksom tydeligt om, at det skortede Adressens Udstedere paa 
Forstaaelse af, hvad der er Spørgsmaalets Kjerne. De haraaben- 
bart ikke havt Greie paa, hvor langt Norges Ret strækker sig eller 
hvor langt man turde eller burde gaa i at hævde denne Ret. Der 
tales om Rigets «Tarv og Bedste«; det er den rent praktiske Side 
ved Sagen, som fremhæves, medens del væsentlige, — Sagens 
principielle Side, — bliver overseet eller skudt tilside. 

Forholdet var altsaa indtil 1S30 saadant, at man lod sig nøie 
med at hævde den unionelle status quo ligeoverfor virkelige eller 
formentlige svenske Al malgamationsbest ræbeiser, medens Tanken 
om en Gjennem førelse af Norges Ret som suveræn Stat og lige- 
berettiget Stilling inden Unionen bare kommer frem glimtvis og 
leilighedsvis, og uden at den bliver grebet og fastholdt med Styrke 
eller Klarhed fra nogen Side. 

Men saa var det, at Hielm paa Storthinget i 1830 tog Unions- 
forholdene op til Behandling og det paa en slig Maade, at de fra 
nu af gjennem en længere Tid blev staaende paa Dagsordenen 
som et af de brændende Spørgsmaal. Et nyt Afsnit i Unionens 
Historie var dermed indledet. 

Hielm fik paa Storthinget i 1830 flere Gange Leilighed til at 
udtale sin Opfatning af Unionens Væsen og retslige Grundlag, 
dens Brøst og Mangler, og Veien, ad hvilken disse Brøst burde 
søges afhjulpet. 

Blandt de kongelige Grundlovspropositioner, der forelaa til 
Behandling af delte Thing, var ogsaa en vedkommende Paragraf 
14, hvorved tilsigtedes at aabne Kongen lettere Adgang til at ud- 
nævne Kronprinsen eller dennes ældste Søn til Vicekonge. I Mod- 
sætning til de andre kongelige Grundlovsforslag fandt dette en 
meget velvillig Modtagelse inden Thinget. Konstitutionskomitéen 
(blandt hvis Medlemmer var Wedel, Foss og Hielm) indstillede 
paa, at det skulde vedlages; alene Hielm dissenlerede og begrun- 
dede sin Dissens i et udførligt, skriftligt Votum. Ved Sagens Be- 
handling i Storthinget optraadte en lang Række af de indflydel- 
sesrigeste, anseligste Repræsentanter til Fordel for Forslaget; mod 
del talte kun Hielm og Maribo. Forslaget faldt vel ved Voterin- 
gen; men det manglede kun et Par Stemmer i, at det havde faaet 
den nødvendige kvalificerede Pluralitet. 49 stemte for, 28 mod, 
og blandt dem, der stemte for, var næsten alle Thingels «Spidser»: 
Advokat Sørensen, Kaptein Foss, Pastor Riddervold, Grev Wedel, 
Sorenskriver Falsen, Assessor Holterniann, Jacob Aall, Amtmand 

Krogh osv. Sorenskriver Falsen sagde under Debatten : «Jeg ønsker 
at spøi^e den hele Nation, om den bifalder den kongelige Proposition, 
og den vilde svare ja, ja !» Derom er der vist heller ikke Tvivl, at den 
•oplyste Opinion » udover Landet stod paa denne Side. Vice- 
kongedømmet var dengang en populær Institution i Norge. Da 
Kronprins Oscar i 1824 blev udnævnt til Vicekonge, vakte det al- 
mindelig Glæde, hvilket ogsaa blev udtalt af Storthinget samme 
Aar; det opfattedes som en Gunst, der blev vist det norske Folk, 
— et nyt Baand, der knyttede det norske Folk til Kongehuset. 
Forsaavidt den kongelige Proposition vedkommende Grundlovens 
Paragraf 14 aabnede Udsigt til, at Vicekongedømmet hyppigere 
og længere vilde blive besat, og at ifølge heraf Statholderposten 
hyppigere og længere vilde henstaa ubesat, — at man hyppigere 
vilde faa se Rigernes fælles Thronarving præsidere i den norske 
Regjering i Stedet for en svensk Greve eller Baron, — maatte det 
jo ogsaa synes, som om den vilde medføre en afgjort, ustridig 
Forbedring i Norges statsretlige Stilling eller Stilling inden Uni- 
onen. Alligevel — man vil nuomstunder ikke let kunne miskjende, 
at Hielm har Ret, — at han ved denne som ved andre Leilighe- 
der viste sig at se skarpere og klarere i disse Sager: Norges 
statretslige og unionelle Forhold end nogen i Samtiden. lians 
Standpunkt, saadan som det fremgaar af hans dissenterendc Vo- 
tum og af hans og hans Meningsfælle Maribos UdtaleKscr under 
Debatten, var dette: Ønsket om, at Norge maatte befries fra al 
underholde en Statholder, og det til og med en udenlandsk Stat- 
holder, er ganske vist almindeligt og fuldt berettiget. Men hvor- 
for ikke gaa den direkte Vei til Ønskets Opfyldelse? Hvorfor ikke 
foreslaa, at Ordet Statholder overalt, hvor det forekommer i Grund- 
loven, skal udgaa? At gaa den Omvei, som Komitépluralitelen 
anbefaler, er en Palliativkur, som bare forværrer Ondet. Man 
opnaar maaske, at Statholderposten bliver sjeldnere besat; men, idet 
man lader Bestemmelserne om Posten blive staacnde, giver man 
dem indirekte en ny Stadfæstelse. Man opnaar en Forbedring 
i Norges unionelle Stilling, men for en Pris, der er altfor høi, 
nemlig ved al gaa paa Akkord med Unionens Grundprincip, som 
er Rigernes fuldkomne Lighed. 

Regjeringen foreslog for Storthinget i 1830 en Forhøielse af 
Norges Bidrag til den svenske Ministerkasse og den svenske Kon- 
voikasse, under Henvisning til Udtalelser af den svenske Uden- 
rigsminister, der fremhævede, at hvad Norge hidtil havde ydet 
ikke stod i passende Forhold til, hvad Sverige ydede til disse 
Kasser. Grev Wedel talte for Forslaget: «Vi maatte ikke gjore 
os for smaa» — »klogest at følge den kongelige Proposition» - 
«som ærlige norske Mænd, der ei vil paabyrde Sverige mere end 

Hillif^hed fordrer, kan vi ikke bidrage mindre end hvad H. Maj. 
Kongen har foresiaaet.« osv. Vi kjender den Slags Ræsonnement 
fra senere Tider, vi mindes om, hvorledes der fremdeles fra el 
vist Hold tales, som om det skulde være en Æressag for os at 
betale et efter vore Kræfter proportioneret Bidrag til Oprethol- 
delse af en Tingenes Orden, som er vor Skam ; vi maa ikke gjøre 
os for smaa, naar det gjælder at yde vor Vasaltribut til Sverige; 
ellers, og især naar der er Spørgsmaal om at hævde vor Folke- 
ære og Selvstændighed som Stat, synes det, som om vi, efter disse 
samme Menneskers Mening, ikke kan gjøre os smaa nok. Hielm 
udtalte ved denne Leilighed følgende: «Man gaar urigtig ud fra 
den Forudsætning, at Konvoikommissariatet er en fæUes Indret- 
ning tilhørende saavel Norge som Sverige. Det er, ligesom Mini- 
sterkassen, en blot svensk Indretning — — — - vi yde alene en 
Afgift til dette Fond, for at Sverige skal besørge vore Anliggen- 
der ved sine Konsuler og diplomatiske Agenter hos de barbariske 
Magter, ligesom vi yde en Afgift til Ministerkassen, for at Sverige 
ved sine Ministre skal besørge ogsaa vore almindelige diplomati- 
ske Anliggender hos andre Magter, saalænge vi (inder det for 
kostbart at besørge dem for egen Regning, hvortil vi efter vores 
Grundlov og Unionsvilkaarene er berettigede. — Disse Afgifter 
grunder sig ikke paa noget Forhold mellem Rigernes Kræfter og 
Hjælpekilder, men alene paa Overenskomst. Vi har budt en Sum 
a årlig, Sverige har modtaget den Vil Sverige ikke over- 
tage Formynderskabet for os mod den tilbudte Betaling, da staar 
det det frit for at afslaa Tilbudet, og vi faar da enten byde mere 
eller sørge for os selv. For Tiden tror jeg, at Betalingen til Kon- 

voi-Kommissariatet er høi nok Vil vi koste mere paa 

Barbareskerne, da gjorde vi udentvivl rigtigere i at give det 
paa en med vores Selvstændighed mere stemmende Maade; thi, 
indtil vi bliver anderledes overbevist, tror jeg, at der ikke — er 
noget sparet for os ved at lade vore Sager gaa gjennem en anden 
Stats, er det endskjønt en Unionsstats, for os fremmede Embeds- 
mænds Hænder.» Kn grci Tale, som man ser, dette her, der 
nævner Tingen ved sit rette Navn, — en klar Tanke, der skjærer 
tvers igjenneni det Hylster af konventionelle Talemaader og Tve- 
tydigheder, bag hvilkel L'nionsforholdels sande Karakter blev og 
fremdeles bliver skjult. Det siges her lige ud: saadan som Uni- 
onsforholdet faktisk er ordnet, staar Norge under svensk F'or- 
niynderskab; men dette er heller ikke mere end en blot faktisk 
Ordning uden nogen retslig forbindende Kraft. Det er et Arran- 
gement, som vi har indgaaet paa indtil videre, og for hvilket vi 
betaler en én Gang for alle stipuleret Sum, saalænge vi fmder os 
tjent dermed, eller saalænge vi er nødte til at blive staaende der- 

ved. At forhøie Summens Størrelse, regulere den efter Hensyn 
til et «passende» Forhold til, hvad Sverige yder osv., — er at slaa 
Arrangementet fast, erkjende det for en regelmæssig, legitim Tin- 
genes Ordning, og derpaa bør man selvfølgelig ikke fra norsk 
Side indlade sig. 

I denne Sammenhæng fortjener det vel ogsaa at nævnes, hvor- 
ledes Hielm optraadte ligeoverfor den kongelige Resolution af 17. 
Februar 1830 vedkommende Torveslaget i Kristiania den 17. Mai 
1829 og det derved fremkaldte Andragende fra endel Kristiania- 
Boi^ere. I Resolutionen blev udtalt, at der intet var at udsætte 
paa de i Torveslag-Skandalerne implicerede Embedsmænds For- 
hold, og at al offentlig Paatale skulde bortfalde, hvorhos de Stu- 
denter, som havde deltaget i at feire Dagen, fik en Advarsel, me- 
dens der tildeltes de »velsindede Borgere« en Tak for deres For- 
hold. Opinionen vilde ikke slaa sig tiltaals med denne kongelige 
Afgjørelse. Til Storthinget i 1830 indkom et af 150 Kristiania- 
Borgere og Indvaanere undertegnet Andragende, hvori det hedte: 
«Den kongelige Resolution af 17. Februar sidstleden viser forment- 
lig blot den Synsmaade, som Hans Majestæts Raad har om denne 
Sag. Statsforfatningen medfører imidlertid, at Suveræniteten er 
delt. Ved den kongelige Resolution har vi om denne Sag med 
Ærbødighed modtaget den ene Dels Yttring, for hvilken Statsraa- 
det staar til Ansvar. Vi tror at have Borgerkrav paa at høre den 
anden: Storthinget er den Autoritet, til hvilken vi nu tror at burde 
henvende os i denne, ikke alene for Kristiania, men for hele Na- 
tionen saa vigtige Sag. Det kan ikke være Hovedstaden ligegyl- 
digt at se dens fredelige Færd givet Navn af Uorden og Frækhed, 
eller at se sig beskyldt for at have foretaget Handlinger, der skulde 
stride mod Landets Love og offentlige Velanstændighed.)) — Andra- 
gendet blev sendt til Konstitutionskomitéen, hvis Pluralitet ind- 
stillede paa, at det maatte henlægges. Hielm afgav et dissente- 
rende Votum, hvori han udtalte, at en Henlæggelse af Kristiania- 
borgernes Petition vilde kunne synes et Tilkjendegivende af, at 
man fandt, at det passerede var saare godt og lovligt, hvilket Stor- 
thinget umulig kunde mene. «Spørgsmaalet er ikke, om det skal 
være nogle eksalterede unge Mennesker og en halv eller hel be- 
ruset Pøbel tilladt, uden Fare for Arme og Ben eller Frihed, paa 
den 17. Mai at more sig med et lidet betydende Hurra. I saa Fald 
var Sagen neppe Storthingets Opmærksomhed værdig, endskjønt 
vilkaarlige Baand paa uskadelige Frihedsyttringcr i Almindelighed 
ikke bør betragtes med Ligegyldighed. Spørgsmaalet er af en 
ganske anden Art, og det er ingenlunde uklogt, at det er tillagt 
og tillægges en høi Grad af Vigtighed. Norges Selvstændighed 
har faaet et haardt Stød, naar det bringes dertil, at et Storthing, 

6 — Sars : Samlede Verker IV. 

enten ved Taushed eller udtrykkelig Yttring, erkjender, at den 17. 
Mai ikke egner sig til en Festdag i Norge. Derved er de facto 
erkjendl, tiltrods for al historisk Vished, tiltrods for selve Grund- 
loven af 4. November, at Norges nuværende Statsforfatning ikke 
skriver sig fra 17. Mai. Derved er det indirekte indrømmet, at 
alt, hvad der er skeet i Norge mellem 17. Mai og 4. November, 
er Nul og Intet.' Derved er det ligeledes indrømmet, — tydelig, 
skjønt indirekte, — at Norge, som el erobret Rige, kun ved Erob- 
rerens Naade har erholdt som Gave dets nuværende frie Forfat- 
ning; kan og vil man erkjende og indrømme alle disse krænkende 
Urigtigheder, da kan man ved svag Klogskab iagttage Taushed til 
alt, hvad der angaar 17. Mai. Men kan og vil man ikke dette, da 
maa man heller ikke af utidig Frygtsomhed og fornærmende Mis- 
tanke til Hans Majestæts Visdom og Retfærdighed undslaa sig for 
Opfyldelsen af den Pligt, i denne Sag atter at yttre sig for Hans 
Majestæt.« Resultatet blev, at Storthinget med stor Majoritet ved- 
tog at indgaa med en Adresse til Kongen i Sagens Anledning; — 
i denne Adresse blev det udtalt: «Den almindelige Mening i Hen- 
seende til 17. Mai maa betragtes som uforanderlig)) — med andre 
Ord: tiltrods for alle kongelige Resolutioner og Proklamationer 
og Rundskrivelser vil Folket vedblive at betragte 17. Mai som sin 
nationale Festdag. 

Men fornemmelig udviklede Hielm udførlig sin Opfatning af 
Unionens Væsen og af de Krav, som fra norsk Side maatte op- 
stilles og gjcn nem føres, for at bringe den faktiske Ordning af de 
unionelle Forhold til at stemme overens med den retslige, i et 
Forslag, som han indleverede til Storthinget 31. Mars 1830. paa 
Foranledning af at en Del Traktater, afsluttede med fremmede Mag- 
ter vedkommende norske og svenske Sjøfarts- og Handelsforholde, 
var blevne oversendte Storthinget. — Forslaget begynder med at 
omtale Muligheden af en Reform, der kunde rette paa Mangler 
ved selve Unionsvilkaarene. Dertil var, mente Forslagsstilleren, 
under alle Omstændigheder Tiden ikke kommet. Derimod kunde 
det hænde, at Tiden var kommet til at afhjælpe ((Manglerne i 
Opfyldelsen af Unionsvilkaarene, Manglerne i Overholdelsen af vore 
grundlovsmæssige Rettigheder som selvstændigt Folk». — — — — 

((Blandt de Gjcnstande, med Hensyn til hvilke vore Rettigheder 
som selvstændig Stal ikke saaledes, som vor grundlovsmæssige 
Forfatning dem medfører, strengt ere iagttagne, ere vore uden- 
landske Forhold næsten i alle Dele. Blandt disse skal jeg for 
Tiden alene søge Opmærksomheden henvendt paa tvende Grene 
nemlig: 1) norske udenlandske Anliggenders Bestyrelse ved en 
svensk Minister og de forenede Rigers fælles udenlandske Anlig- 
genders Bestyrelse ved en svensk Minister, uden Deltagelse af 

nogen norsk ansvarlig Minister eller Statsraad. 2) Beskikkelse af 
Konsuler paa udenlandske Steder, som norske og svenske i Fæl- 
lesskab, gjennem et svensk Regjeringskollegiuni, og uden Iagtta- 
gelse af de grundlovsmæssige Forskrifter for Beskikkelse af nor- 
ske Embedsmænds 

•Det første har forhen, og fornemmelig paa sidste (5.) ordent- 
lige Siorthing været omhandlet. I Anledning af de Storthinget da 
forelagte Traktater, saavelsom i Anledning af den bitre Erfaring 
vi have havt gjennem den bekjendte Bodøsag — vel og gjen- 
nem Opgjørelsessagen med Danmark og de derunder af den 
svenske udenrigske Minister til de fra norsk Side underhand- 
lende Kommissarier udstedte, hinanden modsigende Instruktio- 
ner, om hvor lidet Norge kan være tjent med at se dets 
udenlandske Sager bestyrede af en fremmed Minister, som det 
ikke kan drage til Ansvar, — ytredes i Adresse til Hans Majestæt 
af 27. Juli 1827 det Ønske, <(at det maatte behage Hans Majestæt 
i Almindelighed ved Behandlingen af diplomatiske Sager» o. s. v. 
(se ovenfor). Maaske feiler jeg, naar jeg tror, at denne Adresse 
ytrer sig med en saa overdreven og kun i det Fjerne Sagen be- 
rørende Forsigtighed, at Hensigten dermed lettelig kunde misfor- 
staaes. I det mindste finder jeg denne Mening bestyrket ved et 
kongeligt Budskab til Storthinget, som frembåres i Brev fra Stats- 
sekretariatet af 11. August. Thi det synes mig klart, at Adressens 
Hensigt virkelig af Hans Majestæt maa være misforstaaet, naar 
Høistsamme i Anledning deraf har resolveret: <(Hans Majestæts 
faderlige Omhu for begge de forenede Rigers Held vil fremdeles 
som hidtil bevæge Hans Majestæt til, efter Omstændighederne at 
indhente Høistsammes svenske og norske Statsraaders Mening 
over, hvad der angaar de politiske Forhold med udenlandske 
Magter, ved hvilken Leilighed Hans Majestæt, idet Høistsamme 
søger at virke for begge de forenede Rigers Tarv i Almindelighed, 
stedse vil tage særdeles Hensyn til Norges svagere Evne til at 
bidrage til de med en Krig foranledigede Udgifter.))» 

«Det forekommer mig derfor at være en Pligt, som nær- 
værende Storthing skylder Nationen, at udvikle nølere for Hans 
Majestæt hint underdanige Andragendes Mening og Øiemed, og 
de Fordringer, som den besvorne Grundlov i saa Henseende inde- 
holder, — overbevist om, at en Konge, der har vundet Folkets 
varmeste Hengivenhed ved sine gjentagne, alvorsfulde Erklærin- 
ger, ikke at ville tillade sig eller andre noget eneste Skridts Af- 
vigelse fra' de grundlovsmæssige Institutioner, ikke kan andet end 
med Velbehag anse Bestræbelser, der saa ganske gaa ud fra 
samme Synspunkt, og derfor gjerne rette de Feil, som en mindre 
rigtig Synsmaade har indbragt i Forretningernes Orden.)) 

« Al lerede Grundlovens § 1, som erklærer Norge for et frit og 
selvstændigt Hige, udelukker ethvert underordnet Forhold til 
hvilkensomhelst anden Stat. Men dersom man ikke ganske vil 
vilkaarlig bortkaste Ordenes naturlige Bet3'dning og Sætningernes 
Mening, dersom man ikke ganske vil negte disse Ord al Betyd- 
ning, saa maa man tilstaa, at disse Grundlovsbud udelukke den 
væsentlige Afhængighed af en anden Stat, at dets vigtigste Rettig- 
heder skulde være underlagte hvilkensomhelst anden Stats Mini- 
ster. Hermed stemmer ogsaa de øvrige Grundlovs- og Higsakts- 
Hestemmelser, der tydelig gaar ud fra den Grundsætning, at 
ethvert af de forenede Riger staar som et selvstændigt Helt ved 
Siden af det andet, med fuld Landshøihed og Statsværdighed, 
uden andet Baand, end at Norges konstitutionelle Konge skal de 
jiire tillige være Sveriges, og Sveriges konstitutionelle Konge til- 
lige være Norges, ligesom Englands Konge de facto er Hannovers 
og Hannovers tillige er Englands.» 

((Grundlovens § 5, naar den byder, at Ansvarligheden paaligger 
Kongens Raad, indeholder upaatvilelig ex inseiva, at Nationen for 
alle Regjeringshandlinger skal være berettiget at kræve Kongens 
Raadgivcre til Ansvar, og det er stridende mod denne Folkets 
Rettighed, at nogensomhelst Regjerings-Forretning overdrages til 
saadanne Personer, som ikke derfor kunne kaldes til grundlovs- 
mæssig Ansvarlighed.)) 

((Grundlovens § 12 bestemmer, at Kongen fordeler Forretnin- 
gerne blandt Statsraadets Medlemmer (en Statsminister og syv 
andre Medlemmer), saaledes som han det for tjenligt eragter. 
Dette indeholder tydeligt denne Bestemmelse, at alle Forretnin- 
ger skal fordeles imellem dem, og at ingen anden, som ikke hen- 
hører blandt Statsraadets Medlemmer, kan gjøres deltagende i 
Regjeringsforretningerne. §ens Bestemmelse, at andre norske 
Borgere kan ved overordentlige Leiligheder tilkaldes for at tage 
Sæde i Statsraadet, indeholder ingen Undtagelse herfra, og mindst 
til Fordel for en fremmed Minister, der ikke engang er eller har 
været norsk Borger, eller saaledes at en vis norsk Regjerings- 
forretnings-Grens Forvaltning kan overdrages hara.» ((Grundlovens 
8 15 indeholder med udtrykkelige Ord det Bud: at norske Sager 
alene kan grundlovsmæssig afgjøres i Overværelse af den norske 
Statsminister og 2 af Statsraadets Medlemmer, og at den norske 
Statsminister foredrager Sagerne og bliver ansvarlig for Ekspedi- 
tionernes Overensstemmelse med de fattede Beslutninger. Ikke i 
mindste Maade er her gjort Undtagelse for nogensomhelst For- 
retning eller nogen Gren af Forretningerne. Alle norske Sager 
skulle paa den Maade behandles og afgjøres (kfr. § 29). Grund- 

lovens §28* indeholder ingen Grund til Undtagelse herfra. Denne 
tager umiskjendelig alene Hens^'n til Sagernes Foredrag i det 
samlede Statsraad, hvor diplomatiske Sager og egentlige militære 
Kommandosager ikke skulle afgjøres. At norske diplomatiske 
Sager skulle afgjøres i Overværelse af 2 norske Mænd, foruden 
den Overdragende, har jeg hørt paaberaabt som noget upassende 
i Sager af denne Natur; men, om det saa var, maatte det i al Fald 
være Grund til at søge Grundloven forandret, ikke til at tilside- 
sætte den, saalænge den er uforandret. Imidlertid er det ikke 
mere urimeligt, at deslige Sager behandles som anført, end at 
svenske Sager af samme Beskaffenhed behandles efter den svenske 
Regjeringsforms §§ 11 og 32.)> 

«Grundlovens § 21 byder Kongen at vælge og beskikke sine 
norske Embedsmænd i norsk Statsraad, og disse at sværge Kon- 
stitutionen og Kongen Lydighed og Troskab. At norske uden- 
landske Anliggenders Forvaltning ikke er mindre Embedssag end 
de indenlandske Anliggenders, vil vel ingen fornuftigvis nægte; 
men deraf følger, at den, der skal forvalte, foredrage, ekspedere 
disse Sager, maa være norsk Embedsmand, udnævnt paa den i 
bemeldte Grundlovs § 21 bestemte Maade. Grundlovens g 22 viser 
desuden tydeligt, at udenlandske Anliggenders Forvaltning hen- 
hører under norsk Embedsvæsen, siden den nævner Gesandter og 
Konsuler blandt norske Embedsmænd; thi det vilde være høist 
modsigende at antage, at disse skulde være norske Embedsmænd, 
men dog ikke udnævnes gjennem norsk Autoritet, ikke sværge 
Norges Konstitution og Konge Troskab og T^ydighed, og deres 
Embedsførelse ikke staa under norsk, men svensk Overbc- 
stvrelse.)) 

«Naar § 30 taler om den konstitutionelle Ansvarlighed, der 
paaligger Statsraadets Medlemmer, da synes denne Bestemmelses 
Natur, i Overensstemmelse med de allerede citerede §§, at kræve, 
at de udenlandske Anliggender ikke kunne være undtagne fra 
denne Ansvarlighed, i hvilken Henseende der ikke kan paabcraa- 
bes Udtrykkene: «i Statsraadet», da §15, som meldt, viser, at 
diplomatiske Sager, skjønt de, efter § 28, ikke foredrages i det 
samlede norske Statsraad, dog skulle behandles i det særskilte 
hos Kongen værende engere Statsraad, hvor Statsministeren er 
den foredragen de. » 

«§ 31 viser, at alle Sager, som i Kongens Navn udfærdiges, 
skulle kontrasigneres af den norske Statsminister, militære Kom- 

* (Jrundlovons § 28: Forcslillingrr oin Kmbodcrs Ilosællelsi* og andre Sager 
af Vigtighed (diplomatiske og egentligp niiiiia>re Knniinandosager undtagne) skulle 
foredrages i Slalsrandet af det Medlem, til li\is Fag de liore, og Sagerne af liaui 
eksj>edere?* overensstemmende med den i Statsraadet fattede Heslutning. 

mandosager alene undtagne. Deraf følger, at diplomatiske Sager, 
forsaavidt de hører til norske Anliggender, ikke maa, saaledes 
som det sker, kontrasigneres af den svenske. Forskjellen mellem 
den undtagende Bestemmelse i denne og § 28 viser dette end 
tydeligere.^ 

^Grundlovens § 38 bestemmer, at den norske Statsminister og 
de 2 Statsraader, der følger Kongen, skal have Sæde og Stemme 
i det svenske Statsraad, naar sammesteds forhandles Gjenstande, 
som angaar begge Riger; og Unionsaktens eller den saakaldte 
Rigsakts § 5 har lige gjensidig Bestemmelse for det Tilfælde, da 
saadanne Sager behandles i norsk Statsraad. Dersom Kongen i 
sit engere norske Statsraad behandler diplomatisk Sag, der an- 
gaar begge Riger, da skal altsaa svenske Statsembedsmænd have 
Stemme der; men Reciprociteten mellem de forenede Riger 
fordrer, at Norge maa og bør nyde samme Ret, naar diplomatiske 
Sager, der angaa begge Riger, behandles i det engere svenske 
Statsraad efter den svenske Regjeringsforms §§ 11 og 32.» 

»Grundlovens § 92 bestemmer hvad Egenskaber den skal have, 
der skal være norsk Embedsmand eller forvalte norsk Embeds- 
sag, og det er ligefrem mod denne §'s Bud at overdrage saadan 
Forvaltning til svenske Mænd og svenske Embedsmænd. Hvad 
Rigsaktens § 7 foreskriver med Hensyn til Regjeringen i Kongens 
Mindreaarighed, fortjener her\'ed ogsaa at bemærkes, da denne 
tydelig viser, at i det benævnte Tilfælde de fælles diplomatiske 
Sagers Forvaltning ikke kan være overladt i svenske Hænder 
alene, og at norske diplomatiske Sager umiskjendelig skal for- 
valles af vedkommende norske Embedsmænd. Men denne Grund- 
sætning, der saa ganske er udledet af Unionens Natur og Beskaf- 
fenhed, er der ikke Grund til at afvige fra, hvor Regjeringen 
fores af den myndige Konge selv.» 

wHvad den 2. Post angaar, da indeholder det. med Hensyn til 
1. Post anførte ogsaa den Synsmaade, hvorfra den bør betragtes. 
Forskjellen er væsentlig kun den, at til Konsuler kan efter Grund- 
lovens § 92 ogsaa udnævnes Fremmede, men ikke til norsk Mini- 
ster. Medens det altsaa ikke staar i Kongens Magt grundlovs- 
mæssig at udnævne den svenske Statsminister for udenlandske 
Anliggender tillige til norsk Minister, staar det ham derimod frit 
at udnævne de svenske Konsuler tillige til norske, som de norske 
tillige til svenske. Imidlertid fordrer Rigernes særskilte Selv- 
stændighed, at særskilt Udnævnelse finder Sted for ethvert af de 
særskilte Embeder.)) 

«Da jeg ikke har mindste Tvil angaaendc Hans Majestæts 
grundlovsmæssige Vilje, saa anser jeg det ogsaa udenfor al Tvil, 
ni Oiemedet, en mere grundlovsmæssig Omgangsmaade i Hen- 

seende til de omhandlede Gjenstande, vil opnaaes saasnart Stor- 
thinget paa passelig Maade gjør opmærksom paa de grundlovs- 
mæssige og unionelle Forholdes Fordringer. Paa disse Grunde 
foreslaaes: At Hans Majestæt Kongen ved underdanigste Adresse 
niaa gjøres opmærksom paa: 1. At norske diplomatiske Sager 
ikke overensstemmende med Norges Grundlov kan forberedes, 
behandles, foredrages og ekspederes ved en svensk Minister, men 
alene ved den ansvarlige norske Minister paa den ved Grundlovens 
Paragraf 15 bestemte Maade, og at fælles diplomatiske Sager bør 
behandles overensstemmende med denne Paragraf og Paragraf 38 
saml Paragraf 5 i Rigsakten; — 2. Al norske Konsuler, om de 
end tillige er svenske Konsuler og ikke indfødte norske Borgere, 
dog overensstemmende med Grundlovens Paragrafer 21, 22, samt 
92 maa være udnævnte i det norske Statsraad, særskilt fra den 
Udnævnelse, der meddeles dem som svenske Konsuler, saa at de 
i fornødent Fald kunne som norske Embedsmænd drages til An- 
svar. Samt, at Hans Majestæt paa Grund deraf maatte ansøges 
om at paase Grundlovens og Nationens grundlovsmæssige Rettig- 
heder og Rigets Værdigheds Overholdelse i disse Henseender.)) 

Hielm var en gammel rutineret Advokat. Motiveringen af dette 
Forslag bærer vel hist og her Merke heraf; et og andet Argument 
maa vel sN'nes at have noget søgt og spidsfindigt ved sig. Men i 
det væsentlige har han Ret, han har rammet Sømmen paa 
Hovedet. Ved ethvert Opgjør af eller enhver Forhandling om 
Unionsforholdenes retslige Ordning maa Grundlovens § 1 være 
Udgangspunktet. Alle Uklarheder i Unionsvilkaarene maa fortol- 
kes, alle Huller udfyldes ud fra Grundsætningen om, at Norge er 
et frit, selvstændigt Rige. For at en Undtagelse fra denne Grund- 
sætning, — en Tingenes Orden, hvorefter norske Sager er under- 
givne svensk Embeds- eller Statsmyndighed, — skal kunne tillæg- 
ges retslig Gyldighed, maa den være hjemlet ved en udtrykkelig, 
umisforstaaelig Bestemmelse i Grundlov eller Rigsakt; det maa 
kunne godtgjøres, at man fra norsk Side ligefrem, aldeles bestemt 
og bevidst, har gaaet ind paa et sligt Afslag i Norges Selvstæn- 
dighed. Der maa ikke ræsonneres saaledes: Grundloven har ingen 
Bestemmelse om diplomatiske Sager, uden den, at de ligesom 
militære Kommandosager skal være undtagne fra den ved § 28 
foreskrevne Behandlingsmaate for andre norske Regjeringsanlig- 
gender; følgelig kan der ikke reises nogen grundlovsmæssig Ind- 
sigelse mod, at norske diplomatiske Sager bliver behandlde og 
foredragne i svensk Statsraad af den svenske Udenrigsminister. 
Men der skal ræsonneres saaledes: hverken i Grundloven eller 
Rigsakten findes nogen Bestemmelse, der paabyder eller tillader, 
at norske diplomatiske Sager skal være underlagte fremmed Stats- 

myndighed; følgelig kan det Forhold, at disse Sager behandles 
og foredrages i svensk Statsraad af den svenske Udenrigsminister, 
alene opfattes som en faktisk Tingenes Orden, uden retslig eller 
kontraktmæssig forbindende Karakter. Skal Unionsvilkaarene for- 
tolkes og suppleres i Overensstemmelse med Grundlovens og 
Rigsaktens § 1, — Princippet om begge Rigers Selvstændighed, — 
saa er den norske Statsminister i Stockholm Norges retmæssige 
Udenrigsminister, — saa maa de Norge i Udlandet repræsente- 
rende Gesandter og Konsuler være norske Embedsmænd, udnævnte 
i norsk Statsraad, — saa maa særskilt-norske diplomatiske Sager 
afgjøres i norsk Statsraad, — fælles norsk-svenske diplomatiske 
Sager (forsaavidt der i retslig Porstand gives saadanne, udenfor 
Spørgsmaalet om Krig og Fred, hvorom Grundloven og Rigsakten 
har særskilte Regler) afgjøres i kombineret norsk-svensk eller 
svensk-norsk Statsraad. 

Programmet for norsk unionel Politik, saadan som det opstil- 
ledes af Hielm, gik altsaa ud paa følgende: Vi kræver vor Selv- 
stændighed som Stat gjennemført uden mindste Afkortning. Vi 
hævder, at den bestaaende Tingenes Orden, forsaavidt den med- 
fører noget Afslag i vor Selvstændighed, strider mod Unionens 
klart og bestemt udtalte Grundprincip og følgelig ikke har nogen 
retslig forpligtende Karakter. Vi kan fmde os i at blive staaende 
ved den indtil videre, men vi gaar aldrig ind paa at erkjende 
den som retmæssig eller at slaa den fast, — enten direkte eller 
indirekte, det vil sige ved at tilstræbe og modtage som en For- 
bedring i Norges unionelle Stilling Adgang for norsk Statsmyn- 
dighed til Deltagelse i, hvad norsk Statsmyndighed har Krav paa 
at raade helt for, og hvad norsk Statsmyndighed maa raade helt 
for, for at Norge skal kunne gjælde for en selvstændig Stat. Vi 
lader heller alt blive som det er end at akceptere den Slags For- 
bedringer. 

Om man fra norsk Side havde samlet sig nogenlunde enigt 
og sterkt om dette Program og holdt fast ved det i den følgende 
Tid: det vilde have været en baade klog og værdig Politik, — vi 
skjønner det nu. Vor unionclle Historie vilde da have være befriet 
for adskillige stygge Flækker, som vi ikke kan se tilbage paa 
uden Undseelse, — adskillige mislykkede Altentater, adskillig unyt- 
tigt Papirpirkeri og, — værre end det! — adskillige ydmygende 
Nederlag, F'eilgreb, Halveringer og Akkorderinger, som har vir- 
ket til at forvirre og forkludre de nationale Æres- og Selvstæn- 
dighedsbegreber. Vi er i vore Dage kommet tilbage til eller vi 
kommer mere og mere tilbage til det Standpunkt, hvorpaa Hielm 
stillede sig i 1830. Prulnings- og Akkorderingspolitiken bliver mere 
og mere erkjcndt for at være ligesaa upraktisk, som den er 

uværdig. Men den skulde have sin Tid. Det skulde først godt- 
gjøres og overflødig godtgjøres ved en mangeaarig Erfaring, at det 
Spørgsmaal, som her foreligger os, er af dem, som ikke løses 
ad Oniveie eller ved Udparcellering, og af dem, som man i Læng- 
den ikke slipper fra, om man end noksaa gjerne ønsker det, — 
i Fredens og Magelighedens eller Klasseegoismens Navn. 

Hielms Forslag blev tilstillet Konstitutionskomitéen, som lod 
det ligge Maaned efter Maaned under Paaskud af manglende Tid, 
manglende Oplysninger o. s. v., og tilsidst indskrænkende sig til at 
indstille paa, at det maatte overlades næstkommende overordent- 
lige Storthing at tage under Overveielse de med fremmede Mag- 
ter afsluttede Traktater, hvortil Forslaget var knjitet, — hvilken 
Indstilling enstemmig vedtoges af Storthinget i et af dets sidste 
Møder. Man skjøv altsaa fra sig det store Spørgsmaal, der var 
reist, — det var «ubeleiligt»; man havde andre og vigtigere Ting 
at tænke paa end Landets Selvstændighed. 

Hielm vilde ikke lade det bero med denne første Prøve. Han 
fremsatte sit Forslag paany i 1833, idet han udtalte sit Haab om, 
at man vilde finde Undskyldning herfor i ((Gjenstandens Beskaf- 
fenheds, eftersom «det ikke kan miskjendes, at den angaar et af 
de allervigtigste Punkter i vor unionelle Forfatning; et Punkt, 
hvori vort Fædrelands Ret til Selvstændighed i Unionen er aller- 
dybest krænket ved en mod Grundlov og Unionsvilkaarene stri- 
dende Fremgangsmaade, der baade har paaført os mangefold 
Skade og maa betragtes som en Hovedaarsag til, at vor Plads i 
Europas selvstændige Staters Række langtfra ei er fyldestgjørende 
erkjendt.» 

Det kunde synes paa Forhaand rimeligt, at Tanken om at op- 
tage Unionsspørgsmaalet fra norsk Synspunkt maatte have langt 
bedre Chancer for at vinde Tilslutning paa Storthinget i 1833 end 
paa Storthinget i 1830. Dette sidste havde endnu i alt væsentligt 
været sammensat paa lignende Maade som de tidligere Storthing, 
det vil sige Embedsmændene udgjorde det afgjort dominerende Ele- 
ment, medens Bønderne var forholdsvis faatallige og uden frem- 
trædende Indflydelse. Paa Storthinget i 1833 derimod mødte Bøn- 
derne i et mere end fordoblet Antal, — til største Forfærdelse 
for de gode gammeldags Bureaukrater, som deri saa «en Uviden- 
hedens Triumf og en Barbariets Forløber.)) Storthinget i 1830 
talte 43 Embedsmænd, 15 Handelsmænd, 2 Haandverkere, 21 
Bønder, — Storthinget 1833: 35 Embedsmænd, 14 Handelsmænd, 
2 Haandverkere, 44 Bønder. Og ikke blot optraadte Bonderepræ- 
sentanterne i 1833 langt mere mandsterke; de var ogsaa bedre 
samlet end nogensinde forud; de havde sine Programsager, der 
var opstillede for dem under den forudgaacndc Valgagitation, og 



90 Portrætter og Essays 

hvorom de sluttede sig til ihærdigt Arbeide: større Sparsom- 
hed i Statshusholdningen, Nedsættelse af Skatterne, Indskrænk- 
ning af Embedsmandsvælden, Gjennem førelse af kommunalt 
Selvstyre. 

Der var en Sammenhæng mellem denne Bondereisning med 
dens demokratiske Program og det af Hielm repræsenterede Ar- 
beide for Norges politiske Selvstændighedssag, ~ ikke blot for- 
saavidt som begge Bevægelser havde en fælles Bod i det omkring 
1830 foregaaede Gjennembrud i Nationens Aandsliv, — men ogsaa 
forsaavidt som de ifølge sit Væsen og sine Forniaal maatte synes 
bestemte til gjensidig at støtte hinanden. De mange Bønder paa 
Thinget med deres Kniberi paa Gager og Pensioner, «Statsborgerens» 
Angiveri og systematiske Nedrakning af alle «Autoriteter» o. s. v. 
vakte, som nævnt, den dybeste Uvilje inden «Intelligentsen» — 
Landets hidtil toneangivende og dominerende Kredse. Det var at 
forudse, at det vilde komme til langvarige voldsomme Brj'dninger 
mellem Bondedemokrati og Kmbedsmandsaristokrati eller Bureau- 
krati. Det var at forudse, at Bureaukratiet under disse Brvdnin- 
ger vilde søge og fmde Støtte hos Kongedømmet. Det vilde alt- 
saa komme til at ligge i Bureaukratiets Interesse, at Kongedøm- 
met vedblev at være sterkt eller endog styrkedes. Men Konge- 
dømmets Styrke beror igjen væsentlig derpaa, at det unionelle 
Fællesskab bliver opretholdt eller endog udvidet. Jo mere det 
gjælder at holde sammen indbyrdes uensartede Elementer i en 
Slatsforbindelse, des mere bliver en stram Centralisation af den 
offentlige Myndighed nødvendig. Demokratisk Selvstj're og national 
Selvstændighed horer altsaa sammen; demokratisk Selvstyre og 
statsretligt Fællesskab mellem forskjellige Nationaliteter er i Prin- 
cippet uforligelige Ting. Embedsmændene havde hidtil holdt god 
Grænsevagt; de havde stillet en enig og sterk Modstand mod 
svensk Amalgamationspolitik; de havde derved kjæmpet for sit 
Fædreland og tillige for sine særkilte Klasse-Interesser; Amalga- 
mationen vilde jo lægge Landet aabent for det svenske Aristokratis 
Indflydelse og Herredømme. Men, naar nu Unionsspørgsmaalet 
blev reist fra norsk Synspunkt, det vil sige med det Maal for Øie 
at gjennemføre Norges politiske Selvstændighed og reducere 
Unionen til, hvad Grundlov og Rigsakt udtrykkelig har bestemt, 
nemlig til en Personalunion med fælles Krig og Fred, — kunde 
man ikke længer gjøre nogen tryg Regning paa Embedsmands- 
klassens Tilslutning eller Medvirkning; dens Patriotisme og Na- 
tionalfølelse vilde herved altfor meget komme i Kollision med 
dens Klasseinteresser eller Klasseinstinkter. Man vilde altsaa 
blive henvist til at søge Støtte for Sagen inden Folkets bredere 
Lag, og inden dem syntes jo ogsaa Sagen at maatte Onde den 

mest udelte Sympathi, eftersom politisk Selvstændighed var og 
er et af Vilkaarene for Demokratiets seirrige Fremgang. 

Der er Tegn til, — Spor af, at denne Sammenhæng har 
været forstaaet eller følt, anet allerede paa den her omtalte Tid. 
Hielm, som baade var en af Foregangsmændene i Arbeidet for 
Demokratiets Fremgang i vort Forfatningsliv og tillige den, der 
fra først optog Norges politiske Selvstændighedssag og gjorde den 
til sin Livsopgave, har ganske vist havt Øie derfor. Han havde, 
som det synes, sin Haand med i Agitationen for en sterkere Re- 
præsentation af Bondeklassen paa Storthinget i 1833. Jo Neer- 
gaard, Forfatteren af «01a-Boken)) og en af Hovedmændene i 
denne Agitation, havde efter hvad hans Biografi oplyser, en Sam- 
menkomst med Hielm, hos hvem han opholdt sig et Par Dage, 
inden han drog ud paa sin store Rundreise omkring i Landet 
for at bearbeide Sindene og kolportere sin Bog. Hielm var Bøn- 
dernes juridiske og politiske Raadgiver paa Storthinget i 1833 og 
hjalp dem med deres skriftlige Udarbeidelser. lian støttede dem 
ved deres Arbeide for Gjennemførelsen af kommunalt Selvstyre 
og Indskrænkningen af det bureaukratiske Formynderskab, — 
delvist ogsaa ved deres Arbeide for en mere økonomisk Stats- 
husholdning, — skjønt han skilte sig afgjort fra dem, hvor Spare- 
tanken kom i Kollision med andre høiere Hensyn ; han optraadte 
til Eksempel mod Ueland, Fauchald med flere, naar de forsøgte 
at faa knappet af paa Bevilgningerne til Forsvarsvæsenet, idet 
han udentvivl erkjendte, at et af Vilkaarene for en kraftig Selv- 
stændighedspolitik er, at man holder sit Krudt tørt. Bønderne saa og- 
saa op til ham, og han blev i visse Maader betragtet som deres egent- 
lige Fører. Ueland, Neergaard, F'auchald kaldtes hans ((Tilhængere)) 
eller «Bundsforvandter)), — Bondepartiet i det hele blev omtalt som 
«den Hielmske Opposition)). Han havde, som Intelligensparliets Or- 
gan «Den Konstitutionelle)) spydigt bemerker, det ((besynderlige)) — , 
for en saa oplyst og intelligent Mand besynderlige — , Held at blive 
lovprist i ((Statsborgeren)), og særlig berømmedes han der for sin 
Optræden i det unionelle Spørsmaal. Det heder saaledes i ((Stats- 
borgeren)) for 21de April 1835: ((Med Hensyn til Norges Selvstændig- 
hed, Frihed og unionelle Forhold skal neppc noget Storlhing rose 
sig af kraftigere Bestræbelser end det nærværende. Man skue den 
brave Hielras Idræt for den udenlandske Repræsentation.)) 

Men til en saadan Erkjendelse af den indre Sammenhæng 
mellem Arbeidet for demokratisk Selvstyre paa den ene Side og 
Arbeidet for Gjennemførelsen af Norges politiske Selvstændighed 
paa den anden, at de forenedes til et fælles Partiprogram, kan 
det dog ikke og kunde det dengang endnu ikke komme. 

' J. Brovald, Storthingsinnnd John NVergnards Liv og Virken, S. 10. 

Henrik Wergeland skrev i «Statsborgeren)> 1835 (Artikelen «0m 
Humanitet« — paa en Maade hans Program som Bladets Redak- 
tør): «Lægger Mærke til, det var en Almuesmand, som satte 
sig i Spidsen for et Blad, der i sin Ide var en Cobbett (berømt 
engelsk Folkeskribent) værdig, men ogsaa behøvede en saadan: 
en Mand med den talentfulde hølere Embedsmands Dannelse, 
men med en Almuesmands Hjerte og Følelser. Nævner mig ham 
i Norge! Der er En, kun En, — men En, der lar lidt formeget i 
Kampen mod den Mægtigere til, at nogen kan forundre sig over, 
at han unddrager sig de nye Lidelser, der vil være uadskillelige 
fra en saadan Post, og ikke offrer en Tid, som snart burde være 
skjænket Hvilen og ikke truet med at optages til det sidste Øie- 
blik af Kampen for den blotte Eksistens.« 

Det er øiensynlig Hielm, hvortil han her sigter. Han har 
tænkt paa Dannelsen af et virkelig national-liberalt Oppositions- 
parti, — i Presse og i Repræsentation, — med Hielm som Fører. 
Der har foresvævet ham en Kombination af Kræfter og Tenden- 
ser, lig dem, hvoraf vort nuværende Venstre er bleven skabt. Men 
der var andre og værre Hindringer end de, han har anført eller 
synes at have gjort sig Rede for, mod at en slig Kombination 
dengang skulde være mulig eller skulde kunne føre til noget Re- 
sultat. Han fik selv erfare det som « Statsborgeren »s Redaktør. 
Idet han løftede Bladets aandelige Niveau og stillede det høiere, 
mere ideelle Formaal, seilede han sit Publikum fra sig. Og som 
del gik Wergcland i Pressen, gik det Hielm i Storthinget. Han 
tog et saa stort Tilsprang, at han blev staaende alene; han blev 
en General uden Hær, — en General ifølge sit vide Overblik, sin 
klare Tanke, sit Mod og sin parlamentariske Slagfærdighed, — 
men uden Hær, hvor del gjaldt del, som for ham var Hovedsa- 
gen. Han støttede Bønderne i Arbeidet for deres Program, men 
landt ikke til Vederlag hos dem nogen Støtte for sit Program. 
De formaacde ikke al følge ham ; — de var endnu for lidet op- 
lyste til at danne mere end de gode RaastofTer til et nationalt og 
liberalt Parli. 

llielms Motion om de diplomatiske Sager og den udenlandske 
Repræsentation fik ikke nogen bedre Skjæbne paa Storthinget i 
1833, end den havde havt paa Storthinget i 1830. Den blev ogsaa 
denne Gang sendt til Konslitulionskomiléen, og Konstitutionsko- 
mileen opførte ogsaa denne Gang den samme Komedie. Den lod 
Sagen ligge hen under Paaskud af, al den havde saa mange andre 
vanskelige Sager at forberede, og foreslog tilsidst, at der skulde fattes 
en udtrykkelig Beslutning om, at Sagen skulde henslaa til Stor- 
thinget 1836, hvilket enstemmig bifaldtes (17de August 1833). Det 
Iiele lob af i al Stilhed, - ingen Debat, ingen Diskussion inden 

Pressen, — et ny I Vidnesbyrd om, hvor lidet modent F'olket i 
det hele endnu var til at tage dette Spørgsmaal op paa den rette 
Maade. 

Det var altsaa vedtaget, at den Hielmske Motion paany skulde 
komme under Behandling paa Storthinget i 1836. Men, inden dette 
Storthing traadte sammen, var det unionelle Spørgsmaal bragt 
ind i et nyt Spor, — helt forskjell igt fra det, hvorpaa Hielm viste 
hen, og fra norsk-nationalt Synspunkt seet, et overmaade uheldigt. 

Den norske Regjering paatog sig nemlig at arbeide for Spørgs- 
maalets Løsning, idet den henvendte sig til Kongen med sin Fore- 
stilling — af 14. Oktober 1834. Denne Forestilling begynder 
med at erkjende, at Grundloven ingen udtrj^kkelig Bestemmelse 
indeholder angaaende diplomatiske Sagers Behandling. Men, — 
heder det saa videre, — det kan ikke have været Grundlovens og 
Rigsaktens Mening, at Norge skulde være uden ansvarlig politisk 
Bestyrelse. Grundlovens § 1 og Rigsaktens § 1 synes ikke alene 
at have for Øie Norges Uafhængighed med Hensyn til Rigets in- 
dre Styrelse, men ogsaa i dets ydre politiske Forholde — 

Det maa af de konstitutive Bestemmelsers Taushed om denne 
Gjenstand kunne udledes, at det er overladt til Kongen selv at 
ordne saadanne Sagers Behandling og Foredrag paa en Maade, 
som paa den ene Side fyldestgjør den norske Statsforfatnings 
Aand og paa den anden Side kan bestaa med de for Sverige gjæl- 
dende udtrykkelige Bestemmelser. Kongens Svar paa Storthingets 
Adresse af 27. Juli 1827 afgiver ogsaa Bevis for, at han anser 
det stemmende med begge Rigers uafhængige og sideordnede Stil- 
ling, at en raadgivende Deltagelse i diplomatiske Sagers Afgjørelse 
tilstedes norske ansvarlige Mænd. «Denne Deltagelse hører til 
Uafhængighedens ydre Mærker, og, om den endog forsaavidt, og 
uden Hensyn paa dens væsentlige Nytte, alene kan betragtes som 
en Form, saa er dog ogsaa denne i Forholdet mellem Stat og 
og Stat af uberegnelig Vigtighed,)) — foruden at der ved disse Sa- 
gers Afgjørelse kan være at lage Hensyn til Norges Lovgivning, 
Institutioner, Handelsforbindelser m. m., hvortil de norske Stals- 
\raader maa forudsættes at have bedst Kjendskab osv. I Hen- 
hold hertil indstillede Regjeringen : ((at det naadigst maa behage 
Deres Majestæt at befale, at ved diplomatiske Sagers Foredrag og 
Afgjørelse for Eftertiden skal, foruden de i den svenske Regjerings- 
forms § 11 nævnte Embedsmænd, stedse tillige være et Medlem 
af det norske Statsraad nærværende)). 

Kongens Svar paa denne Henvendelse blev den bekjendte Re- 
solution af 13. April 1835, hvorved der aabnedes den norske 
Statsminister i Stockholm Adgang til at være tilstede i svensk 
ministerielt Statsraad, naar sammesteds foredrages til Afgjørelse 

særskilt norske eller fælles norsk-svenske diplomatiske Sager. 
Hertil sluttede sig senere Resolutionen af 23. Januar 1836, ifølge 
hvilken Konsuler skal udnævnes i kombineret norsk-svensk Stats- 
raad (i Stedet for, som hidtil, i svensk ministerielt Statsraad) og 
Resolutionen af 26. April 1836, hvorefter Konsulerne forpligtes 
at aflægge Ed som norske Embedsmænd. 

Jeg siger, at man herved fra norsk Side havde slaaet ind paa 
en helt anden Vei end den, hvorpaa den Hielmske Motion viste 
hen. Hielm vilde, at Norges Suverænitet, norsk Statsmyndigheds 
Eneraadighed over norske Regjeringsanliggender, skulde hævdes 
som Norges Ret, — uden Afdrag eller Afkortning. Den norske 
Regjering opstillede ved sin Forestilling som det Maal, der skulde 
tilstræbes, — ikke Norges Selvstændighed, men dets Ligeberet- 
tigelse i Unionen, — ikke norsk Statsmyndigheds Eneraadighed 
over norske Regjeringsanliggender, udenrigske og indenrigske, — 
men Adgang for norsk Statsmyndighed til at deltage med den 
svenske i Norges og Sveriges Udenrigsstyrelse. Den appellerede, 
for at naa sit Maal, snarere til Naaden end Retten. Forsaavidt 
den i sin Forestilling hævder Norges Ret som selvstændigt Rige, 
sker det i svævende, forsigtig tilslørede Udtryk : — »Grundlovens 
§ 1 synes at have Norges Uafhængighed for Øie« etc; — «det 
kan ikke have været Grundlovens Mening, at Norge skulde være 
uden al ansvarlig politisk Bestyrelse« etc. Regjeringen paabe- 
raaber sig Kongens Svar paa Storthings-Adressen 1827, som var 
en uhøflig, haanlig Afvisning af de af Storthinget fremsatte be- 
skedne (efter hvad Hielm niedrelte bcmerker: altfor beskedne) 
Ønsker. Den henskyder det under Kongens Forgodtbefindende 
at bestemme, om og hvorvidt der skal indrømmes Norge nogen 
Deltagelse i Afgjørelsen af dets egne Anliggender. 

Jeg kalder dette el uværdigt Tiggeri, — en Udstykning af, hvad 
der maa være helt: et Folks politiske Suverænitet, — en ydmyg 
Bøn om lidt af det, som er ingenting, naar det ikke er alt, og 
hvis hele Værd beror paa at hævdes som en Ret og ikke med- 
deles eller modtages som en Naadegave. 

Professor Aschehoug siger om Resolutionen 13. April 1835, at 
den var «et Fremskridt i Udviklingen af det unionelle Forholdw. 
Det kan nok saa være. Men i Hensyn paa Erkjendelsen og 
Gjennemførelsen af Norges Ret som suveræn Stat betyder den et 
Tilbageskridt. 

Man har sagt, al ad den af Hielm anviste Vei vilde man ikke 
være kommet af Flckken, — medens den norske Regjering ved 
sin forsigtige, maadeholdne Optræden dog fik opnaaet noget Ja 
vist! den fik opnaaet noget, men noget, som var værre end ingen- 
ting. — Kan hænde, at Resolutionen af 13. April 1835 har bragt 

Norge nogen praktisk Fordel; del faar staa derhen; men vist er 
det, al denne praktiske Fordel, hvor stor den end maatte være, 
har været kjøbt meget for dyrt. 

Den norske Statsministers Adgang til at deltage i Afgjørelsen 
af norske diplomatiske Sager, — bestemt, ved en kongelig Resolu- 
tion afgivet i svensk Statsraad; — den norske Statsraad som Bi- 
sidder i et svensk Statsraad, ved Behandling og Afgjørelse af 
norske Sager: — der ligger heri en Underkjendelse af Norges Ret 
som suveræn, med Sverige sideordnet Stat, — en Slaaen-fast af 
dets Stilling som Stats Rang No. 2, — et Skridt ind paa Sam- 
røringens Vei, — som man fra norsk Side aldrig burde have 
akcepleret. 

Uendelig meget bedre vilde det have været, at man, — efter 
Hielms Anvisning, — havde holdt frem Norges Retskrav i uafkor- 
tet Stand, om endog foreløbig derved ikke vilde været opnaaet 
noget positivt Resultat; — man vilde ialfald paa den Maade ikke 
have forspildt noget, ikke have skjæmt noget ud. 

De kongelige Resolutioner af 13. April 1835, 23. Januar og 26. 
April 1836 fandt ikke nogen ubetinget gunstig Modtagelse hos det 
norske Publikum, Det blev i Pressen sagt om dem, at de hørte 
til disse halve Forholdsregler, der snarere hemmer end fremmer 
et Spørgsmaals Løsning. Hielm opfattede dem, — som man kunde 
vide, ifølge det Standpunkt, han havde hævdet i sin to Gange 
gjentagne Molion, — paa samme Maade og udtalte det i Thinget. 
I et skriftligt Votum, hvori han resumerer sine Ytringer under 
Debatten om et af Foss den 29. December 1836 fremsat Forslag i 
Anledning af det norske Statsbidrag til den svenske Ministerkasse 
(hvorom mere siden), heder det: «Som politisk Indvending (mod 
Foss\s Forslag) anførtes, at Sverige var paa Veien til Indførelse 
af Forandring i Forholdene med de udenlandske Anliggenders 
Behandling, — hvormed formentlig sigtedes til en kongelig Reso- 
lution af 13. April 1835, hvorefter den norske Statsminister skal 
være nærværende, naar norske diplomatiske Sager foredrages af 
den svenske Udenrigsminister osv. Man mente derfor, at Klog- 
skab tilraadede ikke at gjøre noget fra norsk Side. Denne Klogskab, 
hvorved man saa at sige skulde overgive Norges konstitutionelle 
Rettigheder paa Naade og Unaade, anser jeg imidlertid ikke for 
den rette, og har i saa Henseende vort firehundredaarige Uaars 
Erfaring for mig, i hvilket just denne Art af Klogskab, som jeg 
kalder Svaghed, lod os synke saa dybt, som et Folk vel i politisk 
Henseende kan synke, naar det ikke ganske ophører at være til. 
Efler min Formening er denne Forandring i Forholdene desuden 
saagodtsom ingen, saa at der ikke er Grund til derfor at opofre 
noget. » 

Det viste sig imidlertid, at Opinionen inden de ledende Kredse, 
— og det var, hvad Unionsspørgsmaalet angik, Embedsmændene, 
ikke Bønderne, Intelligensen, ikke Oppositionen, — var mest lil- 
bøielig til at modtage de kongelige Gaver med Taknem melighe«! 
og at fortsætte videre paa den af den kongelige norske Regjering 
indslagne Vei. 

Intelligensens Organ «Den Konstitutionelle«, stillede sig afgjort 
paa dette Standpunkt og drog ikke blot tilfelts mod Suprematister 
og Norskædere i den svenske Presse, der vilde have alle Krav 
om Forbedringer i Norges unionelle Stilling afvist, men ogsaa, og 
med endnu større Styrke, mod norske Demagoger og Demokrater 
som Wcrgeland og Hielm, hvis Iver for Norges Selvstændighed 
gik saavidt, at de viste Tendenser til at slide i og løse paa de 
saa dyrebare, saa høist nødvendige Foreningsbaand mellem Rigc/*ne. 
At ogsaa de ledende Embedsmænd inden Storthinget misbilligede 
en saa vidtdreven Selvstændighedsaand, kom tydelig frem under 
den før nævnte Debat om det af Foss fremsatte Forslag i Anledning 
af Bidraget til den svenske Ministerkasse. Forslaget lød saaledes : 
«Til Bestridelse af Udgifter i Anledning af Norge vedkommende 
udenlandske Anliggender bevilges 40000 Speciedaler, for hvis 
Anvendelse Hegnskab aflægges gjennem det kongelige norske 
Finantsdepartement.)) Forslagsstilleren ytrede, at hans Indsigelse 
mod Regjeringsforslaget, som man kunde se ikke gjaldt Summens 
Størrelse, men kun Formen. Hvad var nemlig Ministerkassen? 
Det var en svensk Kasse, og det var ikke til en saadan, at Norge 
med saa betydelige Summer vilde bidrage; det var til etøiemed, 
som laa i dets egen Interesse, nemlig til Repræsentation hos 
fremmede Magter. Flere af Thingets meget fremtrædende Repræ- 
sentanter af Embedsstanden optraadte mod dette Forslag, idet de 
ytrede Frygt for, at det sigtede paa eller kunde lede til en Ud- 
sondring inden det bestaaende unionelle Fællesskab, som de ikke 
vilde være med paa. Saaledes Assessor Rye og Sorenskriver 
Falsen, som begge troede at skimte bag Foss's Forslag Tanken 
om egen norsk Ministerkasse og egen norsk udenrigsk Repræsen- 
tation, og i den Tanke saa de ikke noget ønskeligt; de diploma- 
tiske Anliggender burde behandles fælles med Sverige, og hvad 
Ministerkassen angik, saa var den vel en svensk Kasse, men dog 
forsaavidt den bestyredes af den for begge Rigerne fælles Udenrigs- 
minister, tillige norsk. - Til Stolte for Forslaget optraadte blandt 
de til Embedsstanden hørende Repræsentanter alene Hielm, som 
med sin sedvanlige Djervhed drog de Følgeslutninger deraf, for 
hvilke Forslagsstilleren selv veg ængstelig tilbage, idet han for- 
sikrede om, at han aldeles ikke tænkte paa «nogen Afsondring 
(fra Sverige), i Behandlingen af de diplomatiske Anliggender«. 

Hielm udtalte blandt andet: aDet er anført, at Ministerkassen 
skal være en fælles norsk og svensk Eiendom. Dette maa jeg 
benegte. Sverige anmassede sig straks efter Foreningen de diplo- 
matiske Sagers Behandling og som en Følge deraf hvad Stor- 
thinget har bevilget til Norges udenlandske Anliggenders Bestri- 
delse, — noget som jeg anser for ligesaa stridende mod Unions- 
vilkaarene og Norges Ret i Unionen som mod Bevillingernes op- 
rindelige Beskaffenhed.« — — «Man har skræmt med at Sverige 
vil kunne tage os dette (nemlig at Hielm havde sammenlignet 
Norges Bidrag til den svenske Ministerkasse med Tributen til 
Barbareskerne, — en Ytring, der vakte adskillig dydig Forargelse 
og endog indbragte ham en Advarsel fra Præsidentstolen) saa 
ilde op, at det overlader til os selv at besørge vore udenlandske 
Anliggender. Efter min Formening vil Sverige ved at udføre 
denne Trudsel vist ikke skade os. Jeg gjentager, hvad jeg paa 7. 
ordentlige Storthing har ytret: at hvis Sverige ikke er fornøiet 
med Bevillingen, som vi ville tilstaa den, kan det uden mindste 
Uleilighed, erklære, ikke at ville paa saadant Vilkaar foranstalte 
for os, hvad det hidtil af egen Drift har paataget sig, — hvoraf 
der kun vil følge, — hvad vi ønsker, — at vi maa gjøre det selv.» 
Ogsaa af Repræsentanterne for Bondeklassen var der flere, som 
tog Del i Debatten. Grendahl udtalte sig mod Foss*s Forslag, men 
vilde have Summen nedsat fra 40000 til 34 000 Spd. Ueland var 
enig med ham. Fauchald udtalte sig for Foss's Forslag. Neergaard 
var enig med Ueland og Fauchald. Den sidste Anførsel synes 
selvmodsigende, eftersom jo Ueland havde været med Fauchald 
for Foss*s Forslag. Men Sagen var nok den, at hvad der for 
Grendahl, Ueland, Fauchald, Neergaard var det væsentlige, var 
Sagens økonomiske Side, og derom var de enige, medens den 
principielle Side, hvorom de ikke var enige, for dem havde liden 
Betydning. Det viste sig altsaa under denne Forhandling, at Bøn- 
derne, der skulde være Oppositionens Hovedstyrke, ikke var at 
regne paa, naar det gjaldt Norges politiske Selvstændighcdssag, 
medens Embedsmændene samlede sig om en Unionspolitik, som 
vel gik ud paa at opnaa for Norge en med dets Rang og Ret som 
selvstændig Stat bedre stemmende Stilling i Unionen, men, — vel at 
merke, — indenfor Rammen af det bestaaende unionelle Fællesskab 
og saaledes, at Tingen ikke blev sat paa Spidsen, — med Iagttagelse 
af det ægte embedsmandige Maadehold, eller, for at tale med Werge- 
land, med Iagttagelse af »Forsigtighed, klog Forsigtighed, Klog- 
skab og forsigtig Klogskab, Varsomhed, klog og forsigtig Varsom- 
hed, — en smuk Familie, der, in parenthesi sagt, har Feighed og 
Uklogskab til Far og Mor, en Nathue til Stamhus, og hvis Børn, 
som ofte er Tilfælde, ligne Bedsteforældrene paa et Haar». 

7 — Sars: Samlede Verker. IV 

Unionssagens Skjæbne paa Storthinget 1836 og dets Fortsæt- 
telse, det overordentlige Storthing 1836 — 37, svarede hertil. Man 
kunde og vilde ikke dennegang skyve Sagen tilside, som man 
havde gjort paa Storthinget 1830 og 1833; — den var kommet 
altfor sterkt op i Sindene og den offentlige Diskussion til det; — 
saameget havde ialfald Hielm udrettet med sin Optræden. — Men 
man vilde ikke følge ham; det blev de fire Kristianiarepræsen- 
tanter: Sørenssen, Holst, Foss, Rye, — dygtige, fædrelandssindede 
Mænd, men fremforalt mere «maadeholdne» end Hielm, som paa- 
tog sig at føre Sagen frem ved sit den 24de Marts 1836 fremsatte 
Forslag til en Adresse til Kongen, hvorved skulde anholdes om 
Rettelsen af «nogle Mangler i Henseende til Iagttagelsen af det 
fuldkomne Lighedsprincip, hvorpaa Foreningen mellem Norge og 
Sverige er bygget», — deriblandt ogsaa: «At der træffes unions- 
mæssige Foranstaltninger til, at de af Norges retmæssige Stilling 
i Unionen flydende Fordringer fra Norges Side paa at have den 
samme Garanti som Sverige for at se sig retteligen repræsenteret 
og sit Tarv forsvarligen iagttaget ved Behandlingen af de diplo- 
matiske Sager og overhovedet ved alle udenlandske Forhold, 
kunne vorde fyldestgjorte.)* Forslaget kom først til Afgjørelse 
paa det overordentlige Storthing, som den 24de Januar 1837 ved- 
tog en Adresse til Kongen, hvori det vedkommende de diploma- 
tiske Sagers Behandling blev udtalt, at Storthinget «vistnok med 
Erkjendtlighed paaskjønner den naadige Redebonhed til at gaa 
det norske Folks billige Fordringer og Ønsker imøde», der var 
lagt for Dagen ved den kongelige Resolution af 13. April 1835, — men 
at Storthinget «dog kun kan betragte denne Foranstaltning som 
en Forberedelse til fuldstændige re Foranstaltninger i denne Hen- 
seende«, — at Storthinget «ikke vover at fremsætte noget Forslag 
om hvorledes disse Forhold muligens kunne ordnes paa en til- 
fredsstillende Maadc», men «stoler paa Hans kongelige Majestæts 
Kraft og Visdom)), som bedst vil vide at finde Midler til at over- 
vinde de herved mødende Vanskeligheder. 

Tonen i denne Adresse og i de fire Kristianiarepræsentanters 
Forslag er vel — kanhænde — en Del værdigere og mandigere 
end i Regjerings-Forcstillingen af 14. Oktober 1834, men de følger 
i det af denne anviste Spor: — Naadens, ikke Rettens Vei, — en 
Vei, ad hvilken intet bør opnaaes og intet kan opnaaes, som har 
reel Værdi. 

Udbyttet af Storthingets Optræden blev, som bekjendt, at den 
første Unionskomité nedsattes ved kongelig Resolution af 30. 
Januar 1839. Det er ligeledes bekjendt, at denne Komité udar- 
beidede et vidtløftigt Forslag til en ny Rigsakt, som den svenske 
Justitsminister — heldigvis for os — puttede i sin Skuffe og lod 

ligge der. Unionsspørgsmaalet — det egentlige store Unions- 
spergsmaal, Spøgsmaalet om Ordningen af Rigernes Udenrigs- 
styrelse — var dermed for lange Tider skudt tilside og blev i 
denne Mellemtid — hvad der ofte tydeligt skulde vise sig — om- 
trent aldeles glemt fra norsk Side. 



Men Hielm gjorde intet Forsøg paa at optage sin Motion om 
Ordningen af de udenrigske Forhold paa Storthinget 1836. Der- 
imod fremsatte han inden 7. April 1836 et Forslag vedkom- 
mende Orlogsflaget og det norske Handelsdag. Han mente, efter 
hvad han udtaler i Motiveringen af Forslaget, at man burde i 
Hensyn paa de unionelle Forhold for Tiden indskrænke 
sig til denne Sag; man burde indskrænke sig til at faa rettet 
paa Manglerne ved Unionens og Rigsselvstændighedens ydre 
Symboler; Erfaringen havde vist ham, at saadan som Sa- 
gerne endnu stod, var der ingen Udsigt til at faa gjen- 
nemført noget helt i Hensyn paa Ordningen af Rigernes Uden- 
rigsstyrelse, og Stykkeverk vilde han ikke være med paa. — Han 
optog med dette Forslag til Behandling et Spørgsmaal, som han 
allerede havde bragt paa Bane paa Storthinget i 1833, og som og- 
saa var omhandlet i de fire Kristianiarepræsentanters Forslag til 
en Adresse, nemlig de Forbud, som fremdeles bestod mod at 
bruge det norske Handelsflag paa Middelhavet, af Hensyn til at 
dette Flag ikke var anerkjendt af Barbareskerne. Spørgsmaalet 
blev af det overordentlige Storthing 1836—37 henvist til en sær- 
skilt Komité, hvoraf Hielm og Foss var Medlemmer, og hvis Ind- 
stilling fremkaldte den kongelige Resolution af 11. April 1838, 
der gav Tilladelse til, at alle norske Skibe, hvis Redere saa øn- 
skede og vilde løbe den dermed forbundne Risiko, kunde bruge 
det norske Handelsflag ogsaa paa Middelhavet eller søndenfor 
Kap Finisterre. 

Denne kongelige Resolution, der kaldtes Flagets Frigjørelse og 
hilsedes med megen Jubel i Norge, blev det eneste positive, 
direkte Udbytte af det unionelle Felttog, som Hielm aabnede i 
1830. Den var ganske vist et Fremskridt, en Seir for den norske 
Selvstændighedssag, men en Seir, der i og for sig selv var af 
en saadan Art, at man kunde have liden Grund til at juble over 
den. Det merkværdige ved den er egentlig bare det, at den blev 
vundet saa sent, og at man fik saamange Trakasserier at kjæmpe 
sig igjennem, før man naaede frem til den. Forbudet mod det 
norske Flags Brug paa Middelhavet var dengang, da Kongen 
endelig fandt sig i at hæve det, blevet en altfor urimelig Ting til 
at kunne opretholdes længer; det var blevet altfor paatageligt, at 

de «Barbaresker», for hvis Skyld Forbudet opretholdtes, havde 
sit Sæde, ikke ved Middelhavet, men ved Østersjøens Kyst. 

Forsaavidt denne Indrømmelse til Norges Selvstændighed, der 
først gjordes, da den ikke længer kunde negtes, og det til og med 
i den knappest, sværest mulige Form, blev det eneste Udbytte af 
Hielms unionelle Felttog, maa dette siges at være mislykket ! Det 
var, som meget andet i denne Norges S turm-und-D rang-Periode, 

— Aarene 1830—1836, — en Anticipation af Udviklingen, — en 
Anticipation af Udviklingen som den Wergelandske Digtning og 
Sprogreformation. 

Hielms unionelle Program var klart og konsekvent Han saa, 

— hvad man i den kun altfor meget har glemt eller ikke villet 
se, — at Maalet, som det gjælder at opstille og fastholde, er 
Norges Suverænitet eller politiske Selvstændighed, saa det raader 
helt for sine egne Anliggender, ikke dets Ligeberettigelse eller 
Jevnbyrdighed i Unionen, saa det faar «lige Del» med Sverige 
i Styrelsen af de udenrigske Anliggender eller anden Sty- 
relse ; for derimod kan altid med en vis Ret opstilles det svenske 
og Karl Johans Løsen: Lige Rettigheder, — lige Pligter eller 
Skyldigheder! Han saa og han sagde, at Selvstændigheden maa 
være til eller ikke være, — at den ikke kan deles, lægges til og 
tages fra. Han advarede mod enhver Prutningspolitik paa dette 
Omraade. Han hævdede, at man ikke bør tilstræbe eller modtage 
nogen Forbedring eller noget Fremskridt i Hensyn paa Norges 
statsretlige Stilling af en saadan Art eller paa en saadan Maadc, 
at man derved, — direkte eller indirekte — fraskriver sig Resten 
af sin Ret som fuldt selvstændig Stat, — at man derved, — 
direkte eller indirekte, — slaar fast en Tingenes Orden, hvori 
denne Ret ikke endnu er helt ud anerkjendt. Han saa Sammen- 
hængen mellem Norges Selvstændigheds Sag og Demokratiets, 
den indre Selvstyrelses Sag; han saa, at det var inden Folkets 
brede Lag, at de Kræfter skulde findes, der kan bære Selvstæn- 
dighedens Sag frem. Han søgte Støtte for sin unionelle Politik 
hos Bønderne; det var et rigtigt Syn i sin Almindelighed; men 
det foregreb den historiske Udvikling: Bønderne kunde endnu 
ikke følge med paa det Omraade. 

Hans unionelle Politik blev altsaa en Episode, men en saa- 
dan, som fortjener at gjenkaldes i Erindringen. 

Den danske Politiker Orla Lehmann siger i sit Skrift «Norge 
og Nordmændene — 1836 og 1864» (hvori han udviser en frem- 
trædende Tilbøielighed til at omtale norske Forhold og norske 
Personligheder i en overlegen Tone): «Jeg tviler paa, at Histo- 
rien vil dele Wergelands Mening, at Hielm i Frankrige vilde have 



Jonas Anton Hielm 101 

staaet Mirabeau, i England Fox ved Siden. Nos poma notamus. 
Men det ved jeg, at, naar Wergeiand tiiraaber ham : 

«Men dø! sørgmodigt skal Folket møde, 
Som var Din Gravhøi dets Arne øde,» 

saa er af denne Spaadom kun den første Halvdel gaaet i Op- 
fyldelse. Hielm døde nemlig den 30te Mars 1848, men Folket — 
udeblev.» ** 

Det forholdt sig nok desværre saa. Historien skylder Hielm 
en Opreisning. I vore Dage, da hans Arbeide for Norges Selv- 
stændighed er bleven optaget paany i hans Aand, er der særlig 
Grund til at fornye hans Minde. 



V 



WERGELAND OG WELHAVEN. 

I. 

De to Bannerførere i den voldsomme Feide, som kan siges al 
danne Ouverturen til nynorsk Literatur, blev Studenter samme Aar 
(1S25). I den alfabetiske Fortegnelse over dem, som absolverede 
Examen artium i dette Aar, staar deres Navne nærmest sammen. 
Der var bare nogle faa Maaneders Aldersforskjel mellem dem: 
Welhaven blev født 22. December 1807, Wergeland 17. Juni 
1808. De stiftede snart personligt Bekjendtskab; kort forud for 
Examen artium 1825 blev Welhaven, efter hvad han selv har 
fortalt, af en Kamerat ført til Henrik Wergeland, «som allerede 
da hørte til Hovedstadens faa Mærkværdigheder)!. I de nær- 
mest følgende Aar maa de to ofte have mødtes i Studentersam- 
fundet, hvis Debatter og Underholdninger de begge tog ivrig Del 
i, og det synes, som om Forholdet mellem dem endnu i denne 
Tid var noksaa godt, om end langtfra intimt. Siden, eflerat Stri- 
den mellem dem var brudt løs, kaldte Wergeland sin Modstander 
en «troløs Ven)>, — en Hykler, som gav sig Mine af at være hans 
Ven, samtidig med at han forberedte sit Angreb paa ham. Dette 
maa være en Misforstaaelse. Wergeland har i sin Vrede taget Mun- 
den for fuld og lagt en overdreven Vegt paa slige Kameratslig- 
hedens ydre Former, som at han og Welhaven havde været Dus- 
brødre, og at Welhaven pleiede at kalde ham ved hans Fornavn 
Forstillelse og Hykleri laa mindst af alt for Welhaven, og han og 
Wergeland stod hinanden saa fjernt i Hensyn paa Anlæg og Op- 
dragelse, Tendenser og Traditioner og var dertil begge saa strid- 
bare, at det maa synes utænkeligt, at et virkeligt Venskabsforhold 
nogensinde har kunnet bestaa mellem dem. 

Wergeland kaldte sig selv i et af sine Svar til Welhaven «en 
Natur» (ccmod en Natur du kjæmper, Jan»), og i dette Ord ligger 
aabenbart en slaaende rigtig Karakteristik af hans Væsen. Hans 
Ungdomsliv og Ungdomsskrifter gjør fremfor alt Indtryk af noget 
ubehersket og utøilet, — en vældig, men blindt fremstormende 
Kraft. Der var noget urmenneskelig-primitivt ved ham, som endog 
kom frem i hans ydre Personlighed: — Kraniet med de «stridige 

Organer«, de store Buler over Øienbrynene, som han omtaler i 
sine « Hasselnøddens. Hans Fantasi besjælede alt omkring ham, 
saa det blev en Mythe- og Eventyrverden som paa langt tilbage- 
liggende Stadier af Menneskehedens Udvikling. Den var saa over- 
vældende frodig, at den ofte rent tog Magten fra ham. Synernes 
Mangfoldighed forvirrede ham, som han selv har sagt, og satte 
liam i en Tilstand af ekstatisk Henrykkelse, under hvilken han 
kunde lægge ivei som en Besat eller Hallucineret. Han ødslede 
med sine Kræfter som Naturen og var ujevn som den. Himmel- 
stræbende sublim i sin Verdensopfatning og Digtning, enthusiastisk 
optaget af store vidtsvævende politiske og filosofiske Idealer, «aan- 
dende som i en ren, endog kjølig Atmosfære, naar han undfangede 
et Digt», og paa samme Tid sterkt jordbundet i sit Liv og sine 
Passioner, boltrende sig af Hjertens Lyst og uden Blusel i den 
groveste Sanseligheds Sump, — følgende fordetmeste uden Kri- 
tik eller Refleksion enhver Indskydelse af sin frugtbare Fantasi og 
ubændige Daadstrang, — fuld af Modsigelser og skiftende i de 
bratteste Overgange i sine personlige Forhold, saa han af somme 
er bleven skildret som snil, medgjørlig, fredsommelig, mens andre 
har fundet ham at være yderst ubehagelig, kranglevoren, hen- 
synsløs. Han deltog som en af de første i de Orgier, hvortil den 
akademiske Ungdom dengang saa almindelig hengav sig, uden at 
der er Spor af, at dette Rangle- og Rasevæsen har grebet forstyr- 
rende ind i hans Udvikling eller gjort noget Skaar i hans legem- 
lige og aandelige Sundhed. Hans Ekscesser synes aldrig at have 
været fulgt af nogen moralsk eller fysisk «Katzenjammen>. Og 
midt under det mere end lystige Liv mellem Kameraterne glemte 
han aldrig, at han havde et stort Kald: han arbeidede ovenpaa 
Sviren, som om den bare havde været en forfriskende Uveirsbyge, 
og tilegnede sig i Løbet af faa Ungdomsaar et forbausende stort 
Kundskabsforraad, samtidig med at han producerede efter en lige- 
frem kolossal Maalestok. 

Det kan siges om Welhaven at han ifølge sine Anlæg dannede 
i flere Henseender en afgjort Modsætning til dette titaniske Væsen. 
De aandige Dimensioner hos ham var idethele langt mindre end 
hos Wergeland, Evnerne langtfra saa overstrømmende rige, men 
paa den anden Side bedre <Kbalanceret)». Fantasien aabnede ikke 
slige Vidder for ham som for Wergeland, men forvirrede heller 
ikke ved Synernes Mangfoldighed og førte ikke ud paa slige Over- 
læsselsens og Smagløshedernes Vildstraa, tøilet som den hos ham 
altid var af en kræsen Smag og skarp Refleksion. Hans Be- 
gavelse var mere kritisk-æsthetisk end egentlig poetisk-skabende, 
og ligesaa afgjort anlagt paa Koncentration, langsom Overveielse, 
Fordybelse i sig selv, sine Minder og Stemninger, som Wergelands 

Begavelse var anlagt paa Ekspansion, Improvisation, en ilsom, 
rastløs Fart fra Syn til Syn udover al Verden. Han var en født 
Skjønhedsdyrker med en udpræget Sans for Dekorum og ydre 
Form, en udpræget Tilbøielighed til at hvile i Beskuelsen og Ny- 
delsen af den engang opnaaede Harmoni, en udpræget Aversion 
mod alt regelløst og uroligt gjærende, som truede med at for- 
styrre denne Harmoni, endog om det samtidig bebudede eller 
banede Vei for en ny og høiere. Uden Tvivl var denne hans 
Skjønhedssans og Sky for, hvad der bryder Harmonien eller saa- 
rer Blufærdigheden, en Hovedgrund til, at han undgik at falde i 
de Fristelser, for hvilke saamange af hans Kamerater blev et 
Offer. Trods sin livsglade og meget selskabelig anlagte Natur 
førte han altid et korrekt og ustraffeligt Liv. Han blev ikke, som 
Wergeland, distraheret i sit Arbeide ved nogen Deltagelse i natte- 
lange Sviregilder eller andre Udskeielser. Alligevel skulde man 
tro, naar man ser hen til Arbeidets Frugter, at Welhaven ikke 
paa langt nær har været saa flittig i sin Ungdom som Wergeland. 
Det var et Ord, som Welhaven ofte fik sig kastet sig i Næsen af 
sine Uvenner, at han ikke bestilte noget. En slig Anke kunde 
ingen falde paa at rette mod Wergeland; det maatte da heller 
hede om ham, at han bestilte altfor meget. Ikke blot er der ingen 
Sammenligning i kvantitativ Henseende mellem, hvad de to produ- 
cerede; men Wergelapd udfoldede samtidig en langt større Recep- 
tivitet end Welhaven. Det fremgaar, som nævnt, af Wergelands 
Skrifter, at han allerede i en ung Alder tilegnede sig et ganske 
omfattende Kundskabsforraad, — at han trods alle Distraktioner og 
jevnsidig med sin saa overflødigt strømmende Produktion, fandt 
Tid til at læse meget og i mange forskjellige Retninger: — Theo- 
logi, Filosofi, Historie, Naturvidenskab, Skjønliteratur, — mens 
Welhaven, som skrev saa lidet og slet ikke ranglede, neppe ud- 
strakte sine Studier udover det skjønliterær-æsthetiske Omraade 
og selv dér begrænsede sig meget knapt, idet han omtrent ude- 
lukkende synes at have holdt sig til nyere tysk og dansk Literatur. 
Det gjaldt om W^elhavens Studier som om hans Produktion: han 
søgte og fandt sin Styrke, ikke i Vidden og Mangfoldigheden, men 
i den intense Fordybelse; trods al sin Stridbarhed længtede han 
stadig efter Fred og vilde gjerne slaa sig til Ro, om det saa var 
paa en liden Plads, naar han blot kunde føle sig helt hjemme 
der. Hos Wergeland derimod laa Eventyreren i Blodet; han søgte 
altid videre frem; for ham kunde selve Himmelhvælvet synes 
trangt, saa han maatte «bøie Nakken under Stjerner«; han var 
«af de Fiske, son trives i skummende Vand», — en Kjæmpeaand 
i et Kjæmpelegeme, som fik Tid til alt og ikke syntes at behøve 
Hvile. 

Modsætningen mellem de to, som var givet i deres oprindelige 
Åolæg og medfødte Temperament, blev yderligere skjærpet ved de 
Paa virkninger, de modtog i sin Opvækst: — Welhaven fra sin 
Lærer Lyder Sagen, Kunstmanden og Smagsmanden, uden Inter- 
esse for Politik og Filosofi, indestængt inden sin Skjønhedsverden, 
— en liden Blomsterhave med zirligt ordnede Gange og Bed — , 
sterkt knyttet til Danmark og dansk Åandsliv, levende paa Min- 
derne fra sit Ungdomsliv sammen med danske Skjønaander i 
den Rahbek*ske Kreds; — Wergeland fra sin Far, Eidsvolds- 
manden, Enthusiasten for den fransk-engelske Oplysnings Fri- 
heds- og Fremskridts-Idéer, den glødende norske Patriot og bitre 
Fiende af Danmark og Danskheden i Norge. 

Og saa blev da disse to — saa dybt afvigende og antipathiske 
ifølge sin medfødte Natur, saaforskjellig prægede og bestemte ifølge 
sin Opdragelse — ved Begyndelsen af sin Bane som selvstændige 
Mænd stillede ligeoverfor hinanden i et Milieu, som kan lignes ved 
et trangt Sund, hvor stcrke Strømme mødes. De blev henviste til 
at virke i et Samfund, ^som var lidet og i mange Henseender lidet 
udviklet, og hvor alligevel meget dybe Modsætninger, som havde 
sin Grund i gamle historiske Forhold, holdt paa at tørne sammen 
til en afgjørende Kamp. Og af disse modsatte Retninger inden 
Folket fandt den ene saamange og sterke Tilknytningspunkter i 
Wei^elands Anlæg og Opdragelse, den anden i Welhavens, at det 
kunde synes, som om disse to unge Mænd var af Forsynet særlig 
blevne udrustede til at repræsentere og personificere hver sin af 
dem og bringe Modsætningen mellem dem til almindelig Bevidst- 
hed ved at give den et let tilgjængeligt og forstaaeligt Udtryk. 

II. 

Aarene nærmest efterat Wergeland og Welhaven var blevne 
akademiske Borgere var en Vækkelsens og Valgets Tid for det 
norske Folk. Et Gjennembrud fandt Sted i Folkets Åandsliv, 
som skyldtes en Samvirken af flere ydre og indre Aarsager. Det 
økonomiske Tryk, som havde hvilet kuende og kvælende over 
det hele Land, blev nogenledes hævet. Og samtidig fjernedes de 
ydre Farer, som i en Række af Aar havde truet Norges Frihed 
og Selvstændighed, saa man knapt nok havde kunnet glæde sig 
ved, hvad der var vundet i 1814, endsige tænke paa at fortsætte 
det og føre det videre. Karl Johans Forsøg paa at faa omstøbt 
Grundloven efter sit og det svenske Adelspartis Hoved blev vist 
tilbage med et sligt Held, at man kunde føle sig tryg paa, at der 
ikke var mere at frygte fra den Kant. Der viste sig flere og flere 
Tegn paa, at et almindeligt Strømskifte var ved at indtræde i den 

europæiske Politik; Reaktionen, som havde været herskende si- 
den 1814, tabte øiensynlig mere og mere Terræn og led tilsidst 
ved Julirevolutionen et knusende Nederlag. Principperne af 1789, 
som havde været traadt under Fødder, kom atter til Ære og Vær- 
dighed; Oplysningstidens filosofiske og politiske Idéer, hvorved 
norsk Nationalfølelse var bleven vakt til nyt Liv, og hvorpaa Grund- 
loven af 1814 blev bygget, gik en ny Seirsgang gjennem Verden. 

Under Indflydelse af disse ydre og indre Begivenheder foregik 
et stort Omslag i den hos det norske Folk raadende Stemning 
Fra at være bekymringsfuld mismodig blev den freidig, løftet, en- 
thusiastisk. Det var som ved et Opbrud til Marsch fremover efter en 
lang og kjedelig Ventetid, eller som naar et Fartøi, efter længe at have 
ligget veirfast, faar Bør og kan sætte Seil til og styre tilhavs. Særlig 
hos den akademiske Ungdom maatte en slig glad og festlig Ud- 
færds-Stemning gjøre sig gjældende. Den opfattede sig selv og 
kunde dengang med fuld Ret opfatte sig som Nationens aandige 
Avantgarde; den maatte derfor fremfor alle andre føle et Kald til 
at tage fat, naar Tiden nu syntes at være kommet til at bygge 
videre paa den i 1814 lagte Grundvold for norsk demokratisk 
Selvstyre og national Selvstændighed. 

I denne løftede Stemning, denne Følelse af at staa ved Indgan- 
gen til et nyt, lysere og rigere Tidsrum og at være kaldet til Løs- 
ning af store Opgaver, har naturligvis baade Welhaven og Werge- 
land havt Del; den har virket ansporende og befrugtende paa 
dem begge; men dette gjaldt ganske vist i langt høiere Grad 
og i en langt mere direkte Forstand om Wergeland end om Wel- 
haven. 

Syttende Mais Jubel, Begeistringcn for Grundloven, Gjenopta- 
gelse af Oplysningstidens Idealer, Bondeforgudelse og norsk Kraft- 
patriotisme, enthusiastisk Medfølelse med alle de Folk, som reiste 
sig mod sine Voldsherskere, brusende Ungdomsmod, ungdomme- 
lig Anticipation af Resultater, som alene kunde naaes ved en 
langsom Udvikling, Foragt for Dansketiden, som man uden videre 
slog en Streg over og troede at kunne slippe fra paa en saadan 
letvindt Maade, sværmende Forhaabninger om et nyt Norge, ligt 
det gamle, herligt som det gamle, reist ved Frihedens Vidunder- 
magt, — alle disse Træk, som karakteriserer Tidsaanden i Aarene 
nærmest forud og efter 1830, passede paa det allerfuldkomneste 
med Wergelands Væsen og Traditioner; det var et Milieu som 
skabt for ham, og han var som skabt for det Han var jo fra 
Barnsben bleven opdraget i Had og Foragt for Dansketiden, i 
Tro paa et nyt Norge, som skulde knyttes umiddelbart til det 
gamle, i Kjærlighed til Oplysningstidens politiske og filosofiske 
Idéer. Disse Idéer blev ifølge den overmægtige Indflydelse, som 



Wergeland og Welhaven 107 

Faren øvede paa ham, og ifølge hans eget enthusiastisk-fantastiske 
Naturel et Slags Religion for ham. De formede sig hos ham til en 
sammenhængende og alt omfattende Livs- eller Verdensopfatning, 
som han allerede i en ung Alder tilegnede sig med saa stor Styrke, 
at den blev den uudtømmelige Inspirationens Kilde for hans 
Digtning og det stadige Udgangspunkt for hans øvrige Virksom- 
hed, og at han holdt fast ved den uden at vakle eller tvivle gjen- 
nem alle sit Livs senere Omskiftelser. Og disse Idéer, som var 
blevne ét med hans Væsen, dem gjenfandt han, da han traadte 
ud i Livet som voksen Mand, overalt seirende, hjemme og ude, 
— reisende sig med fornyet Vælde over Menneskenes Sind, efter at 
bave været trængt tilbage i længere Tid. Det maatte synes ham, 
som om hele Verden laa udbredt for ham, lys og straalende. In- 
tet Under, at hans Digterfantasi fik slig snublende Hast med at 
tage den i Besiddelse. Intet Under, at han kastede sig, uden Be- 
tænkning, med Hovedet foran, ud i det Liv, som omgav ham, og 
lod staa til, med sine Seil tiltops, i den Retning, hvori Tidsaanden 
pegte. Hans Eventyrlyst, hans ustyrlige Daadstrang og strøm- 
mende Produktionsevne blev paa én Gang sluppet løs og gik som 
et Uveir gjennem det lille, snævre Samfund, hvori han var hen- 
sat, og som skulde give Plads for ham. Han fyldte det med Lar- 
men af sit Navn ; han gav stadig Folk noget at snakke om, noget 
at beundre eller forarges over; han var med allevegne og for- 
detmeste foran alle andre, brydende ny Vei i Politik og Literatur. 
Saaledes blev han allerede i Ty veaars-A Ideren afgjort den cen- 
trale Skikkelse i Nationens Aandsliv; den, ved hvem og om hvem 
dette Aandsliv delte sig i to stridende Strømme. Man blev tvun- 
get til at tage et Forhold til ham : enten for eller mod, enten Ven 
eller Fiende. Han saa sig snart omgivet af en Skare fanatiske Til- 
hængere, som svor ved hans Navn og beundrede hans Digtning, 
fordetmeste vel uden at forstaa den; men derefter reiste sig ogsaa 
mod ham en Skare af ligesaa ensidig fanatiske Modstandere, som 
vilde have ham og alt hans Verk og Væsen stemplet som det 
blotte Ugræs. Det ene fulgte med et Slags Naturnødvendighed 
af det andet. Hvor der er Strøm, maa der ogsaa danne sig en 
Modstrøm, og jo sterkere den ene er, des sterkere maa ogsaa den 
anden blive. 

For denne Modstrøm maatte Welhaven, ifølge sine Anlæg og 
sin Opdragelse, blive en selvskreven Fører og Maalsmand. Han 
var et Stykke paavei med i den patriotiske Enthusiasme, som ka- 
rakteriserede Gjennembruddet i Tiden omkring 1830, og tog Del 
i det derved fremkaldte nye Liv inden den akademiske Ungdom. 
Men der var i dette Milieu meget, som maatte virke afkjølende 
og frastødende paa ham og udfordre hans Kritik. For det første 

var Politiken en Hovedingrediens i den nye Gjæring, og for Po- 
litik har han neppe havt megen Interesse eller Forstaaelse. Han 
var, som nævnt, i en udpræget Grad æsthetisk anlagt og opdra- 
get, og for det som var det centrale i hans Begavelse, Skjønheds- 
længselen, havde Norges Hovedstad dengang lidet eller intet at 
byde paa. Han var en altfor lidet enthusiastisk og alfor meget 
kritisk Natur, til at han i Længden kunde finde sig i at gjære 
med i en uklar Gjæring, og hans Fantasi formaaede ikke, som 
Wergelands, at forvandle en Hytte til et Slot eller at udfylde det 
tomme og magre ved de nærmeste Omgivelser ved at foretage 
Spadserfarter mellem Stjernerne. Han kunde altsaa komme til at 
føle Prometheuskvaler dér, hvor Wergeland fandt, hvad han be- 
høvede for Udfoldelsen af sin poetiske Skaberevne. Han havde 
af sin Lærer stadig faaet høre om Kjøbenhavn med sine Kunst- 
skatte og Akademier, sit literære Liv, sine æsthetisk interesserede 
og uddannede Selskabskredse. Han maatte drages did; han maatte 
kunne tro, at han vilde føle sig mere hjemme og finde bedre Vil- 
kaar for sin Udvikling dér end i den Ravnekrog, som kaldtes 
Norges Hovedstad, hvor man ikke syntes at ha nogen anden al- 
vorlig Fællesinteresse end Politiken og ingen anden Moro end raa 
Sviregilder. Og nu lagde W^ergeland og hans Følgesvende lige- 
frem an paa at faa afbrudt enhver aandig Forbindelse med 
dette Norges fordums Broderfolk, hvortil vi var knyttede ved saa- 
mange fælles Minder, og hvis rigt blomstrende Literatur kunde 
bøde lidt paa vor egen Fattigdom. Eftersom Wergelands Digtning 
udfoldede sig, viste det sig mere og mere klart, at den intet havde 
at skaffe med og intet vilde have at skaffe med den samtidige 
danske Digtning, — at den satte sig helt andre Maa og søgte frem 
ad helt andre Veie. Delte maatte i Welhavens Øine fremstille sig 
som et farligt og forargeligt Attentat. Ogsaa han haabede paa en 
selvstændig norsk Nationalliteratur og havde en Følelse af, at 
Tiden nu var inde til at grundlægge en saadan; men paa denne 
Maade maatte og kunde det ikke ske; den Vei, hvorpaa Wergeland 
slog ind, kunde alene føre til Begrebs- og Smags forvirring og 
Ødelæggelse af alle gode Spirer. Han saa nok, at der var noget 
genialt ved den Wergelandske Digtning; men den var nu alligevel 
et «Oprør mod Reglerne for Skjønhed og sund Tænkning« og 
derfor i hans Tanker saameget farligere og mere fordærvelig, jo 
mere genial den var. Det blev ham altsaa omsider, efter hvad 
han selv erklærede, «en uimodstaaelig Trang at nedlægge en 
offentlig Protest mod dette Uvæsen)). Og saa brød da Krigen løs. 
Den aabnes med Welhavens Digt wTil Henrik Wei^eland» i 
«Morgen bladet)) 15 August 1830, og dens senere Faser er betegnede 
ved Stiftelsen af «det norske Studenterforbund)) 1832, Udgivelsen 

af det Welhaven'ske Skrift: «Henrik Wergelands Digtekunst og 
Polemik ved Aktstykker oplyste« 1832, «Norges Dæmring)) 1834, 
og saa tilsidst Theaterslaget i Kristiania 28. januar 1838 (<cCamp- 
bellerslaget))). 

Formelt sect er Welhaven og hans Meningsfæller den angri- 
bende Part; det er dem, som fra først af begynder Striden og 
siden Gang paa Gang fornyer den, I sine Manifester hævder de 
imidlertid stadig, overensstemmende med hvad der pleier at være 
Skik og Brug ved enhver Angrebskrig, at deres Offensiv i Virke- 
ligheden bare er en Defensiv, — at de har været nødte og tvunget 
til at gribe til Vaaben og bare har gjort det for at verne om sin 
egen og andres Fred. Og man maa jo medgive, at de for en væ- 
sentlig Del har Ret heri. Wergeland var i Virkeligheden den 
egentlige Fredsforstyrrer. Han begyndte Bevægelsen fremover 
inden det hidtil stillestaaende, derfor ogsaa fredelige Samfund; 
han var den første, som kunde siges at have opstillet et Program 
for den nationale Udvikling i Literatur og Politik. Dette Program 
var ensidigt, ufuldstændigt, og kunde ikke være andet. De Krav, 
som det gjaldt at imødekomme i den nationale Udviklings Navn, 
de historiske Forudsætninger, som var givne for denne Udvikling, 
og hvorpaa den skulde bygge, gik saa vidt ud fra hinanden, at 
det til en Begyndelse kunde synes umuligt at forlige dem eller 
tage dem alle med. Wergelands Program fremhævede med stor 
Styrke nogle af dem, men satte ligesaa afgjort andre rent ud af 
Betragtning. Dette kunde i deres Øine, hvem disse sidste Krav laa 
nærmest paa Hjerte, synes en ligefrem Krigserklæring mod Kul- 
turen og Dannelsen i Landet; det kunde synes dem, at der ikke 
blev levnet dem noget Valg, at det maatte blive Opgaven at be- 
kjæmpe dette Program, inden der kunde være Tale om at opstille 
og gjennemføre noget andet. 

Striden fik, som Følge heraf, en yderst personlig og yderst 
voldsom Karakter. Den dreier sig fra først til sidst om Henrik 
Wergeland, hans Verk og Væsen. Selv naar der ikke udtrykkelig 
eller ligefrem sigtes paa ham, er det dog ham, det gjælder. I 
«Norges Dæmrings, Hovedindlæggct i den hele Strid, forekommer 
hans Navn ikke; alligevel er det med fuld Ret bleven sagt, at «hans 
Kjæmpeskikkelsc skimtes bag hver eneste liden Sonnet .^ Fra begge 
Sider gaar man løs paa hinanden, som om man ikke kan frelse 
sit eget Liv uden paa Vilkaar af den anden Parts Død og Under- 
gang. Ethvert Forsøg paa at mægle mellem de stridende Parter 
bliver afvist af dem begge med den yderste Haan: man vil ikke 
vide af nogen Prutning; man «holder faste Priser», som det heder 
i el af W^elhavens Indlæg; d. v. s. man kræver det erkjendt, at der 

' Arne Løchen, Welhavens Liv og Skrifter, S. 187. 

er bare Ret paa den ene Side, bare Uret paa den anden. Det 
hele bliver et Slagsmaal istedetfor en Diskussion — et Slagsmaal, 
som begynder med Epigrammer og literære Banlysninger og en- 
der med Næveslag og Stokkeprygl. 

Alligevel har Striden uden Tvivl havt en stor og vidtrækkende 
Betydning, saa det ikke er til at undres paa, at den i Samtiden 
delte ikke bare den akademiske Ungdom, men snart sagt det hele 
norske Folk i to fiendtlige Leire, og at man siden saa ofte har 
vendt tilbage til den. Det var i Virkeligheden almene Spørgsmaal 
af den største Rækkevidde, som blev reiste — det var dybe indre 
Modsætninger hos Folket, som brød frem i disse Feider, hvorved 
ungdommelig Stridslyst og rent personlige Antipathler synes at 
spille en saa væsentlig Rolle. Det var et SammenstcKi mellem to 
forskjellige Opfatninger af Poesiens Væsen og Formaal, — den eoe, 
hvorefter Digteren skal være Folkefører, Prest, Profet snarere 
end Kunstner, og som ud fra dette Synspunkt er mest tilbøielig 
til at slaa en Streg over alt æsthetisk Regelvæsen, — som sætter 
Poesiens Opgave i at vække og opdrage, og som i Overensstem- 
melse dermed hævder, at den maa være med i selve det arbeidende 
og kjæmpende Liv og hente sine Inspirationer derfra, for ikke at 
synke ned til et tomt Kunstleri, — den anden gaaende ud paa, at 
Poesi først og fremst er en skjøn Kunst, som har sine faste, ob- 
jektivt gyldige Regler, — at dens Opgave er at behage, bringe 
Nydelse, « smykke Festen paa en Hviledag«, at de Egenskaber, 
den først og fremst maa lægge an paa at opnaa, for at løse denne 
Opgave, er Symmetri, Harmoni, Klarhed og Ynde, og at den for 
at opnaa og bevare disse Egenskaber bør holde sig ijernt fra 
Gadelarmen og søge sine Emner udenfor Dagens Strid. Det var 
et Sammenstød mellem to forskjellige historiske Strømninger in- 
den det norske Folk, den ene med Udgangspunkt i Sagatidens 
Norge, den anden med Udgangspunkt i Dansketiden. Det var en- 
delig et Sammenstød mellem to forskjellige Opfatninger af Natio- 
nalitetens Væsen, — den ene, hvorefter den først og fremst er en 
Kraft, et Organ i den fremadskridende Udviklings Tjeneste, den 
anden, hvorefter den væsentlig er et Produkt, en Arv, noget én 
Gang for alle givet og afsluttet, — den ene, hvorefter Opgaven i 
national Henseende er at frigjøre Folkets Evner og sætte det i 
Fart fremover, saa det kan opnaa bedre Livsvilkaar og faa mest 
mulig Del i den almene Kulturbevægelse, om end derved noksaa 
meget skulde gaa tabt af det særeget nuancerede, æsthetisk inter- 
essante, helstøbte ved Folkets Liv og Seder — den anden, 
som just lægger Hovedvcgten paa denne Helstøbthed og vil 
heller flnde sig i Stagnation end i Forstyrrelse af den givne 
Harmoni. 

Disse Modsætninger traadte langtfra tydelig frem under selve 
Striden. Det er øiensynligt, at man ikke paa nogen af Siderne 
rigtig har vidst, hvad man vilde. Denne Uklarhed har været en 
af Grundene til, at Striden fik en saa voldsom, uforsonlig Karakter. 
Idet man paa begge Sider har havt en meget sterk Følelse af, at 
det, man vilde, var noget helt andet, end hvad Modstanderne vilde, 
men paa samme Tid ingen rigtig Greie paa, hvori saa Forskj ellen 
egentlig bestod, har man været tilbøielig til at overdrive denne 
Forskjel. Man har kunnet forestille sig, at den var saa absolut, 
at det gjaldt et Enten-EUer, medens det i Virkeligheden gjaldt et 
Baade-Og. Man har kunnet tro, at de to Programmer udelukkede 
hinanden, istedetfor, at de i Virkeligheden udfyldte hinanden. 
Man har kunnet tro, at man vilde svække sin Stilling og røbe 
Mangel paa den rette Overbevisningens Styrke ved at gjøre sin 
Modstander nogen Indrømmelse, medens det sande Forhold var et 
stik modsat: jo tryggere man føler sig i Troen paa sin egen Sags 
Godhed, des mindre frygter man for at indrømme sin Modstander, 
hvad der tilkommer ham. 

Med al sin fanatiske Snæverhed og personlige Hadskhed har 
Striden noget storladent ved sig. Den fremkaldte dybe indre 
Splittelser, men maa paa den anden Side have virket i høi Grad 
til at vække og sætte Kræfter i Bevægelse. Den kom for tidligt 
til at kunne blive nogen rigtig indgaaendc og frugtbar Diskussion; 
men ved at stille de to Hovedmænd skarpt og steilt ligeoverfor 
hinanden, ved at udpræge yderligere og bringe til klarere Bevidst- 
hed den dybe Forskjel mellem dem i Anlæg og Standpunkt viste 
den dog afgjort ind paa nogle af de vigtigste af de Problemer, 
som den følgende literære og nationale Udvikling vilde faa at løse, 
og kan forsaavidt lignes med en af de sterke Dissonanser i Mu- 
siken, hvorved en rigere, mere omfattende Samklang bliver ind- 
ledet og forberedt. 



III. 

Wergeland var øiensynlig den af de to, som optoges mindst 
af Striden, medens den stod paa, og som viser sig mindst paavir- 
ket af den bagefter. Han overlod til sin Far at give Svar paa 
det Welhaven'ske Skrift om hans Digtekunst og Polemik og lod 
sig siden fordetmeste nøie med at tildele sine Modstandere leilig- 
hedsvis et og andet Spark eller gjøre Løier med dem. Han var 
en altfor spontan og rigt-produktiv Natur, Fantasien spillede en 
altfor dominerende Rolle i hans Begavelse, til at han skulde kunne 
føle sig oplagt til at tage Del i nogen æsthetisk-kritisk Diskussion 
eller være tilbøielig til at lade sig bestemme af æsthetisk-kritiske 

Doktriner. Han havde allerede, inden Striden brød ud, udfoldet 
en meget omfattende Produktivitet som Digter og politisk Agitator, 
og denne Virksomhed udviser ganske de samme Væsensmerker 
som hans senere Produktion, bærer Vidne om den samme Kunst- 
og Livsopfatning, de samme politiske og filosofiske Idéer og Ide- 
aler, som han vedblev at hylde hele sit følgende Liv igjennem. 
Forsaavidt Sammenstødet medWelhaven og Dæmringsfeiden skulde 
have øvet nogen Indflydelse paa hans nationale og politiske Syn, 
har det snarere været i Retning af at befæste end at forandre 
eller modificere det. Ogsaa hans poetiske Form synes i Hoved- 
sagen at være den samme efter som før Striden. Welhavens Kritik, 
som særlig var rettet mod denne Form, har han fra sit Synspunkt 
ikke kunnet anerkjende, neppe nok forstaa, og han afviste den 
ogsaa stadig, naar han omtalte den offentlig, i de haanligste Ud- 
tryk som det pure Æsthetikleri eller Pirkeri. — en Æsthetik for 
Versemagere, ikke for Digtere. Alligevel ser det ud til, at denne 
Kritik og idethele den store Strid mellem hans Tilhængere og 
Modstandere inden den akademiske Verden ikke har været uden 
Betydning for hans poetiske Udvikling. Han har selv^ i et Brev 
(1842) til den danske Literat P. L. Møller udtalt, at han «først kan 
angive 1834 som Tiden, da han begyndte at skjelne mellem Godt 
og Ondt», og senere Granskere har ment at kunne paavise, at den 
nævnte Tid virkelig betegner »Afslutningen af hans Læreaar» og 
et Vendepunkt i hans poetiske Stil. Det er vel saa, at denne i 
visse Hoveddrag vedbliver at være sig selv lig. Hans Digtning 
vedbliver at have Karakteren af et Slags Naturfænomen; den ved- 
bliver at være lidet plastisk, lidet kunstmæssig anordnet og be- 
grænset; den vedbliver at være strømmende, snart hid, snart 
did, eftersom det kan falde sig, og jevnlig udover Bredderne, saa 
den forfeiler det Indtryk, den skal gjøre, ved altfor mange Ord, alt- 
for mange Blomster og Billeder. Men der er dog den Forskjel, at 
dette efter Striden langfra sker saa hyppig eller efter en saa stor 
Maalestok som forud for den. Strømmen bliver mindre strid, 
mindre grumset; Billederne hober sig ikke op i fuldt saa kaotiske 
Masser; hvad han digter, gjør gjennemgaaende et mere samlet, 
harmonisk Indtryk, bliver mere tilgjængeligt, lettere at læse og 
nyde. Man tør vel tro, at dette for en Del skyldes den af Wel- 
haven indledede kritiske Diskussion. Han er ved denne Diskus- 
sion bleven bragt til Eftertanke; han har faaet en Følelse af, at 
han maatte passe lidt bedre paa sig selv, for at ikke hans Mod- 
standere skulde faa altfor let Tag paa ham. Herved har imidlertid 
ogsaa et andet Forhold gjort sig gjældende. 

Den \Vergeland*ske Digtning var fra først til sidst paa det 
nøieste knyttet til Samtidens politiske Liv, hjemme og ude. Men 

i dette Liv indtraadte der et stort Skifte just ved den samme Tid, 
da han synes at have afsluttet sine Læreaar i formel-poetisk Hen- 
seende. I hans første Ungdom, dengang han udsendte sine første 
Digterverker, var der Stormgang i Luften; Europas politiske Puls 
slog med Feberhastighed; «Thronernes Bragen fortalte Timernes 
Gangi». I 1830 naaede Stormen sit Høidepunkt; derefter stilnede 
den mere og mere af. Ved Midten af 30-Aarene vandt Bourgeoisiet 
og Juste-milieu politiken afgjort Overhaand i Frankrige, og i 
Sammenhæng dermed gled ogsaa norsk Politik ind i et smulere 
Farvand. Istedetfor at være optaget af almene Principspørgsmaal 
blev den rent praktisk; istedetfor Gjen nemførelse af Norges poli- 
tiske Selvstændighed og af det demokratiske Selvstyre blev For- 
bedringer i Haandverks- og Handelslovgivning, Toldbeskatning 
og Komm unika tionsvæsen de Emner, som stilledes forrest paa 
den politiske Dagsorden. Men, eftersom dette blev Tilfælde, stæng- 
tes Politiken mere og mere af for enhver Art af poetisk eller 
profetisk Medarbeiderskab, og Digteren blev, uanseet sit Program 
og sit Syn paa Poesiens Væsen og Opgave, mere og mere henvist 
til en egen, fra den politiske skarpt adskilt Verden. 

Hertil kom da endelig Wergelands Brud med sine fordums 
Venner ifølge den Uforsigtighed, hvori han gjorde sig skyldig ved 
at modtage en kgl. Pension (1838). Han blev efter dette i en Række 
af Aar en næsten helt ensom Mand, — han, som havde været vant 
til at se sig omgivet af en begeistret Tilhængerskare; det gode 
Selskab skyede ham som en pestbefængt; Aviserne lukkede sig 
for ham; selv for sine Digte tiggede han forgjæves om Plads; den 
literære Smag vendte sig afgjort bort fra de Veie, hvor hans Po- 
esi hørte hjemme, samtidig med at alle politiske Partier eller 
Koterier enedes om at bryde Staven over ham. Trods al Miskjen- 
delse fastholdt han urokkelig sin sterke Tro paa Folket, sit lyse 
Syn paa Livet; trods Publikums Kulde vedblev hans Digtning at 
blomstre, som om den havde staaet under Indflydelse af et sandt 
Drivhusklima. Frembringelsesevnen hos ham var saa instinkt- 
mæssig oprindelig, at den ikke lod sig kue endog af de værste 
ydre Hindringer. Det synes, som om Modgangen alene har havt 
tilfølge, at hans Genius udfoldede sig i større Renhed og Klarhed. 
Han var af Naturen lidet kunstnerisk anlagt; det skortede ham 
paa Evne til at begrænse sig eller at tvinge og styre sin Fantasi, 
saa de Syner, han saa, kom til at samles til en Fællesvirkning; 
deri laa Grundfeilen ved hans Ungdomsdigtning; det var dertil 
Welhaven sigtede, naar han sagde om den, at den «overskjærer 
og splitter alle Læserens Sympathier og Forestillingen). Denne 
Mangel i hans indre Væsen blev nu paa en Maade afhjulpet eller 
udfyldt ved de ydre Forholds Magt. Den Begrænsning, som han 

8 — Sars: Samlede Verker. IV 

ikke formaaede at give sig selv, blev ham saa at sige paanødt 
udefra. Ensomheden drev ham mere tilbage paa sig selv. Efter- 
som det blev stille omkring ham, eftersom det maatte gaa op for 
ham, at han havde draget meget for korte Linjer i sit Fremtids- 
perspektiv, kom der mere Ro og Ligevægt i hans Sind. Han blev 
ikke modløs eller bitter, men mindre febrilsk, mindre rastløs, saa 
han kunde fordybe sig mere end før i et enkelt Billede, en enkelt 
Stemning. Eftersom han saa sig stængt ude fra Menneskenes 
Samfund, søgte han sin Tilflugt i Naturen. Han havde altid elsket 
den og næsten, kan man sige, gjort den paa urmenneskelig Vis 
til Gjenstand for et Slags religiøs Dyrkelse; den fremstillede sig 
for hans Fantasi og Verdensopfatning som et fra først til sidst 
sammenhængende og besjælet Hele, hvis Liv han forstod og le- 
vede med som ingen anden. I hans Ensomhed blev dette hans 
Samfund med Naturen inderligere, dybere end nogensinde før; 
deri fandt han Vederlag for alle sine Tab, og dette blev for hans 
Digtning den rigeste Fornøjelsens Kilde, hvoraf den fremgik i sta- 
dig voksende Skjønhed og Renhed. 

De af hans Digtervcrk^r, som stammer fra den Periode i hans 
Liv, da han kaldte sig og med fuld Føie kaldte sig en banlyst 
Mand (som «Jan van Huysums Blomsterstykke», <rjøden)», «Jød- 
inden», «Den engelske Lods» o. fl.), staar altsaa i rent kunstnerisk 
Henseende fordetmeste høit over hans Ungdomsdigtning. Det 
gjælder om dem, som om denne, at de gjør et Indtryk af at være 
raskt nedrablet, frembragt uden nogen Anstrengelse; men paa 
samme Tid udmerker de sig ved lys Orden og en ofte indtil 
Fuldendelse letflydende Versiflkation. Læseren bliver ikke trættet 
og forvirret ved alskens Digressioner, Parentheser og løse Idéas- 
sociationer. Disse Verker forener Improvisationens friske Kraft 
med en Stemningsfylde af Inderlighed, som man savner i Werge- 
lands Ungdomsdigtning. Til dem vender vi derfor gjeme tilbage. 
Til dem har Wergelands Popularitet som Digter været knyttet 
og vil vel vedblive at være det. Men for at faa det rette Begreb 
om Dimensionerne af hans Åand maa man tage med hans Ungdoms- 
digtning, særlig ^Skabelsen, Mennesket og Messias«. Ved at gjen- 
nempløie dette «taagefyldte, bundløse Verdenshav«, som Welhaven 
har kaldt det, og de øvrige Verker fra hans Sturm- og Drang- 
periode, bliver man vel ofte baade træt og mødig, baade forvirret 
og forarget; men man beholder dog til syvende og sidst et Ind- 
tryk af noget stort og fantasimægtigt, af en verdensomfattende 
Sympathi, en Trang og en Evne til at samle den hele Tilværelse, 
Naturen og Historien, i ét Grundsyn, som virker imponerende og 
søger sit Sidestykke. 

Det er fremdeles nødvendigt, for at faa det rette Begreb om 

hans Digterbegavelses Art og Omfang, at man følger ham i han& 
journalistiske, politiske og filanthropiske Virksomhed, hans Arbeide 
for Almueoplysning og Folkeopdragelse. Man har citeret hans 
bekjendte Ord paa Dødsleiet: «Jeg var intet andet end Digteri) 
til Støtte for den Opfatning, at hans mange Udflugter paa det 
praktisk-politiske Omraade var til Skade for hans politiske Udvik- 
ling, og at han selv paa sit yderste indsaa dette. Det er vel mu- 
ligt, at Ordene virkelig bør forstaaes som Udtryk for en Følelse 
af Anger, — at Wergeland selv i et mismodigt Øiebiik, ved Tanken 
paa alle de Gjenvordigheder, han paadrog sig som Syttendemai- 
mand. Redaktør af «Statsborgeren» o. s. v., virkelig har kunnet 
hylde denne Opfatning; den maa ikke desto mindre erkjendes at 
være i Hovedsagen urigtig. Det poetiske Program, han opstillede 
i sin Ungdom i disse Ord: «De sande Digtere stod i Spidsen for 
sin Tid. Som fagre Luftsyn foran den susende Snekke glimrede 
deres Høibilleder foran deres Tid. Vi ville Digtere, som ikke bo 
i Himlen for at spytte paa Jorden, — som forstaa sin Tid, deltage 
i dens Krav, oplyse den derom og paaskynde dens Idrætter og 
Flugt» — , dette Program, som han vedblev at hylde i Praksis hele 
sit Liv igjennem, svarte uden Tvivl aldeles til hans Begavelses 
eiendommelige Art og Væsen. For Digtere med et mere udpræget 
artistisk Anlæg kan det være nødvendigt eller nyttigt at begrænse 
sig mest mulig til sin Kunst og holde sig udenfor det praktisk- 
politiske Liv. Men for en Begavelse som Wergelands, — saa im- 
pulsiv og ekspansiv, saa overflødig rig paa Initiativ, ~ maatte et 
sligt Afsperringssystem være unaturligt, — saa unaturligt, at vi 
maa tro, at han derved snarere vilde have hemmet end fremmet 
sin rent poetiske Udvikling. Hans Digtning vilde maaske være 
blevet mere feilfri, om han havde indskrænket sig til at sidde i 
Stilhed paa sit poetiske Kontor og ikke givet sig af med politisk 
Agitation eller Arbeide for Almenoplysning; men den vilde have 
tabt i Hensyn paa det, som just giver den størst Værd i vore 
Øine: Friskheden, Stilens paagaaende Umiddelbarhed og Energi, 
som hænger sammen med, at den var knyttet til og fremgik af 
et rastløst arbeidende, af alle Tidens Spørgsmaal sterkt optaget 
Liv. Og derom er vi vel nuomstunder enige, at vi helst vil have 
ham, som han er; vi vil aldeles ikke undvære Politikeren, Filan- 
thropen. Folkeskribenten, den utrættelige Avisskriver Wergeland; 
vi føler, at naar dette tages bort, bliver ogsaa Billedet af Digteren 
Wergeland lemlæstet. Bjørnson sagde i sin Tale ved Wergelands- 
statuens Afsløring, at, naar Wergeland i en vis Periode af sit Liv 
pleiede at gaa med Lommerne fulde af Træfrø, som han kastede 
ud nu og da paa sine Spadserture, og vilde have sine Kamerater 
til at gjøre det samme, — «thi ingen kunde vide hvad der vilde 

voxe op af det«, — saa er dette et saa rørende trohjertet Digt om 
Fædrelandskjærlighed, at det i sin Virkning kommer paa Høide 
med det største, han har skrevet. Noget lignende kan vel siges 
at gjælde idethele om den Virksomhed for rent praktiske Formaal, 
som i saa høi Grad optog hans Tid og Kræfter, og hvorom man i 
Samtiden og siden saa ofte har ment og sagt, at den virkede til 
at stanse og afbr>'de hans poetiske Udvikling, — at den var Ud- 
skeielser fra den Vei, hvorpaa hans Digterkald viste ind. Den 
var fordetmeste ikke det; vi maa heller opfatte den som en af 
de naturlige og nødvendige Ytringsformer for hans poetiske Ge- 
nius. Vi møder rundt om i hans for Menigmand bestemte Smaa- 
skrifter og i Hærskaren af hans Avisartikler, som han øiensynlig 
fordetmeste har revet af sig i en lynende Hast, Glimt af denne 
Genius, — Vidnesbyrd om en digterisk Seer- og Fremstillerevne, 
neppe mindre overbevisende end dem, vi møder i hans Vers. 
Saaledes forstaaet, maa hans Ord: «Jeg var intet andet end Digter» 
erkjendes at være fuldt sande: Digteren aabenbarer sig overalt i 
hans Virke, maaske ikke mindst dér, hvor han selv slet ikke 
tænkte eller lagde an paa at være det. 

Wergelands poetiske Produktion i Ordets egentlige Forstand 
tilhører, ifølge sin ydre Form, flere forskjellige Genres. Han har 
forsøgt sig i lyrisk og episk Digtning og i Dramaet, baade det 
komiske og det alvorlige. Denne Mangesidighed er dog mere til- 
syneladende end virkelig. Hans Dramaer er fordetmeste lidet 
dramatiske; hans episke Digte fyldestgjør kun i ringe Grad de 
Fordringer, man pleier at stille til et Epos. Egentlig kan det kal- 
des Lyrik altsammen, forsaavidt som det er de lyriske Partier 
eller Elementer i disse Verker, som giver dem deres rette Værd 
i vore Øine. Det er øiensynligt, at han har havt Evner, endog 
meget fremragende Evner, i Retning af Menneskeskildring. Han 
raadede over et rigt Lune; der var, for at bruge et Carlyle'sk Ud- 
tryk, en rigtig klar og klingende Latter i ham; hvad der «især 
tiltrak i hans Omgang», var, ifølge Kameraters Vidnesbyrd, «hans 
sjeldne Evne til at afvinde enhver Person og Gjenstand en latter- 
lig Side»; han pleiede at opsøge alskens Originaler og Raringer 
og var, som hans Søster Camilla Collett fortæller, en sand « Fein- 
schmecker* i Hensyn herpaa. Men disse Evner kom aldrig til no- 
get rigtigt Gjennembrud i hans Digtning og vilde vel neppe have 
kunnet naa frem til et saadant, endog om han havde levet læn- 
gere og i et for hans poetiske Udvikling gunstigere Milieu. Han 
var idethele altfor subjektivt anlagt, altfor urolig til det; han 
vilde ikke have kunnet paalægge sig den Selvbeherskelse, det 
langsomt overveiende Arbeide, som Menneskeskildringen kræver. 
Vi iinder i hans Verker (særlig i de bedste af «Farcerne») mange, 

tildels ypperlige Enkeltheder eller Materialier til en Karakterskil- 
dring; men han er blevet staaende derved; han har ikke gaaet i 
Dybden og ikke drevet det til at give nogen virkelig gjennemført 
Karakter eller helstøbt Figur. 

Som Naturskildrer naar han derimod paa sin Maade og 'ad sin 
Vei op til de største Høider. Han havde til den ene Side det 
primitive Menneskes Tilbøielighed og Evne til at anthroporaorfi- 
sere og til at anskue, — ganske umiddelbart og uden nogen mel- 
lemkommende Refleksion, — enhver Naturgjenstand som besjælet, 
d. v. s. levende det samme Liv, som Mennesket føler i sig selv, og 
til den anden Side den moderne evolutionistiske Filosofs Overblik 
over den indre Sammenhæng, Erkjendelse af, at Naturens Liv og 
Menneskelivet bare er forskjellige Stadier paa den samme fremad- 
skridende Udviklings Vei. Han var paa én Gang fortrolig med 
Naturen, saaledes som et Barn og somen Gransker er det. Ved denne 
Forening af Egenskaber eller Synspunkter, som ligger saa langt 
fra hinanden, er der stundom frembragt noget saa virkningsfuldt, 
at det vist ikke har noget Sidestykke i vor Literatur. Wergelands 
Naturskildringer er Lovsange over Naturens Herlighed, Hymner 
til dens Pris, som synes inspirerede af en lignende religiøs Henryk- 
kelse og Tilbedelse som den, en virkelig Naturdyrker maa føle, — en, 
for hvem Sol og Stjerner, Elve og Træer er virkelige Guddomme, 
— og som paa samme Tid bærer Vidne om Digterens Frihed lige- 
overfor sit Stof og Herredømme over -det. Det er saa godt, at 
man ved at læse det glemmer alt æsthetisk Regelvæsen; man 
spørger ikke efter, om der kanske hist og her er formeget af det 
gode, eller om der ikke hist og her blandt de mange levende og 
lysende Billeder findes et og andet dødt og hverdagsligt; man fø- 
ler, at disse Natuwkildringer er selv som et Stykke Natur, og at 
det vilde være ligesaa urimeligt at kritisere dem som at kritisere 
Naturen. 

IV. 

I Wergelands Liv var den store Strid bare en Episode, som vel 
har paavirket ham, men ikke sterkere eller anderledes, end at vi ved 
en Betragtning af hans senere Forfatterskab kun sjelden bringes 
til at tænke paa den. For Welhaven derimod var den selve Ud- 
gangspunktet, hvoraf hans Personlighed fra først til sidst blev 
præget, og som indvirkede betingende og bestemmende paa hele 
hans følgende Virksomhed og Udvikling. 

Han har selv udtalt en Erkjendelse heraf ved Slutten af sit 
Liv. Han siger i Forordet til sine ((Samlede Skriften): «Paa mit 
Forfatterkaar har det i alle Henseender og vedvarende øvet Ind- 

flydelse, at jeg begyndte Banen med Feide og Kritik.« Det ligger 
nærmest at tro, at disse Ord giver Udtryk for en Klage. Og hvad 
han klagede over, har vistnok ikke bare været Stridens Indfly- 
delse paa hans Forhold til det norske Publikum, som aldrig rig- 
tig kunde tilgive ham den haanende Maade, hvorpaa han op- 
traadte mod 30-Åarenes naive Patriotisme, men ogsaa dens Indfly- 
delse paa hans indre poetiske Udvikling. Han har havt en Fø- 
lelse af, at den havde lagt et Baand paa denne, — at det havde 
hevnet sig paa ham i hans Digtning, at han begyndte sin Bane 
som en saa ubønhørlig streng Dommer over andres Arbeider. 
Der kan vist heller ikke være nogen Tvivl om, at han har havt 
god Grund til at opfatte Forholdet saaledes. Der kan ikke være 
Tvivl om, at han under sin senere poetiske Produktion altfor 
meget har tænkt paa de Fordringer, han selv engang havde op- 
stillet som Kritiker, — at han altfor meget har tænkt paa det 
kritiske Modsætningsforhold, hvori han havde stillet sig til den 
Wergeland'ske Digtning. Han har følt sig bundet ved de «Regler 
for Skjønhed og sund Tænknings, i hvis Navn han havde brudt 
Staven over sin store Modstander, og været saa ængstelig for selv 
at komme til at synde mod disse Regler, at han ikke har turdet 
slippe sig rigtig løs. Han har i Reglernes Navn lemlæstet Livet 
eller stængt af for det. Han har, for at blive tro mod sit kritiske 
Program, lagt saa ensidig an paa at være, hvad Wergeland ikke 
var: korrekt og koncis, at der er kommet noget stivt og stramt 
uniformeret, noget ufriskt og tvunget over hans Stil. Der staar 
stundom slig Kulde af al denne Korrekthed, alt dette regelret og 
symmetrisk tilskaarne, at man formelig kommer til at længes ef- 
ter en Feil og har en Følelse af, at man vilde hilse en saadan 
med Glæde som et Livets Tegn. 

Men dette er bare den ene Side af Sagen. Om der er Grund 
til at tro, at den store Strid i visse Henseender har øvet en uhel- 
dig Indflydelse paa hans senere Digtning, er det neppe mindre 
vist, at den har virket med til at give denne Digtning noget af 
det, som i vore Øine udgjør dens rette Styrke og særegne Fortrin. 
Han har etsteds omtalt, hvorledes han i sin Ungdom, d. v. s. 
forud for Striden, « kunde skrive Vers med en i Sandhed strøm- 
mende Produktion)). Efter hvad vi kjender af disse hans Ung- 
domsdigte, og efter hvad vi maa slutte af alt, hvad vi ved om 
hans Anlæg og Personlighed, maa det synes indlysende, at det 
var et Held for ham, at han kom bort og saa snart som muligt 
bort fra dette. En strømmende Produktion svarede til Werge- 
lands, men aldeles ikke til Welhavens Ingenium; hvad der for 
Wergeland, — den spontane, enthusiastiske Natur — , var en nød- 
vendig Kraftudfoldelse, vilde for Welhaven, med hans mere årti- 

stiske end egentlig poetisk-skabende Anlæg, have været den rene 
Fortabelse; han vilde ad den Vei være blevet, ikke en virkelig 
Digter, men en færdig Versemager. Wergeland havde gjennem sin 
frodige Fantasi og ifølge sin helt udadvendte Åandsretning et 
overvældende rigt Stof at begynde med; Welhaven, hos hvem 
Refleksionen var den dominerende Evne, begyndte saa at sige med 
to tomme Hænder; han havde, ifølge sit eget Vidnesbyrd, ccikke 
egentlig noget at sige», dengang han skrev Digte «med en i Sand- 
hed strømmende Produktion»; først «en dybere indre Erfaring 
og den modnede Selvbevidsthed« gav ham et virkelig poetisk 
Indhold tilligemed «Synet for hans Anlægs Grænser og for dets 
rette Udviklingsformer«. I denne Henseende har Striden med 
Wei^eland kunnet være ham til saa stor Hjælp, at den blev det 
egentlige Gjennembrud for hans poetiske Evne. Den virkede til 
at give ham den indre Erfaring, over hvilken han byggede sin 
Digtning; den virkede til at klargjøre for ham de Grænser, inden- 
for hvilke han alene kunde føle sig hjemme som Digter. 
Ved den blev han drevet sterkt tilbage paa sig selv, — altfor 
sterkt, kan man vel sige; men dette var dog i Hovedsagen for 
ham den rette Vei: han maatte søge indover, altid længere ind- 
over for at finde det Omraade, som passede bedst for hans poeti- 
ske Evne. Det æsthetiske Program, han udviklede under Striden, 
maa synes helt forfeilet, naar det bringes i Anvendelse paa 
Wergeland, og det har vel ogsaa virket til at drage altfor knappe 
og skarpt markerede Grænser for hans egen poetiske Produktion; 
men for en Digterbegavelse af en saadan Art som hans kunde 
der dog ligge en nyttig Forberedelse deri, at han begyndte med 
Kritik og Theoretisering. Naar han blev Digter, var det dog først 
og fremst hans kunstneriske Anlæg, som derigjennem kom til Ud- 
foldelse. Den langsomme Overveielse og omhyggelig kunstneriske 
Udformning af Emnet, som vilde have slukket Ilden hos mere 
spontane Digternaturer, tændte den just hos ham. Den 
Digtning, hvori hans poetiske Evne klarest skulde kunne aaben- 
bare sig, maatte derfor just være en saadan, som han har skil- 
dret den i disse Linjer: 

ffAf Sprogets strenge Bygning, 
af Tankeformers Baand 
stiger en frigjort Tanicc, 
og den er Digtets Aand»; 

den maatte være en Frugt af, hvad han har kaldt upoetisk Tænk- 
ning« eller af «en eiendommelig, af fantasirige Stemninger baaren 
og betinget Tænkning«. Talen om en »vedvarende Henrykkelse 
og Indskydelse«, hvorunder Digteren frembringer sit Verk, var i 
hans Øine bare «Udtryk for en forældet, hykkelsk Fraseologi«; 

Begeistringen var, ifølge hans Opfatning, «en Kime, som har sen 
Vækst»; Øieblikkets Inspiration, det umiddelbare Indtryk virker 
beaandende, befrugtende; ved denne Beaandeise bliver Emnet 
grebet; men derefter maa det synke ned i Digterens Sjæl som i 
en Frugtbund og hvile og modnes der som Sæden i Jorden; Dig- 
teren maa være kommet til Ro og staa fri og Qern ligeoverfor, 
hvad han har følt for at kunne skildre det; jo sterkere det umid- 
delbare Indtr>'k har været, des mere nødvendigt er det, at det 
gjennemgaar en «luttrende Tankeproces«, og Begeistringen viser 
just sin poetiske Ægthed derved, at den holder ud i denne Pro- 
ces, indtil Emnet er helt gjennemtrængt og behersket i alle sine 
enkelte Dele af en klar, ordnende Tanke. Han havde Uret, endog 
forfærdelig megen Uret, naar han vilde have alt dette opfattet 
som almengyldige Regler, og naar han ud derfra fældte en For- 
dømmelsesdom over den Wergeland'ske Poesi; men det var en 
^ rigtig og træffende Karakteristik af Arbeidsvilkaarene for den 
Digtertype, som han selv ifølge Anlæg og Opdragelse maatte si- 
ges afgjort at tilhøre, og det maatte jo i væsentlige Henseender 
være til Fremme af hans Udvikling, at han gjennem Striden blev 
sig disse Vilkaar saa tidligt og saa klart bevidst. Han har vist- 
nok ved sin senere poetiske Produktion altfor meget havt for 
Tanken det kritiske Modsætningsforhold, hvori han havde stillet 
sig til Wergeland. Han er derved bleven bragt til at paalægge sig en 
endnu snævrere Begrænsning end den, hans Evner krævede. Men 
hvad hans Digtning har tabt i Omfang og Rigdom, har den vun- 
det i Fasthed og Inderlighed. Den vilde maaske, om ikke den 
store Strid havde gaaet forud, være blevet mindre knap, mindre 
ensformig; men saa har til Vederlag Striden vistnok havt sin Del i, 
at hans Forfatterpersonlighed har faaet en saa mandig, sterkt ud- 
præget Karakter, og at der blandt hans Digte findes enkelte, om 
hvilke det med Sandhed har kunnet siges, at de «sænker sig ned 
paa Dybderne af vor Sjæl».* 

Inden Welhavens poetiske Produktion er det især de til det 
lyrisk-episke Genre hørende Digte, — Romanzerne, — som har 
vundet Popularitet, og som maaske ogsaa har havt størst direkte 
Betydning for vor senere literære Udvikling. Vi finder da ogsaa 
i disse Romanzer de ypperste Prøver paa hans formelle Kunst, 
hans Evne til fyndig og plastisk Gjengivelse af et enkelt Optrin. 
Men for at lære at kjende det dybeste og eiendommeligste i hans 
Væsen og Begavelse maa man gaa til hans lyriske Digtning i Or- 
dets snævrere Forstand, Han er som Digter først og fremst Ly- 
riker. Deri stemmer han overens med Wergeland, og tillige deri, 
at Naturen spiller en saa fremtrædende Rolle i hans Lyrik. Men 

» Lechen, /. c, S. 80. 

just her, — just paa Naturskildringens Omraade træder allerkla- 
rest frem det grundmodsatte i deres poetiske Begavelse og Opfat- 
ning af Poesiens Væsen. 

For Welhaven var Naturen først og fremst symbolsk, afspei- 
lende hans eget indre Liv. I sig selv synes den at have været 
for ham uden Liv elieruden Aand; den maatte ((beaandes» for at 
afgive et poetisk brugbart Stof, og beaandet blev den ved at op- 
fattes som Udtryk for en Stemning eller for Mindet om en Stem- 
ning. Hans Naturskildringer er, som det er bleven sagt, «Stem- 
ninger udfoldet i Rummet».^ Hans Forhold til Naturen var som 
hans Forhold til Musiken, — han hørte til dem, «som i Musiken 
mere nyder de ved Tonerne vakte Følelser og Tanker end To- 
nerne selv». Landskabet stiger hos ham, som Mindet, <(frem fra 
sin Taagekyst». Han skildrer det først, naar det er kommet paa 
lang Afstand, saa de enkelte Træk flyder sammen og derved 
kommer til at danne et helt, samlet Billede. Hans Naturskildrin- 
ger er derfor lidet nuancerede, temmelig blege i Farven; der er 
noget abstrakt-almindeligt ved dem; han har ikke havt Plads for 
mange Species af Dyre- eller Planteriget: det er næsten altid 
•Droslen)), som synger eller bygger Rede, Birken eller « Fyrren », 
i hvis Grene det suser, Roser eller Liljer, som dufter, o. s. v. 
Dette maatte jo ogsaa, fra hans Synspunkt, fremstille sig som det 
ene Rette. Det var ham alene om Totalvirkningen at giøre; der- 
for maatte intet Træk tages med, som kunde tænkes at forstyrre 
denne eller bortlede Opmerksomheden fra den. Det vidnede i 
hans Tanke bare om Afmagt og Aandløshed, naar Digteren for- 
dybede sig i Detailler eller tog Smaatingene med, og han henviste 
i en Afhandling fra sin seneste Forfatterperiode til Støtte for 
denne Opfatning til det 18de Aarhundredes naturbeskrivende Digt- 
ning, som har ((forsøgt at rivalisere med selve Naturen i Pragt og 
Rigdom » og ved denne Ophobning af Enkeltheder bare har op- 
naaet at forstyrre den samlede Virkning og givet Inventarielister 
istedetfor Billeder. 

Han har ikke i denne Sammenhæng nævnt Wergelands Natur- 
skildring og vel neppe heller tænkt paa den. lalfald gaar den 
aldeles Ram forbi. Man kan vel sige om den, at den har forsøgt 
at rivalisere med selve Naturen i Pragt og Rigdom; men det 
vilde være ret og slet en Taabelighed at paastaa, at denne Over- 
flod hos Wergeland skulde være Vidnesbyrd om Afmagt, eller at 
han ved sin Ophobning af Enkeltheder skulde have givet Inven- 
tarielister istedetfor virkelige Billeder. Den W^ergeland'ske Natur- 
skildring skiller sig bestemt ud baade fra den Welhaven*ske og 
fra Oplysningstidens naturbeskrivende Digtning og fremgaar af et 

' Løchen, /. c, S. 437. 

fra begge disse helt forskjelligt Grundsyn. Welhaven ser (som de 
romantiske Digtere i Almindelighed) i Naturen et Speil for sine 
Stemninger; Oplysningstidens Naturslpldrer befolker den med Na- 
jader og Drj'ader eller har for Øie det lærerige eller nyttige ved 
Naturgjenstandene. Om begge gjælder det altsaa, at de lægger ind 
i Naturen et Liv, som ikke er dens eget For Wergelands Syn 
har det derimod fremstillet sig helt belivet og besjælet, levende 
helt sit eget Liv. Fra dette Synspunkt er intet smaat eller over- 
flødigt; den enkelte Naturgjenstand opfattes ikke blot som Træk 
i det hele Billede; den har i sig selv et uendeligt Værd som alt 
Levende. I Wergelands Naturskildringer raader derfor ofte en 
stor Mangfoldighed; de enkelte Træk hober sig op, saa man faar 
et Indtryk som af en tropisk Vegetation; men Mangfoldigheden hin- 
drer ikke, at der opnaaes en stor Total virkning; Billedet faar En- 
hed, ikke derigjennem, at Enkelthederne flyder sammen og af- 
giver sit særegne Liv til det Hele, men derigjennem, at det samme 
Liv gjennemstrømmer alt, fra det Største til det Mindste. \Verge- 
land behøver, fra sit Synspunkt, ikke at have Naturbilledet 
paa Afstand for at finde det poetisk brugbart; han inspireres af 
det umiddelbare Indtryk og digter paa det, stundom med en 
Magt og Anskuelighed, som ingen Refleksion, ingen Erindringens 
Kunst naar op, til. 

For Wergeland har Naturen staaet som det fødende, vordende, 
det altid spirende, rastløs-arbeidende Liv, — det samme, som fort* 
sætter sig i Mennesket og vil fortsætte sig videre. I W^elhavens 
Betragtning er den noget afsluttet, noget hvilende; den har en 
Fred som Kirkegaardens. Wergeland ser i sine Naturskildringer 
som i sin øvrige Digtning bestandig frem, Welhaven ser tilbage. 
Den Stemning, hvori Synet af Naturen hensætter Wei^eland, er 
jublende Glæde, Henrykkelse, tilbedende Beskuelse af de Mirakler, 
som daglig foregaar for vore Øine, uden at vi pleier lægge Merke 
til dem. Han omfavner det gamle Træ «med en Sønnesønssøns 
Ærbødighed for sin Oldefader)); hans «Sjæl slaar sine Vinger 
sammen og knæler som i et tilhyllet Kapeb foran det «Vidunder», 
at en Rosenknop er sprunget ud; han «behøver bare et Glimt af 
Solen for at briste i Latter af en Glæde, han ikke kan forklare 
sig)), og «læser Henrykkelser paa Gentifoliens, den Vaargaves, hun- 
drede Blade)). Welhaven glæder sig ogsaa i Naturen; men over 
hans Glæde er der altid noget dæmpet ; det er som en Refleks af 
Lyset istedetfor Lyset selv; han søger Lindring for sin Sorg i 
Naturen, men bringer det bare saa vidt, at Sorgen formildes til 
Vemod. 

Der er Enhed og Sammenhæng mellem, hvad vi kalder det 
indre og det ydre Liv, men ogsaa en Modsætning. Wergeland 

har mest Øie for Enheden, Welhaven for Modsætningen. Naar 
Welhaven gjør Udflugter i den frie Natur, er det stadig for at 
vende tilbage til sig selv og trænge dybere ind i Sjælens indre 
Liv. Han søger og finder Styrke og Opreisning i denne Fordy- 
belse i sig selv under Modgangen og i den Ensomhed, hvori han 
følte sig hensat i den sidste Periode af sit Liv; hans Livsopfat- 
ning bliver ikke menneskefiendsk og bitter-pessimistisk; men tung- 
sindig er den og bliver den i stadig stigende Grad, eftersom han 
kommer længere ud i Livet, — tungsindig og tilbøielig til at se 
tilbage til det svundne som til en lys Høide, hvorfra det har baaret 
og fremdeles bærer nedover. Han har mest Øie for Skyggesiderne 
ved Samtidens Aand, hjemme i Norge og ude i den store Verden, 
og bliver først rigtig veltalende, naar han dvæler ved dem. I hans 
Ungdom vakte Synet af disse Skyggesider hans Kamplyst; efter- 
som han bliver ældre, bliver den Stemning, hvori han hensættes 
ved at iagttage «Nuets kloge Slægt» med sin ydre Travlhed og 
indre Tomhed, med «sine hemmelige Angsters Vægt» og sine ((na- 
gende Tvivl)», mere og mere en uvirksom Resignation; han vil ikke 
fortvivle, men han vil lade sig nøie med at være ((fri og from i 
sine Tankers Rige)». "Wergelands Livs- og Verdensopfatning der- 
imod bliver sig selv lig fra først til sidst; han er en ligesaa stor 
Optimist i Ensomheden og under Miskjendelsen, som da han stod 
omgivet af en troende Tilhængerskare, og lige ind i sin Døds- 
stund ligesaa travlt optaget af alskens Planer og Projekter til 
Fremme af Oplysningen og Samfundsvellet som i sin første Ung- 
doms brusende Gjæringstid. Welhaven finder, eftersom han bliver 
ældre, mere og mere Alderdommens og Træthedens Merker i 
den raadende Tidsaand. I hans Digt ccEn Monolog» heder det: 

«Da Jeg var ung og da min Røst 
blev som paa Foraarsskyer baaret, 
alt dengang var min Glæde daaret; 
thi da var Verdens Aarstid Høst. 
Og siden, — ja, hvor lidet blid 
er Tiden for en Sanger vorden. 
Men nu jeg kjender Dagens Orden, 
og véd, at det er Vintertid.« 

I Welhavens Øine er Verden gammel; i W^ergelands er den 
ung. I et af Digtene fra Wergelands sidste og værste Aar (((Følg 
Kaldet« — i ffJødinden« 1844) heder det: 

«Vng maa Verden endnu være. 
Slægtens Sagas lange Lære 
endnu kun dens Vuggesange 
og dens Barndoms Eventyr.« 

Wergelands Livs- og Verdensopfatning er saa helt igjennem 
lys og freidig, saa helt rettet udad, at man kanske vilde have 
være fristet til at tro, at der maatte være noget letkjøbt og over- 

fladisk ved den, saafremt den ikke saa herlig havde bestaaet den 
store Prøve paa hans langvarige, pinefulde Dødsleie. Men foran 
dette Dødsleie maa vi alle bøie os i dyb Ærbødighed og erkjende, 
at her om nogetsteds er det bedste og største af det, som karak- 
teriserer det gamle Norge, bleven fornyet i det unge. 



V. 

Wergeland, om hvis Fane Flerheden af det norske Publikum 
havde staaet samlet under Striden, blev efter denne, som nævnt, 
mere og mere en ensom Mand. Ved hans Dødsleie samledes atter 
de gamle Venner om ham, og Budskabet om hans Død synes for 
et Øieblik at have vakt det hele norske Publikum til et Slags Er- 
kjendelse eller Følelse af hans Storhed og Betydning som Na- 
tionens Ungdomsdigter. Men Udviklingen vedblev at gaa i en 
Retning, som førte mere og mere bort fra ham, baade hans Poesi 
og hans Politik. 

I de nærmeste Aar før og efter hans Død blev en rig, indtil 
da fordetmeste aldeles ukjendt Skat af gamle hos Folket levende 
Minder, — Sagn, Eventyr, Viser, Melodier o. s. v., — draget frem 
for Offentligheden. Herved banedes Vei for en national Digtning, 
svarende til det af Welhaven opstillede æsthetiske Program, — 
en norsk Romantik, lig den danske og tyske, men bygget paa et 
for Norge eiendommeligt Grundlag. Til Løsningen af denne Op- 
gave ydede Welhaven selv et vegtigt Bidrag, og en Række af 
yngre Forfattere blev hans Medarbeidere. Samtidig blev norsk 
Politik mere og mere udelukkende optaget af rent praktiske iste- 
detfor af principielle Spørgsmaal. Poesi og Politik skiltes som 
Følge heraf mere og mere skarpt fra hinanden, og man kom 
mere og mere bort fra den Sammenhæng mellem begge, som 
Wergeland havde repræsenteret saa vel i Theori og Praksis. Po- 
litiken blev mere og mere en Specialitet, som alene Fagmænd 
syslede med, istedetfor en almen Folkeinteresse, medens Poesien 
flyttede tiiskogs eller tilfjelds, saalangt som muligt bort fra Sam- 
tidens larmende Liv, og følgelig blev opfattet mere og mere en- 
sidigt som en skjøn Kunst, hvis Opgave ikke kan være at vække 
til Arbeide eller føre an paa Fremgangens Vei, men heller at 
dysse i Søvn eller skaffe en behagelig Tidsfordriv under Hvilen. 
Den enthusiastiske Fædrelandskjærlighed, de store Haab om Nor- 
ges Fremtid, som karakteriserede Norskhedsperioden (o: Tiden 
omkring 1830), afløstes efterhaanden af en helt modsat Stemning. 
Man blev, som det gjerne pleier gaa, overmaade nøgtern ovenpaa 
Rusen og følte sig mere oplagt til at dvæle ved Norges nærvæ- 
rende Lidenhed og Fattigdom end til at drømme om dets frem- 

tidige storhed. I Sammenhæng med denne Stemning vandt Skan- 
dinavismen Indgang hos den akademiske Ungdom. Ogsaa dette 
var en Seir for den af Welhaven repræsenterede, et Nederlag for 
den af Wergeland repræsenterede Aandsretning. Ifølge Wergelands 
Opfatning var Nationaliteten intet andet end en Kraft i den al- 
mene Udviklings Tjeneste; dens Væsen var Fremgang; at arbeide 
for Oplysning og politisk Frihed var i hans Tanke enstydigt med 
at arbeide for national Selvstændighed. Ud fra dette Synspunkt 
kunde han være enthusiastisk Norskhedsmand og enthusiastisk 
Kosmopolit, uden at føle nogen Modsigelse deri; men Skandinavist 
kunde han ikke blive. Han vilde, at Norge skulde staa i den 
livligst mulige aandige Forbindelse med alle Verdens Folk, af 
hvilke noget kunde læres, men lagde ikke nogen særlig Vegt paa 
F'orbindelsen med Danmark, hvorom han endog mente, at Norge 
havde faaet mere end nok af den, og at den snarere maatte virke 
til at føre bagover end fremover. Derimod svarede Skandinav- 
ismen aldeles til Welhavens nationale Syn. For ham var det Væ- 
sentlige i Nationaliteten ikke den fremadskridende Bevægelse, men 
den engang vundne indre Sammenhæng, ikke Uroen, men Har- 
monien. Han var opdraget i Forkj ærlighed for det danske Væsen, 
og Skandinavismen havde i Norge just sin Styrke deri, at den 
var Gjenoplivelse af de gamle, dybt rodfæstede Sympathier for 
det fordums «Tvillingrige)), hvem Norskhedsbevægelsens Bølger 
havde for en Tid overskyllet, men ikke tilintetgjort. Han var Ro- 
mantiker ifølge sit æsthetiske Program, og Skandinavismen kunde 
kaldes et Slags politisk Romantik, idet den byggede paa det op- 
rindelige (forhistoriske) Fællesskab mellem de nordiske Folk og 
fremhævede de stillestaaende Elementer i disse Folks Nationalitet 
paa Bekostning af de fremadskridende. Han optraadte da ogsaa 
fra første Færd som en af den skandinaviske Bevægelses varmeste 
Talsmænd og vandt som saadan megen Popularitet og Indflydelse 
hos den akademiske Ungdom. 

Der kom saaledes en Tid, da Welhaven indtog i flere Hense- 
ender en afgjort Fører- og Forgrundsstilling inden det norske 
Aandsliv. Imedens syntes det at blive mere og mere stille om 
Wergelands Navn. Han kunde vel ikke blive glemt; hans «Stjerne- 
billede» vedblev vel at lyse ogsaa over den yngre Slegt «med alt 
sit rige Under», men det skeede ligesom stadig mere og mere fra 
det Fjerne; man vedblev vel i Regelen at se op til hans Digtning 
som til noget Stort og Mægtigt, men tillige som noget én Gang for 
alle afsluttet, — noget, som ikke kunde eller skulde fortsættes. 
Welhaven kunde siges at have stiftet Skole, ikke Wergeland. De 
fleste og mest fremragende af de yngre Forfattere (som Jørgen 
Moe, Asbjørnsen, A, Munch, Camilla Collett) sluttede sig mere eller 

mindre bestemt og bevidst til det af Welhaven opstillede æsthe- 
tiskc Program og blev paavirket af ham. Wergeland derimod 
fandt Beundrere, men ingen Disciple eller Efterlignere. Endog 
de af de yngre Forfattere, som tog hans Parti under Striden og 
i Samtiden regnedes for hans literære Drabanter, vogtede sig for- 
detmeste vel for at følge ham paa hans Digtnings Veie, i rigtig 
Erkjendelse af. at der behøvedes en mægtigere Fantasi end deres 
for ikke at bryde Halsen dér. 

I disse Forhold indtraadte imidlertid snart Forandringer, hvor- 
ved der skabtes et Milieu, som svarede bedre til Wergelands poe- 
tiske og politiske Program og var mere tilgjængeligt for Impulser 
af den fra ham udgaaede Aandsstrømning. 

Den skandinaviske Bevægelse tabte sin Magt over Sindene^ 
idet den vedblev at kredse rundt i de samme uklare, opstyltede 
Talemaader eller gled over i en svensk-norsk Helstatspolitik, som 
laante dens Navn, men fornegtcde dens Idé. Reaktionen mod 
Norskhedsperiodens nationale og politiske Reisning naaede sit 
Kulminationspunkt i den første Halvdel af 50-Aarene, under Ind- 
flydelse af de mange Nederlag, som Frihedens og Folkeselvstæn- 
dighedens Sag led rundt om i Europa i disse Aar. Henimod Slut- 
ten af 50-Aarene begyndte Strømmen at vende sig og atter at gaa 
fremover. Den italienske Krig 1859 var en Seir for Nationalitets- 
principet, og dermed indlededes en idethele vistnok lysere Pe- 
riode i europæisk Politik. Samtidig blev der sat Fart i norsk 
Politik ved den store Unionskrise, som havde sin ydre Foranled- 
ning i Statholdersagen. Man blev under denne Krise Vidne til, 
at indflydelsesrige norske Mænd og Presseorganer og selve den 
norske Regjering stillede sig til Tjeneste for et unionspolitisk 
Program, som var opstillet fra svensk Side og alene kunde synes 
akceptabelt fra svensk Synspunkt, medens det stred mod, hvad 
norsk Nationalære og norsk Nationalselvstændighed maatte fordre. 
Dette Syn virkede kraftigt til at vække af den politiske Sløvheds- 
tilstand, hvori den største Del af Publikum i lange Tider havde 
levet. Man følte, at det var nødvendigt, til Betryggelse mod de 
Farer, som aabenbarede sig heri, at Storihingets Magt og norsk 
demokratisk Selvstyre blev udvidet og befæstet. En Række ind- 
gribende Forfatningsreformer førtes saaledes frem paa Dagsor- 
denen. Man flk Partier istedetfor blotte Koterier og samledes om 
almene Principer eller Idéer, ikke bare om rent-praktiske Inter- 
esse-Spørgsmaal. Hvad Wergeland og hans politiske Forbunds- 
fælle Jonas Anton Hielm havde drømt om og arbeidet for uden 
at naa længere end til de første usikre Omrids, blev nu virkelig- 
gjort: — et stort, fast organiseret national-liberalt Parti, mægtigt 

nok til at tage Landets Skjæbne i sin Haand, — hvis Kjernetrop 
dannedes af Bønder, og hvis Program var Gjennem føreise af et 
parlamentarisk Regjeringssystera og af Norges Selvstændighedsret 
inden Unionen. Det politiske Liv bevægede sig atter, som i Norsk- 
hedsperioden, i sterke Bølgeslag; iPolitiken fik atter, som i Norsk- 
hedsperioden, en saadan Karakter og slige Formaal, at den kunde 
have Brug for et poetisk Medarbeiderskab, og at der fra den kunde 
udgaa Impulser til den nationale Digtning. 

Jevnsides med dette Omslag eller Gjennembrud paa det poli- 
tiske Omraade foregik et andet paa det literær-æsthetiske, idet 
Romantiken gled over i en mere og mere udpræget realistisk 
Retning. Ogsaa dette sidste virkede til at nærme de to Omraader 
til hinanden og fornye den levende Sammenhæng mellem begge, 
som Wergeland havde repræsenteret. Jo mere Poesien lægger 
an paa at give Virkelighedsskildring, des mindre vil den kunne 
slaa sig tiltaals med at opfatte det som sin Opgave, overensstem- 
mende med Welhavens æsthetiske Program, «at smykke Festen 
paa en Hviledag«, — des sterkere vil den, med Wergeland, føle 
sig kaldet til «cat deltage i Tidens Krav og paaskynde dens Idrætter 
og Flugts. Jo mere Virkelighedssansen kom til sin Ret i den 
raadende æsthetiske Smag, des kortere maatte, saa at sige, Veien 
blive til den Wergeland*ske Digtning, — des mere maatte man 
faa Øinene op for det naturfriske ved den og lære at sætte Pris 
derpaa, at den saa ofte gaar lige løs paa sin Gjenstand og gjen- 
giver de modtagne Indtryk med en slig umiddelbar Kraft og An- 
skuelighed uden at omsmelte og forflygtige dem til Refleksioner 
eller Stemninger. 

Idet den fremadskridende Udvikling hos vort Folk saaledes 
vekselvis har ført den ene eller den anden af de to Digtere frem 
i Forgrunden, har Modsætningen mellem de af dem repræsen- 
terede poetisk-æsthetiske og national-politiske Programmer gjort 
sig gj ældende i nye Former. Og det vil vedblive at gjentage sig 
ogsaa i Fremtiden. Denne Modsætning har jo sin inderste Grund 
i Poesiens og Nationalitetens almindelige Væsen og Udviklings- 
vilkaar. Den vil aldrig kunne blive helt udjevnet eller forsonet; 
det vil for den fremadskridende Udviklings Skyld være nødvendigt 
eller nyttigt, at den bryder frem paany Gang efter Gang og vækker 
Strid; men Opgaven maa jo være at faa den mere og mere for- 
sonet, at faa samlet saameget som muligt under ét Syn de mod- 
satte Sider af Poesiens og Nationalitetens Væsen, og den histo- 
riske Mening med enhver Strid om disse modsatte Sider maa jo 
være at virke til deres Forsoning, saa de begge, saavidt muligt, 
samtidig kan komme til sin Ret. 

Det er da ogsaa tydeligt nok, at den mellem Wergeland og Wel- 
haven førte og siden oftere fornyede Strid har bragt et stort Ud- 
bytte i denne Retning. Man føler fremdeles Modsætningen mellem 
dem som noget aktuelt; man stiller sig uvilkaarlig, naar man læser 
om dem eller af dem, paa den ene eller anden Side og sympathi- 
serer mere med den ene eller med den anden af de to Parter, 
eftersom man staar paa det ene eller det andet Standpunkt i 
æsthetisk og politisk Henseende. Men der er ikke længer Tale 
om noget Enten-EUer. Endog de, som føler sig sterkest tiltalt af 
Wergelands æsthetiske og national-politiske Syn og nærer den 
varmeste Beundring for det urkraftige og naturfriske i bans Digt- 
ning, har dog nuomstunder ogsaa Rum for en Anerkjendelse af 
Welhavens strenge Kunst og intense Stemningsfylde og det delvist 
berettigede i hans kritiske Protest. Og omvendt: endog de, som 
mest afgjort hylder Welhavens Opfatning af Poesiens Væsen og 
Opgave, falder dog ikke nu længer paa at negte W^ergelands 
overlegne Genialitet eller at br^'de Staven over hans Digtning, 
trods dens Genialitet, i de æsthetiske Reglers Navn. Man strides 
ikke længer om, enten Wergeland eller W^elhaven var national; 
man erkjender, at de var det begge, hver paa sin Vis, og at Spørgs- 
maalet om, hvem der var det i høiest Grad, maa besvares for- 
skjelligt, eftersom man har for Øie den ene eller den anden Side 
ved Nationalitetens Væsen. 

Og ligesom de to Digteres Navne har faaet en nogenlunde 
fredet Plads ved Siden af hinanden i det almene Omdømme, saa- 
ledes har ogsaa de af dem repræsenterede Aandsretninger, som i 
Norskhedsperioden traadte saa skarpt ud fra hinanden og længe 
vedblev at gaa som to vidt adskilte Strømme gjennem vor Literatur, 
tilsidst nærmet sig til hinanden og endog delvist flydt sammen i 
den senere Tids literære Produktion. Mellem de to Hovedmænd 
i den ved Realismen indledede nye Periode i vor Literatur, — 
Bjørnson og Ibsen, — raader en Modsætning, som i mangt minder 
om Modsætningen mellem Wergeland og Welhaven; men den er 
langtfra saa skarp og uformidlet som denne, udelukker ikke som 
denne ethvert Samarbeide og har ikke som denne delt Publikum 
i to fiendtlige Leire. Man kan hos dem begge Onde Spor af Paa- 
virkning baade fra Wergeland og fra Welhaven. Man kan sige 
om dem begge, at de har fortsat baade i det af Wergeland ind- 
ledede og det af Welhaven indledede Spor. Særlig har denne 
Forening eller Sammensmelten af de to engang saa skarpt adskilte 
Aandsretninger været repræsenteret af Bjørnson, uden Tvivl den 
nye Periodes rigeste Digterbegavelse og mest centrale Forfatter- 
personlighed. Han har været Wergelands Arvtager i en saa iøine- 

faldende Grad, at Alverden har maattet se og erkjende det: — 
Digterpolitiker og Digterprofet som Wergeland, rastløs optaget 
som Wergeland af sin folkevækkende og folkeopdragende Mission, 
utrættelig virksom som Agitator og Avisskriver for alskens store 
og smaa praktiske Formaal, — og paa samme Tid i sin Digtning 
en ofte saa fint beregnende og behersket Kunstner, saa fyndig 
og plastisk som neppe nogen anden. 



9 - San : Somlcde Verker. IV. 



J. s. WELHAVEN. 

Welhaven tilhører, som Navnet, der oprindelig har været skre- 
vet Wellhawen, synes at antyde, en fra England stammende Slegt; 
men til Norge er Familien kommen fra Tyskland. Hans Bedste- 
fader var, i Slutningen af forrige Aarhundrede, Lærer ved den da 
endnu eksisterende, tyske Skole, ved Bryggen eller Kontoret i 
Bergen. Dennes Søn, Johan Ernst W., studerede Theologi ved 
Kjøbenhavns Universitet og blev i 1808 Sogneprest til det Bergens 
nærmeste Omegn indbefattende Aarstad Prestegjæld. Han er- 
hvervede ikke blot som Prædikant et Navn, der endnu holdes i 
Agt og Ære af Bønderne i de vidtstrakte Kyststrækninger, der 
kan kaldes Bergens Opland, men har ogsaa sat sig et mere 
varigt Eftermæle. Som Prest ved St. Jørgens Hospital for Spe- 
dalske viste han overordentlig Iver for at forbedre disse Ulykke- 
liges Kaar og udgav et lidet Skrift om Spedalskheden, som i nyere 
Verker over denne Sygdom er blevet omtalt med megen Aner- 
kjendelse. Han giftede sig i 1805 med Else Margrete Cammer- 
meyer, en kjødelig Kusine af den bekjendte Forfatter Peter An- 
dreas Heiberg. 

Af dette Ægteskab er Johan Sebastian Welhaven det ældste 
Barn; han fødtes den 20de December 1807 i Bergen, hvor Fade- 
ren havde sin Bopæl Bergen var dengang, saavel med Hensyn 
til Folkemængde som i enhver anden Henseende, Norges første 
By. Den var endnu, som i Holbergs Dage, en Noahs Ark, i hvil- 
ken allehaande Nationer var repræsenterede, og i hvilken en for- 
svunden Tidsalders Klædedragter og Skikke holdt tapper Stand, 
ved Siden af de nye Moder. Handelsrørelsen var neppe mindre 
sterk, end den er nuomstunder, og Livet paa Gaderne, som endnu 
kan være broget nok, frembød dengang, under et slapt Politi, en 
langt større Mangfoldighed af Scener og Figurer. Skjønt en 
egte Handelsstad, var Bergen dog den af Norges Byer, i hvilken 
der paa hin Tid snarest kunde være Tale om et Slags literært 
eller høiere aandcligt Liv. Her udgaves flere Blade og fandtes 
flere Bibliotheker, her oprettedes i Slutningen af forrige Aarhun- 
drede et musikalsk og et dramatisk Selskab, hvilket sidste i Aaret 

1800 lod opføre et Theater, hvor der senere hyppigt gaves Fore- 
stillinger af Selskabets Medlemmer. At disse maa have vidnet 
fordelagtigt om den Bergenserne, som det synes, medfødte sceni- 
ske Begavelse, kan blandt andet sees af de sterke Lovord, hvor- 
med Leopold V. Buch omtaler dem i sin bekjendte Reisebeskri- 
velse over Skandinavien. — Flere udmerkede Mænd, som tilbragte 
den bedste Del af deres Liv i Bergen, havde bidraget til at vække 
og nære saadanne Interesser midt i det travle Forretningsliv. 
Claus Fasting, en af de fmest dannede Aander, som den dansk- 
norske Literatur har at opvise, udgav her sine Provinsialblade 
og sine Provinsialsamlinger. Nordal Brun tilbragte fyrgetyve Aar 
af sit Liv i Bergen, først som Sogneprest til Korskirken, senere 
som Biskop, og udøvede ved sin mægtige Veltalenhed en Indfly- 
delse, som ingen anden har besiddet, hverken før eller siden. 
Lyder Sagen, hvis Skrifter af poetisk og pædagogisk Indhold ind- 
tager en hæderlig Plads i den unge norske Literatur, var Over- 
lærer ved Kathedralskolen. Denne sidste skylder Welhaven me- 
get. Han var ingen stor Poet, men en Mand med Aand og Dan- 
nelse og en ypperlig Lærer, hvis uudtømmelige Lune gav Discip- 
lene rigelig Erstatning for de øvrige Læreres aandløse og kjed- 
sommelige Foredrag. Han blev snart opmerksom paa Welhaven, 
som i en Alder af tolv Aar var bleven indsat paa Skolen, tog sig 
specielt af ham, laante ham Bøger, veiledede ham, saasnart han 
havde opdaget hos ham en Stræben, der gik ud over det sedvan- 
lige. Welhaven begyndte allerede i Skoledagene at sysle med 
Kunst og Literatur, saavidt de indskrænkede Midler, der stod til 
hans Raadighed, tillod ham det. Han viste meget Anlæg for Teg- 
ning og tænkte engang paa at blive Maler; men Faderen, som 
var Prest med Liv og Sjæl, havde bestemt ham for det theologi- 
ske Studium, og han maatte føie sig derefter. I 1825 blev han 
dimitteret fra Skolen og kom samme Aar til Christiania, hvor 
han tog Examen Artium og to Aar senere Anden-Eksamen. En 
Tidlang studerede han nu Theologi, men dette Studium interesse- 
rede ham kun lidet, og da hans Fader imidlertid i 1828 var død, 
opgav han det ganske. Allerede paa Skolen havde han valgt sin 
egen Vei, og han fulgte nu denne trøstigt, uden at lade sig skræmme 
af de Vanskeligheder, som han maatte vide den omgivet af. Han 
fandt et tarveligt Udkomme ved at give Informationer og an- 
vendte al den Tid, som blev ham levnet, til literære Studier. En 
sund, kraftig og uforfalsket Natur, en skarp kritisk Sans, beva- 
rede ham for den altfor tidlige Produktion, hvori saamangen be- 
gavet Aand har udtømt sine Evner, førend den endnu har op- 
naaet den rette Spirekraft. Han studerede flittigt, men han pro- 
ducerede intet, og han optraadte derfor ogsaa med en hos en ung 

Mand overraskende Modenhed og Sikkerhed i den literære Kamp, 
hvori han snart blev inddraget, og som har havt en afgjørende 
Betydning, ikke blot for ham selv, men for Norges hele nationale 
og literære Udvikling. 

Til Forstaaelsen af denne Kamp vil det være nødvendigt at 
minde om, under hvilke Forhold og Betingelser de første Spirer 
til en selvstændig norsk Literatur i hin Tid blev nedlagte. — Før 
1814 havde Kjøbenhavn været Nationens aandelige Cent ram, det 
Sted, hvortil dens literære Traditioner, ja saa at sige enhver Yt- 
ring af dens udenfor de daglige Forretningers Sfære gaaende Liv 
var knyttet. Ved Foreningens Opløsning beholdt Danmark Ho- 
vedstaden og med Hovedstaden den hele Arv fra den foregaaende 
Literaturepoche, i hvilken norske og danske Forfattere havde 
samvirket, medens i Norge Adskillelsen fra Broderlandet og den 
store politiske Omveltning medførte et fuldstændigt Brud med 
den gamle Tid, saavel hvad det Gode som det Slette angaar, med 
den literære Smags ikke mindre end den politiske Underdanig- 
heds Traditioner. Her skulde saaledes bygges Grund fra Grun- 
den af, og det under lidet gunstige Betingelser, med faa og spredte 
Kræfter. I Kjøbenhavn havde alle literære Talenter for begge 
Riger virket samlet og fundet et stort Publikum og en ryddet 
Grund for deres Udvikling. Men, da Norge blev henvist til sig 
selv, viste det sig, at den største Hindring for dets Fremadskriden 
i andre Retninger end den politiske og de materielle laa deri, at 
det savnede et naturligt Centrun, en By, som kunde være Hoved- 
stad i andet end Navnet. Bergen, som i andre Henseender havde 
været bedst skikket hertil, laa i en Afkrog af Landet. Kristiania 
var dengang endnu en liden By, neppe mere end Femteparten 
saa stor, som den nu er, og syntes ikke at have andre Betingelser 
for at være Rigets Hovedstad end en yderst fordelagtig Beliggen- 
hed, der lovede en rig Fremtid. Universitetet talte blandt sine 
Lærere flere fremragende Mænd; men det var ganske ungt, og 
Aanden blandt Studenterne temmelig raa og ustyrlig, som det 
gjerne pleier at være Tilfældet i smaa Universitetsstæder, hvor 
der udenfor Fagstudierne ikke bydes dem Anledning til ædlere 
Adspredelser. Politiken og Udviklingen af Landets materielle 
Hjælpekilder optog alles Interesser og havde Anvendelse for en- 
hver fremragende Dygtighed. Det læsende Publikum var ringe, 
og Pressen, der udelukkende beskjæftigede sig med Politik eller 
praktiske Gjenstande, endnu ganske i sin Barndom. Hvor lidet 
Betingelserne for et selvstændigt Literaturliv var udviklede, kan 
maaske bedst sees deraf, at den af Oehlenschlåger fuldbragte 
Revolution i Danmarks literære Verden ikke synes at have ud- 
øvet nogensomhelst merkelig Indflydelse i Norge. Hvad der ud- 

kom der af saakaldt skjøn Literatur i de første Decennier efter 
1814 — for det meste Reminiscenser fra en ældre Tid, Drikkeviser 
og patriotiske Klubsange — viser intet Spor af den Friskhed, som 
man skulde vente maatte gjennemstrømme en politisk gjenfødt 
Nation. Og, hvad der var det værste, Publikum følte ingensom- 
helst Trang til noget bedre; der herskede tvertimod en borneret 
Selvgodhed, som syntes at sperre enhver Udsigt til Fremgang. 
Folket havde Grund til at være stolt af sine politiske Erhvervel- 
ser, og dermed lod man sig for det første nøle. Den høistemte 
Patriotisme, som havde frelst Landet af saa store Farer, frem- 
traadte under Formen af en raa Foragt for alt fremmed. Man 
bedøvede sig med patriotisk Ordskvalder og ansaa det for høifor- 
rædersk at tvivle om alle Tilstandes størst mulige Fortræffelighed 
i det frie Norge. I Kristiania selv raadedc endnu i fuldeste Maade 
Provinsbyens Smaahedsaand; man beskjæftigede sig ivrigt med 
Politik; men ogsaa i Politiken merkedes Savnet af lutrende Ele- 
menter, hvorved den mere og mere blev en Tumleplads for al- 
skens Rabulisteri og Styverfængeri. Under disse Forhold begyndte 
Henrik Wergeland, henimod Aaret 1830, sin poetiske Virksomhed, 
og med ham kan ogsaa i en vis Forstand den nyere norske Na- 
tionalliteratur siges at være aabnet. Af de ældre Poeter var der 
nogle, som Claus Frimann, Jonas Rein, Zetlitz, hvis literære Virk- 
somhed, skjønt den strækker sig udover 1814, i Virkeligheden 
ganske tilhører Fællesliteraturen ; de øvrige var ikke, eller vilde 
ikke være, andet end poetiske Dilettanter; de skrev for at af- 
hjælpe det øieblikkelige Behov af patriotiske Sange og Klubviser, 
men de betragtede den literære Syssel som en Bisag og et Fri- 
timearbelde. Wergeland derimod tilhørte det nye Norge, og han 
var, hvad man nu end vil sige om ham forresten, en virkelig 
Digter og intet andet. Han var omtrent af samme Alder som 
Welhaven og blev Student i det samme Aar. Han besad en over- 
ordentlig kraftig og livlig Aand; men hans Smag var raa, hans 
Idéer uklare og overspændte, og han nærede en Tillid til sit Geni, 
som bragte ham til at forsømme sin Udvikling. Efter unge Men- 
neskers Sedvane forsøgte han sine Kræfter paa de største Opga- 
ver. Allerede i sine første Studenteraar offentliggjorde han, for- 
uden et Par Digtsamlinger, et kolossalt poetisk Arbeide, som han 
betitlede »Skabelsen, Mennesket og Messias)). Disse Verker har 
været mere omtalte end læste, og de besidder i Virkeligheden 
ingen Egenskaber, der kan skaffe dem Indgang hos nogen Klasse 
af Læsere. De er umodne Ungdomsarbeider, i hvilke Mangelen 
paa Evne til at beherske Sproget og til at udtrykke sine Tanker 
klart er s^'nlig i enhver Linje, og i hvilke de enkelte Glimt af 
poetisk Talent møisommeligt maa opsøges i et Kaos af urimelige 



134 Portrætter og Essays 

Billeder ofi Ordforderier, som alene ved deres Uforstaaelighed 
kunde komme til at gjælde for dybsindige. Mange af Wergelands 
senere Arbeider har paa en uomtvistelig Maade vist, at han be- 
sad en digterisk Begavelse af første Rang. Men blandt hans før- 
ste poetiske Frembringelser er der adskillige, som man vil kunne 
gjennemlæse uden at faa Indtryk af andet, end en selv i umodne 
Ungdomsarbeider sjelden Foragt for sund Sans og godt Sprog. 
Det maa synes forunderligt, naar man erindrer, hvor enige Nord- 
mændene engang havde været i at bekjæmpe det uforstaaelige 
Serafsprog og de hastemte Toner hos Ewald og hans Skole, at 
Wergelands « Mennesket og Messias« og hans Oder, som i høit- 
travende Uforstaaelighed neppe giver noget Ewaldsk synderligt 
efter, nu — neppe mere end en Menneskealder senere — hos dem 
skulde finde mange Beundrere og for Alvor blive betragtet som 
Udgangspunkt for en ny Literatur. Men Traditionerne fra det 
Norske Selskabs Tider bevaredes endnu kun af nogle gamle Mænd 
i en eller anden Afkrog af Landet, og den patriotiske Svulst 
havde gjort Folket mere modtageligt for den poetiske, end det 
før havde været. Wergeland saa sig snart omgiven af en Skare 
Tilhængere, som beundrede, hvad de ikke forstod, og som med 
den Ukyndigheden egne Fanatisme var rede til at bevise «med 
Kaarde eller tørre Hug», at Wergeland var den største af alle 
Digtere og «Skabelsen, Mennesket og Messias« det største af alle 
Mesterverker. 

I en Literatur, som endnu var i sin Tilbliven, gjaldt det at 
bruge skarpe Vaaben mod enhver saadan udskeiende Retning, og 
Welhaven, som med sine Barndomserindringer fra et Hjem, hvor 
Claus Fasting, Nordal Brun, Jonas Rein, Lyder Sagen, havde holdt 
den literære Tradition oppe, og ved sin egen Aands- og Smags- 
retning stod den ældre norske Digterskole nær, der havde kjæm- 
pet for den sunde Sans mod forskruede Klopstockianere, maatte 
føle sig særligt opfordret til at optræde mod dette nye, i sit 
inderste Væsen unationale Bardevæsen. Wcrgeland og Welhaven 
var Artiumskamerater og omgikkes i Begyndelsen som Venner; 
men de var af en saa yderst forskjellig Natur, at det ikke kunde 
andet end komme til personlige Rivninger mellem dem. Den ene 
var ligesaa kritisk og reflekteret, som den anden var umiddelbar 
og naiv. Welhaven følte sig frastødt af det patriotiske Stylte- 
gjængcri, medens Wergeland lod sig begeistre deraf. Welhaven 
afholdt sig fra Deltagelse i Studenternes vilde Drikkelag og stod 
paa en Maade alene med sine Fordringer og Savn ; han erkjendte 
midt under den almindelige Tilfredshed, at Hovedsagen endnu 
ikke var opnaaet, at de nationale Bestræbelser endnu ikke havde 
nogen grundfæstet aandelig Magt at støtte sig til og derfor nød- 

vendigvis maatte ende i Karrikatur eller tomt Bulder. Wergeland 
derimod var en god, man kan sige en altfor god Kamerat, og 
styrtede sig, uden at se til høire eller venstre, midt i den grum- 
sede Strøm, hvori Hovedstads- og Studenterlivet paa hin Tid be- 
vægede sig. Striden mellem dem begyndte i Studentersamfundet, 
som havde et Slags Versprotokol, i hvilken man lod indføre løst 
og fast under Samfundets selskabelige Sammenkomster. De to 
Modstandere bombarderede hinanden her med Epigrammer, 
blandt hvilke flere, og navnlig Welhavens, som i denne Strid 
ubetinget gik af med Seiren, er meget vittige. Ved et Tilfælde kom 
disse for en snæver Kreds bestemte Produkter til at blive offent- 
liggjorte i en af Provinsaviserne, og Epigrammerne cirkulerede 
snart over hele Landet. Striden var saaledes paa en Maade ind- 
draget for det store Publikums Domstol, og Welhaven blev der- 
ved foranlediget til at udgive et eget Skrift, betitlet ((Henrik 
Wergelands Digtekonst og Polemik» (1832). Han blottede her 
ubarmhjertigt, men med slaaende Styrke og sjelden Sprogkunst, 
de mange Skrøbeligheder i Wcrgelands store ((Epos», Urimelig- 
heden af hans himmelstormende Billedjagt og Tomheden af hans 
ofte som dybsindig beundrede Ordbram. Bogen vakte megen Op- 
sigt og fremkaldte blandt andet et i en yderst lidenskabelig Tone 
affattet Modskrift af Henrik Wergelands egen Fader, den som 
Eidsvoldsmand og Forfatter af det kronede Prisskrift om Norges 
Universitet ((Mnemosyne» bekjendte Provst Nikolai Wergeland. 
Studenterne delte sig i to Partier, det welhavenske og det werge- 
landske, som bekrigede hinanden med den største Forbitrelse og 
ikke altid indskrænkede sig til Brugen af aandelige Vaaben. 
Wergeland, som gjaldt for en god Patriot, efter den i hin Tid 
gjængse Bemerkelse af dette Ord, havde naturligvis den store 
Masse for sig; men til Welhaven sluttede sig næsten alle de ved 
Talent eller Kundskaber fremragende blandt den studerende Ung- 
dom. En ydre Foranledning gav omsider Stødet til en fuldstændig 
Spaltning af Studentersamfundet, i hvilket Kampen hidtil hoved- 
sagelig var bleven ført, idet de fleste af Welhavens Tilhængere 
meldte sig ud af det og oprettede et nyt Selskab, som fik 
Navn af Studenterforbundet, og som snart opnaaede en langt 
større Anseelse end det gamle ((Samfund». I Forbundets Stif- 
telse deltog, foruden Welhaven, nuværende Professor Schwei- 
gaard, Statsraad Birch-Reichenwald, Professor Munch, Regjerings- 
advokat Dunker, Høiesteretsassessor Motzfeldt, Statsraad Stang, 
Høiesteretsassessor Winter-Hjelm o. fl. Tre af disse var allerede 
paa denne Tid Universitetslærere, de øvrige bekjendte som de 
mest fremragende blandt Universitetets studerende Ungdom. Den 
Aand, som raadede i Forbundets Sammenkomster, var ikke blot 

en ganske anden end den, som raadede i Studentersamfundet, 
hvis vilde Drikkelag afskrækkede de ældre og mere alvorlige 
Akademici, men Forbundet var istand til at stille sig et høiere 
Formaal end at befordre den selskabelige Glæde, ved at begynde 
Udgivelsen af et literært og videnskabeligt Tidsskrift, som fik det 
betegnende Navn «Vidar», og som redigeredes ved en af Forbundet 
valgt Redaktion, i hvilken blandt andre Schweigaard, Munch, 
Welhaven og Stang deltog. Dette Tidsskrift — det første i sit 
Slags, som er udkommet i Norge — ophørte efter to Aars For- 
løb; men det nød en overordentlig Anseelse, som det har bevaret 
indtil vore Dage; det indeholder flere meget værdifulde viden- 
skabelige og kritiske Arbeider, og afgiver i det hele et talende 
Vidnesbyrd om, at denne Skare af unge Mennesker havde sluttet 
sig sammen i en alvorlig Tanke, og at de i Virkeligheden «kæm- 
pede for en Idé». Denne Idé var at danne en Modvegt mod det 
Pøbelregiraente, som raadede i Poesien og Literaturen, mod den 
bornerede Selvgodhed, som beskjermede Ukrudtet, men truede 
med at kvæle enhver god Spire indenfor sin kinesiske Mur — og 
derved at forberede en sund og for Nationen frugtbar literær 
Bestræbelse. 

Med Forbundets Stiftelse og med Udgivelsen af « Vidar* var 
Krigen erklæret, men den kom først til rigtigt Udbrud, da Wel- 
haven to Aar senere udgav sit satirisk-polemiske Digt « Norges 
Dæmring)). Dette Digt hører til det bedste, Welhaven har skrevet, 
og, man kan trygt tilføie, til det bedste, den dansk-norske Litera- 
tur har at opvise. Det er sprudlende vittigt, dets Vers overor- 
dentlig elegante, og det hæver sig paa enkelte Steder til en lyrisk 
Flugt, en Rigdom i Udtrykket og en slaaende Kraft i Billedet, 
som er sjelden i enhver Literatur, og som var og uden Tvivl 
endnu er uden Sidestykke i den norske. Men Digteren drog tU- 
felts mod en Fiende, som dengang var overmægtig i hans Fædre- 
land, og som der hørte Ungdommens hele Begeistring og uforfær- 
dede Mod til at binde an med. Neppe var «Dæmringen» ud- 
kommen, førend en i vor Lite raturkreds eksempelløs Storm af 
Forbitrelse brød løs. Kraftpatrioterne følte sig paa det dybeste 
saarede i deres Følelse og skyndte sig med at give Dæmringens 
bitre Satire den bedste Retfærdiggjørelse ved den raa og pøbel- 
agtige Maade, paa hvilken de gav deres Vrede Luft. Det regnede 
ned med Avisartikler og Brochurer, i hvilke Welhaven fremstil- 
ledes som en sort Forræder og hans Bog som det nedrigste, mest 
oprørende Skandskrift. Selv sindige Mænd ytrede den Mening, 
at han paa en vel hens^'nsløs Maade havde blottet sit Fædrelands 
Brøst, og det kan maaske indrømmes, at han førte Krigen mod 
den herskende Bornerthed og Selvgodhed med en Skarphed, som 

ikke er fri for Bitterhed, og en Kjækhed, som grænser nær til 
tirrende Overmod. Men der hørte en høi Grad af uforstandig 
Lidenskab til for at miskjende, at ((Norges Dæmring« er inspire- 
ret af en fra Hjertet kommende, patriotisk Indignation, og at den 
udtaler Sandheder, som maatte udtales, hvor lidet behagelige de 
end kunde være at høre. Welhaven havde Sindighed nok til at 
forholde sig ganske rolig under alle de nærgaaende Angreb, for 
hvilke han var Gjenstand. Stormen lagde sig efterhaanden, og 
efterhaanden er det blevet en almindelig Erkjendelse, at «Norges 
Dæmring« og den ved samme fremkaldte Strid har været en nød- 
vendig og gavnlig Vækkelse for Folkeaanden, og at Welhaven 
ved denne Bog har vist sit Fædreland en anden og væsentligere 
Tjeneste foruden den at berige dets Literatur med et sandt 
Vittighedsverk. 

Det polemiske Standpunkt, paa hvilket han saaledes ved sin 
første Optræden havde stillet sig ligeoverfor Nationens kjæreste 
Fordomme, har imidlertid havt en Eftervirkning med Hensyn til 
hans senere poetiske Virksomhed, som vedvarer endnu i vore 
Dage. Welhaven har ikke opnaaet at blive, hvad Wergeland en- 
gang var. Nationens fcirede Digter. Han har maaske været mere 
beundret, men han er aldrig bleven omfattet med den samme almin- 
delige Kjærlighed som denne. Hans Digtnings særegne Karakter 
har end yderligere bidraget til, at han ikke har kunnet blive det 
store Publikums Yndling i samme Grad som adskillige mindre bega- 
vede og mindre nationale Digtere. Den samme Klarhed og Sikkerhed, 
hvormed han allerede som ung Student greb sit Parti og fast- 
holdt det ligeoverfor de raadende Meninger og Lidenskaber, be- 
tegner ogsaa hans senere Digterbane. Han har vidst, at i vore 
Dage og allerhelst i et Land, hvor den literære Opinion endnu 
langtfra er kommen saavidt, at den støtter sig udelukkende til 
literære Grunde, maa den egte Kunstbestræbelse væsentlig søge 
sin Løn i sig selv, og han har aldrig ladet sig aflede fra den V e 
som en strengt prøvende Selvkritik og en alvorlig Opfattelse af 
hans Kald har anvist ham som den rette, for at vinde de Laur- 
bær, som man nuomstunder saa hurtigt og sikkert opnaar ved at 
gjøre Kunsten til et indbringende Haandverk. 

W^elhavens første Digtsamling udkom i 1839; derpaa fulgte i 
1844 «Nye Digte»; i 1849 »Halvhundrede Digte»; i 1852 ((Heise- 
billeder og Digte», og endelig i 1859 ((Kn Digtsamling)). Det er, 
som man ser af denne Liste, ingen stor Produktivitet, han har 
udfoldet. Men bindsterke Poeter er nuomstunder ingen Sjelden- 
hed; derimod hører det altid og nu maaske mer end nogensinde 
tilforn til de store Sjeldenheder, at en Digters Arbeider, i samme 
Grad som Welhavens, frembyder Billedet af en klar og harmonisk 

Udvikling. Der er i dem ingen Mislyd, intet ufærdigt ^eller ugjæret; 
det er en Vin, som ikke er mindre sterk, fordi den er gjennem- 
sigtig og klar. — Den løse Tale om digterisk Frihed, ligeoverfor 
de saakaldte Kunstens Regler, og om Indholdets Værd, uafhængigt 
af Formen, har altid fundet en skarp Modstander i Welhaven. I 
Mpdsætning til saamange af Nutidens Digtere, der ikke synes at 
have gjort tilstrækkeligt for deres Berømmelse, førend de har 
forsøgt sig i alle mulige Digtarter, har han strengt begrænset sig 
og aldrig søgt at gribe udover den Retning, til hvilken han følte 
mest Kald, og i hvilken hans Talent engang var begyndt at ud- 
vikle sig, idet han har erkjendt, at det, for at bevæge si^ med 
Frihed og Sikkerhed i en hvilkensomhelst Kunstart, ikke er til- 
strækkeligt at besidde et poetisk Indhold, men at der ogsaa kræ- 
ves et grundigt Studium af Kunstartens naturlige Omraade og de 
Midler, hvorved den opnaar sin Virkning. Hvad han selv har 
sagt i det fortræffelige Digt « Epistel til en ung Digter«: 

I Tankens Flugt, 

der griber Emnet i dets mindste Dele, 

er og den Aandens Glød, der gjør det Hele 

til en i Sandhed gjennemmoden Frugt, 

har Anvendelse paa hans egne Verker. Han er en Klassiker i 
dette Ords bedste Bemerkelse, og er derfor ogsaa oftere og med 
Forkjærlighed vendt tilbage til den græske Oldtids rene og op- 
høiede Billeder. — Hans lyriske Digte er melodiøse og vidner om 
den fmeste Sprogkunst. Der i dem intet Spor af Svulst eller 
sygelig Sentimentalitet, hvorimod de udmerker sig ved en dyb 
Følelse, skarp Refleksion og sund og sikker Livsbetragtning. Men 
høiest blandt hans poetiske Arbeider maa vi dog sætte hans 
Romancer, hvoraf enhver af de ovenfor nævnte Digtsamlinger 
indeholder nogle; de bedste blandt disse, t. Eks. Asgaardsreien, 
Dyre Vaa, Raad for Uraad, Eyvind Bolt o. fl., udmerker sig ved 
en plastisk Afrundethed, en Kraft og en egte national Tone, der 
søger sin Mage i hele den nordiske Literatur. — 

Welhaven har ved disse Romancer, mere end nogen anden, 
bidraget til at grundlægge den nationale Retning i den nyere 
norske Literatur. Det er uden Tvivl fornemmelig ved en ud- 
vortes og overfladisk Betragtning, at man er kommet til det Re- 
sultat, at Wergeland var den fortrinsvis national-norske Digter. 
W^ergeland optog en stor Mængde Ord af Almuedialekterne i sine 
Skrifter, hvorimod Welhaven har været meget forsigtig i denne 
Henseende; men dette er aabenbart et Fortrin og det modsatte 
en Feil, der mere skader end gavner Sprogets Udvikling i national 
Retning. Ingen kan mere end Digteren bidrage til at give gode 
folkelige Ord Borgerret, men ingen bør, mere end han, som af 

Sprogets Materiale skal danne de fineste Skabninger, være om- 
hyggelig for, at dette Materiale ikke bebyrdes med Elementer, som 
det ikke kan optage i sig paa en organisk Maade. Welhaven har 
derfor medrette været konservativ i denne Retning, og det følger 
af sig selv, at det nye «Maalstrævi>, som paa en saa foruroligende 
Maade har grebet om sig i den senere Tid, hos ham har stødt 
paa en urokkelig Modstand. To Nationaliteter, der er saa nærbe- 
slegtede som den norske og danske, kan meget vel gjøre sig 
gjældende indenfor den samme Sprogkreds, og allerede hos Fælles- 
literaturens norske Forfattere fremtræder den nationale Eien- 
dommelighed blandt andet paa en umiskjendelig Maade i en 
skarpere Sprogartikulation. Efter 1814 maatte naturligvis Adskil- 
lelsen blive større; men et fuldstændigt Brud er hverken ønske- 
ligt eller muligt, og alle Forsøg, som sigter til dette Maal, maa 
blive skadelige eller ufrugtbare. Welhaven har fulgt Sprogets 
naturlige Udviklingsgang, og det er medrette blevet udhævet, 
blandt andre af den] danske Sprogkjender Molbech, hvor skarpt 
udpræget den nationale Sprogtone er i hans Digte, skjønt de 
kun har optaget meget faa norske Dialektord. Welhaven blev i 
1840 udnævnt til Lektor i Filosofi ved Universitetet i Kristiania 
og befordredes i 1845 til Professor i den samme Videnskab. Alle- 
rede før han blev ansat ved Universitetet, holdt han en Række 
offentlige Foredrag over den dansk-norske Literaturhistorie, med 
overordentlig megen Lykke, og som Universitetslærer har han i 
sine Forelæsninger oftere behandlet det samme Emne. I 1847 
erholdt han et Aars Tjenstefrihed for i Kjøbenhavn at fortsætte 
sine literaturhistoriske Studier. Frugterne af disse er imidlertid 
for Størstedelen endnu ikke offentliggjorte. I Langes Tidsskrift 
for Videnskab og Literatur har han ladet tr^'kke en interessant 
Afhandling, hvori den sande Betydning af det Norske Selskabs 
Opposition mod Ewald og hans Skole, som Johan Ludvig Heiberg 
allerede med nogle træffende Bemerkninger i sit Udkast til en 
dansk Literaturhistorie havde antydet, for første Gang er bleven 
historisk og æsthetisk belyst. Til Billed verket « Berømte Nord- 
mænd» leverede han en Biografi af Holberg, der ogsaa er udkom- 
men som særskilt Skrift. Denne Bog er af ringe Omfang, men 
kan udentvivl henregnes blandt de værdifuldeste Bidrag til den 
nyere Holberg-Literatur. I 1851 udgav han et Udvalg af Claus 
Frimanns Digte, ledsaget af en udførlig Udsigt over Frimanns Liv og 
poetiske Virksomhed, hvorved denne sjeldne Digter omsider er 
bleven stillet paa sin rette Plads i Literaturen. Ogsaa den nord- 
landske Sanger, Petter Dass, har Welhaven, ved en Afliandling i 
Nordisk Universitetstidskrift, reddet fra en høist ufortjent Forglem- 
melse. Welhavens Prosastil besidder samme Renhed og Malm 

som hans poetiske; det er imidlertid aabenbart, at den sidste 
efterhaanden er bleven ham saa naturlig, at han maaske i vel høi 
Grad overfører dens strengere kunstneriske Fordringer paa sin 
Prosa, hvorved denne stundom antager et noget kunstlet Præg. 
Enkelte af hans prosaiske Arbeider, t. Eks. hans « Billeder fra 
Bergenskysten» i « Reisebilleder og Digte» og hans lille Novelle 
«En Sjæl i Vildmarkene liører dog ogsaa i stilistisk Henseende 
til det fortrinligste, han har skrevet. Som politisk Forfatter har 
han været en virksom Medarbeider i de fem første Aargange af 
«Den Constitutionelle», der har bragt mange værdifulde Artikler 
fra hans Haand. 

W'elhaven har foretaget flere Reiser i Udlandet I 1836 besøgte 
han Paris; i 1859 foretog han med offentlig Understøttelse en Reise 
til Tyskland og Italien i arkæologisk-kunsthistorisk Øiemed, og 
han har desuden oftere opholdt sig længere eller kortere Tid i 
Kjøbenhavn. Han hører til de ældste og varmeste Forkjæmpere 
for den skandinaviske Idé og saavel ved Studentertogene til 
Stockholm i 1856 og til Kjøbenhavn i 1862, som ved andre nor- 
diske Festligheder, har man havt Anledning til at beundre hans 
ildfulde Veltalenhed. Han er endnu en kraftig Mand og har be- 
varet sit Væsens næsten sydlandske Livlighed. 

Da jeg først lærte Welhaven at kjende, — i 1853 — , var han 
allerede udover Livets Middellinje, — henved 46 Aar gammel, — 
men maatte fremdeles siges at være en ualmindelig smuk Mand 
Han var adskillig over Middelhøide, Figuren rank og slank, Gan- 
gen rask og tilsyneladende spænstig. Gestikulationen livlig, saa 
man risikerede at faa en Dask nu og da, naar man gik ved 
Siden af ham og han kom i Affekt under sin Tale; — Ansigts- 
trækkene regelmæssige og skarpt skaarne. Munden noget stor, 
men velformet, tydende paa god Appetit og et livsglad Sind, med 
svulmende røde Læber, sterke hvide Tænder (som han bevarede 
til sin Dødsdag), — Øinene funklende med en ualmindelig sterk 
Glans, — Ansigtsfarven overmaade frisk, ligefrem blomstrende, 
— kanske idethele vel meget af Glans, af Farve, af det, der kal- 
des animal spirits, men i ethvert Fald givende et samlet Indtryk 
af stor Sundhed, Styrke, Ungdomsfriskhed. 

Ved nærmere Iagttagelse kunde man dog ikke undgaa at blive 
opmerksom paa, at det var noget vist unaturlig stramt og an- 
spændt over hans ydre Personlighed. Han holdt sig saa rank, 
at det gjorde Indtryk af Stivhed. Hans Gang havde noget parade- 
mæssigt ved sig, som om han gik i Panser og Plade eller havde 
en Rustning under sine Klæder. Han lod sig ikke nøie med Øi- 
nenes naturlige Glans og hvasse Udtryk under de skarpt tegnede 
Bryn; men han brugte dem paa et eget Sæt, spilede dem op og 
stirrede fremfor sig, som om han stadig havde en Modstander 
for sig, hvem det gjaldt at fiksere og imponere. Hans Røst var 
klar og velklingende; han behøvede aldeles ikke nogen forceret 
Brug af den for at gjøre sig forstaaelig eller give sine Ord den 
tilbørlige Vegt; men han pleiede alligevel jevnlig, ogsaa i den 
daglige Tale, at hæve den, saa den fik en anstrengt, unaturlig høi 
Klang, som om det var ham magtpaaliggende at overdøve og slaa 
ned enhver Tanke paa Indvending eller Debat. Han havde lagt 
sig til en Manér med at harke og snøfte, som om han arbeidede 
sig frem i en uren Luft, eller som om der stadigt var noget om 
ham, der indgjød ham en Følelse af Ubehag og Utaalmodighed. 

Kortsagt: man fik straks ved at se ham og høre ham tale et af- 
gjort Indtryk af, at man havde for sig en Stridens Mand, hvis 
Personlighed var bleven præget af, at han havde staaet eller troet 
at staa i et polemisk Forhold til det Samfund, hvori han levede, 
— at han havde opfattet det som sit Livs Vilkaar at være stadig 
en gardCy øve stadig Kritik, være stadig paafærde med Lugekni- 
ven, for at ikke Ugræsset skulde vokse ham over Hovedet. 

Han har selv i Forordet til sine «Samlede Skrifter« talt om 
den sterke vedvarende Indflydelse, det øvede paa hans Forfatter- 
kaar, at han «begyndte Banen med Fejde og Kritik«, og Ordene 
falder saa, at de nærmest maa opfattes som en Klage. Han blev 
«revet ind i Fegtningen halvt modstræbende«, — «inden han 
endnu var rigtig vaabenklædt«. Det lykkedes ham herved at naa 
frem med ét Slag til en iøinefaldende betydningsfuld Position i 
Folkets Aandsliv; han fik en Førerrolle og blev en af dem, til 
hvis Fane man svor, og hvis Løsen man fulgte; men udentvivl 
blev denne Herlighed, idetringeste for endel, kjøbt paa Bekost- 
ning af hans senere Udvikling, som vilde have faaet et friere Løb, 
en mere harmonisk Karakter, saafremt hans literære Debut ikke 
havde været en saa udpræget krigersk. 

Det maa vistnok medgives, at Welhavens Prosastil ofte, — 
kanske gjennemgaaende, — har noget forunderlig stivt og tvun- 
gent ved sig. Man støder paa Pragtsteder nu og da, — Udtryk, 
hvis Fynd og Kraft vidner om Forfatterens store stilistiske Evne; 
men saa stivner det ligesom til igjen; Foredraget strømmer ikke 
jevnt og frit, men er ligesom ophakket, bevæger sig gjennem 
tungvindte, skruede Overgange fra det ene Epigram til det andet. 
Man tage t. Eks. for sig Afhandlinger «0m norske Presseanlig- 
gender» (Samll. skr. II) eller «0m det norske Selskab Opposition 
mod Ewald» (Samll. skr. VIII); man vil ikke kunne negte, at det 
falder tungt at arbeide sig gjennem dem, og man faar et bestemt 
Indtryk af, at Læseren vilde have havt det ulige lettere og be- 
hageligere, om Forfatteren ikke havde gjort sig saamegen Umage. 
Man føler, at han har lagt et stort Arbeide paa at fordærve sit 
eget Verk, at han har strævet haardt med at faa det, han havde 
at sige, saaledes koncentreret og kvintessentieret, at det meste af 
Saften og Kraften deri er kommet bort. Det har gaaet ham som 
en Taler, der bliver hæs og trættende, fordi han har sat i med 
altfor høi Røst og siden ikke vil sænke Stemmen. Han har paa- 
lagt sig en urimelig Tvang og er bleven knortet og kunstlet, idet 
han har været altfor bange for at blive dagligdags eller ukunst- 
nerisk bred. 

I Welhavens poetiske Stil gjør disse Mangler sig ikke paa 
langt nær saa meget gj ældende, fordi Versformen tilsteder og 

kræver en større Koncentration end Prosaen. Dog har man og- 
saa ved Læsningen af hans Digte jevnlig en Fornemmelse af, at 
han har villet gjøre det altfor godt og raffineret formeget. Man 
kommer ofte til at tænke: gid han havde gjort sig lidt mindre 
Umage I — det vilde have været friskere, mere gribende, om 
det havde været lidt mindre regelret, lidt mindre zirlig-for- 
nemt. 

Nu er det vel sikkert, at denne altfor vidt drevne Omhu for 
den ydre Form har havt Sammenhæng med hans oprindelige 
Anlæg : han var vistnok en mere æsthetisk-artistisk end egent- 
lig poetisk Natur, og han tænkte jo ogsaa paa at blive bildende 
Kunstner, længe før han blev sig sit Digterkald bevidst, — men 
det kan paa den anden Side ikke være undergivet Tvivl, at den 
Omstændighed, at han ved sin første Optræden kom til at staa 
i en saa skarp Modsætning til Wergeland og den af Wergeland 
repræsenterede Norskhedsbevægelse, maa have virket i høi Grad 
til at fastholde og udpræge hans Aand i en ensidig formel-æsthe- 
tisk Retning. Han blev opstillet som Wergelands store Modpave : 
det blev et Slags Mission, en Opgave, som Forholdene paalagde 
ham, og som det aldrig skulde lykkes ham at frigjøre sig fra, og 
man kan vide, at dette maatte blive et i mange Maader haardt 
Viikaar at leve og udvikle sig under. Han var, med al sin Bega- 
velse, af en langt spinklere og spædere aandig Bygning end Wer- 
geland, og det blev dog saa, at han stadig skulde tage sit Maal 
efter sin Modstanders gigantiske Dimensioner, — række sig lige- 
som opefter denne vældige Jøtunskikkelse. Med andre Ord : 
hans Stilling i Literaturen tvang ham til at staa paa Tæerne, til 
at leve saa at sige over Evne og holde sig unaturlig stiv og stram,. 
for ikke at overvældes. Han skulde være for sit Parti, hvad 
Wergeland var for sit; han skulde være lige stor, lige udpræget 
— Forholdene, Omgivelserne krævede det af ham, — men natur- 
ligvis paa en helt anden Maade, i en stik modsat Retning. Wer- 
geland brugte aldrig Filen; Welhaven skulde slaa ham af Mar- 
ken ved at bruge den saameget sterkere. Wergelands Forfatter- 
skab, — særlig i hans første Periode, — gjorde Indtryk af et 
Vildnis, noget kaotisk urskogsagtigt ; Welhaven blev herved dre- 
vet ud i den modsatte Yderlighed: — et Slags fransk Havekunst, 
med snorlige Gange og tilstudsede, for Regularitetens Skyld lem- 
læstede Træer. Wergeland imponerede ved sin Produktions 
strømmende Rigdom, sin Fantasis ubændige Flugt; Welhaven 
skulde til Vederlag vise sin Styrke i streng Selvkritik, omhygge- 
ligt Udvalg, i Tankens Tugt, Stilens Elegance og Korrekthed. Det 
var, som sagt, en Retning, der paa det nærmeste svarede til hans 
medfødte Anlæg og Væsen : han vilde, hvordan saa Milieuet for 

hans Udvikling havde artet sig, være blevet mere en Refleksionens 
end en Inspirationens Mand, mere den kritisk beregnende Stil- 
og Verskunstner end den skabende Digter; men saadan som For- 
holdene blev lagt tilrette for ham, gav de ham en altfor sterk 
Tilskyndelse til at følge den Retning, der stemte bedst overens 
med hans Tilbøielighed; det blev til en for hans Produktion hem- 
mende og skjæmmende Ensidighed; han drev det for ham natur- 
lige saavidt, at det blev til et Slags Unatur; han lod sig ikke nøie 
med at holde sig strengt inden de Grænser, som var ham anviste 
ved hans Begavelse, men han indsnævrede disse Grænser kun- 
stigt, saa han i sit Forfatterskab syntes mindre af V^ækst, end han 
virkelig var, — mindre spontan, mindre rig og varm. 

Man skjønte det bedst, naar man hørte ham tale. Han vir- 
kede kanske mere ved det mundtlige end ved det skriftlige Ord* 
Det har ofte været sagt, at man, ved bare at kjende ham af hans 
Skrifter, ikke fik det rette Begreb om, hvilken Kar det var, og 
ikke kunde forstaa, hvorledes det gik til, at han gjennem lange 
Tider hævdede en slig Magtstilling i vort Aandsliv. Man maatte 
have hørt ham for at forstaa det. Vinje t. Eks. lægger sig etsteds 
de Ord i Munden, idet han fortæller, hvordan det kunde «bære 
laust med vit og sprakande samtalei» i den Kreds, der pleiede at 
samles hos Botten- Hansen (Asbjørnsen, Ibsen, Bjørnson o. s. v.): 
«Synd, at ikke Welhaven skal vera med. De ero no i grunnen 
berre smaagutar imot honom, de allesaman. So som han sam- 
talar, det kan ingen her. Det gneistar som af ei elektriserma- 
skine.)) Paa et andet Sted fortæller han, at han selv engang sagde 
til Welhaven: « Dersom du heldt saa gode festtaiur og skreiv so 
gode vers, som du talar paa tvo manns haand elder i eit mindre 
selskap, so vilde det verda nokot reint makalaust.» «(Ja, men alt 
er der,» svarade han. «Kann so vera,)» sagde eg, «men det maa 
daa vera etter Horat's ord, at ein svarvar fatet solenge til det 
berre er atter ein litin kop. Djervskapen og friskleiken, det 
maalande og sprakande er liksom døyvt ok bleiknat)) Jeg min- 
des, at jeg selv engang har hørt Christian Winther udtale det 
samme: — «Havde han blot skrevet halvt saa godt som han 
taler!)) — 

Jeg tænker, at enhver, som havde Leilighed til at høre Wel- 
haven fortælle eller lægge ud, naar han sad i en mindre Kreds, 
— helst en mindre, — og var i det rette Godlaget, — maatte føle 
noget sligt, maatte faa et Indtryk af, hvilken ubodelig Skade det 
var, at han pleiede at iføre sig en saa stram Uniform, naar han 
optraadte offentlig, og gav sig saa god Tid med at vælge og vrage 
sine Ord, naar han skrev. Han tog sig saameget bedre ud og 
fandt saameget kraftigere Udtryk for sin Følelse eller Tanke i 

Samtalen, i det mundtlige Foredrag, fordi han ikke søgte saa- 
meget efter dem, men lod staa til med, hvad der faldt ham ind i 
Farten, og gav sin Fantasi og sit Lune nogenledes frie Tøiler. 

Endda tror jeg, at man ogsaa, ved at iagttage ham i den pri- 
vate Samtale, — selv naar han slap sig mest løs og følte sig 
friest, — selv i den engeste, fortroligste Kreds, — maatte blive 
opmerksom paa en vis Tilbøielighed hos ham til at give sine Ord 
epigrammatisk Tilspidsning og indtage stramme Fegterstillinger, 
der mindede om, hvor sterkt hans krigerske Debut, hans Kamp- 
liv havde præget ham. Det kunde være overordentlig interessant 
at høre ham udbrede sig over æstheliske, literære, politiske eller 
nationale Spørgsmaal; det var vist sjeldent, at man jo ikke fik 
høre noget slaaende eller pikant; men man fik ogsaa et Indtryk 
af, at han altfor meget styrede løs just paa den Ting at komme 
med Slagord, at han altfor meget lagde an paa at give sin Mening 
eller Opfatning en projektilagtig hvas og sammentrængt Form, 
med Tilsidesættelse af Hensynet til Billighed og alsidig Drøftelse. 
Hans Udviklinger kunde være glimrende ; men det var ofte ligesom 
noget stakaandet ved dem, noget afstyttet i Tanken. Han skyndte 
sig med at havne i et eller andet Epigram, en eller anden fyndig, 
klingende Kraftsats, der satte et stort Punktum og stængte af for 
en videre fortsat Diskussion. Man fik et Indtryk af, at han havde 
omgivet sig til alle Sider med slige Epigrammer eller Kraftsatser 
som et Slags Bastioner, hvorfra han kunde gjøre Udfald, og inden- 
for hvilke han kunde føle sig tryg mod fiendtlige Angreb, men 
som ogsaa hindrede ham i det frie Udsyn og hemmedc ham i 
hans aandige Vækst. Han holdt helst Enetaler, lod ikke gjerne 
andre komme tilorde, viste liden Taalmodighed eller Resigna- 
tion, hvor det gjaldt at følge andres, fra hans afvigende Tanke- 
gang. Indvendinger syntes han mere at opfatte som Udæskning 
til Kamp end som Invitation til Undersøgelse, og i denne Kamp 
blev han for det meste med Lethed Seirherre, idet han ved sin Stem- 
mes Klang og sin sterkt opøvede Evne i at sige kaustisk-svidendc 
Ting overvældede, afvæbnede sin Modpart eller skræmte ham 
fra at fortsætte, hvorved han rigtignok ogsaa berøvede sig selv det 
Udbytte, som en rolig indgaaende Diskussion kunde have bragt. 

Det er bekjendt, at han gjennem lange Tider indtog en ube- 
stridt Herskcrstilling inden en, om ikke talrig, saa dog mægtig 
Fraktion af Folket. « Intelligensen)) levede paa hans Slagord og 
Sarkasmer og svor ved hans Navn. Men han synes altid at have 
været mere frygtet end elsket ogsaa inden Kredsen af dem, der 
sluttede sig til ham, og hvis Idol han var. Han var i høi Grad 
uvøren med sin Mund, og der er mange Historier om, hvor- 
iedes han ikke betænkte sig paa at slænge ud sine Indfald, selv 

10— Shfs: Samlede Verker IV. 

naar han maatte vide, at han derved saarede og krænkede dem, 
han holdt af, som t. Eks. da han engang kom ind til en af sine 
Venner og fandt ham og hans nærmeste samlede i andægtig 
kjærlighedsfuld Beskuelse af et Par nys modtagne Farailiepor- 
træter og saa brød løs med de Ord: Hvad i al Verden er dog 
dette for et Dyrskue I Han havde mange Venner i Danmark; 
han færdedes oftere og i længere Tid dernede og likte sig idethele 
vistnok langt bedre der end hjemme og var vel derfor ogsaa 
dernede gjennemgaaende mindre krigersk stemt; alligevel har 
jeg hørt Danske, der omtalte ham med den største Velvilje og 
Beundring og udbredte sig over hans Aandfuldhed og øvrige 
glimrende Egenskaber, føie til: Men saa er han nu med alt det 
forfærdelig norsk, — d. v. s. haardhændet, voldsom, kantet Han, 
som herhjemme gjaldt for den store Fører i Kampen mod den 
nationale Raahed, kunde af Danske! opfattes som en noksaa typisk 
Repræsentant for denne selvsamme Raahed. 

Det kan synes en underlig eller endog urimelig Paastand, at 
naar Welhaven i det selskabelige Liv saa ofte optraadte paa en 
udæskende, voldsom og hensynsløs aggressiv Maade, skulde det for 
endel skrive sig fra en vis Skyhed eller Undseelse, der laa til 
hans Væsen. Men saa forholdt det sig nok alligevel. Han har 
selv ofte fortalt mig, at han aldrig havde kunnet faa Bugt med 
denne Skyhed, at han altid følte sig ængstelig tilmode og ligesom 
maatte tage sig sammen, gjøre Vold paa sig, for at banke paa 
eller aabne Døren, naar han skulde ind i et Selskab, endog hvor 
han var vis paa kun at træffe gode Kjendinger. Dette var nu 
noget han egentlig aldeles ikke havde behøvet at skamme sig ved, 
og i ethvert Fald vilde det jo have været bedst, at han havde 
optraadt i Overensstemmelse med sin Natur og ikke forsøgt paa 
at give sig et helt andet, helt modsat Udseende. Men saa var 
det nu ;hans polemiske Rolle og Stilling i Samfundet, hans Ry 
som den store Stridens Mand. Han maatte altsaa fremfor alt ikke 
vise sig svag eller give nogen Blottelse. Af ham ventede man 
altid noget blændende og flængende. Og i Følelsen heraf tvang 
han sin Natur, gik af Frygt for at synes undselig og tilbageholden 
til den modsatte Yderlighed, brød ind som et Stormveir og dæk- 
kede sin Forknytteise bag en forceret Høirøstethed. 

Skjønt man inden det «gode Selskabs i Kristiania taalte meget 
af ham, som man ikke vilde have taalt af nogen anden, og skjønt 
han paa en Maade havde Frisprog, kom det dog derhen, at han 
ved sin Arrogance og skaanselløse Kritik fjernede de fleste af 
sine gamle Venner fra sig. Da jeg lærte ham at kjende, førte 
han allerede en temmelig isoleret Tilværelse. Han, der var saa 
selskabelig anlagt, levede meget tilbagetrukket og sad mest hjemme. 

— ban boede dengang og i en lang Række af Åar senere i et 
Hus nede i Munkedamsveien, som endnu staar der, — en fæl 
Trækasse, — i meget lidet tiltalende Omgivelser, — Algier's Ron' 
ner tæt bagved, — stygge, høie Plankegjærder rundt omkring, — 
en yderst smudsig Tilgang gjennem en snæver Gyde (det er alt- 
sammen nu meget forandret), hvor man i Vaar- og Høstbløitens 
Tid maatte arbeide sig frem gjennem en ren Lersuppe. Han, der 
havde saa glimrende Evner som Causeur og en saa stor Trang 
til at producere i Talens eller Samtalens Form (saameget større, 
fordi hans skriftlige Produktion var saa knap og strengt begræn- 
set), saa sig næsten reduceret til Athenæet, hvor han pleiede at 
tilbringe en Timestid hver Dag før Middagen, og hvor han fandt 
en liden og aldeles ikke meget udsøgt Kreds af faste Tilhørere. 

Han maatte vel ogsaa i den Henseende føle sig ensom, at hans 
Forfatterskab kun i ringe Grad syntes paaskjønnet eller paaagtet 
af Almenheden, ialfald langtfra saaledes som det fortjente. Andreas 
Munch var Modedigteren i de her omhandlede Tider (Aarene mel- 
lem 1850 og 1860) og særskilt Favorit inden de Kredse, som en- 
gang havde hyldet Welhaven. Hvad der fandtes af literær Inter- 
esse inden det norske Samfund (og det var, som man ved, over- 
maade lidet), syntes knyttet til de munchske Dramer og Fortæl- 
linger, trods deres gjennemgaaende Mangel paa Originalitet. Wel- 
haven kunde tro sig glemt. Hans Romancedigtning var ustridig 
det betydningsfuldeste, der var fremkommet i den norske poetiske 
Literatur siden Wergeland, og kunde kaldes et virkeligt Gjennem- 
brud. Dette blev vistnok følt og erkjendt af en og anden ogsaa 
i Samtiden; men denne Anerkjendelse merkede Welhaven selv 
lidet til. Hans Bøger blev sjelden omtalte og fandt liden Udbre- 
delse. Af «Nyere Digte» (1845) og »Halvhundrede Digte« (1848), 

— disse Samlinger, der indeholder saameget ypperligt, — kom 
der aldrig mere end ét Oplag. Hans sidste Digtsamling (1861) 
fremkom i et ligefrem uanstændigt Udstyr, — Duodezformat, gnid- 
ret Tryk, tyndt Papir, Typerne skinnende igjennem fra den ene 
Side over paa den anden, — saa man bare ved at se Bogen fik 
et Indtryk af, at dette ikke var af de Forfatternavne, der drog, 
eller hvorpaa en Forlægger turde vaage at sætte noget ind. En 
Wergelands urkraftige strømmende Produktionsevne kunde gjen- 
nemgaa slige Forhold uden at slappes eller tørke ind, — Werge- 
lands Digtning blomstrede, som man ved, just allerbedst i den 
Ensomhed, hvori ogsaa han engang saa sig forjaget (se Indled- 
ningsdigtet til « Jødinden«). Men paa Welhaven, for hvem Pro- 
duktionen var et saa strengt Arbeide, maatte det virke anderledes. 
Hans Aand var mindre rig og spontan end livfuld og bevægelig; 
han trængte derfor i høiere Grad Impulser udenfra for at drives 

til Produktion, — saadanne Impulser, som udgaar fra et opmerk- 
somt lyttende, ivrigt applauderende Publikum. Uden dem kom 
det let derhen, at Ilden i ham sluknede; Følelsen af at staa en> 
som, blandt Mennesker uden den rette Sympathi eller Forstaaelse 
forstemte ham, saa han opgav at arbeide. Et knugende Mismod 
sænkede sig mere og mere over ham. Han, som udentvivl op- 
rindelig havde en lys og livsglad Natur, blev mere og mere bitter 
og pessimistisk. Han vendte det lodne ud, som det heder, og 
kunde gjøre Indtryk af at være haard og ukjærlig, medens han 
i Virkeligheden havde et varmt og blødt Sind, hvilket ofte nok 
røbede sig for dem, der stod ham nær. Skjønt han ved sin lite> 
rære Debut stillede sig i en saa skarp Opposition til Norskheds- 
hevægelsens Hovedmand, var han dog selv dengang aabenbar 
gjennemglødet af en enthusiastisk Tro paa sit Folks Fremtid. 
I hans senere Aar var det, som om denne Tro kom bort for ham. 
Han blev tilbøielig til at se alting herhjemme graat i graat og 
fandt etslags sygelig Glæde i at fremhæve, hvad der var stygt 
eller saart, og pegede paa Nedgang og Forfald. «Dette Folk for- 
ener Barbariets og Civilisationens Skyggesider; det er paa engang 
fordærvet og raat,» — udbrød han næsten med et Udtryk af tri- 
umferende Haan i Anledning af de Resultater, hvortil Eilert Sundi 
var kommen ved sin velmente og i Hensyn paa Formaalet høist 
fortjenstfulde, men — som vi nu ved ~ i Hensyn paa Gjennem- 
førelsen høist ukritiske Granskning af Sedelighedsforholdene i 
Landet. 

Welhaven begyndte sin Bane med Polemik; han begyndte 
negativ, men fortsatte positiv, han lod sig ikke nøie med at be- 
kjæmpe en i hans Tanker udskeiende, skjæv Norskhedsbe vægelse, 
men forsøgte at vise Vei for en anden, sundere eller rigtigere. 
Saavidt det gjaldt det første, saa han sig omgivet af et Parti, der 
fulgte ham ivrigt og i tætsluttet Række. I Hensyn paa det andet 
blev Tilslutningen langt mindre sterk og iøinefaldende, og herved 
fandt han endog sine bedste Medarbeidere i andre Kredse. Hvad 
Intelligenspartiet udentvivl alle Dage vurderede høiest hos ham, 
var, ikke Digteren, men Polemikeren, Satirikeren, — ikke Roman- 
cerne, men de svidende Haansord, han kunde kaste ud mod de 
politiske og nationale Frem skridtsbevægel ser, og hvorved han vel 
mangengang saarede sig selv ikke mindre end dem, mod hvem 
Haansordene var rettede. Den Anerkjendelse han fandt inden denne 
Kreds, knyttede sig mest til, hvad man kunde kalde Vrangsiden 
ved ham, og var en saadan, hvorfra han visselig ikke kunde hente 
synderlig Glæde eller Opmuntring. 

Han var altfor meget Digter og Kunstner, altfor meget en Aan- 
dens Mand, til at hylde sit Partis snævre Syn paa Literatur, Po- 

litik. Nationalitet og nationale Bevægelser. Kristiania-Beaumon- 
dens aandsforladte Væsen og ubehjælpelige Stræv med at dække 
sin Tomhed og Raahed bag endel udenfra laant Stads var jo ogsaa, 
som man ved, ofte nok Gjenstand for hans Satire. Det Parti, 
der sluttede sig til ham, blev væsentlig rekruteret af de dengang 
endnu saa tætsluttede Embedsmandskredse. Det var paa Bunden 
et politisk Parti, der samledes til Forsvar for Embedsmandsklas- 
sens Førerstilling i Samfundet. De mest fremtrædende Drag i 
«Intelligensens)) aandige Fysiognomi var Juristeri og bureaukratisk 
Konservatisme. Dens Maal og Midler var altsaa helt forskjellige 
fra dem, hvortil Welhaven efter sin Begavelse og Åands retning 
maatte være henvist. Men han stod nu engang som dens Fane- 
bærer og Ordfører og formaaede ikke at unddrage sig Konsekven- 
serne heraf. Han blev revet med af den Uforsonlighedens og 
Ufordragelighedens Åand, der pleier at karakterisere Klassekam- 
pene og de politiske Feider, og førtes til at bruge i den literære 
Debat en Stridsmethode og hævde et Standpunkt, som til Nød 
kan gaa an i Politiken, men som er rent desperat, hvor det gjælder 
at udfegte literære Stridsspørgsmaal, — dette nemlig, at der'bare 
er Ret paa den ene Side, bare Uret paa den anden, og at hvad 
det gjælder om, er at komme sin Modstander tillivs og faa ham 
slaaet til Jorden for enhver Pris. 

For ((Intelligensens)) Menigmænd stod Wergeland væsentlig som 
Demagogen, Pøbelhøvdingen, den politiske Urostifter; om han 
havde poetisk Geni eller ikke, om der var noget i literær Hen- 
seende værdifuldt ved hans Forfatterskab eller ikke, det var for 
dem et underordnet eller aldeles ligegyldigt Spørgsmaal; han var 
under alle Omstændigheder et Skadedyr, som helst burde være 
holdt inden Laas og Lukke, og hvis Anseelse og Indflydelse det 
var hver god Borgers Pligt at søge at faa gjort Ende paa ved 
alle mulige Midler. For Welhaven maatte jo netop Spørgsmaalet 
om Wergelands Geni og literære Fortjeneste være det væsentlige, 
og han havde naturligvis fremfor sine juridiske og departemen- 
tale Kampfæller Øie og Agtelse for dette Geni. Allerede i det 
Digt til Wergeland, hvormed han begyndte sin literære Bane, 
heder det: 

«Dog faldt saamangt et Lyn forbi dit Øie 
Og mangt et Mannakorn i dit Skjød. 
Hvi freded du ei Gnisten fra det høie? 
O, den var bleven til en venlig Glød!i» 

1 sin følgende offentlige Polemik henviste han en og anden 
Gang til disse Ord som Vidnesbyrd om, at han ikke lod det mangle 
paa Billighed ligeoverfor sin Modstander. Saaledes heder det i 
Afhandlingen <cOm norske Presseanliggender» (1838): «Jeg kjender 

ingen, der har paastaaet, at der findes intet Spor af Genialitet 
hos Wergeland. Allerede i mine tidligste Ytringer om ham har 
jeg ydet hans poetiske Natur den skyldige Tribut: 

Dog faldt saamangt et Lyn forbi dit Øie 

o. s. V. 

Hvor ofte skal man lade dette Proklama trykke, 

for at faa det fuldkommen anerkjendt?» I hans senere Liv, efterat 
den egentlige Stridsperiode var forbi, hændte det ogsaa nu og da, 
at han i en mundtlig Samtale udtalte sin Anerkjendelse af eller 
Beundring for Wergelands Geni, stundom endog i noksaa sterke 
Udtryk. Yinje fortæller (Skrifter, IV. 43); «Eg saag W^elhaven 
eigong, daa eg rødde om Wergelands «et nordisk herresæde*, 
slaa henderne ende yver hovudet sit og segja, eg trur det var 
med eit ord af boston: det er grandissimo.» Jeg har selv hørt 
lignende Ytringer af ham : engang der var samlet et lidet Selskab 
hos ham og en af de Tilstedeværende udbredte sig i den i de 
Kredse gjængse Stil over Wergeiand som den blotte Raahedens 
Apostel, den blotte Skribler og Sprog- og Smagsfordærver, tog 
han tilorde og sagde med et sterkt Udtryk af Utaalmodighed: 
«Hold op med det der! Det gaar dog ikke an at tale om Werge- 
land paa den Maade; han var vel et Uhyre; men lad os ikke 
glemme, at han var et Uhyre ogsaa i Hensyn paa Geni.» Men 
for det første fremkom nu disse Ytringer af Anerkjendelse saa 
sjelden, og dernæst var det, som om han skyndte sig bort fra dem, 
-' som om han næsten angrede paa dem eller opfattede dem som 
en Svaghed, et uvilkaarligt Udbrud af en Følelse, han ikke rigtig 
vilde eller turde vedkjende sig. Wergeland var et Geni, en genial- 
poetisk Natur, — gudbevares! men, naar det var sagt, skulde man 
ogsaa være færdig med den Ting; det skulde bare være et »Pro- 
klama)), som man ikke havde at tage videre Hensyn til under den 
kritiske Diskussion, — et Slags juridisk Reservation, affattet i den 
knappest mulige Form, for at Kritikeren derefter saameget tryggere 
og uden at behøve at opholde sig ved «Lynene» eller «Manna- 
kornene)) kunde udbrede sig over de »poetiske Dødssynder*, Plet- 
terne, Smagløshederne, Bruddene paa «alle Regler for Skjønhed 
og sund Tænkning)) o. s. v. «Denne Vise om Henrik Wergeland,» 
heder det i Stykket «0m norske Presseanliggender», «er af dem, 
der ikke have nogen Ende! Naar man har prøvet hans Digter- 
værd efter alle de Forhold, der ere optænkelige i Poesi og Kunst, 
kommer der dog til Slutning en og spørger: ville I da nægte, at 
han har en stor Digteraand?)* — som om ikke Geni, poetisk Ge- 
nialitet er selv et af disse »optænkelige Forhold« og netop det 
allervigtigste, hvorefter de øvrige «Forhold)> maa lempes en og 

anden Gang, naar de ikke kan bringes til at passe sammen paa 
anden Maade. «En stor Digteraand, men en slet Digter», — dette 
er Welhavens haanende Tilraab til sine Modstandere, men det 
vender sig aabenbart mod ham selv. Han erkjender, at Werge- 
land har Geni, poetisk Genialitet, at der er Lyn, Mannakorn o. s. 
V., og han forfegter alligevel den Paastand, at den hele werge- 
landske Produktion er en eneste stor Vildfarelse, en Udvækst paa 
Literaturen, noget fordærveligt, som man har at holde sig fra 
Livet og søge at faa kritisk konfiskeret, for at hævde « Digtekun- 
stens Kydskhed og Renhed,)) — som om Geniet ikke havde anden 
Betydning end at gjøre Feilene saameget større, Synderne saa- 
meget mere utilgivelige. Endog ligeoverfor Digtene fra Werge- 
lands sidste Levetid, der fordetmeste er saa klare og formfuld- 
endte, saa frie for de ældre Digters Overlæsselse og aandeløst 
jagende Uro, medens Fantasien stadig har den samme høie Flugt, 
— indtog han den samme steilt afvisende Holdning. For os, der 
lever nu, paa en saavidt stor historisk Afstand fra denne Kamp- 
tid med dens ved de snævre Forhold til det yderste opdrevne 
fanatiske Ensidighed, maa det synes noget vidunderligt, at en 
Mand som Welhaven, selv en genial poetisk Natur, med den ska- 
bende Evnes Trang til fri Rørelse, kunde optræde som en saa 
ubønhørlig stiv Forfegter af disse velsignede «Regler for Skjøn- 
hed og sund Tænkning)), disse Skoledoktriner om hvordan en 
Ode eller et lyrisk Digt rettelig skal lages. Og vi forstaar, hvilkenTvang, 
hvilket poetisk Selvplageri han har maattet paalægge sig, hvorledes 
han har maattet forsnævre og forhærde sig, for at kunne med god 
Samvittighed blive staaende ved et sligt Forhold ligeoverfor en 
Digtning som den wergelandske, der, hvor lidet den nu end idet- 
hele svarer til de for en Natur som Welhaven nærmest liggende 
Idealer eller Mønstre, dog iethvertfald indeholder saameget 
hvorom ingen nu vil negte, at det har uforgjængelig Skjønhed 
og maa gribe enhver, for hvem Poesi ikke er en lukket Bog. 

Engang jeg var hos Welhaven i hans sidste Sygdomsperiode 
og Talen kom paa Andreas Munch, om hvem der netop da blev 
skrevet endel i Aviserne, sagde han: «Her tales og skrives saa- 
meget om Munch, og der klages over, at han ikke finder den for- 
tjente Paaskjønnelse, og saa har vi en Digter blandt os, en virke- 
lig stor Digter, som ingen taler om.)) Ja — hvem er saa det? 
«Det er Ivar Aaserit — hør her!)> Og saa læste han op i sterk 
Bevægelse, saa han blev bleg og Stemmen rj'stede, «Dei gamle 

Qell i syningom» etc. «Se, det er et Digt! Men saa er det 

ogsaa et Sprog at digte i. Den, som havde kunnet være Digter i 
et sligt Sprog I)) «Ja, nu maa du ikke tro, at jeg er ble- 
vet Maalstræver,» lagde han hurtig til. Nei — gudbevares — , jeg 



OM HENRIK WERGELANDS HISTORISKE SYN 

OG FORFATTERSKAB. 

Der møder os ved Betragtningen af Henrik Wergelands Liv 
og Skrifter det Særsyn, at han, skjønt han begyndte sin offentlige 
Løbebane i en ganske pur ung Alder, — han var jo allerede før 
han tog Examen Artium en af Hovedstadens «faa Merk værdig- 
heder« (efter Welhavens Udtryk), dog fra først til sidst bliver sig 
selv lig i Hensyn paa filosofisk og politisk Standpunkt, i Hensyn 
paa de Maal, han stiller sig, de Idéer og Idealer, for hvilke han 
kjæmper, og som besjæler ham. Saa stormbevæget og uroligt 
hans Liv er i en ydre Forstand, saa merkeligt er det i en indre 
Forstand netop ved sin Harmoni, sin uforstyrrede, ubrudte En- 
hed og Sammenhæng. Hans Digtning og øvrige Forfatterskab 
har en iøinefaldende Karakter af det improviserede, ureflekterede, 
raskt nedrablede; hans offentlige Færd synes i høi Grad ube- 
hersket, blindt fremfusende, bærer i høi Grad alle Ungdommens 
Merker, og paa samme Tid er det dog umiskjendeligt, at han — 
næsten, kan man sige fra første Færd, — og stadig har digtet, 
skrevet, handlet ud af en bestemt Livsanskuelse eller Verdensop- 
fatning, — at han allerede som ganske ungt Menneske har til- 
egnet sig denne Verdensopfatning og tilegnet sig den paa en saa 
inderlig, sterk personlig Maade, at den er bleven ét med hans 
Væsen, — en virkelig Tro eller Religion^ som fulgte ham alle- 
vegne og førte ham gjennem Mangfoldigheden af ydre Paavirk- 
ninger ad den engang opstukne Vei med et Instinkts hele Magt 
og Sikkerhed. Han er et sjeldent Eksempel paa en stor Aand, 
der skrider frem paa sin Bane, uden nogen indre Kamp, uden 
Vakling eller Slingring eller Skiftning, uden nogensinde at gribes 
af Tvivl eller at se sig tilbage, — som fra sin tidligste Frem- 
træden er helt udadvendt, helt optaget af Verden og Livet uden- 
om sig, ligesom i Følelsen af, at, for hans indre Menneskes Ved- 
kommende, da kunde han føle sig tryg: der var alting lyst og 
klart og fuldt opgjort. 

Naar vi skal forklare denne Kombination hos denne samme 
Mand af, hvad der pleier at være Ungdommens og hvad der pleier 

at være den modne Alders Fortrin, — denne Kombination af den 
freidige Ungdomsfriskhed, Daadstrang, Fyrighed, Spænstighed i 
Fantasien paa den ene Side og det videste Overblik, de trygt 
grundfæstede Overbevisningers Sjælefred paa den anden Side, 
der er enestaaende i vor Literatur, og hvortil der vistnok heller 
ikke findes mange Sidestykker i Verdensliteraturen, — saa hen- 
vises vi, som næsten altid, hvor det gjælder at forklare det store, 
det usedvanlige, til en Samvirken af en eiendommelig personlig 
Begavelse og af Milieu*et, hvori denne Begavelse bliver stillet, — 
de Forhold ogOmstændigheder, hvorunder den bliver opdraget og 
udviklet. VI henvises til Forholdet mellem Henrik Wergeland og 
hans Fader. Det er bekjendt, at denne med megen Iver og Omhu 
tog sig af Sønnens Opdragelse, og at han øvede en stor, i væsent- 
lige Henseender afgjort bestemmende Indflydelse paa ham. Han 
troede meget tidlig at have opdaget Sønnens overordentlige Evner 
og opfattede det øiensynlig som en Mission at virke til, at disse 
Evner maatte faa udfolde sig saa frit og sterkt som muligt; han 
beundrede hans Geni, forgudede ham næsten, som det heder, og 
forsvarte ham som en Løve, — ofte med virkelig Dygtighed og 
overlegen Indsigt, — ligeoverfor de offentlige Angreb, der rettedes 
mod hans Person og Forfatterskab. Til Vederlag saa Sønnen, saa 
uregjerlig og ubændig som han ellers var, altid med uforanderlig 
dyb Respekt op til sin Fader. ((En af de mest udprægede Egen- 
skaber hos Henrik,» fortæller Søsteren Camilla Collett, ((var en 
barnlig, aldeles kritikløs Ærbødighed for Fader, der ytrede sig i 
hans hele Optræden mod ham. Hvordan det var blevet mellem 
dem, havde ikke denne været, ved jeg ikke. Om Fader talte aldrig 
saa strenge Ord, taug han og ofte med et bønligt Blik som en 
overbevist Skolegut. Han tog sine Skjænd, underkastede sig søn- 
lig fromt, for næste Gang at handle, — akkurat som Henrik hand- 
lede.» — I Modsætning til Sønnen, hvis herskende Evne var en 
vældig Fantasi, og som mest tænkte i Billeder, var gamle Werge- 
land et systematisk Hoved, et Refleksionsmenneske med afgjort 
filosofiske Anlæg og Tilbøieligheder. Han havde megen Læsning, 
særlig i Oplysningstidens Lileratur; han var en udpræget Ratio- 
nalist, en afgjort, enthusiastisk Tilhænger af Oplysningstidens 
Friheds-, Fremskridts- og Humanitets-Idéer eller Idealer, og han 
holdt urokkelig fast ved disse Idéer gjennem hele sit Liv, medens 
han dog tillige fulgte den nyere Tids Aandsbevægelser med el 
opmerksomt Øie. — Vi ved, at Oplysningstidens filosofiske Idéer 
spillede en overordentlig stor, væsentlig indgribende Rolle ved Nor- 
ges politiske og nationale Gjenfødelse, — at man, ved at se Nor- 
ges Land og Folk i Lys af dem, opdagede, saa at sige, baade 
Landets og Folkets ((Herligheds, og at disse Opdagelser virkede til 



156 Portrætter og Essays 

at give Nordmændenes nationale Selvfølelse et mægtigt Opsving, 
virkede til at fremkalde hos dem en enthusiastisk Tro paa, at 
Norge atter kunde blive, hvad det engang havde været «paa Land, 
paa Bølge og i FoIkerang». Vi ved, at det var denne enthusi- 
astiske Tro, der inspirerede Rigsforsamlingen paa Eidsvold, saa 
den holdt Stand og fuldførte sin Gjerning uden at lade sig skræmme 
af Uveirsskyerne, som drog op paa alle Kanter, glemmende sin 
og Landets Nødstilstand. — Nikolai Wergeland var, som bekjendt 
et af Rigsforsamlingens virksomste Medlemmer, og han udnævnt- 
tes et Par Aar efter til Prest paa del samme Sted, hvor han havde 
oplevet den Lykke at se sine politiske og patriotiske Idéer reali- 
seret med saamegen Fremgang. Eidsvold blev altsaa Sønnens 
Hjem, fra han var otte Aar gammel; her tilbragte han en stor 
Del af sin Barndom og Ungdom, og her færdedes han paa Steder, 
som stadig gjenkaldte i Erindringen Rigsforsamlingen, Grundloven, 
Norges politiske Gjenreisning og alt, hvad dermed stod i Forbin- 
delse. 

Det fulgte af denne Opdragelse, disse Paavirkninger, disse Barn- 
domsminder, at Oplysningstidens Idéer og Idealer kunde blive for 
Henrik Wergeland noget ligesom medfødt, væsensoprindeligt, — 
Livsluften, hvori han aandede, det givne Udgangspunkt, hvorfra 
han orienterede sig i Verden. Og hertil kom da, at just ved den Tid, 
da han som voksen Mand traadte ud i Livet og skulde til at bruge 
for Alvor sine Kræfter, brød disse Idéer atter igjennem i den 
europæiske Aandsverden og begyndte at gaa en ny Seirsgang i 
Literatur og Politik, — og just ved den Tid blev ogsaa det norske 
Folk saavidt frigjort fra de ydre Tr>'k af forskjellig Art, der havde 
hvilet over det siden 1814, at dets Udvikling atter kunde skyde 
Fart, — at man kunde føle Mod og Kraft til at fortsætte det nati- 
onale Gjenreisnings arbeide, som var begyndt i 1814, — fortsætte 
det, som det var begyndt, paa Basis af Oplysningstidens filoso- 
fiske Idéer. 

Saaledes virkede alting sammen til at gjøre ham tryg og sterk 
i sin Tro og sit Livssyn: — hans Begavelses urmenneskelige Primi- 
tivitet og Spontanitet og de Indtryk, han modtog under Opvæksten 
og i det afgjørende Moment af hans Liv, da han begyndte sin 
offentlige Løbebane. Han blev fra første Færd ligesom stillet op 
paa en svimlende høi Udsigtsvarde, hvorfra han havde frit Over- 
blik til alle Sider, hvor hele Verden, — Naturen og Historien, 
Fortiden og Fremtiden, — udbredte sig for hans Øie i skinnende 
Klarhed. Intet Under, at ((Synernes Mængden forvirrede, overvæl- 
dede ham, saa han beloges af Angst, som han siger i Indlednings- 
digtet til ((Skabelsen, Mennesket og Messias»; intet Under, at der 
i hans Digtning, helst da den fra hans første Periode, raader et 

saa stormende, hæsblæsende Jag fra Billede til Billede, at et hvil- 
kctsomhelst, selv det mest dagligdagse Emne kan bringe hans 
Aand til at foretage Himmelfarter, fra Klode til Klode; intet Under, 
at han havde en saa utaalmodig brændende Hast i alt, hvad han 
foretog sig, og at han foretog sig saameget, — at han hele sit Liv 
igjennem var saa utrættelig virksom, saa optaget af at arbeide og 
agitere i de forskjelligste Retninger. Der var for ham ingen Uvis- 
heder eller Betænkeligheder; Idealerne var givne, det gjaldt bare 
at faa dem realiseret; Maalene og Veiene var ikke til at tage feil 
af; det gjaldt bare at skynde sig for at komme frem saa snart som 
muligt. 

Eftersom Wergelands Filosofi, hans Verdens- og Historieopfat- 
ning ikke fremgik af nogen selvstændig dybere Granskning eller 
Refleksion, men var ham saa at sige medfødt, indgivet ham gjcn- 
nem de Forhold, hvorunder han voksede op og blev til Mand, 
kan man vide, at den ikke er original i Ordets vanlige Betydning. 
Dens Styrke og Eiendommelighed ligger ikke deri, at den bringer 
nyt Tankestof, men i Maaden, hvorpaa gamle eller andetsteds fra 
kjendte Tanker er blevne tilegnede og sammenføiede til et Hele, saa 
der af Abstraktionerne er spiret ud anskuelige Billeder, levende 
Poesi. 

Paa den anden Side er det, — efter hvad der allerede er anført 
i det foregaaende om Wergelands Udviklingsgang, og efter hvad 
der er oplyst af flere Forfattere, som i den senere Tid har skre- 
vet om ham (særlig Skavlan), — en fuldstændig Vildfarelse, naar 
man engang mente, at hans Verdens- og Historieopfatning beteg- 
ner et i den europæiske Tankebevægelse længe forud tilbagelagt 
og heil tilbagelagt Standpunkt, og at han, ved at hylde den, skulde 
vise sig at være en «Efternøler)) endog i Forhold til sin egen Tid. 
Man gjenkjendte i »Skabelsen, Mennesket og Messias» (eller i 
Wergelands andre Skrifter, t. Eks. hans Afhandlinger: «Hvi skrider 
Menneskeheden saa langsomt fremad ?» og « Historiens Resultat») 
det attende Aarhundredes c(flade» Rationalisme, Deisme, Fornuft- 
religion, Dydsbegeistring, de Rousseau'ske «Utopier», hans Para- 
dismythe. Lovprisning af Naturtilstanden o. s. v., — og dermed 
troede man at have Tingen paa det rene: Forholdet var altsaa, 
at «det attende Aarhundredes Idéer, efter andetsteds at have ud- 
spillet sin Rolle, i Norge fik fat i et umodent og forfløient ungt 
Menneske og forledede hans ufuldstændige Kundskaber og løse 
Tænkning til at sætte et Misfoster (((Skabelsen, Mennesket og Mes- 
sias«) ind i Verden» (Orla Lehmann, Norge 1836 og 1865); — at 
Wergeland var ((Jean Jacques Rousseau's sidste Discipel, — en 
Sildefødning af den store naturalistiske Aandsrelning i sidste 
Halvdel af forrige Aarhundrede, som altsaa har behøvet 50 Aar 

for at naa op til Norge» (det danske Blad «Fædrelandet» — cite- 
ret af Skavlan i hans Bog om Wergeland S. 150). Dette er Feil- 
syn og Misforstaaelser, hvori man alene kunde gjøre sig Skyldig 
ved at staa paa den engang hos os og hos de andre skandinaviske 
Folk raadende tysk-nordiske Romantiks filosofiske Ravnekrogs- 
standpunkt og som nuomstunder vilde være aldeles utilladelige. 
Det maatte stemples som Vidnesbyrd om en utilladelig Uvidenhed, 
om nogen nuomstunder vilde give sig til at omtale det attende 
Aarhundredes Filosofi i en saa overlegen Tone. Enhver, der har 
noget Kjendskab til den nyere Tids Aandsliv, vil være paa det 
rene med, at denne Filosofi vel blev bygget paa et ufuldstændigt 
Kjendskab til eller en ufuldkommen Vurdering af Menneske- 
naturen og at derfor de Tankerækker, den opstillede, trængte til 
at udfyldes ved andre Tankerækker, som gik ud fra andre, over- 
sete eller miskjendte Sider af denne Menneskenatur, men at den 
derfor ingenlunde er at betragte som en helt udnyttet og aflægs 
Livs- og Verdensopfatning, — at dens Friheds,- Fremskridts- og 
Humanitetsidéer vel blev begrundet paa en ufyldestgjørende 
Maade, men at de derfor ingenlunde har udspillet sin Rolle, — 
at de tvertom har vist sig at have varig Gyldighed og i nye For- 
mer, med ny og bedre Begrundelse vedblive at øve en sterk og 
stigende Magt over Menneskenes Sind. Det kan altsaa gaa an at 
tale om det 18de Aarhundredes «flade» Rationalisme, naar man 
bare ikke deri lægger den Mening, at Fladhed og Rationalisme 
skulde høre nødvendig sammen. Det kan gaa an at tale om Rous- 
seau*ske Utopier, naar man bare ikke glemmer, at der ved Siden 
af det utopiske i disse Utopier tillige var en Sandhedskjerne af 
blivende Betydning, et spiredygtigt Tankefrø, hvis Sæd vi frem- 
deles lever paa. 

At være Rousseau*s Discipel ved 1830 eller paa den Tid Wer- 
geland optraadte, kunde betyde, at man tilhørte Reaktionen og 
hyldede aflægs Synsmaader, men det kunde ogsaa betyde det stik 
modsatte — at man stod i den aandige Avantgardes allerførste 
Række. Rousseau var, som bekjendt, den store Overgangsmand 
fra Oplysningstidens til vort Aarhundredes Aandsarbeide; han 
stod paa Oplysningsfilosofiens Grund, men nedlagde Protest mod 
dens Ensidigheder og optog dens almene Ideer eller Idealer til 
ny Prøvelse fra nye Synspunkter; hans Lære var altsaa i mange 
Henseender en tveeggel, og det var naturligt, at der fra den udgik 
Impulser i de allerforskjelligste Retninger. 

Til en Begj'ndelse fremkaldte den en dyb Splittelse inden Op- 
lysningsfilosofernes egen Leir og gav deres Modstandere Vaaben 
i Hænde. Rosseau's Hævdelse af den indre Erfarings Vidnesbyrd 
af det personlige, subjektive Moment i enhver alvorlig Livsansku- 

else, af Menneskets dybe, uudslettelige religiøse Trang ligeoverfor 
de øvrige Oplysningsfilosofers nivellerende og uniformerende Kri- 
tik og dogmatiske Skepticisme, — hans Hævdelse af Følelsens, 
Fantasiens, de naive, oprindelige Instinkters Ret ligeoverfor den 
koldt ræsonnerende Forstand, — hans Forsvar for Middelalderen, 
endog dens religiøse Intoleranse og Fanatisme, hvori han, skjønt 
selv en ivrig Forsvarer af Religionsfrihed, saa en Ytring af den 
Menneskenaturens oprindelige Kraft, som i hans egen Tid efter hans 
Mening var bleven altfor kunstig afrettet og dresseret og derved 
svækket o. s. v., — dette var noget, som indtil en vis Grad kunde 
tages til Indtægt af den gammeldagse Orthodoksis Tilhængere, og 
som blev Udgangs- og Støttepunkter for den store politiske og 
religiøs-filosoftske Reaktion, der begyndte i Slutningen af forrige 
Aarhundrede og fortsattes et langt Stykke fremover i dette. 

Idet Rousseau i Følelsens og Fantasiens Navn polemiserede mod 
sin Samtids væsentlig franske eller fra nsk-paa virkede Poesi og 
Kunstøvelse med dens Regeltvang, kolde Forstandighed, snusfor- 
nuftige Moralisering, Skjønaanderi og Konventionalisme, — idet 
han henviste til Naturen, den frie, vilde Natur, og lovpriste Land- 
livet paa Salonernes Bekostning, — idet han hævdede Folkeper- 
sonlighedens, som den enkelte Personligheds Ret ligeoverfor alle 
uniformerendeTendenser, — idet han hævdede Betydningen af hvert 
enkelt Folks særskilte Seder og Skikke og Væsen ligeoverfor den i 
hans Samtid raadende literære Kosmopolitisme, som i Virkelig- 
heden var enstvdig med den nationale franske Smags Herredømme 
over alle andre europæiske Folk, — banede han Vei for en ny, 
dybere Kunst- og Stilopfatning, en ny Poesi med friere Former 
og rigere Stof. Heraf fremgik den romantiske Skole, som først 
kom til Gjennembrud i Tyskland, derfra udbredte sig til England 
og Frankrige og blev herskende i europæisk Skjønliteratur i de 
første Decennier af dette Aarhundrede. Ved sin Antagonisme mod 
Oplysningsfilosofernes literære Smag og Stil og ved det nationale 
Modsætningsforhold mellem Frank rige, som havde været Oplys- 
ningsfilosofiens Hovedland, og Tyskland, hvor Romantiken først 
kom til Gjennembrud, blev denne sidste ført til at alliere sig med 
Samtidens politiske og religiøs-filosoflske Reaktion. Man fik se 
det Særsyn, at de samme Mænd, som hyldede Frihed og Frem- 
skridt paa det æsthetiske Omraade og stillede sig i den skarpeste 
Opposition til Stilens og Smagens nedarvede Autoriteter, optraadte 
som Modstandere af politisk og religiøs Frihed og arbeidede paa 
at gjenoprette længst svundne Tiders Autoritetstvang i Kirke og Stat. 

Men denne reaktionære Bevægelse var bare en af de Aands- 
strømninger, der udgik fra Rousseau; der var en anden, som førte 
i en helt modsat Retning. — Rousseau*s Tilbage indesluttede i 

sig et Fremad. Hans Kritik af Oplysningsfilosofiens Psykologi og 
Historicopfatning, dens politiske, moralske, religiøse Idéer var 
Spiren til dens Opløsning, men tillige det første Udkast eller 
Grundrids til dens Gjenreisning paa et bredere Grundlag med en 
mere alsidig Hensyntagen til Menneskenes aandige Behov. Det 
var en Dissonans, der forberedte, indledede en høiere, mere om- 
fattende Samklang. — Naar han skrev om at vende tilbage til 
Naturen, var det ikke hans Mening at præke Barbariets Sag; hvad 
han krævede, var ikke en Opgivelse af Kulturen, men en Kultur, 
som var mere naturlig end Samtidens og gav Rum for en friere 
Udfoldelse af alle Menneskets Evner og Kræfter. Hans Henvisning 
til «Folkedybet)i, til de nationale Traditioner og Folkenes brede 
Lag, hvor disse Traditioner pleier at fæste den dybeste Rod og 
at holde sig længst, kunde udnyttes og blev udnyttet i Reaktionens 
Tjeneste; den ledede til falske eller idetringeste ensidige ForestiL 
linger om det nationale Væsen som noget oprindeligt, noget fra 
først af færdigt og afsluttet; den affødte en overdreven, ensidig 
Enthusiasme for M3i:her, Eventyr, gammel Overtro og overhove- 
det alt gammelt, som om det skulde være Regel: jo ældre, des 
bedre, des mere nationalt. Men den indeholdt tillige en Hæv- 
delse af Nationaliteten som en levende Kraft, det uundværlige 
Organ for den fremadskridende Udvikling, — hvad Oplysnings- 
filosofien altfor meget havde overseet i sin Opfatning af Historie 
og Kultur. Den blandt OplysningsDlosoferne gjængse Historieop- 
fatning led under et dobbelt Feilsyn. De var saa optagne af at 
bekjæmpe nedarvede Fordomme og Misbrug, af at r>'dde Grun- 
den for alle de Ruiner, som dækkede den og hindrede Liv og 
Vækst, at de vænnedes til at betragte de Tider, hvorfra disse 
Ruiner stammede, med en urimelig overdreven Ringeagt. De kom 
til at se i Verdenshistorien hovedsagelig en Kjæde af Dumheder, 
Forbrydelser eller blinde Tilfældigheder — næsten bare negative 
Størrelser, hvis Sum alligevel skulde være en meget stor positiv, 
for, mens Oplysningsfilosoferne ikke øinede synderlig andet end 
Mørke og Vankundighed i de forbigangne Tider, var de overmaade 
tilfredse med sin egen Tids Oplysning og Civilisation, meget til- 
bøielige til at opfatte denne Civilisation som mønstergyldig og til 
at forestille sig, at deres Oplysning havde greiet alle de Spørgs- 
raaal, som det er værdt at stille, paa en fuldkommen fyldestgjø- 
rende Maade. Denne Overvurdering af Samtiden og Undervurde- 
ring af Fortiden hindrede dem selvfølgelig fra at naa frem til en 
virkelig gjennemført Opfatning af Historien som en sammenhæn- 
gende Udviklingsproces, og, idet Rousseau polemiserede derimod, — 
idet han bekjæmpede den overfladiske, yderligtgaaende Optimisme 
og den ligesaa overfladiske, yderligtgaaende Pessimisme, imellem 

hvilke OplysDini^sfilosofernc svaicdc — idet han ha»vdede, at Men- 
nesket er godt, om end Menneskene er slette, d. v. s. at Mennesket 
har en naturlig Adel, en god Kjerne, som bryder igjennem alle 
Forvildelser og Forvanskninger, og som tilsidst maa bil seirende: 
— har han været med paa at indlede og forberede den moderne 
evolutionistiske Historieopfatning. 

Denne fra Rousseau udgaaede Aandsbevægelse, der sigtede til 
en Gjenreisning af Oplysningstidens Filosofi paa en bredere Basis, 
en Gjenoptagelse af dens Friheds- og Fremskridtsidéer i en ny, 
dybere opfattet, bedre begrundet Skikkelse, kan først siges at være 
naaet frem til fuldt Gjennembrud i Tiden nærmest forud for Juli- 
revolutionen. Ved den Tid var altsaa F'orholdet et saadant, at 
der ligeoverfor et rousseau*sk Høire — o: en ligefrem reaktionær 
Romantik og romantisk Filosofi, der søgte sine Idealer i Middel- 
alderen — stod et rousseau^sk Venstre: Filosofer og Historikere, 
som ved at optage det Fremad, der laa indesluttet i Rousseau*s 
Løsen: tilbage til Naturen, til det oprindelige hos Menneskene og 
hos Nationerne, banede en Overgang mellem det 18de Aarhundre- 
des Rationalisme og vor Tids Evolutionisme — Digtere, som for- 
bandt Romantikens friere Kunstopfatning og mere poetiske Stil 
med Oplysningstidens Friheds- og Fremskridtsenthusiasme. Sam- 
men med dette rousseau'ske Venstre, som var Samtidens aandige 
Avantgarde, Repræsentanter for den rette fremadilende Hovedstrøm 
i Europas Aandsliv, maa i første Række Henrik Wergeland stilles, 
ifølge hans æsthetiske saavelsom filosofiske Standpunkt, ifølge hans 
Livs- og Verdensopfatning og særlig hans historiske Syn, saadan 
som han har fremstillet det i »Skabelsen, Mennesket og Messias» 
og de før nævnte historiske Afhandlinger. 

Han indleder, som bekjendt, sit store Verdensdigt, med et Slags 
Paradismythe; han indfører en Dualisme i Menneskenaturen, ikke 
mellem Ondt og Godt, men mellem et himmelsk-aandigt og et 
jordisk-sanseligt Princip, og Menneskehedens Udviklingshistorie 
opfattes som en Kamp mellem disse to Principper, hvorved det 
himmelsk-aandige tilsidst bliver det seirende — efter mange Neder- 
lag. Han opstiller et »Forvildelsens« Tidsrum — »Konger og Pre- 
ster isammensvorne — Frihed og Sandhed forlorne« — »Tyranni 
og Overtro« bredende sig ud; men ved Siden af Forvildelserne 
gaar en Række »Lysbrudd«, der kulminerer i Kristendommen, 
hvis Væsen er Hævdelse af det personlige Gudsforhold, og som 
bebuder og forbereder en paa Broderkjærlighed, Frihed og Lig- 
hed grundet Samfundstilstand. Den følgende Tids Historie bliver 
da væsentlig opfattet som et stadig fortsat, stadig fremadskridende 
Arbeide med at realisere disse ved Kristendommen forkyndte 
politiske, sociale, moralske og religiøse Idealer. Og, som Digtet 

11 Sars: Somlrdc* Verker. IV. 

begynder, saa ender det o^saa med en Paradisniythe; del opruller 
tilsidst for Læserne Billedet af et Tusindaarsrige — en Tid, da, 
»paradisisk er Jorden ~ herligt er Mennesket vorden » — en Tid, da, 

•hver sin Thronehimmel i egen Pande har, 

hver i eget Hjerte har Altar og OflTerkar; 

Drot er hver for Jorden, Pres! er hver for Gud«. 

Vi gjenkjender her i mangt og meget Oplysningsfilosofernes 
negative Kritik, deres Mangel paa Forstaaelse af de historiske 
Fænomeners Relativitet, deres jevnlige Tagen-sin-Til flugt til «Pre- 
stebedrag», « Misbrug«, «Vold» o. s. v., naar det gjaldt at forklare, 
hvad der S3'ntes dem urimeligt i en svunden Tids Skikke elier 
Institutioner, deres Tro paa et nær forestaaende filosofisk Tusind- 
aarsrige. Men det er dog paa den anden Side ingenlunde nogen 
blot og bar Reproduktion af det hos dem raadende historiske 
Syn ; det er dette historiske Syn, men saaledes udvidet og uddybet, 
som det blev ifølge de fra Rousseau stammende Impulser — modifi- 
ceret ifølge en mere alsidig Vurdering af den menneskelige Natur og 
idetringeste delvist frigjort for Oplysningstidens bornerede Selvgod- 
hed. Det kan ikke siges at være vor Tids evolutionistiske Historie- 
Opfatning; men det kan siges at være den evolutionistiske Historie- 
Opfatning i den endnu ufuldkomne, uklare Skikkelse, hvori den 
hyldedes i Wergelands Samtid, da den endnu hos de mest frem- 
skredne Aander holdt paa at vikle sig ud af det Svøb af Mystik, af 
Utopier og Billeder, hvori den fra først af var bleven gjort gjældende. 
Menneskehedens Kulturudvikling bliver seet i sterk Forkortning ved 
at være indrammet mellem de to Paradiser; men den omfattes 
som et sammenhængende Hele, og dens Karakter af en natur- 
nødvendig, lovmæssig, i Menneskenes oprindelige Anlæg og Evner 
begrundet og alene der begrundet Proces bliver anerkjendt, tiltrods 
for de indledende og afsluttende Myther, og saavidt det kan ske, in- 
den de derved afstukne knappe Grænser. Vi iagttager, hvorledes 
denne Erkjendelse af Fremskridtets Lovmæssighed eflerhaanden 
gjør sig sterkere gjældende i Wergelands historiske Betragtning; Bil- 
ledet af den historiske Udviklingsgang har udvidet sig for hans 
Blik, saa Hammerne om det er bleven sprængt eller tviner bort 
til Siden. I hans Afhandling: «Hvi skrider Menneskeheden saa 
langsomt frem?« — skrevet 1831 — gjør, som allerede Titelen viser, 
en utaalmodig jagende Hasten henimod Afslutningen sig gjæl- 
dende; han vil ligesom ikke bøie sig under den lovmæssige Ud- 
viklings ViUcaar; Naturen arbeider ham for langsomt; han skulde 
gjcrne ville piske paa den som paa en doven Hest. I Afliandlin- 
gen »Historiens Resultat» fra 1843—1844 raader en roligere, niere 
resigneret Stemning, svarende til en klarere Erkjendelse af, at 
Maalet, som opstilles ved de menneskelige Idealer, ligger i en 

uendelig Fjernhed — al det aldrig vil kunne opnaaes, men at det 
paa den anden Side heller ikke i Længden vil kunne forfeilcs. 
Han taler her om «den endeløse Bane mod Fuldkommenhedens — 
om den Humanisering, som »Naturen har gjort til Menneskehe- 
dens Hovedopgaven — at «den er løst for en Del og derved ogsaa 
Maaden at løse den funden af alle», saa «Haabet om en evig fort- 
skridende Forædling af Menneskeslegten ligesaalidt er et Bedrag, 
som al vi er et godt Stykke paa Veien)). 

Et Vidnesbyrd om, at Henrik Wergeland, trods sin Paradismythe 
og sit Tusindaarsrige, stod den moderne EvoHitionisme meget 
nær, og at han ifølge sit historiske Syn maa regnes til Samtidens 
mest fremskredne Aander, Hnder jeg i Maaden, hvorpaa han op- 
fattede Nationaliteten og det nationale Væsen, særlig i Hensyn 
paa norsk Historie og de Opgaver, denne stillede i national Hen- 
seende. 

Rousseau*s Henvisning til Folkets dybereliggende Lag ligeover- 
for den paa Høiderne raadende overraffinerede og kunstlede Ci- 
vilisation, hans Lære om, at Landbefolkningen, Bondeklassen er 
et Folks sande Kjerne, syntes ingensteds at kunne passe bedre 
eller at maatte fmde en villigere Indgang end i Norge, hvor Bon- 
den ifølge sin urgamle, ubrudte Frihed og F)iendomsret svarte 
saa godt til Forestillingerne om en ((ægte Naturens Søn», og hvor 
Bondeklassen desuden ved sit Sprog, sine Seder og Skikke saa 
tydelig repræsenterede Sagaoldet, Norges Storheds- og Velmagts- 
Periode, mens Byerne var tilblevne eller havde faaet sit Præg i 
en Tidsalder, fra hvilken Nationalfølelsen vendte sig bort med 
Harme eller Modbydelighed. ((Bondeforgudelsens — Stoltheden over 
Landsmandskabet med den frie Odelsbonde, Glæden over den 
Fortidsarv og de Fremtidsvilkaar, Norge eiede i sin frie Bonde- 
stand — var da ogsaa, som før nævnt, fra først af et af Hoved- 
fermenterne i den ved Oplysningsfilosofien vakte norske National- 
bevægelse og vedblev at være det ogsaa i den følgende Tid — 
ogsaa ved det nye Gjenncmbrud i Julirevolutionens Tidsrum. 
Wergeland og Welhaven syntes i denne Henseende at indtage 
ganske det samme Standpunkt. Wergelands Ord: «Der — imellem 
Fjeldene — er Folket sig selv. Der bor Israel, men Fremmede og 
Filistere i Åskalon og Gaza paa Kysten« — svarer ganske til, hvad 
Welhaven siger i ((Dæmringen)), naar han taler om at søge den 
norske Stammes Værd og Hæder hist og her langs Fjeldets Sider, 
hvor der findes <(en Skat fra bedre Tider, en Rest af Sagaoldets 
prude Sæder, en ædel Rust, der holder sig med Tiderne« — og 
Wergelands Ord i hans Tale ((til Forfædrenes Minde)) (1834): ((Vort 
Norge og Fortidens (d. e. Sagatidens) Norge synes som to afbrudte 
Halvringe, der passe paa det nøieste sammen; Mellemalderen (d. 

e. Unionsperioden og Dansketiden) kun som den u.negte Lodning, 
som vi bryde væk for at hele de ægte Led» — synes en Gjen- 
tagelse i Prosa af, hvad Welhaven siger paa Vers i «Dæmringen», 
naar han henvender til Bonden «den høie Sagas Varselsord»: «Hvad 
Norge var, det maa han engang vorde, paa Land, paa Bølge og i 
Folkerang.» Men bag denne tilsyneladende Overensstemmelse laa 
en Divergens eller rettere en Modsætning, som traadte frem med 
al ønskelig Tydelighed i begges Forhold til det nationale og poli- 
tiske Arbeide i Samtiden. 

Welhaven saå i Bonden den rigtig national-norske Mand, men 
dette nationale var for ham noget væsentlig givet og uforander- 
ligt, «én Skat fra bedre Tider,» en «Rust», der i bedste Fald chol- 
der sig med Tiderne», en Samling af Kuriositeter, brugbare Stoffer 
for kunstnerisk Behandling. Fra dette Synspunkt maatte Bonden 
helst vedblive at være, hvad han var; lagde han af sig Kvitkuften og 
med den gammel Overtro, blev han oplyst, politisk interesseret, 
ophørte han at være interessant. Welhaven stillede sig i afgjort 
Opposition til den politiske Bondevægelse i 30-Aarene, og han 
stod uden Forstaaelse eller Deltagelse ligeoverfor det wergelandske 
Arbeide med at udbrede Almenoplysning. I W^ergelands Øine var 
denne rent æsthetiske Opfatning af det Nationale en Vederstygge- 
lighed, som han oftere omtaler med Uvilje; saaledes siger han 
etsteds:' <(Begeistringen for Valdersens eller Hardangerens Enfol- 
dighed og Nationaldragt bliver let, om den ikke gjør sig Rede for 
sig selv, til al Illiberalitetens Begeistring for Uvidenhed og gam- 
meldags Barbari hos Bønderne. Den tror sig maaske patriotisk 
og liberal; men i denne Nedladenhed er en høist ubeføiet Stolt- 
hed, som næsten altid i Nedladenhed; og det er intet modbyde- 
ligere til end at se en aristokratisk Laps klappe en af disse for- 
sømte Landsmænd paa Skulderen uden at bemerke, at den Ær- 
bødighed, han vil lægge for Dagen for disse Fædrenes Seder og 
Former, hverken i sit Indre eller Ydre er forskiellig fra den 
blandede Følelse af Behag, hvormed han ser en Bjørn eller en 
Elg fra Østerdalen. Hertil er dog disse Landsmænd for gode. 
Agtelse for det Simple og Naturlige er en Dyd; men gaar den indtil at 
blive Begeistring for det Enfoldige og Uvidende, da kan Ufrisindet 
ikke komme synderlig længere.)) Wergeland saa i Nationaliteten mere 
en Kraft end et færdigt Produkt; Folkets aandige og materielle Frem- 
adskridning, Udviklingen og Udfoldelsen af alle dets Evner og Kræf- 
ter var for ham den store nationale Sag; Folkelivets Antikviteter: 

— gammel Overtro, gamle Traditioner, nationale Dragter og Skikke, 

— interesserede vel ogsaa ham levende, men ikke saaledes, at 
han for deres Skyld vilde ofre noget Fremskridt, endog det rin- 

1 I en Artikel «Om Maadehold i Dyd» fra 1833. 

geste eller mest materielle. Naar han vilde knytte det nye Norge 
saa nær som muligt til det gamle, med Overspringelse af Mellem- 
alderen, var det ikke saa meget af romantisk Begeistring for 
«Sagaoldets prude Sæder» som snarere, fordi den moderne Friheds- 
og Fremskridtsaand i hans Tanker der fandt de fleste Støtte- 
punkter. Naar han optog Folkesprogets Sag, var det ikke saa- 
meget, fordi det er en interessant Oldtidslevning, eller fordi det er 
egte norsk, tilblevet i Landet og præget af dets Natur og Folkets 
eiendommelige Væsen, som • først og fremst derfor, at han op- 
fattede det som et brugbart eller endog uundværligt Redskab for 
den fremadskridende Almenoplysning. 

Wergelands Nationalisme var, ifølge denne hans Opfatning af 
Nationalitetens Væsen, det modsatte af eksklusiv. Man har undres 
over, at han, — Norskhedsmanden par excellence, — tillige var en 
slig Verdensborger, — at han i sin Fantasi stadig var paa Farten 
i fremmede Lande, at han var saa kosmopolitisk i sine Interesser 
og Syrn pathier som vel neppe nogen anden af vore offentlige 
Mænd. Det er i Virkeligheden ikke noget at undres over. Ifølge 
hans Livssyn og historiske og filosofiske Forudsætninger maatte 
det ene falde ligesaa meget af sig selv som det andet; det er ingen 
Grund til at tvivle paa, at hans Begeistring for Grækere og Polakker, 
for Frihedskampene i Spanien, Frankrige o. s. v. var fuldkommen 
ligesaa oprigtig og umiddelbar som hans Begeistring for 17de 
Mai og for det norske Folks Frigjørelse og politiske Opdragelse 
i Grundlovens demokratiske Aand, Naar Nationaliteten opfattes 
som en Kraft, et Organ for den almene Udvikling, naar dens 
Væsen sættes i den fremadskridende Bevægelse, bliver man stadigt 
henvist fra det nationale Synspunkt til det universelle og omvendt; 
man føres til at erkjende eller føle begge disse Synspunkters 
Samhørighed, ikke deres Modsætning. 

Helt anderledes med den Opfatning, Welhaven gjorde gjældende 
af det nationale Væsen. Ved at se i Nationaliteten noget væsent- 
lig afsluttet og oprindeligt, en Skat, en Arv, et Produkt snarere 
end en levende Kraft, — ved at lægge Hovedvegtcn paa de For- 
mer, hvori den har givet sig Udtryk i længstforsvundne Tider, — 
bliver man let eksklusiv; Formerne er sprøde og skrøbelige; man 
fristes, naar man har æsthetisk forelsket sig i dem, saa man glem- 
mer Fremskridtets Lov, til at søge dem opretholdt ved Åfstæng- 
ning ligeoverfor Paavirkninger udenfra. Det synes at staa i Strid 
hermed, at Welhaven og hans Meningsfæller hævdede det sprog, 
lige og literære Fællesskab med Danmark, ligeoverfor den werge- 
iandske «Ultranorskhed», og at de siden fordetmeste blev ivrige 
Maalsmænd for den skandinaviske Bevægelse. Men Striden er 
bare tilsyneladende. Welhavens Hævdelse af det literærc og sprog- 

lij^e Fællesskab med Danmark havde en saa absolut og ensidig 
Karakter, at den øiensynlig indeslutter en Tendens til Afsondring, 
ligeoverfor den øvrige Verden; og Skandinavismen var intet andet 
end politisk Romantik: den byggede paa Urfællesskabet mellem 
de skandinaviske Folk, hvoraf fulgte, at den maatte føre til en 
skandina visk-nordisk Eksklusivitet, værre og mere inkurabel end 
den norske, danske eller svenske; den satte Racen, det givne, 
uforanderlige op mod Nationaliteten, det bevægelige, fremad- 
skridende, sig udviklende, og vilde have Hensynet til den sidste 
underordnet Hensynet til den første, hvorved det var givet, al 
den i sine Konsekvenser maatte have ført til Stagnation eller Reak- 
tion paa alle Omraader. Skandinavisternes Opfatning af den af 
en naturlig Udviklingsproces fremgaaede nationale Differentiering 
i Norden som en «Spaltning» i «sygnende Skud» har Wergeland 
paa Forhaand tilbagevist ved de rammende Ord (i Afhandlingen 
om norsk Sprogreformation fra 1835): »Forgrening er ikke Ad- 
skillelse, men Frugtbarhed og Rodstyrke.» 

Den engang gjængse Forestilling og Fremstilling: at Welhaven 
og hans Venner repræsenterede en friere, videre Horisont i national 
Henseende end Wergeland, — at deres Program og Mission var 
at opretholde Forbindelsen med det almeneuropæiske Aandsliv 
ligeoverfor W^crgelands Isolationsstræv eller »kinesiske Afspær- 
ringssystem», — er altsaa saa langt fra at være rigtig, at man kom- 
mer Sandheden nærmere ved at paastaa det modsatte. Hartvig 
Lassen, som i sin Bog om Wergeland har stillet sig den Opgave 
at korrigere denne Fremstilling og rehabilitere Wergeland ligeover- 
for den skandinaviske Romantiks Miskjendelse, staar dog selv 
altfor meget paa et skandivisk-romantisk Standpunkt til at yde 
ham fuld Retfærdighed i denne Henseende eller til at fremstille 
i det rette Lys Forholdet mellem hans og hans Modstanderes 
Opfatning af Nationalitetens Væsen. Det heder i Lassens Bogi 
om Wergelands Syn for det Nationale, at det «saa genialt som 

det er, ogsaa er meget ensidigt« «Der er to Momenter i 

Nationernes Liv, for hvilke han er blind: Det ene er det, som vi 
vel maa kalde det Mysteriøse, det Eiendommelige nemlig, der er 
Folkeslagene indgivet fra Begyndelsen, og som er uafhængigt af 
naturlige og historiske Forhold; Tanken om, at der skulde findes 
noget saadant Uforklarligt, der altid, efterat alle andre Momenter 
er gjort gjældende, bliver tilbage som en uopløselig Brøkdel, 
vilde han, om den nogensinde var falden ham ind, sikkerlig have 
vist fra sig, ligesom han raabte ((bort« til det Mysteriøse i Kristen- 
dommen. Det andet Moment er Nationalitetens uendelige Nuance- 
ring og Indcrliggjørclse gjenncm Folkets historiske Liv. Ogsaa 

' 2 l'dg S. 72 lo. 

for dette havde han kun ialfald et flygtigt Blik; naar det gjælder hans 

Verdensbetragtning i det Store, ser vi, at han egentlig kun 

ser det Første og Sidste: Naturlivet i Edens Have, og det, hvori 
Mennesket, naar « Forvildelsens)) lange Nat er endt, er vendt til- 
bage til et inderligt, kjærligt Samliv med Naturen Det er 

altsaa der, ved Naturens Barm, han søger « Folket« Grund- 
stemningen i hans Digtning kan væsentlig betegnes som idyllisk 

Med dette Samfundsideal for Øie kom Wergeland som han 

var kaldet, til at deltage i den nationale Bevægelse, der 

falder sammen med de første Aar af hans Forfatterskab thi 

hvad der i alle Retninger karakteriserer Bevægelsen, er Trangen 
til at hævde den oprindelige, naturbestemte Folkelighed ligeover- 
for den, som man neglede dette Navn, den af Åarhundreders 
Kulturliv prægede, den der hos den civiliserede Del af Nationen 
var udviklet under Samlivet med det fordums Broderfolk. Mod 
dette, mod den danske Kulturs Indflydelse, maatte Bevægelsen 

selvfølgelig rette sig, ligesom ved Leilighed mod det nye 

Broderfolk Wergeland gjennemlevede med Liv og Sjæl denne 

Gjæringsproces og han døde just i det Aar, da der viste sig 

de første sikre Tegn til, at vort Folk nu var saavidt sig selv, at 
det turde vende Blikket udad; da den skandinaviske Ide gjennem 
Studentertoget i 1845 ogsaa hos os aabenbarede sin seirende 
Magt.)» Paa et andet Sted (S. 138) heder det; <(Ifølge den werge- 
landske Betragtning er Kulturen væsentlig det oprindelig Menne- 
liges Forædling og Frigjørelse gjennem Kundskab, altsaa Tileg- 
nelse af hvad der i alle Tider og af alle Nationer er udrettet til 
Opnaaelsen af dette Maal. Kulturens nationale Præg saa han kun 
i disse Kundskabers Anvendelse overensstemmende med Tidens 
og de naturlige Forholds Krav; det var i Grunden Kvintessensen 
af den Norskhed, som var hans stadige Løsen : at F'olket, gjennem 
Almendannelsen og det praktiske Liv modnet til Selvstændighed, 
skulde lære at udvikle de Spirer til Velvære og Frihed, som 
Landets Natur og Forfatningen gjemte. Med alt sit fyrige Liv er 
saaledes hans Nationalisme overfladisk ; thi den har intet Syn for 
andre nationale Eiendommeligheder, end de som gjør sig gjæl- 
dende i det udadvendte, arbeidende eller kjæmpende Liv; den 
dybere Inderlighed, som er Folkeindividualitetens sande Væsen 
og Kjerne, kommer ikke til Orde her.)) 

Forfatteren angiver, som man ser, selv det Standpunkt, hvor- 
fra denne Kritik eller Karakteristik af Wergelands Nationalitets- 
opfatning er udkastet, idet han taler om ((den skandinaviske Ides 
seirende Magt)); men dette er forsaavidt overflødigt, som Skandi- 
navisten og Romantikeren skinner allevegne tydelig igjennem. 
Saaledes bliver Norskhedsbevægelsen i Wergelands Ungdomstid op- 

fattet aldeles i den nu forældede Skandinavismes Aand, naar det 
heder om den, at dens Tendens var at vende tilbage til Idyllen, 
til «Folket ved Naturens Barm», — at den fremgik af cTrangen 
til at hævde den oprindelige, naturbestemte Folkelighed ligeover- 
for den, som man neglede dette Navn, den af Åarhundreders 
Kulturliv prægede, den, der hos den civiliserede Del af Xationen 
var udviklet under Samlivet med det fordums Broderfolk*, — 
— som om dansk og norsk egentlig var ét og det samme, — som 
om det danske Skriftsprog kunde ansees for ligesaa nationalt, 
ligesaavel hjemmehørende i Norge som det norske Folkesprog, 
bare at det repræsenterede et høiere Udviklingsstadium end 
dette, — som om Welhaven og hans Meningsfæller havde Ret, 
naar de mente, at de, ved at hæve det danske Skriftsprog og den 
ubrudte kulturelle Sammenhæng med Danmark ligeoverfor det 
wergelandske Norskhedsstræv, slethen kjæmpede for « Kulturen* 
eller «Civilisationen» mod Raahed og Barbari. Vi indser jo nu, 
med den senere Tids Udvikling for Øie, at dette var et ganske 
overordentlig stort Selvbedrag; vi indser, at hvad der laa under 
Norskhedsbevægelsen i Wergelands Tid som senere, var en rigtig 
Erkjendelse eller Følelse af en kulturel Spaltning inden Nationen, 
som det for den fremadskridende Udviklings Skyld gjaldt at faa 
overvundet; vi indser, at, hvad der blev stillet op mod hinanden, 
ikke var Raahed eller primitiv Naturlighed ligeoverfor Kultur, 
men en Kultur ligeoverfor en anden, en gammel og væsentlig 
norsk ligeoverfor en forholdsvis ny og væsentlig dansk, — og at 
den første, om den end for Øieblikket laa tilbage for den sidste, 
til Vederlag havde de rigeste Fremtidsmuligheder, eftersom det 
hører til Vilkaarene for Kulturens Trivsel hos et Folk, at den har 
Sammenhæng med dets Historie, — jo længere og jo mere ubrudt, 
des bedre, — ligesom Planten pleier at have den frodigste Vækst, 
jo dybere dens Rod er. Det kan, efter Wergelands hele Livssyn 
og Lynne og Karakteren af hans literære og politiske Virksomhed, 
ikke være tvilsomt, at del var Følelsen heraf, — Fremgangstan- 
ken eller Fremgangsinstinktet hos ham, — mere end hans For- 
kjærlighed for Bondens Primitivitet og naturkraflige Væsen, som 
bestemte hans Plads i den nationale Brydning og stillede ham i 
Spidsen for Norskhedsmændene. Dette indrømmes ogsaa paa en 
Maade af Lassen, naar han siger, — med fuld Ret, men neppe i 
den bedste Overensstemmelse med sine tidligere Ytringer, — at 
«Kulluren ifølge Wergelands Betragtning væsentlig var det Oprin- 
delige Menneskeliges Forædling og Frigjørelse gjennem Kundskab, 
altsaa Tilegnelse af hvad der i alle Tider og af alle Nationer er 
udrettet til Opnaaelse af dette Maab> — , at « Kulturens nationale 
Præg ifølge hans Betragtning kun laa i disse Kundskabers An- 

vendelse overensstemmende med Tidens og de naturlige Forholdes 
Krav*, saa Kvintessensen af hans Norskhed var: at Folket, gjen- 
nem Almendannelsen og det praktiske Liv modnet til Selvstyrelse, 
skulde lære at udvikle de Spirer til Velvære og Frihed, som 
Landets Natur og Forfatning gjemte». Lassen mener, at Werge- 
lands Nationalisme, saasom den, paa Grund heraf, «ikke har Syn 
for andre nationale Eiendommeligheder end de, som gjør sig 
gfældende i det udadvendte, arbeidende eller kjænipende Liv, maa 
kaldes overfladisk«. Det er en Dom, som man vist ikke vil kunne 
tiltræde fra det moderne historisk-evolutionistiske Synspunkt. 
Nationaliteten opfattes fra dette Synspunkt som et Produkt af 
den almene Udvikling og tillige som et Organ for den; det maa 
derefter gjælde som den største af alle nationale Opgaver: at 
virke til Frigjørelsen af Folkets Evner, at virke til at sætte det 
i Fart, saa det kommer midt ud i den almene Udviklings Strøm 
og deltager i den saavidt muligt af al sin Kraft, og de nationale 
Eiendommeligheder, der gjør sig gjældende ved denne Deltagelse 
eller i det «arbeidende og kjæmpende Liv, maa vel derefter og- 
saa ansees som de vigtigste og betydningsfuldeste, om end ikke 
altid de mest øinefaldende. Overfladisk kan altsaa Wergelands 
Nationalisme eller Nationalitetsopfatning ikke kaldes, men vel 
ensidig. Det er vistnok ikke uden Grund, at Lassen siger om ham, 
at han var blind for «det Eiendommelige, der er Folkeslagene 
indgivet fra Begyndelsen, og som er uafhængigt af naturlige og 
historiske Forholdw, — hvilket vel betyder saameget som det 
racemæssige, de for de skandinaviske eller germanske Folk t. Eks. 
fælles Karakterdrag, som har udviklet sig i en forud for al Hi- 
storie liggende Tidsalder, og som vedbliver at holde sig hos Folkene 
trods deres afvigende historiske Udviklinj[, og at han ikke havde 
noget rigtigt Syn for «den dybere Inderlighed, som er Folkeindi- 
vidualitetens sande Væsen og Kjcrne», men som «ikke kommer 
til Orde i det udadvendte, arbeidende eller kjæmpende Liv», 
hvilket jeg antager skal betyde: de hos Folket gjcnnem dets 
Historie nedlagte Traditioner, som ikke blot er Minder om en 
svunden Tids Åandsliv, men som vedbliver at øve Indflydelse 
paa Folkets Udvikling, om ikke ved at bestemme de store Frem- 
gangslinjer, saa ialfald ved at holde igjen eller modificere, nuancere, 
give Farve. Wergeland var saa optaget af Fremskridtstanken* 
hans Aand var saa helt udadvendt, at han syntes at have glemt, at 
man for at se rigtig frem, af og til maa se tilbage, — fordybe sig 
i sig selv, som det heder. Han saa i Nationaliteten saa væsent- 
lig en Kraft, at han syntes at have glemt, at den tillige er et 
Produkt. Hans Nationalitetsopfatning var ensidig og trængte til 
al suppleres saaledes, som den blev det i vort Åandsliv ved den 

Opfatning, der blev gjort gjældende af Welhaven og hans Menings- 
fæller og literære Medarbeidere. 

Det kan siges om disse lo, — Wergeland og Welhaven, — al 
de begge var Disciple af Rousseau (naturligvis væsentlig i en 
indirekte Forstand og gjennem mange Mellemled), saaledes at 
Wergeland ved sin Nationaliletsopfatning og sil historiske Syn 
repræsenterer det Rousseau*ske Venstre, Welhaven det Rousseau*ske 
Høire. Rousseau's Kritik af Oplysningsfilosofien var, som nævnt, 
et Tilbage, som i sig tillige indesluttede et Fremad. Hans Henvis- 
ning til de nationale Traditioner ligeoverfor Samtidens fransk- 
kosmopolitiske Nivellering og Uniformering var for del første et 
Opraab til Folkene om at fordybe sig i sig selv, gaa tilbage til 
sin Fortid, men indledede og forberedte dernæst ogsaa en Hrkjen- 
dels 3 af Nationaliteten som nødvendigt Organ for den almene 
Udvikling og indeholdt forsaavidt tillige et Opraab til Folkene 
om at skride videre frem i den af Oplysningen anviste Retning, 
men paa den med Nationaliteten givne Basis. Nationalisme og 
Liberalisme eller Fremskridtsaand traadte, ifølge de fra Rousseau 
udgaaede Impulser, til en Begyndelse ud fra hinanden, stilledes 
i et Modsætningsforhold til hinanden, for dernæst at forenes i 
en høiere, mere bevidst og bestemt Harmoni. Det første Stadium 
i denne Udvikling repræsenteredes af den romantiske Skole, hvis 
Indflydelse blev bestemmende for Welhaven, — det andet Stadium 
repræsenteredes af de liberale engelske og franske Digtere og 
Historikere i Julirevolutionens Tidsalder, — og til denne Gruppe 
maa Wergeland siges i alt væsentligt at høre. Hans nationale og 
historiske Synsmaade var altsaa den mest moderne, mest frem- 
skredne. Men Romantiken skulde ogsaa have sin Tid; den havde 
indtil da ikke været repræsenteret i Norge paa nogen original 
Maade, og den havde ogsaa en Opgave at lose i det norske 
Aandsliv. Saaledes gik det til, at Welhavens Retning for en Tid 
blev seirende og kunde komme til at staa for Almenheden som 
den mere moderne. Vi ser nu, at Forholdet i Virkeligheden var 
det omvendte. Vi ser, at hvad der hindrede W^ergeland fra al 
opnaa i Samtiden den literære og nationale Førerstilling, hvortil 
han syntes selvskreven ved sit Geni, det var ikke, at hans Livs- 
og Kunstopfatning var forældet, men snarere at den var altfor 
ny. Man kunde sige, at det var en Antecipation af Udviklingen, 
— et Forsøg paa at springe over et af dens Overgangsstadier. 
Den Førerstilling, som ikke tilfaldt ham, medens han levede, den 
har han imidlertid, som vi ved, faaet siden, — en Menneskealder 
efter sin Død, — i vore Dage. Og nu, da han er blevet «den 
store Uundværlige, under hvis tause Herredømme vi lever» (Erik 
Vullums Udtryk i hans i 1881 udgivne lille Bog om W^ergeland) 

— , som vi raaa have med OvS allevegne paa vore Veie, — nu vil 
vi ogsaa paaskjønnc det som et godt Varsel, — og mere end det, 
— en Garanti for vor fremtidige nationale Udvikling, at hos ham 
Nationalaand og Fremskridts- og Frihedsaand optræder, — ikke, 
som hos den tysk-danske Romantiks ledende Aander, i et Mod- 
sætningsforhold, — men inderligt, uadskilleligt forbundne, — at 
han paa én Gang var Nordmand med Liv og Sjæl og Verdensborger 
med Liv og Sjæl, — at hans Ord i Talen ved Krohgstøttens Af- 
sløring: «Vi ville være som Krohgs Støtte norske i Malm og 
Klang og Præg og Pryd og dog under Borgerkransen skuende 
frit og vidt ud i Verden,)) — er som talt ud af den Aand, der 
gaar gjennem hele hans Forfatterskab og øvrige Virksomhed. 

Det kunde synes, at, hvad der her er sagt om den Werge- 
landske Livs- og Historieopfatnings nære Overensstemmelse med 
moderne Evolutionisme, ikke stemmer synderlig vel med, at hans 
Digtning, efter hvad der almindeligvis har været paastaaet, har 
en saa gjennemgaaende idyllisk Karakter, — at den i en saa 
fremtrædende Grad er en Lovsyngen af Naturens Storhed og Fred 
og Harmoni i Modsætning til Menneskelivets Usseldom og For- 
dærvelse, Kulturens mange raadne Elementer. Det er vist, at 
Wergeland (ligesom forresten de fleste af Samtidens store Digtere) 
var langt mere Natur- end Menneskeskildrer. Hans Naturskildring 
er farverig, mangfoldig nuanceret og vidnende om indgaaende 
Kjendskab, fortroligt Samliv; hans Menneskeskildring derimod 
er fordetmeste ensformig og holdt i de almindeligste Omrids. 
Han har i sit kampfyldte Liv ofte søgt og fundet Hvile og For- 
soning i Naturen, og han har givet gribende, veltalende Udtryk 
for slige Stemninger. 1 nogle af hans største og bedst kjendte 
Digterverker, — særlig »Barnemordersken)) og «Den engelske 
Lods)» — er ogsaa den endelige Afslutning: Flugt og Frelse bort 
fra Kulturlivets Raaddcnhed og Ondskab hen til en schweizersk 
.\fdal eller Kysten af en ensom norsk Fjord. Hans Fantasi har 
gjerne streifet ind paa Idyllens Omraade; han har havt Øieblikke, 
da han ønskede, at han bare hedte Peer, og udmalede for sig 
som et jordisk Paradis «en Plet han havde dyrket selv, en Halmhat 
og en Kofte graa, en Hytte ved en Elv)). Men ikke saa, at dette 
nogensinde blev den herskende Grundsætning hos ham: dertil 
var og blev han al sin Tid altformeget den freidige Kampnatur. 
Han var, som han selv siger, af de Fiske, som trives i skummende 
Vand. »Fortræffeligt at leve i Kamp, naar man har Neb. Tobak 
i Ro. Kaffe i Ro; ellers — Pennene flyve! Bægrene bruse! Hesten 
galoppere under en! Satirer fraade! Seil krænge! høi Rig og 
Sjøgang huul!» (Brev 1832 til Rektor Holmboe) — saadan var 
Livet for ham, og saadan vilde han have det. Hvad han søgte 

Og fandt i Naturen, var da heller ikke bare Fred; naar han priste 
den, var det ikke, oftest ialfald ikke for at nedsætte Menneske- 
livet; han havde ikke bare Øie for Modsætningen mellem Na- 
turen og Menneskelivet, men ogsaa, — og endnu mere, endnu 
sterkere, for det ligeartede, overensstemmende ved begge, — det, 
som forbinder dem til et eneste stort sammenhængende Hele. 
Menneskelivet er Kamp, men ogsaa Naturen er det; fra det mindste 
Kryb eller fra den saakaldte livløse Natur optil Menneskene er 
det en ubrudt Kjæde af arbeidende Kræfter, som søger frem til et 
fælles Maal. Vi møder denne Opfatning rundtom i Wergelands Skrif- 
ter, ofte i energiske Udtr>'k, der viser, hvor dybt den har grebet ham, 
og hvorledes den har været for ham en ledende og bestemmende 
Grundtanke, — som t. Eks. naar han i Bladet «For Arbeidsklassen^ 
(1840) lader «en Ven» spørge: H vormange Kder og Smudsigheder 
tror du at afvænne dine Læsere med ved dette Blad? Maaske 
ikke med én. — Hvorfor da anvende Tid og Arbeide paa saa 
magert et Haab? — Gud styrer den flyvende Sæd. Aldrig er en 
Anstrængelse for noget Godt ganske spildt. Menneskeheden gaar 
fremad, ikke som Strømmen, men ligesom Jordens Masse vokser : 

— den blege Mose bedækker de skaldede Klipper; hver Høst 
yder den dem sit Affalds Støv, for at der skal blive Muld deraf, 
og der bliver. Jorden bliver skjønnere. Klipperne grønnes. Og 
dette er et større Mirakel end om Menneskehedens Haardhed og 
Raahed formindskes. Mine Moseblade skulde ikke aflade at falde. 

— Eller i «Følg Kaldet» — et af de herligste Digte i vor Lite- 
ratur, hvor det heder: 



Hvad har {glattet Alpens Horn, 

afpoleret dets haarde Side, 

Flek for Flek, og Kom for Kom? 

Hegnens Draabe, 
bløde Vin af Skyens hvide 
af Atomer væv le Kaabe, 
Fjedrene paa Taagens Hat. 
Hvad har knust til Sand (iranilcn? 
vasket ud den røde Spath, 
sna det dynger sig i Klitlen 
stedse mere skja*rt og hvidt? 
disse Vandets bløde Kredse, 
dette Havets maalte Skridt, 
dette blide Bølgeslag, 
i en dyb Beva»gelse stedse, 
lig en Verdens Aandedrag. 
Og i Tusind Aar hver Sommer 
r>'ster Mosen sine smna 
ba»gerformte Sølverblommer 
over golde Klipper graa, 
til i al den spredte Grøde 
store Furu finder Føde. 

Iiilel, slørre eller niiiidrc, - 
inlet fruglldst og rorspildt, 
er der Hensigt i dets Indre, 
slænges ud det end saa vildt. 

Skulde Skjaldens Ord, dens skjære 

Dugg af Lysets Funke, varm 

som om Blod sprang af lians Harm, 

eneste i Verden være, 

som foruden Spor og Minde 

kan forspildes og forsvinde? 

Op! hvis Herrens egen Køst 

fylder med en Storm dit Bryst! 

Ud den bruse i det Øde!» 

Hvad der møder os her, er ikke en blot og bar idyllisk Na- 
turbetragtning, men Evolutionisme i stor Stil. 

1 Sammenhæng med dette Enhedssyn paa Naturen og Menne- 
skelivet stod det, at hans aandige Interesser spændte over et saa 
vidtstrakt Felt. «Historie og Botanik ere mine Yndlingsvidenska- 
ber,» skrev han i et Brev fra Studenterdagene, og disse to saa 
vidt fra hinanden liggende Fag vedblev han at sysle med hele 
sit Liv igjennem. Han har skrevet botaniske Afhandlinger, og 
om hans fortrolige Kjendskab til Vækstriget vidner, saa at sige, 
hvert eneste Blad i hans Digtning. Hans historiske Forfatterskab 
er saa omfangsrigt og for en Del saa værdifuldt, at alene det 
vilde sikre ham en fremtrædende Plads i vor Literatur. 

De betydeligste af hans historiske Arbeider er hans Fremstilling 
af Lofthusfeiden 1786—87 og hans aNorges Konstitutionshistorie». 
Begge er byggede paa selvstændige Kildegranskning; i begge er meget 
nyt og interessant Stof draget frem; begge hører fremdeles til 
de Arbeider, som maa benyttes ved Studiet af Norges nyere Hi- 
storie. Særlig er Konstitutionshistorien den Dag idag Iloved- 
verket vedkommende det vigtige Emne, den behandler. 

Denne Bog udkom heftevis i Aarene 1841—1843. Naar man 
betænker den kolossale Produktivitet, han udfoldede i disse Aar 
i andre Retninger, - som Digter, Journalist, Almueskribent o. s. v. 
(se Fortegnelsen over hans Skrifter i 6te Del af Lassens Udgave 
af hans Digterverker, Gads Forlag 1884), skulde man tro, at den 
maatte være flygtig udarbeidet og bære Merkerne af at være et 
Hastverksarbeide. Men det kan i det store hele ikke siges at 
være Tilfælde. Wergeland var af de Mennesker, som faar Tid 
til alt. — Indledningen, i hvilken han har stillet sig den Opgave 
at paavise, hvorledes Nordmændenes Nationalaand i de nærmest 
forud for 1814 gaaende Generationer efterhaanden blev vakt og 
modnedes for de Opgaver, som blev stillede den af Verdensbegi- 
venhederne i dette Aar, er merkelig. Vel har Fantasien en og 
anden Gang ført ham paa Afvei, og vel har han her (som i Af- 

handlingen om Loflhusfeiden og de populære Fremstillinger af 
Norgeshistorien m. v.) oftere ladet sig forlede til i en svunden Tids 
Begivenheder at indlægge Motiver og Synsmaader, som først til- 
hører en senere Udvikling. Men han har alligevel ved Maaden, 
hvorpaa han har stillet og løst Opgaven, udvist en for den Tid 
ualmindelig overraskende klar Forstaaelse af den historiske Sam- 
menhængs Aand; han har hævdet en rigtigere, med denne Sam- 
menhæng bedre stemmende Opfatning af den norske XationaliteLs 
Vilkaar og Stilling i Dansketiden end den, der var gjængs i hans Tid 
og tildels har vedblevet at være det længe efter; og han har, trods 
alle Vildfarelser i det enkelte, godtgjort, — før nogen anden for- 
søgte derpaa, — at den Frihed og Selvstændighed, Norge opnaaede 
i 1814, ikke var noget blot Yerk af Tilfældet eller ydre Begiven- 
heder, et Resultat af en »vidunderlig Forsynets Førelse«; en « Him- 
melens Gave» o. s. v., men at den havde sine Rødder i Folkets tidli- 
gere Historie, at den var forberedt ved en forudgaaende indre Udvik- 
ling, uden hvilken den heller ikke vilde havt noget Værd eller 
nogen Varighed. For at bruge hans egne rammende og malende 
Ord (Konst. hist. Saml. Skr. 9, 18): «I)en norske Konstitution vilde 
være et aldeles uforklarligt Fænomen, om et Friheds- og Uaf- 
hængighcdssind, der saa hurtig fremtr>'llede den til Liv og Vir- 
ken, selv var en ligesaa pludselig Fremvext, og kun at datere fra 
Kielertraktatens Publikation i Norge. Men Historien er ligesaa 
regelbunden som den fysiske Natur, dens Begivenheder ere ikke 
isolerede, dens Epoker blot Konsekventsers Kulminationer. Lige- 
saavist som at Primlerne og Anemonerne, der gjennemvirke Grøn- 
sværsteppet, som det norske Foraar med saa overraskende Hur- 
tighed udruller over de mosbrune Bakker, have under Sneen 
havt sine Rødder gjemte fra forrige Aar, og hverken ere ned- 
regnede fra Aprilskyerne eller saaede af de første Maistraaler, 
ligesaavist har enhver overraskende Begivenhed sine Rødder til- 
bage i Tiden under henfarne Slægters G rave. » — I Hensyn paa 
Opfattelse og Vurdering af de Partimodsætninger og afvigende 
Synsmaader, der kom til Orde inden Rigsforsamlingen paa Kids- 
vold, blev han vistnok sterkt paavirket af sin Fader, der jo hørte 
til Minoritetens allcrivrigste og mest fremskudte Medlemmer, — 
ligesom ogsaa andre Kilder, der stod til hans Disposition, stam- 
mede fra dette samme Hold; paa den anden Side maatte hans 
enthusiastisk-u middelbare Natur drage ham nærmest hen til det 
modsatte Parti, til Majoriteten, hvis Program og Holdning var 
inspireret af den sterkcste Tro paa Landets Fremtid, og Resul- 
tatet af denne Konflikt er da ogsaa blevet, at han idethele maa 
siges at have iagttaget en rosværdig Upartiskhed og at han ydede 
begge Parler saa nogenledes, hvad der tilkom dem. 

Stilen i dette, som i Wergclands øvrige historiske og biogra- 
fiske Skrifter, har den samme improvisatoriske Karakter som Stilen 
i hans Digtervreker: den er ujevn, — ofte noget tung og knudret, 
indviklede Perioder, bratte Overgange, saa man stanser op og 
roaa læse om igjen for at forstaa Sammenhængen, — men til Ve- 
derlag aldrig kjedelig og træet, som den omhyggelig afpudsede og 
filede Stil saa let bliver. Den gjør altid Indtryk af noget friskt 
og personligt levende. Ret som det er, møder man et Billede, 
der vidner om Digterfantasien og kaster Lys over den indre Sam- 
menhæng, saa den fæster sig i Læserens Erindring bedre, end 
det vilde kunne ske ved lange Ræsonnementer; — som, naar det 
om Nordal Bruns Fædrelandssang crFor Norge Kjæmpers Føde- 
land* heder, at, «den er som et Fakkelglimt, der pludselig viser 
Hvælvingen opfyldt af formummede, bevæbnede Mænd», ellen 
naar det heder om det norske Nationalønske om eget Univer- 
sitet, der syntes glemt i de fede Handelsaar, at «det stod der dog 
i denne almindelige Blomstring som et af disse Datidens Hauge- 
statyer tilgroet af et Buskads, men som nok ved Løvfaldstid vilde 
Irtcde frem som med en Sjæls Blegnen under sin Hvidhed, al- 
vorlig, med Fingeren pegende eller paa Munden«. 

Forsaavidt Macaulay har Ret, naar han siger, at en Historiker 
maa være Digter og Filosof i én Person, skulde man tro, at der 
i Wergeland maa have været Stof til en stor Historieskriver. 
Digtergaven havde han saa overflødig, som faa har havt den; 
og Filosof kunde han siges at være, forsaavidt han havde tilegnet 
sig et Livssyn og visse almene historisk-flloso fiske Idéer paa en 
slig Maade, at de fuldt ud var blevne hans aandige Eiendom. 



JOHAN SVERDRUP. 

Sommeren 1880 var jeg nogle Dage sammen med Johan Sver- 
drup paa Hjærkin. Han var kommet derop for at hvile, og det 
kunde vel behøves, skulde man tro. Det var umiddelbart efter 
den stormfulde Storthingssession, da 9de Junibeslutningen blev 
fattet, hvorved Svcrdrup «satte Slutstenen paa sit Livs Storværk«, 
som det blev sagt. Han havde staaet i en langvarig, oprivende 
Strid og vistnok havt mange bekymringsfulde Stunder. Men han 
gjorde Indtryk af alt andet end en træt Mand. Han syntes at 
være lutter Fyr og Flamme. 

Der var en liden Kreds af faste Gjæster paa Hjærkin, og for 
dem holdt han Foredrag, stundom til langt paa Natten. Det 
hjalp ikke, at hans Hustru Gang paa Gang mindede ham om, at 
Klokken var blevet saa og saa mange; naar han var kommet i 
Aande, flød sans Tales Strøm ustanselig, og han maatte have sit 
Emne helt udredet, inden han sluttede. 

Han gav bl. a. et Slags Udsigt over ^it politiske Liv, fortalte 
om, hvorledes han engang — jeg tror, det var efter det andet Stor- 
thing, hvori han deltog, det i 1854 — under Tr\'kket af sin Isolation 
og mistvivlende om at kunne faa udrettet noget væsentlig for sit po- 
litiske Program, havde været fast besluttet paa at opgive Politiken og 
leve for sin Sagførervirksomhed, hvorledes da Baggerud og etpar 
andre politiske Venner kom til ham og bad ham om at holde 
ud, og hvorledes han tilsidst lovede dem at modtage Gjenvalg 
paa Vilkaar af, at de forpligtede sig til at følge ham lidt bedre, 
end de hidtil havde gjort, saa disse faa kunde komme til at 
danne Begyndelsen til et virkeligt Parti, med en nogenledes fast 
principiel Holdning og et paa almene Grundsætninger bygget 
Program, i Modsætning til de indtil da raadende Bygde- og Klasse- 
kote rier med deres efter Leiligheden afpassede, vekslende Allian- 
cer og Kombinationer; han talte fremdeles om det næste store 
Vendepunkt i hans offentlige Løbebane, da han knyttede Forbund 
med Jaabæk, trods sin Aversion mod «Sparetanken», og tog Af- 
stand fra Repræsentanterne for Byliberalismen eller det saakaldte * 
Sagførerparli : Steen, Daae, Richter, Danielssen o. fl., trods per- 
sonlige Sym pathier og nær Overensstemmelse i Hensyn paa poli- 

tiske principer, idet han indsaa, at Bønderne maatte være Kjer- 
nen i det store national-liberale Parti, som det var hans Maal at 
faa dannet. 

Jeg maa tilstaa, jeg fik et Indtryk af, at hans Fremstilling var 
for en god Del opkonstrueret efter den sedvanlige Tilbøielighed 
til at give senere Standpunkter tilbagevirkende Kraft og til at op- 
fatte de Motiver, som har bestemt ens Handlemaade, som om de 
fra første Færd havde den Karakter af klar Tanke og bevidst 
Plan, hvortil de i Virkeligheden lidt efter lidt har udviklet sig 
under Indflydelse af Begivenhedernes Gang. Men høist interes- 
sant var det at høre paa, og, om end hans Politik ikke havde 
været fuldt saa planmæssig, ikke i den Grad alting forudseende 
og forudberegnende, som han fremstillede det, og som det uden- 
tvivl fremstillede sig for ham, saa er det dog vist, at han 
med bedre Grund end kanske nogen anden af vore Politikere 
kunde hævde, at en rød Traad eller en historisk Tanke havde 
gaaet igjennem alt, hvad han havde foretaget sig som offentlig 
Mand. 

Til gemytlig Passiar — en saadan, hvorved man glider over fra 
det ene Emne til det andet og lader det komme an paa, hvad 
der i Øieblikket falder en ind — syntes han ikke at være oplagt; 
en Samtale i sedvanlig Konversationstone vilde ikke let gaa i 
hans Nærværelse; han tog gjerne Ordet, og, naar han tog Ordet, 
blev det til Foredrag i egte parlamentarisk Stil. Han pleiede at 
reise sig og sk3rve Stolen foran sig, og saa talte han, som om han 
talte fra sin Plads i Storthinget — henvendende sine Ord ikke til 
de Par Mennesker, der sad rundt Bordet i Gjæste værelset paa 
Hjærkin Station, men til det norske Storthing eller til det norske 
Folk. Og som hans Foredrag, saaledes var hans Væsen og Op- 
træden i det hele, hans Tone og Tournure alt igjennem præget 
af hans Rolle som offentlig, repræsentativ Mand: det var altsam- 
men saa forunderlig stramt, saa høitidelig officielt, parademæssig 
uniformeret Man fik et Indtryk af, at den officielle Mand havde 
rent fortæret det naturlige Menneske i ham; der fandtes ligesom 
ikke længer Natur, det var blevet til Kunst altsammen. 

Det har været sagt om Johan Sverdrup, at han var «Aristo- 
krat ud til Fingerspidserne«, trods sine demokratiske Grundsæt- 
ninger. Indtil en vis Grad, tror jeg, at det er rigtigt, nemlig forsaa- 
vidt han i høi Grad — i en ialfald hos os usedvanlig høi Grad 
— var en Formens eller en Formernes Mand ~ forsaavidt der 
altid var etslags Stil i hans Væsen og Optræden. Men jeg tror 
just ikke, at det var den fineste og bedste eller mest aristokratiske 
Stil, dertil havde den formeget ved sig af Specialisten eller Fag- 
manden, -— formeget af, hvad Vinje kaldte Talerstolen. Hos den 

12 — Sars: Samlede Verker IV. 

egte Aristokrat ligger Anstanden og Belevenhedens Former i 
Blodet; han haandhæver dem paa en fri og utvungen Maade og 
er korrekt og afmaalt uden at blive stiv. Sverdrups formelle 
Væsen gjorde nærmest Indtryk af at være en vel indstuderet 
Rolle — en Maske, som han vel bar med særdeles megen Værdighed, 
men som dog altid vedblev at være en Maske — en Manér, som 
var gaaet over til at blive en anden Natur, men som dog havde 
noget tilgjort og prætentiøst ved sig, saa den stundom kunde 
falde over i det vulgære. 

Der var ved hans Maade at tale og føre sig paa, syntes mig» 
ikke blot noget paafaldende fremmed, unorskt, men ogsaa noget 
vist gammeldags, — noget, som mindede om ancien regime^ Ti- 
den, da man var vant til at bevæge sig i stive, guldbroderede 
Kjoler med store Pudder- eller Allongeparykker paa Hovedet. 

Vi gjenkjender tildels ogsaa dette gammeldags-franske Præg i 
Stilen i hans Taler: deres efter vor Tids og vort Folks Smag 
altfor pompøse Rhetorik, det deklamatorisk rungende og bram- 
mende ved den hyppige Anvendelse af Spørgsmaalsformen : — 
«H vorledes? er da ikke Storthingsdebatterne den store Opl^'^s- 
ningskilde for de stemmeberettigede« o. s. v. — de hyppigt fore- 
kommende Antitheser og Klimakser: «Jeg tiltræder Forslaget med 
fuld Tryghed ligeoverfor mine Vælgere, ligeoverfor Nationen, li- 
geoverfor Fremtiden* o. s. v. — Statsforfatningen skal yære 
« Løftestang for alt sandt, ret, stort, godt, skjønt, passende, mandigt 
og værdigt inden Samfundet* o. s. v., o. s. v. 

Enhver, der læser disse Taler, uden at kjende Sverdrups Vel- 
talenhed anderledes end gjennem det store Ry, der staar af den, 
maa blive skuffet. Der er meget godt i dem, men neppe noget 
rigtigt fremragende enten i Hensyn paa Form eller Ind- 
hold. Det er fordetmeste velformede advokatoriske Indlæg; Ar- 
gumenterne føres frem i sluttet Række og paa en virkningsfuld 
Maade, i en letfattelig Form ; Indvendingerne afpareres raskt og 
behændigt; der er Fart og Aplomb; det hele glider saa let og 
sikkert afsted. Altfor let, kunde man sige; for man støder sjel- 
den paa Steder, som man fristes til at dvæle ved — Steder, hvor- 
fra der aabncr sig ligesom en Udsigt langt udover eller langt 
indover; man støder sjelden paa, hvad man kunde kalde en ori- 
ginal Tanke eller endog blot en original Vending, en ny Formning 
af gamle Tanker; man faar sjelden Indtryk af nogen dyb Gransk- 
ning, ikke engang, trods det pathetisk høistemte Foredrag, af no- 
gen rigtig dyb Følelse. Det er ofte l^'sende, endog glimrende, 
men paa den anden Side noget fladt, upersonligt, ofte endog lige- 
frem banalt — forslidte Talcmaader, forslidte Lignelser eller den 
rene Ordbram. 

For at danne sig noget rigtigt Begreb om Sverdrups Veltalen- 
hed, maa man have hørt og seet ham. Hvad der gjælder om saa- 
mange andre store Talere, gjaldt i en ganske særdeles Grad om 
ham: at nemlig hans Styrke laa først og fremst i Aktionen: den 
Ild og Energi, hvormed det, han havde at sige, blev fremført, 
Slagfærdigheden under Debatten, den lynsnare Hurtighed og Kraft, 
hvormed han afparerede de Hug, der blev rettet mod ham. Bare 
Synet af ham, naar han sprang op som en StaalQær og ligesom slyn- 
gede sine Sætninger ud i Forsamlingen, kastende sit Hoved tilbage 
og rystende paa sig, som i Følelsen af en uendelig Kampglæde og 
Seierssikkerhed, maatte virke elektriserende. Magen til dette 
havde aldrig før været seet eller hørt i Norges Storthing og har 
ikke været hørt eller seet siden. Til en Begyndelse studsede man 
ved det usedvanlige, fremmedartede i hans Udseende og Optræ- 
den: den mørke, rent sydlandske Teint, den lille, spinkle, men 
øiensynlig saa overordentlig spænstige Krop — ligesom bare Sener 
og Nerver og besjælet helt ud til Fingerspidserne, — den livlige Ge- 
stikulation, de theatralske Attituder, den fransk-rhetoriske Stil o. s. 
V.; men efterhaanden vendte ogsaa dette sig til hans Fordel og vir- 
kede til at give ham Magt over Sindene: det afstikkende og frem- 
medartede virker altid saa hos de store Begavelser. Og, da de 
stilfærdige Overlægningers og de smaa praktiske Sagers Tidsrum 
i vor Repræsentations Historie blev afløst af Storpolitikens og 
Forfatningskampenes og der blev Behov for en Fører, som kunde 
give Ord til, hvad Majoriteten mere eller mindre dunkelt følte og 
tænkte, og som var parat til at tage Stødet af for den til enhver 
Tid: da var han den selvskrevne Mand; derom kunde der ikke 
raade nogen Tvivl. Det har ikke i dette Land fundets nogen saa 
velskikket og saa veludrustet for denne parlamentariske Fører- 
rolle som han. Det var hans Styrke og — i visse Maader — 
ogsaa hans Svaghed. 

Hans Aand stemte overens med hans Legeme deri, at den just 
ikke var stor og muskuløs, men til Vederlag saameget mere 
spænstig og senesterk; hvad der udmcrkede den, var ikke saa 
meget Begavelsens oprindelige Fylde og Rigdom, som snarere 
den overordentlige Koncentration af alle Evner mod et bestemt 
Maal, i en bestemt Retning. — Han var veltalende, som kanske 
ingen anden har været inden vort Storthing; og han havde stu- 
deret sin Kunst som ganske vist ingen anden. Men al hans Evne 
og alt hans Studium syntes rettet paa dette ene : at øve den størst 
mulige Virkning i Øieblikket, at seire i Debatten, at overvælde 
og blænde og slaa ned enhver tilfældig Modstander, som stillede 
sig iveien for ham. Og den Kunst, som saa ensidig sigter paa 
den øieblikkelige Eflekt, kan umulig blive den høieste eller dybe- 

ste. Han stillede sig fra først af det Maal: at stifte Parti, at 
blive Partifører, og hans Talekunst udvikledes i Overensstemmelse 
dermed til den Slags Virtuositet, som aldrig er udsat for at slaa 
feil, som er paa rede Haand til enhver Tid og ved enhver Gjen* 
stand; men en saadan Virtuositet opnaaes ikke let uden paa In- 
derlighedens og Originalitetens Bekostning. Den Veltalenhed, som 
strømmer saa villigt, saa stadigt og ensformigt jevnt, næres ikke 
fra Tanke- og Følelseslivets dybeste Dybder; den maa have sine 
Kildespring længere oppe. Han var den fødte Politiker: — Stri- 
den og Diskussionen var hans Livselement, — og «en Politiker 
uden Magt er en Uting», som han udtrykte sig engang.^ Han 
havde den fødte Politikers Magtbegjær, og det vistnok i en sær- 
deles udpræget Grad; at vinde Magt, øve Magt og føle sin Magt 
var hans Passion. Men for at vinde Magt er det nødvendigt at 
tale et Sprog, som det store Publikum forstaar eller kan bringes 
til at forstaa. 

I en Tale fra den Tid, da han stod paa Høiden af sin Indfly- 
delse og Anseelse (i Anledning af Statsraadssagen 1880) sagde han: 
«Naar man er ung, er man lidt tilbøielig til at bruge særdeles korte 
Linjer i Perspektivet; men eftersom ens Erfaring vokser, bliver 
Linjerne længere og længere, og man faar den Lærdom, som al- 
drig glemmes: du maa være paa Høiden med dit Folk, hverken 
mere eller mindre, hvis du vil være en dygtig Politiker.* Ved 
andre Leiligheder har han sagt: «Jeg er altid paa den Side, 
hvor Nationen maa antages at være.» — «Saalænge jeg har den 
Ære at være offentlig Mand, vil jeg staa, hvor det norske Folks 
Pluralitet staar, saaledes som den afspeiler sig i Storthinget* — 
han gjentog oftere den gamle Sætning: naar den store Flerhed 
af Folket har Uret, saa har den Ret o. s. v. Disse og lignende 
Udtalelser er med Urette bleven taget til Indtægt for den Paastand, 
at han altid mere var sit Partis Tjener end dets Leder, og at han 
selv følte og erkjendte det, — at han følte og erkjendte, at hans 
Rolle reducerede sig til at være Redskab, »politisk Digter paa 
opgivne Rim», og at han ikke prætenderede noget høiere. Han 
stod jo i det første Afsnit af sin offentlige Løbebane, gjennem en 
lang Række af Aar, fordetmeste i Minoriteten og stod der uden at 
svigte eller blive modløs, og vi ved, at han paa sine gamle Dage 
arbeidede med det Maal for Øie: at sprænge den Majoritet, hvis 
Leder han havde været, for at skabe en ny. Men forsaavidt lig- 
ger der i de nævnte Udtalelser en Selverkjendelse, som rent prak- 
tisk-politiske Hensyn altid synes at have øvet en afgjort bestem- 
mende og begrænsende Indflydelse paa hans Tankeliv og Aands- 
udvikling. Hans Tale var altid beregnet paa at naa frem til det 

1 Tulen i Anledning uf Statsraadssagen 1880. 

store Publikum; han talte altid med en Majoritet for Øie, om 
ikke en, som allerede var til, saa ialfald en, som det gjaldt at faa 
dannet. Han havde en særdeles omfattende historisk-politisk 
Læsning; alligevel gjorde han ikke Indtryk af at have nogen 
egentlig aandig Horisont eller nogen dyberegaaende historisk-vi- 
denskabelig Interesse. Det syntes, som om han læste væsentlig 
for at finde Citater eller Argumenter til Støtte for de Reformer 
eller det praktisk-politiske Program, hvis Gjennem førelse han ar- 
beidede for, og som om han, naar han fandt et sligt Argument 
fæstede det i en vis Form og anbragte det paa en vis Plads i 
sit aandige Rustkammer, saa han kunde have det paa rede Haand 
ved given Leilighed, hvoraf fulgte, at det i visse Maader blev en 
død (om end meget nyttig) Ting, istedetfor et Sædekorn, hvoraf 
nye Tanker kunde spire ud. 



Under vort Samvær paa Hjærkin spurgte Sverdrup mig en- 
gang, om' jeg havde læst et da nylig udkommet tysk Skrift om 
Robesplerre, som stillede ham i et gunstigere Lys end det, hvori 
man havde været vant til at se ham. Jeg svarede, at jeg ikke 
havde læst det og vist heller ikke kom til at læse det, eftersom 
Robespierre ikke hørte til mine Folk, hvorved jeg citerede noget 
af Carlyle om «(den søgrønne politiske Puritaner)). Jeg lagde 
Merke til, at Sverdrup derefter blev ganske taus, som om han 
var bleven stødt ved, hvad jeg sagde, og, da jeg kom tilbage til 
Kristiania, fortalte jeg derfor en af hans gamle Venner vor 
Samtale og spurgte ham, om han troede, at mine Ord skulde 
have virket ubehagelig paa Sverdrup. Han svarede: «Ja — det 
kan De forlade Dem paa, at de har; det var at ramme ham paa et 
af hans allerømmeste Steder: Robespierre er hans historiske 
Yndlingshelt.» «0g det er da heller ikke saa underligt,)) føiede 
Vennen til; «for det er jo adskillig Overensstemmelse, adskillig 
aandigt Slegtskab mellem de to.)> 

Man studser vel ved dette og fmdcr det vel til en Begyndelse 
urimeligt at sammenstille to tilsyneladende saa helt forskjellige 
Naturer som Robespierre, den kolde, frygtsomme Pedant med sit 
sentimentale Stilisten, saa spæd og spinkel, — <^saa lykkelig fri 
for enhver Gnist af Genius)^, som Carlyle siger, — afull ofsincere 
cant, with a logic formula instead of a heart — barren as ihe 
eastwind» — og Sverdrup, som var saa ildfuld, saa energisk og 
modig, og hvem ingen vil kunne frakjende en genial Evne. Ved 
nærmere Overvelelse vil man maaskc dog indse, at Sammenstil- 
Ungen ikke er saa aldeles uhjemlet endda. 

For det første er der en Overensstemmelse i Hensyn paa Gangen 
i begges offentlige Løbebane. De begyndte begge med at staa 
omtrent alene, talende ud fra et Standpunkt, som ikke blev for- 
staaet, og i en Stil, som man var mest tilbøielig til at more sig 
over, og de løftedes begge siden op til Popularitetens allerøverste 
Tinde. Og denne Opløftelse raaa dernæst forklares, idetringeste 
for en væsentlig Del, ud fra en lignende Egenskab hos 
begge. Mirabeau, som i ét og alt dannede en saa afgjort Mod- 
sætning til Robespierre, var alligevel inden den konstituerende 
Nationalforsamling den eneste, som forstod, at han havde Betin- 
gelser for at spille en stor Rolle, og. forudsaa hans Fremtid. De 
andre lo af ham ; Mirabeau sagde: «Den Mand vil drive det vidt; 
han tror paa, hvad han siger.» Robespierre var en Formlernes, 
de i en uforanderlig Form fastslaaede politiske Dogmers Mand; 
det havde han tilfælles med saamange andre af Revolutionens 
Repræsentanter; men hvad der udmerkede ham fremfor de fleste 
andre af disse, var Maaden, hvorpaa han havde tilegnet sig sine 
Dogmer eller Formler; hvad der tilsidst skulde føre ham helt 
frem i Spidsen for den revolutionære Bevægelse, var, at han tro- 
ede paa dem med en Fanatikers hele Styrke. 

Noget tilsvarende kan siges at have gjældt om Johan Sver- 
drup, trods den store Forskjel mellem de to i Hensyn paa Væ- 
sen og Begavelse og den vistnok endnu meget større Forskjel i 
Hensyn paa det Af///eu, hvori de kom til at virke. — Sverdrup 
førte i sin Ungdom, inden han blev Storthingsrepræsentant, et 
ensomt, tilbagetrukket Liv, helt optaget af sine theoretisk-politiskc 
Studier. Da han traadte ind i det offentlige Liv, var han derfor 
rustet paa en Maade som vist ingen Storthingsmand før ham: 
med et helt System af politiske Doktriner, saaledes gjennemar- 
beidet, at det altsammen havde faaet sin faste Form, — en hel 
Samling af Almensatser, som ikke blot var vel indøvede, men 
som han havde tilegnet sig med en slig Styrke, at han omfattede 
dem med en ligefrem religiøs Tro. 

Herved traadte han fra første P'ærd i den mest afgjorte Mod- 
sætning til den Aand, som dengang var raadcnde paa Storthinget 
og mden vort offentlige Liv idelhele. Det var under den store Reak- 
tion efter Februarrevolutionens Skuffelser — en af de i aandig 
Henseende sørgeligste Perioder i Europas nyere Historie. Reak- 
tionen naaede naturligvis ogsaa op til os og antog endog hertil- 
lands, ifølge særlige lokale Forhold, en ganske særdeles grundig 
Karakter. De rent-politiske Reformspørgsmaal blev lagte paa Hyl- 
den eller behandlede med kjølig Ligegyldighed. Jernbane- og Vei- 
anlæg, idethele Nærings veienes Fremvækst, blev de Hovedgjen- 
stande, hvortil den almene Interesse knyttede sig, og hvorom den 

offentlige Diskussion dreiede sig. Forhandlingerne i Storthinget 
antog en saa stilfærdig prosaisk Karakter, at man skulde tro sig 
hensat i et Amtsformandskab eller i en Kommission til Ordning 
af et eller andet rent praktisk Anliggende. 

Professor Schweigaard var den toneangivende Mand inden 
Thinget, og han repræsenterede den mest afgjorte Skepticisme li- 
geoverfor politiske Almensatser og Doktriner. Al Slags Metafysik 
var for ham en Uting, og ganske særlig al Slags politisk Metafy- 
sik. Under hans Indflydelse blev det Skik at løse Spørgsmaalene, 
saavidt muligt, ud af deres principielle Sammenhæng og at be- 
handle dem hvert for sig; man fægtede helst med specielle 
Argumenter — jo speciellere, des bedre — nøgternt og rent for- 
standsmæssigt, uden at paakalde de store Principper eller at ap- 
pellere til Følelserne, endsige til Lidenskaberne. Hvad der først 
og fremst laa Schwcigaard paa Hjerte, var den økonomiske Side 
ved Stats- og Samfundslivet; iøvrigt var hans politiske Løsen: 
vi ved, hvad vi har, vi ved ikke, hvad vi faar; lad os opretholde 
den engang etablerede Ligevegt mellem Statsmagterne — lad os 
opretholde Freden i Samfundet, forat der kan blive arbeidct 
godt og jevnt! Enhver almindelig politisk Reform var i hans 
Øine en Fare, som truede med at undergrave denne P'rcd. Under 
Debatten om Statsraadssagen paa Storthinget i 1851 sagde han: 
«Der er et Spørgsmaal, som er langt vigtigere end Spørgsmaalet 
om Adgang for Statsraaderne til Deltagelse i Storthingets For- 
handlinger, og det er Spørgsmaalet om Midlerne til Samfundets 
Beroligelse eller Opæggelse, til dets Fred eller Forstyrrelse.)) I 
Anledning af et paa samme Storthing fremsat Forslag til Lov om 
udvidet Stemmeret og Valgbarhed i kommunale Anliggender talte 
han om, at dette kunde blive Begyndelsen til at »styrte alt om», 
og mente, at man heller burde arbeide paa at skafle Husmænd og 
andre stemmeretsløse mere og bedre Mad — en Tønde Korn el- 
ler en Skjæppe Poteter mere om Aaret — end paa at skafl'e dem 
Stemmeret 

Schweigaard, som i alle private P'orhold var en saa human 
og godslig Mand, kunde stundom være noksaa hensynsløs i De- 
batten. Han havde for Skik at kaste sig over nye Mænd i Stor- 
thinget, hos hvem han sporede farlige Tendenser, for ligesom 
med én Gang at knække dem under Vegten af sin Autoritet og 
sin Haan og skræmme Modet ud af dem. Sverdrup blev paa det 
første Storthing, hvori han deltog (1851), Gjenstand for et sligt 
Overfald. Han havde i Anledning af et Forslag, der stod i For- 
bindelse med den da blandt Arbeiderne i Kristiania paagaaende 
Agitation, tilladt sig nogle Taleniaader, som nuomstunder vist in- 
gen vilde falde paa at forarges over, om de Hensyn, hans Stil- 

ling i opinionen paalagde ham, og om sin levende Interesse for 
de lavere Folkeklassers V^el. Schweigaard tog Leilighed heraf til 
at tage ham under Behandling, idet han i længere Tid og med 
al den Haan, han kunde lægge i sin Stemme og sine Udtryk 
(og det var ikke lidet), udbredte sig over det løierlige i, at Per- 
soner, hvis Storhed var saa aldeles ubekjendt, vilde tale om sin 
Stilling til Opinionen, det upassende i at holde Lovtaler over sig 
selv og give sig selv Attester for varm Interesse for sine Med- 
menneskers Vel o. s. V. 

Forsaavidt det har været Schweigaards Tanke at intimidere 
den unge Mand, som ved sin første Indtræden i det offentlige 
Liv saa resolut havde taget sin Plads yderst ude paa venstre 
Fløi, forregnede han sig aldeles. Sverdrup tilbageviste, uden at 
lade sig forknytte, med stor Kjækhed de mod ham rettede An- 
greb. Man maatte allerede ved hans Debut faa et Indtryk af, at 
han ikke blot var fyldt af Formler, men ogsaa af en kraftig Vilje 
og et ubetvingeligt Mod. — Imidlertid vedblev Milieuet gjennem 
lange Tider at være ham afgjort ugunstigt. Han fik en haard 
Stand at staa i, endnu meget værre paa Thingene 1854 og 1857 
end paa Thinget 1851. Disse Storthing var de første, hvis Forhand- 
linger jeg havde Leilighed til at følge paa nærmere Hold, og jeg 
mindes, hvor ensomt han syntes at staa der med sine Meninger 
og sin Maade at debattere paa, — sin franskskaame Rhetorik og 
sine brede Almensatser, — hvor underlig fremmed hans Røst lød 
blandt de andres. Jeg mindes, at man paa Galleriet og i Salen 
saa paa hinanden med et Smil, naar en af Sverdrups staselige 
Sætninger blev ligesom skaaret midt over af et af Schweigaards 
bekjendte Hark. Man opfattede disse Hark som en Kritik, et 
Udtryk af Vammelhed over Frasemageriet, og man sympathiserede 
dermed. Man gottede sig, naar der, eflerat Sverdrup havde talt 
paa sin sedvanlige ildfulde Maade om « Folkeviljen«, «Folkeme- 
ningcn» o. s. v., kom en Bøtte koldt Vand fra Schweigaard : — 
«Aa ja, der gives somme, som altid ved saa inderlig god Besked 
om, hvad de Hundrede Tusinder udover Landet mener; 
gid de Godtfolk vilde holde sig til, hvad de selv mener!» I 
Thingsalen og udenfor, hos den toneangivende Del af det store 
Publikum syntes Opinionen og Smagen at gaa afgjort i denne 
rent praktisk-matcrialistiske Retning. Vinje, som var en kamæle- 
on ti sk"_N at ur, hvis Farve skiftede efter Omgivelserne, skrev i denne 
Tid haanende om «desse tokutle hovudtanker«, — nei! de 
«kvasse smaaspursmaab, — dem er det, det gjælder at faa Tag i; 
og^om al politisk Strid mente han, at den i Grunden er en «strid 
om gullet eller, om ein heller vil, om maten.» 

Nu er det vistnok sandt, at de store «hovudtanker», særlig paa 

Stats- Og Samfundslivets Omraade, — saadanne som: demokra- 
tisk Selvstyre, Nationalselvstændighed, Frihed, Lighed o. s. v., — 
er «tokutte»; man vil aldrig kunne blive enig om deres Grænser 
og Indhold, og de vil derfor stadig afføde Partistrid; de store 
Sandheder er ikke helt sande; de generelle Satser passer allesteds 
og ingensteds, som det heder, d. v. s. de svarer aldrig helt ud 
til den givne Virkeligheds Vilkaar. Glemmer man det ved deres 
Anvendelse i den praktiske Politik, kommer man ind paa farlige 
Afveie. Schweigaard havde fuldstændig Ret, naar han i 1851 un- 
der Debatten om Stemmeretsforslaget hævdede ligeoverfor Sver- 
drup, at ingen Stat kan bestaa, saafremt ethvert Princip, som 
engang er indkommet i Samfundsordenen, skal drives til sin 
yderste Konsekvens. Historien, særlig den franske Revolutions 
Historie, viser noksom tydelig, at politisk Principrytteri eller po- 
litisk Geometri, som det er bleven kaldt, leder ud i anarkiske 
Tilstande, om Udgangspunkterne eller Principerne i sig selv er 
noksaa rigtige. Men, hvis man paa den ånden Side driver sin 
Skepsis ligeoverfor de «tokutte hovudtanker» saavidt, at man al- 
deles fornegter eller ignorerer dem, — hvis man fortaber sig i 
de «kvasse smaaspursmaal» og bliver saa rent praktisk i sin Po- 
litik, at man ikke respekterer andet end Hensigtsmæssighedshen- 
syn og specielle Argumenter: — er man ogsaa inde paa en Vei, 
som i Længden uundgaaelig fører til Fordærvelse. «Et Samfund 
uden demokratisk Parti», siger Bjørnson i «Kongen», «er uden 
Idealitet, uden Sandhedstrang i sin Politik og i mere end i den». 
De almene Friheds-, Ligheds-, Selvstyre-, Nationalitetsprinciper er 
Politikens Idealer, som man aldrig kan faa gjennemført — aller- 
mindst i en Ruf og efter en Streg, som saa mangen en politisk 
Idealist har ment, — men som man heller aldrig maa tabe af- 
syne. Gjør man det, faar man istedetfor Partistrid det, som er 
meget værre, Strid mellem Klasser og Koterier; Politiken bliver 
da virkelig, hvad Vinje kaldte den, «en strid om gullet eller maten»; 
— den bliver et Rænkespil, en Forretning eller en Vægter- og 
Polititjeneste, og ender i en Forsumpning, mod hvilken Folkets 
sunde Sans og Livsinstinkter maa reise sig, saafremt det er leve- 
og udvikl ingsdygtigt. 

Hvis Mirabeau havde været Sverdrups Kollega paa disse Stor- 
thing mellem 1850 og 1860, vilde han have forudseet hans frem- 
tidige Storhed, som han forudsaa Robespierres. Han, hvis Stolt- 
hed det var, at han havde gjort det af med alle Formler (humé 
iouies les formules), — som var «no man of system, only a man 
of instincts and insighis» (Carlyle), — vilde neppe have kunnet 
føle nogen sær Beundring eller Sympathi forSverdrup, som i en 
saa fremtrædende Grad var en Systemets, en Formlernes Mand, 

— saameget af, hvad Carlyle kalder en Ritualist, — en, som har 
mere Syn og Sans for Tingenes, Institutionernes ydre Form end 
for deres indre V^æsen og Kjerne. Men han vilde have skjønnet, 
at Systemet hos denne Mand var noget mere end et livløst Regel- 
verk, at det var gjennemglødet af en sterk Sjæls levende Over- 
bevisning. Og han vilde have skjønnet, at den norske Politik var 
sunket ned til et sligt Lavmaal af Materialisme og idéforladt Spe- 
cialisation, at der maatte indtræde et Omslag, saafremt Folket ikke 
rent skulde fortabes, — at Alraensatserne, de store politiske 
Principer var blevne saa længe og saa vel holdte udenfor, skjøvede 
tilside, at der snart maatte komme en Tid, da de, ifølge Udvik- 
lingens eget uafviselige Krav, vilde tage sit Mon igjen, og at da 
Sverdrup vilde være selvskreven til at spille en stor Rolle. 

Omslaget i vor Politik fra, hvad man i konservative Kredse 
har pleiet at kalde den «gode gamle Tid» med dens «jevne, sunde 
Arbcide», og dens «Overbevisningsmænd» til det «golde Partikjævl» 
med dets « Levebrødspolitikere* og »oprevne Tilstande« — eller, 
som jeg tror, det rettere bør hede: fra Materialisme til Idealisme, 
fra Interesse- og Klassepolitik til Princip- og Nationalpolitik — 
dette Omslag, som i sié selv var uundgaaeligt, og som maatte 
have indtraadt senere eller tidligere ifølge den indre Udviklings 
Medfør, blev, som vi ved, fremskyndet ved en ydre Begivenhed, 
nemlig det mod Norges Selvstændighed i Anledning af Statholder- 
sagen fra svensk Side rettede Angreb og den dermed i Sammen- 
hæng staaende Unionsrevision. Under Forhandlingerne om denne 
Sag viste det sig, at den saakaldte «gode Tid» i Virkeligheden 
havde været en Sump, hvori der havde udviklet sig ligefrem far- 
lige Giftstoffer; det viste sig, at man havde været saa ensidig 
optaget af at holde sig klar af Fraser og «tokutte hovudtanker», 
at man var kommet paa Kant med selve Moralen, — at der blandt 
vore indflydelsesrigeste og anseeligste offentlige Mænd fandtes flere, 
hvis Politik var bleven saa uhyggelig praktisk, at de i Symbo- 
lerne for sit F'ædrelands Selvstændighed bare saa »Forfængelig- 
hedens Lapperier» og endog viste sig villig til at kjøbslaa om 
denne Selvstændighed, for at opnaa saakaldte reelle Fordele. 
Dette satte Skræk i Folk; Nationalaanden reiste sig og søgte Støtte 
i de liberale og demokratiske Reformtendenser ligeoverfor en 
Klasse- og Interessepolitik, som truede med at føre Folket lige- 
frem ud paa Selvopgivelsens Skraaplan. Dermed begyndte Dan- 
nelsen af det store Venstreparti, som siden har øvet én saa domi- 
nerende Indflydelse paa Norges politiske Udvikling, og dermed 
begyndte ogsaa Sverdrups store Tid. 

Det gik nu ved dette Omslag, som det pleier at gaa ved slige 

historiske Processer: man formaar i Saratiden ikke at se eller, 
man vil ikke se, at de har sin Rod i Folkets naturlige Udviklings- 
gang, — at der er noget lovmæssigt nødvendigt ved dem; man 
bliver staaende ved en simplere og bekvemmere — især for de 
tabende og misfornøiede bekvemmere — Forklaring, idet man 
opfatter dem som et Verk af Enkeltmand eller enkelte Mænd. 
Vi mindes, hvorledes man engang pleiede at give Sverdrup Skyl- 
den — eller Æren — for, at det norske Samfund var bleven ført 
ud af de idylliske Fredstilstande — eller Sumpen, som andre 
kaldte det — i Partislridens brusende Strøm (som det heder i 
Bjørnsons Digt til ham: «Du var den salte Havstrøm, som . . . 
i vore lumre Fjorde kom)»), — hvorledes han blev lovprist eller 
udskjældt — især udskjældt — som Ophavsmanden til det hele, 
— ikke blot Venstrepartiets Fører, men dets Skaber: — havde 
ikke han været, skulde vi have kunnet fortsætte med 50-Åarenes 
jevne, frugtbare Arbeide for Landets Opkomst istedetfor at faa 
vore Kræfter opslidt i den uproduktive Kamp om politiske 
Doktriner o. s. v. — Det ser ud til, at Sverdrup selv blev 
paavirket heraf, saa han kom til at overvurdere den Rolle, han 
havde spillet. Hans Forfængelighed, som voksede med Aarene, 
førte ham paa Afveie, saa han tog Hadets og Hengivenhedens 
Overdrivelser for god Vare ; han fik saa ofte høre, at det var ham, 
som havde skabt Venstremajoriteten, at han tilsidst selv synes at 
have troet det og at have ræsonneret saalcdes: har jeg skabt 
denne Majoritet, kan jeg vel skabe en anden ogsaa. Vi ved, at 
han gjorde et Forsøg derpaa, og at han derved led et forsmæ- 
deligt Nederlag, som kastede en dyb Skygge over hans sidste 
Dage. 

Da han stod paa Høiden af sin Kraft, havde han et klarere og 
rigtigere Syn for Sammenhængen. I sin Tale for aarlige Storthing 
den 12. Marts 1869 sagde han: ((Det er løs Tale at fremstille Be- 
vægelser som de, vi nu netop seiler med, som Resultater af enkelte 
Mænds Virken og Agitation; nei! disse Mænd bæres frem af Opini- 
onen; de kan ikke skabe den eller løfte sig selv op; de er regel- 
mæssigen mere end Halvparten Forretningsførere for de store 
Nødvendigheder inden Samfundet.)) 

Saadan pleier det at være, og saadan var Forholdet særlig 
med den Reformbevægelse inden vort Samfund, som samlede 
Venstrepartiet om sig, og hvortil Sverdrups Navn er knyttet. 
Venstrepartiet dannedes, som en stor Elv dannes, ved Tilløb fra 
mange Kanter og saaledes, at det kan være tvilsomt, h%ilket af 
de mange Tilløb der bør ansees for at være den rette Hovedkilde. 
I det tilsyneladende idyllisk-fredelige, af Madstrævet optagne 
Samfund gjærede det mangesteds under Overfladen; der var rundt 

omkring og paa forskjellige Omraader Elementer til Opposition, 
Begyndelser til en fremadskridende Bevægelse; det rislede hist 
og her smaa Kildeløb under Jorden eller skjult mellem Stenene. 
Der var Parlamentarikere af engelsk eller fransk Skole, d. v. s. 
Mænd, som trods Februarrevolutionens Skuffelser fastholdt sin 
Tro paa Liberalismens store Grundsætninger, som vedblev at søge 
Statens og Samfundets Styrke og Sikkerhed i en stadig voksende 
frivillig Sammenslutning, et stadig udvidet Samarbeide for fælles 
Formaal, ikke i juridiske Garantier eller en sterk omgjærdet, nøie 
overholdt Ligevegt mellem Statsmagterne. Der var den gamle 
Bonde-Opposition, som drev paa med sine Sparetanker og Ind- 
skrænkninger af Embedsmandsvælden. Der var Grundtvigianere 
og Tilhængere af andre mere frisindede Retninger i Hens3rn paa 
de kirkelige Forhold. Der var Maalstræverne, som havde optaget 
Wergelands Tanke om den norske Nationalitets Gjenreisning paa 
det sproglige Omraade med langt bedre Kjendskab end Werge- 
land til Vilkaarene for en saadan Gjenreisning. Der var Kredse, 
hvor man interesserede sig for moderne europæiske Tankeret- 
ninger og beredte sig til at faa dem indført ogsaa hos os. 

Disse forskjellige Grupper eller Retninger havde fra først af 
dannet sig hver for sig, og de vedblev gjennem en længere Tid 
at arbeide hver i sin Gang, uden nogen indbyrdes Forbindelse 
eller Forstaaelse. Der var et Fællesskab mellem dem givet ved 
selve de Maal, de havde stillet sig: Parlamentarisme, demokratisk 
Selvstyre, Frikirkelighed, national Selvstændighed, Deltagelse i 
Europas fremadskridende Tankeliv o. s. v. — alt dette hører 
naturligt sammen og er i visse Maader bare forskjellige Sider af 
den ene store Sag: en fri Udfoldelse af alle Evner og Kræfter hos 
Folket. Men, for at bringe denne Sammenhæng til bevidst Er- 
kjendelse og praktisk Gyldighed, behøvedes for det første et Stød 
udenfra — det var det, som kom med Statholdcrstriden og Re- 
visionssagen, — og dernæst behøvedes et Arbeide, som direkte 
rettedes paa at udnytte den indre Overensstemmelse mellem de 
forskjellige Grupper til praktisk-politisk Brug, at knytte dem til 
hinanden ogsaa i en ydre Forstand og samle dem til et nogen- 
ledes enigt og fuldt organiseret Parti med et tilstrækkelig fyldigt 
og omfattende Program. 

I dette Arbeide tog Sverdrup en saa afgjort fremtrædende Del, 
at man forsaavidt nok kunde have Grund til at kalde ham Ven- 
strepartiets Skaber, som han var dets selvskrevne Fører. Han 
havde ifølge sit udprægede politiske Magtinstinkt fremfor nogen 
anden et aabcnt Øie for de Kombinationer, som lod sig istand- 
bringe, og som lovede det største Udbylte, og et godt Greb paa at 

stille Ideer eller idéelle Retninger i Partiformaalenes Tjeneste, 
og han var, ifølge sin Fortid og sit Standpunkt som de politiske 
Dogmers og Formlers Mand, mere end nogen anden skikket til 
at være den, i hvem de forskjellige Fraktioner af Partiet saa 
repræsenteret, hvad der knyttede dem sammen — fra hvem de 
ventede at modtage og var villige til at modtage det fælles 
Løsen. 

Jo flere der saaledes samledes om hans Fane, jo mere han 
kunde føle sig som Foregangsmanden for et sterkt og stadig frem* 
adskridende Reformparti, jo større hans Ansvar blev, — des mere 
voksede han personlig. Et lykkeligt Liv, har Goethe sagt, er en 
Ungdomstanke realiseret af den modne Alder. I denne Forstand 
var Sverdrup en lykkelig Mand. Han opnaaede i sin kraftigste 
Manddomsalder en Stilling, hvortil alt hans forudgaaende Arbeide 

» 

havde sigtet, og hvori han kunde udfolde al sin Evne, hele sit 
Væsen. Følelsen af denne Lykke inspirerede ham da ogsaa og 
ansporede ham, saa han helt og holdent gik op i sin Rolle som 
offentiig Mand. 

Enliver, som har kjendt eller hørt Sverdrup, vil mindes den 
ganske særlige Emfase, hvormed han altid nævnte c(Storthinget», 
— «denne Sal», «dcnne Forsamling)); hvad der foregik, forhand- 
ledes i »denne Sab), var for ham øiensynlig saa omtrent enstydigt 
med selve Nationens Liv; «Storthingets Opgave)», sagde han ved 
en Leilighed (Talen for aarlige Storlhing 1869), «er det norske 
Folks Opgave — dets høieste Opgave)); «Storthingets Hverv er at 
bygge Landets Fremtid« o. s. v. Man gjenkjender i disse og lignende 
Udtalelser Specialistens Bornerthed og Tilbøielighed til at over- 
vurdere sit Fag, som om det indeslutter alt, hvad der er værdt 
at leve og arbeide for. Men Begrænsning pleier jo at være et 
Vilkaar for Mesterskabet, og om Sverdrup gjaldt det ialfald gan- 
ske sikkert, at hans Begavelse var af en saadan Art, at han alene 
ved en streng Koncentration af sine Evner kunde naa frem til 
noget stort eller beundringsværdigt. Men derved naaede han da 
ogsaa frem til det. 

En Mand, hvis Fag er Politik, — som ser i Politiken sit Kald, 
sin Livsopgave: det var dengang endnu hos os noget saa used- 
vanligt, at man opfattede det næsten som grænsende op til det 
uanstændige, det dadelværdige. Man havde endnu en slig Sky for 
Offentiigheden, at den, som vilde gjælde for en rigtig god Borger, 
en sand Hædersmand, maatte se til at holde sig mest muligt inden 
Privatlivets Sfære. Forsaavidt han tog Del i det offentiige Liv, 
maatte det ialfald bare være leilighedsvis og under et Pres af 
tvingende ydre Omstændigheder. Storthingshvervet skulde op- 

fattes som en Byrde — en hiederlig, hædrende Byrde — men en 
Byrde, som man paatog sig ikke af Lyst, men af Pligt, omtrent 
som den Ting at være Ligningsmand eller Overformynder eller 
Medlem af en Fattigkommission. At melde sig selv til Hvervet, 
at arbeide for sit Valg, at vedstaa aabenlyst sit Ønske om at blive 
valgt: det var noget, som vakte almindelig Indignation, og hvor- 
ved Blufærdigheden følte sig saaret. Den, som optraadte saaledes, 
kunde mistænkes for at lægge an paa at blive Politiker ex pro- 
fesso, hvilket gjaldt som enstydigt med at blive, hvad man kaldte 
«Levebrødspolitiker», d. v. s. noget omtrent i Lighed med Fanter 
og Omstreifere og andre slige Samfundets Parasiter. 

Dette Skjældsord »Levebrødspolitiker« blev nok, tror jeg, op- 
fundet med særligt Hensyn paa Sverdrup, og det ansaaes for saa 
godt og virkningsfuldt, at det gjennem en lang Aarrække blev 
stadig væk slængt efter ham i Regjeringspartiets Organer. Naar 
det nuomstunder nævnes, kan det alene være til hans Hæder. 
Det minder om, at han var den første, som vovede afgjort at 
bryde med en hos os herskende Fordom, en herskende Bcde- 
mandsstil eller «cant» i Hensyn paa Opfatningen af det offentlige 
Livs Krav og Vilkaar — den første, som ikke vilde lade sig nøle 
med at være Dilettant i Politiken, med stillede sig det Maal at 
blive Mester og satte alt ind paa at naa det. Hvis han levede af 
Politiken, saa levede han ogsaa for den, og det er det, som er 
værdt at mindes. Han viste det paa en Maade, som ingen kunde 
miskjende, da han under Storthingssessionen i 1881 blev rammet 
af et betænkeligt Sygdomstilfælde og hans Læge, som troede, at 
Sygdommen var en Hjernelidelse, erklærede ham, at han raaatte 
frasige sig sin Præsidentstilling, hvis han vilde frelse sit Liv: han 
lod sig ikke skræmme; han vilde heller dø end forlade sin 
Post midt under Kampen. Samme Sommer reiste han for Hel- 
bredens Skyld til et tysk Bad. Ved hans Afreise havde en stor 
Skare samlet sig udenfor Jernbanegaarden for at tage Afsked med 
ham. Jeg glemmer ikke Synet af ham ved denne Leilighed, og 
jeg tænker, at ingen af dem, som var tilstede, vil kunne glemme 
det. Han saa aldeles ud som en Mand, hvem Døden har mer- 
ket: Ansigtet yderlig udtæret, Huden stramt spændt ud over de 
markerede Træk, Farven voksagtig gulbleg, men alligevel med 
den kjendte kjække Holdning af Hovedet og et Udtryk af Vilje- 
fasthed og Herredømme over sig selv, som svarede til Indholdet 
af de faa Ord, han henvendte til det forsamlede Publikum : han 
vilde komme tilbage for at fortsætte sit Verk. — Jeg forestiller 
mig, at enhver, som havde Leilighed til at iagttage ham i denne 
Tid, da han stod paa Høiden af sin Magt og sin Evne — endog 

hans afgjorte Modstandere, forsaavidt de ikke hørte til det aller- 
vulgæreste Slags Mennesker eller var blevne rent afstumpede ved 
det stadige Partikjævl — , maatte faa et Indtryk af noget, som 
indgjød uvilkaarlig Ærbødighed. Der var en god Del Maske- 
eller Maskerade væsen ved ham, det er vist; men man maatte føle, 
at der bag Masken stak en virkelig Mand — en Mand, som havde 
vokset med sin Stilling og sit Ansvar, saa han var blevet en 
stor Personlighed. 



P. A. MUNCH. 

Blandt Nordens nulevende Videnskabsmænd er der neppe no- 
gen, som har udfoldet en mere udbredt og mangeartet literær 
Virksomhed end Professor Munch. Han er Historiker, Lingvist, 
Geograf og Antikvar, og, ulig de fleste, der deler deres Tid og 
deres Kraft mellem forskjellige Fag, har han i enhver af disse 
Videnskaber indlagt sig udmerkede Fortjenester og opnaaet et 
betydende Standpunkt. Han er en ligesaa heldig som flittig Folke- 
skribent, og har gjennem en udbredt publicistisk Virksomhed, i 
høiere Grad end maaske nogen anden, bidraget til at bestemme 
Opinionen i sit Fædreland med Hensyn til flere af de paa Dags- 
ordenen staaende vigtige Spørgsmaal. Hans Popularitet i Norge 
er overordentlig stor; hvad det norske Folk efter den politiske 
Selvstændigheds Gjenerh verveise mest af alt savnede og mest af 
alt trængte til, var en national Historieskrivning, og neppe har 
nogen enkelt Mand i denne Henseende udrettet mere for sit Fædre- 
land end Munch. Men ogsaa det øvrige Norden skylder ham 
meget i videnskabelig Henseende, og Erkjendelsen heraf vinder 
mere og mere Rum, trods den Uvilje, som enkelte af hans histo- 
riske og politiske Anskuelser har vakt mod ham, fornemmelig 
i Danmark. Vi vil her søge at give en kort Udsigt over hans 
Liv og literære Virksomhed. * 

Slegten Munch skal, efter et Sagn inden denne, oprindelig 
være indkommen fra England. Den ældste af Slegten, som nu 
med Bestemthed kan opgives, er Søren Munch, der deltog med 
Tordenskjold i Slaget ved Dynekilen, og døde, som Kaptein- 
løitnant, i Kristiania 1748. Han var gift med en Morsøster af de 
bekjendte Jurister Jacob Edvard og Christian Colbjømsen, og 
havde en Søn, Peder, der i 1776 blev Sogneprest til Vaage i 
Gudbrandsdalen og var gift med Kristine Storm, en Halvsøster 
af Digteren Edvard Storm. Peder Munch havde to Sønner: Johan 
Storm, født 1778, der døde som Biskop i Kristianssand og er 
Fader til Digteren Andreas Munch, og Edvard, født 1780. Denne 

> Vi benytter hertil fornemmelig en af P. B. Hansen forfattel, udførlig Bio- 
grafi, der har staaet i Kristiania «Illustreret Nyhedsblad* for 1(67, og som for 
en Del er grundet pnu Meddelelser frn Munch selv. 

sidste, der døde som Stiflsprovst i Kristiania 1847, var gift med 
Johanne Sophie Hofgaard, Datter af Sogneprest til Aal i Hal- 
lingdalen A. Hofgaard. Af dette Egteskah er Peter Andreas Munch 
det ældste Barn og født i Kristiania den 15de December 1810. 
Hans Fader var dengang Lærer ved Kadetakademiet, men be- 
fordredes nogen Tid efter til Sogneprest til Gjerpens Prestegjæld 
i Nærheden af Skien. I denne Bys lærde Skole blev Sønnen 
indsat, da han var 13 Aar gammel, og dimitteredes derfra sammen 
med nuværende Professor Schweigaard i Aaret 1828. 

Allerede under Skolegangen lagde han en afgjort Forkjærlighed 
og Begavelse for historiske og lingvistiske Studier for Dagen, og 
lærte sig selv Oldnorsk ved Hjælp af et Par Sagaer, Rasks is- 
landske Grammatik og Bjørn Haldorsens Leksikon, der fandtes i 
hans Faders Bibliothek. Da han var bleven Student, fortsatte han 
disse Studier med Iver under Professor Keysers Veiledning, som 
netop ved denne Tid efter sin Tilbagekomst fra et toaarigt Op- 
hold paa Island havde begyndt at holde Forelæsninger over old- 
norsk Literatur og Historie. Ved Siden heraf lagde han sig efter 
nyere europæiske Sprog, og, for det sammenlignende Sprog- 
studiums Skyld, tillige efter Angelsachsisk og Gothisk, og for- 
beredede sig derved paa den grundigste Maade til sin historiske 
Virksomhed. Thi Historien var og blev hans Yndlingsfag. 

Disse rent videnskabelige Sysler, hvormed Munch tilbragte sit 
Studenterliv, afbrød han for en kort Tid, da han, som de fleste 
andre, maatte tænke paa at vælge et Brødfag. Han valgte det 
juridiske og absolverede i 1834 juridisk Embedseksamen med 
bedste Karakter. Kort Tid efter aabnede der sig en Udsigt for 
ham til at gjøre Anvendelse af de Kundskaber, han havde er- 
hvervet sig. Storthinget havde nemlig allerede længe tilforn be- 
vilget en Sum Penge til Samling og Afskrivning af Materialier til 
en Udgave af Norges gamle Love. Dette Arbeide blev overdraget 
daværende Lektor Keyser, med Munch som Medhjælper, og i Mai 
1835 begav de sig begge i hint Øiemed til Kjøbenhavn, hvorfra 
de efter to Aars Forløb reiste til Stockholm, for at fortsætte Ar- 
beiderne ved de derværende Bibliotheker. 

Munch kom dog ikke til at opholde sig længe paa det sidst- 
nævnte Sted; thi i Mai 1837 udnævntes han til Lektor i Historie 
ved Kristiania Universitet, i den kort forhen afdøde Professor 
Steenblochs Sted, og maatte saaledes vende tilbage for at over- 
tage denne Lærerpost. Fire Aar efter blev han udnævnt til 
Professor. 

Ved Universitetet har han fornemmelig holdt Forelæsninger 
over den ældre nordiske Historie, men tillige over sprogviden- 
skabelige Emner, over Gothisk, Angelsachsisk, Olddansk og Old- 

13 — Sars: Samlede Verker. IV. 



194 Portrætter og Essays 

svensk, over enkelte Afsnit af Middelalderens og den nyere euro- 
pæiske Historie, over Norges Geografi m. m. — Hans Lærer- 
virksomhed har oftere været afbrudt ved Reiser, foretagne i 
videnskabeligt Øieroed. I tvende Somre bereiste han de dengang 
endnu saagodtsom aldeles ubekjendte Fjeldvidder mellem Nume- 
dal, Hallingdal, Voss, Hardanger og Thelemarken, for at indhente 
Oplysninger til sit Kartarbeide over Norge. I 1850 foretog han 
en Reise i antikvarisk Øiemed til Bergen, og i 1S55 en lignende 
til Throndhjem, hvis berømte Domkirke han ved denne Leilighed 
undersøgte. — For at anstille Efterforskningen angaaende Lev- 
ningerne af norsk Nationalitet og Sprog i Norges ældre Koloni- 
lande, Normandiet og Orknøerne, samt ellers i Bibliothekeme og 
Arkiverne i Paris og Edinburgh søge efter Oplysninger til Nor- 
ges Historie, foretog han tvende Reiser med offentlig Understøt- 
telse, nemlig i Sommeren 1846 til Paris og Normandiet, og om 
Høsten 1849 til Skotland og Orknøerne, hvorfra han i Januar 
1850 vendte tilbage over London. — Storthinget bevilgede ham i 
1857 et Stipendium af 3000 Spdlr., for under et toaarigt Ophold 
ved fremmede Arkiver, navnlig det pavelige, at samle Bidrag til 
Norges Historie; han tiltraadte denne Reise i Oktober samme 
Aar, opholdt sig til Juli 1858 i Kjøbenhavn og reiste derfra over 
Berlin og Wien til Rom, hvor han forblev indtil Vaaren 1861, da 
en senere Bevilning af Storthinget i 1859 satte ham istand til 
at forlænge Opholdet, udover hvad der oprindelig var bestemt 
Vatikanets Arkiv, der hidtil havde været lukket for Norges 
Videnskabsmænd, aabnede sig for ham, og den danske og svenske 
Regjering skyndte sig derfor at benytte Leiligheden til ogsaa at 
erhverve Afskrifter af Dokumenter vedkommende Sveriges og Dan- 
marks Historie. Udbyttet af denne Reise er endnu kun delvis 
bekjendt, men man kan allerede af, hvad der hidtil er blevet til- 
gjængeligt for Publikum, se, at det har været rigt. 

Kort før Munchs Hjemkomst til Norge, i Mai 1861, var Rigs- 
arkivar Lange afgaaet ved Døden; Munch blev nu konstitueret 
som Bestyrer af Rigsarkivet, og samtidigt hermed afgav Regje- 
ringen en Indstilling, der skal forelægges det til Høsten sammen- 
trædende Storthing, og gaar ud paa, at der skal bevilges ham 
en ekstraordinær Gage paa 1500 Spdlr. aarlig, forat han, uhindret 
af Embedsforretninger, udelukkende kan anvende sin Tid og Kraft 
til sine vigtige fædrelandshistoriske Arbeider. Storthinget har 
allerede ved flere tidligere Leiligheder vist, at det forstaaer at 
paaskjønne Munchs Fortjenester; man kan derfor haabe, at denne 
Indstilling vil gaa igjennem. 

1 Tidens Løb er Munch bleven optaget som Medlem af en 
Række lærde Selskaber. Han er saaledes ordentligt Medlem af 

det nordiske Oldskriftsselskab i Kjøbenhavn og Videnskabssel- 
skaberne i Throndhjem og Kristiania, korresponderende Med- 
lem af Videnskabsakademiet i Berlin, de geografiske Selskaber 
i Paris, London og St. Petersburg og det historiske Akademi i 
Madrid, Æresmedlem af det skotske antikvariske Selskab, det 
islandske Literaturselskab og Foreningen for norske Fortids- 
mindesmerkers Bevaring. I 1857 blev han Ridder af St. Olafs- 
ordenen og i 1861 Ridder af Nordstjernen. 



Munchs første større Skrifl er en temmelig udførlig «Norges, 
Sveriges og Danmarks I}istorie», der udkom i 1838. Denne Bog 
var egentlig bestemt til Skolebrug ; men ved sine mange originale 
Synsmaader, sin Anordning og Fremstilling kom den snarere til 
at faa Karakteren af et selvstændigt, videnskabeligt Arbeide. 
Den blev i det hele fordelagtigt bedømt af de danske Lærde 
Paludan-Muller og Molbech, som begge udtalte deres Anerkjen- 
delse af Forfatterens stilistiske Talent og Lærdom, men dadlede 
hans paa flere Steder fremtrædende Bitterhed mod Danmark, 
som iøvrigt paa hin Tid var meget undskyldelig hos en norsk 
Historiker. En mere kortfattet Bearbeidelse af det samme Emne 
og en kortfattet «Norges Historie« udkom i det følgende Aar. 
Derpaa fulgte i 1840 « Nordens gamle Gude- og Heltesagn)), som 
senere er udkommen i flere forbedrede Oplag og har vundet 
megen Udbredelse. Det er uden Tvivl den bedste Fremstilling 
af Nordens Mythologi, som man endnu besidder, udmerket ved 
en let overskuelig Anordning af det righoldige Stof, og en klar, 
livlig og tiltrækkende Stil. — Ved Siden heraf leverede Munch 
en stor Mængde Afhandlinger af historisk-kritisk Indhold til for- 
skjeilige videnskabelige Tidsskrifter, saasom til Norske Samlinger, 
Langes Tidsskrift for Videnskab og Literatur, Annaler for nor- 
disk Oldkyndighed o. fl. Blandt disse maa navnlig fremhæves, 
som de i videnskabelig Henseende vigtigste og interessanteste, 
hans ^Undersøgelse angaaende Danmarks ethnografiskc Forhold 
i de ældste Tider og om Ensartetheden i Danmarks Befolkning)) 
(Anra. f. Nord. Oldkyndighed 1848) — , i hvilken han med Skarp- 
sindighed og udtømmende Lærdom påaviser det ugrundede i den 
af enkelte tyske Lærde opstillede Paastand, at den jydske Halvøs 
Befolkning er af tysk Oprindelse og forskjellig fra Øernes Be- 
folkning, eller de saakaldte «Inseldånen)) — samt hans Afhand- 
ling «0m Kilderne til Sveriges Historie i den førchristelige Tid)) 
(Ann. for Nord. Oldkyndighed 1850). Denne sidste har Munch 
selv anseet for den bedste af sine kritisk-undersøgende Afhand- 

linger, og dens Resultat, at «Sverige ei har besiddet egne national- 
historiske Sag£^r eller Sagn, ældre end Christendommen», er og- 
saa forblevet uimodsagt og uomstødeligt. 

Munchs Hovedverk, og et Hovedverk i hele Nordens histo- 
riske Literatur, er imidlertid hans «Norske Folks Historien, hvoraf 
den første Hovedafdeling, som gaar til Aaret 1319, udkom 1851 — 
1857 med seks svære Oktavbind, og den anden Hovedafdeling, som 
i tre Bind skal omfatte Norges Historie i Perioden fra 1319 til 
1536, begyndte at udkomme iijor. Dette Verk er naturligvis kjendt 
og læst af enhver, der har gjort nordisk Historie til sit Studium; 
dets store videnskabelige Værd er uomtvisteligt og har ogsaa 
udenfor Norden fundet Anerkjendelse, idet blandt andet det 
første Bind er indført i den tyske Literatur som to særskilte 
Skrifter, og Verket benyttes og citeres af fremmede Forfattere, 
som en Hovedkilde til Kundskaben om og Forstaaelsen af Nor- 
dens ældre Historie. Men allerede dets uhyre Omfang viser, at 
det ikke kan fyldestgjøre den historiske Kunsts Fordringer til 
Stoffets Begrænsning og Sigtning. Det er ogsaa bleven frem- 
hævet, at dets Stil ikke altid er saa renset og klar, som man 
kunde ønske, at dets Læsning stundom er trættende, fordi Frem- 
stillingen afbrydes ved hyppige Digressioner, fordi det lærde 
Apparat og de kritiske Undersøgelser indføres i hele dets Bredde, 
og fordi Forfatteren idelig opstiller Hypotheser og Formodninger, 
som forstyrrer Indtrykket af, hvad Kilderne selv indeholder. Men 
selv om man vil indrømme, at disse Bemerkninger for en Del 
er rigtige, maa man dog erindre, at et Verk kun bør bedømmes 
efter det Maal, som Forfatteren selv har stillet sig. Munch har 
i Fortalen i første Bind af «Det Norske Folks Historie« paapeget^ 
at den norske Historiografi savnede, hvad der for de fleste 
øvrige europæiske Landes Vedkommende allerede var opnaaet» 
et nogenlunde sikkert Grundlag, hvorpaa der kunde bygges, og 
hvortil man kunde henholde sig, som til noget givet, der ikke 
behøvede at bevises. Man var endog værre faren, end om Nor- 
ges Historie havde været aldeles ubearbeidet, da der i Tidens 
Løb ved Misforstaa eiser. Mangel paa Kritik og Kildestudium 
havde indsneget sig en Mængde Vildfarelser og vrange Meninger 
i Norges og den nordiske Oldhistorie overhovedet Han hayde 
saaledes ingen slagen Landevei at ile frem paa, men var nødt til 
selv Skridt for Skridt at bane sig Vei med Økse og Spade i Haand. 
Derfor syntes ham ogsaa Hovedvegten mindre at burde lægges 
paa Stoffets kunstniæssige Anordning, paa Form og Fremstilling, 
end paa de kritiske Undersøgelser og den omhyggelige Drøftelse 
af Enkelthederne; det blev snarere hans Plan at levere et Magazin 
for norsk Historie, der indeholdt Materialet til denne, kritisk 

prøvet og i fuldfærdig Stand, end Historien selv, og fra dette 
Synspunkt vil ogsaa hine Anker for en stor Del bortfalde. Sik- 
kert er det, at Munchs Verk indeholder en stor Rigdom af nye 
Resultater, samt Berigtigelser af vrange Meninger og Misforstå aelser, 
at det er et uundværligt Hjælpemiddel for enhver, der vil be- 
skjæflige sig med den Del af Nordens Historie, som det omfatter, 
og at det bærer Vidnesbyrd om en Lærdom og en Skarpsindighed, 
som maaske ikke har havt deres Mage i Nordens historiske 
Literatur. 

I tf Det Norske Folks Historien findes den udførligste Frem- 
stilling af Munchs eiendommelige Theori om Nordens Bebyggelse 
og ældste ethnografiske Forhold, der har givet Anledning til 
Navnet «Den norske historiske Skole». Denne Theori er, som 
bekjendt, først fremsat af Key ser, men videre udviklet og udfør- 
ligere begrundet af Munch. Den vakte i Begyndelsen megen Mod- 
.sigelse i Sverige og Danmark, og i det sidstnævnte Land endog 
den heftigste Uvilje, men har eflerhaanden vundet mere og mere 
Indgang, og er i det væsentlige bleven tiltraadt af flere af Europas 
første Lærde, blandt andre af Ethnologiens Skaber Pritchard. 
Det er muligt, at den vil dele Skjæbne med saamange af de under 
Videnskabens Udvikling fremsatte Theorier og Hypotheser: at 
fortrænges og give Plads for en nyere og bedre. Saameget er 
imidlertid sikkert, at den betegner et stort og afgjørende Frem- 
skridt i den nordiske Oldforskning. Det historisk-ethnografiske 
Sj'stem, som blev opført i forrige Aarhundrede, fornemmelig ved 
Suhm, og hvorved de senere danske og svenske Oldforskere i 
Begelen har slaaet sig til Ro, er af Munch fuldstændig tilintet- 
gjort og dets mange Skrøbeligheder saa slaaende eftervist, at 
ingen kan falde paa at vende tilbage dertil. Den virkelig kritiske 
Behandling af de nordiske Vandringssagn og den nordiske Old- 
historic overhovedet, er først begyndt med Munch og Keyser, og 
selv Angrebene mod deres Lære niaa rettes fra det Grundlag, 
som ved dem er vundet. Ingen vil kunne negte, at den norske 
historiske Skoles Theori om Nordens Bebyggelse er opført med 
en sjelden Forening af Lærdom, Kritik og kombinatorisk Talent. 
Det kan vistnok indrømmes, at Munch, i Følelsen af, at man 
aldrig kan faa stor Bevisstyrke nok for sine Meninger i en saa 
mørk og usikker Materie, stundom har været vel lidet kr| 
Valget af sine Argumenter, og at han stundom 
taget feil. Men han har bygget sin Lære pj 
og hentet sine Beviser fra saamange^ 
videnskaben, fra Arkæologiej 
foruden de nordiske Folks 
en enkelt af de Støtter, hvj 

at svigte. Det er beklageligt — og Munch har selv for ikke 
længe siden offentlig udtalt sin Beklagelse derover, — at de danske 
Historikere, som fornemmelig har vist sig utilbøielige til at gaa 
ind paa den nye Lære, har indskrænket sig til at modsige eller 
ignorere den. Noget Forsøg paa at indlade sig i en alvorlig 
Diskussion er, saavidt vi ved, endnu ikke gjort fra deres Side; 
thi et n^iig udkommet Skrift, der angiver som sit Resultat at 
have kuldkastet alle Munchs Theorier om Nordens Bebyggelse 
nordfra og om Danmarks ældre gothiske Befolkning, synes at 
have naact dette sit Maal ad altfor bekvemme Gjenveie, og at 
være skrevet i en altfor ugenert Tone, til at der kan være stor 
Rimelighed for, at det vil fremkalde en Diskussion. — Munch 
har iøvrigt i Anledning af nogle Artikler i et svensk Blad udgivet 
en liden Bog, «0m den norske historiske Skolej», hvori hans Lære 
kortelig forsvares og begrundes i Modsætning til de ældre Theo- 
rier. Det er et, saavel hvad Form som Indhold angaar, fortræf- 
feligt Arbeide, og hører i stilistisk Henseende til det bedste, han 
tvår skrevet. 

Ogsaa i kildesamlende Retning og som Udgiver og Oversætter 
af de gamle Sagaer har Munch udfoldet en stor og fortjenstfuld 
Virksomhed. Sammen med Keyser begyndte han i 1846 Ud- 
givelsen af Norges gamle Love, hvoraf 3 Bind hidtil er udkomne. 
Sammen med Keyser og Unger har han udgivet Kongespeilet 
(1848), sammen med Unger den ældre Edda (1847), den tilforn 
uudgivne norske Kongesaga Fagrskinna (1847) og Snorre Sturlas- 
sons Olaf den Helliges Saga (18£>3). Alene udgav han i 1843 
Bjørgynjar Kålfskinn, eller Fortegnelse over den Bergenske Bispe- 
stols Jordegods i det 14de Aarhundrede, 1845 Munkalif Klosters 
Jordebog, 1850 under Titel af Symboiæ ad historiam antiqviorem 
rerum Norvegicarum en paa Latin forfattet Norgeshistorie, som 
han under sit Ophold i Skotland havde opdaget i et gammelt, 
hidtil saagodtsom ubekjendt Haandskrift; i 1852 Aslak Bolts Jorde- 
bog, og i 1853 Olaf Tryggvasons Saga ved Odd Munk. I 1860 
udkom fra hans Haand en Udgave af Chronica regum Manniæ, 
med en længere Indledning og mange lærde og interessante Noter 
— et Verk, der er blevet omtalt med megen Anerkj endelse i 
anseede tyske og engelske Tidsskrifter. — Et af Munchs tidligste 
literære Arbeider var en Oversættelse af Snorres Norske Konge- 
sagaer, hvoraf dog kun første Hefte blev trykt (1833). Senere 
gjenoptog han imidlertid dette Arbeide, og i 1859—60 udkom en 
fuldstændig Oversættelse, som, i Forbindelse med endel andre 
^qaoversættelser fra hans Haand, vidner om, at han med Held 
ir at gjengive den gamle Sprogtone. 

^ch til sine historisk-ethnograflske Undersøgelser ikke 

har kunnet undvære et grundigt Studium af de germaniske 
Sprog og den nordiske Arkæologi, er selvfølgeligt. Men man 
maa forbauses over, at han, ved Siden af en saa omfangsrig 
historisk Virksomhed, har fundet Tid og Kraft til at berige ogsaa 
disse Videnskaber med mange og værdifulde Arbeider. Hans 
sproglige Forfatterskab er af den Udstrækning og Beskaffenhed, 
at det snarere kunde synes at være Frugten af en til Sprogforsk- 
ningen udelukkende opofret Virksomhed, end at tilhøre en Mand, 
hvis egentlige Fag er et andet, og man har endog været tilbøielig 
tii at mene, at han her har fundet sin Begavelses retteste Felt. De 
vigtigste af hans sprogvidenskabelige Skrifter er: «Det norske 
Sprogs Grammatik)) (1847), hvilken han udarbeidede i Fællesskab 
med Unger. «Det gothiske Sprogs Formlære* (1848). «Forn- 
svenskans och Fornnorskans Språkbyggnad» (Stockholm 1849), 
samt en Afhandling i Annaler for Nordisk Oldkyndighed 1846 
«Om det fællesnordiske Sprogs Udseende og Forsøg til at be- 
stemme den olddanske og oldsvenske Mundarts normale Ortho- 
graphi. Grammatik og rette Forhold til Norrønamundarten». 
Hans Fortjenester af den nordiske Sproghistorie bestaar fornem- 
melig deri, at han, medens man tilforn betragtede Sproget i de 
norsk-islandske Sagaer og øvrige Sprogmonumenter som det fæl- 
lesnordiske, og i Overensstemmelse dermed kaldte det Oldnordisk, 
har bevist, at det kun er en Green eller nyere Udvikling deraf, 
og at der, jevnsides med Norrønamundarten og samtidig med 
dennes Blomstren i den norsk-islandske Literatur, bestod en 
særegen olddansk og en særegen oldsvensk Mundart, hvis Af- 
vigelser fra den norrøne eller norsk-islandske blandt andet er 
paavist i den ovennævnte Afhandling i Annalerne, samt i «Forn- 
svenskans och Fornnorskans Språkbyggnad)). 

Det betydeligste af Munchs arkæologiske Arbeider er den af 
ham leverede Tekst til Pragtverket over Throndhjems Domkirke, 
der udkom i 1859. Han havde allerede tidligere i flere Afhand- 
linger beskjæftiget sig med dette Emne, men fornemmelig ved 
sidstnævnte Verk er det lykkedes ham at levere mange nye Bi- 
drag til dets Belysning. — Som Runolog nyder Munch en stor 
og fortjenstfuld Anseelse. Hans dybe Sprogkundskab og hans 
kombinatoriske Talent lader ham her overvinde Vanskeligheder, 
som de fleste maa give tabt for. Af hans hidhørende Arbeider 
kan merkes: hans Afhandlinger i « Annaler for Nord. Oldkyndighed)) 
1847 og i «Monatsbericht der Berliner-Academie)) 1848 om Ind- 
skriften paa det ved Gallehus i 1734 fundne Guldhorn, i hvilke 
han bevidste, at den var ren gothisk; hans Afhandling om Tune- 
stenen og om de nylig opdagede orknøiske Runeindskrifter m. fl. 
Ogsaa Norges ældre Geografl har i Munch fundet en flittig og 

dygtig Bearbeider. I « Samlinger til det Norske Folks Historie* 
har han offentliggjort geografiske Notiser om Orknøerne og Het- 
land, i «Annaler for «Nord. 01dkyndighed» en omfattende Afhand- 
ling «om Nordens, især Norges, Bebyggelse af vore Forfædre, 
belyst fornemmelig ved Undersøgelse af geographiske Forhold, Steds- 
navne og andre topographisk-lingvistiske Data»(1846),<(Geographiske 
Oplysninger om de i Sagaerne forekommende skotske og irske 
Stedsnavnei) (1852), og desuden flere Bidrag til at bestemme Nor- 
ges Grænser i ældre Tid. I 1849 udkom hans fortjenstfulde 
«historisk-geographisk Beskrivelse over Norge i Middelalderen*, 
hvorved et føleligt Savn blev afhjulpet. — Denne Syslen med 
Norges ældre Geografi har tillige ledet ham ind paa den nyere. 
Til Keilhau's berømte Verk <(Gæa Norvegica» leverede han en 
Oversigt over Norges orogra fiske Forhold. Foruden et Par Skole- 
kartcr har han udarbeidet et Generalkart over Norge, der, saavel 
med Hensyn til Fuldstændighed som Paalidelighed, er det bedste, 
man endnu besidder, og hvoraf flere Oplag er udkomne. For 
Tiden er han beskjæftiget nied et Kart over Norge i Middelalderen 
hvortil Storthinget i 1857 bevilgede den fornødne Sum. 

Ved Siden af saa mangfoldige og forskjelligartede videnskabe- 
lige Arbeider har Munch kunnet udfolde en ikke ringe Virk- 
somhed som Folkeskribent og som publicistisk Forfatter. Han har 
udgivet flere til Almenlæsning bestemte Tidsskrifter, blandt andre 
siden 1856 «Norsk Maanedskrift», hvoraf 6 Bind er udkomne, og 
han deltog i længere Tid i ((Morgenbladeti>s Redaktion. Som Jour- 
nalist har han fornemmelig holdt sig til Behandlingen af, hvad 
man kunde kalde de mere videnskabelige Dagsspørgsmaal, som 
t. Eks. Sprogbevægelserne i Norge, Skandinavismen o. a. Over 
det sidstnævnte Emne har han, saavel i ((Morgenbladet* som i 
sit Maanedsskrift, skrevet flere længere Artikler, hvoraf et Par 
ogsaa er udkomne som særskilte Brochurer. Han har i dem 
tildels udtalt Anskuelser om Danmarks Forhold til det øvrige 
Norden og til Tydskland, som har vakt megen Uvilje i det 
førstnævnte Land og neppe synderlig Anklang hos hans egne 
Landsmænd. Men Munch er Videnskabsmand og ikke Politiker, 
og han har gjort sig skyldig i en hos Videnskabsmænd meget 
almindelig Feil, at tillægge videnskabelige Theorier en altfor 
umiddelbar Vegt med Hensyn til Afgjørelsen af det praktiske Livs 
Spørgsmaal. 



Af den foregaaende Oversigt over Munchs Forfattervirksomhed, 
hvori naturligvis kun det mere betydelige har kunnet medtages, 
vil Læseren faa en Forestilling om hans uhyre Produktivitet, og 

naar man dernæst betænker, at Størsteparten af, hvad han har 
skrevet, er b^'gget paa de mest omfattende og grundige Under- 
søgelser og rig paa nye Resultater for Videnskaben, vil man indse, 
at denne Produktivitet ikke blot vidner om Jernflid, men om den 
sjeldneste Begavelse. Munch besidder en fabelagtig Hukommelse, 
gjennemtrængende Skarpsindighed og en Kombinationsevne, der 
maa kaldes genial. At denne Evne stundom har bragt ham paa 
Afveie og forledet ham til Hypothesemageri, er vist nok. Men 
den lader ham ogsaa overvinde Vanskeligheder, som andre neppe 
vilde gaa imøde, den lader ham læse de gaadefuldeste Indskrifter, 
hitte Rede paa de mest forviklede Forheld og ved heldige Gjet- 
ninger udfinde Sandheden af Kildernes ofte modsigende, paa alle- 
haande Misforstaaelser byggede Efterretninger. Hans Blik har 
en Skarphed, der kan lignes med, hvad der fortælles i Mythen 
om Thors, at Bjelker og tykke Mure springer istykker for det, 
og han ser, hvad der ligger bagved. Men han er maaske vel 
meget tilbøielig til altid at ville se noget bag\'ed. Hans Frem- 
gangsmaade er mere analytisk end synthetisk. Han forstaar 
bedre at opløse og undersøge den historiske Bygnings enkelte 
Dele end at *give et anskueligt Billede af dens Sammensætning 
og Rarakter. At han besidder et betydeligt stilistisk Talent og 
Evne til pragmatisk Historieskrivning, har han tilstrækkeligt be- 
vist ved flere af sine Skrifter. Men denne Evne er traadt mere i 
Baggrunden, medens hans Evne som kritisk Gransker af det 
historiske Materiale i udstrakt Betydning har havt den rigeste 
Udvikling. Hertil var han maaske ogsaa af Naturen bedst ud- 
rustet, og i denne Retning har han kunnet udrette mest, og hvad 
der mest tiltrængtes. 



II. 

Medens jeg gik paa Latinskolen i Bergen (1849—1853), var Pro- 
fessor Munch udentvil den af Samtidens fremragende Nordmænd^ 
som var bedst kjendt, og hvis Navn blev hyppigst nævnt blandt 
os Gutter. Et Par af hans Lærebøger blev brugt ved Undervis- 
ningen, særlig hans Lærebog i Verdenshistorien og hans «Nord- 
mændenes Gudelære i Hedenolds. «Det norske Folks Historie« 
begyndte at udkomme i 1852, og jeg mindes, at enkelte af de 
raskt paa hinanden følgende svære Hefter af dette Verk blev 
bragt paa Skolen, og at vi saa paa dem og bladede i dem, hvor- 
ved vi ikke kunde undgaa at faa et Indtryk af noget umaadelig 
stort, noget udover alt, hvad vi ellers kjendte af Bøger og Litera- 
tur. Latinskolen var dengang en temmelig klosterlig Indretning 
hvor man levede helt udenfor Dagens Strid og uberørt af dens 
brændende Spørgsmaal. Vi Skolens Disciple var altfor meget op- 
tagne af Romernes Krige med de Ækver og Volsker o. s. v. til at 
have nogen Tid eller Interesse tilovers for, hvad der foregik i Sam- 
tiden. En Undtagelse herfra dannede paa en Maade Munchs Strid 
med danske Lærde om Nordens Bebyggelse og ældste ethnogra- 
fiske Forhold og de rette Benævnelser paa Saga- og Eddalitera- 
turen og dens Sprog. Vor Historielærer var en ivrig Tilhænger 
af den « norske historiske Skolen, og det hændte, at ban bragte 
disse Emner paa Bane i Timerne, hvilket for os altid var en kjær- 
kommen Afveksling i det evindelige Lektiehøreri. — 

Da jeg kom til Kristiania for at blive Student, hørte følgelig 
Professor Munch blandt de Hovedstadens Notabiliteter, som jeg 
først og fremst ønskede at faa se. Han fungerede det samme Aar 
som Eksaminator i Historie og Geografi ved Eksamen artium, saa 
det Ønske fik jeg snart opfyldt. Der gik det Ord om ham, at han 
kunde være lei at komme ud for som Eksaminator, idet han kunde 
falde paa at stille de underligste Spørgsmaal. Og jeg fik da ogsaa 
sande det. Han begyndte med at spørge om Lubeck, og saa bar 
det i en Fart afsted ind i alskens Detaljer vedkommende den frie 
Rigsstads Historie og Geografi. Det forekom mig, at jeg blev Svar 
skyldig paa det meste af, hvad han spurgte om; men Karakte- 

rerne blev gode alligevel. Han saa ud, som om han sad i sine 
egne Tanker; jeg fik et Indtryk af, at han ikke var saa særdeles 
opmerksom paa, hvad der blev svaret, eller om der blev svaret, 
og det var han vist heller ikke; han skal have sagt, naar man 
spurgte ham om, hvorledes han holdt ud det aandsfortærende 
Eksaminationsarbeide: Aa, jeg hviler mig saa deiligt ud ved det. 

Jeg besøgte i mit Russeaar nogle Gange Munchs Forelæsnin- 
ger og mindes, at jeg blev høflig skuffet. Docentgjerningen var 
aabenbart noget, han hverken havde synderligt Anlæg eller syn- 
derlig Interesse for. Hans Stemme var temmelig svag og klangløs« 
Foredraget ensformigt og hakkende. Han pleiede at have endel 
Bøger med eller endel løse Papirlapper med Notater paa; han 
bladede i dem, læste op noget hist og her og gjorde sine Be- 
merkninger derved, — som det syntes, uden nogen videre Sam- 
menhæng og af blandet Indhold, — lingvistisk eller historisk- 
kritisk, eftersom det traf sig. Det var angelsachsisk Historie, han 
læste over. Udentvil var der i, hvad han kom frem med, mangt 
et Guldkorn for den, der havde Skjøn paa det, for Specialisten 
eller Fagmanden; for han var jo af dem, der altid fandt noget, 
hvor han saa grov, — noget værdifuldt eller ialfald noget rart. 
Men for det almindelige Forelæsningspublikum passede det ikke. 
Der var ikke mange Tilhørere, og jeg tænker, at de fleste gjorde 
som jeg, nemlig udeblev, efter at have gaaet der nogle Gange og 
faaet sin Nysgjerrighed tilfredsstillet. Og Munch brød sig vist 
ikke det mindste om, at hans Auditorium blev tomt; han var vel 
snarere tilfreds med at kunne slutte, — jo før, des heller, — af 
Mangel paa Tilhørere; for han havde saameget andet nyttigere 
og vigtigere Arbeide at varetage end at haspe af det reglemente- 
rede Antal Forelæsninger. — 

Han stod dengang paa Høiden af sin Kraft og udfoldede en 
kolossal literær Produktivitet. I Aaret 1853 udkom det meste af 
2det og endel af 3die Bind af «Det norske Folks Historie«, — til- 
sammen vistnok over tusind svære tættrykte Oktavsider, — videre 
hans Skrift «0m den saakaldte nyere historiske Skole i Norge» 
og hans Udgaver af Odd Munks Olav Tryggvassøns Saga og Snor- 
res Olav den Helliges Saga, begge med udførlige Fortaler, af 
hvilke navnlig Fortalen til Olav den Helliges Saga er indholdsrig 
og kan siges at have været banebrydende for Kritiken af den 
historiske Saga og for en rigtigere Opfatning af Sagali tcrat urens 
Tilblivelse og Væsen i det hele; i det samme Aar leverede han 
desuden Bidrag til ((Morgenbladet», <(Norsk Folkekalender», «Illu- 
streret Nyhedsblad« o. s. v. Saaledes holdt han ved Aar efter 
Aar, utrættelig, ustanselig, producerende efter en Maalestok, saa 
det skulde synes, som om endog den blotte mekaniske Nedskriv 

ning af alt, hvad han lod trykke, maatte have givet et Menneske 
med almindelig Arbeidskraft mere end nok at bestille. 

Ikke mindre merkværdig end Omfanget af Munchs Forfatter- 
skab var, som bekjendt, dets Mangesidighed. Man har fra hans 
Haand Skolebøger, Lære- og Læsebøger, korte populære histori- 
ske Fremstillinger, vidtløftige videnskabelige Verker, Udgaver og 
Oversættelser af Sagaer eller andre historiske Kildeskrifter, Bio- 
grafier, Reiseskildringer, Landkarter over det gamle og nye Norge, 
Avisartikler vedkommende Politik, Literatur eller andre Dags- 
spørgsmaal; hans strengt-videnskabelige V^irksomhed gik i sprog- 
historisk, grammatisk, historisk-kritisk, historisk-geografisk, tekst- 
kritisk, ethnografisk, runologisk, mythologisk, arkæologisk Retning, 
og paa alle disse Omraader har han frembragt noget betydeligt, 
værdifuldt, tildels endog epokegjørende eller banebrydende Ar- 
beider. Den store Spredning svarede saa godt til Omfanget af hans 
Evner, at den ikke for hans Vedkommende førte til Overfladisk- 
hed og Dilettantisme, som den pleier at gjøre. Om han havde 
begrænset sig til et enkelt Fag, vilde hans Begavelse ikke have 
kunnet komme til sin fulde Ret; noget af det mest karakteristiske 
ved hans Aand var netop dens overordentlige Smidighed og Bøie- 
lighed, dens hurtige Opfatning og Tilegnelsesevne, virtuosmæssige 
Flinkhed og Færdighed i at finde sig tilrette og greie alskens 
Vanskeligheder, og disse Egenskaber krævede en bred Plads for 
at gjøre sig gjældende. Paa den anden Side efterlader en Betragt- 
ning af hans Forfatterskab neppe nogen Tvil om, at han bredte 
sig altfor meget, — at han ved de Forhold, hvorunder han levede, 
blev fristet til at give sig ikast med Opgaver, som ikke laa rigtig 
for ham, trods al hans Mangesidighed, — at hans Kræfter i mange 
Tilfælde og i vid Udstrækning blev brugte paa en Maade, der næ- 
sten maa karakteriseres som et Misbrug, og hvorved Virtuosen, 
den flinke og behændige Haandverker i ham gjorde sig gjæl- 
dende paa Bekostning af hans høiere, mere centrale Evner. — 

Welhaven sagde om Schweigaard, at han var en ædel Araber, 
der spændte sig for Arbeidskjærren af Hensyn til sin fattige Moders, 
sit Lands Nød og Armodsdom. Det er vakkert sagt, og udentvil 
ogsaa forsaavidt træflende, som Schweigaard ganske vist i en 
usedvanlig Grad var et Pligtmenneske, altid villig til at «kaste af», 
hvad han evnede, — om det end var noksaa meget, — iri de 
nærmeste Krav«, — om de end i sig selv var noksaa smaa og 
hverdagslige. Men forsaavidt der i disse Ord skulde ligge den 
Mening, at Schweigaard af sin Natur og Tilbøielighed var henvist 
til at være Videnskabsmanden, Tænkeren, og at det var et tungt, 
smertefuldt Offer, han bragte paa Fædrelandets Alter, naar han 
i det meste af sit Liv viede sine Kræfter til den praktiske Livs- 

gjeming, til Bankadministration, Brændevinslovgivning, Toldtariffer 
o. s. V., — da er det udentvil et væsentligt Feilsyn. Vinje har 
snarere Ret, naar han siger om Schweigaard, at han «saag ikke 
ut til at hava 'fleire {Idealer, enn han kunde gjennemføra)); han 
«var ikke poetisk i vanleg Meining, idet han baade var for stor 
oi; for liten til at vera det»; der var intet atragisk« ved ham. Nei 
ganske vist! tvertom — der er vel ingen af vore offentlige Per- 
sonligheder, om hvem det kan siges med saa stor Ret som om 
ham, at han var en lykkelig Mand, — lykkelig derved, at han 
fandt for sig et Milieu, der passede for ham, og slige Opgaver, 
der lod hans Evner komme til sin fulde Ret. Da han i 1857 blev 
anmodet om at deltage sammen med sine Kolleger ved Universi- 
tetet i Dannelsen af et Videnskabsselskab, gav han et afslaaende 
Svar og motiverede sit Afslag med de Ord, at han betragtede sin 
videnskabelige Bane som afsluttet. Man kunde mene, at dette 
bare var et Paaskud; men Schweigaard var en saa ærlig Mand, 
at Ordene vistnok maa forstaaes efter Bogstaven. Han har vir- 
kelig betragtet sin videnskabelige Bane som afsluttet, paa en Tid, 
da han endnu stod paa Høiden af sin Mandskraft og i sin gamle 
Stilling som Universitetslærer. Dette vilde aldrig have kunnet 
blive Tilfælde, saafremt han ifølge sin Begavelse havde været 
væsentlig kaldet til at være Videnskabsmand. Han var først og 
fremst den «korrekte» Mand, — korrekt i sit Liv, korrekt i sin 
Tænkning; — hans herskende Evne var en ubestikkelig skarp og 
sikker Forstand, — i Sambaand dermed stod hans udprægede 
Virkelighedssans og hans ligesaa udprægede Aversion ikke blot 
mod Frasemageri og forloren Ordbram, men mod alt, hvad der 
ikke kunde udtrykkes præcist, alt dunkelt og ubestemt, — medens 
han synes at have havt lidet eller intet af skabende Fantasi eller 
af den higende Uro og umættelige Nysgjerrighed, der pleier at 
følge med det store videnskabelige Kald, og hvorefter den fødte 
Videnskabsmand snarere føler sig hendraget til end frastødt af 
det hemmelighedsfuldt dunkle. Han var, i Overensstemmelse med 
disse naturlige Anlæg, en usedvanlig tidlig moden Mand, tidlig 
afgjæret og afsluttet i sin Udvikling, indtog allerede som ganske 
ung et fast, til alle Sider skarpt bestemt og begrænset Standpunkt. 
Ud fra dette Standpunkt var det, han reformerede det juridiske 
Studium ved vort Universitet, — saa vidt jeg har forstaaet, ude- 
lukkende i negativ-kritisk Retning, ved at feie ud endcl forloren 
Videnskabelighed, endel forældet, taaget Metafysik, men uden at 
engang forsøge paa at lægge Studiet over paa en ny, mere virke- 
lig videnskabelig Grund. Og derefter maatte det offentlige Liv, 
Lovgivning og Administration netop blive de Omraader, hvortil 
han følte sig sterkest hendraget, og som passede bedst med hans 

Evner og Åandsretning. Der var her i Virkeligheden aldeles ingen 
Grund til at tale om Misbrug af høiere, mere ideelle Kræfter i 
lavereliggende Formaals Tjeneste. — 

Det kunde da med større Ret være bleven sagt om hans gamle 
Skole- og Universitetskammerat Munch, at han, naar han gav sig 
af med Avisskriveri, Udarbeidelse af Skolebøger og andre slige 
halvt praktiske Gjøremaal, var som Araberen, der bliver spændt 
for Arbeidskjærren. Munch var en fra Schweigaard helt forskj el- 
lig, i væsentlige Henseender en helt modsat Natur. Schweigaard 
fører i sine Breve fra Gutte- og Studenterdagene et saa gammel- 
klogt-forstandigt Sprog, at man skulde tro, at han aldrig havde 
været Barn; ved Munch vedblev der at være noget i høi Grad 
barnsligt gjennem hele hans Liv. Schweigaard naaede tidlig frem 
til et Standpunkt, der tilfredsstillede ham, og levede det meste af 
sit Liv som en i aandig Forstand fastbosiddende, forskanset in- 
den sine opgjorte Meninger som i en fast Borg, hvorfra han kunde 
gribe ind i det praktiske Livs Spørgsmaøl med den Tryghed og 
Styrke, der virkede saa imponerende. Munch derimod var af 
dem, der ikke kan slaa sig tiltaals ved et givet Resultat eller en 
opgjort Mening. Han søgte altid videre frem, — «aldrig træt, dog 
uden Hvile», som det heder i Bjørnsons ypperlige Mindedigt over 
ham; hans «Liv var en Reise»; det, som dybest karakteriserede 
hans Væsen, var den »guddoms-opfyldte Uro», — den «Opdagel- 
sernes Uro, som drev Newton, drev Columbus»; derigjennem er 
det, at han først og fremst viser sig som den fødte Gransker, 
Manden med det store videnskabelige Kald. Schweigaard var af 
de to den i Samtiden uden Sammenligning mest bemerkcde og 
beundrede; han blev allerede som ung juridisk Kandidat, og før 
han endnu havde udrettet noget andet end taget glimrende Eksa- 
mener, nævnt som Norges <(bedste» eller «første Søn» (et merke- 
ligt Vidnesbyrd om Forholdenes Ravnekrogiskhed); alle syntes 
enige om at se i ham et Geni, — man kaldte ham det «store Geni», 
— han gjaldt, ser det ud til, næsten som Geniet par excellence. 
Munch stod længe rent i Skyggen, og, eftersom ogsaa han hen- 
drog paa sig den offentlige Opmerksomhed, blev der vel talt om 
hans merkværdige Hukommelse, hans store Kundskabsfylde, hans 
rastløse Produktivitet; men stillet som Schweigaard, paa en Plads 
for sig, blev han ikke; man hørte ham sjelden eller aldrig omtalt, 
saa ham sjelden eller aldrig omtalt som et Geni. Om hans og 
Schweigaards gamle Rektor heder det dog, at han skal have sagt, 
at af de to var det Munch, der havde den største Begavelse. Og 
at dette virkelig var Tilfælde, derom vil der vel neppe nu længer 
kunne raade nogen Tvil. Schweigaard var ganske vist en over- 
ordentlig, i mange Maader en virkelig stor Personlighed, — ud- 

præget selvstændig, original, sandhedskjærlig, uden Fusk, — en 
nobel, pletfri Karaktre, et lyst og sterkt Hoved; men den Egen- 
skab, som man i Samtiden først og fremst pleiede at tillægge ham, 
— Geni, d. v. s. skabende Åand, — den havde han neppe. Han 
tilhørte forsaavidt ikke den i aandig Forstand høiest rangerende 
Klasse blandt Menneskene; han repræsenterede en Klasse neden- 
for, men man kan sige, at han repræsenterede den paa en aldeles 
glimrende, næsten idealfuldkommen Maade. Det synes, som om 
der ikke var andet end godt at sige om ham, — ingen Svaghed 
eller Skygge, ingen Rifl eller Revne, — alting lyst og fast og vel 
sammenføiet. Helt anderledes med Munch: ham var der meget 
at sige paa; hans Liv og Personlighed tilbød Kritiken mangt 
et særdeles taknemmeligt Angrebspunkt; hans Karakter var svag, 
og selv i hans intellektuelle Begavelse var der store, iøinefal- 
dende Lakuner; men han havde Geni; han var af dem, der br^'- 
der nye Baner, vinder ind nyt Land i Aandens Verden. Han 
repræsenterede, om end paa en ufuldkommen Maade, en høiere 
aandig Rangklasse end den, Schweigaard repræsenterede. — 

Blandt Munchs mange Skrøbeligheder hørte, at han var en 
meget daarlig Økonom. Han tjente mange Penge, men brugte 
flere, og der fortaltes i Samtiden mange Historier om hans sta- 
dige finansielle Vanskeligheder. Det ser ikke ud til, at disse 
Vanskeligheder har trykket ham noget videre; — han havde et 
let og lyst Sind; — men de øvede dog utvilsomt en stor og langt- 
fra altid synderlig heldig Indflydelse til at bestemme Omfanget 
og Retningen af hans literære Produktion. Forholdene herhjemme 
var dengang temmelig primitive, Literaturen fattig; der var inden 
samme en stor Mangfoldighed af Huller at udfylde, mange Op- 
gaver at løse, endog af de for Almenoplysningen nærmestliggende 
og mest paatrængende; Arbeidsmarken var vid og Arbcidskræf- 
teme faa. Det kunde ikke være anderledes, end at Munch ved 
disse Forhold og ved sin stadige Pengetrang blev ført til at paa- 
tage sig Opgaver, som han under en mere udviklet Konkurrence 
og en bedre gjennemført Arbeidsdeling vilde have ladet ligge og 
overladt til andre ringere begavede eller anderledes begavede For- 
fattere. Han synes at have følt slige Kjæmpekræfter i sig, at han 
har troet at kunne overkomme, hvad det skulde være. Der var 
en Tid, da han endog søgte at komme ind i Hverv af en rent 
praktisk Art. I Aarenc nærmest efter 1850, medens han deltog 
i Redaktionen af i(Morgenbladet» og samtidig var paa det ster- 
keste optaget af andet literært eller videnskabeligt Arbeide, lagde 
han an paa at blive Statsrevisor. Han blev ogsaa opført paa 
Listen over Kandidaterne og fik Stemmer i Storthinget; heldigvis 
fik han ikke Stemmer nok. Welhaven spaaede, at han vilde melde 

sig til Stempletpapirforvalterposten, naar den blev ledig; heldig- 
vis blev den ikke ledig, medens han levede. Men, om det ikke 
lykkedes ham at faa Del i den rent praktiske Livsgjeming, saa 
kunde han til Vederlag brede sig saameget friere i Literaturen, 
og det er øiensynligt, at Pengehensyn og Boghandlerspekulation 
herved altfor ofte spillede en Rolle som den egentlig drivende 
Kraft og bragte ham til at strække sig længere, end godt var. Om 
de af ham udgivne Skolebøger er der ganske vist meget godt at 
sige. Hans ^Verdenshistoriens vigtigste Bevigenheder i kortfattet 
Fremstilling« er et merkeligt Årbeide ved den virkelig beun- 
dringsværdige Kunstfærdighed, hvormed en stor Stofmængde er 
bleven sammentrængt paa et lidet Rum; hans «Norges, Sveriges 
og Danmarks Historie til Skolebrug* udmerker sig ved en used- 
vanlig let Stil og grei Anordning, og baade her og i hans Frem- 
stillinger af ^Nordmændenes Gude- og Heltesagn« findes der et 
og andet i videnskabelig Henseende nyt, et og andet Spor af 'den 
selvstændige Forskers Løveklo. Men i pædagogisk Henseende 
lider disse Bøger under store og væsentlige Mangler. De er da 
ogsaa forlængst blevne fortrængte. Og, naar man betænker, at det 
er en Mand med førsterangs Granskerevne, der har brugt en stor 
Del af sin bedste Ungdoms- og Manddomstid til Udarbeidelsen af 
disse nu antikverede Skolebøger, maa man vel erkjende, at der 
her kunde være Grund til at tale om, at Araberen har været 
spændt for Arbeidskjærren, og at det har gaaet, som det pleier at 
gaa, naar en Araber sættes til slig Gjerning; det viser sig, at den 
ikke er adstadig nok for den, og Gjerningen bliver ikke saa godt 
udført, som den vilde være blevet af et ordinært Vognmandsøg. — 
Selv i Hensyn paa Munchs Hovedverk: «Det norske Folks 
Historie« turde det vel gjælde, at han derved paatog sig en Op- 
gave, som ikke helt ud, ikke i alie Dele svarede til hans Begavelse, 
saa der ogsaa her kunde være nogen Grund til at tale om Kraft- 
spilde eller om en mindre heldig Anvendelse af en i sin Art sjel- 
den, enestaaende Arbeidsevne. Det er overflødigt at udbrede sig 
noget videre over dette Verks overordentlige Betydning i viden- 
skabelig og national Henseende. Vi har alle en Forestilling om 
det vældige Rydningsarbeide, som her er bleven udført, — om 
den store Lærdom, skarpe Kritik, geniale Kombinations- og Gjet- 
ningsevne, der kommer tilsyne i Verket, — om Mangfoldigheden 
af de Vildfarelser, der er blevne rettede, de Huller, der er bleven 
udfyldte, de Uklarheder, der er blevne oplyste, o. s. v., o. s. v. — vi 
ved, at dette Verk har været det uundværlige Grundlag for alle 
senere Arbeider over Norges Historie i det samme Tidsrum, — 
at alle, som sysler med Studiet af Norges eller Nordens gamle 
Historie og Literatur, maa have det stadig ved Haanden og søger 

tilbage til det som til en uudtømmelig Fundgrube. ((Det norske 
Folks Historie« udkom i Aarene 1851—1863. I disse Åar gjennem- 
gik Nationalfølelsen hos vort Folk en meget alvorlig Krise. Ydre 
og indre Aarsager samvirkede til at fremkalde en afgjort reak- 
tionær, pessimistisk Stemning inden Samfundets høierc, ledende 
Lag; det blev Mode at præke den rene Selvopgivelse eller i det 
ringeste at stille sig høist skeptisk, mismodig hovedrystende lige- 
overfor Spørgsmaalet om Folkets Fremtidsudsigter og Evne til at 
føre sin egen Tilværelse. Enhver, som har gjennemlevet denne 
Tid, vil mindes dette, og vil tillige mindes, hvor stor en Støtte og 
Styrke det var for den nationale Selvfølelse under de mange- 
haande Anfægtelser og Angreb, for hvilde den var udsat, at den 
kunde pege paa de Arbeider, som netop nu fremkom fra den 
norske historiske Skole, og deriblandt naturligvis først og fremst 
Munchs store Verk. Landet var fattigt; Literatur og Kunst, over- 
hovedet Kulturens finere Vækster vilde ligesom ikke slaa Rod i den 
magre Grund; det gik idethele smaat og traat med Fremadskrid- 
ningen paa de fleste Kanter; Folket holdt fast ved sit gamle daar- 
lige Stel og syntes paa mange Maader forkommet og kuet ved de 
trange økonomiske Kaar; de bedste flyttede ud o. s. v.; — der var 
meget, hvoraf der kunde hentes og blev hentet Stof til mistrøstige 
Betragtninger. Men saa havde vi den gamle Konge- og Sagatid; 
og hvor stor en Kraftudfoldelse dette havde været, derom vidnede 
nu for Alverden ((Det norske Folks Historie)). Det var neppe 
mange, som holdt ved med at læse Verket fra Perm til Perm, 
eftersom det kom ud; men mange læste dog hist og her i det, 
bladede i det, saa paa det, og bare Synet gav Støtte; man følte 
sig tr>'ggere, ligesom med en Mur foran sig, ved at se paa den 
lan^e Række af svære Bind. Et Folk, der havde havt en slig 
Fortid, maatte vel ogsaa have en Fremtid. — 

Vi maa da ganske vist erkjende, at det var en Lykke for os, 
at vi fik dette Verk, og at vi har Grund til at være den Mand 
taknemmelig, hvis Foretagsomhed og Ofl'erviUighed satte Munch 
istand til at begynde og fortsætte Verket (Forlæggeren Chr. Tøns- 
berg), Munchs økonomiske Vilkaar var saadanne, at han maatte 
have Penge for sit Arbeide. Dog har utvivlsomt ved dette Verk 
Pengehensynet ikke spillet nogen Rolle som den egentlige dri- 
vende Kraft; det vilde være urimeligt at tale her om Araberen 
og Arbeidskjærren. Munch har selv i Forordene til ((Det norske 
Folks Historie« paa flere Steder talt om, hvormegen Glæde han 
havde ved Udarbeidelsen af Verket, — hvorledes den «i en 
Række af Aar har været hans kjæreste Syssel og største Opmunt- 
ring«, — og det er vist al mulig Grund til at tro paa Sandheden 
af disse Forsikringer. For ikke at tale om den Tilfredsstillelse, 

14 — Sars: Samlede Verker. IV 

det maatte være for ham, som god Nordmand, at opføre et sligt 
Monument til Forherligelse af hans Fædreland, — saa fandt han 
jo her for sig en Række Opgaver af den Slags, som netop pas- 
sede for ham, og som det derfor maatte være ham en Lyst at 
give sig ikast med. Han havde, som han selv udtrykker sig, tingen 
slagen Landevei at ile jevnt frem paa»; han «maatte selv Skridt 
for Skridt bane sig Vei med Øksen og Spaden i Haanden»; han 
« havde ikke alene naturlige, men endog kunstige Hindringer at 
rydde til Side og træde under Fødder». Et sligt Arbeide var som 
skabt for ham; han var netop en Rydningsmand i største Stil. 
Han gjør i Forordet til Istc Del sine Læsere en Undskyldning for, 
at Fortællingens Gang ret som det er afbrydes af Digressioner og 
Undersøgelser, — hele lange kritiske Afhandlinger. Det er netop 
disse Afhandlinger, der har givet Verket dets største, varigste 
Værd; det er ved dem især, at han har erhvervet sig Adkomst til 
at kaldes, — hvad en meget sagkyndig Forfatter, der har optraadt 
som en meget skarp Opponent mod enkelte af Munchs Hypothe- 
ser og Theorier (Dr. E. Jessen i Kjøbenhavn), har kaldt ham, — 
« Nordens største Historiker*. For at fremhæve en enkelt inden 
den lange Række: — Undersøgelsen i første Del af Vikingtogenes 
Historie og Kilderne til samme, — et virkeligt Mesterstykke af 
omsigtsfuld, skarp og klar historisk Kritik, hvis Resultater ogsaa 
i det store og hele er bleven yderligere stadfæstet ved den føl- 
gende Tids Granskning. Men «Det norske Folks Historie* skulde 
jo ikke bare eller engang først og fremst være en Samling af 
kritiske Afhandlinger til Brug for Specialisten; det skulde være 
en Fremstilling af Folkets Liv bestemt for det store almendan- 
nede Publikum. Munch skulde ikke bare være Rydningsmanden, 
som sigter og renser det historiske Materiale og lægger det til- 
rette for Kunstneren og Tænkeren; han skulde selv være Kunst- 
neren, der samler de mange spredte Træk til et levende anskue- 
ligt Billede, Tænkeren, der gjør det historiske Stof til Gjenstand 
for et generaliserende Ræsonnement og påaviser den indre Aar- 
sags- og Virkningsforbindelse. Og derved kom han øiensynlig for 
en stor Del udenfor Rækkevidden af sin ellers saa overordentlig 
mangesidige Begavelse. Han havde kunstneriske Anlæg i flere 
Retninger; men Stilkunstner var han ikke. Hans Stil er, idet- 
ringcste der, hvor han har gjort sig nogen Umage med den, hvil- 
ket ved en saa overvældende Masseproduktion selvfølgelig ikke 
altid har kunnet være Tilfælde, let og grei, men den har lidet af 
personligt, individuelt Præg, lidet af Farve eller Varme. Den gjør 
et bedre, mere intelligent Indtryk end Keysers, forsaavidt som den 
fremfor denne er aldeles fri for al Slags konventionelt Væsen, al 
Slags udenpaahængt Stads. Men, medens vi jevnlig fristes til at 

drage paa Smilebaandet ved Keysers noget pedantisk-stive Zirlig- 
hed med de omhyggelig afrundede Perioder og Anbringelsen hist 
og her af tørrede Blomster fra gamle stilistiske Herbarier, erkjen- 
der vi dog paa samme Tid i hans Fremstillinger Merkerne af en 
mere inderlig Tilegnelse af det historiske Stof end den, vi møder 
hos Munch. Hans Intelligens var en langt ringere end Munchs; 
men han havde en dybere Følelse; hans Væsen var mere intenst, 
mere samlet, og han havde, saa uendelig meget han stod tilbage 
for sin yngre Medarbeider som Gransker, alligevel mere af den 
egentlige Historiker ved sig, forsaavidt han laa mere for den Ting : 
at fordybe sig i en svunden Tidsalders Aand og blive som hjemme 
der, saa dens Liv ligesom fornyer sig i en. Munch havde en 
altfor urolig Aand, han var en altfor rastløs Opdager-Natur til det. 
Hans Evner gik i en altfor meget udpræget analytisk Retning til, 
at Synthesen kunde være hans Sag. — 

I sin rette egentlige Storhed og Styrke viser han sig, ikke paa 
Historieskrivningens, men paa de historiske Hjælpevidenskabers, 
Kildekritikens og Lingvistikens, Omraade. Hans Arbeider over 
de ældste Runeindskrifter, over det ældste nordiske Fællessprogs 
Udseende, over Gamraelsvensk og Gammelnorsk m. v. har ført 
den nordiske Lingvistik ind paa Veie, hvorpaa den siden afgjort 
har skredet videre frem, og sikret ham en Plads i allerførste Række 
blandt de skandinaviske Sproggranskere, endda han kun synes 
leilighedsvis at være kommet ind paa disse Emner og kun har 
ofret dem forholdsvis lidet af sin Tid og Kraft. Jeg traf engang 
(i 70-Aarene) paa en Fodtur i Gudbrandsdalen den bekjendte tyske 
Sprogforsker Th, Aufrecht (dengang Professor i Edinburgh) og 
foretog i Selskab med ham en Fjeldbestigning; han talte under- 
veis med den største Enthusiasme om Munch og sagde blandt an- 
det at han stillede ham i Hensyn paa Begavelse fuldt ved Siden 
af Jak. Grimm,^ Sterkere kunde ikke en tysk Sprogforsker ud- 
trykke sin Beundring. Man maa tænke paa, hvad Munch vilde 
have kunnet udrette, om han havde samlet sine Kræfter paa dette 
ene Fag, eller, om han, — forat ikke blot Storheden, men ogsaa 
Mangfoldigheden af hans Evner nogenledes skulde komme til sin 
Ret, — idetringeste havde indskrænket sig til de Fag, der sam- 
men med Sprogstudiet danner Kredsen af historiske Hjælpeviden- 
skaber, — indskrænket sig til at være den kritiske Gransker, Ryd- 
ningsmanden, der bereder Grunden, hvorpaa Historieskrivningens 
Kunst kan reise sine Bygverker, — der fremskaffer, ordner og 
renser Materialet, hvoraf de skal sammensættes. Han vilde, om 
dette var bleven Tilfælde, ikke have grebet saa dybt eller saa 

* Jeg har hørt, af han sagde det snmme til vor berømte Sprogforsker, Profes- 
sor Sophua Bugge. 

direkte ind i vor nationale Udvikling; han vilde ikke i samme 
Grad have staaet for os som den vældige Masseproducent, den 
fænomenale Virtuos eller Tusindkunstner, der >iser sig «in allen 
Såttein gerecht« og kan overkomme at udføre paa samme Tid de 
mest forskjelligartede Arbeider. — som om han havde været i 
aandig Forstand et Slags Trold med flere Hoveder og flere Par 
Arme. Men hans videnskabelige Eftermæle vilde til Vederlag have 
vundet derpaa; han vilde have havt et større europæisk Navn. — 

Ved Udarbeidelsen af de første Bind af «Det norske Folks 
Historie« fandt han endnu for sig vide Felter for sin Opdager- 
Natur og Gransker-Begavelse, — historisk-kritiske Spørgsmaal, hvis 
Omfang og Betydning var saavidt stor, at de nogenledes svarede 
til Rangen af hans Evner, der var skabt til noget mere end den 
videnskabelige Kystfart, — som f. Eks. Spørgsmaalene om Nord- 
mændenes og de øvrige germanske Stammers Indvandringsveie, 
Nordens ældste ethnogra fiske Forhold, Eddamythernes Oprindelse, 
de heroiske Oldsagns Tilblivelsestid og historiske Kjærne o. s. v. 
Dette blev mindre og mindre Tilfælde, eftersom han avancerede 
med sit Verk. Den norske Historie kan lignes med en Fjord, der 
begynder med en bred Munding ud til Havet, bliver trangere og 
trangere, eftersom den fortsætter sig indover, men tilsidst (i den 
nyere Tid) atter vider sig ud. I de sidste Bind kom Munch ind 
paa Behandlingen af det Afsnit, hvor den er paa det trangeste, — 
Unionsperioden. Det historiske Stof har her i sig selv, — d.v.s. 
bortseet fra Sammenhængen med det forudgaaende og det efter- 
følgende, bortseet fra Spørgsmaalet om Aarsagerne til den natio- 
nale Fremgang og Tilbagegang, — overmaade liden Interesse. Det 
frembyder vel Knuder at løse, Spørgsmaal for den kritiske Gransk- 
ning, som kan være vanskelige nok, men de er paa den anden Side 
fordetraeste af en saa snever speciel Art, at det maa synes lidet 
lønnende at umage sig med dem, og at det ikke gjør nogen For- 
skjel i Hensyn paa Erkjendelsen og Forstaaelsen af, hvad der er 
væsentligt, enten de besvares saa eller saa eller slet ikke besvares. 
Man kunde vel mene, at en Forskerevne som Munchs var for god 
til at sysselsættes med Opsamlingen af et sligt Stof og Løsningen 
af slige Spørgsmaal. — 

Han havde imidlertid neppe selv nogen Følelse heraf. Han var 
mindst af alt Filosof, mindst af alt de almene historisk-politiske 
Theoriers og Tendensers Mand. Hans Evner var forskjelligar- 
tede, men de gik alle i en speciel Retning, og han havde, trods 
sin Mangesidighed, i meget høi Grad Specialistens Tilbøielighed 
til at sætte overdreven Pris paa, hvad der er nyt og sjeldent, 
uden Hensyn til Nytten eller den Brug, der kan gjøres deraf, og 
til at vurdere et videnskabeligt Spørgsmaal ikke saameget efter 

dets Betydning som efter dels Dunkelhed og Vanskelighed. Hans 
Forskerevne var som et Instinkt, — en potenseret Videbegj ærlig- 
hed og Nysgjerrighed, der rettede sig paa smaat og stort uden 
Forskjel og kunde optages af at sondere Sladderhistorier og sætte 
sig ind i Samtidens chronique scandaleusc ligesaa sterkt som af at 
bringe Lys ind i et vigtigt historisk-kritisk Spørgsmaal. Han var, 
paa en Maade, i aandig Forstand et Barn med Kjæmpekræfter, 

— el Slags videnskabelig Sports- eller Idrætsmand, for hvem det 
er en Nydelse at bruge sine Kræfter, ligegodt, paa hvad det skal 
være. — 

Der var ogsaa noget i hans Udseende, som gav Indtryk heraf. 
Han var en paafaldende smuk Mand, — temmelig høi af Vækst, 

— Hovedet usedvanlig velformet, — en mægtig hvælvet Pande, fmt- 
skaaret Xæse, Mund og Hage, især Munden med den lidt frem- 
skudte Underlæbe; men hans Ansigtstræk havde noget ^barnlig- 
blødt, ligesom uudformet ved sig; i hans Blik var der noget 
ubestemt, usikkert svævende. Han var i sine yngre Dage, paa 
den Tid, da jeg først saa ham, temmelig korpulent og gjorde 
aldeles ikke Indtr>'k af en, der bryder sig videre med sit Eksteriør, 
var heller noget sjusket i sin Paaklædning. Under sit første fler- 
aarige Ophold i Rom (1858—1861) forandrede han sig sterkt i saa 
Maade, saa jeg, da han første Gang efter sin Tilbagekomst ind- 
fandt sig i Rigsarkivet, hvor jeg dengang var ansat, neppe nok 
kjendte ham igjen. Han var bleven mager og slank; Ansigtsfar- 
ven, som før havde været bleg, var bleven brunet; han var over- 
maade elegant paaklædt, duftende af fine Essenser, og saa snarere 
ud som en Diplomat eMer Hofmand end som en Lærd. Han 
havde i Rom omgaaets meget fornemme Folk, og, let paavirkelig 
og bøielig som han var, havde han lempet sig efter sine Omgi- 
velser og tilegnet sig helt nye Livsvaner. — 

Han blev i Oktober 1861 konstitueret som Bestyrer af Rigsar- 
kivet og stod i denne Stilling, indtil han om Vaaren 1863 for 
anden Gang reiste til Rom, hvor han døde den 25de Mai. Det er 
ikke godt muligt at tænke sig en snildere, mindre besværlig Over- 
ordnet. Han gjorde vel et og andet Forsøg paa at styre sit Kontor 
i mere end Navnet, men uden at der kom noget videre ud af det; 
han havde aldeles intet Lag for den Ting: at give Ordres og paase 
dem udført; der var ligesom noget forknyt og ubehjælpeligt ved 
ham 1 den Slags Forhold. Han var desuden i disse sidste Aar af 
sit Liv kanske sterkere end nogensinde optaget af sit Forfatter- 
skab, arbeidende med febrilsk Hurtighed, — i bogstavelig Forstand 
baade Nat og Dag, — paa Fortsættelsen af «Det norske Folks 
Historie«. Alligevel merkede vi, hans Underordnede, at han, saa 
ivrig sysselsat han var med sit videnskabelige Arbeide, og saa 

træt han mangengang maatte være, havde Øinene og Ørene med 
sig allevegne, og at han i kort Tid var bleven fuldt fortrolig med 
Kontorpersonalets smaa Hemmeligheder. — 

Idethele gjorde han ved sit Væsen og sin Personlighed det 
samme merkværdig blandede Indtryk som ved sit Forfatterskab: 
— forunderlig stor i visse Henseender og næsten ligesaa forun- 
derlig liden i andre: — arbeidende som Forfatter og Forsker med 
en Udholdenhed, der syntes at forudsætte en Jernvilje, og paa 
samme Tid yderlig svag og næsten viljeløs eftergivende i det dag- 
lige Livs Forhold, — fyldt af Geniets Ild og Enthusiasme for sin 
videnskabelige Gjerning, og paa samme Tid høist interesseret i den 
futileste Bysladder, alvorlig sysselsat med rene Narrestreger, blotte 
Taskenspillerkunster (engang i sine sidste Åar drev han t Eks. 
paa med at lære sig til at skrive med Foden og kom en Dag 
glædestraalende ind til den Familie, hos hvem han boede, for at 
fortælle, at det endelig efter meget Stræv havde lykkedes ham at 
istandbringe et læseligt Manuskript (s. v. v.!) med det nævnte Red- 
skab), — gjennemtrængende skarpsindig og methodisk sikker og 
grei, naar det gjaldt Granskning af Detaljer, men famlende og 
svag, ofte ligetil barnlig-naiv, naar det gjaldt at reflektere og ræ- 
sonnere over den almene Sammenhæng. — 



P. A. MUNCH. 

I. 

Slegten synes at skrive sig fra Gudbrandsdalen. En Bondegut 
fra Lesje, Syver Engebretssøn, blev Prest i sin Fødebygd i første 
Halvdel af det 17de Aarhundrede og efterlod sig flere Børn, som 
optog Navnet Munch som Familienavn. Fra en af dem stammer 
efter al Sandsynlighed Søren Munch (eller Munk, som han ogsaa 
stundom skrev sit Navn), som deltog under Tordenskjold i Slaget 
ved Dynekilen, afgik som Kapteinløitnant i Søetaten 1719, og 
døde i Kristiania 1748. Søren Munch var gift med en Morsøster 
af de berømte Jurister Jakob Edvard og Kristian Colbjørnsen 
og havde i dette Egteskab en Søn Peter, som blev Prest først 
til Vaage, siden til Land, og var gift med Christine Storm, en 
Datter af hans Formand i Vaage Prestekald Johan Storm og 
Halvsøster af Digteren Edvard Storm. I dette Egteskab fødtes 
to Sønner: Johan Storm Munch, død 1832 som Biskop i Kristian- 
sand, og Edvard Munch, død 1847 som Stiftsprovst i Kristiania, 
P. A. Munchs Fader. 

I Slegten har ofte kommet frem usedvanlige Anlæg, særlig i 
poetisk og kunstnerisk Retning. Biskop Johan Storm Munch er 
den første norske Digter, hvis Digtning blev inspireret af den 
nyere dansk-tyske Romantik, og har været betegnet som det be 
tydeligste Talent inden norsk Litteratur i Perioden 1815—1830, 
skjønt han hverken udmerkede sig ved synderlig Produktivitet 
eller synderlig Originalitet; hans Søn var Digteren Andreas Munch; 
en Fætter af ham var den i sin Tid meget renommerede Portræt- 
maler Kaptein Jakob Munch, hvis Dattersøn igjen Maleren Frits 
Thautow er; en Brodersøn af Professor P. A. Munch er Maleren 
Edvard Munch, 

Brødrene Johan Storm Munch og Edvard Munch blev gift 
med hver sin Søster, Døtre af Sogneprest til Aal, siden til Sig- 
dal, Andreas Hofgaard. Edvard Munchs Hustru, Johanne Sofie 
Hofgaard (f 1860), var en usedvanlig begavet Kvinde, en yp- 
perlig Fortællerske og fuld af Vid og Lune lige til sine sidste 
Levedage. 

Peter Andivas var disse Forældres ældste Barn, født 15de 
December 1810 i Kristiania, hvor Faderen dengang var Lærer 
ved Krigsskolen. Et Par Aar efter blev Faderen Sognepresl til 
Gjerpen, og her tilbragte Sønnen sine Barndomsaar, indtil han 
blev Student. I 13-Aars Alderen blev han sat ind i Skiens ny- 
oprettede lærde Skole, hvor han et Par Aar efter fik Anion Martin 
Schweigaard til Klasse- og Sidekaraerat. Han udraerkede sig i 
næsten alle Skolefag, men fandt dog Tid til at læse meget ogsaa 
udenfor Skolefagene. I Faderens Bibliothek stødte han paa et 
Par Sagaer i Originalsproget tilligemed Rasks islandske Gram- 
matik og Bjørn Haldorsens islandske Leksikon. Disse Bøger 
kastede han sig over og drev det allerede i Skoledagene saa vidt, 
at han med Lethed læste oldnorsk Prosa. Han var, efter hvad 
Fætteren Andreas Munch fortæller i sit Mindedigt over ham, alle- 
rede som Gut «fuld af sit store Kald». Historie i Almindelighed 
og norsk Historie i Særdeleshed var hans afgjorte Yndlingsfag; 
han havde foresat sig at blive «sit Fædrelands Herodot«. 

I 1828 tog han Eksamen artium samtidig med Schweigaard, 
hans Ven og stadige Sidekamera t fra Skoledagene. Af Schwei- 
gaard blev han allerede i sit første Studenteraar ført sammen 
med Welhaven, til hvem han nøie knyttede sig. Baade Welhaven 
og Schweigaard var et Par Aar ældre og meget modnere, mere 
udpræget selvstændige Personligheder end Munch, som med alle 
sine Kundskaber og Talenter endnu var (hvad han i visse Maader 
vedblev at være hele sit Liv igjennem) et stort Barn eller, som 
Schweigaard kaldte ham, da han omtalte ham for Welhaven i 
sit første Møde med denne, en «rar Skrue». Det sagde sig da selv, 
at Munch under den store Feide, som brød løs inden Studenter- 
verdenen omkring 1830, stillede sig paa samme Side som disse 
lo. Han deltog med dem i Stiftelsen af <(Studenterforbundet» 
(1832) og i Redaktionen af det af Forbundet udgivne Tidsskrift 
«Vidar)), hvis flittigste Medarbeider han blev. Man Onder her de 
første Frugter af hans selvstændige historisk-sproglige Studier 
(Artikler om norsk Sprogreformation, Oversættelser af Sagaer og 
Skaldedigte m. v.). 

Disse allerede i Skoledagene begyndte Studier fortsatte han 
efter at være bleven Student med al den glødende Arbeidsiver, 
som pleier at ledsage den geniale Begavelse, og fandt derved 
den varmeste Opmuntring og kyndigste Yeiledning hos Rudolf 
Kcysen som i 1828 kom hjem fra sit to-aarige Ophold paa Island 
og i 1829 blev udnævnt til Lektor ved Universitetet «med For- 
pligtelse til især at foredrage Fædrelandets Historie, dets Old- 
sprog og Antikviteten). 

Ved Siden af Videnskaben fandt Munch det raadeligt at tænke 

paa el Embeds- eller Levebrødsstudium og valgte hertil Jurispru- 
densen. Han tog ogsaa i 1834 juridisk Embedseksamen med 
bedste Karakter, men kom heldigvis ikke til at gjøre nogen 
praktisk Brug af denne Kvalifikation, idet samme Åar Arbeidet 
med Samling og Afskrivning af Materialier til en Udgave af 
Norges gamle Love ved kongelig Resolution blev overdraget 
Keyser og ham i Forening. I Mai 1835 reiste de begge i dette 
Øiemed til Kjøbenhavn og derfra i April 1837 til Lund og Stock- 
holm. Under sit Ophold i Stockholm blev Munch (6te Mai 1837) 
udnævnt til Lektor i Historie ved Universitetet. Han blev ved 
denne Leilighed foretrukket for Ludv. Kr. Daa, hvilket i Sam- 
tiden almindeligvis opfattedes som en stor Uretfærdighed, idet 
Daa i nogen Tid havde været konstitueret i Embedet og var ind- 
stillet til at faa det baade af Fakultet og Kollegium og desuden 
baade var ældre og gjaldt for at være, om ikke saa kundskabsrig 
som Munch, saa dog en mere original Begavelse. Siden skulde 
det jo noksom vise sig, at Valget var i alle Maader det rette. 
I 1841 r>^kkede Munch efter Tur op til Professor, og i denne 
Stilling blev han staaende til sin Død. 

Hans Virksomhed som Universitetslærer blev jævnlig afbrudt 
ved Reiser indenlands og udenlands i videnskabelige Øiemed og 
med offentlig Understøttelse. Saaledes bereiste han i Somrene 
1842, 1843 og 1846 Fjeldvidderne mellem Telemarken, Numedal 
og Hallingdal, Voss og Hardanger for at samle Oplysninger til 
sine kartografiske og historisk-geografiske Arbeider over Norge. 
I 1846 og 1849—1850 foretog han Reiser til Frankrige, Skotland 
og England for at anstille Undersøgelser over Levninger af norsk 
Sprog og Nationalitet i Norges gamle Kolonilande og at søge 
Oplysninger til Norges Historie i Bibliotheker og Arkiver. I 
1854 reiste han til Tyskland i videnskabeligt Øiemed, og i 1855 
opholdt han sig i længere Tid i Trondhjem for at studere Dom- 
kirken i arkæologisk og historisk Henseende. I 1857 bevilgede 
Storthinget ham efter hans Ansøgning enstemmig et Reisestipen- 
dium paa 120 Spd. maanedlig i to Aar for at indsamle Materiale 
til Fortsættelsen af hans store i 1851 begyndte Verk «Det norske 
Folks Historie)) i udenlandske Arkiver og Bibliotheker, fremfor 
alt de pavelige Arkiver i Rom. Kort efterat Bevilgningen var 
ham tilstaaet, reiste han til Kjøbenhavn, hvor han opholdt sig 
Vinteren 1857—1858, fortsatte saa Reisen til Wien og derfra til 
Rom, hvorhen han kom i November 1858, og hvor det lykkedes 
ham at opnaa en Adgang til de i det vatikanske Arkiv opbevarede 
Aktstykker langt udover, hvad der pleiede at tilstaaes Fremmede. 
Stadig og ivrig sysselsat med Granskning og Indsamling af det 
overordenlig omfattende Materiale til Norges og de andre skandi- 

naviske Rigers Historie, som herved var blevet tilgjængeligt for 
ham, opholdt han sig i Rom til Mai 1861, da han selv ^reiste 
hjem, medens han lod sin Familie blive tilbage. Umiddelbart 
efter sin Hjemkomst tog han fat paa Fortsættelsen af <(Det norske 
Folks Historie«, som var blevet afbrudt i 1859 med det sjette 
Bind, og hvoraf der i Aarene 1862—1863 udkom endnu to Bind. 
Ved Paasketider 1863 drog han atter til Rom for at afslutte sine 
Arbeider i det vatikanske Arkiv og hente sin Familie tilbage. 
Kort Tid efter Ankomsten hid reves han bort af et Hjerneslag, 
som rammede ham, medens han sad ved sit Skrivebord (25de 
Mai 1863). «Han kunde ikke dø vakrere end her i Rom», skriver 
den tyske Historiker Ferdinand Gregorovius, som under Munchs 
Ophold i Rom var blevet hans Omgangsven, «paa Høiden af sin 
Berømmelse, elsket af sit Hjemland, som han saa nylig havde 
forladt)). 

n. 

Skjønt Munch altsaa blev revet bort midt i sin kraftigste 
Manddomsalder, har han dog efterladt sig et Forfatterskab, som 
vel er mere omfangsrigt end nogen anden norsk Mands. 

Bare hans Hoved verk — «Det norske Folks Historie« — otte 
Bind — udgjør tilsammen 6600 tættrykte store Oktavsider; de fire 
Bind ((Samlede Afhandlingen) tilsammen 2500 tættr>'kte store 
Oktavsider. Hertil kommer 36 særskilt udgivne Bøger, deraf 
19 Originalarbeider, 3 Oversættelser, 14 Udgaver af historiske 
Kildeskrifter: Sagaer, gamle Love, Jordebøger o. s. v. (besørget 
af ham alene eller sammen med Keyser og C. R. Unger og for 
det meste forsynet med udførlige, historisk-kritiske Fortaler og 
Anmerkninger), — videre en uoverskuelig lang Række Afhand- 
linger, Opsatser, Meddelelser i Aviser, populære eller viden- 
skabelige Tidsskrifter, som ikke er medtagne i Udgaven af hans 
((Samlede Afhandlinger)) — og saa endelig hans særskilt udgivne 
Kartarbeider. 

Ikke mindre forbausendc end Omfanget af hans Forfatterskab 
er dets Mangesidighed. Det indbefatter, foruden Oversættelser 
og Udgaver af historiske Kildeskrifter, Skolebøger, Lære- og 
Læsebøger, populære historiske Fremstillinger, Biografier, Reise- 
skildringer, Indlæg i Dagens politiske, litterære og nationale 
Spørgsmaal, lærde Monografier og strengt videnskabelige Verker. 
Den strengt videnskabelige Del af hans Forfatterskab gaar i gram- 
matisk, sproghistorisk, runologisk, tekst-kritisk, historisk-kritisk, 
ethnografisk, mythologisk, arkæologisk Retning. 

Og det mest forbausende af alt: trods det kolossale Omfang 
og den store Spredning er hans Forfatterskab ikke karakteriseret 

ved dilettantisk Overfladiskhed eller fladt uselvstændigt Kompila- 
tionsvæsen: han har næsten allevegne, hvor han har forsøgt sin 
Pen, leveret noget dygtigt eller endog betydeligt, og paa ethvert 
af de mange Omraader. hvortil hans videnskabelige Granskning 
strakte sig, har han været en Rydningsmand af høi Rang, somme- 
steds endog Banebryder. 

Hvad dette Forfatterskab vidner om, er altsaa en umaadclig 
Flid og en enestaaende Forening af sjeldne, endog geniale Evner. 

Hans Aand synes, medens han stod i sin fulde Mandskraft, at 
have været i en næsten ustanselig Bevægelse. »Han var aldrig 
ledig og kjedede sig aldrig», heder det i et af en af hans Døtre 
udgivet lidet Mindeskrift. Han kunde holde paa med det mest 
anstrengende Aandsarbeide fra den lyse Morgen til sent paa 
Kveld, næsten uden Afbrydelse, saa han glemte at spise. Og 
strak Dagen ikke til, tog han ofte Natten tilhjælp. Det hændte, 
at han sad oppe Nat efter Nat uden at unde sig anden Hvile 
end den, han fik ved at læne sig bagover i Stolen og tage sig en 
Times eller et Par Timers Blund. Saa tog han fat i Arbeidet 
paanyt, sterk som efter en god og lang Nattesøvn. Han gik med 
største Lethed over fra et Arbeide til et andet, ofte af en helt 
forskjellig Art, og han kunde holde paa med flere Ting paa én 
Gang — t. Eks. tegne Landkart eller læse Korrektur samtidig 
med, at han deltog i en alvorlig Samtale eller fulgte sine Døtres 
musikalske Øvelser og rettede, hvad der skulde rettes. 

Den af hans Evner, som fra først af tildrog sig mestOpmerk- 
somhed, var hans Hukommelse. Han stod som et Vidunder for 
sine Kamerater i Skole- og Studenterdagene ved den Lethed, 
hvormed han tilegnede sig, og den Trofasthed, hvormed han 
bevarede alskens Kundskabsstof. Han kunde som Skolegut, efter 
hvad en af hans Kamerater har fortalt, «flere Bøger af Livius 
og Sange af Homer udenad». Og denne fænomenale Hukommelse 
bevarede han usvækket hele Livet igjennem. Han behøvede ikke, 
som andre historiske Forfattere, at samle Notater og Ekscerpter. 
Hvad han engang havde stødt paa under sin Gjennemgaaelse af 
de utallige Kildeskrifter, som han flk Brug for til Det norske 
Folks Historie», havde han siden saaledes paa rede Haand, at 
han kunde udarbeide store Dele af Verket under Reiser, paa 
Hoteller, i Jernbanekupéer, og alligevel anførende lange ord- 
lydende Citater af Kilderne med Henvisninger til Bind og Sidetal, 
som om han havde siddet med Bordet foran sig dækket med 
opslagne Bøger. Hans Hukommelse kunde endog blive en ren 
Plage for ham, idet den slæbte med sig store Læs af Ting, som 
han ikke brød sig om, men endog helst ønskede at blive kvit, 
dumme Romaner t. Eks., som han havde læst i Guttedagene, og 

som siden, til hans Ærgrelse, vedblev at staa lyslevende for hans 
Minde lige indtil de mindste Detaljer. 

En Evne af saa kolossale Dimensioner bliver gjerne altfor domi- 
nerende i vedkommende Besidders Aand, saa at andre Evner for- 
krøbles eller kommer til at savne den nødvendige Plads for sin 
Udvikling. Store Hukommelsesmennesker er derfor oftest upro- 
duktive, eller deres Produktion indskrænker sig til den rent 
stofmæssige Udgiver- og .Samlervirksomhed. En «beget Hjerne, 
hvorudi alting bliver hængende)) (for at tale med Holberg), bliver 
ifølge denne sin Egenskab oftest et Magasin istedetfor et Verksted. 
Man fylder sit Hus med saamange fremmede Gjester, at der ikke 
bliver Plads for Husets egne Folk. 

At denne Regel ikke slog til og i en saa paafaldende Grad 
ikke slog til for Munchs Vedkommende, viser bedst, hvor stor- 
skygget han har været, hvor rummelig hans Aand har været 
anlagt. Saa lærd han var — kanske lærdere end nogen anden 
Nordmand — , det er dog ikke Lærdommen, man først og fremst 
taler om, naar man taler om ham, men om den Brug, han gjorde 
af den. Hans Receptivitet, som var saa stor, at den alene vilde 
liave gjort ham til et Fænomen, træder dog i Skyggen for hans 
Produktivitet. Hans Hukommelse blev med al sin Kjæmpestyrke 
bare Tjener for høiere rangerende Evner hos ham: hans Skarp- 
sindighed og geniale Kombinations- og Gjetningsevne — Opdager- 
naturen i ham med dens aldrig hvilende Trang til at søge videre 
freiii — «fra det tænkte mod det visse, fra det visse mod det 
ante>), som det heder i Bjørnsons Mindedigt — Opdagernaturen 
med dens «guddomsopfyldte Uro«, «den samme, som drev New- 
ton og Columbusx). 

Det er denne Opdagernatur, denne Trang og Evne til at følge 
en Tanketraad ad de tilsyneladende mest bugtede Veie, til at 
drage stadig vidcregaaende Slutninger af en Hypothese eller bruge 
den som Redskab til at trænge frem der, hvor ingen før har 
været, til at grave i Grunden og søge, hvad der ligger bagved 
Tingene, altid længere og længere ind — det er den, som danner 
det mest karakteristiske Træk i hans aandelige Fysiognomi, saa- 
dan som det kommer frem gjennem hans videnskabelige For- 
fatterskab. Det er ifølge den fremfor alt, at han blev Hoved- 
manden for «den norske historiske Skole)) — Talsmanden og 
Forkjæmperen fremfor nogen anden for Skolens Theorier — og 
tillige den, som først har brudt igjennem disse Theorier paa de 
afgjorende Punkter — der, hvor det har maattet erkjendes, at de 
var urigtige eller ensidige — Banebryderen i mangt og meget 
for den i vore Dage hyldede Lære om det skandinaviske Nordens 
ældste sproglige, ethnografiske og nationale Forhold. 

Keyser har, som vi ved, Fortjenesten af at have grundlagt, 
hvad man i Samtiden kaldte og fremdeles kalder den norske 
historiske Skole. Det var ham, som fremsatte de for Skolen 
eiendommelige Theorier i deres første Form. Munch var hans 
Discipel og blev indviet af ham i de nye Theorier, inden de 
endnu var blevne førte frem for Offentligheden. Disse Theorier blev 
saaledes Munchs videnskabelige Udgangspunkt, hans Program. 

For at dømme retfærdigt om dette Program — om den nye 
af den norske historiske Skole opstillede Indvandringshypothese, 
Skolens Lære om de rette Benævnelser paa Edda- og Sagalittera- 
turen og dens Sprog, om Norge som «den nordiske Nationalitets 
egentlige Fokus og Centrum« o. s. v. — maa man stille sig for 
Øie de forud raadende Forestillinger om det skandinaviske Nor- 
dens ældste historiske Forhold. Det viser sig da, at de nye Lær- 
domme betegner et afgjort videnskabeligt Fremskridt og ikke 
maa opfattes, som om de skulde være bare eller væsentlig bare 
• Indgivelser af en naiv eller overophidset Nationalfølelse«. 

Hypotheserne om Nordmændenes og Svearnes Indvandring, 
hver ad sin Vei som «aparte Folk», hver til det for dem be- 
stemte Land, om Blandingen af sydgermansk og nordgermansk 
Nationalitet i Skandinaviens sydlige Del, Forklaringen af de tid- 
ligst optrædende Forskjelligheder mellem dansk og svensk Sprog 
paa den ene Side, norsk paa den anden, som en Følge af denne 
Folkeblanding, Forklaringen af Sagnene om Braavoldkampen som 
Minde om den nordgermanske Nationalitets seirrige Gjennembrud 
ligeoverfor den sydgermanske o. s. v., har ikke kunnet holde sig 
ved en mere indgaaende Prøvelse. Men hvad der forud for disse 
Hypotheser uimodsagt blev doceret om Odins og Asernes Ind- 
vandring, om Aser og Vaner som to Folkestammer, om en finsk 
Urbefolkning o. s. v., laa dog endnu langt længere borte fra, hvad 
der nuomstunder erkjendes som det rette eller rimelige. 

Den norske Indvandringshj'polhese havde den store Fortjeneste 
at sætte en Række Problemer under Debat. Den viste sig at være, 
om ikke Sandheden, saa dog en Ledetraad til at finde Sandheden 
paa adskillige vigtige Punkter, en særdeles nyttig Arbeidshypothese 
i Videnskabens Tjeneste. Særlig blev den dette i Munchs Haand. 
Han slog sig ikke paa noget Punkt tiltaals med Hypothesen i den 
Form, hvori den o])rindelig var blevet foredraget. Han søgte 
stadig at give den en videre, tryggere Grundvold ved at inddrage 
i sine Undersøgelser hele Nordens Sagnhistorie og andre ger- 
manske Folks Vandringssagn, og virkede derved til at sprænge 
den. Han søgte stadig frem nye Argumenter for den og smedede 

just derved adskillige af de Vaaben, som siden med størst Held 
har været brugte til at bekjæmpe den. Det gik ham altsaa, som 
det gik Alkymisterne, som søgte Guld og fandt, ikke det, men 
noget andet, tildels mere værdifuldt. Han søgte ved sin Behand- 
ling af de fra en forhistorisk Tid stammende nordisk-skandi- 
naviske Sagn at reise nye Støtter under Hypotheserne om en 
Indvandring nordfra og sydfra og et Sammenstød mellem nord- 
germanske og sydgermanske Folkestrømme i det sj'dlige Skandi- 
navien; — det lykkedes ham ikke, men han opnaaedc dog ved 
denne Behandling at faa Nordens Sagnhistorie helt omskabt — 
dels direkte, dels indirekte — d. v. s. dels ved sine egne Under- 
søgelser, dels ved Undersøgelser af andre, hvortil han gav Stødet, 
eller som blev indledet og forberedt for ham, som t. Eks. den 
fremragende danske Forsker C. A, E. Jessens « Undersøgelser i 
nordisk 01dhistorie» (1861), hvor Forfatteren rettede meget skarpe 
Angreb paa Munchs Kritik af Sagnene om Braavoldkampen o. s. v., 
men dog paa samme Tid byggede i meget vid Udstrækning paa 
den ved denne Kritik lagte Grundvold, hvad han ogsaa selv bag- 
efter paa en Maade har erkjendt, idet han har hyldet Munch i 
de sterkeste Udtryk som »Nordens største Historiker«. 

Af den overordentlig store Vegt, som den norske historiske 
Skole lagde paa Hypothesen om Nordmændenes særskilte Ind- 
vand ringsvei og paa de dertil knyttede Forestillinger om Nord- 
mændene som en mere ublandet nordgermansk Nationalitet end 
Svenskerne og Danskerne, hvorfor ogsaa hos dem Stammens 
gamle Sprog og Aand, Sagn og Myther skulde have været bevarede 
længst og bedst og renest, fremgaar det tydelig nok, at Skolens 
Udgangspunkt var den romantiske Historieopfatning, saadan som 
den forud var blevet gjort gjældende i Danmark og endnu tid- 
ligere i Tyskland — denne Historieopfatning, som mere eller 
mindre bevidst og bestemt gik ud fra Forestillingen om en Guld- 
alder langt op i Tiden, forud for al Historie, og som derfor var 
tilbøielig til at gjøre alt godt til gammelt og alt gammelt til godt 
og til at se i de historiske Nationaliteter og Kulturer en Arv eller 
en Skat, som alene kan forvanskes ved at forandres, istedetfor 
et Udviklingsprodukt. 

Baade Keyser og Munch hyldede fra først af en hermed i det 
væsentlige stemmende Betragtningsnraade. Og Keyser synes at 
være blevet, staaende ved den hele Livet igjennem. Men Munch, 
den aldrig hvilende Opdagernatur med det gjennemtrængende 
kritiske Skarpsyn, arbeidede sig efterhaanden ud af den paa de 
fleste afgjørende Punkter. 

Han begyndte med at opfatte Edda- og Sagalitteraturens Sprog, 
det norsk-islandske, som det nordiske Stam- eller Rodsprog og 

saa deri en af Nordmændenes nationale Herligheder, at de havde 
bevaret dette Stamsprog saa meget længere og bedre end Sven- 
skerne og Danskerne, hos hvem det tidlig skulde være blevet for- 
vansket ved Blanding og Berøring med fremmede Nationaliteter. 
Men i de lingvistiske Arbeider, han udgav i Firti-Aarene, særlig 
den i 1846 offentliggjorte Afhandling «Sproghistorisk Undersøgelse 
om det ældste fællesnordiske Sprogs Udseende og Forsøg til at 
bestemme den olddanske og oldsvenske Mundarts normale Ortho- 
grafi, Grammatik og rette Forhold til Norrøna-Mundarten» og den 
i 1849 udkomne Bog: «Forn-svenskans och forn-norskans Språk- 
bygnad», har han gjort helt andre Synsmaader gjældende og banet 
Vei for den Opfatning af det skandinaviske Nordens sproghisto- 
riske Forhold i Oldtiden og Middelalderen, som nu er den gjæl- 
dende. Han er den første, som med afgjørende eller gode Grunde 
har eftervist, at Edda- og Saga-Litteraturens Sprog ikke er old- 
nordisk, men særlig norsk-islandsk, ikke det fælles-skandinaviske 
Stam- eller Rodsprog, men en Gren af samme, sideordnet olddansk 
og oldsvensk — at den olddanske og den oldsvenske Mundart i 
flere Henseender endog staar det fælles Stamsprog nærmere end 
den norsk-islandske, at de altsaa i sproglig Henseende rangerer 
lige med denne og er blevne uretmæssig tilsidesatte og oversete 
fordi de ikke, som Norsk-islandsken, har en rig Litteratur at 
opvise. 

Han synes fra først af at have været tilbøielig til med Keyser 
(og de samtidige danske og svenske Lærde) at føre Eddakvadene 
tilbage til en Qern, langt forud for den historiske Tid liggende 
Periode, og at opfatte de i dem besungne Myther som en Slags Arv 
fra Stammernes Urtid — Rester af en Slags oprindelig Aands- 
herlighed. Men det undgik ikke hans Blik ved en fortsat Gransk- 
ning, at der i de gamle Kvad lindes Steder, som tyder paa kristelig 
eller anden fremmed Paavirkning. Han henledede Opmerksom. 
heden paa enkelte af disse Steder og udtalte, at her var et Spor, 
som maatte følges videre, hvilket da ogsaa, som vi alle ved, siden 
er skeet, og det med et saadant Resultat, at de engang alment 
raadende Forestillinger om Eddakvadenes og Eddamythologiens høie 
Ælde og opnndelige egte-nordiske eller egte-germanske Karakter 
er blevet uigjenkaldelig veltet overende. Det gik op for ham, at 
en lignende Forgrening som den, han havde paavist paa det sprog- 
lige Omraade mellem oldnorsk, oldsvensk og olddansk, ogsaa 
nødvendigvis maa have fundet Sted paa Mythernes og Sagnenes 
Omraade, hvoraf følger, at de i den ældre og yngre Edda frem- 
stillede Myther i den Form, de her har faaet, alene tilhører Nord- 
mændene eller den norsk-islandske Gren af Stammen, og at de, 
forsaavidt de overhovedet har været kjendl hos den danske og 

svenske Gren, har hos dem havl andre Former. Ligesom det er 
ham, som først har hævdet den olddanske og oldsvenske Sprog- 
grens selvstændige Rang ved Siden af den oidnorske og givet dem 
en dertil svarende videnskabelig Behandling, saaledes er det ogsaa 
ham, som har givet de første Bidrag til Opstilling af en særlig 
olddansk Mythologi |ved Siden af den særlig oidnorske eller nor- 
røne. Disse Bidrag blev modtagne af samtidige danske Lærde 
med alt andet end taknemmelige Følelser. De opfattedes af dem, 
som om de bare var beregnede paa at faa Dansken og Svensken 
forsvarlig stængt ude fra « Helligdommen », d. v. s. fra ethvert Med- 
dierskab i de saa høit beundrede Eddakvad og Eddamyther. Det 
tør vel ogsaa hænde, at Tanken om at hævde for Norge, hvad 
norsk er, og opdrage de skarpest mulige Grænseskjel til Betryg- 
gelse af norsk historisk Eiendom har været medvirkende til at 
føre ham ind paa disse Undersøgelser; men intet er vissere, end 
at han derved tillige aabnede en Vei, hvorpaa Videnskaben siden 
afgjort har skredet videre frem. 

Han hyldede, ligesom Keyser, fra først af den af romantisk 
Rod stammende og særlig af danske Lærde uddannede Lære om, 
at Sagaen ikke blot skulde have hentet det meste af sit Stof fra 
den mundtlige Tradition, men endog være færdigdannet i denne i 
Hensyn paa Formen, saa den i det hele skulde være at betragte 
som et Slags Produkt af Folkeaanden, ikke af nogen enkelt For- 
fatter, ligesom Eddakvadene skulde være Frembringelser af det 
hele ((syngende Folk». Men medens Keyser holdt fast ved disse 
Forestillinger til det sidste, brød Munch med sin skarpe og aldrig 
hvilende kritiske Sans igjennem dem, og det tilkontmer ham en 
Hovedfortjeneste af at have paavist, ved sine tekstkritiske Arbei- 
der, for Sagaernes og særlig for Kongesagaernes Vedkommende 
et virkeligt Forfatterskab i moderne Forstand, og at have ført 
Læren om den mundtlige Traditions Rolle og Betydning tilbage 
inden nogenlunde rimelige Grænser. 

De nye Resultater, hvortil Munch kom ved sine historisk- 
kritiske, lingvistiske, tekstkritiske Arbeider, har ikke blot havt en 
stor, delvis endog epokegjørende Betydning for de særskilte Om- 
raader eller videnskabelige Discipliner, hvortil de hører. Det kan 
siges om dem, at de tilsammen har havt en Rækkevidde langt ud- 
over disse specielle Omraader. Det kan siges om dem, at de har 
banet Vei for en rigtigere, mere videnskabelig Opfatning af nor- 
disk-skandinavisk (og derigjennem ogsaa af germansk) Oldtids- 
historie i Almindelighed ved at føre bort fra den romantiske 
Opfatning af denne Oldtid og lede ind paa den evolutionistiske. 

Eftersom det blev paavist, at Sprog, Sagn, Myther, Aandsliv i 
det hele har fra de ældste historiske Tider forgrenet sig i det 

skaodina viske Norden paa en til Forgreningen i forskjeliige Stam- 
mer eller Folk svarende Maade, — eftersom det blev paa vist, at de 
Verker, hvori dette Aandsliv har sat sig sine bedste og varigste 
Minder, er tilblevne ved et længe fortsat Arbeide og under Ind- 
flydelse af udenfra kommende Impulser, — blev det mere og mere 
umuligt at fastholde den germanske eller nordlsk-skandinaviske 
Paradismythe; man blev mere og mere drevet til at henføre de 
Skatte, man havde modtaget fra Forfædrene, til de historiske 
Nationaliteter istedetfor til forhistoriske Racer og til at se i 
Nationaliteten ikke noget oprindeligt og én Gang for alle givet, men 
noget lidt efter lidt tilblevet og foranderligt. Resultat af en gjen- 
nem uoverskuelig lange Tider fortsat og aldrig hvilende Integre- 
rings- og Differentieringsproces — en Vekst, som til den ene Side 
saraler og til den anden adskiller, og som forudsætter en stadig 
Paavirkning og Optagelse af Stof udenfra. 

Ifølge det historiske Grundsyn, hvortil Munchs kritiske Arbeider 
viste hen, maatte Spørgsmaalet om de skandinaviske Folks Ind- 
vandringsveie tabe den overvættes Interesse, som engang blev 
knyttet til det, og hvorefter det kunde blive den ene store Hoved- 
post i den norske historiske Skoles videnskabelige Program. Det 
blev jo ifølge disse Arbeider mere og mere indlysende, at, hvad 
enten Skandinavien er blevet bebygget fra den ene eller den an- 
den Kant, saa er under alle Omstændigheder norsk, svensk, dansk 
Nationalitet først blevet til i de Lande, hvor Nordmænd, Svensker 
og Dansker bor den Dag idag. Munch havde fremfor nogen 
anden fulgt Indvandringshypothesen i alle dens Konsekvenser; han 
havde fremfor nogen anden brugt den som Hakke og Spade til 
at rydde Vei i Oldsagnenes Vildnis og grave frem nye Sandheder; 
han kunde, fra det Standpunkt, hvortil han tilsidst havde arbei- 
det sig frem, dimittere den som en Tjener, hvis Hjælp man ikke 
længere behøver. 

Hvad den anden Hovedpost i den norske historiske Skoles 
videnskabelige Program derimod angaar, — Læren om, at Edda- 
og Sagalitteraturen alene tilhører den norske Gren af den skandi- 
naviske Folkestamme, at altsaa Benævnelsen oldnordisk om denne 
Litteratur er falsk og vildledende og Benævnelsen islandsk ligele- 
des, forsaavidt derved menes noget forskjelligt fra særlig norsk- 
national, noget i Retning af fællesnordisk, — da er det saalangt 
fra, at den er blevet rokket eller rystet eller skudt tilside ved det 
nye Syn paa nordisk-germansk Oldhistorie, hvortil Munchs kritiske 
Arbeider banede Vei, at den tvertom derved bare er blevet yder- 
ligere stadfæstet, lagt over paa en bredere, tryggere Grundvold. 
Saalænge den romantisk-historiske Betragtningsmaade var raa- 
dende, saalænge kunde den Omstændighed, at Eddakvad og Sagaer 

15 — Sars: Samlede Verker IV. 

findes optegnede hos Nordmændene paa Island og alene hos dem, 
gjælde som noget tilfældigt eller som et ydre Forhold, paa hvilket 
Hoved vegten ikke maatte lægges: «Folkeaanden» skulde jo agtes 
for at være den egentlige Forfatter, som benyttede Islændingernes 
»flittige Penne» til at «bringe i Hus, hvad sankes kunde af svundne 
Tiders gyldne Høst» (S. Grundtvig); og «Folkeaanden» var jo 
fælles-nordisk; den hørte hjemme ligesaavel ved Østersjøens og 
Kattegats som ved Ishavets Kyster. Denne Ud vel for Danske og 
Svenske til at hævde sig «Lod og Del» i den norrøne Litteratur 
er blevet uigjenkaldelig afspærret ifølge det nye evolutionistiske 
Syn paa nordisk Oldhistorie. Eftersom man er kommet til Er- 
kjendelse af, at den i det norrøne Sprog bevarede Litteratur er 
fremgaaet af en Udvikling, som vel har visse for alle nordiske og 
alle germanske Folk fælles Udgangspunkter, men som fra disse 
fælles Udgangspunkter har fortsat sig paa særegen Maade hos 
hver af Stammens Grene, — eftersom man er kommet til Erkjen- 
delse af, at den norrøne Litteratur ifølge sit Væsen er, ikke en 
Arv eller Skat, som har været flyttet fra Land til Land, og hvis 
Rester er blevet saa meget bedre bevaret, jo mere den har været 
unddraget fremmed Berøring og Paavirkning, men Frugter af en 
Vækst, som just maa være blevet fremmetved livligt Samkvem med 
fremmede Nationaliteter, — har man fra alle Sider maattet ind- 
rømme, at denne Litteratur tilhører Nordmændene ganske paa 
samme Maade, som en hvilkensomhelst moderne Litteratur til- 
hører det Folk, hos hvilket den er opstaaet, og i hvis Sprog den 
er skrevet, om den end har modtaget noksaa meget Stof og nok- 
saa mange Impulser uden fra. 



IV. 

Skjønt Munch alene dyrkede Sprogvidenskaben leilighedsvis og 
som en Bisyssel ved Siden af, hvad han betragtede som sit Hoved, 
fag, har han dog paa det lingvistiske Omraade (Sproghistorie, 
Grammatik, Etymologi, Runologi) leveret Arbeider af saa stor og 
gjennemgribende Betydning, at Mænd af Faget i dem har seet 
Vidnesbyrd om, at han her havde fundet det Felt, som passede 
allerbedst for hans Begavelse. Man kunde mene, at det var Skade^ 
at han ikke koncentrerede sine Evner paa dette Felt, eller idet- 
mindste, at han ikke koncentrerede dem om den Kreds af Fag, 
som man har pleiet kalde de historiske Hjælpevidenskaber: Sagn- 
og Kildekritik, Lingvistik, Arkæologi m. v., hvor han overalt har 
godtgjort en saa eminent Granskerbegavelse. Man kunde mene, 
at om han havde gjort det, — om Forholdene havde tilladt ham 

at gjøre det, — saa vilde vi vel ikke have faaet det Indtryk af 
hans Begavelses overordentlige Mangesidighed, Smidighed og 
Bøielighed, hans lette Opfatning o^ virtuosmæssige Flinkhed til 
at greie sig ligeoverfor de forskjelligste Opgaver, som det, vi nu 
har faaet; men til Vederlag vilde Indtrykket af de centraleste, 
høiestragende, sjeldneste Evner i hans Aand være blevet saameget 
fyldigere og rigere. 

Vi har nævnt, at hans Forfatterskab indbefatter, foruden de 
strengt videnskabelige Bøger og Afhandlinger, en lang Række Arbei- 
der bestemt for den større Almenhed eller bestemt for et rent 
praktisk Brug eller beregnet paa at afhjælpe et eller andet øie- 
blikkeligt Behov — Avisopsatser vedkommende allehaande Dagens 
Spørgsmaal, Oversættelser, populære historiske Fremstillinger, 
Skolebøger, Lære- og Læsebøger m. v. Vi har nævnt, at han ogsaa 
paa disse Omraader har frembragt meget godt og dygtigt. Man 
møder ogsaa i hans til rent praktisk Brug beregnede Arbeider 
hist og her den originale Granskers Løveklo og næsten allevegne 
Manden med de grundige, omfattende Kundskaber og den greie 
Fremstillingsevne. Men meget af dette var dog for en Aand af 
hans Rang et næsten uværdigt Trælearbeide, og han har maattet 
opfatte det saa selv. Til den store Begavelse pleier jo at svare 
en stor Trang og Lyst til at bruge den. Det kan vist ikke være 
tvivlsomt, at Munch vilde have følt det som en Lykke, om han 
havde kunnet vie al sin Tid og al sin Kraft til den Gjerning, 
hvortil Naturen havde givet ham et saa overordentligt Kald: det 
videnskabelige Rydningsarbeide paa Historiens og Lingvistikens 
Omraade. Men han levede næsten hele sit Liv igjennem under 
yderst trykkende økonomiske Forhold; Videnskaben bragte ikke 
noget pekuniært Udbytte, og han skulde tjene Penge. De litterære 
Forhold hertillands var endnu dengang temmelig primitive; Litte- 
raturen frembød, endog paa de mest elementære Omraader, mange 
Huller, som der var et praktisk Behov for at faa udfyldt snarest 
muligt; Arbeidsmarken var forsaavidt meget vid og Arbeiderne 
meget faa, Konkurrencen meget liden. Der laa heri for en Mand 
med Munchs mangesidige Begavelse, bøielige Karakter og stadige 
Pengetrang Fristelser, som han ikke kunde modstaa. Han paa- 
tog sig en Række Opgaver, som under mere udviklede litterære 
Forhold og ved en bedre gjennemført Arbeidsdeling vilde have 
tilfaldt Forfattere af en lavere Rang, saadanne, hvis Begavelse just 
laa for disse og ikke for høiere Opgavers Løsning. Araberen 
spændte sig for Arbeidskjærren. Den drog godt, men det var dog 
et Misbrug af Kræfterne. 

En lignende Betragtning kan vistnok ogsaa indtil en vis Grad 
gjøres gjældende i Hensyn paa Munchs Hovedverk «Det norske 

Folks Historie)), forsaavidl det kan siges, at han ved Udarbeidel- 
sen af dette Verk, saa stort et Værd det end har, er kommet 
udover sine Evners rette Omraade, saa vidtstrakt end dette var. 
Ved de Ord af Nicbuhr, som han har sat som Motto paa de første 
6 Bind af Verket: «Ich werde suchen die Kritik der Geschichte 
nicht nach dunkeln Gefuhlen, sondern forschend, auszufuhren, 
nicht ihre Resultate, welche nur blinde Meinungen stiften, sondern 
die Untersiichungen selbst in ihrem ganzen Umfange vortragen,» 
har han betegnet Verkets rette Væsen og egentlige Styrke. Han 
havde, som han siger i Fortalen til første Bind, «ingen slagen 
Landevei at ile jevnt frem paa, men han maatte selv Skridt for 
Skridt bane sig Vei med Øksen og Spaden i Haand)); han havde 
((ikke alene naturlige, men endog kunstige Hindringer at rydde 
tilside og træde under Fødder«; »derfor har Fortællingens Gang 
oftere maattet afl)rydes af Digressioner og Undersøgelser, forme- 
lige Afhandlinger, om man saa vil)>. Det er disse Digressioner, 
som har givet og giver Verket dets fremragende videnskabelige 
Betydning. 

Men ((Det norske Folks Historie)) var ikke bare bestemt for det 
videnskabeligt interesserede Publikum. Det var fra først af en 
Boghandler-Spekulation, beregnet paa den store læsende Almen- 
hed. Det skulde ikke bare give Historiens Kritik (((die Kritik der 
Geschichte))), men Historien selv. Disse to Formaal var saa væ- 
sentlig forskjellige, at de ikke lod sig rigtig godt forene i det 
samme Verk. Og medens Munch var rustet som faa til Løsnin- 
gen af den ene Opgave — de kritiske Forarbeider — strak han 
langtfra i samme Grad til for Løsningen af den anden: en til disse 
Forarbeider støttet Fremstilling af Nationens historiske Liv og 
Udviklingsgang. Han var Rydningsmand, ikke Bygmester. Hans 
Evne gik i Retning af at fremskaffe, kritisk sigte og bearbeide det 
Materiale, som historisk Kunst og historisk Tænkning behøver, 
ikke i Retning af at bruge det. 

Historieskriveren maa, efter Macaulays bekjendte Udtryk, for 
at løse paa en fyldestgjørende Maade sin Opgave være noget af 
en Digter og noget af en Filosof. I Munchs Begavelse var vistnok 
ikke Digteren og endnu mindre Filosofen saaledcs repræsenteret, 
at han kunde blive nogen rigtig god Historieskriver. Han havde 
kunstneriske Anlæg i flere Retninger — han var meget musikalsk 
og udmerkede sig allerede i Guttedagene ved sin Dj'gtighed som 
Tegner — , men Stilkunstner blev han aldrig. Han drev det, ved 
megen Øvelse, til stor Færdighed og Flinkhed i at udtrykke sig 
skriftlig; hans Stil er overalt, hvor han har gjort sig nogen Umag 
med Udarbeidelsen, grei og letflydende og behagelig, forsaavidt 
den er fri for alt tilgjort, alt uegte Væsen, men den er paa den 

anden Side noget tør og bleg, lidet individuel og uden Ild. Han 
havde Opdagerens Fantasi, men ikke Digterens, ikke den biiled- 
dannende. Han var altfor besat af Opdagerens rastløse Uro og 
Higen fremover mod nye, altid nye Lande, til at kunne fordybe 
sig saaledes, leve sig saaledes ind i en vis givet historisk Tid, at 
hans Fremstilling af den kunde blive, hvad historisk Fremstilling 
efter Michelets Udtryk skal være: en Gjenopstandelse til nyt Liv 
(une résurrection). Hans Aand var ensidig anlagt paa Analyse, 
ikke paa Synthese, derfor heller ikke filosofisk i Ordets høiere 
Mening. Han var stor som Gransker, ikke som Tænker. Han 
udviste en gjennemtrængende Skarpsindighed, hvor det gjaldt at 
gjennemforske den mere stofmæssige Side af Historien eller de 
ydre materielle Fakta og Former, hvori det historiske Liv har 
aabenbaret sig; men hvor det gjaldt at paavise de indre Kilder, 
hvoraf dette Liv er udrundet. Motiverne, som har sat det i Be- 
vægelse, den dybere Sammenhæng, som forbinder alle Enkeltheder 
til et stort lovmæssigt Hele, var han ofte ligetil naiv og røbede 
en endog merkelig Mangel paa Evne til at sondre mellem stort 
og smaat. Han var, med andre Ord, trods sin vidt omfattende 
Begavelse Specialist, vistnok en sjelden mangesidig Specialist, som 
bevægede sig med en forbausende Lethed og Sikkerhed paa for- 
skjellige Omraader, men dog overalt den specielle Forsknings, ikke 
den generaliserende Tænknings eller den kunstneriske Fremstil- 
lings Mand. 

Det skulde efter dette synes, som om det havde været bedre, 
om Munch havde indskrænket sig til at levere en Række kritiske 
Afhandlinger over norsk Historie istedetfor at skrive denne selv 
i hele dens Omfang. Afhandlingerne, som afbryder Fremstillingen 
i «Det norske Folks Historie» — »Digressionerne«, som han gjør 
Publikum Undskyldning for i sin Fortale — , er ofte ypperlige, 
Mønstre paa skarpsindig indtrængende og omsigtsfuld Kritik; 
Fremstillingen selv derimod lider under visse iøinefaldende Mang- 
ler, er altfor bred og udtværet og fremhæver ikke Hovedpunkterne 
med tilstrækkelig Styrke og Skarphed. 

Man kunde fremdeles være fristet til at ønske, at han havde 
holdt sig til Norges og Nordens ældste, historiske eller halvhisto- 
riske Periode istedetfor at fortsætte saa langt frem i Tiden, som 
han gjorde i sin Fremstilling af det norske Folks Historie. Den 
ældste Periode frembyder de største og taknemmeligste Opgaver 
for Kritiken — just saadanne, som passede for en Gransker som 
Munch med hans geniale Gjetnings- og Kombinationsevne og om- 
fattende Kundskabsfylde. Eftersom man kommer længere frem, 
bliver Opgaverne mindre og mindre lønnende. Det historiske Liv 
skrumper mere og mere ind, flyder mere og mere langsomt i det 

engang fundne Leie og ophører tilsidst næsten aldeles at flyde. 
Dette gjælder da særlig Unionsperioden, det Afsnit, som Munch 
kom til at behandle i de to sidste Bind af »Det norske Folks 
Historie«. 

Det kunde vel siges, som han har sagt i Fortalen til det første 
af disse Bind, at hans Bearbeidelse af dette Tidsrum af Norges 
Historie «i næsten høiere Grad end af de foregaaende var en 
Fremtrængen paa aldeles ubanet Vei, et Slags Oprydden af et 
fuldkomment Vildnis, hvor man kun med usigelig Møie kunde 
arbeide sig frem)). Selve Stoffet til Unionsperiodens Historie var 
mere spredt og vanskeligere at indsamle end Stoffet til de forud* 
gaaende Perioders Historie. Men det var paa den anden Side i 
sig selv langt mindre interessant og kunde aldrig ventes at faa 
nogen større Interesse, hvor mange nye Fund der blev gjort, og 
hvor omhyggelig der blev gravet efter i alle Kroge, eftersom det 
jo altsammen vedkommer ikke Spirerne til et voksende Liv, men 
bare de visne Rester af et hendøende. Unionsperiodens norske 
Historie frembød vel, saa aldeles ubearbeidet som den var, før 
Munch tog sig for at fremstille den, nok af Knuder at løse, nok 
af Spørgsmaal, endog vanskelige Spørgsmaal for den kritiske 
Granskning; men da det her gjaldt en Periode med et svagt pul- 
serende eller næsten stillestaaende historisk Liv, var disse Spørgs- 
maal, endog de vanskeligste, fordetmeste saa smaa og af en saa 
snæver og speciel Art, at det, i Hensyn paa Historieforskningens 
væsentlige Formaal, maatte synes saa temmelig ligegyldigt, om de 
blev besvarede paa den ene eller paa den anden Maade, eller om 
de overhovedet blev besvarede. 

Man kunde vel mene, at en Forskerevne som Munchs var for 
god til at sysselsættes med Indsamlingen af et sligt Stof og Løs- 
ningen af slige Opgaver, — at det var et Misbrug af Kræfter, naar 
en genial Begavelse, som med saa lysende Fremgang havde drøf- 
tet de store Spørgsmaal om ((Racers Udspring, Sprogs Forgrening«, 
blev sat til at rode aarevis i et historisk Ørkenbeltes Sanddynger 
for at bringe paa det rene, om Kari Skindstak var en Datter af 
Kari Træstak, eller hvilket Aar der var det rette Dødsaar for en 
Mand, om hvem man ikke ved mere, end at han hedte saa og saa, 
og aldrig kan faa vide mere end dette, eller andre ligesaa intet- 
sigende Ting. Selv havde han imidlertid neppe nogen Følelse 
heraf. Det ser ud til, at han i en meget høi Grad havde Spe- 
cialisternes sedvanlige Tilbøielighed til at sætte overdreven Pris 
paa, hvad der er nyt og sjeldent, uden Hensyn til Nytten eller 
den Brug, som kan gjøres deraf. Hvor han stødte paa noget 
dunkelt, en uløst Knude, en uopklaret Gaade, der vaktes hans 
Nysgjerrighed eller Opdagerfantasi ; Undersøgelsen i sig selv inter- 

esserede ham saa levende — jo større Vanskeligheder den frem- 
bød, desto mere — , saa der ikke blev Plads hos ham til noget 
Spørgsmaal, om den ogsaa kunde ventes at ville give et Udbytte, 
som nogenledes svarede til Arbeidet, eller om Knuden overhove- 
det var værd at løse. Han gjør forsaavidt Indtrykket af et Barn 
med Kjæmpekræfter eller af en aandig Idrætsmand med en saa 
svulmende Muskelfyide, at han har en aldrig hvilende Trang til 
at bruge den, lige godt hvad det er paa. 

Ogsaa over hans ydre Personlighed og hans Væsen vedblev der 
hele Livet igjennem at hvile et sterkt iøinefaldende Drag af Barns- 
lighed, hvad jo saa ofte er Tilfældet med geniale Mennesker. Han 
var en statelig, ualmindelig smuk Mand, høi af Vækst, med fint- 
skaarne, fornemme Ansigtstræk; men ved hans Mund var der 
noget barnlig blødt og i hans Blik noget ubestemt, usikkert svæ~ 
vende. Han kunde more sig paa det hjerteligste ved alskens 
Taskenspillerkunster og Narrestreger. Han vedblev al sin Tid at 
være paa det mest levende interesseret i Byens chronique scanda- 
lease, og man kunde høre ham, den enthusiastiske Gransker, opta- 
get som han var af en stor, betydningsfuld Livsgjerning, meddele 
Opdagelsen af en eller anden intetsigende Privathemmelighed 
med en Glæde og et dybt Alvor, som om det var et stort videnska- 
beligt Fund. 

V. 

Naar det maa erkjendes, at Munch ved at paatage sig at skrive 
det norske Folks Historie for en Del førtes ud over de rette 
Grænser for sin Begavelse, og at det forsaavidt vilde have været 
bedre, om han havde indskrænket sig til at levere kritiske For- 
arbeider til en Fremstilling af Folkets Historie istedetfor denne 
selv, maa det paa den anden Side heller ikke glemmes, hvor stort 
et Savn dette Munchs Hovedverk afhjalp i norsk Litteratur, og 
hvor overordentlig vigtig Rolle det har spillet i Samtidens natio- 
nale Liv og Udvikling just ved at give, hvad det gav: en, ikke bare 
for videnskabeligt interesserede Læsere, men for hele den store 
Almenhed bestemt og tilgjængelig Fremstilling af det norske 
Folks Historie fra de ældste Tider og fremover i hele dens 
Omfang. 

Nordmændenes Nationalfølelse fik i Femti-Aarene at gjennem- 
gaa en meget alvorlig Krise. Ovenpaa den Wergeland'ske Norsk- 
hedsbegeistring og Romantikens Bondeforgudelse fulgte en Reaktion, 
som naaede sit Høidepunkt i disse Aar. Drømmen om Norges 
fremtidige Storhed blev afløst af mismodige Betragtninger over 
dets Lidenhed og Fattigdom i Nutiden. Det blev Mode inden 

Samfundets høiere, ledende Kredse at stille sig høist skeptisk lige- 
overfor Spørgsmaalet om det norske Folks nationale Fremtids- 
udsigter og Evne til at leve sit eget Liv, ja endog at præke den 
rene Selvopgivelse. Denne pessimistiske Stemning fandt ogsaa i 
de samtidige Forhold mangt og meget, hvorved den kunde næres 
De Tilløb, som i Norskhedsperioden og siden af Romantiken var 
gjort paa at grundlægge en national norsk Skjønlitteratur, syntes 
at være saa omtrent helt afbrudt; Landets faa Kunstnere maatte 
ekspatriere sig for at kunne bestaa aandigt og økonomisk; det saa 
virkelig ud til, at «intet vilde trives i vore aandige Urtebede* 
som det heder i «Norges Dæmring». Man havde slaaet sig med 
stor Iver paa Nærings veienes Ophjælpelse og Reformering af det 
økonomiske Stel ; men ogsaa dermed gik det smaat og traat ; Bøn- 
derne holdt seigt ved sine gamle Uvaner og vilde ikke lære at 
arbeide paa europæisk Vis; de bedste flyttede ud af Landet o. s. v. 
o. s. v. Just i denne Trængselstid var det, at den norske historiske 
Skole og fremfor alt Munch udfoldede sin rigeste litterære og 
videnskabelige Virksomhed og tilførte den vaklende og vigende 
Nationalaand en særdeles betydningsfuld Undsætning fra Norges 
Storhedstid. 

Det er vel bekjendt, hvilken Indflydelse Minderne fra denne 
Storhedstid i al sin Uklarhed og Ubestemthed øvede til at vække 
den nationale Selvfølelse hos Nordmændene i Slutningen af det 
18dc Aarhundrede og til at forberede deres politiske Reisning i 
Begyndelsen af det 19de. Siden da var disse Minder blevne yder- 
ligere dragne frem og gjort til Gjenstand for flittig Granskning; 
men samtidig blev der ved denne Granskning kastet Sk3'gger af 
Tvivl eller Usikkerhed over deres Forhold til norsk Nationalitet. 
For det første blev den, som før omtalt, behersket af den roman- 
tiske Historieopfatning, hvorefter det bedste i de gamle Minder, 
Aanden i dem, nødvendigvis skulde være noget saa uhyre gammelt, 
at det maatte ansees som et Fælleseie for alle skandinaviske Folk 
(eller, som tyske Lærde sluttede ud fra de samme Præmisser: for 
alle germanske Folk). Dernæst var det i første Halvdel af det 
19de Aarhundrede, inden den norske historiske Skole begyndte sin 
Virksomhed, væsentlig i Danmark og Sverige, at Studiet af den 
gamle norrøne eller norsk-islandske Litteratur blev drevet. De 
fleste og bedste Haandskrifter, hvorigjennem denne Litteratur er 
naaet frem til Nutiden, fandtes samlet i danske og svenske Arki- 
ver og Bibliotheker, og det var her de blev gransket og afskrevet 
og bragt frem for Almenheden. Disse Forhold fik et Slags til- 
bagevirkende Kraft, saa man i al Troskj'ldighed forestillede sig, 
at de litterære Skatte, som nu bevaredes i Danmark og Sverige 
og derfra sendtes ud i Verden, ogsaa oprindelig maatte høre 

hjemme her eller idetmindste, at Danmark og Sverige maatte 
have Medeierret i dem. 

Danske og svenske Lærde, særlig danske, arbeidede gjennem 
lange Tider ufortrødent og paa en Maade, som ofte gjør et høist 
utiltalende Indtryk ved sin Smaalighed eller aabenbare Uærlighed, 
paa at faa det indhamret i den almene Bevidsthed, at Forholdet 
virkelig var et saadant. Man brugte stadig Benævnelsen oldnor- 
disk eller islandsk om Edda- og Sagalitteraturen; man oversatte 
stadig Ordet »norrøn«, hvor det forekom i de gamle Skrifter, som 
«nordisk», aldrig som norsk, endog der, hvor «norrøn» nævntes 
som sideordnet Begreb med «dansk» og «svensk»; man omtalte 
stadig Island som en nordisk Koloni, som om det var bebygget 
fra alle tre skandinaviske Lande, saa Benævnelsen islandsk og 
oldnordisk kunde gjælde som fuldstændig enstydig. Man undgik 
saameget som muligt at nævne eller hentyde til Norge og norsk 
Nationalitet, stundom saaledes, at det næsten gjør et komisk Ind- 
tryk ved Maaden, hvorpaa det røber den onde Samvittighed. Som 
t. Eks., hvor det i den i Kjøbenhavn i 1845 udgivne Samling 
mAntiqvitaies Americanæ» heder: «Ved Ordet norrøna forstaaes 
her det nordiske Sprog, som paa den Tid brugtes over hele Nor- 
den, nemlig i Danmark, Sverige, Island, Grønland, Færøerne, Orkn- 
øerne, Shetlandsøerne, Hebriderne og Dele af England og Skot- 
land.» 1 Norges samtlige Udflytningslande nævnes altsaa, men 
Moderlandet springer man over; Norrønasproget omtales, som om 
det blev brugt i hele Norden undtagen i det Land, hvor det havde 
sit rette Hjem, og hvorefter det er blevet benævnt; Norges Navn 
maa for enhver Pris ikke nævnes, endog der, hvor dets Ikke- 
nævnelse bliver den mest skrigende Absurditet — det giver altfor 
ubehagelige Mindelser. Eksemplet er virkelig betegnende for en 
Tendens, som i lange Tider gjorde sig gjældende inden dansk og 
svensk Historie- og Sprogforskning. Man lagde ligefrem an paa 
at faa norsk Historie i dens rigeste og glansfuldeste Tid konfiske- 
ret til Fordel for et nordisk Fællesbo; man lagde an paa at faa 
norsk Nationalitet, Edda- og Sagalitteraturens rette Eneeier, ned- 
sat til blot Medeier i samme jævnsides med den danske og svenske, 
ja endog at faa den ligefrem eksproprieret, kastet ud af sit eget Hus, 
saa at først norsk blev gjort til enstydigt med nordisk og derefter 
nordisk til enstydigt med dansk og svensk. 

Ligeoverfor dette Uvæsen optraadte Munch som den aarvaagne 
utrættelige Forkjæmper for Norges historiske Bet. Samtidig med 
at han, som før omtalt, ved sine rent videnskabelige Skrifter for- 
beredte eller indledede en ny almindelig Opfatning af Nordens Old- 
historie, som gjorde det helt af med Drømmen om den skandi- 

> Munch, Sam). Afhandl. II, Side 179. 

na viske Stammes oprindelige Herlighed og derigjeanem ogsaa 
drog selve Grunden bort under de danske og svenske Paastaode 
paa Medeierret i Edda- og Sagalitteraturen, bekjæmpede han disse 
Paastande paa en mere direkte og for Almenheden mere tilgjæn- 
geiig Maade i en Række Avisopsatser eller populære Smaaskrifter, 
hvori han paaviste de mange Selvmodsigelser og Forvrængninger 
eller Fordølgelser, som man maatte ty til for at slippe bort fra 
eller dække over det sande Forhold. Han indvikledes derunder 
i en langvarig og meget voldsom Pennefeide. 

Det var just i de Aar, da Danmark fik at bestaa sin første 
store Kamp mod Slesvig-Holsteinismen og dens tyske Forbunds- 
fæller. Baade inden den norske og den svenske Almenhed gik, 
som naturligt, Sympathierne afgjort i dansk Retning, og derved fik 
den fra Danmark stammende skandinaviske Bevægelse adskillig 
ndgang ogsaa i Norge og Sverige, særlig inden akademiske Kredse. 
Munch delte ganske disse Sympathier og optraadte offentlig og 
med megen Varme for Danmarks Sag. Af hans personlige For- 
hold og tidligere Deltagelse i den offentlige Diskussion fremgaar 
det, at han, saa langt fra at være en ensidig Norskhedsmand, 
tvertom just hørte til den Kreds af Nordmænd, som havde mest 
Øie for det rigtige og nyttige i en nærmere Sammenslutning og 
Samvirken mellem de skandinaviske Folk. Men det undgik ikke 
hans skarpe Blik, at det skandinavistiske Program, saadan som det 
dengang blev formuleret og praktiseret, var beheflet med adskil- 
lig Inkonsekvens og Tvetydighed og bar altfor mange Merker af 
sin danske Herkomst, — at de smukke Talemaader om Broder- 
skab og Enighed mellem Nordens Folk i adskillige Tilfælde tjente 
som et Forhæng, bag hvilket dansk Nationalegoisme eller dansk 
Xationalforfængelighed søgte at drive sit Spil, og han fandt sig 
opfordret til at paa tale dette uden Skaansel. Særlig ansaa han 
det som sin Skyldighed i Egenskab af norsk Historiker at tilbage- 
vise de Forsøg, som blev gjort paa at give den skandinaviske 
Bevægelse en bred historisk Grundvold ved at tilvende for hele 
det skandinaviske Norden, hvad der i Virkeligheden alene tilhører 
Norge, og ved at opfriske i Skandinavismens Navn gamle For- 
domme og Misforstaaelser af Nordens Oldhistorie, gamle af dansk 
eller svensk Nationalforfængelighed dikterede Paastande paa Med- 
eierret i norsk Historie. Det var fremfor alt om dette Punkt — 
Skandinavismens formentlige historiske Forudsætninger — , at 
Striden kom til at dreie sig. medens Spørgsmaalene om den skan- 
dinaviske Politiks Vilkaar i Samtiden og Fremtidsudsigter traadte 
mere i Baggrunden. 

Munch stod alene paa sin Side, medens han havde mod sig, 
foruden flere danske og svenske Lærde, ogsaa enkelte norske Skan- 

dinavister, navnlig Ludv. Kr. Daa, som fra at være en af Norsk- 
hedens var blevet en af den skandinaviske Enhedstankes ivrigste, 
mest yderliggaaende Forkjæmpere. Det maa siges, at Munch be- 
stod Kampen med stor Glans. Det viste sig — vistnok til ikke 
liden Forundring for Samtiden, som var vant til at se i ham den 
stille Gransker — , at han i Hensyn paa Vid og Slagfærdighed 
kunde tage det op med en saa øvet og vel udrustet Polemiker 
som Daa, og da han overgik saavel Daa som alle de andre uen- 
delig meget i omfattende Kundskabsfylde og dertil havde fremfor 
dem en god Sag, idetringeste i Hensyn paa Stridens Hovedpunkt, 
saa blev det ham, som umiskjendelig gik af med Seiren. Og det 
var en Seir for norsk Nationalitet og norsk Nationalaand; det 
maatte man have en Følelse af i Samtiden. Det maatte virke til 
al bortrydde Tvivlene om, at den historiske Arv, hvorpaa Nord- 
mændenes Selvstændighedsaand havde bygget sig op i de forud- 
gaaende Tider, virkelig ogsaa tilhørte Norge og Norge alene, og 
det maatte virke til at styrke Følelsen af, at man havde Historiens 
Stemme for sig, naar man haabede for sit Land en større Frem- 
tid end den at være Anneks til et andet Rige. 

Men fremfor alt var det ved <(Det norske Folks Historie«, at 
Munch kan siges at have kaldt det gamle Norge frem til Undsæt 
ning for det nye i en af dets Trængselsperioder. Det var, saa at 
sige, et Opbud i Masse af alle Sagatidens Minder. Verket« som 
beg>'ndte at udkomme i 1851, fik en efter Landets Leilighed over- 
ordentlig stor Udbredelse. Det udkom heftevis, og i en Række 
af Aar fulgte det ene digre Hefte det andet med et Par Maaneders 
Mellemrum, saa det efterhaanden hobede sig op til et kolossalt 
Omfang. Det var vel ikke mange, som læste det altsammen, men 
mange læste dog i det eller bladede i det og fik ialfald et Slags 
almindeligt Indtryk af Rigdommen og Fylden af det historiske Liv, 
som her var gransket og skildret. Og bare dette Indtryk gav 
Styrke til at komme ud over Mismodet og staa imod den omsig- 
gribende nationale Pessimisme. 

Munch opnaaede saaledes en Folkeyndest saa stor og almen, 
som den vel sjelden tilfalder en videnskabelig Rydningsmand, 
om han end er noksaa fremragende og hans Arbeide noksaa be- 
tydningsfuldt. Han var ved sin Død vistnok Norges populæreste 
Mand. Budskabet om hans Død vakte da ogsaa en virkelig Lan- 
desorg, som var saa meget større, fordi Budskabet kom saa alde- 
les uventet; han var jo endnu en Mand i sine bedste Aar, hans 
Helbred tilsyneladende den bedste, og han havde i den sidste Tid 
af sit Liv arbeidet med en endog hos ham usedvanlig Kraft og 
Udholdenhed. Storthinget bevilgede, straks efter at have mod- 
laget Efterretningen om hans Død, en ekstraordinær Pension til 

hans Enke og desuden en Sum til Familiens Hjemreise fra Rom. 
Ved en Nationalsubskription stiftedes et Legat til hans Minde, 
«hvis Renter skulde anvendes til Stipendier for Studerende, for- 
trinsvis for saadanne, som dyrker nogen af de Videnskaber, hvori 
den afdøde udmerkede sig». Ved andre Subskriptioner samledes 
Midler til Udførelse af hans Portræt for Universitetet og til et 
Mindesmerke paa hans Grav paa den protestantiske Kirkegaard i 
Rom. Landesorgen og Følelsen af det uerstattelige Tab, Folket 
havde lidt, fandt et gribende Udtryk i Bjørnsons storslagne Min- 
dedigt, som slutter med disse Ord: 

«Men vi spørger, mens vi stirrer 

efter hine Tankens Skarer, 

der opløste farer hjemad: 

hvem skal anden Gang dem samle? 

Thi naar han skar op en Krigspil, 
mødte Lendermænd og Bønder 
og til Hjælp fra Sverige, Danmark, 
England, Franken raske Skuder 
fløi paa Havet mod hans Merke! 

Den uhyre Kongeflnade 
laa til Ankers under landet; 
vante var vi til at se den 
eller til at spørge nyt fra 
dens Erobringer og Togter. 

Hvad den vandt, vi har for evigt; 
men den selv har nu faat Hjemlov. 
Sammen staar vi, ser det sidste 
Seil i Horisonten tone, 
vender saa og spørger sagte : 
hvem skal anden Gang dem samle?» 



I. 

BJØRNSTJERNE BJØRNSON. 

8. December 18:)2-8. December 1902. 

Bjørnstjerne Bjørnsons Livsgjerning har været saa omfattende 
og saa mangfoldig og grebet paa saa mange Punkter afgjørende 
og omdannende ind i vort Aandsliv og vor nationale Udvikling, 
at det kan være rimeligt nok, at man i Samtiden har havt ondt 
for at samle det alt til et Billede og fastholde for Tanken den 
indre Sammenhæng, som jo maa forudsættes at fmde Sted mellem 
alle de Verker, som hidhører fra en og samme Personlighed, 
allerhelst naar det er en saa udpræget Original og Eiendomme- 
lighed som Bjørnson, — en, som i den Grad har gaaet sine egne 
Veie i alt, hvad han har foretaget sig. 

Om vi tænker os, at alt det Bjørnson har skrevet, var kommet 
til os fra en fjern Tid og uden anden Hjemmel end Sagnets for, 
at det var samme Mands Arbeide altsammen, vilde den historiske 
Kritik vistnok have faldt paa den Udvei til at forklare en For- 
ening af saa forskjellige Evner, et sligt Mesterskab, en slig Fylde 
og Kraft i saa vidt fra hinanden liggende Retninger, at dette var 
en af de Herkules'er, som den populåere Tradition har været saa 
tilbøielig til at skabe, idet den har personificeret hele Slegters 
eller Folkeslags Aandsarbeide og givet en eneste Mand Æren 
derfor. Og, om man derimod havde indvendt, at der dog hviler 
et fælles Stilpræg over det altsammen, vilde Kritiken have kunnet 
svare, at dette Stilpræg ikke er Nationens, men Tidsalderens eller 
Folkets. 

Man har, som bekjendt, ogsaa plciet at hjælpe sig overfor 
Bjørnson saaledes, at man har stykket ham ud, sondret skarpt 
mellem de forskjellige Retninger, hvori hans Forfatterskab og 
øvrige offentlige Virksomhed har forgrenet sig, som om de ikke 
havde noget med hinanden at gjøre, og som om hans rette Navn 
var Legio. Man har ræsonneret, som om hans Forfatterskab som 
Journalist og Publicist, hans politisk-agitatoriske og reforma- 
torisk- fol keopdragende og folkevækkende Virksomhed ikke maa 

lægges til hans Digtning, forat man skal faa et fuldtud rigtigt 
Indtryk af hans Evners Fylde og Rigdom, men heller drages fra, 
saa at Mandens aandellge Dimensioner kan blive nogenledes over- 
skuelige og menneskerimelige. 

Endog om man følger dette Eksempel og indskrænker sig til 
at betragte Bjørnson som bare Digter, bliver det et Billede, 
som i Hensyn paa Vidde og Rigdom ikke har noget Sidestykke i 
vor Litteratur. Han har havt flere Strenge paa sin Harpe end 
nogen anden af vore Digtere. Hans Digtning er lyrisk, episk, 
dramatisk, og paa ethvert af disse Omraader har man naaet op 
til de høieste Høider, som er blevne naaede i vor Litteratur. Han 
har kunnet henvende sig med en lige indtrængende Styrke til 
alle Aldere og til Mennesker i de forskjelligste Livsstillinger og 
paa de forskjelligste Oplysningstrin. I hans Digtning Onder Bar- 
net og den modne Mand, Arbeideren og Granskeren i lige Grad 
Trøst eller Opmuntring, noget som øger Livsmodet og beliver 
og befrugter Fantasien og Tanken. Den har gjennemløbet hele 
Skalaen af poetiske Emner, fra de enkleste til de mest sammen- 
satte, fra Vuggevisen og Barnereglen til Oratoriet med dets mæg- 
tige Orgelklang, fra Idyllen, som lader os leve med det enfoldige, 
stilfærdige Liv i en Afdal borte fra Verdens Larm, til den mo- 
derne Samfunds- og Menneskeskildring, som kaster Poesiens Lys 
over Tidens sociale, religiøse eller filosoflske Problemer eller 
tvinger os til at tænke over dem. Den har paa én Gang den mest 
klingende Latter og den dybeste Pathos. I det samme Verk føres 
vi, som hos Shakespeare, fra Scener, som sprudler af Lune, og 
har et næsten farceagtig feiende lystigt Liv, til andre, som r\'ster 
os lige ind i Sjælens inderste Grund ved sit Alvor og sin mæg- 
tige Lidenskab. Den Bog, hvormed Bjørnson brød igjennem som 
Digter, betegner tillige et Gjennembrud i norsk Aandsliv idethele. 
Saa liden den er af Omfang, staar den og vil den altid staa som 
en af de store Milepæle i den norske Litteraturs Historie. Den 
er i sin Art et Mesterverk som faa andre, uopnaaet og uopnaae- 
ligt, — klassisk fuldendt, helstøbt harmonisk som et Kunstverk 
alene kan blive, naar det fremgaar af, bygger paa en lang og 
forudgaaende Udvikling og paa samme Tid bringer noget helt 
nyt. ccSynnøve Solbakken)) var og virkede paa Samtiden som en 
Opdagelse, idet den skildrede det samtidige norske Bondeliv i 
Sagaens Lys. Den knyttede et nyt Baand mellem det nye Norge 
og det gamle og ydede derved en uvurderlig Hjælp til National- 
selvstændighedens Gjenreisning. Norsk Skjønlitteratur havde den- 
gang længe ført en hensygnende Tilværelse og syntes nærved at 
dø ud; man havde fordetmeste slaaet sig tiltaals ved den Tanke, 
at Poesiens Tid ugjenkaldelig var forbi, idetringeste her i Norge. 

Publikum var pessimistisk og grætten og stod paa Vagt færdig 
til at kaste sig over enhver begyndende Poet, som om det var 
en blot og bar Rolighedsforstyrrer. Og saa kom denne Skjønheds- 
Aabenbaringy uimodstaaelig virkende ved sin Forening af den 
fmeste Kunst og den friskeste Naturlighed, fortsættende og fuld- 
endende det bedste i den ældre Skjønlitteratur, samlende det alt, 
som naar Lysstraalerne samles, saa de danner et Brændpunkt 
og dermed forlener en ny Kraft, og samtidig aabnende Udsigt 
indover nye og vidtstrakte Poesiens Riger. Publikum blev ligesom 
henrykt, saa det glemte sfne Tvivl og sine forudfattede Meninger. 
Kritiken afvæbnedes. «Synnøve Solbakken« hilsedes velkommen 
fra alle Sider; der var ikke Raad for andet, endda vistnok en og 
anden anede, at hun ikke var saa uskyldig, som hun saa ud til, 
at hun kanske havde et politisk Ærinde og kanske i al Stil- 
færdighed førte an et Tog af Urostiftere, som vilde gjøre Indhug 
i den bestaaende Tingenes Orden og trampe ned det gode gam- 
meldags æsthetiske Regelverk. 

Det andet Digterverk, hvormed Bjørnson omtrent paa samme 
Tid fremtraadte for Offentligheden, — « Mellem Slagene« — , var 
et næsten ligesaa lykkeligt Greb, — en Opdagelse svarende til 
den, som blev gjort ved ccSynnøve Solbakken«, og supplerende den 
samme. «Synnøve Solbakken« forklarede Nutidens norske Bonde ved 
at skildre ham i Lys af Sagaen. »Mellem Slagene« gik den om- 
vendte Vei : Sagaens Liv og Personer blev gjort mere forstaaelige, 
mere menneskelig levende, ved at opfattes i Lys af Nutidens 
norske Bonde, hans Væsen og Udtryksmaade og lempes derefter. 
Den rette Form for poetisk Fornyelse af Sagatidens Emner var 
dermed fundet, en ny Epoke i norsk og nordisk Litteratur var 
dermed indvarslet: det indsaa eller følte man allerede i Sam- 
tiden. 

Det er farligt for en debuterende Digter at gjøre saa lykkelige 
Greb og seire saa fuldkommen. For det første pleier Kritiken 
at revanchere sig for at den er bleven overvældet og afvæbnet, 
ved bagefter at være saameget skarpere. Dette indtraf da ogsaa 
for Bjørnsons Vedkommende, og det i en endog meget iøine- 
faldende Grad. Hans følgende Bondefortællinger og Sagadramaer 
fandt ikke en saa gunstig Modtagelse som <(Synnøve« og »Mellem 
Slagene«; der blandede sig adskillig Mislyd i Kritiken over dem, 
skjønt de afgav Vidnesbyrd om en fortsat fremadskridende Ud- 
yikling. «Arne« til Eksempel staar vistnok betydelig over «Syn- 
nøve Solbakken« i Hensyn paa psykologisk Dybde, om den ikke 
har dennes harmonisk -helstøbte Karakter; »Halte- Hulda« og 
»Sigurd Slembe« er langt mere fremragende Digterverker end 
»Mellem Slagene«, ja, »Sigurd Slembe« maa vel, ialfald for enkelte 

Partiers Vedkommende siges, at betegne den høieste Høide, hvortil 
det norske Sagadrama nogensinde har naaet 

Dernæst kan der være Fare for, at den unge Digter, ved at 
vinde en saa afgjørende Seir, bliver stanset i sin Vækst, — at han 
bliver fristet til at hvile paa sine Laurbær eller til at gjentage 
sig selv, saalænge Publikum er villigt til at modtage det samme 
paa en anden Maade. Bjørnson havde i sit Væsen en altfor over- 
strømmende Kraftfylde og var en altfor udpræget Kampnatur til 
at ligge under for denne Fare. Hans Perfektibilitet har været 
ligesaa beundringsværdig som hans Spontanitet. En Seir har 
for ham altid bare været et Trappetrin paa Veien fremover og 
opover. Udgangspunkt for nye Landvindinger. Tiltrods for at 
han allerede i en ung Alder viste sig i Besiddelse af kunstnerisk 
Mesterskab og blev berømt og hyldet i vide Kredse, har han 
ustanselig og utrættelig vedblevet at arbeide paa Udviklingen af 
sin Aand. Han har vedblevet at tilegne sig nye Kundskaber, 
nye Tanker og stadig udvidet sit Livssyn og Kredsen for sine 
Sympathier. 

Der var en Tid, da denne Tilegnelse af nyt Tanke- og Kund- 
skabsstof optog ham saa sterkt og satte hans Aand i en saa vold- 
somt gjærende Uro, at hans poetiske Produktivitet derved blev 
hemmet. De mange og meget oprigtige Fiendcr, han imidlertid 
havde vundet sig ved sin Deltagelse i Politiken, iagttog dette med 
Glæde og talte med Haan om den «forhenværende Digtere. Men 
Gjæringen satte sig efterhaanden; de nye Tanker og Livsopfat- 
ninger, som havde strømmet ind paa ham og en Tid lang syntes 
at ville overvælde ham, tilegnedes og bearbeidedes saaledes, at 
de blev fuldt ud hans aandelige Eiendom, Kjød af hans Kjød og 
Blod af hans Blod; det nye i hans Aand smeltede sammen med 
det gamle til en større, mere omfattende Harmoni, og dermed 
aabnedes nye, langt rigere Livskilder for hans poetiske Skaber- 
kraft til Vederlag for, at de gamle holdt paa at tørre ud. 

Den samme Digter, som brød Vei for den norske Bondenovelle 
med «Synnøve Solbakkens og for det norske Sagadrama med 
»Mellem Slagene», har siden indledet den moderne norske Problem- 
digtning og realistiske Menneske- og Samfundsskildring i begge 
dens Hovedretninger: den realistiske Fortælling ved <(Fiskerjenten», 
det realistiske Drama ved «En Fallit» og ^Redaktøren«. Paa 
disse af ham aabnede Veie har han selv siden skredet frem, 
hævende sig høiere og høiere, sendende ud Verker, som vi alle 
kjender, og hvoraf flere har øvet en dyb og vidtrækkende Ind- 
flydelse paa Aandslivet i vort Land og andre Lande. For bare 
at nævne nogle af de allerypperste: — de to Romaner «Det flager 
i Byen og paa Havnen» og «Paa Guds Veie», — begge hørende 

til vor Literaturs høiestragende Spidser, — det størst anlagte, 
rigeste og fyldigste af alt, hvad norsk Fortællekunst hidtil har 
frembragt; — det herlige Drama «Paul Lange og Tora Parsberg» 
som, da det endelig fik Lov til at komme frem paa Scenen, slog 
alle en taabelig Kritik eller borneret Hensynsfuldheds Indven- 
dinger ned med en slig uimodstaaelig Vælde; — «Kongen)), som 
i endnu meget længere Tid er bleven holdt borte fra Scenen, og 
som ved sin politiske Tendens fremkaldte en saa voldsom og 
vedvarende Forbitrelse, at det vistnok endnu inden store Dele af 
vort Publikum ikke er erkjendt for at være hvad det virkelig er: 
et Verk svulmende rigt paa Lune og Poesi, udmerket ved stor- 
slagen Karakterskildring, rammende med sikkert Træf Samfunds- 
løgnen og det politiske Hykleri og Maskeradevæsen i et af deres 
Midtpunkter; — og endelig, fremfor alt og over alt, det vældige 
Dobbeltdrama «Over Ævne», gribende, betagende fremfor noget 
andet Verk i vor Litteratur, forenende filosofisk Dybsind, en vid- 
underlig mægtig Fantasi, det djærveste Lune og den fineste, skjæ- 
reste Poesi paa en Maade, som kanske ikke har noget jævnbyrdigt 
Sidestykke i hele den moderne Litteratur. 

Det er værdt at lægge Merke til, at næsten alle disse Bjørn- 
sons kraftfuldeste, betydeligste Digterverker har han forfattet, 
efterat han havde overskredet Livets Middeilinje (det 50de Aar): 
«Det flager i Byen og paa Havnen)) kom ud 1884, «Paa Guds Veie» 
1889, «Over Ævne, 2det Stykke)) 1895, «Paul Lange og Tora Pars- 
berg» 1898. Og endnu for nylig, da der bare var et Par Maaneder 
igjen til hans 70de Fødselsdag, har han udsendt et nyt dramatisk 
Verk, formet med den sterkeste, sikreste Kunstnerhaand og straa- 
lende af Livsmod og Kampglæde. 

I de nys udkomne første Hefter af Collins Bog om Bjørnson 
er det oplyst, at adskillige af de begavede, men af en eller anden 
Grund forfuskede og forulykkede Personer, som Bjørnson lærte 
at kjende i sin Barndom eller Ungdom, siden er blevne anbragte 
i hans Digterverker, tildels med sit fulde virkelige Navn, saa 
man straks kjender dem igjen. Dér — , i hans Digtning, — har 
disse Personer faaet Opreisning for, hvad Livet forbrød mod 
dem; dér har deres Evner faaet udvikle sig, saa de er blevne, 
hvad Naturen syntes at have bestemt dem til. Dette er vistnok 
et karakteristisk Træk, — karakteristisk for. Bjørnsons Væsen og 
for hans Opfatning af, hvad Poesien eller Kunsten skal stille sig 
som sine Maal. Hos ham har Liv og Digtning altid gaaet Haand 
i Haand. Det synes at have staaet fra første Færd saa for ham, 
at Poesien eller Kunsten skulde supplere Livet, række en hjæl- 
pende Haand til Livets gode og byggende Magter i deres Kamp 
mod de onde og ødelæggende, vise Vei for Evner og Muligheder, 

16 — Sars: Samlede Verker IV. 

som ikke har formaaet at bryde igjennem i Virkelighedens Ver- 
den, — efter Wergelands Udtryk: «være foran sin Tid som fagre 
Luftsyn foran den susende Snekken. Allerede paa det første 
Stadium af hans poetiske Udvikling, — da han endnu stod paa 
Romantikens æsthetiske Grund, ialfald med det ene Ben — synes 
han at have hyldet en saadan Opfatning af Digterkaldet. Allerede 
«Syanøve Solbakken » havde et socialt og politisk Ærinde, og 
Forfatteren var sig det bevidst. Eftersom han arbeidede sig over 
fra Romantik til Realisme eller Naturalisme, fra Bondenovellen 
og Sagadramaet til den moderne Samfunds- og Menneskeskildring, 
har denne Opfatning, som naturligt, gjort sig mere og mere gjæl- 
dende. Det har traadt mere og mere' klart frem i hans Digter- 
verker, at Digterens Opgave i hans Tanker er at være noget mere 
end bare Kunstner, at han tillige skal være Profet, Lærer og 
Læge, — at han skal stille sig som Maal ikke blot at skaffe Un- 
derholdning, men at stifte Nytte (i Ordets høiere, mere almene 
Betydning). 

Man har ment, at det traadte altfor klart frem. Kræsne Smags- 
dommere (eller Folk, som vilde gjælde for saadanne) har anket 
over, at Kunsten endog i hans ypperste Verker har lidt derved, 
at den skulde tjene andre Formaal end sig selv. Det maa vel 
medgives, at denne Anke ikke aldeles savner Grund. Bjørnsons 
Reformatortilbøieligheder og sterke Trang til at forkynde, hvad 
der ligger ham paa Hjerte, har stundom hist og her grebet for- 
styrrende ind i den psykologiske Sammenhæng eller den kunst- 
neriske Harmoni i hans Digterverker. Men for det første er 
dette bare Undtagelser, ikke Regel. Ingen vil falde paa at negte, 
at «Synnøve Solbakken)) er en plastisk skjøn Skikkelse, endda 
hun har et politisk Ærinde, eller at «Over Ævne, 1ste Stykke)), er 
ogsaa i rent kunstnerisk Henseende et fuldendt Mesterverk, endda 
det har en meget prononceret Tendens og store Ærinder udenfor 
det at være Kunst. Og dernæst: om det maa indrømmes, at 
Bjørnsons Digtning hist og her kan have lidt ved hans Opfatning 
af Digterkaldet som et profetisk og pædagogisk foruden et arti- 
stisk, saa kan det paa den anden Side hævdes, at den ogsaa har 
vundet ved den samme Opfatning, og udentvivl vundet meget 
mere end den har tabt, idet den ved at stilles i en saa nær og 
umiddelbar Sammenhæng med det arbeidende og kjæmpende 
Liv har faaet en Glød og et Liv, som den rent kunstneriske 
Stræben eller blot og bar psykologisk Interesse ikk^ vilde have 
kunnet give. 

Det har ikke været tilstrækkeligt for Bjørnson at indvirke be- 
stemmende, vækkende, opdragende paa sit Folk og sin Samtid 
gjennem sine Digterverker. Han har stadig ved Siden heraf følt 

Drift Og Trang og fundet Tid og Kraft til at henvende sig til 
Publikum og forkynde, hvad der ligger ham paa Hjerte, paa en 
mere umiddelbar Maade, og arbeide for sine Idéer med mere 
hurtig virkende, lettere tilgjængelige Midler. Samtidig med at 
han har sendt ud denne lange Række af Fortællinger og Dra- 
maer, hvoraf flere har været epokegjørende og mange har Rang 
mellem Literaturens ypperste Mesterverker, — disse Digte og 
Sange, hvoraf mange har en saa vidunderlig Stemningsfylde og 
flere er blevne Nationalsange, hvori vi alle erkjender det mest 
gribende Udtryk for den Fædrelandskjærlighed, som forener os 
trods al Strid og Splid, — har han deltaget efter en kolossal 
Maalestok i den offentlige Diskussion af Dagens Spørgsmaal, 
politiske eller andre, været rastløs paafærde som Folketaler, 
Foredragsholder, Journalist og Theaterleder. Hans Taler og 
Avisopsæt, — alle merkede af hans sterkt eiendommelige Person- 
lighed, mange ypperlige Prøver paa hans Stils Farverigdom og 
paagaaende Kraft eller merkelige historiske Aktstykker, ifølge den 
Virkning, de har øvet ved at kaste ud saadanne Ord og Billeder, 
som tænder og viser Vei, — vilde, om de blev udgivne i samlet 
Stand, fylde mangfoldige Bind, og saa kommer da endelig hertil 
hans private Brevveksling, som vel er den vidtløftigste og ind- 
holdsrigeste, nogen norsk Mand nogensinde har ført. Om den, 
eller bare et Udvalg af den, engang bliver gjort tilgjængelig for 
Offentligheden, vil den udentvivl minde om Voltaires Korrespon- 
dance baade ved sit Omfang og sin Interesse og staa som det 
mest talende Vidnesbyrd om hans Sympathiers verdensomfattende 
Vidde og energisk-ild fulde Karakter. 

Man har vel, ogsaa inden Kredsen af Digterens Venner, kunnet 
fmde noget betænkeligt ved denne overordentlige Spredning. 
Man har kunnet mene, at det vilde have været godt, om han 
havde økonomiseret noget mere med sine Evner, saa overflødig 
rige de nu end kan være, og om han ikke fuldt saa meget havde 
holdt sig efterrettelig sin egen (iøvrigt ganske sunde) Regel om 
at kaste af, hvad en evner, i det nærmeste Krav. Men herved 
maa dog altid erindres, at det gjælder om ham, som det gjaldt 
om Wergeland, og vistnok i endnu meget liøiere Grad : han hører 
til dem, for hvem den store Ekspansion ét* naturlig og nød- 
vendig. Reglerne om Begrænsning og Koncentration for at naa 
det fuldkomne i en enkelt Retning, som passer for mindre spon- 
tane, mindre overdaadigt udstyrede Begavelser, vilde for en Be- 
gavelse som hans have virket som en trykkende Tvang. Han 
har fra Naturens Haand modtaget Evner, som yderst sjelden 
findes forenede hos den samme Person. Han er, foruden at være 
den fødte Digter, med det rigt skabende kunstneriske Geni, tillige 

den fødte Høvding og Handlingens Mand, med den mægtige 
Vilje, den bydende tillidvækkende Personlighed, det raske og 
rige Initiativ, den geniale Evne som Taler, Fører og Polemiker. 
Til enhver stor Evne svarer en Trang til at bruge og udvikle 
den. Om vi tænker os Bjørnson hensat til et Milieu, hvor han 
ikke havde Leilighed eller Adgang til at udvikle andet end sit 
Digtergeni, maatte Følelsen af andre uforløste Evner i ham have 
virket forstemmende paa hans hele Væsen. Hans Digtning vUde 
vel sandsynligvis, under en saadan Forudsætning, have faaet et 
større Omfang, men den vilde neppe have naaet op til stønne 
Høider. Og man vilde bare have lært at kjende den store Dig- 
ter, ikke tillige den store Taler, den kampdjærve Stridsmand og 
geniale Agitator, med andre Ord: Billedet Isif hans Personlighed 
vilde idethele være blevet langt mindre rigt og vældigt, end 
det nu er blevet. 

Ingen benegter nuomstunder, at, naar Bjørnson ikke har 
ladet sig nøle med at være Digter, men har kastet sig ind i den 
politiske Strid og lagt an paa at blive Fører for sit Folk, i videste 
Omfang, saa har han forsaavidt fulgt et naturligt Kald, som hans 
Evner har ligget derfor. Derom har man vel egentlig været 
enig fra første Færd. Ligesaa klart som det blev ved hans 
poetiske Debutarbejde, at i ham en født Digter var traadt op, 
ligesaa klart fremgik det af hans første Avisartikler, hans første 
offentlige Taler, hans første politisk-polemiske Felttog, at man 
her stod ligeoverfor en fremragende Begavelse som Fører og 
Leder. Men ligesaa enig som man vistnok har været om at 
anerkjende hans store oratoriske og agitatoriske Begavelse, lige- 
saa vidt har Meningerne gaaet ud fra hinanden i Hensyn paa den 
Brug, han har gjort af denne sin Begavelse. 

Bjørnson har deltaget som en af Venstres Ordførere og ledende 
Mænd i den store og ofte saa bitre og voldsomme Partikamp 
som har fundet Sted hos os i den sidste Menneskealder. Han 
har været en af de allervirksomste inden sit Parti og ofte gaaet 
i Spidsen, særlig i de kritiske Øieblikke, naar det saa mest truende 
ud og Modet syntes at svigte hos de andre. Det var ikke til at 
undres paa, at denpe hans Virksomhed til en Begyndelse alene 
blev paaskjønnet af hans Partifæller, medens den bare paadrog 
ham Had og Uvilje inden Modpartiet. Ikke engang Wergeland 
blev saa hadet og hudflettet, som Bjørnson er blevet det under 
Partikampens værste Rier. Det har ikke skadet ham; tvertom! 
han har vist bare liavt godt af det. 

<cKjæmpen, som hades, 
hævdes til Høvding,» 

heder det i «ArnIjot Gelline» ; han har vist tænkt paa sig selv, 
da han skrev disse Linjer, har ialfald kunnet tænke paa sig 
selv. Men nu maa Hadet have opfyldt sin Mission ligeoverfor 
ham. Under Kampen kan det være undskyldeligt, at man hare 
har Tanke for dette ene: at faa fældet sin Modstander; bagefter, 
naar Blodet er bleven koldere, vil man kunne se og anerkjende 
hans under Kampen udviste Mod og Dygtighed, saafremt man 
har noget af en Gentleman ved sig og ikke er altfor borneret 
eller smaaskaaret. Naar Partierne staar paa det skarpeste mod 
hinanden, kan det være undskyldeligt, endog rimeligt, at man 
opfatter Forholdet, som om der bare er Ret paa den ene Side, 
bare Uret paa den anden; eftersom Striden udjævnes eller gaar 
over i et nyt Stadium og antager nye Former, vil man ved at se 
tilbage mere og mere erkjende, — hvad der altid er Tilfælde 
ved en stor principiel Strid om politiske eller andre Spørgs- 
maal — , at nemlig Partierne, trods Modsætningen, igrunden 
har arbeidet for de samme store fælles Maal, bare ad forskjel- 
lige Veie. 

Vi (Inder den bedste Illustration hertil i vor egen nyere Hi- 
storie, ved at gaa tilbage til Wergelandstiden. Aldrig har Par- 
tierne staaet skarpere mod hinanden, aldrig har en Modsætning 
i Hensyn paa almene S3'nsmaader og Formaal været følt som 
dybere og mere uforsonlig. Norskhedsmænd og Intelligensrid- 
dere kj endte intet Prutningsmon ligeoverfor hinanden og troede 
ikke at kunne gjøre hinanden nogensomhelst Indrømmelse uden 
at forraade sin egen gode Sag, Nationens eller (Civilisationens. 
Og dog ser nu enhver, at de af dem repræsenterede Synsmaader 
og Formaal, saalangt fra at udelukke hinanden, gjcnsidig ud- 
fylder hinanden; Wergeland og Welhaven har faaet Plads Side 
om Side i Folkets taknemmelige Erindring. 

Det kan neppe være tvivlsomt, at det vil gaa og vistnok til- 
dels allerede er gaaet ligedan med Opfatningen af den store 
Strid mellem Høire og Venstre (som jo ogsaa, i Lighed med 
Wergelandstidens Kampe, ikke bare har dreiet sig om Politik, 
men tillige om mere almene Spørgsmaal). Denne Strid er vist- 
nok langtfra endnu afsluttet; men den har stilnet mere og mere 
af og synes nu for Tiden at være ifærd med at gaa over i et 
nyt Stadium og at antage nye Former. Tiden tør da vel ogsaa 
være kommet, da man fra alle Sider vil kunne faa Øinene op 
ikke bare for den Genialitet, men ogsaa for den varme Fædre- 
landskjærlighed og Sandhedskjærlighed og den sterke og aar- 
vaagne Retsfølelse, hvorom Bjørnsons Deltagelse i vor Politik 
og offentlige Diskussion har vidnet, og da man fra alle Sider vil 
erkjende, at han ikke bare som Digter, men ogsaa som Politiker 

Og Reformator har gjort en Indsats i vor nationale Udvikling, 
som har Værd for alle Tider, og som ikke vil kunne skjæres 
bort, uden at vi alle blev mindre derved. 

Til at bane Vei for en retfærdigere, mere forstaaelsesfuld Op- 
fatning af Bjørnson hos hans politiske Modstandere, maa vel 
ogsaa et Træk i hans Væsen og hans Gjerning blive medvirkende, 
som kanske er det dybeste og mest karakteristiske af alle, skjønt 
det vel først i en senere Tid har traadt klart frem for Alverden, 
og det er: hans afgjorte Modsætning til al Slags Radikalisme. 
Saa udpræget en Friheds- og Fremgangsmand han er ifølge hele 
sin Natur: radikal har han aldrig været, ikke i sin Politik og 
allermindst i sin Digtning. En Modefilosofi, som forkynder 
radikal Omvurdering af alle Værdier og har virket lokkende og 
blændende ved sin Form og sin tilsyneladende djærve Konse- 
kvens, saa vi sporer dens Indflydelse hos de fleste af vore yngre 
Forfattere, har prellet af paa hans sunde Natur og sikre Instinkt 
Ligeoverfor en Digtning, som er bleven beundret for det Mod, 
hvormed den gaar løs paa selve Statens, Samfundets, Moralens 
Grundvolde og stiller Individet op mod Samfundet, Naturen eller 
Livet mod Moralen, som om det gjælder at vælge enten det ene 
eller det andet, har han stillet en Digtning, hvis Tendens gaar 
ud paa, at det nye bør knyttes saa meget som muligt og saa 
nær som muligt til det gamle, — at det gamle bør bevares, saa 
langt det fremdeles har Livskraft, forat det nye kan finde saa 
meget Grund som muligt at spire og vokse i, — at det er inden 
Samfundet — inden Familien og Staten, at Personligheden alene 
kan udvikles og frigjøres, at Moralen er en Sum af alle forud- 
gaaende Slegters Livserfaring, og at et sundt og sterkt Menneskeliv 
alene kan leves paa den derved givne Grundvold. Det har ikke 
manglet paa Stemmer, som har udtalt, at der skulde være noget 
halvt eller noget fladt ved dette Livssyn. Halvheden er nok 
snarest paa disse Godtfolks egen Side, forsaavidt det er en halvt 
eller mindre end halvt forstaaet Videnskab, ud af hvilken de 
taler. Hvad den sande Videnskab, — baade den historiske og 
den filosofiske — lærer os, stemmer nok særdeles vel overens 
med Tendensen i Bjørnsons Digtning. Den lærer, at de store 
Modsætninger i Livet, som paa nært Hold synes saa uforsonlige, 
ved et videre Overblik viser sig at betinge hinanden gjensidig, 
at de forholder sig til hinanden som forskjellige Sider af den 
samme Sag, saa det gjælder saa meget som muligt at sammen- 
fatte dem i sin Betragtning. Den indskjærper, at det er umuligt 
at reformere paa nogen varig og virksom Maade uden samtidig 
at konservere, ligesom det er umuligt at konservere uden al 
reformere, — al Radikalismen altsaa, som vil gjøre rent Bord 

Og vende op og ned paa alting, snarere er Afmagt end Styrke, 
snarere en Udartning, af Friheds- og Fremgangsaanden end dens 
Konsekvens. 

Bjørnsons Digtning rager ikke blot høiest op i vor Litteratur 
ved sin Poesi og Stemningsfylde; den forkynder ogsaa fremfor 
nogen anden en dyb og sund Livsvisdom. Den løfter en Fane, 
hvorom Venstremænd og Høiremænd maa kunne samles i Enighed, 
saavidt de virkelig er, hvad de giver sig ud foi at være: liberale 
inden den ene Kreds, konservative inden den anden. 



II. 

NOGET OM BJØRNSON SOM UNG MAND. 

Jeg skal prøve paa at eflerkomme den Anmodning, «Samtiden»s 
Redaktør har rettet til mig om at meddele noget af, hvad jeg som 
en af Bjørnsons Ungdomsvenner kan have at fortælle til Belys- 
ning af hans Væsen og Personlighed. Jeg vil vaage paa det, skjønt 
jeg paa Forhaand maa frygte, at mine Meddelelser vil synes enten 
ubetydelige eller før kjendte Ting, idet jeg forestiller mig, at et- 
hvert Bidrag til Kundskab om en Mand, som har øvet en saa 
afgjørende Indflydelse paa vor nationale Udvikling, og som har 
grebet saa ofte og saa dybt ind i vort offentlige Liv, vil have 
(eller vil faa) Værdi, endog om det i sig selv bare er Smaalterier 
eller bare Stadfæstelse af, hvad man ved af andre Vidnesbyrd. 



Det var i mit Russeaar — Vinteren 1853—1854 — , at jeg først 
mødtes med Bjørnson, Et Par ældre Kamerater fra Bergens 
Skole indførte mig hos ham (han boede dengang i Garver Rosen- 
lunds Gaard i Storgaden sammen med nuværende Distriktslæge 
Lindseth). Jeg tror nok, at jeg var ganske vel forberedt paa at 
faa se og høre noget framifraa merkeligt: allerede Navnet med 
den sterke Klang var jo som et Varsel, og Kameraterne, som ind- 
førte mig hos ham, og som hørte til hans intime Vennekreds, har 
vist heller ikke forsømt at give mig Besked forud. Men, hvor vel 
jeg var forberedt, blev jeg dog alligevel overrasket og overvældet. 
Jeg mindes det særdeles godt; for jeg strævede bagefter af yder- 
ste Evne med at frigjøre mig fra dette første Indtryk. Jeg gjen- 
nemgik i Tankerne atter og atter, hvad den store Mand havde sagt, 
for at faa ud, at det dog i sig selv ikke var saa særdeles merk- 
værdigt; jeg skaffede mig Underretning om hans Karakterer til 
Eksamen Artium, som var meget maadelige, og det havde dengang 
i mine Øine meget at betyde; men det hjalp altsammen ingenting* 
Jeg kom ikke udover det Indtryk, jeg havde modtaget ved det 
første Møde, Indtrykket af, at denne Mand, som ikke var mere 

end et Par Aar ældre end jeg, som ikke havde flere Eksamener 
og neppe nok saamange Kundskaber, alligevel var mig saa uende- 
lig overlegen, at han tog aldeles Magten fra mig; det blev tvertom 
stadig mere bestyrket. Det gik mig paa en Maade som Myggen, 
naar den svirrer rundt Lyset. Jeg kom, siden jeg først var bleven 
introduceret hos Bjørnson, ofte til ham, — til sine Tider, tænker 
jeg, hver eneste Dag. Der var naturligvis overordentlig meget, 
som drog mig did: jeg kunde være sikker paa at faa høre noget, 
som var værdt at høre, eller, rettere sagt, jeg kunde være sikker 
paa at opleve noget. For enten fortalte han Historier fra Hjem- 
bygden, eller han gjengav Scener af Sagaen eller Verdenshistorien, 
og det gjorde han slig, at vi, som hørte paa, syntes at se det alt- 
sammen lyslevende for os (jeg mindes endnu endel Historier om 
en fremsynt Prestefamilie oppe i Romsdalen, som bragte Blodet 
til at isne i mine Aarer, og som staar den Dag idag klart for mig, 
skjønt det nu er mange Herrens Aar, siden jeg hørte ham sidst 
fortælle dem). Eller han lagde ud om Fremtidsplaner for sig selv 
eller for os andre eller for Landet, og det med slig Magt, at en- 
dog de af os, som var mest skeptisk eller snusfornuftig anlagt, 
glemte sine Tvivl og blev troende og følte Hjertet vokse i Livet 
paa sig. Alligevel hændte det ofte, at jeg gik fra ham i en halvt 
eller helt ærgerlig Stemning. Jeg vilde gjerne give mit Besyv med 
i Laget; jeg brændte, som det heder, efter at faa Knevelen løs; 
men enten fik jeg ikke et Munds Ord for mig, eller det, jeg sagde, 
faldt til Jorden og syntes mig saa yderlig ubetydeligt, i Sammen- 
ligning med, hvad Bjørnson havde sagt. Det forholdt sig med mig 
dengang som det vel pleier at forholde sig med Mennesker i den 
Alder: jeg var yderst utryg paa mig selv, svævende fra den ene 
Yderlighed til den anden, snart meget stor udi egen Indbildning 
og det næste Øieblik ynkelig liden, derfor behæftet med en meget 
ømskindet Forfængelighed; — jeg var fuld af Omsorg for min 
saakaldte aandige Selvstændighed, idet jeg følte, at det stod tem- 
melig usikkert til med den samme, og at det godt kunde behøves, 
at der blev passet paa den, og jeg blev derfor, naar jeg var sam- 
men med Personer, helst da jævnaldrende, om hvem jeg skjønte 
eller troede at skjønne, at de ragede op over mig, sterkt optaget 
af Tanken om at hævde mig og af Frygt for at liggge under i 
denne Kamp for Tilværelsen. 

Bjørnson var nu ikke bare den ubetinget sterkeste inden sin 
Kameratkreds, men han var ogsaa den eneste, hvis Navn var 
kjendt udenfor samme. Han skrev i Aviserne, inden han endnu 
skrev Bøger; han vakte Opsigt bare ved sit Udseende; ham sys- 
selsatte Bysnakket sig med; om ham vidste man en hel Del at 
fortælle, blandt andet ogsaa det, at han, som andre Høvdingen 

havde sin Hird, som svor ved hans Navn og fulgte ham i tykt og 
t3'ndt. Enhver, som oftere saaes i hans Selskab, eller som var 
med paa noget af hans Foretagender, risikerede at blive regnet 
til denne Hird eller at gjælde som et af XuUerne til det Bjørn- 
son'ske Tal. Dette var en af Grundene til, at jeg ikke vilde være 
med paa den af Bjørnson arrangerede Demonstration mod Enga- 
gement af flere danske Skuespillere ved Kristiania Theater (6te Mai 
I806). Jeg havde nu andre Grunde ogsaa: jeg havde hørt Welha- 
vens haanende Ord om norsk Skuespillerkunst og troede paa dem. 
Men en af mine Grunde og kanske den kraftigst virkende var 
virkelig, — jeg tilstaar det, — at jeg vilde nytte Leiligheden til at 
vise, at jeg ikke lod mig kommandere af Bjørnson^ at jeg ikke 
hørte til hans Drabanter eller Mamelukker, eller hvad det nu var. 
man kaldte dem. Jeg omtalte naturligvis ikke den under mine 
Diskussioner med Bjørnson om Sagen ; men han skjønte nok, hvor 
dan det hang sammen; for han sagde engang bagefter til mig i 
en triumferende Tone: Det nyttede dig ikke; du bliver nævnt 
blandt Piberne. Det forholdt sig virkelig saa; jeg fik vide det fra 
andre Kanter — til min store Ærgrelse. 

Alverden ved nu, at Bjørnson er en meget myndig Mand og 
har et meget bydende Væsen. Dette kom allerede sterkt frem i 
hans unge Dage; han viste sig allerede da som en født Hersker- 
natur. Han havde alskens Planer og Projekter; snart var deten 
Fattiggut, som skulde hjælpes frem» snart en Avis, som skulde 
startes, eller et Valg, som skulde sættes igjemiem o. s. v., og han 
disponerede meget ugenert over sine Venner eller Kamerater til 
at faa udført, hvad han havde foresat sig. Han agerede som et 
Slags Forsyn for os, stak ud for os vore respektive Fremtidsba- 
ner, anviste os de Arbeider eller Opgaver, som passede for os 
o. s. V. Derved kunde det selvfølgelig ikke undgaaes, at han kom 
til at træde paa en eller anden Ligtorn eller støde an mod en 
eller anden kjær Indbildning. Jeg mindes, at han engang i et af 
vore første Bekjendtskabsaar kom til mig og fandt mig læsende 
i Humboldts «Kosmos»: <(Der er din Vei,» sagde han, «du skal 
være en af de hvide Prester, udenfor Dagens Strid.« Dette op- 
fattede jeg næsten, som om han vilde have mig spærret ind i livs- 
varigt Fængsel, — saalidet svarede det til mine daværende Ønsker 
og Meninger; forsaavidt jeg dengang havde noget Livsmaal, var 
det snarest at blive Journalist eller sligt noget, hvorved jeg kunde 
komme rigtig midt op i Tummelen. Men jeg har siden mere og 
mere maattet erkjende, at Bjørnson ialfald forsaavidt havde Ret, 
som jeg af Naturen aldeles ikke er udrustet til at være Krigs- 
mand. 

Idethele tror jeg, at alle de, hvem han har søgt at retlede 

eller vise Vei, eller i hvis Livsførelse han har søgt at gribe ind 
med Raad eller Daad (og deres Tal er vist meget stort), vil er- 
kjende (forsaavidt de da er nogenledes rimelige Mennesker), at 
det altid var velment og oftest ogsaa rigtigt i sig selv, d. v. s. vid- 
nende om et sundt og sikkert Instinkt og et skarpt psykologisk 
Blik, saa Feilen, om der var nogen, oftest bare var den, at Tanken 
ikke blev saa godt udført, som den var god i sig selv, idet han i 
sin Iver gik for bus paa, var altfor haardhændt, altfor tilbøielig 
til at behandle sine med fri Vilje begavede Medmennesker, som 
om de var Brikker i hans sterke Haand. Det skarpest fremtræ- 
dende Træk i mine Erindringer om hans Forhold til Kamerater 
og Venner helt fra de første Ungdomsdage af og fremover er just 
dette, at han stadig lagde an paa at drive dem frem til Arbeide 
og faa gjort noget nyttigt og betydeligt, om muligt noget stort ud 
af dem allesammen. Hvor han troede at skimte en slumrende 
Evne, der skulde den vækkes; hvor han anede en Mulighed, tog 
han utaalmodig fat og drev paa for at faa den omsat til Virkelig- 
hed. Denne sin Virksomhed som Fødselshjælper for andres Evner 
har han, eftersom han blev ældre, udvidet til stedse videre Kredse, 
saa den nu er kjendt af Gud og hvermand. Den har indbragt 
ham adskillig Spot, skjønt det skulde synes, som om alle maatte 
erkjende dette som et af de store Træk i hans Personlighed, et 
af Vidnesbyrdene om, hvor egte en Fører- og Høvdingenatur han 
er. Han har ofte feilet i sin Dom over andres Evner, men altid 
saa, at han har dømt for gunstig om dem, seet dem gjennem sin 
Fantasis Forstørrelsesglas, at han har været for rundhaandet i sin 
Ros, for sangvinsk i sine Forhaabninger om Vedkommendes Frem- 
tid. Aldrig har han pruttet paa sin Anerkj endelse, hvor der viste 
sig noget anerkj endelsesværdigt, eller lagt an paa at faa reduceret 
den Ros, som blev andre tildel, endog dem, som skulde gjælde for 
at være hans Medbeilere. Jeg har aldrig kjendt noget Menneske, 
som i den Grad har været fri for Jalousi, eller som saa godt har 
forstaaet at holde sig enhver smaalig og ængstelig Mandjævning 
fra Livet Han har været den utrættelige Sædemand i vort Aands- 
liv; han har stadig lagt an paa at faa det til at spire og vokse 
rundt om sig, og det synes aldrig at have faldt ham ind, at Veks- 
len kunde blive saa frodig, at den kom til at skygge for ham 
eller vokse ham over Hovedet. Hans Selvfølelse har været for 
tryg og for velgrundet til det. 

Blandt de Særegenheder ved Bjørnsons Væsen og Personlighed, 
hvorved han, efter min Erindring, skilte sig mest ud fra sine Om- 
givelser i Ungdomsdagene og stillede sig i den skarpeste Opposition 
til den dengang i Hovedstaden raadende Aand og Tone, er vel 
kanske denne den mest fremtrædende: hans udpræget positive 

Åandsretning, hans Optimisme, hans Villighed til at anerkjende, 
hans Evne og Trang til at skabe Liv og faa det til at trives og 
vokse rundt om sig. Tonen i Kristiania-Societeten og inden de 
akademiske Kredse var dengang til det yderste negativ, kritisk, 
skeptisk. Heine var den mest 3'ndede Digter, ialfald den, som 
øvede størst Indflydelse, og hvad man især satte Pris paa i hans 
Digtning, var det kaustisk-svidende. Spotten og Ironiseringen. Det 
afgjørende Ord i vore hjemlige litterære og kunstneriske Anlig- 
gender førte dengang fremfor nogen anden Welhaoen, som var 
bleven bitter, nedsænket i et dybt Mismod, yderlig pessimistisk 
ligeoverfor vort nationale Stræv, samlende nu og da sin Kraft i 
Epigrammer, hvoraf der stod Skræk eller Kulde. Henrik Ibsen 
siger i Fortalen til 2den Udgave af «Gildet paa Solhaug«: cOgsaa 
havde den datidige (p: Tiden fra 1850 til omkring 1860) norske 
Hovedstadskritik en særegen Eiendommelighed, hvis Udspring jeg 
længe ikke kunde blive klog paa. Vore Kritikere pleiede nemlig, 
hver Gang en begyndende Forfatter udgav en Bog eller fik et lidet 
Theaterstykke opført, at geraade i en ustyrlig Vrede og at gebærde 
sig, som om der gjennem Bogens Udgivelse eller Stykkets Opfø- 
relse var tilføiet dem selv og de Aviser, de skrev i, en blodig 
Fornærmelse.« Denne Skildring er neppe overdreven. Og som 
Tonen var i Aviskritiken, saadan var den ogsaa i den Kritik, som 
øvedes i Klubber og private Selskaber. Det gik ud paa at rakke 
og rive ned mest muligt. Man gjaldt for at være saameget mere 
overlegen, jo mere skaanselsløs man var i sine Domme og jo 
flinkere til at finde Feil eller til at vride og vrænge paa Tingen, 
saa den kunde blive en passende Gjenstand for Haan og Løier. 
Man søgte at forsterke Virkningen af de flængende og svidende 
Ord ved at give sit Ansigt mest muligt Udtryk af Grættenhed eller 
haanlig Foragt. Man harkede som Schiveigaard og snøftede som 
Welhaven, Man havde nu engang slaaet det fast, at Tiden var 
blevet prosaisk, — at det ialfald var en Taabelighed at haabe paa 
nogen selvstændig Blomstring af Aandslivet i dette fattige Afkrogs- 
land, og man blev øiensynlig ærgerlig, følte sig forstyrret i sin 
lovlige Ro, naar nogen ved Ord eller Gjerning søgte at rokke her- 
ved, saa man kanske blev nødt til at gjøre Regnestykket om igjen. 
Denne kritisk-skeptiske Stemning var saa almindelig og sterkt 
raadende, at endog Naturer, som syntes mest afgjort lagt an i en 
modsat Retning, grebes af den eller søgte at affinde sig med den 
paa bedste Maade. Den godslige, gemytlige Botten-Hansen blev 
noget af en Ragekniv, for ikke aldeles at forspilde sin Kredit som 
Kritiker. Vinje slog ind paa en Optimisme, som egentlig bare 
var en anden, mindre kjedelig Form af den raadende Pessimisme, 
— noget i Stil med det kjendte: «Eg e like gla eg, sa guten, han 

graat». Endog Jonas Lie fandt ud et Slags Kompromis mellem 
sil enthusiastiske og fantastiske Digternaturel og Tidens raadende 
vrantne Prosaisme. Jeg mindes en Samtale, jeg havde med ham 
i denne Tid, kort efterat han havde nedsat sig som Sagfører 
oppe paa Oplandene; jeg talte om, at vi, hans gamle Kamerater, 
fandt det noget underligt, at han var kommet ind paa denne Vei 
istedetfor at slaa sig paa Litteraturen og blive Digter, som vi alle 
havde ventet, at han skulde blive; ja, svarede han, han havde 
nok ogsaa tænkt paa det samme; men han havde nu indseet, at 
Digterfantasien i vore Dage var taget i det praktiske Arbeides og 
Forretningslivets Tjeneste, og at den derved havde faaet noget 
bedre at bestille end at lave Skuespil og Romaner. 

Den eneste af de yngre, som ikke i nogen Grad lod sig kue 
eller skræmme af al denne Kritik og al denne Skepsis, men satte 
Stævnen bent imod Strømmen, var, efter min Erindring, Bjørnson. 
Vistnok kunde det synes, som som ogsaa han bøiede sig for Tidsaan- 
den. idet han i en Række af Aar, inden han optraadte offentlig 
som Digter, gav sig af med Kritik, skrev Boganmeldelser og The- 
aterrecensioner og derved ofte førte en noksaa skarp Pen. Men 
hans Kritik var, trods al Skarphed, af en helt anden Art end den 
gjængse. Dens Sigte var gjennemgaaende et positivt; den gik ikke 
ud paa at rette Stil og finde Feil, men at hjælpe til Forstaaelse 
af Verket eller af den kunstneriske Præstation, og forsaavidt den 
paaviste Feil, blev den fordetmeste ikke staaende derved, men 
søgte at udfinde, hvorledes Feilen kunde og burde være undgaaet 

Man ser tydelig i disse Bjørnsons kritiske Ungdomsarbeider 
Digteren, som forbereder sig til sin egen Virksomhed ved at gaa 
andres efter, og dette var han sig da ogsaa altid fuldt og klart 
bevidst. Han talte selv midt under den værste aandige Tørke- 
periode med den ham egne urokkelige Sikkerhed og Selvtillid om 
sit Digterkald og sin Beslutning at følge det trods alt og alle. Det 
gik udentvivl andre af hans Kamerater, som det gik mig: vi kunde 
være noksaa tilbøielige til at hylde den raadende Mening om, at 
Poesi og Kunst og den Slags ikke kunde have nogen Fremtid i 
dette Land, men vi blev dog saa imponerede af denne Sikker- 
hed, at vi glemte vore kritiske Tvivl og ialfald indrømmede saa- 
nieget, at han maatte faa Lov til at blive en Undtagelse fra den 
almindelige Regel. 

Den Opfatning, som gjorde sig saa sterkt gjældendc i Bjørn- 
sons Ungdomsdage (og som bl. a. har fundet et saa skarpt Udtryk 
i flere af Welhavens Digte fra denne Tid, saaledes t. Eks. «En 
Monolog))), at nemlig den moderne Civilisation med sine Maski- 
ner og F'abriker, med sin Demokratisme og videnskabelige Oplys- 
ning, med sin Travlhed og sit hæsblæsende Jag efter Rigdom, blev 

mere og mere prosaisk i sin Smag og sit Væsen, og al « Verdens 
Aarstid» allerede nu ugjenkaldelig var blevet Vinter for all, som 
hører til Kunst og Poesi, — den vilde han aldrig vide noget af. 
Han opponerede mod den i Ord, inden han endnu begyndte at 
modbevise den i Gjerningen (nemlig gjennem sine Digterverker). 
Man vil vistnok fmde mange Spor af denne Opposition i hans 
kritiske Forfatterskab fra Ungdomsdagene, og jeg mindes godt, 
hvor ofte og sterkt den kom frem i hans Samtaler med Vennerne 
i de samme Ungdomsdage. Han hævdede stadig, at denne Tale 
om Samtidens uafhjælpelige Prosaisme bare var Gammelmands- 
snak eller bare Afmagtens eller Magelighedens Paaskud; det mo- 
derne sociale Liv havde sin Poesi, det gjaldt bare at faa Øinene 
op for den; man behøvede ikke at gaa til Sagaen eller til Kjæra- 
pevisen eller drage tilfjelds for at finde poetisk brugbare Eraner; 
de fandtes langt nærmere og i Overflod for den, som saa med 
egne Øine og ikke gjennem en konventionel Æsthetiks Briller. Just 
herpaa var hans poetiske Program fra først af bygget; det gik 
fra først af — d. v. s. allerede i hans kritiske Ungdomstid, inden 
han endnu havde brudt igjennem som Digter -^ afgjort mere i 
realistisk end i romantisk Retning. Naar det har hedt, at Brud- 
det i norsk Litteratur med Romantiken og Overgangen til Realis- 
men først skede med «Brand» og «Peer Gynt)) eller først ifølge 
Georg Brandes* s Indflydelse, da er dette for Bjørnsons Vedkom- 
mende endnu mere urigtigt, end man skulde tro, naar man ser 
hen til hans første særskilt udgivne Digterverker. Der findes i 
disse (særlig t. Eks. i «Arne))) et sterkt udpræget realistisk Ele- 
ment ved Siden af Romantiken, saa det viser sig, at det nævnte 
Gjennembrud allerede nu var i bedste Gjænge. Endda er det mit 
bestemte Indtryk, efter hvad jeg mindes af Samtaler med Bjørn- 
sony og efter hvad jeg tror kan bevises af hans Ungdoms kritiske 
Arbeider, at han i sine tidligste Digterverker har slaaet noget af 
paa sit oprindelige realistiske Program og lempet sig indtil en vis 
Grad efter den raadende litterære Smag i Hensyn paa Valg og 
Behandlingsmaade af sine Emner, idet han har følt, at han har 
maattet gjøre det for at trænge igjennem, eller idet han har følt, 
at han endnu ikke var tilstrækkelig forberedt til at give sig ikast 
med de Opgaver, som laa ham nærmest paa Hjerte ifølge hans 
oprindelige Program. 

Naar Bjørnson, inden han endnu brød igjennem som Digter, 
imponerede os allesammen saa sterkt, naar han saa ubetinget 
gjaldt for den første inden sin Kreds, og naar man ogsaa udenfor 
Kredsen knyttede større Forventninger til ham end til nogen an- 
den blandt de yngre i Samtiden, da staar delte for min Erindring 
som et saameget mere talende Vidnesbyrd om Magten i hans 

Personlighed og Begavelse, just fordi denne Begavelse var eller 
maatte synes at være af en saa helt anden Art end den, som man 
i de Dage pleiede at sætte høiest eller var mest villig til at aner- 
kjende. Man heiniserede, som sagt, dengang meget sterkt inden 
de litterært interesserede Kredse. Ved siden af Heine var vel den 
Heiberg^ske og GoldschmidVske Prosa de mest yndede og hyldede 
Forbilleder. Hvad man satte mest Pris paa, var følgelig ikke det 
dybe og sterke, men det klare og glatte, — ikke den svulmende 
Pathos eller den himmelstormende Lyrik, men den skarpt tilspid- 
sede Vittighed eller Aandrighed, Evnen til at forme Sarkasmer 
og Epigrammer ved Siden af det juridiske Ordkløveri, de logiske 
eller dialektiske Taskenspillerkunster, «Tvisyntheden», som Vinfe 
lovpriste saa sterkt og vilde have opfattet som det sikreste Tegn 
paa aandig Overlegenhed. Men Tvisynthed har aldrig været og 
var dengang mindre end nogensinde Bjørnsons Sag. Til hans 
Væsen har det altid hørt at være helt der han er i Øieblikket, 
ikke at være baade her og der paa engang, ikke at se ligegodt, 
hvad der taler for, og hvad der taler mod den ene eller den anden 
Løsning af et Stridsspørgsmaal, og at opfatte de store Livsspørgs- 
maal som blotte Diskussionsemner, men at tage Parti, ensidigt, 
men til Vederlag saameget vældigere og virkningsfuldere. Han 
var allerede i sin Ungdom saa tryg paa sig selv og sit Kald, at 
han ikke følte den Trang, som pleier at hjemsøge unge Menne- 
sker, til at anstille evindelige Refleksioner over sig selv eller til 
at slippe fra sin aandige Nød for et Øieblik ved at ironisere over 
den og slaa Volte med sine egne Tanker. 

Han syntes mig dengang at være fordetmeste svært alvorlig, 
næsten ensformig høistemt, saa det kunde virke tyngende. Han 
var, som nævnt, en Mester i at fortælle, og han kunde ogsaa tale 
ypperlig, naar han redegjorde for sine litterære eller politiske 
Synsmaader eller for sin Opfatning af historiske Personligheder 
eller kjendte Mænd i Samtiden. Men han maatte da helst faa 
tale alene (hvad han jo ogsaa i Regelen fik), saa hans Fantasi 
kunde faa Fart. Disputere derimod indlod han sig ikke gjerne 
paa og var, efter min Erindring, heller ikke saa fremragende flink 
til det. Han var ikke saa smidig og behændig som t. Eks. Vinje 
(som af og til kom til ham i de første Aar af vort Bekjendtskab). 
Han kunde ikke saa godt, som VinJe, klare sig i en snæver Ven- 
ding ved en overraskende logisk Kolbøtte eller et morsomt Ind- 
fald. Han syntes noget tung, noget massiv; hans Tale virkede 
ofte betagende, overvældende ved sin Billed- og Farverigdom; 
men den var ikke egentlig, hvad man pleier kalde morsom eller 
underholdende; det gnistrede ikke af den som af en Elektriser- 
maskine (for at bruge Vinjes Udtryk om Welhavens Konversation). 

Efter det Indtr>'k, jeg fik af Bjørnson i hans Ungdom, hørte Lune 
og Lystighed, Sans for og Evne til at opfatte og gjengive Livets 
komiske Sider ikke eller ialfald ikke i nogen fremtrædende Grad ti! 
den rige Skat af Gaver, som Forsynet har lagt paa hans Vugge. Hans 
renere Digtning har nu tilstrækkelig godtgjort, at dette var et fuld- 
stændigt Feilsyn. Vi ved nu, at ingen norsk Digter siden Holberg 
har raadet over et saa bredt og saftigt Lune og havt en saa klin- 
gende Latter i sig som Bjørnson. Men denne Evne har brudt 
forholdsvis sent frem ; det var en Side ved hans Genius, som man 
ikke saa let skulde kunne blive opmerksom paa i hans Ungdom, 
inden han endnu havde brudt igjennem som Digter, og som man 
ogsaa kunde miskjende, efterat hans første Digterverker var blevne 
oflentliggjort (skjønt den er kommen frem glimtvis allerede i dem). 
Jeg mindes, at jeg ved at læse nogle af Bjørnson forfattede Reise- 
skildringer fra Beg^'ndelsen af 6(>-Aarene (saavidt jeg husker ano- 
nyme og trykte i «rlllustreret Nyhedsblad))) blev helt forundret 
over det lystige Lune, som kom frem i disse Skildringer, særlig 
i Skildringen af nogle egte norske Typer, som mødte ham ved 
Hjemreisen til Norge, og som ved sit Udseende og sine Ytringer 
gav ham den rette Landkjending. Jeg omtalte dette for Bjørnson, 
som svarede, at dette var en Evne hos ham, som der hidtil havde 
været stængt for, men nu skulde den slippes mere løs, og nu 
skulde der komme mere af den Slags — et Løfte, som han da 
ogsaa siden ærlig og redelig har holdt. 

Saadan som jeg opfattede Bjørnson i vore første Kjendskabs- 
aar, stod han for mig som en overmaade sterk, original og frugt- 
bar, men tillige temmelig snævert og skarpt begrænset Aand. Han 
var orthodoks i religiøse Henseende, og denne Orthodoksi var hos 
ham ikke et tomt Vanegjængeri, men en virkelig Livsmagt; derom 
vidner hans tidligste Digtning paa det klareste. Men i min Op- 
fatning dengang var den intet andet end et Gjærde, som stængte 
af for den frie Granskning eller den frie Diskussion. Og da jeg 
for mit Vedkommende ikke generedes af noget saadant, var jeg 
forud for Bjørnson paa Farten til de af den religiøs-filosofiske 
Tænkning opdagede nye Lande. Jeg var, især siden Begrundelsen 
af 60-Aarene, meget optaget af at læse nyere engelske og franske 
filosofiske eller historisk-filosofiske Verker (Buckle, Comte, Stuart 
Mill, Spencer o. s. v.) og bragte gjerne Emner og Spørgsmaal hen- 
tet herfra paa Bane, naar jeg var sammen med Venner, deriblandt 
ogsaa Bjørnson. Jeg havde længe et Indtryk af, at disse Emner 
endnu da laa ham temmelig Qernt, eller at han forholdt sig af- 
visende eller afværgende ligeoverfor dem. Det syntes meget mere 
lønnende at bringe den Slags Spørgsmaal paa Bane i Samtaler med 
Vinje, som dengang hørte til mine nærmeste Omgangsvenner. Han 

var gjerne med straks og luede op i en Fart ved nye Synspunk- 
ler eller nye Udsigter. Men det var da ogsaa oftest som en Ild 
i tørt Høi. Det laa ikke for ham, ifølge hans rent lyriske Natur 
og fremtrædende Causeur-Begavelse, at fordybe sig i en Livsan- 
skuelse og tilegne sig den, saa den blev hans personlige Eiendom; 
han var i aandig som i anden Forstand en hjemløs Mand al sin 
Tid og befandt sig bedst med Vandringsstaven i Haanden, paa 
Flytning fra det ene Standpunkt til det andet. 

Bjørnson er ifølge sin Natur og Begavelse ligesaa afgjort hen- 
vist til at være fastbosiddendé i aandig Forstand, som Vinje 
var det til at være nomadiserende. Bjørnson kan ikke lade sig 
nøie med at betragte de nye Livssyn, som melder sig hos ham 
eller trænger sig ind paa ham, som blotte Diskussionsemner eller 
interessante Hvilepunkter underveis. Det bliver hos ham næsten 
hvad man kunde kalde en Kamp paa Liv og Død. Skal han til- 
egne sig et nyt Livssyn, en ny filosoflsk eller religiøs Anskuelse, 
maa det ske saaledes, at han kan handle ud derfra (for han har 
jo en aldrig hvilende Trang til Handling og udadvendt Virksom- 
hed), — at han ud derfra kan bestemme sin egen Livsførelse og 
gribe ind i andres og skabe livsfyldige Menneskeskikkelser i sin 
Digtning. Han maa tilegne sig det nye, saa det bliver hans 
Eiendom, en Del af hans Personlighed, Kjød af hans Kjød og 
Blod af hans Blod. Hans religiøs-filosofiske Udviklingsgang har 
derfor været ikke saameget en Flytning fra det ene Standpunkt 
til det andet som snarere fortsatte Udvidelser af det oprindelig 
givne, hvorved stadig nyt Land er bleven lagt til det gamle, fra 
Fædrene arvede Rige. 

Men selvfølgelig har det ikke kunnet undgaaes, at han for at 
tilegne sig det nye har maattet opgive noget af det gamle, og at 
det nye, om det var tilegnet med en noksaa fast Haand, til en 
Begyndelse ikke rigtig har villet passe ind i Sammenhængen eller 
forliges med det gamle. Bjørnson har ved at beslutte sig til disse 
Opgivelser og finde sig i disse midlertidige Forstyrrelser i Har- 
monien og Sammenhængen i sin Livs- og Verdensopfatning 
maattet bringe ganske anderledes tunge Ofre end de, som bliver 
paalagte de allerfleste af os ved vor fremadskridende Aandsud vik- 
ling. Han er saa stort begavet baade som Handlingens Mand og 
som skabende Kunstner, at der til denne store Evne maa svare 
en mægtig Trang til at bruge den (og at det er Tilfælde, har da 
ogsaa, som sagt, været aabenbart nok). Men et Vilkaar for 
Tilfredsstillelsen af denne Trang er netop det, at Ligevegten i 
ens Sind, Harmonien i ens Livsbetragtning bliver nogenledes 
bevaret. * 

17 — San: Samlede Verker. IV. 

Bjørnson vilde ikke have kunnet skildre de norske Bønders 
Liv med saa dyb Sympathi og et sligt Mesterskab som i «Syn- 
nøve», «Arne]» og «En glad Gut», medmindre han dengang havde 
indtil en vis Grad delt deres Livssyn, særlig i religiøs Henseende. 
Han vandt ved disse sine første Verker en stor og varmt inter- 
esseret Læsekreds, og han kunde vist have fortsat længe med at 
frembringe nye Synnøver og Arner, uden at Læsekredsen var 
bleven trættet. Han var ved sit religiøse Syn knyttet til en talrig 
Venneskare i Norge og Danmark, hvoriblandt mange fortræffelige, 
varmhjertede Mennesker, som det maatte være haardt at br>*de 
med eller skilles fra. Men hans Sandhedskjærlighed og Trang ti] 
Ekspansion drev ham alligevel tilsidst ud af Kredsen. 

Hans Overgang i 70-Aarene fra den orthodokse Kirketro til den 
moderne «frie Tanke» er alle bekjendt. Han sørgede for, at Pub- 
likum har kunnet følge den i alle sine Enkeltheder og paa alle 
Stadier. Vi ved, at det mere var praktiske Livserfaringer end 
videnskabelig Kritik og Ræsonnements, som fra først af førte ham 
til Brud med Kirketroen. Vi ved, at han først lidt efter lidt og 
under megen Kamp med sig selv drog Konsekvenserne af det 
derved givne Standpunkt. Den gamle Tro havde været ham altfor 
kjær og havde været altfor meget indvævet i hans Liv og Virke, 
til at han ikke maatte holde saameget som muligt og saalænge 
som muligt paa den. Betydningen heraf er vistnok ofte blevet 
og bliver ofle miskjendt af dem, som er komne til sit nye Livs- 
syn ad en letvindtere Vei og uden at de har behøvet at opgive 
noget gammelt. Jeg mindes, at jeg engang, just som Bjørnson var 
midt opi sin Omvendelseshistorie, hørte Georg Brandes omtale 
den samme i en meget overlegen, næsten haanlig Tone: for 
det første var Bjørnson, mente han, lovlig sen i Vendingen og 
kom med megen Ophævelse til Resultater, som Alverden (d. v. s. 
alle nogenledes oplyste Mennesker) forud kj endte og anerkj endte; 
dernæst kunde han ifølge hele sin Natur aldrig naa saa langt som 
til Materialisme og Pessimisme; han vilde altsaa ikke kunne ud- 
bringe noget helstøbt og konsekvent gjennemført Livssyn af sit 
Stræv, men vilde blive stikkende i et Uføre af Halvhed og uklar 
Formidling mellem gammelt og nyt. Jeg nævner dette, fordi det 
giver Udtryk for Meninger, som har været og vistnok fremdeles 
er almindelig udbredte, endda de utvivlsomt er aldeles urigtige. For 
det første nemlig, at den korteste Vei til en Erkjendelse ogsaa 
altid og nødvendigvis skulde være den bedste. Dernæst: at en 
pessimistisk Verdensbetragtning skulde have et Fortrin i Konse- 
kvens fremfor en optimistisk, en materialistisk fremfor en spiri- 
tualistisk eller idealistisk. Endelig: at ethvert Stræv med at for- 
ene gammelt og nyt i Religion og Moral skulde være at stemple 

som holdningsløs Halvhed, vidnende om Mangel paa den rette 
Kraft og Klarhed i Tanken. 

Paa det social-politiske Omraade har Radikalismen ikke læn- 
ger nogen høi Kurs, og det gj ælder ikke længer her for noget 
større og sterkere at arbeide for Omveltning end at arbeide for 
Rettelse af det bestaaende. Tvertoml Det er almindelig erkjendt, 
at Reformarbeidet karakteriserer det sunde Liv, medens Revolu- 
tionen er Sygdomsfænomener. Ingen falder paa at paastaa, at t. 
Eks. en Rabaud de St. Etienne, som vilde have omgjort hele det 
franske Statssamfund fra øvert til nederst, derved viste sig at være 
en modigere, mere vidt- og fritskuende Statsmand end MirabeaUy 
som lagde an paa at faa stanset den revolutionære Bevægelse, 
forat det nye kunde knyttes saa nær som muligt til det gamle. 
Men det ser ud til, at man endnu ikke er naaet saavidt paa det 
religiøse og ethiske Omraade. Her bliver fremdeles Radikalismen 
jævnlig lovprist som betegnende et høiere Standpunkt end det 
blotte Reformarbeide. Det skal ikke være modigt nok eller kon- 
sekvent nok at opstille som Maal: Forbedring og Udvidelse af de 
gjældende moralske Bud; overbord med hele Stasen 1 Omvurde- 
ring af alle Værdier, saa øverst bliver nederst og nederst bliver 
øverst, — se det er noget, som der er Forslag i. Arbeidet for at 
frigjøre Menneskeaanden for de afsjælede Former og Formler, 
som engang har været levende Udtryk for Menneskenes religiøse 
Trang, skal bare agtes som Forpostfegtninger; derefter skal det 
gjælde at føre en Udryddelseskrig mod selve det Livsprincip, 
hvoraf alle Religioner har sin Oprindelse, — selve den religiøse 
Trang, hvori man altsaa ikke skal se andet end en Svaghed, en 
Ufuldkommenhed, som Oplysningen vil frigjøre os fra. 

Men det gjælder paa det religiøse og ethiske Omraade som paa 
det social-politiske : hvad der historisk er tilblevet og engang har 
havt Tilværelsens Ret, maa indtil en vis Grad vedblive at have 
det. De ydre Former er forgjængelige, ikke det, hvoraf de er 
udsprungne, ikke de Evner eller Behov, som har fundet i dem sit 
Udtryk. Bag Skallene er der altid en Kjerne, som maa søges 
bevaret og videre udviklet. Det er altsaa et Vilkaar for sand 
Fremgang paa det religiøs-ethiske Omraade som paa det social- 
politiske, at det bestaaende bliver forstaaet og anerkjendt indtil 
en vis Grad, nemlig saavidt, at det nye deri kan finde en Støtte 
og en Grund at fæste Rod og vokse i. Den religiøs-moralske 
Radikalisme har ikke mere Ret end den social-politiske; den er, 
som denne, ikke Styrke og Klarhed, men noget krampagtigt, en 
blind Berserksgang, i Slegt med Børns og drukne Menneskers 0de- 
læggelseslyst. 

Bjørnson har, siden Gjenncmbruddet i ham fandt Sted, arbei- 

det sig uslanselig videre frem, han har stadig mere og mere ud- 
videt sit Livssyn og der\'ed udvist en beundringsværdig Perfekti- 
bilitet og aandig Elasticitet Men han er ikke paa noget Punkt 
eller noget Omraade blevet radikal, og han har derfor ogsaa været 
Friheds- og Fremgangsaandens sandeste, bedste Repræsentant 
blandt vore Forfattere. Han har stadig gjort Front mod Kritiken« 
naar den udartede og antog Karakteren af den blotte Ødelæggel- 
seslyst, og han er ikke blevet træt af at indskjærpe visse saakaldte 
«elementære» Sandheder som aldrig kan indskjærpes nok, saa 
elementære de end er. 

Hvad der har frelst ham fra at drages med ind i Radikalismens 
Svindelaffærer, har udentvivl ikke saameget været en klar Indsigt 
som hans sunde Natur og merkværdig sikre og fine Instinkt. Jeg 
mindes, at det var et af de Træk, hvorved han allerede som ung 
Student skilte sig ud fra Kameraterne, at han fremfor dem gjorde 
saa sterkt gjældende sit Instinkt, sin Intuition; — man pleierjo 
i den Alder at have det paa sig med at være svært logisk og at 
nære en sand Kulsviertro til den ræsonnerende Forstand. Naar 
han kom tilkort i Argumentationen, pleiede han ofte at sige, — 
og det paa en slig Maade, med et sligt Eftertryk, at det virkede 
ligesaa kraftig som det bedste Argument — : Ja det kan være 
godt nok altsammen, men jeg ser det nu saa, jeg føler, at det 
er saa. 

Det falske i den Opfatning, at det skulde skrive sig fra Mangel 
paa det rette moralske Mod, naar de, som indser Ufuldkommen- 
hederne ved den bestaaende Tingenes Orden og erkjender Nød- 
vendigheden af at rette og reformere, ikke vil være med paa at 
rive det hele til Grunds, har aldrig vist sig klarere, end naar 
denne Opfatning har været gjort gjældende ligeoverfor Bjørnson. 
For intet Træk er mere fremtrædende i Bjørnsons Væsen end just 
hans usvigelige Mod. Og saadan har det været, saalænge jeg har 
kjendt ham. Hvad der mest slog mig ved ham allerede i vor 
første Bekjendtskabstid, var, ved Siden af hans Evne til at skildre 
og karakterisere, just dette, at han syntes mig modigere end alle 
andre. Han har, saa optimistisk han er anlagt, ikke været blind 
for Feil og Skyggesider endog hos det eller dem, som han omfat- 
tede med sin varmeste Sympathi, og naar han har opdaget saa- 
danne, har han ikke søgt at dække over dem eller slippe fra dem 
ved Bortfortolkning, men bekjendt dem aabent og uden Omsvøb 
og ikke betænkt sig paa at bruge Operationskniven for at skjære 
bort, hvad der efter hans Mening kunde blive farligt for Sund- 
heden eller Livet. Kanske han har været altfor rask med Kniven, 
vil man mene, altfor haardhændt og fremfusende, især i sine yngre 
Dage, inden Alderen havde mildnet og modnet ham og givet ham 

en Autoritet, som man bøier sig for, endog naar man protesterer 
mod den. Men Modet er nu, om det skeler noksaa meget ud 
eller antager noksaa lidet tiltalende Former, alligevel Menneskets 
adelige Egenskab fremfor nogen anden. Efter som det øves og 
opøves, udvikler sig med det alle gode Instinkter, saa ens Væsen 
nobiliteres, ligesom omvendt Feighedcn bliver en Hovedrod til, 
hvad der er ondt og foragteligt i Livet. 

Det forholder sig paa en lignende Maade med det moralske 
Mod som med den fysiske Styrke. At Kjæmper i Regelen er god- 
modige, er en gammel Erfaringssætning; de kjender sin Styrke 
og har Raad til at være overbærende og tage det med Lempe. 
Manden med det store moralske Mod har den samme Følelse af 
Overlegenhed og bliver i Kraft af den mere høihjertet og ædel- 
modig, mere virkelig god end andre. 

Jeg tvivler ikke paa, at alle, som har kjendt Bjørnson, vil sam- 
stemme deri, at han, med al sin Kamplyst og alle sine Slagsbror- 
tendenser, med alt det barske og strenge, som stundom kan være 
over hans Væsen, i Virkeligheden er en ligesaa udpræget god 
Mand, som han er en stor Mand, — god, ikke i den dagligdagse 
passive Betydning af Ordet, hvorefter det egentlig ikke vil sige 
stort andet, end at man er en magelig, indifferent Natur, som vil 
have det hyggeligt og lunt og se lutter tilfredse Ansigter om sig, 
— men i den aktive Betydning, hvorefter det betyder at være 
hjælpsom, hvor man ser noget, som fortjener at hjælpes, at elske 
Livets gode og byggende Magter, saa man er villig til at tjene 
dem altid og med Opofrelse, og derimod hade de onde og øde- 
læggende, saa man aldrig trættes ved at bekjæmpe dem. 

Alle, som har kjendt Bjørnson i hans Ungdom, vil mindes, at 
det allerede dengang hørte til de karakteristiske Drag i hans Væ- 
sen, at hans Sympathi med Lidelsen, hans Retfærdighedsfølelse 
var saa levende og virksom. Saa sterkt optaget som han dengang 
var af sig selv og sin Fremtid, ~ Ungdommen pleier jo at være 
det, og han, med de rige Evner og Følelsen af de store Mulighe- 
der i sig, maatte jo være det i en mere end sedvanlig Grad, — 
havde han dog Tid og Kræfter tilovers, naar det gjaldt at bøde 
paa en Uret eller aabne Folks Øine for en Fortjeneste, som ikke 
blev tilbørlig paaskjønnet. 

Enhver ved, hvorledes dette Træk har udviklet sig, og hvor 
fremtrædende det nu er blevet i Billedet af Bjørnsons Personlig- 
hed. Han minder om Voltaire, som lagde alle sine Arbeider til- 
side og brugte Aar af sin kostbare Tid for at faa det erkjendt, at 
der skyldtes en 'Calas eller en Sirven Opreisning. Han synes, som 
Voltaire, at opfatte enhver Uret, hvor den er begaaet og af hvem 
den er begaaet, næsten som om den er begaaet imod ham. Den 

brænder ham paa Sindet; han faar ikke Fred, før han har været 
ude og slaaet et Slag for, hvad der for ham staar som den gode 
Sag og Retfærdighedens Krav. 

Den Tid vil nok komme, da man bliver enig om at se i dette 
noget stort og beundringsværdigt og at mene, at de, som har 
kunnet finde heri en passende Gjenstand for Spot og Haan, der- 
ved bare har givet sig selv et Skudsmaal, som ikke er af det 
gode. 



III. 

BJØRNSONS PLADS I NORGES POLITISKE HISTORIE. 

Det ligger nær at sammenstille Bjørnstjerne Bjørnson med 
Henrik Wergeland. Overensstemmelsen mellem disse to er saa 
iøinefaldende, at den har maattet paatrænge sig alle og enhver 
og det fra første Færd. Allerede ved sin ydre Apparition, — den 
blonde, bredskuldrede Kjæmpeskikkelse med det kneisende Hoved 
og den ranke, selvbevidste Holdning, — maatte Bjørnson gjen- 
kalde i Publikums Erindring sin store Forgjænger. Man maatte, 
bare ved at se ham, faa et Indtryk af, at der stak i ham, som i 
Wergeland, en Folkefører, en Høvding, eller, som andre vilde 
kalde det. en Urostifter. Og Urostifteren i ham lod ikke længe 
vente paa sig. Han blev, som Wergeland, allerede i sine første 
Studenteraar en af Hovedstadens mest omtalte og omstridte Per- 
sonligheder. Han havde, som Wergeland, den sterkes Kamplyst 
og Slagsbrorstendenser og forstod, som det er bleven sagt, til 
Bunds den Kunst at henlede Opmerksomheden paa sig, d. v. s. 
der var ved hans Stil og hele Personlighed noget saa djervt paa- 
gaaende og særmerket, at han ikke kunde optræde offentlig eller 
lægge sit Ord ind i nogen Sag, uden at vække Forundring eller 
Forargelse og bringe alle Hunde til at hyle. Han følte, som 
Wergelandf allerede tidlig Digterevnen i sig og foresatte sig alle- 
rede i Skoledagene, at han vilde blive Digter, <(og naturligvis den 
største af alle». Men for ham som for Wergeland gjaldt det først 
og fremst at gribe ind i Livet, hvad 'enten det kunde ske ved at 
digte eller ad andre Veie. Som han selv har udtrykt sig: 

«At være, hvor det netop fC)Ql<ltt 
det var mig næsten mer end alt, 
som ved min Pen blev fæstet. » 

Samtidig med at han forberedte sig for sin Digtergjerning, og 
det saa godt, at hans poetiske Debutarbeide («Synnøve Solbak- 
kenx>) blev et helstøbt fuldendt Mesterverk, kastede han sig som 
en Brand ind i den offentlige Diskussion, stillede sig i Spidsen 

for Demonstrationer til Fordel for et national norsk Theater, 
skrev i Aviserne om Politik eller andre offentlige Spørgsmaal, 
og saaledes har han fortsat hele Livet igjennem. Ligesom Wer- 
geland endnu paa sit Dødsleie, samtidig med at han udsendte 
det ene Digterverk efter det andet vedblev at være rastløs op- 
taget af Jødesagen og andre praktisk-politiske Anliggender: saa- 
ledes har hos Bjørnson altid Politikeren, Agitatoren, Folkeopdra- 
geren, den utrættelige Avis- og Brevskriver gaaet jævnsides med 
eller afvekslet med Digteren og Kunstneren. — 

Det var, som bekjendt, i Wergelands Samtid og længe efter en 
almindelig Mening, at han spredte sig altfor meget, — at hans 
Politisering og Agitering var væsentlig forfeilet, og at han vilde være 
blevet en større Digter, om han havde indskrænket sig til at 
være det og ikke tillige lagt an paa at være saameget andet 
Endog blandt Wergelands ivrigste Beundrere har der været dem, 
som har hyldet og hævdet denne Mening, og man har citeret 
hans Ord paa Dødsleiet: «Jeg var bare Digter«, som Bevis for, 
at han endog selv, ved at se tilbage paa sit Liv, kom til det 
Resultat, at han helst burde have indskrænket sig til at skrive 
Vers. — 

Det kan vel ansees for givet, at nuforiiden en helt anden* 
helt modsat Opfatning er bleven afgjort gjældende. Det er bleven 
erkjendt, at den store Ekspansion var ligeså a naturlig og nød- 
vendig for Wergelands Genius, som en streng Koncentration har 
været naturlig og nødvendig for Digtere med et mere udpræget 
artistisk-æsthetisk Anlæg som t. Eks. Welhaven. Naar man nu- 
omstunder i Wergelands Ord paa Dødsleiet: «Jeg var bare Dig- 
ter)), finder en træffende Selvvurdering, saa er det ikke at forstaa 
saaledes, at hans Agitering og Politisering skulde være blotte 
Aberrationer fra den Vei, hvorpaa hans Digterkald viste ind, 
men saaledes, at vi gjenkjender Digteren i alt, hvad han foretog 
sig. Vi mener, at om han havde siddet i Fred og Ro paa sit 
poetiske Kontor og indskrænket sig til at følge Politikens bru- 
sende Strøm paa Afstand istedetfor at kaste sig midt ud i den, 
vilde vi havt et meget mindre og fattigere Billede af ham, ikke 
bare som Menneske, som Personlighed, men endog som Digter. 
Vi mener, at det, som fremfor alt tiltaler os ved hans Digter- 
verker og bevarer dem fra at synes forældede: — Friskheden, 
Umiddelbarheden, den flammende Glød, — for en stor Del skyl- 
des netop dertil, at de er sprungne saa ligefrem ud af et mang- 
foldig bevæget rastløs virksomt Liv, og vi mener, at den fuld- 
komnere Form og mere raffinerede Kunst som kanske havde 
været opnaaet ved en strengere Koncentration af Evnerne, ikke 
vilde have veiet op herimod, — ikke paa langt nær. — 

Det er vel ogsaa nuomstunder almindelig erkjendt (eller det 
holder ialfald paa at blive det), at Wergelands Virksomhed som 
Politiker, Avisskriver, Folkeskribent ikke bare var et naturligt 
og nødvendigt Udslag af hans Væsen og maa tages med, naar 
vi vil danne os det rette Begreb om hans Begavelses Vidde og 
Fylde, men at den ogsaa bortseet herfra har bragt et varigt Ud- 
bytte og havt stor Betydning for vort Folks Historie. Han gjorde 
sig skyldig i mange Misgreb; han kunde være til det yderste 
uvøren og ubetænksom i sit Avisskriveri som i sin offentlige Op- 
træden idethele og skadede vist ofte den Sag, han vilde tjene^ 
ved sine Overdrivelser og Fantasterier; ifølge sit udpræget lyriske 
og hyperidealistiske Væsen pleiede han at stile mod saa Qernt- 
Hggende Maal og at lægge slig ivei og stige saa høit tilveirs, at 
han ikke kunde faa Folk med sig. Men, — trods alt, — han 
staar dog for os som den centrale Skikkelse i den store Gjæ- 
rings- og Gjennembrudsperiode i 30-Aarene, hvormed det nye 
Norge egentlig kan siges at begynde. Perioden bliver nævnt og 
medrette nævnt efter ham: Wergelandstiden. De Tanker og 
Tendenser, hvorved den er karakteriseret, har fundet det klareste 
og fyldigste Udtryk i hans Personlighed og hans Virksom hed» 
baade den politiske og den poetiske. Han kastede ved sit Geni 
Glans over Arbeidet med at gj en nem føre det norske Folks Selv- 
styre og den norske Stats Suverænitet, som blev taget op i denne 
Periode, og der tilkommer ham allerede paa Grund deraf en Del 
af Fortjenesten for, hvad der blev udrettet paa disse Omraader. 
Og, om han end ofte opstillede Maal, hvorved han forregnede 
sig, forsaavidt som de laa helt udenfor Samtidens Rækkevidde, 
saa har det dog vist sig, at han derved gav Impulser til Vækkelse 
og Veiledning for senere Tiders Arbeide. — 

Vi kan vel, ifølge den nære Overensstemmelse mellem Werge- 
land og Bjørnson, føle os saa temmelig tryg paa, at, som det 
er gaaet med Dommen over den enes politiske Virksomhed, saa- 
ledes vil det ogsaa komme til at gaa med Dommen over den 
andens. — 

Bjørnsons Deltagelse i Politiken synes hidtil mest at have 
været iveien for den fulde og almene Anerkjendelse af hans 
Storhed som Digter og Personlighed. « Digterpolitikeren » har 
været et blandt hans Fiender meget yndet Skjeldsord, som har 
været slængt efter ham i det uendelige, som om dette Ord skulde 
udtrykke en aldeles umulig og urimelig Kombination. Høire- 
partiets Organer har en og anden Gang i et Anfald af Høi- 
modighed eller streng Retfærdighedsfølelse sondret mellem Dig- 
teren og Politikeren og reserveret sin skyldige Agtelse for den 
første, idet de fældte Fordømmelsesdommen over den sidste; 

men naar Striden var paa det skarpeste, har de gjerne ladet 
Digteren undgjælde for Politikeren og gjort kort Proces med dem 
begge, for en Sikkerheds Skyld : det var jo dog muligt, at der af 
den Ros, som ydedes Digteren, kunde, — trods alle Sondringer, — 
falde lidt Glans ogsaa over Politikeren. Eller de har bare aner- 
kjendt Digteren for at nedsætte og mistænkeliggjøre Politikeren: 
de Egenskaber, som udgjør en Digters Styrke, er helt forskjellige 
fra, helt modsatte dem, som en Politiker har Brug for; jo mere 
begavet altsaa Vedkommende er i poetisk Henseende, des sikrere 
kan man være paa, at han vil blive et Skadedyr, naar han be- 
giver sig ind paa det politiske Omraade. Eller de har frem- 
hævet Bjørnsons poetiske Geni bare for at kunne udbrede sig 
over, hvor megen Skade der er tilføiet ham og Landet ved hans 
demagogiske Tilbøieligheder, som har ført ham paa Afveie, saa 
han, istedetfor at dyrke og udvikle disse herlige Gaver overens- 
stemmende med deres Væsen, har mishandlet dem og sløset dem 
bort i fremmede Guders Tjeneste. — 

Ikke alene Modstandere, men ogsaa Venner og Partifæller har 
istemmet denne Klage, over at Bjørnson altformeget har ladet sig 
bortlede fra, hvad der maa opfattes som hans egentlige Livskald. 
Ikke alene fra politisk, men ogsaa fra æsthetisk Standpunkt har 
Politikeren i ham været stillet op mod Digteren eller Digteren 
mod Politikeren og den ene været brugt til at nedsætte eller 
mistænkeliggjøre den anden. Bjørnson naar som Digter stundom 

op til de høieste Høider, det indrømmes selv af dem, som 

er mest indtagne mod ham; men han er ujævn, siger man. I 
hans Dramaer t. Eks., som indeholder saamange ypperlige Figurer 
og saamange Scener af den mest gribende Virkning, er Tekniken 
ofte ufuldkommen; man faar et Indtryk af, at han ikke har givet 
sig rigtig god Tid, og Skylden herfor bliver lagt paa hans Syslen 
med Politik og andre praktiske Gjøremaal. Hvilken Kunstner 
kunde han ikke have blevet, har man sagt, saafremt han havde 
samlet alle sine Kræfter om sin Kunst! Hvilke Mesterverker 
vilde han ikke have skjænket os, om han, uden at lade sig distra- 
here af Livet udenfor, havde siddet i Stilhed og filet og penslet 
paa de mindste Enkeltheder, indtil Fuldendelsen var opnaaet! 
Han forstaar, som faa, at skabe livagtige Menneskeskikkelser og 
har selvfølgelig sin Glæde af denne Skabervirksomhed ; men stun- 
dom tager Politikeren eller Reformatoren i ham Magten fra Dig- 
teren og Kunstneren, saa han giver sine digtede Personer et eller 
andet praktisk-politisk Ærinde, hvormed de falder ud af sin Rolle, 
eller saa at Harmonien i Digterverket bliver forstyrret derved, 
at Digteren pludselig stikker Hovedet frem og holder en Forelæs- 
ning over et eller andet politisk eller pædagogisk Emne. Og, 

naar der saa spørges, om Bjørnsons politiske Virksomhed har 
bragt et Udbytte, som nogenledes kunde veie op den Skade, den 
har voldt ved at hindre Udfoldelsen af hans kunstneriske Evne, 
skulde det synes, efter de Opfatninger, som hidtil er komne 
sterkest og hyppigst tilorde, at Svaret maatte blive afgjort be- 
oegtende. Mens Høirepartiet bare har havt Haansord tilovers 
for denne Virksomhed, har man inden Venstre langtfra været 
enig om at tilkjende den nogen væsentlig Betydning. Det har 
været noksaa sedvanligt, at Bjørnsons politiske Meningsfæller 
har fundet ham at være en ubekvem eller ubehændig Med- 
arbeider, at de har omtalt hans Deltagelse i Partikampen med et 
overlegent Smil, som et Slags Krigsmusik, eller at de har klaget 
over hans Ustøhed, hans Indiskretion, hans Tilbøielighed til at 
lade sig rive med af vekslende Stemninger o. s. v. — 

Nujal — han har vist ofte syndet, været uforsigtig, altfor 
voldsom og paagaaende, blandet sig ind i Sager, som han helst 
havde burdet lade ligge. Men det vil nok blive erkjendt, — det 
holder, som vi af adskillige Tegn kan se, allerede paa at blive 
erkjendt, — at han, trods sine Feilgreb, trods det, at han saa 
ofte har gaaet sine egne Veie og kollideret med sine Forbunds- 
fæller, alligevel har været den, som mere end nogen anden har 
samlet og holdt sammen alle Folkets fremadstræbende Elementer 
til et stort, liberalt og nationalt Parti, — at han fremfor nogen 
anden har nærmet sig til at være den ^ukronede Konge», som 
Nationens Livsinstinkter har søgt under Kampen for indre og 
ydre Selvstændighed. Det vil blive erkjendt, at naar hans Del- 
tagelse i det offentlige Liv saa ofte i de professionelle Politikeres 
Øine har kunnet synes at falde udenfor Sammenhængen eller 
bryde paa Sammenhængen i dette Liv. saa har en Hovedgrund 
hertil været, at han har havt sine Udgangspunkter høiere oppe 
eller dybere inde og lagt sine Maal længere frem, end de har 
gjort. Det vil, med andre Ord, vise sig mere og mere tydeligt, 
jo længere vi kommer bort fra denne Tid, og jo friere Overblik 
vi derved faar over den, at i adskillige Tilfælde, da det har seet 
ud, som om han brød ud af de kjæm pendes Rækker og førte 
Krigen for sin egen personlige Regning, har det virkelige For- 
hold været, at han repræsenterede en dybere, videre rækkende 
Sammenhæng end den, hvorpaa Almenhedens Opmerksomhed 
var henvendt. Det vil blive erkjendt, at det gjælder fuldt saa- 
meget om Bjørnson som om Wergeland, at hans Politisering og 
Agitering har været saa naturlige og nødvendige Udslag af hans 
Væsen og Begavelse, at der, saa langt fra at være Grund til at 
tro, at han vilde have blevet en større Kunstner, om han havde 
været nødt til at stænge sig inde med sin Kunst, heller er Grund 

til at tro det modsatte. Det vil blive erkjendt, at Politikeren og 
Digteren i ham har været, ikke saameget Rivaler som snarere 
Forbundsfæller og Medarbeidere, — at han har været saameget 
bedre Politiker, fordi han tillige har været Digter, og saameget 
bedre Digter, fordi han tillige har været Politiker. 

Chr. Collin har i sin ypperlige Artikel om Bjørnson i Sal- 
monsens Konversationsleksikon paavist, hvorledes Digteren og 
Politikeren i Bjørnson gjensidig har styrket og støttet hinanden, 
— hvorledes han har søgt og fundet Revanche i sin Digtning for 
de Nederlag, han har kunnet lide i sin Politik, — hvorledes hans 
Digtning aldrig har været lysere og freidigere end just i de Tider, 
da Strømmen gik stridest mod ham i den politiske Diskussion, — 
hvorledes Digteren og Politikeren vel stundom synes at afløse 
hinanden, saa at snart den ene, snart den anden træder sterkest 
i Forgrunden, men hvorledes paa den anden Side de to dog 
ogsaa stundom følges helt ad, idet Digteren har udfoldet sin 
rigeste og betydningsfuldeste Produktivitet just samtidig med, at 
Politikeren har været sterkest optaget af Dagens Strid. Det falske 
eller ensidige ved den gjængse Opfatning, hvorefter Bjørnson 
skulde have svigtet sit Digterkald ved sin Deltagelse i Politiken, 
og hvorefter hans kunstneriske Udvikling skulde have lidt og 
bare lidt derunder, maa vel herved siges at være godtgjort 
Det maa synes rimeligt, at hans Digtning har vundet mere, end 
den har tabt, ved at dele hans Tid og Kraft med Politiken. Den 
har vundet i Livsfylde til Vederlag for, at den kanske nu og da 
og hist og her har tabt i Hensyn paa de tekniske og formelle 
Fortrin, hvorpaa Kunstfilisteriet sætter en saa overdreven høi 
Pris. — 

Kombinationen af Digter og Politiker, saadan som den er 
bleven realiseret af Henrik Wergeland og Bjømstjerne Bjørnson, 
hører vel ingenlunde til Sjeldenhederne i Verdenslitteraturen. 
Det maa vel endog antages, ifølge det Forhold, hvori al Kunst 
og særlig Digtekunsten staar til Handlingslivet, at den snarere 
er Regel end Undtagelse. Men maaske kan det siges, at denne 
Kombination fremtræder i en sjelden udprseget og vellykket Form 
hos de to norske Digtere. Maaske kan det siges at være noget 
sjeldent, noget, som paakalder en særskilt Forklaring, at et Folk 
har været i den Grad historisk behersket og repræsenteret af 
sine Digtere, som det norske Folk har været siden 1814, med 
Henrik Weryeland som den centrale Skikkelse i den ene og 
Bjørnstjerae Bjørnson som den centrale Skikkelse i den anden 
af de to store Brydningstider, Folket har gjennemgaaet siden 
dette Merkeaar. — 

Jeg skal pege paa nogle af de Forhold, hvori Forklaringen 
efter min Mening maa søges. 

Norsk Nationalfølelse blev efter en langvarig Dvaletilstand 
vakt til fornyet Liv ved Oplysningstidens filosofiske og politiske 
Idéer. Da Folket i 1814 blev løst fra sit Forpligtelsesforhold til 
det danske Kongehus og greb Leiligheden til at tage sin Skjæbne 
i egen Haand og give sig en ny Forfatning, blev denne ogsaa, 
i Overensstemmelse hermed, helt og holdent bygget paa disse 
Idéer eller hvad man har kaldt Principerne af 1789. Den unge 
norske Stat blev saaledes fra første Færd stillet i det nøieste 
Forbund med den moderne europæiske Frihedsaand. Men Prin- 
ciperne af 1789 troede man fremdeles at gjenfmde i Norges 
politiske Forfatning i Sagatiden; man forestillede sig, at det var 
i dem, at Sagatidens historiske Liv havde sin rette Hovedkilde. 
Reisningen af det nye Norge blev opfattet (og det ikke saa al- 
deles uden Grund) som en Gjenreisning af det gamle, om hvis 
Kraft og Herlighed man nærede de allerhøieste Begreber. Man 
saa langt tilbage og langt frem ; Norge syntes paa én Gang noget 
meget gammelt og noget meget ungt; der var for norsk National- 
følelse aabnet Udsigt til at drage Næring, til den ene Side fra 
Qeme Fortidsminder, som endnu var lidet kjendte og derfor saa- 
meget mere modtagelige for fantastisk Udsmykning, til den anden 
Side fra svimlende Udsigter udover mod en uklart dæmrende 
Fremtid. 

Grundloven af 17de Mai 1814 var paa én Gang Garanti for 
Folkets politiske Frihed og dets nationale Selvstændighed. Naar 
Karl Johan, med det svenske Ådelsparti i Ryggen, gjennem en 
lang Åarrække strævede med at faa den omstøbt i monarkisk 
og aristokratisk Retning, blev dette med fuld Føie opfattet som 
Forsøg paa at bane Vei for en amalgamistisk Politik, hvorved 
Norge skulde trykkes ned til at blive, hvad det efter svensk 
politisk Program var bestemt til at blive, et Lydland under 
Sverige eller en svensk Provins, Erstatning for Finland. Alle 
norske Mænd, uden Hensyn til Stand og Stilling og Standpunkt, 
sluttede sig derfor enig sammen til Forsvar for Grundlovens 
demokratiske Principer: Valgreglerne, som aabnede Adgang for 
Bondestanden til at danne Storthingets Flertal, Bestemmelserne 
om det suspensive Veto, hvorved Folkesuveræniteten blev hævdet 
som Forfatningens Grundtanke. Nationalisme og Liberalisme 
førtes herved til at gaa op i hinanden, smeltede sammen til en 
eneste Strøm. I andre Lande, t. Eks. Danmark, Sverige, Tysk- 
land, skiltes de to Retninger skarpt fra hinanden, saa man kunde 
være liberal uden at være national og national uden at være 
liberal, ja der indtraadte endog delvist et Modsætningsforhold 

mellem dem. I Norge blev det umuligt at være det ene uden 
tillige at være det andet. — 

Ved disse Forhold forberedtes et stort Gjennembrud, en virkelig 
Sturm- und Drangperiode i Nationens Åandsliv. Gjennembruddet 
lod vente en Tid paa sig: Landets økonomiske og finansielle Nøds- 
tilstand i de nærmeste Aar efter 1814, KarlJohans truende Hold- 
ning, med Støtte i den svenske Folkemening og den over saa- 
godtsom hele Europa raadende politiske Reaktion, virkede som 
et ydre Tryk, hvorved den indre Ild blev dæmpet eller holdt til- 
bage. Men omkring 1830 blev Trykket hævet. Der kom Ild i 
det Brændstof, som længe havde været samlet, saa Flammen 
med én Gang slog høit tilveirs. En brusende Gjæring gik gjennem 
det hele Samfund. De store Løfter, som havde været knyttede til 
den frie Forfatning, J — nu kunde det synes, som at Tiden var 
kommet til at indløse dem. Gjenreisningen af det gamle Norges 
Herlighed, som man saalænge havde drømt og sunget om, — nu 
følte man, at det maatte blive Alvor med den, |— at der maatte 
tages fat. Og saa tog man da ogsaa fat med Ungdommens Uei> 
farenhed og Tilbøielighed til at drage altfor korte Linjer i sine 
Fremtids-Perspektiver. — 

Norge stod, trods Grundlovens og Rigsaktens første Paragraf, 
i et politisk Afhængigheds- og Underordningsforhold til Sverige; 
det havde længe været og var fremdeles i kulturel, sproglig og 
litterær Henseende at anse som et Anneks til Danmark. Alt dette 
skulde nu blive anderledes og det i en Ruf. Norges Ret og Rang 
som et med Sverige fuldt ud jævnbyrdigt Rige skulde nu gjen- 
nemføres i Realiteten og i Hensyn paa de ydre Tegn og Sym- 
boler; alene Nordmænd skulde raade i Norge og over norske 
Statsanliggender; norsk Nationalitet skulde gjenfinde sig selv og 
blive sig selv igjen paa alle Omraader: Sprog og Seder, Kunst 
og Litteratur. Saadan var det Program, hvorom en enthusiastisk 
Ungdomsskare samledes med Henrik Wergeland i Spidsen. Men 
stort mere end et Program kunde det nu for det første ikke 
blive, — dertil var de store Opgavers Løsning endnu for lidet 
forberedet; eller det kunde ialfald ikke blive mere end et Slags 
Ouverture, i hvilken de forskjellige Themaer, hvorover Stykket 
er bygget, til en Begyndelse bliver slaaede an og bebudede, saa Til- 
hørerne forberedes paa, hvad der skal komme. Og ingen kunde 
være bedre skikket til at føre an i en saadan Ouverture end 
Wergeland med sit overstrømmende, lyrisk-umiddelbare Digter- 
naturel, med sit allerede i en tidlig Ungdom opnaaede og fast 
tilegnede Udgangspunkt for en vidt omfattende Verdensopfatning 
og med sin fra Syn til Syn rastløs ilende Fantasi. 

Eftersom det viste sig, at det store Program var en Anteci pation 

af Udviklingen, indtraadtc en Reaktion i den raadende Stemning; 
Enthusiasmen afløstes af Tvivl og mismodig Kritik. Wergetand 
var i sine sidste Leveaar en ensom Mand, og efter hans Død blev 
det mere og mere stille om hans Navn, som engang ikke kunde 
nævnes uden at vække den voldsomste Strid. — 

Imidlertid vedblev dog hans «Stjernebilled at lyse over Lan- 
det«. Det store Fremtidsprogram, som var stillet op i Wergelands- 
tiden, og som havde faaet en saa straalende poetisk Glans over 
sig ved denne Periodes sterkt bevægede Liv og freidigt ungdom- 
melige Kampe, kunde vel skyves tilside for en Stund, men det 
kunde ikke blive glemt eller opgivet. Det maatte skimtes bag 
alle Taager som det Qerne Maal for Nationens fremadskridende 
Udvikling, og det maatte træde frem og gjøre sig gjældende 
med fornyet Magt, naar en ny politisk Stormhvirvel nærmede 
sig, saa der kom Uro i Luften og Taagerne fordelte sig eller 
feiedes væk. — 

Et saadant Veirskifte indtraadte henimod Slutningen af 50-Aa- 
rene. Den voldsomme politiske Reaktion, som fulgte efter Februar- 
revolutionen over saagodtsom hele Europa, havde løbet Linen 
ud og blev afløst af en Strømning i mere liberal Retning. Ved 
den italienske Krig 1859 blev Nationalitetsidéen gjort gjældende 
som et Hovedprincip i almen-europæisk Politik. Samtidig blev 
der gjennem de svenske Rigsstænders Paastand om, at Grund- 
lovens § 14 (om Statholderposten) ikke skulde kunne ophæves 
uden svensk Samtykke og deres i Sammenhæng dermed fastsatte 
Krav paa en Revision af Rigsakten til Hævdelse af Sveriges Over- 
høihed og principale Stilling inden Unionen, rettet et Angreb paa 
den norske Stats Selvstændighed, mere direkte og fornærmeligt 
end noget, Kart Johan havde tilladt sig, og saameget alvorligere, 
fordi det tilsyneladende fandt en saagodtsom enstemmig Tilslut- 
ning inden det svenske Publikum. — 

Dermed indlededes en ny Gjærings- og Brydningsperiode i 
norsk Politik og norsk Aandsliv overhovedet. Traaden fra Wer- 
gelandstiden blev taget op paany. Man samledes atter til Arbeide 
for en Reisning eller Gjenrcisning af norsk Nationalitet, svarende 
til det Program, som var bleven opstillet i Wergelandstiden. 
Dette Program var imidlertid siden dengang i Stilhed bleven 
forberedet; Vilkaarene for dets Gjennem førelse var derfor nu 
andre, end de dengang havde været, saa Bevægelsen i mangt 
maatte antage en anden Karakter. — 

Til den ene Side var Kundskaben om det gamle Norge, Kund- 
skaben om, hvad der af dette gamle Norge fremdeles var levende 
i det nye, — Traadene, som førte over fra det ene til det andet, 
— betydelig forøget, og dermed ogsaa Forudsætningerne for en 

Gjennemførelse af det i Wergelandstiden opstillede Program: 
Gjenreisningen af norsk Nationalitet paa alle Omraader. Til den 
anden Side havde der udviklet sig nye Modstandskræfter mod 
dette Program. I Wergelandstiden stredes man om Veiene for 
Landets fremtidige politiske og nationale Udvikling; men om 
Maalet: et helt selvstændigt Norge, var eller syntes eller troede 
alle at være enige. « Hvad Norge var, det skal han atter vorde, — 
paa Land, paa Bølge og i Folkesang«, — disse Welhavens «Var- 
selsord» i «Dæmringen» svarer aldeles til, hvad ogsaa Wergeland 
har udtalt om sit Syn paa Landets Fremtid. Men nu var en 
Opfatning kommet tilorde, hvorefter Fremtiden skulde være at 
søge i en helt anden Retning. De svenske Rigsstænders Krav 
paa Revision af Rigsretten var motiveret paa en saadan Maade 
og opstillede et sligt Program for Revisionen, at det skulde synes, 
som om der alene kunde være Tale om at sætte det igjennem 
med Vaaben i Haand. Alligevel nød det indtil en vis Grad Frem- 
gang, idet norske Statsmyndigheder lod sig bevæge til at gaa 
med paa det. At dette kunde ske, var ikke bare en Følge af 
Svaghed eller af rent praktiske Hensyn (d. v. s. Ønsket om at 
bevare god Fred og Forstaaelse mellem de forenede Riger, Tan- 
ken paa de materielle Fordele, som kunde være at opnaa ved eo 
eftergivende Politik o. s. v.). Der havde virkelig i Norge dannet 
sig en Skole af Politikere, — vistnok ikke meget talrig, men i en 
Række af Aar meget indflydelsesrig — , i hvis Tanker Landets 
Fremtid ikke laa i Retning af en stedse videre udviklet Selv- 
stændighed, men i Retning af en stedse videre Opgaaen i en 
svensk-norsk Helstat, — som mente, at det norske Folk var for 
lidet og fattigt til at drive en selvstændig national Forretning, 
og at dets materielle og aandige Hjælpekilder bedst vilde kunne 
udnyttes derved, at det slog sig sammen med et større Folk. — 
Dette tjener til at forklare, at de to Brydningstider, skjønt den 
ene bare fortsatte, hvad den anden havde begyndt, alligevel ar- 
tede sig saa forskjelligt. Det andet Gjennembrud kom langtfra 
saa voldsomt eller pludseligt som det første. Ilden tændtes først 
lidt efter lidt, istedetfor at slaa med én Gang ud i lys Lue, men, 
da den først var tændt, brændte den til Vederlag saameget vari- 
gere og sterkere. De Spørgsmaal, som blev satte paa Dagsordenen 
i den anden Brydningstid, var de samme almene og vidt omfat- 
tende, som allerede havde været fremme i den første, vedkom- 
mende den rette Opfatning af Nationens Fortid og den rette Kurs 
for dens Fremtid. Man førtes atter op paa et høit Udsigtspunkt, 
hvorfra man saa langt tilbage og langt frem. Men Udsigterne 
gik dog ikke nu saaledes ud i det endeløse Blaa, som de havde 
gaaet i Wergelandstiden. Forestillingerne om Norges gamle Her- 

lighed, som det gjaldt at fornye, var blevne skarpere begrænsede, 
men havde til Vederlag faaet mere Fylde; Fremtidsløfterne var 
ikke saa svimlende store; men man var bedre rustet til at reali- 
sere dem. Den første Brydningstid har mest ved sig af Ung- 
dommens Væsen, med dens overstrømmende Følelse af Mod og 
Kraft, dens hæsblæsende Hast og uklare Sværmerier. Den anden 
ligner mere den modne Manddom med dens skarpere Virkelig- 
hedssans og større Evne til at begrænse og samle sig om visse 
bestemte Maal. Det er en Forskjel, som nogenledes svarer til 
Forskjellen mellem Wergelands og Bjørnsons Personlighed og 
Begavelse, saa det kan siges, at de to, baade ved hvad der er 
fælles for dem og ved det, som skiller dem ad, har været skikkede 
til at repræsentere hver sin store Tid i vor nationale Udviklings- 
historie. — 

Tilslutningen fra norsk Side til de svenske Rigsstænders Revi- 
sionskrav, — denne merkværdige Bevægelse, saa stødende for 
den naturlige Følelse, saa stridende mod tidligere norsk Unions- 
politik, — skete fordetmeste i Skandinavismens Navn og under 
Paaberaabelse af høitflyvende skandinaviske Talemaader. Man 
vilde have den nye norsk-svenske Helstadspolitik opfattet som 
upraktisk Skandinavisme^^, — en Konsekvens af de ved Skan- 
dinavismen givne Præmisser eller en Begyndelse til at realisere 
de af den opstillede Idéer. Denne Opfatning fik ogsaa Medhold 
af de fleste norske Forkjæmpere og Talsmænd for den skandi- 
naviske Bevægelse — enten ligefrem eller idetringeste indirekte, 
nemlig derved at de vedblev at staa som Medlemmer af det i 
1864 i Kristiania stiftede <( Skandinaviske Selskab«, skjønt dette 
Selskab fra første Færd blev ledet paa en med Skandinavismens 
oprindelige Grundtanke lidet stemmende Maade, idet alt Årbeide 
blev rettet paa at virke for en nærmere Sammenslutning af de 
to skandinaviske Riger: Norge og Sverige, medens det tredie: 
Danmark lodes aldeles ude af Betragtning. Bjørnson, som alle- 
rede længe havde hørt til Skandinavismens varmeste og virk- 
somste Talsmænd, var en af de yderst faa, som ved denne Lei- 
lighed brød aabent ud af Rækkerne. Han kjæmpede fra nu af 
i flere Aar mod den Revision af Unionsakten, som den svenske 
og den norske Regjering havde enets om at sætte igang, og 
der tilkommer ham en væsentlig Del af Æren for, at det ikke 
skulde lykkes (hvad man øiensynlig en Tidlang lagde an paa) 
at liste denne store og skjæbnesvangre Sag i Stilhed ind paa det 
norske Folk. — 

Han traadte herved aldeles i Wergelands Fodspor, som Norsk- 
hedsmanden par excellence, for hvem Gjennemførelsen af Norges 
Selvstændighed staar som et Maal, hvori der ikke maa ske Af- 
is — Sars: Samlede Verker IV. 

kortning enten af Hensyn til Fred og god Forstaaelse med Bro- 
derfolket eller af nogetsomhelst andet Hensyn, og som ikke vil 
vide af nogen «klog Forsigtighed)) eller «forsigtig Klogskab«, naar 
det gjælder Selvstændighedens Ære. Men paa samme Tid vedblev 
han at staa paa det gamle skandinaviske Standpunkt, vedblev at 
hylde Idéen om en nærmere Sammelslutning og Samvirken af de 
tre skandinaviske Folk. Man fandt naturligvis ud, at aDigterpoli- 
tikeren)), naar han paa én Gang vilde være Skandinavist og Norsk- 
hedsmand, gjorde sig skyldig i en af sine sedvanlige Selvmodsi- 
gelser, og man kunde herved henvise til Wergeland, som jo stil- 
lede sig skarpt afvisende ligeoverfor al Slags Skandinavisme og 
det just i Norskhedens Navn. Men Forholdene var forandrede 
siden Wergelandstiden; de Opgaver, som havde foreligget dengang, 
forelaa vel fremdeles, men i en anden Form og under andre 
Vilkaar for deres Løsning; Forudsætningerne og Udgangspunk- 
terne for de to Digtere var, med al Overensstemmelse mellem 
dem, dog saavidt forskjellige, at hvad der for den ene fremstil- 
lede sig som en uforligelig Modsætning, kunde i den andens Øine 
synes at være noget nødvendigt samhørende. — 

Wergeland følte sig, fra første Færd, ifølge det Livssyn, han 
medbragte fra sit Barndomshjem, som Verdensborger ikke mindre 
end som Nordmand. Han var med allevegne, hvor der kjæmpe- 
des for Frihed og Nationalsclvstændighed, ligemeget enten det 
var hjemme i hans eget Land eller i Polen, Grækenland, Amerika 
o. s. V. Nationaliteten var for ham væsentlig en Kraft, et Organ 
for den for alle Folk fælles fremadskridende Udvikling. Nationa- 
liteten derimod som et givet historisk Produkt, — hvad den jo 
ogsaa er, — det racemæssige ved den, Særegenhederne, de finere 
Nuancer, hvorved den ene nationale Kultur skiller sig ud fra den 
anden, — havde han kun i ringe Grad Øie for eller brød han sig 
kun i ringe Grad om. Ud fra dette Standpunkt maatte Skandi- 
navismen synes ham en Inkonsekvens eller en vilkaarlig og 
urimelig Begrænsning. Først ens eget Folk; det er nu engang den 
Virkekreds, som er anvist den enkelte; saa hele den øvrige Ver- 
den eller alle andre Folk, saavidt de er knyttede sammen ved fæl- 
les Idealer og fælles almene Kulturformaal: — saadan har det 
aabenbart stillet sig for ham. Men dette Syn er, med al sin Vidde, 
ensidigt og ufuldstændigt og sætter ud af Betragtning noget, som 
maa tages med, fordi ogsaa det har sin Del i den fremadskridende 
Udvikling. — 

Til en Begyndelse maatte Bjørnson, ifølge sin Natur og Op- 
dragelse, være mest skikket til at repræsentere en stik modsat 
Ensidighed eller mest tilbøielig til at lægge størst Vegt just paa 
de Sider af Nationaliteten, som Wergeland ikke havde Øie for 

eller ikke brød sig om. Bjørnson er aabenbart langt mere af et 
Racemenneske, langt mere norsk og germansk i hele sit Væsen, 
end Wergeland var. Saa stor Forkjærlighed Wergeland havde for 
de norske Bønder, saameget han færdedes blandt dem og skrev 
for dem og om dem, blev han dog i visse Maader altid som en 
Fremmed for dem: han forstod ikke dem, og de forstod ikke ham. 
At Bjørnson derimod forstod dem, og det allerede fra sin Ung< 
dom, har han noksom godtgjort ved de Skildringer af Bondelivet, 
som blev hans første litterære og vel ogsaa politiske Bedrift (det 
sidste nemlig, forsaavidt de medvirkede til at hæve Bonden i 
egne og andres Tanker og derigjennem til at forberede hans se- 
nere politiske Magtstilling). Ældre Forfattere havde skildret de 
mere iøinefaldende og ydre Særegenheder ved den norske Bonde; 
han, den fødte Psykolog og Menneskeskildrer, opvokset blandt 
Bønder, og hvis Fader havde været Bonde, før han blev Prest, for- 
maaede at trænge indenfor Skallen til selve Kjernen og at give 
os sande og gribende Billeder af den norske Bondes indre Liv. — 
Til Vederlag for, at Bjørnson saaledes fra første Færd havde 
dybere og sikrere Fodfæste inden det nationale Milieu, hvorfra 
han udgik, end Wergeland, var han ogsaa mere bundet ved dette 
Milieu, havde vanskeligere for at frigjøre sig fra det, saaledes at 
han kunde leve med i Livet ogsaa udenfor de derved givne Græn- 
ser. Han synes paa den første Del af sin Bane baade som Poli- 
tiker og som Digter at være langt mere eksklusiv norsk, end 
Wergeland havde været, langt mere borneret i Hensyn paa sine 
politiske Interesser og Sympathier. Vi møder i dette Afsnit af 
hans offentlige Liv intet Sidestykke til den Flakken-om i al Ver- 
den og Følen-sig-hjemme under alle Breddegrader, som er saa 
karakteristisk for Wergeland og maaske allermest i hans Ung- 
domsarbeider. Men paa samme Tid som Bjørnson fra sit oprin- 
delige nationale Standpunkt havde lang Vei for at naa frem til 
Wergelands Kosmopolitisme, havde han lettere end Wergeland for 
at forstaa og tilegne sig, hvad der er berettiget i Skandinavismen. 
Han havde fra først af mest Øie for det racemæssige, historisk 
nedarvede ved Nationaliteten, de finere Nuancer, de engang ud- 
viklede og fastslaaede Særegenheder, som bevirker, at det for alle 
Folk fælles Lys brydes forskjelligt hos hvert enkelt, og at hvert 
Folk, skjønt det har Maal fælles med de andre, alligevel maa 
arbeide sig frem til dem ad sin særskilte Vei. Men det er just 
ved at stille sig disse Særegenheder for Øie, at man føres til at 
erkjende Folkeslegtskabets Betydning. Det racemæssige ved Natio- 
naliteten, — det, som skiller Folkene fra hverandre, saa de maa 
deltage i den almene Fremadskridning hvert paa sin Maade, — er 
just det, som knytter dem sammen i større og mindre Grupper 

efter det indbyrdes Slegtskabsforhold. Skandinavismen, som for 
Wergelandy ifølge det Standpunkt, hvorpaa han stod, og ifølge de 
nationale Opgaver, saadan som de var lagte tilrette for ham, syn- 
tes en Fornegtelse af den norske Selvstændighedssag, kunde altsaa 
for Bjørnson, ifølge hans nationale Udgangspunkt, fremstille sig 
som en Bekræftelse eller Konsekvens af denne Selvstændigheds- 
sag eller som en naturlig og nødvendig Udvidelse af de Grænser, 
hvortil hans Nationalfølelse fra først af var knyttet. Det gjaldt nu 
bare, at han ikke blev staaende ved denne Udvidelse, men fort- 
satte videre ad den derved angivne Vei. For Erkjendelsen af 
Race fællesskab og Folkeslegtskab som Grnndlag for politiske Kom- 
binationer fører konsekvent udover Skandinavismen, — til Pan- 
germanismen og udover den til endnu mere omfattende Kredse. 
Saadan har da ogsaa Bjørnsons politiske Udviklingsgang været 
Han førtes fra sit norsk-nationale Udgangspunkt til Skandinavis- 
men og fra den igjen til Pangermanismen (og det allerede for 
mange Aar siden, ikke først nu, som man synes at forestille sig), 
og han har saaledes efterhaanden arbeidet sig frem til et lignende 
verdensborgerligt Stade som det, hvorpaa Wergeland allerede i 
sin Ungdom var stillet, men saaledes at han i sine kosmopolitiske 
Interesser og Sympathier har taget med meget, som Wergeland 
ikke havde Øie for. — 

Jeg har nævnt, at Unionsrevisionen indledede et Gjennembrud 
i norsk Politik. Det svenske Krav paa Revision fremgik af en 
blindt-lidenskabelig Opinionsstorm mod Norge og blev motiveret 
og formet paa en saadan Maade, at det maatte kaldes en lige- 
frem Krigserklæring mod norsk Selvstændighed. Alligevel stillede 
ikke blot den svenske Regjering, men ogsaa Rigernes fælles Konge, 
omsider endog den norske Regjering sig til Tjeneste for at faa 
Kravet gjennemført. Det viste sig, at de gjængse Forestillinger 
om, at Rigernes fælles Konge skulde være lige meget norsk som 
svensk, og at han, som Følge heraf skulde fungere som den upar- 
tiske Voldgiftsmand, naar Folkene kommer i Strid, ikke svarer til 
de virkelige Forhold. Det viste sig, at Kongedømmet i Realiteten 
er svensk og bare i Formen norsk, saa at dets Magt og Myndig- 
hed altid i alvorlige Konfliktstilfælde, naar det ene Folk staar 
mod det andet, vil blive et Vaaben i det større Folks Haand mod 
det mindre. Det viste sig, at det norske Folk i et sligt Tilfælde 
ikke engang kunde stole paa sin Regjering, eftersom Regjeringens 
eller Statsraadets Medlemmer, saalænge Forholdet mellem Stats- 
raad og Storthing vedblev at være, hvad det hidtil har været, 
vilde være fristet til at opfatte sig selv mere som Kongedømmets 
end som Folkets Tjenere og til at «staa Statsraadj» (som Bjørnson 

har kaldt det) for Kongen endog da, naar han optraadte som Re- 
præsentant og Redskab for svensk Folkevilje mod den norske. — 

Disse Erfaringer maatte vække og vakte Krav om et mere 
parlamentarisk Styrelsesæt inden den norske Folkemening. Man 
indsaa Nødvendigheden af at knytte Regjering og Storthing nær- 
mere sammen, styrke og udvide Storthingets Myndighed, samle 
saavidt muligt det hele Folk, byde Mand af Huse mod den uden- 
fra truende Fare (som var saameget mere truende, fordi de mod 
norsk Selvstændighed fiendtlige Magter udenfor Grænsen kunde 
regne paa delvis Tilslutning indenfor samme). Revislonssagen 
medførte altsaa, at en Række vidtrækkende politiske Reformer, 
Statsraadernes Deltagelse i Storthingsforhandlingerne, aarligc Stor- 
thing, Udvidelse af den kommunale og den statsborgerlige Stemme- 
ret o. s. V. blev sat paa Dagsordenen og samlede et stadig voks- 
ende og mere tætsluttet Parti om sig. Den norske Selvstændig- 
hedssag, som fra første Færd stod i nøie Sammenhæng med 
Oplysningstidens Friheds- og Fremgå ngsidéer, blev ved det Angreb, 
som blev rettet mod den gjennem den svenske Unionsrevision, 
paany og med endnu sterkere Baand knyttet til disse Idéer i 
deres moderneste Form. De, som holdt fast ved Norges politiske 
og nationale Selvstændighed og ikke vilde gaa med paa nogen 
Afkortning i den, maatte, hvilket Standpunkt de end indtog for- 
øvrigt, mere og mere føres til at hylde Demokratiets, Selvstyrets, 
Aandsfrihedens Principer. Og jo sterkere Strømmen løb i denne 
Retning, des sterkere maatte ogsaa Modstrømmea blive til den 
anden Side. Det udviklede sig til at blive, som i Wergeland stiden 
og i endnu høiere Grad end da, en Kamp over hele Linjen, hvor- 
ved de modstridende Anskuelser og Tendenser paa snart sagt 
alle Aandslivets Omraader kaldtes frem og bragtes til at maale 
Kræfter med hinanden. — 

I denne Kamp var Bjørnson selvskrevet til at indtage en Fø- 
rerstilling paa venstre Side. Flan havde været med paa at aabne 
Kampen ved sit Brud med fordums Meningsfæller i «Dct skandi- 
naviske Selskab«, og ingen kunde have bedre Ret eller sterkere 
Kald til at tage Del i den paa dens senere Stadier. Ingen kunde 
være mere skikket til at repræsentere en Bevægelse, som paa 
én Gang var national og liberal-demokratisk. Han var (som han 
er) Norskhedsmanden fremfor nogen i sin Samtid, ifølge sit Stand- 
punkt og ifølge sit Væsen: man behøver bare at se ham for at 
forstaa, i hvilken Grad han er typisk for sit Folk, en Inkarnation 
eller Personifikation af alt det, som udgjør Styrken og Særegen- 
heden ved norsk Nationalitet, saa Norges Selvstændighedssag 
maatte være for ham mere end for nogen anden en personlig 
Hjertesag. Og han var ikke mindre udpræget Demokrat, ifølge 

hele sit Væsen og sine Traditioner, — Demokrat, som Wergeland 
var det, og som vel enhver født Hersker- og Førernatur er det. 
«For de smaa i Samfundet har jeg slaas fra min første Dag i 
Skolen,)) har han sagt etsteds, c(og jeg tror ikke, at noget i min 
Natur er sterkere end det.» — 

Hos Weiyeland var Demokratismen ikke bare en Hjertesag eller 
et Udslag af hans medfødte Væsen, men bygget paa visse bestemte 
og bevidste Principer, som havde Sammenhæng med den Ver- 
densopfatning, hvori han var opdraget, og som blev Udgangs- 
punktet for hans Digtning og hele offentlige Virksomhed. Med 
Bjørnson forholdt det sig fra først af vistnok anderledes i saa 
Maade. Hans Instinkter og Følelser gjorde ham til Demokrat, vel 
endog i høiere Grad end Wergeland; men hans Demokratisme 
savnede længe et Grundlag svarende til det. Wergelands havde i 
en omfattende, konsekvent Verdensopfatning. Han, som ved sine 
Evner som Digter og Folkefører var skabt og kaldet til at aabne 
vide Udsigter og bryde nye Baner for den fremadskridende Ud- 
vikling paa saamange Omraader, begyndte sin banebrydende Virk- 
somhed ud fra et Livssyn, som i flere Henseender var temmelig 
snævert begrænset og sterkt bundet til gammel Vedtægt og gam- 
mel Tradition. Han holdt længe fast ved den kirkelig-religiøse 
Orthodoksi og mente, at den lod sig bringe i Samklang med de 
politiske og nationale Fremskridtsidéer, som han følte sig kaldet 
til at arbeide for. I Digtet til Johan Sverdrup, skrevet i 1869, 
siger han: 

«Jeg staar paa Barnetroens Bund; 
fra den det er, jeg Lighed kræver, 
fra den mod Talefrihed stræver 
og Broderskab paa Slammens Grund.* 

Men Erfaringen lod ham mere og mere føle, at der var en 
Brest i denne Sammenhæng, og han veg ikke tilbage for det Ar- 
beide at gaa den nærmere efter. Han viste det sjeldne Mod og 
den sjeldne Viljekraft: at holde et ordentligt Opgjør med sin hele 
aandige Status, at begynde som moden Mand Livet, saa at sige, 
fra nyt af, og det Gang paa Gang. Han har saaledes arbeidet sig 
stadig videre fremover og opover for omsider at tilegne sig en 
helt omfattende Verdensopfatning, svarende til den. Wergeland gik 
ud fra, men mere modern, mere gjennemført evolutionistisk. — 

Det har været en tung og langsom Vei, han har havt at tilbage- 
lægge, før han naaede denne Verdensopfatning, og adskillige lettere 
Hoveder i Samtiden, som var naaed did før ham, har kunnet til- 
raabe ham et spottende »velkommen efter». Men Sagen er, at 
Bjørnson, som en i høi Grad original og produktiv Natur, ikke 
har kunnet lade sig nøie med at læse sig til sine filosofiske Stand- 

punkter, men har tillige maattet leve sig til dem. Og, om denne 
Livets Vei er langsommere end Bøgernes Vei, er den vel til Ve- 
derlag tryggere. De Standpunkter, man tilegner sig ad den Vei, 
bliver tilegnede paa en sterkere, mere personlig og mere frugtbar 
Maade, og samtidig faar man mere med af hvad, der er berettiget, 
uforgjængelig Sandhed i de Standpunkter, man har forladt eller 
gjennemgaaet underveis. Vi ser da ogsaa, at Bjørnson i de Dig- 
terverker, han har forfattet, efterat han har tilegnet sig en posi- 
tivistisk Verdensopfatning, vel har bekjæmpet det kirkelig-ortho- 
dokse Livssyn, men altid paa s^^mpathisk-forstaaelsesfuld Maade, 
og saaledes at dette Livssyns Værdi og relative Sandhed kommer 
til sin Ret, som t. Eks. i «Over Ævne», 1ste Stykke, hvor Mirakel- 
presten fremstilles i det idealeste Lys, og hvor der lægges Mira- 
keltroens Forsvarere de mest veltalende, dybest gribende Ord i 
Munden. — 

Vi møder hos Bjørnson som Politiker en lignende Forsonlig- 
hedens og Samlingens Aand. Han har i sin Politik som i sin 
Digtning, særlig siden han blev Fritænker, været reformvenlig, 
men ikke radikal eller revolutionær. Han har sigtet paa Forbed- 
ring og Fremgang, ikke paa Omveltning, og søgt at faa det nye 
saameget og saanær. som muligt knyttet til det gamle. Hvilket 
altsammen bare tjener til hans Ros og til at vise det sterke i hans 
Natur og sunde i hans Aandsud vikling. For, skjønt det er en 
meget almindelig Forestilling, at der er noget mere storslagent, 
mere modigt og konsekvent ved Radikalismen, som ikke vil gaa 
paa Akkord og ikke vil vide af noget Flikverk, end ved den Aand, 
som ikke sigter videre end til at rette paa det bestaaende, er det 
ikke desto mindre aldeles falskt. Det modsatte er nærmere Sand- 
heden. Det mindste Barn kan «rive Spillet overende)), men til at 
•flytte Brikken): dertil skal der en Mand. — 

Bjørnson har som Politiker været en vældig Stridsmand, utræt- 
telig paafærde i den mangcaarige Kamp mellem Høire og Venstre, 
altid villig til at tage Stød, hvor det krævedes, udfoldende som 
Agitator en ligeud genial Evne. Ingen har forstaaet som han at 
sætte Masserne i Bevægelse; ingen har kastet ud saamange Slag- 
ord; ingen har formaaet endog tilnærmelsesvis saaledes som han 
at lyse op i Mørket og bringe Opgaverne, som det gjaldt at løse, 
til almen Forstaaelse ved et enkelt Billede, et enkelt malende og 
rammende Udtryk. Særlig ved de store Kulminationspunkter 
eller Kriser i Striden, — Spørgsmaalet om det kgl. Veto ved 
GrundloYsforandringer, 9de Junibeslutningen 1880 (Promulgation 
af Storthingets tredie Gang vedtagne, men ikke sanktionerede 
Grundlovsbestemmelse om Statsraadernes Adgang til Storthings- 
forhandlingerne). Beslutningen om at sætte det Selmer^ske Mini- 

sterium under Rigsretsliltale (1883) o. s. v) — møder vi ham foran 
sit Parti, drivende det frem til de afgjørende Skridt. Hans Mod 
syntes at vokse med Faren og den dramatiske Spænding; naar 
de fleste andre begyndte at blive betænkelige og vilde til at reve 
Seilene, heiste han dem tiltops. — 

Hvor betydningsfuld denne Bjørnsons Deltagelse som Avisskri- 
ver og Folketaler i Partistriden har været: derom tør man vel se 
et Vidnesbyrd i det fanatiske, ligefrem vilde Had, for hvilket han 
har været (og delvis fremdeles er) Gjenstand inden Høirepartiels 
Rækker. Efter denne Maalestok, — og den er noksaa paalidelig, 
for Hadets Tribut pleier gjerne at ydes i gode Penge, — har 
Bjørnson endog fremfor nogen anden, — endog fremfor selve 
Johan Suerdrup, — Skylden for eller Fortjenesten af de Skridt, 
som førte til Venstrepartiets Seier og Gjennemførelsen af det par- 
lamentariske Styrelsessæt i vort Land. Selv Wergeland blev ikke 
værre mishandlet og miskjendt, end Bjørnson har været inden 
Høirepartiels Organer. Det er nu værdt at lægge Merke til, at 
han desuagtet, tiltrods for denne aarelange Forfølgelse, har holdt 
sig saa temmelig fri for at smittes af den under den skarpeste 
Strid saa rent overhaandtagende Fanatisme. Han har kunnet være 
opfarende i sin Vrede og kunnet bruge stej-kt udfordrende Ord, 
ofte vel altfor sterkt udfordrende Ord; han har hugget til, hvor 
han troede det behøvedes, uden Skaansel, men uden Had, ialfald 
uden det indædte Had, som ikke kan slippe Taget, hvor det en- 
gang har bidt sig fast, og som roder sig stadig dybere ind i sine 
Muldvarpegange. Han har ikke været Fanatiker. Han er for 
sterk til det. For det gjælder om Fanatismen som om Radikalis- 
men: den er ikke Styrke, men Svaghed, — Sygdommens, Afmag- 
tens konvulsi viske Seneknytninger. Midt under den skarpeste 
Strid har han fremfor nogen anden ført forsonlig Tale og søgt at 
blive retfærdig mod sine Modstandere ved at forklare deres Stand- 
punkt og Færd. Samtidig med at han krævede det gjenstridige 
Sclmefske Ministerium sat under offentlig Tiltale for Rigsret, var 
det saalangt fra, at han pruttede paa sin Anerkjendelse af de gode 
eller fremragende Egenskaber, hvorved enkelte af dets Medlem- 
mer udmerkede sig, at han tvertom omtalte dem med den mest 
overstrømmende Ros. Medens Høires Organer vinkede paa den 
mest utilhyllede Maade efter svensk Hjælp, og medens man inden 
Venstre fordetmeste var enig om at ville have dette opfattet som 
Vidnesbyrd om, at Parti- og Personhadet havde ædt op al Fædre- 
landskjærlighed hos disse Mennesker, gjorde Bjørnson stadig en 
mildere (og udentvivl ogsaa rigtigere) Opfatning gjældende, idet 
han hævdede, at der var Fædrelandskjærlighed paa begge Sider, 
bare af en forskjellig Art, <(bekymret)) paa høire Side, tillidsfuld 

Og troende paa venstre. Endog hos «Morgenbladeti»s Redaktør^ 
Chr. Friele, hvis snæversynte Bulldognatur just viste sig i sin 
allerværste Skikkelse i hans Forhold ligeoverfor Bjørnson, søgte 
han at udflnde og fremhæve de gode Sider (og han havde virke- 
lig saadanne) og idealiserede og omdigtede ham saaledes, at der 
blev Folk af ham ogsaa. — 

Bjørnson besidder i høi Grad en Egenskab, som pleier at 
karakterisere de store Handlingens Mænd, og hører med blandt 
Vilkaarene for deres Storhed, nemlig den: at kunne samle al sin 
Kraft og al sin Opmerksomhed paa et enkelt Punkt og være helt 
der, hvor det gjælder at være i det enkelte Øieblik, — der, hvor 
et Slag skal staa. Som alle Fortrin har ogsaa dette sine Skygge- 
sider. Det har ført med sig, at han, naar han har mødt noget,. 
som har syntes ham en Udskeielse eller en Forfuskning af en 
god Sag, ofte har taget saa voldsomt i, at det har kunnet synes, 
som om han var blind for, at Sagen ogsaa har andre Sider, eller 
at den er god i sin Grund. Kampnaturen i ham har faaet Over- 
taget, saa han har gaaet over Stregen. Han har ikke manglet Syn 
for de andre Sider; men han har maattet handle; han har maat- 
tet gribe ind og faa rettet det, som rangt er; derfor har han for 
det første ikke kunnet være upartisk i denne Sag; han har maattet 
for en Stund udelukkende fæste sin Opmerksomhed ved det ene 
Punkt, hvor det gjaldt at gribe ind; den fuldkomne Objektivitet, 
«Tvisyntheden», som Vinje kaldte det, vilde have lammet hans 
Kraft og hindret ham i at opfylde, hvad han ifølge sin Natur har 
maattet opfatte som et Kald eller en Pligt. Naar han saa siden 
har mødt en Udskeielse eller en Udartning i modsat Retning og^ 
for at faa rettet paa den, har taget fat ligesaa voldsomt, ligesaa 
ensidigt, men til den modsatte Side (hvilket meget ofte er hændt), 
har det for Samtiden kunnet synes, som om han gjorde sig skyl- 
dig i en skrigende Selvmodsigelse, skjønt de to modsatte Ensi- 
digheder i Virkeligheden udfylder hinanden, saa der bliver den 
bedste Sammenhæng i det hele. — 

Dette er en Hovedgrund til, at Bjørnson saa ofte og i saa vid 
Udstrækning har været omtalt og opfattet som en Slingringsmand, 
en Veirhane, en ustø og vaklevoren Personlighed, — ligesom 
Wergeland i sin Tid blev det og af den samme Grund, nemlig 
fordi der ogsaa i ham stak meget (om end ikke saa meget) af en 
Initiativets, en Handlingens Mand, og fordi han derfor ofte kunde 
være for en Stund saa helt optaget af en enkelt Sag eller af en 
enkelt Side ved en Sag, at han tilsyneladende glemte alt andet. 

Wergeland blev i Samtiden omtalt som en Personlighed, «der 
er revnet fra hinanden og indvortes opløst, og hvis Stumper Efter- 
slegten neppe vil være uleiliget med at samle sammen)). Ludvig 

Kristensen Daa kaldte ham i »Granskeren » «denne vor forunder- 
lige, bare i sin Foranderlighed uforanderlige Henrik Wergeland». 
Efterslegten har virkelig uleiliget sig med at samle Stumperne af 
ham sammen til et helt Billede, og Arbeidet dermed har ikke 
været saa tungt endda. Man har faaet Øinene op for, at noget af 
det merkeligste ved denne merkelige Mand, som fik høre saame- 
get ondt for sit Vendekaaberi og sin Sønderrevethed, just var den 
ubrudte Sammenhæng og uforstyrrede Harmoni i hans indre 
Væsen. Man har faaet Øinene op for, at han i en sjelden Gra<l 
blev sine Ungdomsidealer tro, og at han i Hensyn paa Livs- og 
Verdensopfatning blev staaende uden Tvivl eller Vakling der, 
hvor han- stod ved sin første Optræden som Digter og Politiker. — 
Dette kan nu vistnok ikke siges om Bjørnson. Hans Livs- og 
Verdensopfatning har, som før fremhævet, undergaaet store og 
iøinefaldende Forandringer, siden han først traadte frem for Offent- 
ligheden. Der har været Perioder i hans Liv, da disse Forand- 
ringer foregik efter en temmelig rask Tempo, og med sin sedvan- 
lige Aabenhed og sterke Tro paa sit Kald som Folkeleder og 
Ansvarsfølelse som saadan har han aldrig forsømt at lade Publi- 
kum faa Del i disse sine indre Oplevelser. Inden Kredsen af hans 
altid meget talrige og meget ivrige Fiender har disse Meddelelser 
været hilsede med Haan eller fulgte med glad Forventning. Digter- 
politikerens Skude maa blive svært rank nu, har det hedt, siden 
han har kastet overbord Skandinavismen, Unionsvenligheden, 
Barnetroen o. s. v. Man har øiensynlig haabet, at han vilde kuld- 
seile, eller at han maatte re ve sine Seil, kanske lade dem aldeles 
falde, saa han blev liggende der som et andet Vrag. Men han har 
ikke revet, tvertom heist Seilene endnu høiere tiltops og sat nye 
Seil til, og er alligevel ikke kuldseilet. Sagen er, at det var en 
Øjenforblindelse, naar man forestillede sig, at han kastede sin 
Ballast overbord, eller at han brød overtvært med sin tidligere 
Livs- og Verdensopfatning. Han brød ikke overtvært med den, 
men han udvidede den mere og mere. Hans «Signalforandringer» 
har ikke været en holdningsløs Slingring, men en modig og kon- 
sekvent Arbeiden-sig-videre-fremover, — Vidnesbyrd om en be- 
undringsværdig, næsten enestaaende Perfektibilitet og Livsfylde. 
De forskjellige Standpunkter, han har indtaget i politisk, filosofisk, 
religiøs Henseende, hvori man har fundet saamegen Selvmod- 
sigelse, og hvortil man saa ofte har henvist for at godtgjøre 
«Digterpolitikeren»s Uberegnelighed eller Uvederheftighed, viser 
sig ved nærmere Eftersyn at ligge det ene foran det andet i 
en og samme ubrudte og ret fremadskridende Linje. Der er 
mange Skridt fremover, intet tilbage. Forsaavidt kan det, Werge- 
land sa om sig selv paa sit Dødsleie, nemlig at han havde cgaat 

beint frem» hele sit Liv igjennem, med samme Ret, om end i en 
noget forskjellig Betydning, ogsaa siges om Bjørnson. — 

Eftersom Bjørnsons Livs- og Verdensopfatning er blevet en 
videre, mere omfattende, er hans Iver for Gjennemførelsen af 
Norges politiske og nationale Selvstændighed vistnok ikke i mind- 
ste Maade kjølnet, men Opgaven har aabenbart fremstillet sig for 
ham i et noget ændret Lys. Den mere æsthetiske Side ved Sagen, 

— den, som svarer til de naturlige Instinkter, til hvad Slegtsfølel- 
sen og Racefølelsen kræver, — den, hvorefter det gjælder at til- 
veiebringe Harmoni i Folkets Liv og Institutioner og at knytte 
paany Baandene, som forbinder med de saa høit beundrede Fædre, 

— har traadt noget tilbage i hans Opfatning; til Vederlag har den 
mere ethiske Side traadt sterkere frem, — den, hvorefter politisk 
og national Selvstændighed først og fremst opfattes som et Vil- 
kaar for, at Folket kan opfylde paa rette Maade sin Pligt eller sin 
Mission blandt Folkene og deltage paa rette Maade i det for alle 
fælles Kulturarbeide. 

Det hænger sammen hermed, at han i den senere Tid ofte har 
været uenig med sine politiske Meningsfæller i Hensyn paa Veiene, 
ad hvilke Venstrepartiets unionspolitiske Program bør søges gjen- 
nemført; han har ikke villet være med paa nogen Lirke- eller 
Lurelinje, men krævet, at Kortene skulde lægges paa Bordet, og 
at man skulde aabent vedstaa, ikke bare hvad man vilde i de 
nærmest foreliggende Tilfælde, men hvad man sigtede paa som 
sit endelige Maal. Det hænger udentvivl ogsaa sammen hermed, 
at han har optraadt saa skarpt mod Forsøgene paa at fremme 
Maalsagen ad Lovgivningens Vei eller gjennem Foranstaltninger, 
som udelukkende motiveres ved Henvisning til et virkeligt eller 
formentligt nationalt Hensyn. 

Han har vistnok ladet sig henrive til altfor sterke Udtryk ved 
denne Leilighed, idet han har hævdet, at Kulturen maa gaa foran 
Nationaliteten, paa en Maade, som om der nødvendigvis skulde 
være noget kulturfiendtligt ved Maalsagen. Men det maa nok er- 
kjendes, at han i rette Tid advarede mod en Afvei eller et Skraa- 
plan, som man er udsat for at komme ind paa ved Arbeidet for 
at gjen nemføre norsk national Selvstændighed paa det sproglige 
Omraade. Der stikker fra først af en god Portion Romantik i 
Maalsagen, og der er altid Fare for, at dette romantiske Element 
skal bryde igjennem og blive dominerende, saa Maalsagen virke- 
lig føres ind i en reaktionær Retning, hvorved Nationaliteten stil- 
les i Modsætning til Kulturen og foran denne, og hvorved Hen- 
synet til Fremgangen, Kræfternes frie Udfoldelse ofres for 
Hensynet til Hyggen og Harmonien, Tanken paa ((Fædrene)) 
o. s. v. — 

Maaske har Bjørnson ogsaa nu og da gaaet for vidt, naar han 
har modsat sig alle Omveie for at naa Maalet i det unioDspoliti- 
ske, eller naar han (hvad der vel har kunnet hænde) har bragt 
Forstyrrelse i sine Meningsfællers Planer ved at lægge ud om, 
hvad der maatte være den endelige Mening med det ene eller 
det andet Forslag. Politiken har jo sine særegne Regler og Vil- 
kaar; det gjælder her i Almindelighed at samle sig mest muligt 
om saadanne Opgaver, som «foreligger» og kan ventes gjennem- 
førte i en nogenledes nær overskuelig Fremtid, og for at kunne 
gjøre det bliver man ofte nødt til, om ikke at glemme, saa ialfald 
at sætte midlertidig ud af Betragtning de fjernere Maal eller de 
videre Konsekvenser. Paa den anden Side er intet vissere, end 
at Arbeidet for den politiske Selvstændighed bør foregaa, saavidt 
muligt, ad den lige Vei og uden Omsvøb eller Fordølgelser, om 
end det er noksaa øiensynligt, at der herved stilles større Krav 
til Folkets Mod og Kraft og Offervillighed; jo mere Selvstændig- 
heden naaes ad denne Vei, des mere vil den blive tilegnet i Aand 
og Sandhed, des dybere Rod vil den slaa hos Folket, og des rigere 
Frugt vil den bringe det. — 

De store Maal naaes idethele ikke ved smaa Midler; naar det 
stundom kan synes at ske, viser det sig snart at være et Øienbe- 
drag: det er ikke Tingen selv, men bare dens ydre Form, som er 
bleven naaet Det er derfor bare til dagligdags og i Magsveir, at 
de professionelle Politikere med sit Rutinevæsen og sine rent 
praktiske Hensyn strækker til. I sterkt bevægede Tider, naar de 
høieste og vanskeligste Opgaver melder sig til Løsning, kræves 
der Medvirkning af andre og større Kræfter. Politikerne maa da 
finde sig i, at Poeter og Profeter blander sig ind i deres Bedrift 
med sin Fantasering og Moralisering; de maa finde sig i et sligt 
«Poetokrati)) som det, hvorved de store Tider i norsk politisk 
Historie siden 1814 har været karakteriseret. Politiken har, som 
sagt, sine særegne Regler og Vilkaar, som den har sine særegne 
Funktioner og Opgaver i den menneskelige Udviklingstjeneste. 
Det kan være rigtigt og nødvendigt, at dette særegne til sine Ti- 
der bliver stillet i Forgrunden, og at det hævdes, at Politikerne 
maa faa Lov til at stelle med, hvad der hører til deres Rige, uden 
Indblanding af Repræsentanter for andre Aandslivets Omraader, 
— ligesom det kan til sine Tider blive rigtigt og nødvendigt at 
hævde Kunstens saakaldte Suverænitet og Uafhængighed af Mo- 
ralen. Men selvfølgelig er dette en Ensidighed og kan alene have 
en midlertidig Berettigelse, nemlig som Protest mod og Kritik af 
en urigtig Opfatning af den indbyrdes Sammenhæng mellem disse 
Omraader og som Forberedelse til en bedre og rigtigere. For, 
om hvert enkelt af Aandslivets Omraader har sine særegne Frem- 

gangs- og Udviklingsvilkaar, saa bestaar der jo dog tillige en ulø- 
selig Sammenhæg og Solidaritet mellem dem alle. At erkjende 
det sidste er ikke mindre væsentligt end at erkjende det første. 
Det hører til Biørnsons store og væsentlige Fortjenester, at han 
ved sin Deltagelse i den offentlige Diskussion med Styrke har 
hævdet Sammenhængen mellem Politik og Moral, ligesom han 
i sin Digtning har hævdet Sammenhængen mellem Kunst og 
Moral. — 

Hvad der gjælder om Wergeland, at hans Navn møder os snart 
sagt paa hvert Blad i vor Historie fra hans første Optræden ind- 
til hans Død, — det samme gjælder om Bjørnson i det saameget 
længere Tidsrum, i hvilket det har været forundt ham at leve og 
virke. Den Lære, han har forkyndt i de bekjendte Ord: <(Hvad 
du evner, kast af — i de nærmeste Krav», har han selv praktise- 
ret i vid Udstrækning. Han har ikke holdt sig for god til at 
sysselsætte sig med endog de tilsyneladende ubetydeligste Spørgs- 
maal, som har været satte paa Dagsordenen, og ikke været bange 
for at smudse sine Hænder ved at tage et Tag med i Livets prak- 
tiske Gjerning overalt, hvor han har troet det behøvedes, — hvil- 
kel ikke har hindret ham i at blive vor største Digter. — 



IV. 

CHR. COLLIN: 
BJØRNSTJERNE BJØRNSON. 

De hidtil udkomne 11 Hefter af Collins Verk indeholder føl- 
gende Afsnit: Bjørnsons Portræt, hans Plads i Historien, Barn- 
dom i Kvlkne og Romsdalen, Skoledagene paa Molde, Læreaar i 
Kristiania, den nye Menneskeskildrings Gjennembrud; fra «Syn- 
nøve Solbakken« til «De Nygifte«. Dette sidste Afsnit er endnu 
ikke afsluttet. Paa Omslaget af det sidste (10de— Ilte) Hefle er 
meddelt et Brev fra Forfatteren til Forlæggeren, hvori han stiller 
i Udsigt, at Verket vil komme til at udgjøre 16 til 17 Hefter 
istedetfor, som oprindelig beregnet, bare 10, og udtaler sit Haab 
om, at man vil give ham Absolution for denne Overskridelse. 

For mig har Læsningen af det hidtil udkomne af Collins 
Verk været en saa stor og saa mangeartet Nydelse, at det synes 
mig utænkeligt andet, end at Subskribenter og Læsere vil glædelig 
give ham Absolution endog for en meget større Overskridelse, 
om den skulde befindes at være nødvendig. 

Bogens Emne er jo et saadant, som maa interessere enhver 
nogenledes oplyst Nordmand paa det dybeste. Det er, saadan 
som Collin har opfattet og behandlet det, en Skildring og For- 
klaring af nationalt Aandsliv i sidste Halvdel af det 19de Aar- 
hundrede* — en Skildring og Forklaring af, hvad man kan kalde 
Grundkræfterne, de dybest liggende Særegenheder i nyere norsk 
Historie (og i den gamle med, forsaavidt nyere norsk Historie 
er en Fortsættelse af denne). Bjørnson vil, mener Collin, og jeg 
mener det samme, «for del sidste halvhundrede Aars norske 
Historie staa som det mest fuldstændige Modstykke til det gamle 
Norges Høvdingen). «En sjelden harmonisk Forening af ydre 
og indre Fortrin gjorde ham til en selvskreven Fører i en Tid 
og i et Land, hvor Aandskamp blev den vigtigste eller næsten 
den eneste Form af Strid, og hvor billedklædte og viljefyldte 
Tanker blev de sterkesle og mest langtrækkende Vaaben.* «Ingen 
har her i Norden » havt større Evne til at skabe selvlysende 

Syner. Ingen har bedre magtet at vende ens Øine did, hvor 
han saa. Mange af vore Svagheder og Feil har hans Fjernsyn 
vist os og mange mørke Punkter, men dog især «de Steder, som 
Solen bærer Straaler paa)), som han selv siger i «Synnøve)). 
Bjørnson vil udentvivl for Eftertiden staa som den mest typiske 
Repræsentant for den nynorske Renæssance, ja, mere end det; 
han vil udentvivl komme til at staa som en af de mest typiske 
Repræsentanter for hele den store europæiske Aandsbevægelse, 
som er bleven kaldt «den germanske Ny-renæssance», for det 
fremadvendte, viljesterke, lyse, som karakteriserer den germanske 
Race, og hvorved den har vundet den mest fremskudte Plads 
inden den vesterlandske Kultur i det hele med dens «Meliorisme» 
og Fremgangstro i Modsætning til den østerlandske Fatalisme og 
Resignation. — 

Det vilde i Sandhed være altfor bedrøveligt, om et Verk, som 
behandler et saadant Emne og behandler det med en saa dyb 
Indtrængen i de mindste Detaljer og saa klart Overblik over 
hele den store Sammenhæng som det, hvorom det hidtil ud- 
komne af Collins Verk bærer Vidne, ikke blev modtaget af vort 
Publikum med Tak og Ære, og om man ikke ligeoverfor det 
enedes om at sige: jo mere, des bedre, heller end at blive utaal- 
modig over at det fra først af beregnede Heftetal bliver over- 
skredet med nogle flere. — 

Skulde Forfattere og Forlæggere enes om at blive staaende 
ved det nu i Udsigt stillede Tal af 16—17 Hefter uden yderligere 
Forøgelse, vil man maaske Onde, at der bliver et paafaldende 
Misforhold mellem Begyndelsen og Enden. Med de første 11 
Hefter har Forfatteren ikke naaet længere frem end til «Synnøve 
Solbakkens, — Bogen, hvormed Bjørnson kan siges at have aab- 
net sin Forfatterbane, — det første Verk, hvormed han afgjort 
slog igjennem. Og hele Bjørnsons følgende, mere end tretiaarige 
Forfatterskab med den lange, lysende Rad af Mesterverker, hvoraf 
de allerfleste er, om ikke bedre end (cSynnøve Solbakken)), — 
bedre Bog end denne i sin Art flndes ikke i den norske eller den 
nordiske Litteratur idethele, — saa dog langt mere indbydende 
til Diskussion, fremstillende mere sammensatte, dybere opfattede 
Karakterer, aabnende videre Horizonter, — skal saa affærdiges i 
bare 5—6 Hefter, — - bare den halve Plads og knapt nok det. 
Dette kan synes at være en mindre rimelig Fordeling. Jeg maa 
imidlertid erklære mig enig med Collin, naar han gjør gjældende, 
at ved Skildringen og Forklaringen af en Forfatter- eller Kunstner- 
personlighed er det «les origines»,^ som Franskmændene kalder 
det, hvori det især gjælder at faa sikkert Tag. Derfor maa hans 

* Oprindelsen. 

Livet og dets Opgaver dristig griber ind i det for at gjennem- 
trænge det med Poesi. «Natur», raaber Tiden, «Sandhed og NatorU 
heder det i Bjørnsons Kritik af Welhavens «En Sjæl i Vild> 
marken« i «Morgenbladet» 3die Marts 1856. — Collin har videre 
paavist, at Bjørnsons første trykte novellistiske Forsøg, — cAu- 
nun)», «En munter Mand», med flere (trykte i ^Illustreret Folke- 
blad« 1856) — paa en Maade aldeles svarer tU dette Program. 
Det er djærvt realistiske Skildringer af norsk Bondeliv, for en 
Del meget djærvere, end hvad der gives i de berømte «Bonde- 
noveller«, «Synnøve«, «Arne«, hvor adskilligt af disse Udkast er 
optaget i en sterkt omarbeidet Form. Bjørnson bøiede mere af 
for Tidens romantiske Smag, idealiserede mere i «Synnøve» og 
«Arne». Og dog indeholder disse « Bondeidyller« saa drastisk- 
realistiske Scener, at Vinje fandt sig foranlediget til at nedlægge 
en kraftig Protest i Poesiens Navn mod al denne «Styggedom». — 
Collin har endelig paapeget, at det Bjørnson-Ibsenske Sagadrama 
er tilblevet i Kappestrid ikke blot med det Oehlenschlågerske, 
men ogsaa med det ny franske Drama, — at det har laant fra 
dette sidste adskilligt af sin Teknik og sine Motiver. — 

Og, saalidt som Bjørnson og Ibsen kan siges at have været 
fuldblods Romantikere i det Afsnit af deres Digtning, som er 
betegnet ved Bondenovellen og Sagadramaet, saalidt kan de siges 
at være blevne fuldblods Realister i det følgende Afsnit. Det 
skarpe Skille, som ifølge den gjængse Opfatning skal have staaet 
omkring 1870, eksisterer i Virkeligheden ikke for deres Vedkom- 
mende. Der er nogenledes jævne Overgange. 1 deres ældste 
Verker møder vi noget af en Realist ved Siden af en Romantiker; 
eflerhaanden træder Romantikeren mere tilside for Realisten; 
men han forsvinder ikke; ogsaa i de to Digteres seneste Verker 
møder vi den samme Forening. 

Collin tror, og udentvivl med fuld Ret, at deres Styrke for en 
god Del ligger just i denne Forening, — at den har bidraget i 
høi Grad til at give dem deres Betydning og Berømmelse. «Naar 
vi helt er kommet udover den snævre og dogmatiske ^Realismes« 
og ((Positivismes)) Tid)), siger han, «tror jeg man vil sande, at det 
var en Lykke for den nynorske Menneskeskildring, at den blev 
til under en Strørabrydning mellem Realisme og Romantik, som 
begge satte sit Præg paa al Bjørnsons og Ibsens følgende Digt- 
ning.« — At baade Bjørnsons og Ibsens Digtning er byggede 

ligesom i to Etager, — Saga- eller Sagn-Digtning og Nutids-Digt- 
ning, — vil kanske komme til at udgjøre noget af deres varigste 
Trylleri. Menneskene der oven paa, Nutidens Mennesker, er lige- 
som Børn af dem der nedenunder; de synes at have tilbragt sin 
Barndom dernede. Nora Helmer, som venter paa det vidunder- 

ligste, eller Vildfuglen Hilde maa have været overspændte Roman- 
tikere som Børn. Adolf Sang og hans Hustru, eller Elias og 
Rakel har noget af den samme poetiske Naturfølelse som Thor- 
bjørn og Synnøve eller Arne, Ella i »En Dagv eller Ragni i «Paa 
Guds Veie». Leonarda og Tora Parsberg har i sin Natur noget 
af den samme sangfulde Lyrik eller Følelsesrigdom som Syn- 
nøve og Fiskerjenten. Disse Menneskeskikkelser vil neppe falde 
for den realistiske Periodes Aldersgrænse. De skyldes ikke en 
enkelt Tids ensidige Kultur, men et Sammenskud fra flere Tider. 

Den nynorske Menneskeskildring er tilblevet iføføe litterære 
Impulser fra flere Kanter — fra dansk-tysk Romantik og fra 
nyere, væsentlig fransk Realisme. Men den er ved Siden heraf 
ogsaa vokset frem af norsk Historie, af norske politiske og sociale 
Forhold, af norske nationale Krav og Behov. Collin har paavist 
dette med stor Skarpsindighed og paa Grundlag af et omhyg- 
geligt og anstrengende Studium af det Milieu, hvori baade Bjørn- 
son og Ibsen tilbragte sine Læreaar. — 

Det var tilsyneladende et yderst ugunstigt Milieu for en vor- 
dende Digter. Hovedstaden var fremforalt kjedelig, — med en 
Storbys Krav, men uden Evne til at fyldestgjøre et eneste af 
dem, for at tale med Camilla CoUett. Inden den akademiske 
Verden florerede Juristeriet. Publikum i Almindelighed var op- 
taget af Madstrævet og syntes bare at interessere sig for Jern- 
baner og Veie og praktiske Reformer. Forsaavidt man brød sig 
om Poesi, maatte det ialfald være af det «tvisynte», ætsende, 
ironiserende Sldgs. Man byroniserede og heiniserede. Man var 
til det yderste skeptisk, kritisk stemt og indtog paa Forhaand 
en afgjort kjølig, endog flendtlig Holdning ligeoverfor alle For- 
søg paa at skabe en ny national Digtning. For de to unge 
Mænd, som følte et saa sterkt Kald til at blive Digtere, at de 
vilde være det og intet andet, maatte Livet i slige Omgivelser 
falde forfærdelig haardt og tungt. De maatte have en Følelse 
af at arbeide sig frem gjennem »djævelsk prosaisk Kvæleluft» 
(som Bjørnson udtrykker sig i en Avisartikel fra 1858). Men jo 
større Kamp, des større Seir, — naar Kampens Udfald bliver 
Seir og ikke Undergang. Det er øiensynligt, at begge de to Dig- 
tere og ikke mindst Bjørnson har havt særdeles godt af at have 
gjennemgaaet i sin Ungdom denne Modgangens haarde Skole, at 
have passeret dette kritisk -skeptiske Ørkenbælte og at have 
kjæmpet sig frem gjennem den prosaiske Kvæleluft. Det har 
virket til at give deres Digtning noget af den Mandighed, den 
Kampiver, den Trang og Evne til at være med i Arbeidet for 
Livets praktiske Opgaver, som karakteriserer den og udgjør en 
af dens store Sider. Deres Idealisme bliver saameget steilere 

Og mere høitstræbende, fordi den fra først af fandt en saa skarp 
Modsætning i Omgivelsernes raadende Materialisme. De saa om- 
kring sig et dorskt og døsigt sig henslæbende Liv, uden Spæn- 
ding eller store Scener, og fik derved en saa meget sterkere 
Følelse af, at Kunstens Opgave er at udfylde Livet, rette paa 
dets Ensidigheder. «Det kan synes underligt, at netop Nord- 
mændene, som før aldrig havde havt nogen dramatisk Kunst 
paa helt hjemlig Grund, har hævet det nittende Aarhundredes 
Scenedrama op til et af dets allerhøieste Udviklingstrin. En af 
Grundene er vel den, at vi trængte denne Kunstform næsten 
mere end alle andre. Dens Storhed er for en Del født af vore 
Mangler og Savn» (Collin, L 244). 

Naar Bjørnson og Ibsen, skjønt de allerede i sin første Ung- 
dom var kjendte med og sterkt paavirkede af Samtidens franske 
Drama og Fortælling, alligevel længe i Valg af Emner holdt fast 
ved de af den dansk-tyske Romantik anviste Veie, saa kom det, 
som Collin udentvivl med fuld Føie har fremhævet, for en 
væsentlig Del deraf, at Roman ti ken endnu havde store og nær- 
liggende Opgaver at løse i den norsk-nationale Udviklings Tje- 
neste. Inden 50-Aarenes fattige Aandsliv dannede den norske 
historiske Skoles Arbeider en blomstrende Oase og stod som en 
Forjættelse om en rig national Fremtid. Norges Historie i Saga- 
tiden, det væsentlige Grundlag for Nordmændenes nationale Selv- 
følelse var i den nærmest forudgaaende Tid ved danske og 
svenske Lærdes Arbeider paa en Maade blevet konfiskeret til 
Fordel for et nordisk historisk Fællesbo. Den norske historiske 
Skole stillede sig som Maal at erobre den tilbage for Norge, og 
særlig P. A. Munch opbød i en Række af Aar al sin Lærdom og 
Skarpsindighed paa at tilbagevise de danske og svenske Annek- 
tationsforsøg. Men man maatte have en Følelse af, at den norske 
Eiendomsret til Sagatidens Herligheder ikke blot skulde godt- 
gjøres ad Videnskabens, men ogsaa ad Digtningens Vei, nemlig 
derved, at det viste sig, at norske Digtere formaaede at tilegne 
sig denne Tids Væsen med større Styrke og gjengive den i san- 
dere, mere livfyldte Skildringer, end danske og svenske Digtere 
havde formaaet. Der laa heri et Kald, som maatte øve en 
uimodstaaelig dragende Magt paa de unge Mænd, som drømte 
ærgjerrige Drømme om at grundlægge en ny norsk National- 
litteratur. 

Fra det første Øieblik, da norsk Nationalaand vaktes til nyt 
Liv, har det været opfattet eller følt som et Eksistensvil kaar 
for Nationaliteten, at det nye selvstændige Norge blev knyttet 
saa nær som muligt til det gamle, — at der blev fundet eller 
bygget Broer, som kunde føre over den dybe Kløft, hvorved 

det nye Norge saa øiensynlig var skilt fra det gamle i sproglig, 
kulturel og national Henseende. Man knyttede sit Haab i saa 
Maade først og fremst til Bonden, — «Odelsbonden», hvem man 
i Oplysningens Tidsalder og langt frem i det 19de Aarhundrede 
pleiede at udstyre med allehaande smukke Egenskaber efter 
Rousseausk Opskrift, og i hvem man saa en Afspeiling af Saga- 
tiden, uden at kjende ham eller den Tid, han skulde afspeile. 
Efterat Bønderne havde dannet et Parti paa Storthinget og vakt 
saamegen Forargelse ved sin Klasseegoisme og sit Snæversyn, 
efterat Reformer paa Næringslivets Omraade var blevne Dagens 
Løsen og man derved havde stødt paa saamange Hindringer i 
Bondens seige Konservatisme, efterat endelig lægevidenskabelige 
og statistisk-demograflske Studier havde virket til at afsløre ad- 
skillige Skyggesider ved Bondealmuens Liv og Stel, indtraadte 
der en voldsom Reaktion med « Bondeforgudelserne. Denne Reaktion 
var paa sit høieste i 50Aarene, i Bjørnsons Læreaar i Kristiania, 
og, efter hvad Collin har paavist, blev han ikke uberørt af den. 
Han studerede i Aarene nærmest før han skrev <Synnøve», ivrigt 
Eilert Sundts opsigtvækkende Arbeider over «Sædeligheds-Til- 
standene» i Landet, hvoraf Samtidens nationale Pessimisme drog 
saa rigelig Næring. Men han lod sig Ikke rive med eller over- 
vælde af de reaktionære Stemninger som saamange andre. Hans 
Virkelyst vaktes, hans Trang og Evne til at lade Poesien komme 
Livet til Hjælp. Han søgte at stille, som Collin udtrykte sig. 
Digterens individualiserende Syn op mod Videnskabens generali- 
serende og at løse et eiendommeligt Menneske med store Evner, 
som Livet har stanset i Væksten, ud af den Klasse, hvori Stati- 
stiken har indkapslet ham. Saaledes er den Bjørnsonske « Bonde- 
novellen ikke fremgaaet af « Bondeforgudelsen », men af den og 
dens Modsætning paa én Gang. — 

Bjørnson medbragte fra sit Barndomsliv et indgaaende Kjend- 
skab til Bondefolket. Snorre hørte allerede i Skoledagene til 
hans kjæreste Læsning, og senere som Student vedblev han at 
læse Sagaer og fordybede sig i Munchs »Det norske Folks Historie». 
Det gik op for ham, at der trods al Forskjel i Liv og Seder er 
en dyb indre Overensstemmelse mellem Nutidens norske Bønder 
og de Mennesker, som er skildrede, eller som har skildret sig selv 
i Sagalitteraturen. Det gik op for ham, at man, for at forstaa 
den norske Bonde og gjengive poetisk ikke bare hans ydre Væsen 
og Særegenheder, men hans indre Aandsliv, maa se ham lige- 
som i Lys af Sagaen, og at man, for at kunne kalde Sagatidens 
Mennesker frem til nyt Liv i Digtningen, maa se dem i Lys af 
Nutidens norske Bønder. Dette var, hvad Collin med fuld Føie 
kalder Bjørnsons «store Opdagelsen, epokegjørende i norsk Lit- 

teratur og, man kan tilføie, i norsk Historie i det hele. Fra det 
herved vundne Synspunkt blev det muligt for ham at komme 
bort fra den noget vel «nøgterne og snustørre Realisme*, som 
karakteriserer hans første Udkast til Skildringer af Bondelivet, 
uden at falde over i Hyrdestilens og Romantikens modsatte 
Yderlighed. Det blev muligt for ham at idealisere, uden at blive 
usand, at fortælle af Bondens Liv saaledes, at hvad der fængsler 
os, er det almenmenneskelig-psykologiske, ikke de almuemæssige, 
arkæologiske eller folkloristiske Særegenheder. Det kunde lykkes 
ham at skabe et Sagadrama, hvis Karakter og Sprog har Saga- 
tidens hele Aandspræg, og som alligevel er fri for Efterdigt- 
ningens Stivhed og Unatur. Alt dette har Collin klart og slaa- 
ende paavist og dermed tillige gjort det af for alle Tider med 
den gjængse Opfatning, hvorefter den Bjømsonske Bondenovelle 
danner Afslutningen af den norske Romantik og skal være at 
betragte som bare eller væsentlig bare en Fortsættelse af de 
Asbjørnsen -Østgaardske Folkelivsskildringer, medens det sande 
Forhold er, at den indleder et helt nyt Afsnit i norsk Litteratur 
og betegner Gjen nembruddet for den nye norske, væsentlig reali- 
stiske Menneskeskildring. 



Vi ved af Collins tidligere Skrifter (særlig hans Bog om 
<(Kunsten og Moralen«), at han er en skarpsindig og selvstændig 
Tænker. Han har polemiseret mod adskillige filosofiske og 
litterær-æsthetiske Moderetninger og Modeidéer og i Forbindelse 
dermed optrukket, hvad man kan kalde Grundlinjerne af en al- 
mindelig kulturhistorisk Theori. Denne Theori gaar i sin Hoved- 
grund ud paa at hævde Sammenhængen, — den dybe indre 
Sammenhæng og Solidaritet mellem de forskjellige Aandsom- 
raader, som under den fremadskridende Udvikling har sondret 
sig ud fra hinanden og ofte har kunnet synes indbyrdes for 
hinanden fremmede, ja fiendtlige Leire, — . Sammenhængen og 
Solidariteten mellem Religion, Moral, Kunst, Videnskab, Politik, — 
ligeoverfor den i vor Tid saa sterkt fremtrædende ensidige In- 
dividualisme og Negativisme og den ikke mindre sterkt frem- 
trædende <(Artisme» eller Læren om Kunstens saakaldte Suveræ- 
nitet. Den gaar ud paa at hævde, at Arbeidet med at frigjøre 
Menneskeaanden fra forældede Institutioners, Traditioners og 
Dogmers Baand, — dette Arbeide, som har spillet en saa frem- 
ti ædende Rolle i det moderne Kulturliv, — vel betegner store Frem- 
skridt, men ikke i en saa ubetinget eller uindskrænket Forstand, 

at det bare skulde gjælde at fortsætte i den derved angivne Ret- 
ning, bare vedblive med at frigjøre i Ordets rent negative Be- 
tydning, — at det dog til syvende og sidst er Menneskeaanden 
selv, som har paalagt sig de Baand, hvorfra den siden har 
krævet sig løst, — at disse Baand er skabte af et menneskeligt 
Behov, og at de fra først af har været ikke Indskrænkninger i den 
menneskelige Frihed, men just dens Udtr3'k, at det følgelig gjæl- 
der ikke bare at løse dem, men for en stor Del ogsaa at fornye 
dem i en med vor Tids Kulturstandpunkt overensstemmende 
Form. Den gaar ud paa at hævde, at den reformative Bevæ- 
vægelse ikke kan gaa over til at blive radikal uden at blive 
skadelig, og at en sund Udvikling paa alle Omraader kræver 
Bevarelse og Bekræftelse og Gjenopbyggen ved Siden af Nega- 
tionen og Nedrivningen. Den henleder Opmerksomheden paa, 
at den Maade, hvorpaa <(Frihed», «Aandsfrihed», ((den frie Tanke» 
jævnlig opfattes og omtales hos os i den nyere Tid, fører ud 
paa et farligt Skraaplan og truer med at kompromittere den 
sande Friheds Sag. Der tales jo jævnlig, som om det gjælder 
at frigjøre sig ikke bare fra ydre vilkaarlig Tvang og konven- 
tionelle Forskrifter, men fra selve Moralen, selve Samfundet. 
Man proklamerer i al Enfoldighed noget, som kaldes ((Individets 
Suverænitet)) og saa videre. Som om politisk Frihed er tænkelig 
uden indenfor et lovbundet Samfund og moralsk Frihed udenfor 
de med Selvbeherskelsen og Ansvarsfølelsen givne Grænser I 
Som om Frigjørelse fra Moralen kan betyde andet end Under- 
kastelse under det brutaleste Herredømme, — Drifternes og de 
blinde Lidenskabers I 

Behandlingen af Bjørnsons Liv og Forfatterskab og af den 
nynorske Menneskeskildrings Tilblivelseshistorie i det hele har 
givet Collin hyppig Leilighed til at komme ind paa denne sin 
almenhistoriske Theori. Den nynorske Menneskeskildring svarer 
i sine betydeligste Repræsentanter og mest fremragende Verker, 
særlig de Bjørnsonske, ganske vel til Theorien. Hvad der giver 
disse Verker deres høie Rang og dybe Betydning, er for en stor 
Del deres ethiske Alvor, deres strengt moraliserende Tendens og 
pædagogiske Sigte, — just det, som Æsthetikere og kræsne Kunst- 
mennesker pleier at rynke paa Næsen ad. Bjørnsons Forening 
af en skabende Digter og en rastløs virksom Politiker og prak- 
tisk Reformator illustrerer ypperlig Collins Lære om Kunstens og 
Livets indre Sammenhæng. Hos Bjørnson har Handling og Digt- 
ning stadig gaaet Haand i Haand, den ene hentende Kraft fra 
den anden. «Han laaner al sin Kraft til sine Fantasibørn, men 
saaledes at den vokser og vender tilbage med Renter, naar han 

har Brug for den — — ~. Denne sunde og kraftige Rythmc, 
dette harmoniske Vekselbrug, hvorved han omsætter Handlekraft 
til digtende Skaberevne eller omvendt, og praktisk beviser Loven 
om de sjælelige Kræfters «ÆkvivaIens», er noget af det ogsaa i 
psykologisk Henseende mest fængslende ved denne Digter.* 

Bjørnson har, som vi alle ved, baade som Digter og som 
Politiker væ' et en afgjort Friheds- og Fremgangsapostel. Men 
ved Siden deraf gaar der et dybt konservativt Drag gjennem 
hans Væsen, saadan som det fremtræder i hans Verker. Vi ser» 
at han ofte har følt Trang til at «vende tilbage, ofte en lang Vei, 
for at tage med, han foreløbig havde skudt tilside«. Han har 
kjæmpet for Reformer paa mange Omraader, ofte med voldsom 
Iver og Kraft; men et merkelig sikkert poetisk og filosofisk In- 
stinkt har bevaret ham fra nogensinde at glide over i Radikalisme. 
Han har saa sterkt som nogen hævdet Individets Ret, Personlig- 
hedens Betydning, men han har paa samme Tid aldrig glemt 
eller tabt afsyne Nødvendigheden af de store Forbundsmagter I 
Menneskelivet. Bedre end nogen anden af vore Digtere har han 
forstaaet eller følt, at ved disse store og dybe Modsætninger 
gjælder det til syvende og sidst ikke et Enten— Eller, men et 
Baade— Og. Han har forlængst forladt den «Barnetroens Grund», 
hvorpaa han stod i sin Ungdom, og har siden paadraget sig en 
Række Banstraaler fra orthodoks-theologisk Hold for sit Fri- 
tænkeri; men han er aldrig blevet antikristelig, endsige anti- 
religiøs. Det er baade sandt og vakkert, naar Collin siger, at 
Bjørnson «lige fra først af til den seneste Tid har indspundet en 
gylden Traad af den uforgjængeligstc Del af Kristendommen i 
sin Digtning«. «For mig klinger gjennem al hans Digtning Melo- 
dien i dette enkle Digt, som han i «En glad Gut» lader Baard 
Skolemester synge, som Summen og Kjernen af al sin Under- 
visning : 

Elsk din Næste, du Kristeiisjæl, 
træd ham ikke med jemskod Hæl, 
ligger han end i Støvet! 
Alt, som lever, er underlagt 
Kja'riighedens Gjenskabermagt, 
bliver den bare prøvet. 

Noget høiere end denne Børnelærdom har den menneskelige 
Kultur ikke frembragt.« 

Det fremlyser af hvert Blad i denne Bog, at Forfatteren nærer 
en enthusiastisk Beundring for Bjørnson og hans Verker. Dette 
er jo, som det skal være. Det er jo et Hovedvilkaar at kunne 
trænge rigtig dybt ind i et Emne, at man har det kjær. Og 

Collin er formeget af en sandhedssøgende Videnskabsmand til, at 
Kjærligheden skulde gjøre ham blind. Naar han roser, giver 
han gode Grunde for det. Han er ikke nogen Rosiflengius, ikke 
ensidig eller partisk. Han beundrer ligesaavel Ibsen som Bjørn- 
son, om han end øiensynlig har mere Sympathi for den sidste* 
Hans Sammenligninger mellem de to store Digtere og Forkla- 
ringer af den dybe Modsætning mellem dem saavelsom af Maa- 
den, hvorpaa de udfylder og hjælper hinanden, indeholder meget 
slaaende rigtigt, klart tænkt og skarpt formuleret. Til Eksempel 
(1,212 — 13): «Henrik Ibsen, som den fra Barn af sky og ensomme, 
har næret en dyb Mistro til alle Fællesmagter og al menneskelig 
Optræden i Fællesskab, — til Venskab og Partidannelse, Ægte- 
skab og Statssamfund og til de religiøse Forbund. Bjørnson 
derimod, som den fødte Fører og Organisator, har netop sat sit 
store Haab om menneskelig Selvhjælp til alle Former af For- 
bund. Heri, tror jeg, ligger Hemmeligheden baade ved Ibsens 
forholdsvis mørke og ved Bjørnsons forholdsvis lyse Syn paa 
Livet. Hos Ibsen mislykkes fordetmeste alleslags Forbund, fra 
Familien til de politiske og religiøse Forbund. Naar hans Ide- 
alister er upraktiske eller vanmægtige, er det ikke mindst, fordi 
de mangler noget af den forbundstiftende Trang. Hos Bjørnson 
har endog de Forbindelser, der ender mest tragisk, som mellem 
Adolf og Klara Sang eller Paul Lange og Tora Parsberg, en 

Lykkefølelses Sødme, som opveier alt. Disse Mennesker 

vil ikke beklages.« — 

Jeg vil sammenfatte min Mening om Collins Bog derhen, at 
jeg kalder den en betydningsfuld Seir for norsk Aandsliv. Det 
har hidtil fordetmeste været den danske Kritik, som har paa- 
taget sig Opgaven at oplyse og veilede os vedkommende vor 
egen nyere Litteratur. Saa dygtig nu end denne Kritik ofte har 
været, har den ikke kunnet tilfredsstille os, om ikke af andre 
Grunde, saa bare fordi vi bestandig bliver mindede om, at den 
gaar ud fra særlig danske Synspunkter. Med Collins Bog om 
Bjørnson er nyere norsk Litteraturhistorie for første Gang op- 
taget til indgaaende videnskabelig Behandling fra norsk Syns- 
punkt, og det iøvrigt paa en Maade, hvorved norsk Kritik kan 
siges at have stillet sig i enhver Henseende fuldt jævnbyrdig op 
ved Siden af den bedste danske. Jeg kjender ikke i den nordiske 
Bogverden noget litteraturhistorisk Verk, som behandler sit Emne 
i en mere sand videnskabelig Aand, med et friere og videre 
Overblik og en dybere Forstaaelse af, at Litteratur er et Stykke 
Historie og maa, for at forstaaes, sees i stadig Sammenhæng 
med det historiske Liv i det hele. 

Collins Bog udmerker sig, foruden ved sin videnskabelige 
Aand, ved saamange andre mere populære Fortrin, at den bør 
kunne blive en virkelig Folkebog. Dens Stil er overordentlig 
tiltrækkende, varm, livfuld, farverig, og den drager frem meget 
historisk Stof, mange interessante Træk af vort nationale og 
sociale Liv i et Tidsrum, som ligger Nutiden nær, men alligevel 
vistnok er saagodtsom ukjendt for Nutidens Mennesker. 



A. O. VINJE. 
I. 

Vinje var alle sine Dage en hjemløs og rastløs Mand. Han 
trivedes ikke i sin Fødebygd, som han vendte Ryggen for altid j 
femogtyve Åarsalderen; han trivedes ligesaa lidt i den vestlandske 
Smaaby, hvor han derefter slog sig ned, og han trivedes heller 
ikke i Hovedstaden, skjønt han likte sig bedst her, efter hvad 
han selv har sagt. Naar han blev boende her de sidste tyve Åar 
af sit Liv, var det ikke med sin gode Vilje. Og det var desuden 
bare i en meget indskrænket Forstand, at man kan sige, at han 
boede i Kristiania i disse tyve Aar; for han var jævnlig paa Far- 
ten, baade Vinter og Sommer, enten paa Besøg, ofte langvarige, 
hos sine mange Kjendinger udover Landet, eller paa en af sine 
Fjeldfærder eller paa en af sine Forretningsreiser, som man kan 
kalde det, naar han blev hentet, ofte langveisfra, til et eller andet 
Hestemarked eller <(Fæsjaa» for at skaffe lidt Moro ved Siden af 
det nyttige. 

Han gav sig af med noget af hvert i Løbet af sit Liv. Han 
forsøgte sig i mangeslags Bestillinger og Leveveie: som Skolelæ- 
rer, Sømand, Handelsmand, Sagfører, Departementsmand, praktisk 
Politiker, Journalist o. s. v. Det mindste Glyt ud til en ny Frem- 
tid kunde være nok til at sætte hans Fantasi i slig Fart, at han 
troede at have Lykken ihænde og gav sig til at bygge de mest 
svimlende Luftslotte. I sin Ungdom, medens han var Skolelærer 
i Mandal, indbildte han sig engang at have for sig den lige Vei 
til at blive Kapitalist og stor Forretningsmand ved en Skoghan- 
del, og han skyndte sig med at tage Borgerbrev og studere Bog- 
holderi for at gjøre sig bekvem til den nye Karriere. Da han 
var færdig med disse Forberedelser, viste det sig, at Skogen var 
værdiløs. Efterat han havde faaet ud sin engelske Bog (A Norse- 
man's views of Britain and the British» — 1863), drømte han en 
Tidlang om at slaa sig ned i England og blive Forfatter i det en- 
gelske Verdenssprog; det skulde blive noget andet end at ligge 
herhjemme og slide sig ud med disse norske Fillegreierne. I et 
af sine sidste Leveaar fik han sig tilskjødet et særskilt matrikule- 



300 Portrætler og Essays 

ret lidet Jordstykke oppe i Åkers Sogn for at blive stemmeberet- 
tiget og valgbar; straks saa han sig i Tankerne som Storthings- 
mand, Statsraad o. s. v. og var ikke lidet optaget af Tanken paa 
de Opgaver, som han i disse nye Stillinger vilde faa at løse. Der 
var adskilligt ved ham af Peer Gynt-Naturen, og det er vel endog 
Grund til at tro, at han har siddet Model for «Peer Gynts» 
Digter. 

Hans Forfatterskab giver det samme Indtryk af rastløs Uro 
som hans Liv. Det streifer ind paa nærsagt alle mulige Omraa- 
der, behandler de allerforskjelligste Emner, i den mest brogede 
Afveksling. Det er Skjemt og Alvor, Poesi og Prosa om hinanden. 
Det er Boganmeldelser, æsthetisk-kritiske, filosofiske, politiske, 
statsøkonomiske, populær-natarvidenskal>elige Afhandlinger, Digte, 
Reiseskildringer, Folkelivsbilleder, Taler ved alskens festlige Lei* 
ligheder, Foredrag om Hesteopdrætning og Sæterstel o. s. v. Stem- 
ninger og Standpunkter veksler som Emnerne. Fordetmeste synes 
han at være den mest afgjorte, rent uforbederlige Optimist: Livet 
er godt; Skam faa den, som klager; han «kysser endog Haanden, 
som slaar hans værste Hjærtesaar», — undskylder og forsvarer 
endog det Snæversyn og den Intolerans hos det store Publikum, 
som han selv fik lide saa haardt under. Ofte faar man dog et 
Indtryk af, at hans Optimisme er at forstaa halvt eller helt iro- 
nisk; det er bare en Maske, og stundom kaster han Masken og 
giver Udtryk for den mest bundløse Tvivl, det mest pessimistiske 
Syn paa Verden eller paa det norske Folks Vilkaar og Fremtid* 
Stundom løfter han «Skindfelden» som sin Fane og lovpriser eller 
forsvarer Bondens Stel og nedarvede Skikke, som han forsvarer 
hans Sprog; til andre Tider er han med paa at rive ned de natio- 
nale Gudebilleder og haaner Skindfeldspoesien og Norskheds- 
drømmene med en Skarphed, som ikke giver «Dæmringens» noget 
efter, men paa en mere lunefuld og morsommere Maade. I «Dø- 
lens» første Tid optraadte han som afgjort Bureaukrat og akade- 
misk Aandsaristokrat; han forsvarte Regjeringen og rev ned paa 
Oppositionen, hvis Politik bare syntes ham at vidne om Snæver- 
syn og «Faakunna»; siden blev han Jaabæks Forbundsfælle og 
skrev til Forsvar for «Sparetanken». I Unionspolitiken slingrede 
han fra den ene Side til den anden, var stundom Selvstændigheds- 
mand paa sin Hals og stundom saa unionsvenlig, at det smagte 
temmelig sterkt af Amalgamisme. Hans æsthetisk-kritiske Ansku- 
elser var ligesaa famlende eller selvmodsigende; han synes snart 
at hylde den mest gammeldags romantiske Idealisme og snart den 
allermoderneste Naturalisme eller Realisme, ja, det hænder, at 
han i et og samme Stykke (t. Eks. i Kritiken af «Arne)») stiller 
sig snart paa det ene og snart paa det andet Standpunkt, eftersom 

det passer bedst for hans Øiemed: at rive ned paa vedkommende 
Forfatter eller hans Bog. 

Man har ment, at det var stor Skade, at Vinje blev en slig 
Slingringsmand i sin Politik og sin Æsthetik, at han spredte sig 
saa vidt i sit Forfatterskab og forsøgte sig paa saamange Opga- 
ver istedetfor at samle sig om en enkelt, som laa nærmest for 
hans Begavelse, og man har lagt en væsentlig Del af Skylden 
herfor paa det uheldige Milieu, hvori han blev stillet. Dette er 
naturligvis indtil en vis Grad fuldkommen rigtigt. Digterevnen 
var aabenbart det centrale i hans Begavelse. Men for Udviklin- 
gen og Udfoldelsen -af denne Evne syntes Forholdene ved den 
Tid, da han kom til Kristiania for at br3'de sig en Vei, saa ugun- 
stige som vel muligt. Romantiken holdt paa at blomstre af; Be- 
geistringen for det nationale afløstes af Kritik og Tvivlesyge. Pub- 
likums Interesser droges mere og mere i Retning af det praktisk- 
økonomiske: Jernbaneanlæg, Telegrafer, ludustriudstillinger o. s. v. 
Poesi brød man sig ikke om; man troede at være færdig med den 
Ting og var ikke langtfra at betragte det som et Slags Politiuor- 
den, naar nogen ung Mand gjorde Mine til at ville etablere sig 
som Poet. Bjørnson og Ibsen søgte og fandt Hjælp i Danmark i 
Kampen mod det norske Publikums Ligegyldighed eller ligefrem 
antipoetiske Stemning. Vinje kunde ikke tænke paa en slig Ud- 
vei, og han var desuden af en bøieligere Art. Det hørte til de 
mange virkelige eller tilsyneladende Modsigelser i hans Natur, at 
han paa én Gang var meget oppositionelt anlagt, saa han let kom 
paa Kant med sine Omgivelser, og tillige meget paavirkelig, meget 
tilbøielig til at tage Farve af sine Omgivelser og tude med de 
Ulve, i hvis Selskab Hændelsen bragte ham. Han var fra Thele. 
marken, Norges sagn- og sangrigeste Bygd, som, efter hvad han 
pleiede at sige, kunde forsyne halve Verden eller halve Europa 
med Digtere; han begyndte allerede i sin tidligste Ungdom at skrive 
Vers, og han vilde udentvivl, overensstemmende med hvad der 
var hans mest udprægede Evne, helst være blevet Digter. Men, 
eftersom han merkede, at den raadende Aand og Tone hos Ho- 
vedstadens Publikum gik saa afgjort imod dette, slog han ind paa 
andre Veie. Han «læste Jus den ganske Dag, fordi han ei flk Lov 
at digte«, som det heder i et Vers fra et af hans første Studen- 
teraar. Han skrev et Digt nu og da, men bare for Leiligheden, 
eller naar en poetisk Stemning kom saa sterkt over ham, at han 
maatte give den Luft. Og saaledes burde det være, mente han. 
Poesien er ikke eller bør ikke være nogen Specialitet; at lægge 
sig paa at blive Digter af Fag, som man lægger sig paa at blive 
Fysiker eller Mathematiker eller Skomager eller Skrædder af Fag, 
er igrundcn en urimelig Ting. Om han havde været stillet i et 

for Kunst og Poesi gunstigere Milieu og havt for sig et litterært 
mere interesseret Publikum, vilde han have ræsonneret og hand- 
let anderledes; han vilde have fulgt det Kald, som Naturen havde 
givet ham, og dyrket sit poetiske Talent istedetfor at spilde saa- 
meget af sin Tid og Kraft paa Arbeider, som ikke kunde bringe 
ham nogen Frugt; han vilde have begrænset sit Forfatterskab 
bedre, og det vilde hans Eftermæle og Litteraturen have vundet paa. 

Der kan være noget i dette. Paa den anden Side : det kan vel 
siges, at den poetiske Evne var central i Vinjes Begavelse, men 
det er aabenbart, at den ikke paa langt nær beherskede og sam. 
lede under sig de andre Evner saaledes, at disse kunde komme 
til sin Ret gjennem den. Om han havde indskrænket sig til at 
være Digter, vilde vi bare have kjendt en liden Del af det, som 
giver hans Forfatterpersonlighed Interesse og Betydning. Han 
var en virkelig Digter, endog en stor Digter, men paa et meget 
snævert begrænset Omraade (det idyllisk-iyriske). Naar han for- 
søgte sig udenfor dette Omraade, i andre Digtslags, — Dramaet 
og Novellen, — var han saa afgjort uheldig, at det er tydeligt, at 
her var en Grænse sat, som han ikke vilde have kunnet bryde 
igjennem under de heldigste ydre Vilkaar og med Opbud af al 
sin Kraft. Han var saa improvisatormæssig anlagt, at forat et 
Digt skulde lykkes for ham, maatte det helst gaa i en Fart; gav 
han sig god Tid og stellede længe med det, blev han let Verse- 
mager istedetfor Digter; det blev Kunstleri istedetfor Kunst. Han 
var ifølge sin Begavelses Art i høi Grad henvist til at smede, me- 
dens Jernet var varmt, og digte ud af Øieblikkets Stemning; saa- 
danne poetiske Opgaver, som, foruden Inspirationen, ogsaa kræ- 
ver omhyggelig Beregning og langsom Forberedelse af den kunst- 
neriske Virkning, laa aldeles ikke for ham. Om han havde været 
stillet i et æsthetisk mere udviklet Milieu, ligeoverfor et poetisk 
mere interesseret Publikum, vilde han altsaa vel som Digter have 
frembragt mere, men neppe noget bedre end det, han har frem- 
bragt, og neppe noget, som havde aabenbaret nye Sider ved hans 
Digterbegavelse. 

I Hensyn paa hans Forfatterskab i andre Retninger: Politik, 
Æsthetik, Filosofi o. s. v., er der vel endnu mindre Grund til at 
mene, at Tidernes, Omgivelsernes Ugunst har hindret det fra at 
udfolde sig paa rette Maade. Heller raaa man vel sige, at han i 
Hensyn paa dette Forfatterskab just fandt et Milieu, som passede 
ham paa det allerbedste. 

De Aar, i hvilke hans offentlige Virksomhed falder, — 50 og 
60-Aarene, — var i udpræget Forstand en Overgangs- og Gjen- 
nembrudstid. Ny Aands- og Smagsretninger dukkede frem, men 
havde endnu ikke vundet nogen rigtig Indgang, de var endnu bare 

Diskussionsemner snarere end Årbeidsprogrammer. I Politiken 
holdt en dyb Modsætning paa at bryde igjennem; men der var 
endnu ingen fast Partiorganisation, endnu ingen Kamp over hele 
Linjen, bare Forpostfægtninger. Man delte sig i Smaagrupper, 
som skilte sig ud fra hinanden eller allierede sig efter Omstæn- 
dighederne, og som lignede mere Koterier end Partier. Man var 
paa Opdagelsesreiser ind i de nye Lande, som havde agbnet sig, 
men havde endnu ikke begyndt Årbeidet med at tage dem i fast 
Besiddelse. En saadan aandig Situation maatte siges at svare 
ganske vel til Vinjes eiendommelige Væsen og Begavelse. Under 
de mere udviklede litterære og politiske Forhold, som indtraadte 
i hans sidste Leveaar og efter hans Død, med de faste Rammer 
og de skarpt optrukne Grænser mellem Partierne, vilde han have 
havt værre for at finde sig tilrette. Skyggesiderne ved ham: 
Mangelen paa Dybde, Ustøheden, Troløsheden vilde have traadt 
sterkere frem; hans Fortrin: Bevægeligheden, Evnen til at ironi- 
sere og se Tingen paa én Gang fra flere Sider, «Tvisyntheden» og 
«Klunket paa Dobbeltstrengen », vilde ikke have kunnet gjøre sig 
saa godt gjældende. Hvad der laa for ham, var den frie Diskus- 
sion, — Diskussionen for dens egen Skyld, som en Sport eller 
Leg eller sund Øvelse af Kræfterne, — ikke Partikampen med 
visse Maal for Øie. Han var hverken skikket til at være Fører 
eller Soldat. Han duede ikke til at staa i Geled. At disciplinere 
ham vilde være at tage Margen og Magten fra ham. Han var en 
Omstreifer-Natur, en underlig Sammensætning af en Vildmand og 
et høit udviklet Kulturmenneske: med stor Kundskabstørst, hurtig 
Opfatning, en revolutionær, efter Lys og Frihed higende Aand, 
altid villig til at optage nye Tanker, men uden Trang eller Evne 
til at tilegne sig dem paa en dybere personlig og inderlig Maade, 
derfor ogsaa udsat for jævnlige Tilbagefald fra de allermoderneste 
aandige Høider til den mest primitive Naturtilstand. Han trivedes 
bedst, naar han befandt sig paa Reise, i egentlig og figurlig For- 
stand, flakkende om fra Sted til Sted eller fra Standpunkt til 
Standpunkt, uden at binde sig til noget. 

Hans ypperste Verk er da ogsaa en Samling af Reiseskildrin- 
ger: «Ferdaminni fraa Sumaren 1860)). Denne Bog giver os i en 
Sum Billedet af alt det eiendommelige ved Vinjes Personlighed 
og Begavelse : det mangfoldigt skiftende, de bratte Overgange, Lu- 
net, den ironiske Tvisynthed, den poetiske Stemningsfylde, Vild- 
manden i ham med sine primitive Instinkter og Kulturmennesket 
med det rigt udviklede, sterkt bevægede Tankeliv, den idyllisk- 
lyriske Digter med sine Drømme langt borte fra Verdens travle 
Færd og «Matpresten», ivrig optaget af alskens praktisk-økono- 
raiske Forbedringer og ivrig for at faa dem indført blandt Folk. 

Han er stundom «flirande» og flængende og stundom pathetisk 
rørende og mildt bevæget. Han farer fra Bygd til Bygd og sa- 
tiriserer over Kaksevæsen og polemiserer mod alskens Fordomme 
og gammelt Ustel. Men saa kommer han tilQelds, og Barndoms- 
minderne strømmer ind paa ham, saa det bliver til Vers, gribende 
og stemningsrige som faa andre i vor Litteratur. Saa fortæller 
han, halvt skjemtende, halvt alvorlig, om sine Kjærlighedseventyr, 
om Kongestadsen ved Kroningen i Throndhjem og sine fornemme 
Bekjendtskaber o. s. v. Alt er saa friskt, saa egte og oprindeligt, 
saa frit for alt tilgjort Væsen. Det er et Mesterverk i sin Art og 
hævder sig en Rang i allerførste Hække inden den norske Bog- 
verden. 

Den af Vinjes Bøger, som kommer næst efter denne i Rang, 
og som fremfor nogen anden har gjort hans Navn populært in- 
den vort Folk, er «Storegut» (første Udgave 1866), hvis Emne er 
Bygdesagn fra Thelemarken. Det har været kaldt et «Epos», men 
er dog kun dette i en meget indskrænket Betydning af Ordet. Om 
Helten faar man egentlig ikke vide mere, end at han var stor og 
sterk, og Epos*et opløser sig i Virkeligheden i en Række mindre 
Digte: Folkelivsbilleder, Naturskildringer, Kjærlighedsdigte o. s. v^ 
knyttet løst sammen ved et rent udvortes Baand. Af disse Digte 
er mange ypperlige, udmerket ved fin poetisk Stemning eller ved 
en Fynd og Kraft i Sproget, som bringer en til at tænke paa Sa- 
gaer eller Eddadigte. Ved «Storegut» har Vinie fortsat og videre 
udviklet den thelemarkiske Folkedigtning og knyttet den op til 
moderne Litteratur og har derved udført en Gjerning, som vist- 
nok kan tillægges stor national Betydning. 

I den i Aarene 1883—1890 udgivne Samling «Vinjes Skrifter i 
Utval» (6 Bind) er optaget, foruden « Ferdaminni» og «Storegut» og 
hans øvrige særskilt udgivne Bøger, ogsaa en lang Række af hans 
politiske Artikler, Boganmeldelser o. s. v. i «Dølens» 8 Aargange. 
Meget af dette er, som skrevet for Leiligheden og for at fylde 
Bladet (han havde dertil liden eller ingen Hjælp af andre), fra 
Indholdets Side ubetydeligt og uden synderlig Interesse for vor 
Tid. Met ét Fortrin er fælles for saagodtsom alt, hvad der er 
flydt af hans Pen, og det er den friske, naturlige, udpræget per 
sonlige og eiendommelige Stil. 

Til det meget, Samtiden havde at udsætte paa Vinje, hørte 
ogsaa det, at han var, som det blev sagt, «en Mand med ikke 
fuldt udviklet Sands for det faktiske«, og det er vist, at han var 
alt andet end paalidelig i sine Referater og Citater, og at han 
stundom ikke tog det saa nøie med Sandheden, naar han blev 
bragt i Knibe. Men i én Henseende var han et af de sanddrueste 
Mennesker: han bar aldrig Maske, hyklede aldrig, paatog sig ikke 

nogen høitidelig Mine for at dække over sine Skrøbeligheder, men 
vedstod dem altid og ofte med en til Kynisme grænsende Åaben- 
hed. Denne Sanddruhed, denne hans Aversion mod alslags 
Affektation og Tilgjorthed har præget hans Stil og vistnok ogsaa 
medvirket til at gjøre ham til «Maalmand9. 

Han var saaledes aandig skabt, at han maatte tale ligefrem, 
skulde han tale. Rigsmaalet eller det gjængse Skriftsprog kunde 
derfor ikke rigtig passe for ham; det var formeget af en Parade- 
uniform, en Klædning, som ikke var syet for ham, og som der- 
for revnede i Sømmerne, naar han skulde bevæge sig frit i den, 
Landsmaalet laa ham meget nærmere; men ogsaa det var en 
Uniform og paalagde ham en Tvang, som var hans Natur imod. 
Saaledes førtes han til at lave sig sin egen Sprogform, saa han, 
som hans Ven Botien-Hansen udtrykte sig, kunde til sine øvrige 
Titulaturer og Værdigheder ogsaa føie den at være Sprogeier. 

Havde ikke Ivar Åasen forud opstillet sit Landsmaal og sit 
Landsmaalsprogram, vilde Vinje maaske ikke havt Mod til at 
br3'^de saa djærvt overtvært med den herskende Skriftsprogsform. 
« Vinje vedblev da ogsaa altid at se op til Ivar Aasen som sin store 
Mester og Lærer, hvem han gjerne vilde følge i et og alt, om 
han bare turde eller kunde, og, ligesom de to var gode Venner 
hele Livet igjennem, saaledes har de ogsaa siden stadig været 
nævnte sammen, som Foregangsmænd for «Maalreisningen», — 
Medarbeidere i den samme store nationale Sag. 

Imidlertid bestod der i Virkeligheden en dyb Modsætning mel- 
lem begge i Hensyn paa Udgangspunktet og Maalet for deres 
sproglige Reform og i Hensyn paa deres Opfatning af Nationali- 
tet og nationalt Væsen. 

Udgangspunktet for Ivar Aasens Maalstræv var et væsentlig 
iilologisk-videnskabeligt. Han opdagede, at samtlige norske Bygde- 
dialekter danner en Gruppe for sig, adskilt fra Bogsproget og det 
saakaldte dannede Talesprog, som efter visse væsentlige Egen- 
heder maa henføres til den danske Sproggruppe. Ifølge sin vi- 
denskabelig-systematiserende Aandsretning lagde han an paa at 
udfinde alle Skjelnemerker mellem disse Grupper og at faa disse 
Skjelnemerker fremhævet og slaaet fast i den mest muligt bin- 
dende Form. Han indførte i det af ham konstruerede Lands- 
maal alle de gamle Former, han havde kunnet opspore som endnu 
levende paa Folkets Mund, alt, som kunde rigtig skarpt markere 
Forskjellen mellem norsk og dansk Skriftsprog. At det nye 
Skriftsprog derved blev saa meget stivere og tyngre, — at dets 
Indførelse til almindeligt Brug som Følge deraf maatte blive saa- 
raeget vanskeligere og medføre et saameget større Tilbageskridt 
i kulturel Henseende: det var noget, han ikke havde Øie for. 

20 — Sars: Samlede Verker IV. 

Hvad det gjaldt om for ham, var, at det nye Skriftsprog blev saa 
nationalt som muligt. Og nationalt, det var i hans Tanke ensty- 
digt med gammelt. I sin Opfatning af Nationalitetens Væsen stod 
han helt og holdent paa romantisk Grund. Den var for ham 
væsentlig noget historisk færdigdannet og afsluttet, — en Arv fra 
Forfædrene, som det gjaldt at bevare mest muligt uforandret 
Det nye gjenfødte Norge skulde blive mest muligt ligt det gamle. 
Vi skulde stelle os saa, at Forfædrene kunde kjende sig igjen i sit 
Land, om de vilde se ned til os. Vi skulde reise igjen af Gruset 
det gamle Hus, som de havde bygget, og flytte ind i det; det vilde 
vel blive noget trangt, men til Vederlag saa hyggeligt, saa harmo- 
nisk saa frit for saadanne fremmede Tilsætninger som virker for- 
styrrende ind paa Sammenhængen. 

Vinje var ikke Filolog og mindst af alt anlagt for videnskabe- 
lig Systematisering. Udgangspunktet for hans Maalstræv var ikke 
et sproglig- viden skabeligt, men snarere et stilistisk eller rent per- 
sonligt Behov. Han vilde nok helst, som han siger, have været 
rent norsk i sin Sprogform, og han var, som Aasen, svært glad i 
rigtig gamle norske Ord og Former og brugte dem ogsaa gjerne, 
naar Leiligheden bød sig til det. Men han vilde først og fremst 
blive forstaaet af saamange som muligt. Han havde en aldrig 
hvilende Trang til at meddele sig; han vilde frem til Folk, og 
helst til de forstandigste og mest oplyste inden Folket, med alt 
det, som laa ham paa Hjertet at faa sagt, og den Sprogform, som 
skulde passe for ham, maatte ikke hindre ham heri eller lægge 
noget Baand paa Urostifteren og Fremskridtsmanden i ham. Den 
blev derfor alt andet end korrekt og helstøbt, alt andet eifd «rent 
norsk)), men til Vederlag meget mere af et levende Sprog end det 
Aasenske Landsmaal. 

Vinje var nok Romantiker og havde sine idylliske Stemninger, 
han ogsaa, ligesom Aasen ; men det var bare r^'kkevis. I sin Op- 
fatning af Nationaliteten og den nationale Sag stod han saalangt 
fra paa romantisk Grund, at han i Regelen heller maa siges at 
have indtaget et helt modsat Standpunkt. Han saa mere frem 
end tilbage. Han synes, efter den Maade, hvorpaa han tog Maal- 
sagen, at have ræsonneret saaledes: det faar være det samme med 
Harmonien og Hyggen og Forfædrene; men frem maa vi, vi maa 
have frit Rum til Udvikling paa alle Kanter, trangt maa her frem- 
for alt ikke blive. Kommer Hensvnet til Nationaliteten i Strid 
med Hensynet til Kulturen, saa maa det første vige. <(A11 Armods- 
dom og Styggleik maa døy, om han er nokso national,» skrev 
han engang; «vi vil inkje an nat hava af Nationaliteten enn det, 
som hever Verd for all Verdi.)) 



II. 

ET OG ANDET OM AASMUND VINJE. 

I. 

A. O. Vinje's Sknfter i Utval - 1-6 B. 1883-1890. 
A. O. Vinje ved Vetle VisUe — Bergen 1890. 

Vinje har nu hvilet i over tre og tyve Aar paa Grans Kirke- 
gaard, saa det kunde være rimeligt, at den «sene Retfærds Tid« 
nu var kommen for ham. Det ser da ogsaa ud til det. Han 
har faaet en Mindestøtte paa sin Grav, og en anden er i disse 
Dage reist i hans Hjembygd, paa hans Fødested. Enkelte af 
hans Verker, særlig «Storegut», er udbredt i mange Oplag. Det 
meste af, hvad han har skrevet, er bleven samlet i den af «Det 
norske samlaget« besørgede Udgave i seks Bind. Han har fundet 
flere Biografer; særskilt maa fremhæves den i Overskriften nævnte 
Biografi af Vetle Vislie, der giver en udførlig, med varm Sym- 
pathi affattet Skildring af hans IÅ\ og Forfattervirksomhed, og 
som holder sig nogenlunde fri for den sedvanlige Biografsynd: 
at rose formeget, saa Grænserne og Skyggesiderne ikke kommer 
til sin Ret. Flere af hans Digte har ved Grieg's Kompositioner 
opnaaet stor Popularitet og hører nu til det faste Sangrepertoire 
baade her i Landet og andetsteds. — 

De, som kjendte Vinje og holdt af ham, har ikke kunnet være 
Vidne til al denne Anerkjendelse, uden at de mangengang maa 
have sagt til sig selv: Herregud, at han ikke selv skulde faa se 
og høre noget af dette, — han, som hungrede og tørstede saa 
efter Hæder og Ros. Han fik lidet af det Slag, medens han 
levede; han sad paa Hungerkvisten al sin Tid, — i denne som i 
andre Henseender. Det er nu ikke for det, — han vilde ganske 
vist ikke være bleven tilfredsstillet, om han havde faaet opleve 
den Hæder, som er bleven vist ham efter hans Død. De Linjer, 
som han saa ofte citerede (han citerede, som bekjendt, gjerne 
sig selv og helst sine Vers — «som eg saang eingong))): 

«Ikki um vi kunde himilen naa 
vi endaa var rike. 
Lcngtande maatte vi helvite faa, 
som skapt er for slike,» — 

— disse Linjef, der passer paa alle Mennesker, passede i en sær- 
deles Grad paa ham selv. Han var en umættelig Xatur. «Min 
hunger etter kunnskap er som haaen,« lader han Staale sige, og 
tænker derved utvivlsomt paa sig selv. Dette haifiskeagtig-graa- 
dige ved hans aandige Væsen prægede sig ogsaa paa en Maade 
i hans ydre Personlighed: Øinene, der for urolig hid og did 
som Rovfuglens, naar den speider efter Bytte, — den brede Mund, 
som han pleiede at spærre helt op, naar han lo eller blev for- 
undret, overrasket ved noget under Samtalen, — et morsomt Ind- 
fald eller et Udtryk, der slog an hos ham, — saa det saa ud, 
som naar Fisken gaber over Agnet. — 

Vinje var i sine Theorier fordetmeste en stor Optimist. Ver- 
den er god, — Folket, Publikum er godt, om det synes noksaa 
vrangt; Skam faa den, der klager; han viser bare, at der ikke er 
det rette To i ham. Armodsdommen er «den beste skulemeistar«, 
og særlig Poeten har bare godt af at leve paa Sultekur; han 
bør være 

«soni feitc furutræ, 

som vex i aur og yri: 

om kvist og bork verdt flengde ned, 

so kjem i snaret tyri.a 

Han viser, at han ikke ved, hvad der tjener ham bedst, naar 
han kræver at være «Frifant». Det skjæmmer ham bare ud, at 
han bliver Gjenstand for Dyrkelse; det er, som naar Abekatten 
faar Sukker. Folket maa ikke forkjæle sine store Mænd, men 
hellere bære sig ad med dem som Simlen, der velter «den ny- 
fødde reinskalven sin paa snjofonni for at vigja honom in til 
sit barde reinsliv» o. s. v. — Vinje pleiede, naar han kom ind 
paa Betragtninger over, hvor surt han havde slidt og hvor lidet 
han havde naaet af det, hvori Menneskene pleier sætte .Arbeidets 
Løn, at trøste sig med, at hans aandige Udvikling derved var 
blevet fremmet paa den bedste Maade. Og det kan være, at der 
er nogen Sandhed deri. Det kan være, at dette, at han maatte 
føle sig som en utlæg Mand, der stod paa stadig Krigsfod med 
det Samfund, hvori han levede, har virket til at kvæsse hans 
Kritik, til at udvikle hans «tvisyn», hans Evne til at ironisere 
over sig selv, og til at holde ham fri for Affektation og Stilisten. 
Men Sagen har ganske vist ogsaa en anden Side. Jeg holder det 
for utvivlsomt, at Vislie har Ret, naar han mener, at Vinje «kunde 
have blevet noget mere, om Folket havde faret anderledes med 
ham, end det gjorde», — at han «tog Skade af, at hans Arbeide 
ikke blev fulgt med den nødvendige Sympathi«, — at han paa 
Grund deraf altformeget «blev sig selv, saa at sige, paa Vrang- 
siden », idet han drev Gjøn med sine egne Følelser og ikke turde 
komme med det, som boede inderst i hans Hug, fordi han stadig 
maatte frygte for at blive til Latter. Enhver, som mindes Vinje 

paa Talerstolen, vil ogsaa mindes, hvorledes han, naar han fik 
Bifald eller inerkede, at Tilhørerne fulgte ham med Sympathi, 
voksede derved og blev ligesom elektriseret, saa det gnistrede af 
ham. Det ligger nær at tro, at det kunde have havt en lignende 
Indflydelse paa hans Forfatterskab, om han havde kunnet skrive 
med Tanken paa et velvilligsindet Publikum. Jeg har aldrig 
kjendt nogen Mand, som hurtigere tog til Graaten end Vinje. 
Han blev let rørt, og Rørelsen fik let Magt over ham, saa Taarerne 
kom. Men ligeoverfor Publikum maatte han vise sig sterk, være 
Kar; naar han skrev, maatte det helst løbe ud i et Gapskrat 
altsammen, forat ikke Folk skulde faa Tag paa ham. «rEg er 
likeglad eg, sa guten, daa han grét,» — det er norsk det, siger 
Vinje. Aa ja! det er vel det. Men det kan vel blive formeget af 
det ogsaa, og det kan vel hænde, at man, naar man er for lidet 
aabenhjertig i en Retning, fristes til at tage sit Mon igjen ved at 
være altfor aabenhjertig i en anden, saa Vinjes Kynisme maaske 
for en Del har sin Grund i, at han saa ofte øvede Tvang paa 
sig, for ikke at blive pathetisk eller høitidelig. 

Af de Stykker, Botten-Hansen skrev i « Illustreret Nyhedsblad)) 
om Vinje, faar man det Indtryk, at Forholdet mellem ham og 
Publikum igrunden var noksaa gemytligt: — Vinje var vistnok 
et Slags Bajads eller Hofnar, men han trivedes godt ved den 
Rolle, for den laa ganske for ham, og Publikum var godsligt; 
det bar fordetmeste over med hans Uvørenheder og modtog ham 
som en velkommen Gjest, hvor han viste sig, saa han kunde 
stakke gud og godtfolk for drykk og mat» og føre et noksaa 
sorgløst Liv paa sin Fantevis. Dette er en sterkt idealiseret 
Skildring; — Botten-Hansen havde Sympathi for Vinje, — de var 
jo begge Husmandsgutter, der havde slidt sig frem, — men han 
var en fredelig Mand, der søgte at glatte over det, som var skakt 
og vrangt. Skildringen er neppe mere end halvt sand, forsaavidt 
angaar de første Tider af Vinjes Løbebane, medens han endnu 
var Drammens-Korrespondent og gjaldt for en nogenledes uska- 
delig Person, og endnu mindre svarer den til de virkelige For- 
hold, eflerat han havde fremtraadt som Repræsentant for Maal- 
strævet, og især efterat han tillige havde begyndt at drive oppo- 
sitionel Politik. Jeg mindes engang, jeg var hos Botten-Hansen, 
at Vinje kom ind og begyndte, straks han havde sat sig ned, 
at klage over, hvor ondt han havde det, — det var efter hans 
engelske Reise, og før han havde opnaaet den eneste Forfrem- 
melse, han nogensinde naacde i Statens Tjeneste: Ekstraskriver- 
posten i Benaadningskontoret, — altsaa i Aaret 1864 eller 1865. 
Han talte om, hvorledes han havde slidt og slæbt, fra han var 
Gut og taget den ene Eksamen efter den anden, med de bedste 

Karakterer, og endda gik han her, — en tilkommen Kar, — og 
tjente ikke Saltet til Maden, baade frøs og sultede, saa han maatte 
være glad, naar en Kakse eller Grosserer vilde slænge et Maaltid 
Mad til ham eller huse ham for nogle Dage; han havde skrevet 
Bøger, som han turde sige, det var adskillig godt i, og endda 
gik han som et Skumpelskud, der blev haanet og hundset fra 
alle Sider; han vidste, at han havde Evner til at udrette noget 
stort; men han gik tilgrunde i dette Bikkjeliv; bare han kunde 
komme fra det altsammen og fare til Amerika og begynde Livet 
fra nyt af. Hans Ansigt var rødt og fortrukket, medens han 
talte, Stemmen hæs, og tilsidst graad han. Vi to andre sad taus 
og vidste ikke, hvad vi skulde sige. Det er noget af det uhygge- 
ligste, jeg har oplevet, og det prægede sig derfor ogsaa saa dybt 
i min Erindring, at jeg husker det, som om det var foregaaet 
igaar. Det gav mig et sterkt Indtryk af, at der maatte være 
noget i høi Grad indskrumpet og fortørket ved vort saakaldte 
Kultursamfund, og det virkede sit til at drive mig over i den 
Opposition, som dengang holdt paa at danne sig (eller snarere 
maaske: omdanne sig, saa at den, fra at være blot politisk, gik 
over til at blive politisk-national-social-litterær). Jeg vil natur- 
ligvis ikke paastaa, at jeg dengang skjønte, hvor stor og original 
en Begavelse Vinje raadede over; men saameget skjønte jeg, at 
han var et Talent, en Kraft, og at det Samfund, som stødte ham 
fra sig, derved gav sig selv et daarligt Skudsmaal. Det var, som 
bekjendt, ikke bare ham, det gik udover. Den bureaukratisk- 
departementale Klik, der kaldtes det ctgode Selskab» i Kristiania, 
og som havde Dagspressen til sin Raadighed, kunde overhovedet, 
ligesom Fogden Woldemar paa Anholt og af de samme Grunde, 
<(ikke lide nye Propheter«, men gjorde sit muligste for at kvæle 
dem og holde alt virkeligt Aandsliv nede. Bjørnson og Ibsen tog 
sin Tilflugt til Danmark og skaffede sig dernede saavidt Plads, 
at de bergede Livet gjennem den værste Vaarknipe. Vinje der- 
imod, hvem denne Udvei var afskaaret, saa sig henvist til sine 
Landsmænds Kjærlighed. Ham kunde man tro at have fuldt 
Tag paa, og ligeoverfor ham viste da ogsaa Kristiania-Dannelsen 
sig i sin fulde Glans. Jeg har mere end én Gang været Vidne 
til, hvorledes der blev hujet til ham som til et Skadedyr, og 
hvorledes han paa Gader eller oflFentlige Steder blev fornærmet 
ved haanendc Slængeord. At erkjende ham som Digter eller 
som overhovedet hørende Litteraturen til, derom kunde der 
ikke være Spørgsmaal inden det toneangivende gode Selskab. 
Han blev omtalt som »Overretssagføreren)) uden Sager, den 
»afskedigede Ekstraskriver)), der, i Mangel af noget bedre, drev 
en Geschæft som Skandalskribcnt, en uhæderlig Geschæft, om 

hvilken man til og med ikke uden Grund antog, at den ikke 
kastede meget af sig. Hovedstadsbladene lagde systematisk an 
paa at tie ham ihjel. Naar han optraadte som Taler ved 
offentlige Fester, blev det ofte ikke nævnt i Referaterne, selv 
om hans Tale i Virkeligheden havde været Festens Glanspunkt. 
Hans Bøger, selv de, der havde den mest inoffensive Karakter, 
maatte ikke omtales eller anmeldes. Jeg skrev engang en An- 
meldelse, — af «Storegut)), saavidt jeg husker, — og sendte den 
ind til ^Morgenbladet)). Jeg satte mit Navn paa, forat Redak- 
tionen kunde have Ryggen fri. Anmeldelsen var paa ingen Maade 
overdrevent rosende, — det var et Slags Eksperiment : man vilde 
søge at bringe det paa det rene, hvor snæver Intoleransen kunde 
være, og lagde derfor an paa at gjøre sig saa liden og fordringsløs 
som muligt. Den kom ikke ind. Jeg henvendte mig til «Morgen- 
bladet»s Redaktion for' at faa den tilbage og prøve, om et andet 
Blad vilde tage den. Den var naturligvis puttet i Papirkurven. 
Vinje blev virkelig ilde medfaret af det Publikum, til hvis Naade 
han var henvist, saalænge han levede. Han var varg i veum, — 
Ulven i Kristiania-Societetens Helligdom, hvor aandlø.st, forbenet 
Pedanteri og kjoleklædt Raahed forestod Gudstjenesten. 

Det maa indrømmes, at der var meget ved Vinjes Person- 
lighed, som maatte have gjort det vanskeligt for ham at finde 
en nogenledes indfredet Plads endog i et langt mere humant og 
tolerant Samfund end det norske paa de Tider. Der var meget 
ved hans Personlighed og ved det Standpunkt, han indtog i 
sproglig og litterær Henseende, som gjør det forklarligt og und- 
skyldeligt, at den (tsene Retfærd« for hans Vedkommende blev 
mere sen end sedvanlig. Han optraadte som Repræsentant for 
«Maalsagen)>, og blandt de forskjellige « nedbrydende)) Tendenser, 
som ved de Tider begyndte at gjøre sig gjældende, var der natur- 
ligvis ingen, som maatte synes mere urimelig eller fordærvelig 
end den i en god konservativ norsk Borgers Øine. Ivar Aasen 
var nu vistnok den, der først tog Maalsagen op og vedblev at 
være dens egentlige Leder ; men Ivar Aasen var Videnskabsmand ; 
man kunde opfatte hans Konstruktion af Landsmaalet som et 
videnskabeligt Eksperiment; man kunde se i hans Digte i Lands- 
maal en sidste Udløber af Bonderomantiken eller et Slags lærd 
Leg eller Sport, i Lighed med nyere Tiders latinske Versemageri, 
— saa det hele ikke var noget at uroes videre ved. Saadan som 
derimod Vinje tog Maalstrævet, fik det en praktisk paagaaende 
Karakter, der ikke lod sig miskjende. Hans Forfatterskab i 
Maalet var ikke bare idyllisk-poetisk, det var polemisk, politisk, 
filosofisk; han optog alle mulige Emner til Behandling, og, naar 
han brugte Maalet, var det øiensynligt for at faa sagt, hvad han 

havde at sige, paa den virksomste, mest indtrængende Maade, 
saa det fik gaa med Korrektheden, som det kunde; han tog Ord 
og Former, som det faldt sig, helnorske og halvnorske og danske 
iblandt. Saadan som Maalet blev formet under hans Haand, var 
det aabenbart ikke længer en Stadsklædning, der bare drages frem 
til Forevisning ved høitidelige Leiligheder, men en Arbeidsdragt til 
dagligt Brug. Det lod sig ikke længer opfatte som filologiske Øvelser 
i et dødt Sprog; enhver maatte se, at del var en høist levende 
Ting, der viste de allerbestemteste Tendenser til at brede sig og 
bryde indover Kulturens og Kultursprogets fredede Enemerker. — 
Det var forsaavidt i sin Orden, at Forargelsen over Maal- 
strævet gik væsentlig ud over Vinje^ og den var saa stor, at han 
allerede af den Grund maatte være blevet en fredløs Mand, endog 
om der ikke havde været andre Sider ved hans Personlighed og 
Forfatterskab, som maatte virke frastødende eller skræmmende. 
Men det var der nu ganske vist, og det i Guds Velsignelse. Om 
han ved sin stilistiske Smidighed og Sprækhed og sin Frihed for 
Affektation og filologiske Skrupler var vel skikket til at vinde 
Indgang for Maalsagen, var han paa den anden Side ogsaa vel- 
skikket til at bringe den i Vanrygte og til at styrke eller vedlige- 
holde Forestillingerne om, at den var kulturfiendsk og maatte 
føre et Raahedens Regimente over Landet. Hans ydre og indre 
Væsen var et saadan t, at der, om han havde levet i gamle Dage, 
maatte have dannet sig Sagn om, at han, ligesom Mændene af 
Ravnista-Ætten, stammede fra et Trold paa den ene eller anden 
Side eller var, som det kaldtes, et «Halvtrold». Der var noget 
vildmandsagtigt i hans Udseende. Ansigtet var skakt; det ene 
Oie sad lidt høiere end det andet, hvorfor han ogsaa i Mandal 
(hvor han i sin Ungdom tilbragte nogen Tid som Lærer) gik 
under Navnet «01sen med det eine auge» (han kaldte sig Asmund 
Olsen dengang); Næsen saa ud, som om den havde været knust 
engang (hvad den nok ogsaa havde været); Munden var bred og 
næsten læbeløs, Panden rund og fremstaaende og med Huden 
ualmindelig stramt spændt udover; Ansigtet iøvrigt fuldt af Rynker 
og Furer som paa en gammel Kjærring. Portrættet foran første 
Bind af hans «Skrifter i Utval» ligner ret godt, men gjengiver 
ikke det, der var det mest karakteristiske ved hans Ansigt: den 
uendelige Bevægelighed, Minespillet, der, naar han talte, var saa 
livligt og gav et saa vekslende Udtryk, at man ikke længer saa, 
at han var styg. Figuren var skak som Ansigtet; Klæderne vilde 
ligesom ikke sidde riglig paa ham, selv om de var gjorte til ham 
(ofte gik han nu med andre Folks aflagte Klædesplag, og da 
kunde han nu se rent afskaplig ud). Han var «lang og slaapen», 
som del heder i Bjørnsons Digt over gamle Heltberg, — «slengje- 

leg Og slurven«, — som det heder i Garborgs ((Bondestudentar» 
(Skildringen af Russelaget, hvor Vinje holder Tale); især havde 
Ryggen en urimelig Længde, saa vi, hans Kjendinger, skjemtede 
med, at han burde testamentere sit Kadaver til Universitetet som 
en naturhistorisk Merkværdighed, eftersom han aabenbart maatte 
have en eller et Par Ryghvirvler udover det normale Antal. Han 
slang eller hev paa sig, naar han gik, som for at bringe sig i Lige- 
vegt, og steg med store Skridt, løftende Benene høit, som om han 
stadig gik i Ur eller Ulænde. Det var ikke Under, at Hunde paa 
to og fire kom i Bevægelse, naar han viste sig paa Gaden. — 

Og noget tilsvarende til dette vildmandsagtige ved hans ydre 
Personlighed var der ogsaa i hans aandige Væsen. Bjørnson har 
sagt om Vinje i en Dagbladsartikel (citeret af Vislie» Side 319): 
«Hvad er den kosteligste Gammen i al hans Skrift? jo, at tage 
paa alt vort, især det fmeste, med Vadmelsvaat. Han kunde føle 
ømt og dybt som faa, hvor hans oprindelige Natur blev tiltalt; 
men den blev let det modsatte. Sprogemnet indbød uvilkaarlig 
til at lægge Kjøkkencts og Borgestuens Haan paa Storstuen og 
hele Gaarden.» Der er noget sandt i dette. Enhver, som kjendte 
Vinje, vil vide, hvorledes han ikke bare i Skrift, men ogsaa i 
Tale stadig morede sig ved at drage ned det, der gjaldt for super- 
fint, og faa det ligesom til at gaa istykker ved at sætte paa det 
et rigtig kjødfuldt, drastisk malende Ord af Folkesproget, eller 
ved at anbringe Fjøset i umiddelbar Nærhed af Salonen og sam- 
menstille « Damer og Griser» blandt det meget gilde, der frydede 
hans Øine paa et Fæsjaa, eller ved at klæde af Stadsdragten, 
saa det kunde vise sig, at der indenfor bare stak et almindeligt 
Menneske eller endnu bedre: et almindeligt Dyr, — hvorledes 
han, der ikke kunde bevæge sig i en Selskabssal eller føre en 
Konversation med Damer, uden hvert Øieblik at støde an mod 
den gode Tone, lagde an paa at fremstille al <cgod Tone», alt 
sedvansmæssigt, al hævdet Skik og Brug som bare tilgjort, bare 
iveien, og førte en slig Krig paa Kniven mod Konventionali- 
teter, at det stadig væk slog over i Kynisme og Raahed. Men 
jeg tror ogsaa, at Vislie har Ret, naar han protesterer mod, at 
oMaaleto faar Skyld herfor, eller at det opfattes, som om Vinje, 
ved at præke sit, den rammeste ((Naturligheds)), Kvangelium, talte 
og skrev ud af Maalets Aand og i Egenskab af Maalreisningens 
fuldtgyldige Repræsentant (hvad Bjørnsons Udtryk ligesom synes 
at pege paa). Skriftsproget og Landsmaalet svarer til de to Sam- 
fund: Bysamfundet og Bondesamfundet, og idet Vinje optraadte 
som Forkjæmper for Maalsagen, optraadte han altsaa ogsaa som 
Forkjæmper for Bondesamfundet og gjorde sit til at hævde dets 
historiske Ret; men han maatte alligevel i mange Henseender 

kaldes lidet skikket til at være dets Repræsentant. Han stod 
næsten som en helt fremmed ligeoverfor Bysamfundet og sav- 
nede saa aldeles S3'mpathi for dets Traditioner, at han bare saa 
dem paa Vrangsiden; han følte sig naturligvis langt nærmere i 
Slegt med Bondesamfundet; men han stod dog paa en Maade 
udenfor del ogsaa, og havde heller ikke for dets Traditioner 
synderlig Sympathi eller Forstaaelse. Hans Haan var ikke blot 
«Kjøkkenets og Borgestuens ligeoverfor Storstuen«, men ogsaa 
Bondehyttens ligeoverfor Gaardmandshuset. Jeg har hørt Folk 
fra hans egen Hjembygd udtale sin Forargelse over, hvorledes 
han opfattede Hjembygdens Skikke og Brug og gjængse Tale- 
maader urigtig eller fremstillede dem urigtig, vrængte paa dem 
for at faa dem til at blive latterlige eller lægge noget urent og 
stygt ind i dem. 

Maalreisningen er en Nationalsag, og Vinje, Maalreisningens 
Foregangsmand, har derfor ogsaa været opfattet som en saa rent 
framifraa national Personlighed, næsten som en Type for al 
Norskhed. Nu ja, — det er vist, at der var noget i visse Maader 
meget nationalt ved ham, at hans Personlighed og Forfatterskab 
afspeiler visse Drag eller Eiendommeligheder i det norske Folke- 
lynne; men, at disse Eiendommeligheder skulde høre til de dybest- 
liggende, mest centrale og karakteristiske, — at Vinje skulde 
kunne gjælde som Norskhedstype i en meget vid Udstrækning 
eller meget omfattende Betydning: det maa paa Forhaand synes 
lidet sandsynligt; dertil var hans Begavelse for lidet fyldig og 
hans Væsen formeget rent negati^'t, efler sit oprindelige Anlæg 
og sin Udvikling. Nationaliteterne er sterkt sammensatte Karak- 
terer, og det gjælder vel ikke mindst om den norske. Landet er 
mangfoldigt som faa andre; det er storslagent, afskrækkende 
vildt og idyllisk smilende og Gud ved hvad det ikke er. Man 
skulde tro, at denne Landets Mangfoldighed maatte afspeile sig 
hos Folket, Det var en af Vinjes Yndlingstanker, at det forholder 
sig saa, og et Emne, han ofte udbredte sig over. «Her er mange 
Brøker, Generalnævneren maa blive stor, naar den engang bliver 
funden,* pleiede han at sige. Bygdelagene ligger fordetmeste 
vidt adskilte fra hverandre og har forskjellig Natur og forskjel- 
lige Livsvilkaar. Bygdenationaliteterne har i en meget fremtræ- 
dende Grad faaet udvikle sig hver paa sin Haand, og er blevne 
prægede heraf, saa de kjendes let ud fra hinanden. Vinje var 
Theleraarking, og om Thelemarkingerne siger gode Iagttagere, al 
de danner i aandig Henseende som en ren Modsætning til sine 
Naboer paa den anden Side F'jeldet, — Haringerne. De har ikke 
saaniegen praktisk Sans som Haringerne og er ikke saa gode 
Forretningniænd, men er til Vederlag mere æsthetisk anlagte; — 

Yinje pleiede at sige, at Thelemarken kunde forsyne hele Verden 
med Poeter. Thelemarken har den rigeste Dialekt, de fleste og 
bedste Viser, de flinkeste Træskjærere, Sølvarbeidere og Spille- 
mænd, men staar i Økonomi og husligt Stel tilbage for en og 
anden af de mere prosaiske Nabobygder. Og inden den enkelte 
Bygd er der nu igjen ofte saa forskjelligartede Næringsveie med 
deraf følgende forskjellig Levevis, at der af Bygdenationaliteten 
ligesom udsondrer sig visse Afarter eller Grupper, der staar for 
sig og har sin særskilte Karakter. Vinje synes at have tilhørt en 
slig Afart. Jeg mindes, fra vore Fjeldturer, hvor godt han likte 
sig, naar han paa HøiQeldet traf sammen med Driftekarer, Heste- 
handlere, Øikeleitere, Fiskere eller Reinsjægere. Dette er ofte 
Folk, der ved sit omflakkende, ustadige Liv har sondret sig ud 
fra sine Omgivelser, — et Slags Bohemiens, ofte morsomme og 
gløgge, fulde af Regler og Risper, frigjorte fra meget af den sed- 
vanlige Bygde-Bornerthed, men ofte ogsaa kyniske og slængekjæf- 
tede, sterkt individualistiske og Karer for sig. Blandt den Slags 
Folk fandt Vinje sig ypperlig tilrette; derimod kom han ikke rig- 
tig ud af det med Gjennemsnitsfolk i Bygderne, og han viste sig 
i en forunderlig Grad lidet fortrolig med de Regler og Ceremonier, 
der regnes for at høre til god Levemaade inden den mere aristo- 
kratiske Del af vort Bondesamfund. Det hændte engang paa en 
Fodtur, at vi, — d. v. s. Vinje og jeg og et Par andre <(felagar», 
— varme og tørstige passerede forbi en af Gudbrandsdalens gjæve 
Bondegaarde og besluttede at gaa indom for at faa os en Drik 
Melk; vi blev enige om, at Vinje skulde være vor Fører, og han 
tog ogsaa det paa sig, men udførte sin Mission saa slet som vel 
muligt, idet han mod al god Bondeskik gik bus paa med sit 
Ærinde. Vi fik, hvad vi bad om, men Folkene ænsede os iøvrigt 
saa lidet og saa paa os med en saa forunderlig Mine, at vi skjønte, 
at de ansaa os for et Slags Fanter. Da vi kom ud, gav ogsaa 
Vinje sin Vrede Luft og skjældte rigtig løs paa Bondefornemheden, 
som han mente var endnu meget værre at komme ud for end 
Byfornemheden. Og deri havde han paa en Maade Ret. Bonde- 
samfundet er meget langt fra at være «naturligt» i Vinjes For- 
stand. Det har sin Stivhed, sin Ærbarhed, sit opgjorte Regelverk 
for, hvad der er passende Udtryksmaade, god Levemaade o. s. v., 
fuldt saa meget som Bysamfundet, saa det maa siges, at Vinje ved 
sin kyniske Ligefremhed stod ikke mindre i Opposition til den 
hos Bondesamfundet raadende Aand end til Byfolks Begreber om, 
hvad der er fint. — 

Man vil i, hvad Vislie i sin Biografi af Vinje fortæller om hans 
Slegt, Barndom og Ungdom finde Vink til Forklaring af dette vild- 
mandsmæssigt antisociale i hans Væsen. Slegten var oprindelig 

udenbygds, og Vinjes Fader boede paa en Plads, som han selv havde 
ryddet. Det var en klog, morsom Mand, men han havde ikke 
noget godt Ord paa sig blandt Bygdens Folk, idet han gjaldt for 
at være en «rivbikje» og en Slagsbroder, der brugte stygge Kneb, 
naar han ikke kunde komme til at vinde paa anden Maade. Me- 
dens Vinje som Unggut gik paa Lærerskolen i Kviteseid, boede 
han hos en Mand ved Navn Lavrants Holtan, der skildres som 
aframifraa gaaverik, med stort vit og løgje, full af alt slags gap, 
men uvyrden, niagtsjuk og hardhjartad«, og om hvem der fortæl- 
les Historier af en rent ud oprørende Beskaffenhed. Det kan ikke 
være tvivlsomt, at disse Forhold har havt Indflydelse paa Vinjes 
Karakter og Aandsretning. Han talte og skrev ofte om sin Fader 
og altid med stor Beundring; han holdt ham for at have været 
en Mønstermand i alle Dele; han har vistnok havt meget tilfæl- 
les med ham og arvet ikke saa lidet netop af hans Rivbikje- og 
Slagsbrodersnatur. Han led ondt under sin Opvækst for Faderens 
Skyld, Ok høre mangt et «sneidord» og blev «hædd og hydd» af 
Kameraterne som den fattige Husmandsgut og Søn af den ilde 
likte Manden paa <(plassen>» under Vinje Prestegaard. Dette har 
virket til at gjøre ham mistroisk og stemt hans Sind saaledes, at 
han følte sig som en forskudt og strævede efter at komme ud, — 
«(ud, om det saa bar til afgrunns». — 

Og til afgrunns bar det da ogsaa i visse Maader. Han søgte 
et Hjem og fandt det aldrig. Han tog Eksamen efter Eksamen 
og prøvede paa at bryde sig Vei i de forskjell igste praktiske Livs- 
stillinger, som Skolelærer, Sømand, Handelsborger, Skogspekulant, 
Politiker, Journalist, Sagfører, Departementsmand, Ølbrygger, 
o. s. v.; men det viste sig, at han ikke rigtig passede for nogen 
Stilling, det gik galt overalt. Naar han begyndte paa noget, skeede 
det oftest med de mest sangvinske Forventninger; en noksaa liden 
Fremgang eller noksaa fjern Udsigt satte hans Fantasi i den liv- 
ligste Bevægelse og bragte ham til at bygge de utroligste Luft- 
kasteller; han saa sig i Tankerne som den store Kapitalist eller 
som Storthingsmand og Statsraad; han drømte om at forene paa 
sin Haand Litteratens og Forretningsmandens Magt og Herlighed; 
jeg hørte ham engang, — det var kort efter at han havde taget 
juridisk Eksamen, — udmale, hvorledes han agtede at etablere 
sig med to Kontorer — , et paa den ene Side af Gangen for Sag- 
føreren og et paa den anden for Litteraten og Redaktøren: det 
kunde ikke slaa feil, at det maatte gaa herligt; paa den ene Side 
af (jangen vilde han sope Penge ind et Par Formiddagstimer og 
saa gaa over paa den anden og arbeide for «maalet», kaste nye 
Tanker frem eller hidse sine Blodhunde ud over Landet; — hans 
Appetit var storartet, og ret som det var, troede han at have for 

sig et Bord velbesat med gode Retter, men, naar han saa vilde 
sætte sig og tage for sig, tvinte det bort altsammen som bare 
Luftsyner. Han fandt Folket i sin Hjembygd ukjærligt, snæver- 
synt og vrangt; han søgte ud ti! Byen, arbeidede sig frem til Sam- 
fundets saakaldte Høider, og saa viste det sig, at Folket dér var 
ligesaa vrangt og ukjærligt, og vel saa det. Man vilde ikke vide 
af ham, eller man vilde ikke lade ham gjælde for en alvorlig 
Mand; de Adgangsbreve, han havde skaffet sig ved gode Eksame- 
ner, ved Talent og Kundskab, blev ikke godkjendte; han blev staa- 
ende udenfor, eller han slap bare ind paa Vilkaar af, at han 
gjorde Løier eller forlystede Publikums Ondskab ved at opføre et 
litterært Slagsmaal og fare i Benene paa en eller anden fremra- 
gende offentlig Personlighed. Der var Folk, som tog sig af ham 
iblandt og gav ham «mat og drykk»; men det hændte da ogsaa 
iblandt, at de lod ham føle, paa en ufm Maade, at han var deres 
Skyldner. En af Kristiania Bys Rigmænd, og det utvivlsomt en 
af de bedste, mest almendannede og almeninteresserede, fik det 
Indfald at agere Vinjes Beskytter ved at bede ham til sig en og 
anden Gang; dermed troede han at have erhvervet sig en slig 
Ret, at han, naar Vinje kom med noget i «Dølcn», som han ikke 
likte, skrev til ham Skjændebrev, affattet i Udtryk, som om Vinje 
var en Skolegut eller havde solgt sin Sjæl til ham. Vinje var en 
smidig og spænstig Natur, han lod sig ikke kue; han «bøygdest 
og upp sig rettad)>; men Forholdenes Ugunst satte dog sine dybe 
Merker i ham. Baade den Beskyttelse og den Forfølgelse, han 
blev Gjenstand for maatte virke til at skjække eller demoralisere 
ham. Det varme og kjærlige i hans Væsen trængtes tilbage, «riv- 
bikkjen» i ham blev draget frem; den friske Latter i ham blev til 
en u vederkvægende «kaldnir». Hans Sind fyldtes med Harme 
og Bitterhed; den maatte have et Afløb, men kunde ikke faa det 
dér, den skulde have det, eller ad den sunde, naturlige Vei. 
Det saakaldte «bedre», toneangivende Samfund var ukjærligt, 
haardtdømmende, fiendtlig stemt mod snart sagt enhver aandig 
Bevægelse, ethvert Fremskridt udenfor det rent økonomiske; Vinje 
led derunder som saamange andre fremadstræbende yngre Mænd 
paa de Tider; men han havde nu engang stillet sig paa det opti- 
mistiske Standpunkt, at «Folket)), — Samfundet, — altid var godt 
og forstandigt og saadant, som det skulde være. Han sled vondt, 
det fik saa være; det stemte med <(Theorien» om, hvorlunde Reins- 
kalven blev indviet til sit hårde «reinsliv» o. s. v., og var følgelig 
ikke noget at klage over; men saa skulde heller ikke nogen anden 
Aandens Mand have det godt. For ellers svigtede «Theorien)) ham, 
og alle de Saar, som hans Forfængelighed eller Selvfølelse havde 
modtaget af et Publikum uden Forstaaelse af eller Respekt for 

Talentet, og som det havde lykkedes ham at faa saa nogenledes 
læget ved Hjælp af den nævnte Theori, brød op igjen og begyndte 
at verke. Henled bragtes han mangengang til at vende sine Vaa- 
ben mod dem, hvem han burde have opfattet som sine Forbunds- 
fæller, og til at stille sig op til Forsvar for den livrædde Konser- 
vatisme, som altid var og blev hans uforsonlige Fiende, saa han» 
— efter sit eget Udtryk. — »kyssede den Haand, der slog hans 
værste Hjærtesaar». Han gjorde sig ligesom blind for, at de 
Mænd, der ved disse Tider førte den norske Digtning ind paa 
nye Baner, som Bjørnson og Ibsen, — eller, — som Veland og 
Sverdnip, — søgte at faa organiseret et Liberalt politisk Parti til 
Modvegt mod Bureaukratiet, igrunden arbeidede hen til et lig- 
nende Maal som han, om end ad andre Veie og ud fra forskjel- 
lige Forudsætninger. Han stillede sig paa den strengeste Maal- 
strævsorthodoksismes Standpunkt for at komme dem tillivs (me- 
dens han selv 1 sin sproglige Praksis viste sig alt andet end 
orthodoks); det skulde være et enten — eller, — alt eller intet: 
enten var man Maalstræver, eller man havde intet at skaffe med 
norsk Nationalitetsbevægelse ; dette med norsk Theater, norsk 
Digtning, norsk politisk Folkeparti var, naar det ikke gik paa 
«Maalet», bare Danskhed i en anden Form, eller det var bare 
Uvidenhedens Opposition mod Oplysning og Sagkundskab. Og, 
naar nogen af de Mænd, der gav sig af med sligt, naaede frem 
til Anseelse og Anerkj endelse, blev det nu rent galt; for det første 
skulde jo deres Gjerning være merket af Halvhedens Dødssynd, 
og dernæst skulde de iallefald, om der var noget ved dem af den 
sande Poet eller Profet, have ventet paa Lønnen, til den «rette 
Forfaldsdagen)) kom, d. v. s. til de var lagte i Jorden. Det kom 
dertil, at Vinje næsten betragtede det som en Slags Mission for 
sig at repræsentere »Gudernes Misundelse« ligeoverfor den lykke- 
lige (han plciede selv at bruge dette Udtryk), at slaa koldt Vand 
paa Beundringen og bringe en Mislyd ind i Bifaldet, særlig naar 
det blev en af de samtidige Digtere tildel. Han gjorde sig ingen 
Umage med at bekjæmpe eller skjule sit Anlæg til Misundelse 
(som udentvivl fra først af var meget sterk, ifølge hans Slags- 
broders-Natur); han fik det tvertom i sine Tanker gjort om til 
noget godt og rigtigt, et Slags Retfærdighedsfølelse, og gav det 
naturligvis, i Henhold dertil, saameget friere Løb. Og det maa 
siges, at Publikum gjorde sig til for at styrke ham heri. Han fik 
mere Ros for sine Stykker mod Bjornson og særlig for Kritiken 
over «Arne» end for det meste af, hvad han ellers skrev, endda 
det er meget langt fra, at denne Kritik gjør ham nogen Ære i 
nogen Henseende. Den er vringlet, ondskabsfuld, uklar og selv- 
modsigende (se Vislic, S. 139 ff)\ den skal være ffflirande», men 

det er ikke nogen smittende Latter; for at være virkelig morsom 
maa en føle sig overlegen og skrive med god Samvittighed, og 
Vinje var formeget Digter til at kunne gjøre det, naar han rak- 
kede ned paa <(Arne». Endda var der blandt dem, der bare pleiede 
at have Haansord tilovers for Vinje og hvad han skrev, mangen 
en, som ved denne Leilighed slog ham paa Skuldrene og fandt, 
at han havde gjort sine Sager godt. — 

Det viste sig nu, tiltrods herfor, at Vinje havde skudt over 
Maalet Uretfærdigheden maa ikke være altfor skrigende, naar 
den skal naa sin Hensigt Kritiken over «Arne» prellede af, trods 
det Skadefrydens Bifald, hvormed den blev hilset, og virkede i 
Længden mere til at nedsætte sin Ophavsmand end sin Gjenstand 
i det offentlige Omdømme. Men Vinje blev ikke klog af Skade 
og kunde ikke beherske sine Lidenskaber i dette Forhold. Hans 
Jalousi mod de mere lykkelige af hans Samtids Digtere og navn- 
lig mod Bjørnson kommer idelig frem i, hvad han senere skrev, 
og giver sig ofte Luft paa en ligefrem grotesk, rent ud barnagtig 
Maade, som t. Eks. hvor han sætter Anton Bang* s Fortællinger 
over Bjørnsons og erklærer det for «vist, at dei koma til at liva 
lenger)) (Skrifter /. ^51), — en Spaadom, om hvilken man vel alle- 
rede nu trygt kan sige, at den har vist sig at være falsk. Nu er 
det vel saa, at Vinjes Begavelse og hele Natur var saa helt for- 
skjellig fra, i mange Henseender saa helt modsat Bjørnsons, at 
det maatte være umuligt for ham rigtig at vurdere det største og 
bedste ved denne. Han var <(tvisynt», kritisk-opløsende, skeptisk, 
strømmende, uplastisk, — en livlig, behændig, bevægelig, men 
ikke dyb eller sterk Aand, og de Fortrin og Egenskaber, han satte 
mest Pris paa hos andre Forfattere, var de, der mest lignede hans 
egne: det satirisk-flængende, det aandfuldt-legende, det stilistisk- 
virtuosmæssige, — Kunststykkerne mere end Kunsten. Han har 
derfor vistnok indtil en vis Grad været i god Tro, naar han talte 
mod «bjørnerusen» og mente, at Bjørnson blev sat for høit. Men 
det lader sig ikke negte, at Jalousi og personligt Nag var med 
her og bragte ham til at tale og skrive mod sin bedre Overbevis- 
ning. Bjørnson optraadte, trods Vinjes hadefulde Skriveri, flere 
Gange offentlig til Fordel for ham paa en saadan Maade, at Vinje, 
som jo ellers var let at røre, burde have blevet forsonet og søgt 
at fornye det gamle Venskabsforhold; men Aggel sad for dybt i 
ham til det. Han kunde ikke tilgive den unge Manden, der en- 
gang havde siddet ved hans Fødder, at han havde vundet paa 
ham og var blevet den lykkelige; det pinte ham stadig, og ret 
som det var, tog det ham saa, at det maatte ud, om det saa skulde 
ud gjennem Sidebeinene, som det heder. — Engang i et af Vinjes* 
sidste Leveaar, som han og jeg sad sammen en Aftenstund paa 

en Kafé, kom Bjørnson ind og slog sig til os. Det var vist Aar 
og Dag, siden de to havde taltes ved, og Situationen maatte synes 
lidt vanskelig, efter alt, hvad der var passeret dem imellem, men 
Bjørnson tog den paa sin vante Vis med Storm, og Passiaren blev 
snart livlig. Da Kaféen skulde lukkes, foreslog Bjørnson, at vi 
skulde fortsætte hos Vinje, som dengang havde sin Hybel hos 
Kopist Aas paa Hegdehaugen. Vi gjorde saa og blev siddende 
næsten hele Natten sammen. Det blev en morsom Nat for mig, 
som mest sad og hørte paa; det var et Slags Brydekamp mellem 
de to, som begge var Mestere i at føre Ordet, hver paa sin Vis, 
Men ofte sad jeg som paa Gløder, for jeg, som var Ven afbage, 
skulde jo sørge for, at Legen ikke udartede og blev til Alvor. 
Bjørnson var godmodig hele Tiden, som det sømmer sig den 
sterke; men hos Vinje skjød der, ret som det var, et ondt Udtryk 
op i Øiet; han kom med bitre, saarende Ord og stak, ligesom 
Ormen, bagfra. Engang siden fik jeg ogsaa den Opgave at agere 
et Slags Fender mellem de to. Det var et Par Maaneder før 
Vinjes Død, da han syg var vendt tilbage fra Opholdet hos Bro- 
deren efter sin Hustrus Død. Han kom kjørende til mig og bad 
mig følge med til Bjørnson, hvem han vilde takke for det Digt, 
han havde skrevet i Anledning af hans Hustrus Ligfærd. Bjørn- 
som modtog os i sit store, vakre Arbeidsværelse med de nordiske 
Flag paa Væggen; hans Hustru og et Par af hans Børn var til- 
stede ; selv sad han kneisende, sund og sterk og lykkelig, og lige- 
overfor ham Vinje bøiet og blev, «paa Grus af det, han tænkte« 
— for hvem nys var bleven »sta^ngt det første Ly, han havde fun- 
det i sit Liv». Det var pinligt at se paa den brudte Mand og 
endnu pinligere at høre, hvor knapt og tvert han tilmaalede den 
Tak, han havde at fremføre. «Tak skal du have, Far, for det Digt, 
du har skrevet til mig, — det andre Verset var ganske vakkert* 
Mere formaaede han sig ikke til at yde. — 

Vinje kunde ikke selv blive Høvding og undte ikke nogen an- 
den at blive det. Der var ikke saa lidet af Biskop-N ikolas-Karak- 
teren i ham. Han skrev mod Genidyrkelse og vilde gjerne, naar 
han kunde komme til, rive ned paa den aandige Storhed, men 
var paa samme Tid kun altfor villig til at bøie sig for Rangens 
og Rigdommens. Hans Livs Gang — den Modgang og Mishand- 
ling, han led, — førte med sig baade det ene og det andet. Han 
var gjenneni lange Tider af sit Liv afliængig af Godtfolks Naade 
og Barmhjertighed; han maatte lade sig protegere for at leve, 
snart af den ene, snart af den anden; han gik saa at sige fra 
Haand til Haand og blev derved krybende, upaalidelig, utro, som 
en Hund, der skifter hyppig Herre. «Jeg gaar ikke med dig paa 
Gaden,)) sagde jeg til ham, «dersom du hilser saa ærbødig paa en 

slig PeDgesæk af en Grosserer.)^ «Aa, du er en Nar,» mente Vinje 
cPengene er en stor Magt.)> Vi, hans Omgangsvenner, af den 
Kreds, der slog sig sammen med ham om at udgive <i(VortLand]> 
i 1867, havde ofte ondt ved at holde det gaaende med ham, naar 
han lod sine slette Instinkter have frit Løb, eller de mindre til- 
talende Sider ved hans Væsen traadte frem. Vi drev paa med 
at være Idealister; vi vilde opponere mod den Materialisme, som 
efter vor Mening var raadende inden Samfundets toneangivende 
Kredse; vi vilde have Gjenneraførelsen af vor nationale og poli- 
tiske Selvstændighed opfattet som en Pligt, hvori der ikke maatte 
kortes noget af, under nogensomhelst Omstændigheder, af nogen- 
somhelst Hensyn, enten til vore formentlig utilstrækkelige Hjælpe- 
midler eller til det formentlig nyttige ved en nærmere Forening 
med de skandinaviske Broderfolk. Vort Program gik idethele 
ud paa at være overmaade rake i Ryggen. Og Vinje skulde nu 
være med paa det han ogsaa. Men hans Ryg var saadan skabt 
og sa åledes bøiet af Livet, at han ret som det var faldt ud af 
Rollen. Han havde været med paa at forherlige »Madstrævet)» 
saa godt som nogen anden og lovsunget Tilgodegj øreisen af afiske- 
tad» o. s. V. som den mest nationale Gjerning, — i <i(Dølen»s første 
Tider, da der, som det blev sagt, stod ligesom en frisk Møgduft 
af den. Og han fik jævnlig slemme «guanokratiske» Tilbagefald, 
idet han, for at bruge hans eget Udtryk, lod den (^kloke mannen» 
føre Ordet eller talte og skrev om «regelværket», hvilket skulde 
betyde saameget som de praktiske Hensyn, Hensynet til vor Fat- 
tigdom o. s. V., der skulde nøde os til at gaa paa Akkord og slaa 
af paa vore Selvstændighedsidealer. Det hændte iblandt, at vi 
ogsaa paa anden Maade fik føle, at han ikke var god at staa i 
Baas med, eller at han kunde blive en besværlig Ven, idet han 
ved hvad han skrev førte os op i personlige Ubehageligheder. 
Det gik et Par Gange udover mig, og det paa en saadan Maade, 
at jeg maatte tro, at det ligefrem havde været hans Hensigt at 
skaffe mig en Fortræd paa Halsen. Han tilstod ogsaa, at det var 
Tilfældet; han havde det ondt, og han vilde, at jeg for Kamerat- 
skabets Skyld ogsaa skulde have det lidt ondt iblandt Jeg mente 
nu, at jeg ikke i nogen Henseende kunde være nogen værdig 
Gjenstand for »Gudernes Misundelse«, og jeg sagde naturligvis til 
mig selv og sagde ogsaa til Vinje, at det skulde være forbi mel- 
lem os. Men jeg kunde ikke holde mit Ord, og det varede aldrig 
længe, før det blev godt igjen mellem os, naar der var kommet 
en Kurre paa Traaden. 

Hvis der var meget ved Vinje, som stødte os bort, saa var 
der saameget mere, der holdt os fast ved ham og gjorde ham 
paa en Maade til en uundværlig Person for os. For det første 

21 — Sars : Samlede Verker IV. 

var det nu ham, der fra først af havde ført os sammen, og af 
hvem vor Kreds fik sit Navn og sit Merke. Han var den blandt 
os, der havde cStilen» og i litterær Henseende sad paa egen 
Eiendomsgrund, og han var den, der repræsenterede cSagen», 
d. V. s. Maalsagen, som efter vor Mening var central i det natio- 
nale Gjenreisningsarbeide. Vislie fortæller (S. 222)» at Advokat 
Dunker ikke vilde skrive i «Vort Landu, fordi «eit slikt menneskje 
som Vinje budde i kjellarenn. Det er rigtigt, og den nærmere 
Sammenhæng dermed var saadan: Dunker tilbød sig at skrive i 
«Vort Land», hvis Program han symphatiserede med, paa Vil- 
kaar af, at vi kastede Vinje paa Dør; det var til mig, han gjorde 
sit Tilbud, og jeg syntes naturligvis, at det var et meget smig- 
rende Tilbud; jeg indsaa naturligvis ogsaa, at en Artikel fm 
Dunkers Haand vilde give Fart til vort Blad, der førte en saa 
temmelig haabløs upaaagtet Tilværelse; men jeg maatte svare, at 
der ikke kunde være Tale om at opfylde hans Vilkaar, eftersom 
det ikke var Vinje, der boede tilleie hos os, endda han havde sit 
Tilhold i Kjelderetagen, men tvertom os, der boede tilleie hos 
Vinje, — og dette var sandt ikke blot i en udvortes Betydning, 
forsaavidt nemlig «Vort Land» meldte sig selv som en Fortsæt- 
telse af «DøIen9, men ogsaa i en dybere aandig Forstand. — 
Dernæst gjorde der sig vel gjældende hos os en Følelse af, at Vinje, 
med alle sine moralske Brøst og Mangler, var «a man more 
sinned against than sinning». Og endelig var han, naar han kom 
i Aande, en saa mageløs morsom og underholdende Mand, at 
det kunde være rimeligt nok, at de, som engang var komne 
ind i hans Kreds og havde havt Leilighed til at høre ham, 
ugjerne skilte sig fra ham. Vi, — han og hans Omgangsvenner, 
mest yngre, tildels ganske unge Mennesker, — samledes i en 
Række af Aar regelmæssig én Gang om Ugen enten hjemme hos 
en af os eller i Studentersamfundets Kafé, og jeg tvivler ikke paa, 
at alle de, som deltog i disse ukvirvingsdrykkjur« eller «Turisten- 
tage» (de kaldtes saa, fordi det fra først af havde været Meningen 
at komme sammen for at gjennemgaa i Erindringen de Fjeld- 
turer, vi havde gjort, eller lægge Planer til nye), vil mindes dem 
som hørende til deres Livs bedste Stunder, endda Punschen ofte 
var vederstyggelig, og vil erkjende, at det var Vinje, hvem dette 
først og fremst skyldtes. Han talte gjerne selv, og han talte godt 
Men han hørte ogsaa gjerne paa andre, og hans Hunger efter 
Kundskab, hans Glæde over at faa høre et eller andet Slagord 
fra nyere Tanke- og Forskningsretninger, — et eller andet Ind- 
fald eller Billede, som kunde sætte hans Fantasi i Bevægelse 
eller give hans Tanke noget at tumle med, — var saa stor og 
iøinefaldende, at den formelig virkede til at inspirere os. Vi fik 

Tungen og Tanken paa Glid ligesom bare ved at se paa ham. 
Men, naar saa vi andre havde havt Ordet en Stund, blev han 
tilsidst som en ladet Elektrisermaskine, og det kunde da hænde, 
at han skreg op med en Stemme, som om han vilde kvæles: 
«Herregud, gutar, lat nu meg faa talel» Og saa bar det løs, saa 
det forslog. Og, naar vi saa havde sluttet og ruslede hjemover, 
hæse af den megen Snak og noget medtagne af de daarlige Drikke- 
varer, pleiede Vinje, som var en nytsom Mand og altid betænkt 
paa at forøge sin aandige Staburs-Beholdning, at holde et Slags 
Opgjør over, hvad vi havde samtalet om, for ligesom bedre at 
fæste det i Mindet : «Iaften har vi gjennemgaaet et langt Register; 
vi har talt om det, og om det, og den Tanken har været draget 
frem, og den, og den .... Ja, ja — det har været en god 
kveld.» 

Mest gjaldt det nu om dem, som havde den Lykke at være 
hans c(felagar» paa Fjeldfærderne, at de maatte komme til at holde 
af ham og bære over med hans Skrøbeligheder. Han blev paa 
disse Fjeldfærder som en anden Mand; det bitre og hadefulde i 
hans Væsen strøg ligesom af ham ; han var den snilleste, med- 
gjørligste Kamerat, altid i godt Lune, og ofte saa straalende glad 
ved den friske Luft, det kolde, rene Vand silrende frem under 
Mosen, den herlige Hunger og den gode Maden, naar vi kom. 
frem til Sæter eller Fiskebod, de store Syn, naar vi kom op paa 
et Udsigtspunkt, at det for dem, der var med ham, var umuligt 
andet end at smittes deraf og blive glad som han. Han siger 
etsteds, hvor han fortæller om, at han sad oppe paa Paradis- 
bakkerne og saa udover Lierdalen: «Anten mæler eg ikke ordet, 
naar eg i gode stunder siter og ser utover slikt, eller og so 
fløymer det som fossen.» Dette stemmer ganske med min Erin- 
dring. Han kunde, naar han kom i Aande ved et eller andet 
stort eller vakkert Syn, faa det paa sig med en slig Veltalenhed, 
at han formelig tabte Veiret og næsten stupte i Bakken; han 
reciterede lange Slykker af en eller anden af sine Yndlingsdigtere, 
— Byron eller Wergeland, — ikke godt, — for han ligesom stødte 
eller buldrede Ordene frem, — men sterkt bevæget; — «mit fal- 
scher Stimme, aber wahrem Geffihle« som det heder hos Heine, 
Men et rigtig førsterangs Udsyn kunde tage ham saaledcs, at 
han blev helt taus. Da han og jeg for første Gang saa Jotun- 
heimen ligge udbredt for os oppe paa Stugunøse (vi havde forud 
bare havt et og andet Gløt af den nede paa Landcveien i Valders), 
fik han ikke et Ord frem i lange Tiden men sad bare og graat. 
Og, da vi saa kom ned til Nystuen og talte om, hvor heldig vi 
havde været med Udsigten, og Folket sagde til os, at vi skulde 
være heldige ogsaa paa en anden Maade, idet vi skulde faa til 

Middags den største Ørret, som paa lange Tider var fisket i Otro- 
vandet, og saa den fede Fisken laa for os paa Bordet, strømmede 
hans Taarer igjen i den oprigtigste Rørelse. Der var saameget 
af det primitive Naturmenneske i ham, at den gode Maden næsten 
synes at have havt noget helligt ved sig i hans Øine, og at det 
blev for ham et Slags høitidelig Handling at mætte Hungeren 
med den sterke, sunde Landskost. 

Under sin sidste Sygdom færdedes han med sine Tanker sta- 
dig oppe paa Fjeldvidderne. Her havde han levet sit bedste Liv, 
og her følte han sig hjemme. Det troldske og vilde ved Fjeld- 
naturen, som virker skræmmende paa de fleste, drog ham til sig 
og stemte hans Sind harmonisk. «Åa, bræen vil meg ikkje noko 
vondt,» sagde han, da han mod Kameraternes Raad vilde gaa 
over den sprækkefulde Mjølkedalsbræ. Det synes, som om han 
har seet i Tinderne og Bræerne gamle Rjendinger, venlige Natur- 
magter, til hvem han trygt kunde betro sig. Men i det ordnede 
Menneskesamfund fandt han ikke rigtig Fred, og her synes han 
at have følt sig omgivet af bare fiendtlige Magter. Da jeg hørte, 
at han, øiensynlig dødssyg som han var, havde forladt Hospitalet 
og var reist paa Landet, havde jeg en Følelse af, at det skete 
ifølge et lignende Instinkt som det, der bringer det vilde eller 
halvvilde Dyr til at gjemme sig bort, naar det merker Døds- 
stunden komme. Jeg tror næsten, at jeg ikke vilde være blevet 
forundret, om man havde fortalt mig, at han havde lagt sig til 
at dø oppe i en Ur, langt borte fra Folk. 

II. 

Naar det maa siges, at Vinje tog Skade af den Mishandling 
han blev Gjenstand for, skal dette ikke opfattes saa, at vi skimter 
i, hvad han har skrevet, poetiske Muligheder, — Evner, som ikke 
kom til Udfoldelse, — eller at hans Forfatterskab blev klemt 
sammen inden snævrere Grænser end dem. Naturen selv havde 
anvist. Han kunde have blevet noget mere, ved en bedre Be- 
handling, men ikke noget andet, siger V15/16 udentvivl med fuld 
Ret. Det gjælder neppe om ham som t. Eks. om Wergeland, at 
hans Udvikling brødes af, saa vi ikke har rigtig Greie paa Dimen- 
sionerne af hans Genius. Wergeland blev som Digter væsentlig 
Lyriker; men hans dramatiske Arbeider afgiver, med al deres 
tekniske Ubehjælpelighed og øvrige Mangler, dog Vidnesbyrd om, 
at han havde store Evner i Retning af objektiv Menneskeskildring, 
og vi tør tro, at han, om han havde levet længere og i et, litte- 
rært seet, mere gunstigt Milieu, kunde have blevet en frem- 
ragende dramatisk Digter. Noget sligt kan der aldrig være Spørgs- 

maal om for Vinjes Vedkommende. Hans Forsøg i det novel- 
listiske og dramatiske Genre er faldt saa uheldig ud, at der ikke 
kan være Tvivl om, at disse Omraader laa helt udenfor Række- 
vidden af hans Begavelse. Hvad han har skrevet i denne Ret- 
ning, er ikke bare ubehjælpeligt i Formen, — lige til det paa- 
faldende ubehjælpeligt, naar man betænker, hvor smidig og 
mangslungen Kar han ellers viste sig at være og dertil vel be- 
læst, — men det er, hvad der er værre, fordetmeste uden Liv, 
koldt og kjedeligt. Det er saalangt fra, at Omgivelsernes Ugunst 
har Skylden for, at Vinjes Digterbegavelse ikke kom til at sætte 
sig noget Mindesmerke af varigt Værd udenfor Lyrikens og Ro- 
mancens Omraader, at man vel hellere kunde have Grund til at 
lade det gjælde som en Følge af denne Omgivelsernes Ugunst, at 
han overhovedet forsøgte sig paa andre Omraader end disse og 
spildte saa megen Tid og Kraft paa Opgaver, der laa saa helt 
udenfor Grænserne af hans Begavelse. Publikum var saa lidet 
litterært, saa lidet æthetisk fintsmagende, at lyriske Digte eller 
Romancer, hvor gode de end var, ikke formaaede at tildrage sig 
nogen videre Opmerksomhed eller skaffe sin Forfatter nogen 
videre Anseelse,* fordi de i en rent ydre Forstand var Smaating. 
Man pleiede i al Troskyldighed at gjøre en grov Kvantitets- 
Maalestok gjældende ved Bestemmelsen af den poetiske Rang 
A. Munch blev t. Eks. meget almindelig stillet over Welhaven, 
fordi han havde skrevet mere, — cestørre Ting», — hele Tragedier 
og historiske Romaner, medens Welhaven bare havde skrevet 
«Smaadigte». Der laa kanske heri en Fristelse, som Vinje ikke 
havde Selvkritik og Selvfølelse nok til at staa imod. 

Alle indrømmer vel nu, at VinJe paa de Felter, hvor hans 
poetiske Natur hørte hjemme, har frembragt Verker, der hører 
til det bedste, vor Litteratur eier. «Ved Rondarne», <(Drivdalen», 
«Vaaren», «Gamle Mor», «De tri Systerne«, «Guten)), «Hjonlaus», 
det meste af «Storegut» o. s. v., er Digte, saa stemningsfulde eller 
saa eiendommelige, af et saa egte og oprindeligt Præg, at man 
maa føle sig tryg paa, at de vil sikre hans Navn mod Glemsel 
og bevare sin Friskhed gjennem Tiderne. Men ogsaa paa disse 
Felter har han gjort sig skyldig i rent utrolige Feilgreb baade 
med Hensyn paa Valg og Behandling af Emnerne og er sunket 
ned under det middelmaadige; vi møder ved Siden af Digte af 
den ypperste Rang meget, som er værre end mislykket: — de 
platteste prosaiske Rimerier, den trivielleste, bredeste Hverdags- 
snak sat ud paa Vers, ~ Ting, der synes skrevne af en Mand, 
som ikke har havt mindste Begreb om, hvad Poesi er for noget. 
Man maa finde det paafaldende, at den samme Forfatter, der har 
skrevet «Storegut», har kunnet rime Side op og Side ned slig 

som i «Staale»; ~ han brød jo af tilsidst i Følelsen af, at han 
var kommet paa uret Vei, — men at han ikke brød af længe 
forudi Man skulde forsværge, at den Versemager, vi møder 
t. Eks. i «Dagsens Diktu eller «1859», har kunnet skrive saa stem- 
ningsfulde, gribende Digte som «Rondarne» eller « Drivdalen«. 

Dette, at Vinje kunde vise sig saa svag, selv paa de i>oetiske 
Omraader, hvor han havde sin Styrke, hænger sammen med, at 
han, om han var meget af en Digler, saa var og blev han alle 
Dage overmaade lidet af en Kunstner, — en bevidst, beregnende 
Kunstner. Han havde lidet Sans og Respekt for Kunst i Al- 
mindelighed, og hvad særlig Digtekunsten angaar, synes han at 
have ment, at det var rent ud en Misvisning at tale om en saa- 
dan. « Poetisk gaave,» siger han etsteds, «er nokot aalmennt men- 
neskelegt; det er ikke nokon serskild lagnad for ein ting som 
f. ex. evne til maaling, musik o. s. v. Det er vel so, at der skal 
eit særskilt musikalsk øyra til for velklang i spraaket, men den, 
som skal faa det fulle navn af diktare, han maa vera ein herre- 
mann i den menneskelege aands tankerike. Han er ingen ser- 
mann, sosom jurist, theolog, doktare o. s. v., og derfor er det og 
uforstandigt at titulera ein mann med «diktare». Ak ja, kjære 
guten min, vi ero alle diktarar, svarad Goethe den unge løm- 
melen, som titulerad seg med poet, og i dette laag og, at det var 
ein aalmenn eigenskap at vera diktare. Men der maa vera nokot 
meir en det aalmenne af denne eigenskapen, før den fær dette 
navn. Det er eit tillegg, nokot attpaa, eit plus, men ingenting i 
grunn og væsen særskilt, sosom det at vera mekanikus eller 
skomakare. Det poetiske i ein natur er herre liksom ei fraa det 
vanlege liv litt sterkare gjenomsalting af det aandfuUe og fantasi- 
rike i os, og det er graden af denne saltstyrke, procenterne i den, 
som er den poetiske rangsklasse.» (Skrifter I. 737-38.) — Der 
er nu ganske vist noget rigtigt i dette, og Vinje havde paa sin Maade 
Ret, naar han talte haanlig om det fagmæssigt aflukkede ved den 
samtidige danske Skjønlitteratur og mente, at en slig «poetisk 
Potteplante-Kultur» ialfald ikke passede for os. Men Digteren 
kan dog være og maa, for at naa det høieste og fuldkomneste, 
være noget mere af en «sermann», end Vinje syntes at ville med- 
give; han har sin <(Kunst» han ogsaa, og, om den ikke er saa 
speciel som Musik eller Malerkunst, saa har den dog adskillig 
flere Sider og stiller adskillig flere Krav end dette med «det musi- 
kalske øyra for velklang i spraaket«. For disse Sider havde Vinje 
i en forunderlig Grad lidet Syn. Der var noget almueagtigt ved 
hans poetiske Æsthetik, saadan som den kommer frem i Ytringer 
i hans trykte Skrifter, og saadan som jeg mindes han ofte ud- 
viklede den i mundtlig Samtale. Han lægger i Fortalen til «Store- 

guts en urimelig stor Vegt derpaa, at han har holdt sig til det 
i Bygdetraditionerne faktisk givne Stof. «Det er ei sann soga 

det, som stend i denne boki . Dette, at soga er sann i sine 

store drag, er det, som etter mi meining maa gjeva diktet sitt 
meste verd; for smak og stil skifta um, men historiske grunnevne 

vara. Det er denne folkelege eller historiske beinbygning, 

som me fmna i alle poetiske verk, som liva lengi, alt fraa Homer 

og vaare gamle sogor ned til Walter Scott. Det er af livet 

sjølv me maa faa vaare grunndrag; det er det, som lyt dikta fyr 
os, og aalmugen heve difyr i grunnen rett, naar han segjer um 
ei soga eller eit dikt: ja, ja, det kan vera godt og væl altsaman, 
men det er ikkje sannt; ho lyg den boki og ferer med fantesi.» 

— Han pleiede at protestere mod, at der blev lagt nogen Hoved- 
vegt paa det, man kalder «Stemningen» i et Digt; det var, sagde 
han, en uklar Tale, som maatte føre til, at en rent meningsløs 
Laliing kom til at gjæide for sublim Poesi. Tanker og Billeder, 

— det var det, som det kom an paa: — sunde, rigtige Tanker, 
oplyst ved malende eller slaaende Billeder og udsat paa klingende 
Vers, — det var Recepten for et godt Digt. Han glemte herved 
blandt andet, at der er en «Forkortningens]» Kunst, som har sin 
store Betydning i al Digtning, ogsaa den lyriske, — at et Digt 
virker ikke blot ved, hvad det udsiger, men ogsaa ved, hvad 
det fortier eller bare antyder, — netop fordi det bare antydes. 

Medens han saaledes ofte miskjendte og vanskjøttede, hvad 
der kan siges at høre til Digtets indre Form, viste han til Veder- 
lag saameget mere Sans og Omhu for den ydre Form, — Versi- 
fikation, Rim og Rhytme. Han satte saa stor Pris paa denne 
Versifikationens Kunst, at det iblandt forledede ham til et rent 
Kunstieri eller blotte Kunststykker, — sammenhobninger af rare, 
underligt klingende Ord eller løierlig lange Rimrækker, som t Eks.: 

«Den bckken, som siklar — 
Den dropen, som Uklar — 
Den stniumen, som glittrur — 
Den dropen, som titirar — 
Den straalen, som giddrar - 
Denskuggen, som diddnir — 
Den duva, som nuslur — 
Den vinden, som tuslar o. s. v. 



eller: 



Ikring meg sukkar skog og aai ty ter, 
og kvite bekken fram or urdi br>'ter, 
og dalen gjeng i krok og aldri tryter; 
min tanke burt i draumens toku flyter; 
paa sama tid som her eg sit og ny ter, 
eg for meg sJølv og alt det gamle syter 

o. s. V. 



Vinje havde aabenbart meget ved sig af Skalden (i Ordets gamle 
Betydning) eller af den sætersdalsk-thelemarkske Stevkjæniper, for 

hvem det at gjøre Vers er en Idræt omtrent som at slaa Halling- 
kast, hvorved det gjælder at vise sig som en spræk Kar, der kao 
tumle med Ord og Tanke paa den behændigste Maade. Han stod 
som Digter i visse Maader paa en særskilt historisk Grund, idet 
han fortsatte Traditionerne fra den gamle thelemarkske Folkedigt- 
ning og førte dem ind i Litteraturen, og der laa baade en Styrke 
og en Svaghed, eftersom disse Traditioner var forligelige eller ufor* 
ligelige med Kravene til moderne Poesi. 

Jeg mindes, at han engang, jeg mødte ham paa Gaden uden- 
for Universitetet, fortalte mig, at han nu havde skrevet et Digt, 
som var det bedste eller noget af det bedste, han havde gjort, og 
det maatte han endelig straks læse op for mig. Vi gik da ind i 
Universitetsaulaen og satte os paa Trappen, og der læste han 
Digtet op; det var «Vaaren». «Læg merke til,» sagde han, «at her 
er baade Bogstavrim og Linjerim og Enderim, og saa er det 
Heksameter atpaa!» Ja, det var jo overmaade merkeligt, men 
kanske det merkeligste af det hele var, at det trods alle disse 
Kunststykker var blevet et virkeligt Digt. Ikke altid gik det saa 
heldigt Skalden, Verskunstneren, den spræke Karen eller aand- 
rige Manden kom ret som det var iveien for Digteren og skjæmte 
det helt eller halvt ud for ham. Det blev for megen Klang, for 
mange Ord, for megen Stås. Om flere af Vinjes Digte, der ellers 
hører til de gode, t. Eks. «Guten)», «Jøtunheimen» o. s. v. gjælder 
det ganske vist, at de vilde have været endnu bedre, om de havde 
været kortere; det har været snart et eller andet sindrigt Billede 
eller malende Udtryk, snart en eller anden aandrig Refleksion, 
som han endelig har skullet have med, saa han er blevet for 
bred; det kunde jo, efter hans Mening, aldrig blive formeget af 
den Slags; et Digt skulde være som en Kiste, vel fyldt med nyt- 
tige og solide Sager, og udenpaa bemalet og udkraatet efter den 
gjængse Bondesmag. Naar en Stemning rigtig havde grebet ham~ 
eller et poetisk Emne laa i en saadan Grad færdigt for ham, at 
Formen og Rammen paa en Maade var givet (som ved meget af 
«Storegut>»), kunde han være kort og enkel, og da digtede han 
sine bedste Ting. Men disse Ting pleiede han selv ikke at sætte 
saa høit; han satte mere Pris paa dem, hvor han havde havt 
mere Leilighed til at vise sig som den spræke Verskunstner eller 
den «tvisynte», flængende Tankens Mand. Han var ikke enig med 
dem, der regnede «Ved Rondarne» for en af de alleregteste Per- 
ler i hans Digtning." «Aa, det er nu etterdiktning det,» sagde han, 
— nemlig efter Indledningsdigtet til Goethe^s Faust. Ved nærmere 
Sammenligning viser det sig imidlertid, at Overensstemmelsen 
ikke er saa stor, at der er nogen skjellig Grund til at tale om 
«etterdiktning»; det er næsten bare Versmaal og Rythme, Vinje 

har laant fra det goethe'ske Digt (se Vislie, S. 327—28); men her- 
paa lagde han jo ogsaa fra sit æsthetiske Standpunkt en urimelig 
stor Vegt. Han havde mere tilovers for sit Digt om «Jøtunhei- 
men»; her er mere af den Ordstas, som han var saa glad i: 

«Den egg, den tind, den pigg, den klo, den kniv, 
d*er skip og boatar, som fyr vinden driv« 

o. s. V. 

Men, skjønt cjøtunheimeni^, — bortseet fra den uheldige Plads, 
det har faaet, — det er, som bekjendt, indflettet i «Storegut» — 
maa regnes for at høre til Vinjes bedre Digte, staar det dog, trods al 
Billedpragt og alle de malende Udtryk, i virkelig poetisk Værd utvivl- 
somt langt tilbage for ccVed Rondarne« og minder, ved sin noget inven- 
tariumsagtige Opregning af den skildrede Lokalitets Herligheder, 
paa en mindre heldig Maade om en svundens Tids naturbeskri- 
vende Digtslags. I det hele, — man faar et Indtryk af, at Vinje er 
heldigst som Digter der, hvor der har været mindst af bevidst 
Kunst Naar han beregner, gaar det ofte paa skakke, fordi han 
regner ud fra en ufuldkommen, altformeget rent udvortes formel 
Kunstopfatning. Han gjorde sine bedste Ting ligesom uforvarende ; 
— det staar maaske i Sammenhæng dermed, at disse Ting har 
en saa uforlignelig Friskhed og Naturlighed, men paa den anden 
Side vistnok ogsaa, at der inden hans poetiske Produktion er saa 
lidet at spore af Udvikling eller Fremgang; er han den samme fra 
først til sidst, — d. v. s. fra den Tid, da han begyndte at skrive i 
«maaleti», hvilket jo var det store Gjennembrud for hans Genius 
baade paa det poetiske og prosaiske Omraade, — lige ujævn, lige 
egte poetisk til sine Tider, som ram prosaisk-versmagersk til 
andre. 



Vinjes Mangel paa Sans og Respekt for Kunst i Ordets indre 
og høiere Mening har nu vel ogsaa sat sine Merker i hans Pro- 
saform. Inden dette Omraade blev han dog ikke i samme Grad 
eller paa samme Maade som ved sine Vers fristet til at sætte 
Kunstleri ind for Kunst. Hans Prosastil kan ofte være altfor 
bred, altfor lidet fastbygget, men den synder aldrig ved falsk 
Rhetorik eller Styltegjængeri; den er i høieste Grad naturlig, fri 
for alt konventionelt Uniformsvæsen. I denne Henseende kan 
man udentvivl sige, at han har været banebrydende ikke mindre 
end ved sit «maal». Det ene hjalp nu til det andet. Dette, at 
han skrev i et andet Sprog end Skriftsproget, maatte virke til at 
stille ham friere ligeoverfor den i Skriflsprogslitteraturen raa- 

dende Stil og Smag og skjærpe hans Blik for, hvad der var for- 
skruet og konventionelt ved denne. Og af Forskruethed og Ron- 
ventionalisme var der nu mere end nok ved de Tider, da han 
optraadte som Forfatter i Maalet Det var de skandinaviske Fest- 
taleres og Festsanges Blomstringsperiode, — den ene saa lig den 
anden, som om det var en og samme Mand, der havde laget dem 
alle, — det samme Indhold næsten og den samme Form, — pa- 
raderaæssig og stram, — «uppstrokne og tvegne og kjembde tale- 
maatar», som Vinje siger. Under Indflydelse af den Heiberg*ske 
eiler WelhauerCske Æsthetik og ifølge et altfor ensidig vedhol- 
dende Stræv med at opnaa et Slags Elegance elier Korrekthed var 
idethele Stilen i offentlig Tale og Skrift kommet saa langt bort 
fra den daglige Tale og var blevet saa kunstig, at selv de sunde- 
ste og dygtigste Mennesker, naar de optraadte som Talere eller 
Skribenter, ligesom ikke fandt sig selv igjen i den vedtagne Form, 
ligesom kom bort i den stilistiske Paradedragt og blev stive og 
upersonlige. Iblandt alle disse deklamerende og reciterende For- 
fattere hævdede «Dølen» sin Røst og talte fra Kathedret med sin 
naturlige Stemme og skrev i sin Avis i den samme Stil, som naar 
han sad hjemme og lagde ud for Kameraterne paa Hybelen. Man 
kan vide, at det maatte gjøre et underligt Indtryk. 

Vinje var med paa Studentertoget til Kjøbenhavn og Lund i 
1862 og har givet en Skildring deraf {Skriften 2det Bind). Baade 
Svensker, Dansker og Nordmænd sendte sine berømteste, mest 
øvede Talere i Marken ved denne Leilighed; ja, Vinje syntes jo 
nok, at det var svært flinke Folk; men de var ham fordetmeste 
altfor akademiske, altfor litterære. «Kulturen er traaden, og sku- 
len er den, som rykkjer og dreger, so hallingmannen skriker og 
dansar.» Selv fik han nok ikke Lov. til at tale. Men ved én Lei- 
lighed var det, efler hvad han selv fortæller, nærved, at han 
havde optraadt paa egen Haand og uden at have indhentet «Be- 
styrelsen))s Tilladelse. Det var ved Festen i «Nordmandsdalen» 
hos den danske Konge. Man spiste i det frie, og, medens man 
spiste, begyndte dét at regne. <(0g daa det stride regns-elet kom 
midt under maaitidi, vardt det ottande eller anelsesfuldt stiilt som ^ 
i ei kyrkje ein augneblink. Det var paa hengjande haaret eg 
hadde sprungit frem i det baglande regn, tekit av meg huva og 
haldit ei tale til himilen. Eg skalv af eldhug eller begeistring. 
Iladde eg vorit rette karlen, so hadde eg gjort det og; for her 
vaaro alle baand slitne og alle stodo som lamslegne. Det er den 
største stunn, eg hever upplivt.» Ja, — han skulde have fulgt sin 
Indskydelse; et sligt Emne udført slig, som Vinje vilde have ud- 
ført det, naar han var kommet i sit rette Improvisatorhjøme — 
det vilde have virket afstikkende ligeoverfor de officielle akade- 

miské Skaaltaler, næsten som en Røst fra en anden Verden. Men 
nogen egentlig Lykke vilde han neppe have gjort. Man vilde vist- 
nok have opfattet hans af Uveirsbygen inspirerede Tale, som om 
den selv var et Slags Uveirsbyge, mod hvilken man søger Ly eller 
slaar Paraplyerne op. 

Saadan gik det ham herhjemme fordetmeste, — gjennem lange 
Tider. Repræsentanterne for den departementale «taterstil» fandt 
ham umulig; de Indstillinger, han forfattede som Kopist i «Be- 
naadningskontoret», tik' han oftest kasseret eller tilbagesendt til 
Omskrivning med store Udstrygninger og Overstregninger, — hvor- 
over han selv pleiede at være meget forarget, men hvad man ikke 
kan fmde saa urimeligt endda, naar man hører, at han i den 
Grad manglede Sans for det departementalstilistiske Dekorum, 
at han kunde skrive «den Kroken« istedetfor «Angjældende» eller 
« Delinkventen ». Og ikke meget bedre bestod han sig med sin 
«Stil» for den litterær-æsthetiske Kritik. Man mente, at det umu- 
lig kunde være rigtigt eller passende at fremtræde saa aldeles af- 
klædt for Publikum, at skrive saa ligefrem, gaa saa lige løs paa 
paa Tingen, give i den Grad alle gode gamle Regler om Periode- 
bygning, kunstmæssige Inddelinger og Overgange paa Baaden 
o. s. v. Eller forsaavidt sligt kunde gaa an, maatte det ialfald 
være paa «maalet», — det maatte være som «maalet)> selv og «Dø- 
lenji> selv, en Kuriositet, et lystigt Intermezzo for Galleri-Publi- 
kum'et noget forbigaaende, uden videre Konsekvens eller Betydning. 

Imidlertid, — man hørte gjerne Vinjes Taler, man læste hans 
Avisartikler, og det kan neppe være tvivlsom, at disse Taler og 
Avisartikler har ved sin Form, saa ny, saa helt afvigende fra den 
gjængse, øvet Indflydelse, — i Tidens Løb vel endog en ganske 
betydelig Indflydelse paa Litteraturens almindelige Stilpræg. Dette 
her var noget spillevende, medens Samtidens akademisk-litterære 
Skrivemaade for en god Del var «taterstil», d. v. s. beheftet med 
døde Former, hvem det levende pleier at have Magt til at bryde 
igjennem og destruere. Det er vist, at Begreberne om god Stil er 
blevne forandrede i Retning henimod saadan som Vinje skrev; 
mange Kræfter har nu virket sammen til dette, men vi tør tro, at 
ogsaa han har havt sin Del deri. 

Vi læser fremdeles Vinjes Taler og Avisartikler og læser dem 
med Fomøielse, og, hvad der har givet dem dette varige Værd 
fremfor saameget andet af samme Genre, er selvfølgelig først og 
fremst den fk-iske, naturlige Stil. Det er, for at bruge et gammelt 
kjendt Ord, ikke bare en Forfatter, der fremstiller sig for os, men 
et Menneske, — en « Naturens Søn», som Carlyle vilde have sagt, 
— ikke bare en Maske, men et virkelig menneskeligt Ansigt, — 
ikke netop af de vakreste, men meget karakteristisk, — og selv 

det uskjønneste, ubetydeligste levende Ansigt frembyder jo doj? 
uendelig meget mere Interesse end alverdens Masker. Vi faar, 
ved at læse Vinjes prosaiske Småstykker (d. v. s. de bedre blandt 
dem, — han skulde jo fylde sin <(Døl» og fylde den omtrent alene, 
saa meget blev bare Rusk og Fyldekalk, og deraf er ogsaa en Del 
kommet med i Udvalget), et Indtryk, næsten som vi hører Man- 
den tale, — end aandfuld, original, genial Mand, med mange og 
mangeartede Kundskaber, kjendt og forfaren paa de forskjelligste 
Livets Omraader, fuld af Indfald og med høist vekslende Stem- 
ningsliv, — siddende i en Kreds af gode Kjendinger, saa han ikke 
lægger Baand paa sig, men lader sine Tanker og Følelser frit 
strømme. Det er et Slags Improvisationer, — Causerier om dit 
og dat, — gaaende fra det ene Emne til det andet, svingende hid 
og did gjennem allehaande Indkast og Afstikkere, saa man ikke 
af Overskrift og Indledning kan slutte, hvor man vil blive ført 
hen, — ofte halvt alvorlig, halvt spøgende. 

Han pleier at være heldigst, naar han spiller saadan paa Dob- 
beltstrengen og bevæger sig saa at sige paa Overgangen mellem 
Alvor og Skjemt, mellem det positive og det negative, — naar han 
nok paa en Maade mener det alvorligt, men ikke saa alvorligt, at 
der jo ikke nu og da kan komme et Klunk paa den ironiske Un- 
derstreng. Han maatte helst, forat hans Talent skulde komme 
til sin Ret, <!tgodrøei> med sit Publikum, — tage sit Emne halvveis 
legende, skrive sine ira et studio ' og i en saadan Stemning, at det 
ikke var ham saa særdeles magtpaaliggende, enten han kom hid 
eller did, enten han havnede i den ene eller den anden Konklu- 
sion. Han citerer selv etsteds efter Sheridan de Ord: «det sanne 
spe (humor) er godlyndt», og om hans Humor gjaldt disse Ord i 
en ganske særegen Grad. Det er den største Skade, Mishandlin- 
gen af ham har voldt, at den saa ofte og saa længe bragte ham 
ud af den Stemning, hvori han kunde «godrøe» med Publikum. 
Blev det helt Alvor, enten til den ene eller den anden Side, enten 
i negativ eller positiv Retning, pleiede han oftest at være mindre 
heldig; det var, ligesom han da ikke fandt den rette Tonen. Til 
en virkelig Krig for store, almene Formaal, enten den nu skulde 
føres med Satirens og Spottens eller den indtrængende Argumen- 
tations og ildfulde Veltalenheds Vaaben, var han ikke fuldt rustet. 
Han var for subjektivistisk, for rent personlig anlagt til det. Dyb 
moralsk Indignation eller ilammende Enthusiasme for Frihed 
eller Fædreland eller for Fremgangens Sag i det hele, er Kilder, 
hvoraf store Forfattere eller Talere pleier at hente sine bedste 
Inspirationer; men did naaede han sjelden elier aldrig, — ifølge 
sin Natur og ifølge det Forhold, hvori han stod til sine Omgivel- 

> Uden Vrede og Partiskhed. 

ser. Det skortede ham paa Almenaand; Vreden over den Mis- 
handling, for hvilken han blev udsat, Følelsen af den Uret, han 
led, vedblev derfor altformeget at være et blot personligt Sinne, 
der bare virkede til at nedstemme ham eller gjorde ham styg og 
raa, medens den, om den havde- kunnet knyttes til, indordnes un- 
der en sterkere, mere levende Almenaand, vilde have kunnet 
vokse og udvide sig til en «hellig» Vrede, en virkelig moralsk In- 
dignation, der havde staalsat hans Kræfter til Kampen. Han 
havde godt Greb paa at udfinde Skavanker og Skjævheder i Sam- 
fundsmoral eller Selskabstone; han havde et endog meget skarpt 
Blik for det vilkaarligt indsnævrende og tvingende ved mange af 
Kulturens Former paa det litterære som paa andre Omraader; 
men, hvad han saa og erkjendte af den Slags, fyldte ham ikke 
rigtig med nogen profetisk Nidkjærhed, indgav ham ikke noget 
Forsæt om at arbeide paa en Reform. Han havde dertil for liden Tro 
paa sig selv og paa det Samfund, hvori han levede; han stod der- 
til formeget som en fremmed ligeoverfor dette Samfund og følte 
sig altfor lidet solidarisk med det. Selve hans Optimisme var 
fordetmeste bare et halvt skjemtende Udslag af denne hans Van- 
tro: — det kunde lønne sig at drive paa med at faa indført tids- 
besparende Maskiner eller et mere rationelt Fjøsstel ; men at for- 
bedre Samfundsmoralen, løfte det sociale Niveau, — aaneil det 
var bare ungdommeligt Fantasteri at tænke paa sligt: — der var 
meget skakt og vrangt i Samfundsforhold og Institutioner, — en- 
hver nogenledes intelligent Mand maatte se det; men det fornuf- 
tigste Parti, man kunde tage, var alligevel, at man lod det være, 
som det var, forsonede sig med det, saagodt man kunde, og saa 
det altsammen, saavidt muligt, fra den lyse Side. 

Udentvivl har det ogsaa havt nogen Sammenhæng hermed, at 
han var saa bevægelig med Hensyn paa sine politiske og filoso- 
fiske Synsmaader og skiftede Standpunkt med saamegen Lethed 
og saamegen Freidighed, Han roste sig selv af dette sit bevæge- 
lige Væsen. Naar han blev kaldt en Vendekaabe, naar man kastede 
ham i Næsen, at han ret som det var kom i Modsigelse med sig 
selv og angreb den ene Dag, hvad han havde forsvaret den an- 
den, pleiede han at svare: Ja, jeg er ikke noget ((trehuvud»; mine 
Meninger er ikke noget, som spigres op paa Væggen eller lægges 
i Skuffer, men noget levende, som vokser og forandrer sig. «Eg 
er ingen einvis mann, men samlar up so mange meiningar som 
mogelegt og leitar imillom alle desse liksom etter ein general- 
nævner.» Eller som han udtrykker sig i et Svar til gamle Ueland: 
«Framleides segjer Ueland, at eg tidt skifter meiningar, og at han 
ikke likar denne meiningsskiftning, allrahelst naar det hender 
mange gongur om dagen. Det er for tidt dette, tykkjest eg ogsaa, 

endaa det kann tidt vera det eine rette at gjera det so tidt. Eg 
hever tidt gjort løgi med Ueland og hans folk for den stødleiken, 
som dei samt og samt tala um. Eg hever tidt sagt: dersom eg 
var so lykkeleg at vera likso uvitande og blind for grannar som 
de (I), so skulde eg ogso vera stød som eit berg; men ulykka er 
den, at eg granskar og leitar etter sanning og opnar mi aand for 
alle tankar, eg kan iinna, liksom blomen opnar kalken sin for 
himilens regn og sol, og derfor vexer eg og er ustød. Ja, vi som 
læra og stræva frametter, vi ero ikki altid litande paa, for vi 
vraka tidt i morgon det, som vi finna er det heste i dag.» Denne 
Afvisning af Klagerne over hans Vendekaaheri og Selvmodsigel- 
ser er i visse Maader fuldkommen rigtig og fyldestgjørende. Kra- 
vene paa Støhed, Konsekvens, urokkelig Overbevisning etc. kan 
virkelig, saadan som de ofte bliver formulerede og praktiserede, sær- 
lig hos os og i vor Politik, siges at være omtrent jævngode med 
en Fordring om, at man maa forsyne sig med forsvarlige Sky- 
klapper, være borncret og ufri, stænge sig af for alsidig Diskussion 
og Udvikling o. s. v. Og Vinje havde Ret, naar han mente, at 
hans «Løshed», som han fik høre saa ilde for, for en stor Del 
kom derfra, at han, fremfor saaraange «støe» Politikere og AyIs- 
skrivere, var en søgende, stadig arbeidende Aand, og at den for- 
saavidt var et Fortrin. Men den var nu ikke bare det heller. 
Enhver maa, ved at gjennemgaa Vinjes journalistiske, politisk- 
filosoOske Forfatterskab, faa et Indtr^'^k af, at der var noget af 
«Fanten» eller «Omstreiferen» ved hans aandige Væsen. Han giver 
sig ikast med alle mulige Emner, men fordyber sig ikke i nc^et 
Naar han viste sig som en rimelig Mand, i Hensyn paa den Ting 
at forandre Standpunkt og erkjende, at han havde faret vild, ser 
det ud til, at det ikke bare kom deraf, at han havde en vaagen 
Aand med «sans for nye grunnar» (som han selv siger), men 
ogsaa deraf, at det ikke kostede stort paa ham at flytte fra det 
ene Standpunkt til det andet, fordi han ikke indrettede sig hjem- 
ligt nogetsteds. Han tilegnede sig ikke sine Standpunkter og 
Meninger paa en saadan Maade, at det kunde blive nogen synder- 
lig smertefuld Operation for ham at opgive dem eller skille sig 
ved dem. Han hyklede ikke, drev ikke ligefrem Løier, men det 
blev dog paa den anden Side heller ikke nogen rigtig Alvorssag 
for ham, et virkelig personligt Anliggende i Ordets dybere moral- 
ske Forstand. Han tog det mest som et Slags Sport, en Styrke- 
prøve, et Eksperiment eller et Eventyr, — noget, som Omstæn- 
dighederne og Hændelserne bragte ham op i, og som en fik klare 
saa godt som muligt, eller som det kunde være interessant at faa 
gjennemgaaet. Jeg sætter dette i Forbindelse med, hvad jeg vil 
kalde det samfundsløse ved ham, d. v. s. den Ting, at han alle 

Dage var halvveis som en fremmed for det Samfund, inden hvil- 
ket han levede, og dermed, kan man gjerne tilføie, for moderne 
Kultur i det hele. Han færdedes inden den moderne Kulturverden 
næsten som en reisende Mand, — en meget intelligent, meget 
videbegjærlig Reisende, som iagttager opmerksomt baade Landog 
Folk, sætter sig godt ind i Forholdene og tager jævnlig selv et Tag 
med i dem for at blive bedre kjendt og af Trang til Virksomhed, 
men som alligevel staar udenfor og vedbliver paa en Maade at 
være ensom, skjønt han stadig færdes blandt Folket og deltager 
i dets Liv. — 

Man vil pege paa «maalet» og sige, at dette var en stor Sag, 
mod hvilken Vinje viste urokkelig Troskab, saa ban endog blev 
en Martyr for den; man vilde sige, at Maalsagen er enstydig med 
Nationalitetens Gjenreisning, saa han her viste sig som den sande 
«Folkets Mand» med den offervillige Almenaand. Og det er vist, 
baade at Maalsagen er en stor, national Opgave, og at Vinje led 
og stred for den. Men saa ved vi jo ogsaa, at c(maalet», som før 
fremhævet, var for ham i en ganske særegen Grad det nødven- 
dige aandige Eksistens vilkaar. « Norskdomen (d. v. s. Maalet) var 
for ham, siger Vislie med fuld Ret, «sjølve livet som menneskje 
og diktar.» Og saa ved vi dernæst, at han inden selve Maalet 
indrettede sig aldeles efter sin personlige Bekvemmelighed, — at 
han tog det meget cavaliérement med Korrektheden, slog af og 
blandede op med Skiflsprogs-Ord og Vendinger, eftersom det 
passede sig for ham. Jeg tvivler ikke paa, at han derved tjente 
Maalsagen allerbedst. Men det fremgaar dog heraf, at der ikke 
kan tales om hans Martyrium uden med adskillig Reservation, og 
at han ogsaa i sit Forhold til «maalet» var sig selv, — endog 
aldeles forbandet, — for at tale med «Peer Gynt», — 

Vinje har taget et stort Tag i vort nationale Kulturarbeide, 
og han vil udentvivl altid nævnes som en af Foregangsmændene 
i vor nyere Litteratur. Men det staar dog fast, at han i visse Maa- 
der havde sit Udgangspunkt udenfor det fremadskridende Sam- 
fund og den fremadskridende Kultur. Man har karakteriseret 
ham som en « Dilettant », — « Verdens genialeste Dilettant)) (se 
Vislie S. 282), Jeg tror, at det vilde være rigtigere at sige, at der 
i hans aandige Fysiognomi, saadan som hans Forfatterskab af- 
speiler det, er noget af en Vildmand, — ligesom der var noget af 
en saadan i hans ydre Menneske, — en kundskabsrig, aandfuld, 
høit begavet Vildmand, — med alle sine Kundskaber, al sin Tan- 
kerigdom uciviliseret og ucivilisabel. Han tilhørte ved sine Idéer, 
sit bevidste Tankeliv den moderne Kultur, var i denne Henseende 
endog blandt de meget fremskredne, men hans Instinkter hørte 
ligesom hjemme i en anden, mere barbarisk Tidsalder. Jeg har 

sagt, at man i Vinjes Digtning kjender igjen noget af den thele> 
marlciske Skald eller Folkedigter; jeg tror, at der i hans journa- 
listiske Forfatterskab skimtes Drag af en anden Bondesamfundet 
tilhørende Type: Slaaskjæmpen, for hvem Slagsmaalsidrætten er 
et Slags Profession, og som» af pur Interesse for Faget, drager 
milevis over Fjeld og Fjord for at «prøvast» med en Kollega, hvis 
Kræfter der gaar Ry af. Naar en dansk Kritiker (Clemens Peter- 
sen) har karakteriseret ham som en varm, venlig ... i ethvert- 
Fald aldeles idyllisk Skikkelse (se VisUe, S. 221—22), er det ikke 
mere træffende, end naar en dansk Litteraturoversigt fra 40-Aarene 
stiller op ved Siden af Bersærken Wergeland «den blide^ elegiske 
Welhav€ni» som Repræsentanter for norsk Digtning. — 



III. 

BIDRAG TIL EN KARAKTERISTIK AF A. O. VINJE. 

Jeg lærte Vinje at kjende allerede i mine første Studenteraar 
(jeg blev Student 1853). Vi mødtes hos Bjørnson og hos Botten- 
Hansen og ellers jævnlig paa Gader og Stræder. Vi blev snart 
godt kjendt og stod næsten fra første Færd paa en ligefrem 
kameratslig Fod til hinanden, trods Forskjellen i Alder og i andre 
Henseender. Vinje nærmede sig sterkt til Firtiaars-Alderen og 
hørte allerede til vore meget omtalte og navngjetne offentlige 
Personligheder, — hans Dram menskorrespondancer spillede en 
virkelig Rolle i denne aandige Sultefodringsperiode, og man reves 
ordentlig om dem paa Kaféer og i Læseselskaber, medens jeg 
bare var en tyveaarig navnløs Student. Men Vinje havde Brug 
for at tale med alle Slags Mennesker, og han forstod at tale med 
alle, undtagen med ((flne Damer)> d. v. s. saadanne, som ikke kan 
døie andet end den saakaldte table d*h6te-Konversation eller ((small 
talk)), og som bliver stødt, naar man prøver paa at lægge lidt 
tyngre ud, enten det nu sker i Alvor eller i Skjemt. Hans Vide- 
begjærlighed var saa stor og saa oprigtig, at den maatte lukke 
op endog de mest afstængte Naturer, og han havde en slig Med- 
delelsestrang, at han gjerne satte sin ((Gravitatem og Ærbarhed« 
tilside og glemte sin Autoritet som akademisk Borger og ældre 
Mand for at kunne tale fortrolig med «simple)) Folk eller unge 
Folk, endog om de var saa unge, at han for Alderens Skyld 
gjerne kunde være deres Fader — et Særsyn i de Dage, da man 
endnu herhjemme hos os pleiede i selskabeligt Samkvem at 
gruppere sig saa skarpt efter Alder og Stand (i Mangel af andet 
at samles om). 

Om Sommeren mødtes vi i disse vort Kjendskabs første Aar 
ofte paa Tyveholmen, hvor vi lauede os, skjønt det fordetmeste 
ikke saa videre fjelgt ud der langs Stranden — for at spare de 
4 eller 8 Skilling, som det kostede at tage Bad paa ((Hygæa)) eller 
«Sølyst)). Vinje var ikke sterk i Skillingen, og det skulde han da 
heller aldrig blive. Han havde vel, saalænge han var Drammens- 

22 — Sars: Samlede Verker. IV. 

korrespondent, en efter Tidens Leilighed ganske god Gage som 
saadan; men han oppebar den, efter hvad Bolten-Hansen for- 
tæller i sin Biografi af ham, for en stor Del i Naturalier: Kaffe 
og Sukker, Ost og Smør o. desl. «DøIen» kastede ikke noget af 
sig. Vinje klagede over, at han satte Penge til paa sin Avis: — 
han havde tabt «flere hundrede Daler» eller « flere hundrede 
Daler, end han havde Raad til», bedte det stundom. Folk lo af 
dette Regnestykke og mente, at han umulig kunde tabe noget, 
eftersom han ingenting havde at tabe. Men det er ialfald vist, 
at ffDølen», saa tungt et Slid han havde med den (for han skrev 
jo mest selv altsammen), aldrig indbragte ham saameget, at han 
kunde leve af det, eller at det engang kunde være til Salt til 
Maden. Om hans Virksomhed som Overretssagfører blev det 
fortalt, at han ikke fik mere end én Sag at procedere, og det var 
en, som han førte for sig selv mod sin Vertinde, og som han 
tabte med al Honnør. 

Det hørte til de mange underlige Modsætninger eller Mod- 
sigelser i hans Væsen og Begavelse, at han i visse Maader var 
en meget praktisk anlagt Mand og paa samme Tid yderlig uprak- 
tisk. Han havde forsøgt noget af hvert og givet sig af med 
mangeslags Gjøremaal og Haandteringer : gjetet Fæ, dyrket Po- 
teter, brændt Brændevin, været Skolemester, Sjømand, Handels- 
mand o. s. V. Han kunde tale med Sagkundskab om Gaardsstel 
og Husdyravl, om Tilgodegjørelse af forskjellige Gjødningsstoffe, 
om den rette Maaden at koge Graut paa o. s. v. Og, hvad han talte 
eller skrev om den Slags Emner, vidnede ikke bare om Erfaring 
og Kjendskab, men ogsaa om den mest levende Interesse. Han 
kunde blive opglødet lige til Enthusiasme ved Udsigten til nye 
Rigdomskilder for Landet eller til bedre Udnyttelse af de gamle. 
Madstrævet havde for ham sin store Poesi. Han var svært glad 
i den «velsignede Maden)>; men det var og blev en ulykkelig; 
Kjærlighed. Med al sin Respekt for Penge og Pengemagt og 
med alle sine financielle og økonomiske Studier og Erfaringer, 
var og blev han al sin Tid en meget maadelig Økonom; han 
havde ikke noget Lag til at faa fat i Skillingen, og — hvad der er 
endnu merkeligere, naar hensees til, at han fra sin tidligste Ung- 
dom havde raaattet spare og spinke for at komme frem — han 
forstod ikke at holde paa den, naar han havde faaet fat i den. — 
Vi, hans «felagar» paa Fjeldturene om Sommeren, fik jævnlig 
iøinefaldende Beviser for denne Dobbelthed i hans Natur: dette, 
at han paa én Gang var saa praktisk og saa upraktisk. Han 
var, som bekjendt, en rigtig «fjellets mann». Han havde fra Barn- 
dommen været vant til at færdes deroppe, og han var os ofte 
til stor Nytte ved sin Fortrolighed til alt, som hørte Fjeldet og 

Fjeldlivet til. Han havde saaledes et rent Indianer-Instinkt til at 
finde den rette Vei over ukjendte Ødemarker frem til Sæter eller 
Fælæger, hvor vi kunde faa Tag over Hovedet. Han kunde sige 
os, hvorledes vi skulde stelle med Fisken eller Melken, hvorledes 
vi skulde faa vore Sko tørket eller indrettet os et Leie for Natten 
paa Gulv eller Briks. Men vi fik ofte erfare, at han var sterkere 
i Theorien end i Praksis. Det gik ofte galt, naar han selv skulde 
sætte i Verk sine gode Regler, og i den Tid, vi eiede Hus sam- 
men oppe ved Bygdin, da det var en vedtaget Skik, at en af os 
efter Tur skulde være hjemme og passe Huset, medens de andre 
var ude paa Eventyr, blev han ofte Gjenstand for berettiget Mis- 
nøie og Kritik fra Felagarnes Side, naar det var hans Tur at 
forestaa det huslige Stel. — Vor Skatmester paa disse Fjeld- 
færder, O: den, som havde vor fælles Reisekasse under sin For- 
valtning, var fordetmeste Marinemaler Boll, som iagttog en for- 
standig Økonomi, saa Kassen ikke skulde blive tom før Tiden. 
Kngang syntes vi dog, at han havde været for knipen i sin Be- 
taling til en Sæterjente, hos hvem vi havde faaet Husly og Mad: 
han blev afsat og Vinje indsat i hans Sted. Næste Morgen, da 
vi skulde gjøre op med en gammel Kjærring, i hvis Sal vi havde 
tilbragt Natten, begyndte Vinje sin Funktion; han spurgte Kjær- 
ringen, hvad hun skulde have ; hun vilde, som sedvanligt, ikke 
rykke ud med Sproget, og derpaa fulgte en Akkedas mellem dem 
omtrent saadan: Ja, Mor, sagde Vinje, én Daler vilde være for 
lidet; — dette blev indrømmet uden Vanskelighed, — og to Daler 
vilde være formeget, — heller ikkke derimod reistes nogen be- 
stemt Indvending; — ja — saa faar det blive halvanden Daler 
da — værsaagod! Vi andre hørte paa Akkedasen i maalløs For- 
færdelse og Harme: vi havde ligget paa Gulvet om Natten og 
faaet lidt Melk om Morgenen, — det var alt, og efter den Tids 
Skik og Brug vilde en halv Daler have været mere end fuldt- 
skuende god Betaling for det. Vi tog naturligvis øieblikkelig 
Kassen fra en saa ganske og aldeles ubrugelig Finansmand; det 
var indlysende, at om den skulde vedblive at være under hans 
Forvaltning, vilde den blive tømt i Løbet af faa Dage, og at 
Enden for os vilde blive at føres fra Lensmand til Lensmand 
som andre Omstreifere. 

Vor første Fjeldfærd fandt Sted i 1863. Siden var vi hvert 
Aar sammen paa Tur en tre til seks Ugers Tid, sidste Gang i 
1869 — Aaret før Vinje døde, og samme Aar som han var bleven 
gift. De faste Medlemmer af Reiseselskabet eller Fclaget var 
Vinje, Boll og jeg; stundom var ogsaa andre med, deriblandt 
nuværende Borgermester Berner og nuværende Høiesteretsassessor 
Thoresen. Paa den første Færd flakkede vi om i Valdres, Sogn 

Og Gudbrandsdalen ; siden havde vi fordettneste et Slags faste 
Standkvarterer, hvorfra vi foretog mindre Udflugter: Høvringen 
og Mysusætrene under Rondane, Bessætrene ved Gjendin, Eidsbu- 
garen ved Bygdin. Man kunde dengang reise billigt hertillands, 
og vi reiste meget billigt : vi spenderte næsten aldrig nogen Skyds 
paa os, naar det kunde undgaaes. Efter at have gaaet iland fra 
Dampskibet i Gjøvik, Lillehammer eller Sørum ved Bægnaelven 
tog vi straks Skreppen paa Ryg, og saasnart* som muligt stak vi 
af fra Landeveien og ind paa Sæterstierne. Den første Færd, 
som varede i over seks Uger og maatte blive forholdsvis dyr, 
fordi vi paa den for saa viden om, kostede os 20 Daler til Mands; 
siden, da vi holdt os inden et mere begrænset Terræn, kom vi 
ud med endnu mindre. Endda syntes vi vist alle, at vi levede 
et sandt Herreliv, og jeg tvivler ikke paa, at enhver af os siden 
har seet tilbage til disse Færder som til sine bedste og lyseste 
Minder. Til den Nydelse, som det altid i og for sig maa være 
for sunde og sterke Mennesker at færdes oppe paa Fjeldvidderne 
i den friske Luft og med de store og vekslende Udsyn, kom det 
nu, at slige Færder endnu dengang var noget saa nyt og kunde 
synes noget saa eventyrligt. Turistlivet var neppe nok begyndt 
hos os; Rondeknippet og Jotunfjeldene var knapt kjendle mere 
end af Navn. Ja — Rondane havde vel Publikum faaet et (ilvt 
af ved at læse Asbjørnsens «Høifjeldsbilleder». Men JotunQeldene 
— eller Jotunheimen, som Vinje kaldte dem, — det er fra ham. 
Navnet skriver sig, — laa helt i Taagen ; det var et Stykke Land, 
hvis Herligheder man ikke havde stort mere Greie paa end paa 
Nilens Kilder. Det meste af det var vel indtegnet paa Amts-. 
karterne over Kristians Amt, men det havde ikke stort at betyde; 
Amtskarterne faldt det vist ikke dengang nogen ind at kjøbe og 
studere uden ifølge en eller anden speciel Faginteresse; det al- 
mindelige Publikum vidste knapt noget om, at de eksisterede. 

Vi kunde altsaa betragte os som Pionerer, som et Slags Op- 
dagelsesreisende. Naar vi drog ud paa vore Ture til Koldedalen 
eller Mjølkedalen eller Veodalen o. s. v., var det stadig med Ud- 
sigt til at finde nye Tinder eller Bræer, som ingen endnu havde 
seet og beundret. Ofte hændte det, at vi drog ud aldeles paa 
vona, d. v. s. uden noget bestemt Med eller Maal, uden at vide 
noget om, hvor vi skulde tage Kvarter om Natten, eller om vi 
vilde finde noget Kvarter — efter Ordene i Vinjes Digt «Ved 
Rondane« : 

«Eg finner vel et hus, som vil meg hysa, 
naar soli heim til notti vil meg Iysa». 

Dette var et Liv, som aldeles stemte overens med Vinjes Natur 
og Smag, og han blev da ogsaa derved saa smeltet og forklaret, 

at den, som alene kjendte ham fra disse Fjeldfærder, maatte have 
det Indtryk af ham, *at han bare var. det morsomste og mest un- 
derholdende, men ogsaa det mindst stridbare, snildeste, medgjør- 
ligste Menneske, som tænkes kunde. Han var den ældste af Fc- 
lagarne, og kunde baade ifølge sin Alder og sin Sagkundskab som 
Fjeldmand og sine øvrige fremragende Egenskaber have Krav paa 
at indtage en Førerstilling blandt os; men det var saa langt fra, 
at han paastod noget sligt, at det tvertom fordetmeste var ham, 
som gav efter, naar det kunde komme til Strid angaaende Ruten, 
Reiseplanen eller i andre Henseender. Han fandt sig med den 
største Taalmodighed i at være Skudskive for Kameraternes Løier, 
som naturligvis ikke altid var af den fineste Art, og tog ofte selv 
Del deri af Hjertens Lyst. Da han mødte frem paa Jernbane- 
gaarden til vor første Fjeldfærd i 1863, vakte han almen Jubel 
ved sin Reisedragt, som oprindelig havde tilhørt en engelsk Offi- 
cer, som var død af Kolera i Ostindien. Det var ogsaa tydeligt 
nok, at Dragten ikke var syet til ham; for Bukserne rak ikke stort 
mere end halvt ned paa Læggen, og Knapperne bag paa Frakken, 
som skulde afmerke Ryggens Ende, sad næsten midt oppe paa 
den; Tøiet havde oprindelig havt Striber af forskjell ig Farve; men 
ved megen Vask og Slid var Farverne blevne bragte til at flyde 
sammen i regnbueagtige, ubestemmelige Overgange. Naar Vinje 
saa siden underveis holdt Storvask og havde ophænt^ til Tørking 
paa lange Pinder, stukne ind i Skreppen, Strømper og Skjorter, 
som flagrede i Vinden, medens han gik, saa han virkelig ud som 
et rent Fugleskræmsel. Det var ikke mere end rimeligt, at hans 
exterieur blev Gjenstand for Morskab; men han fandt sig uden 
Knurren i, at Morskaben gik videre end til del. Han skjemtede 
selv paa den mest godlyndte Maade og uden Spor af Bitterhed 
med sine mange brustne Illusioner, sine erotiske, politiske og 
økonomiske Nederlag. 

Det er en gammel Erfaring, at paa slige længere Fodture i 
Ødemarkerne, hvor man Dag og Nat er henvist til hinandens Sel- 
skab og skal dele godt og ondt sammen, endog de bedste Venner 
let bliver uenige om en eller anden Smaating, og at Smaating 
under slige Omstændigheder let vokser op til noget stort, saa de 
kan give Anledning til alvorlige Rivninger og fremkalde varig 
Misstemning. Jeg mindes ikke noget saadant fra disse vore Fjeld- 
færder. Den eneste af Felagarne, med hvem Vinje af og til kunde 
komme i Krangel, var Boll, som ellers var en svært hyggelig og 
godslig Kamerat, men som havde vel megen Tilbøielighed til at 
agere den fine Manden og til at holde paa det civiliserede By- 
menneskes og Kafégjestens Sedvaner og Fordringer. Vinje førte, 
som bekjendt, en ivrig Krig mod den nationale Griseskapen og 

det gammeldags, ofte saa uøkonomiske Stel i vore Fjeldbygder, 
særlig Sæterstellet. Men han holdt nu af det paa en Maade 
ogsaa; han var jo opvokset med det, og hans kjæreste Minder 
var knyttede til det. Han tullede sig med Vellyst ind i det natio- 
nale Plag, Skindfelden, og klædte sig oJPle ganske nøgen, forat 
Nydelsen kunde blive hel. Og saa glad han var i de lyse, ren- 
skurede østerdalske og gudbrandsdalske Sætre, hændte det dog, 
at han, naar vi kom ind i et rigtig svart og fælt Søgne- eller 
Valdressæl, hvor Gulvet var en eneste Sølepyt og Rummet var 
fyldt af Røg og Gammeloststank, kunde udbryde med Henrykkelse: 
Aanei ! hvor alting er telemarkisk her ! Han maatte altsaa føle sig 
i særlig Grad kaldet til at optræde som Forsvarer af Landsens 
Skik, naar denne blev Gjenstand for ubillig Kritik eller snobbisk 
Kræseri. Og det hændte ikke saa sjeldent, at Boll gjorde sig 
skyldig i noget saadant. Han laa heller og frøs, end han bekvem- 
mede sig til at krybe ind under Skindfelden, om den var noksaa 
ren. Han flaaede omhyggelig Skindet af Fjeldørreten, for at føle 
sig tryg liveoverfor enhver Tanke om urensligt Stel ved Tilbere- 
delsen, — til stor Forargelse for Vinje, som sagde, at han med 
Skindet fllaaede væk det fineste og feiteste af Fisken. Han anstil- 
lede stundom en omhyggelig og nærgaaende Inspektion af Maden, 
som blev sat frem for os, og tillod sig Grimaser eller Anmerk- 
ninger, som kunde tænkes at ville saare de gode Folk, hvis Gjest- 
frihed vi skyldte, at vi havde faaet Tag over Hovedet Vinje 
mente med fuld Ret, at den Slags « Finhede slog over i sin Mod- 
sætning, og det kom til Skjænderi mellem ham og Boll i den An- 
ledning. Men det varede aldrig længe, og det endte regelmæssig 
med, at Vinje slog op et Gapskrat og lod, som han gav tabt, hvor- 
efter alt blev som før Krigen, uden at der siden merkedes Spor 
af, at de haarde Ord, som kunde være blevne vekslede mellem Par- 
terne, havde bidt sig ind hos nogen af dem. 

Vanskeligst pleier det være at opretholde god Forstå aelse inden 
et saadant Reiseselskab, naar det bare bestaar af to Personer. Er 
der flere, vil gjerne en kunne være Mægler eller agere Stødpude 
i Kollisionstilfælde. Vort Felag talte nu, som nævnt, i Regelen 
tre eller endnu flere. Men en og anden Gang hændte det dog, at 
det skrumpede ind til at bestaa bare af Vinje og mig. Saaledes 
i 1868, da vi havde faaet vort Hus ved Bygdin færdigbygget og 
skulde op første Gang for at tage Eiendommen i Brug. Boll turde 
ikke betro sig til Bygdins Bølger under det opdragende Uveir, og 
blev igjen paa Raufjordsanden (se Vislie's Bog om Vinje, S. 251 
ffl.). Berner, som var Trediemand i Baaden og blev med til Eids- 
bugaren, maatte efter nogle Dages Ophold skille Lag for at drage 
hjem. Og saa var altsaa bare Vinje og jeg igjen. En eneste Tu- 

rist — en Tysker, som fik Kvarter hos os en Nat — forstyrrede 
os i vor Ensomhed. Ellers var vi to henviste til hinandens Sel- 
skab i otte Dage og mere end det. Og det gik godt, — saa godt, 
at disse Dage staar for mig som næsten det bedste af alle mine 
Turistminder. Vi forligtes paa det allerfuldkom neste; Veiret var 
straalende og Humøret ligesaa. Ved en saa langvarig téte-a-téte 
hænder det naturligvis let, at man kommer til at kjede eller trætte 
hinanden nu og da. Men derom var der aldrig Spørgsmaal, idet- 
ringeste ikke, saavidt jeg vidste af. Det syntes neppe muligt at 
kjede sig i Selskab med Vinje; han var for aandfuld til det, og 
fremfor alt saa bevægelig, saa vekslende og saa medgjørlig 1 Hen- 
syn paa Konversationens Emne og Gang. Endog de aandsfuldeste 
Mænd kan ved et længere Samvær let komme til at virke træt- 
tende, idet deres Tankeliv har visse bestemte Maal, hvorom det 
kredser, visse særskilte Veie, som de stadig tvinger andre ind paa. 
Med Vinje var dette kun i ringe Grad Tilfælde; han havde vel 
sine særskilte Tankeveie han ogsaa; men han bøiede gjerne af 
fra dem og ind paa andres Veie; han var fordetmeste oplagt til 
at tale om, hvad det skulde være, snar til at gribe et Emne og 
snar til at lade det falde igjen, — tilsyneladende ifølge sin Maade 
at samtale paa mindre lagt for den Ting: at være Leder og Herre 
end at være tjenende Aand, — en framifraa flink, rent ud genial 
Tjener, men en Tjener. 

Vi — Vinje og jeg — eiede sammen, foruden Huset (Eidsbu- 
garen), ogsaa en Baad og havde desuden med os fra Bygden nogle 
Garn og Liner, saa vi kunde drive Fiskeri, som dennegang — i 
1868 — slog saa godt til, at vi næsten ernærede os selv og ikke 
havde andre kontante Udlæg i den Tid, vi laa deroppe, end 4 
Skilling daglig til Melk, som vi kjøbte hos Fækarerne i den gamle 
Eidsbu. Hver Morgen og Aften tog vi ud paa Vandet for at sætte 
eller trække vore Liner og Garn. løvrigt tilbragte vi Tiden med 
Udflugter op under Bræerne i Koldedaien og Mjølkedalen eller 
med at rangle om paa Skineggen eller Gravefjeldet fra det ene 
Udsigtspunkt til det andet, — altsammen i det nærmeste Nabo- 
skab af Eidsbugaren, saa vi kunde tage det i Ro og Mag, sætte 
os, naar det faldt os ind, sidde eller ligge Time efter Time paa 
det samme Sted, stirrende paa Tinderne rundt om, sammenlig- 
nende dem, maalende dem med hinanden for at komme efter 
«kven som vinner af den og denne andre haagc nut». 

¥A sligt Rangleliv tilfjelds virker i høi Grad til at berolige ens 
Nerver og dysse Tanken i Søvn. Man flyder ligesom ud og bli- 
ver til ét med Naturen omkring en; man lever bare i Nuet, gaar 
helt op i Nydelsen af det fysiske Velvære, uden at tænke paa at 
se enten tilbage eller frem. Det er just en af Herlighederne ved 

Livet tilQelds dette; raan hviler saa deiligt ud derved og bliver 
styrket til at tage fat i sit Arbeide med fornyet Kraft. Vinje kunde 
vel fremfor de fleste trænge en slig Hvile eller Selvforglemmelse, 
han, som til dagligdags førte en saa slidsom og opreven Tilvæ- 
relse, og som havde saamange bitre Minder, saamange hidsende 
og jagende Fremtidsforhaabninger at bære paa, og en slig Tilbage- 
venden til Naturtilstanden maatte synes i en særlig Grad at ligge 
for ham, som i sit Væsen og i sine Instinkter havde saameget af 
Vildmanden ved sig. Det var da øiensynligt, at det var en sand 
Vell^'st for ham at flygte ligesom bort fra sig selv for en Stund 
ved at kaste sig ud i dette halvt eller helt drømmende Liv til- 
fjelds. Han kunde fordybe sig i Nydelsen af en Rømmekolle 
eller en Tindcudsigt, som om hele Tilværelsen var rummet deri. 
Men, — som han selv har udtrykt sig: Tanken havde engang 
slængt sin Ild ind i ham, og den gav ham ikke længer Fred. 
Rastløsheden i hans Aand brød idelig igjennem de idylliske Stem- 
ninger ; ret som det var, gav han sig til at filosofere og politisere 
og flk os andre med, og det kunde blive stor Moro af det ogsaa, 
— rigtig festlige Stunder, omtrent som naar vi sad ved et godt 
Maaltid Mad med den rette Fjeldappetit eller naaede frem til en 
glimrende Udsigt. For det er nu saa, at naar man paa en slig 
Fjeldvandring vækkes af sit Drømmeri, kan man blive vaagen 
rigtig tilgagns. Den friske Luft og det fysiske Velvære, som pleier 
at dysse Tankelivet i Søvn, kan da komme til at virke i den stik 
modsatte Retning. Man føler sig saa sterk og saa frigjort, at man 
lader det staa til med de vildeste Indfald og giver sig modig ind 
paa de steileste Tanke veie, uden at frygte for at bryde Halsen. 
Jeg mindes særlig én slig festlig Stund, da vi rigtig indbildte os 
at være naaet op paa et af Tankens Udsigtspunkter med vide 
Fjernsyn til alle Kanter. Det var engang vi var paa Flytning fra 
Rondane over til Jotunheimen og sad og hvilte os ved Veikanten 
oppe i Vaagerusten; Samtalen kom igang og Hk slig Fari, at vi 
blev siddende der Time efter Time, glemmende, at vi havde saa 
og. saa langt igjen til Stationen, hvor vi skulde spise Middag, og 
Vinje var saa tilfreds med vore og naturligvis først og fremst sine 
egne Præstationer ved denne Leilighed, at han udbrød: « Vi burde 
havt en Hurtigskriver, saa at alt det, som er bleven sagt her, 
kunde være bleven optegnet; det vilde have blevet en Bog saa 
flængende og flirende, at Heine's «Reisebilder» vilde have syntes 
som en Postil ved Siden.)) 

Jeg tvivler nu ganske vist paa, at Verden har tabt noget videre 
ved, at en slig Bog ikke kom istand. Men jeg har dog senere 
ikke uden Beklagelse kunnet tænke paa, at det aldrig faldt mig 
ind at holde nogen Dagbog eller gjøre nogen skriftlig Optegnelse 



A. O. Vinje 345 

om mit mangeaarigc SamJiv med Vinje, som var saa rig paa Ind- 
fald, og som jeg burde havt saaméget at fortælle om. Det staar 
for mig som et Vidnesbyrd om, hvor lidet gunstigt et Milieu i 
litterær Henseende vor Samfund dengang frembød, at saa faa af 
os, som hørte til «Dølekredsen)) — og jeg mener dermed ikke bare 
dem, som var med paa Fjeld færderne, men de mange flere, som 
deltog i «kvirvingsdrykkjurne» eller «Turistentagene)) — vore 
ugentlige Sammenkomster om Vinteren -- tænkte paa eller følte 
nogen større Trang til at være med i det offentlige Ordskifte, men 
lod sig nøie med at producere sig mundtlig. Kanske det alligevel 
var bedst saaledes, — idetringeste for os personlig. For vor 
personlige Udvikling havde disse mundtlige Diskussioner i ethvert 
Fald en stor og varig Betydning. De blev førte med en slig Iver 
og Udholdenhed, — ofte hele Natten igjennem til langt ud paa 
den lyse Morgen, — som om det var ikke bare Moro eller Tids- 
fordriv, men den alier alvorligste Sag, en Kamp for selve Livet. 
Og en Kamp for Livet kunde det i visse Maader ogsaa siges at 
være. Vi strævede med at vinde Klarhed og naa frem til faste 
Standpunkter under den almindelig raadende Forvirring og Op- 
løsning; vi var i aandclig Forstand som en liden Flok ude paa 
Vidden, som ikke rigtig ved, hvor den skal vende sig hen, for at 
naa frem til Folk og finde Ly. Vi var Opponenter; vi havde 
brudt med meget af det, som var gammelt kjendt og anerkjendt 
i vor Politik og vort Aandsliv i det hele; men det nye, som vi 
vilde arbeide for, stod endnu for os i saa løse og svævende Om- 
rids, at det kunde synes uvist, om det virkelig var nyt Land eller 
bare Taagemasser og Skybjerge; vi gik i en Slags stadig Spæn- 
ding med bratte Overgange fra meget lyse til meget mørke Stem- 
ninger og følte derfor Trang til jævnlig at komme sammen for at 
styrke og støtte hinanden og hjælpe hinanden til at finde Form 
og Udtryk for, hvad der dunkelt gj ærede i os. Adskillige af os 
var nu saavidt gamle, at det kunde synes, som om vi burde være 
komne ud over Livets egentlige Sturm- und Drangperiode; men 
man skal huske, at Tidsforholdene virkede til at gjøre det i en 
særlig Grad vanskeligt at skaffe sig Oversigt og naa frem til et 
klart og fast Standpunkt. Det var anderledes dengang, end det 
nu er i saa Maade. Nu er t. Eks. i vor Politik alle Grænselinjer 
nogenledes bestemt optrukne; Partierne staar fast organiseret 
ligeoverfor hinanden; deres Programmer har været formuleret og 
diskuteret i det uendelige, saa man ved paa en Prik, hvad der 
hører sammen, og hvorfor det hører sammen; man finder snart 
sin Plads i Rækkerne, om man føler sig draget i den ene eller 
den anden Retning, og bliver snart orienteret i Hensyn paa de 
Maal, som det gjælder at arbeide for, og de Veie, som del gjæl- 

der at gaa. Noget lignende kan ogsaa siges om vor Litteratur; 
ogsaa der er nu Gjennembruddet forlængst saavidt fuldbragt, at 
alle de Tendenser, som har været virksomme derved, er traadte frem 
i Dagens Lys; de nye Anbrud er blevne bearbeidede; de malmfø- 
rende Gange er blevne opgaaede; de forskjellige Genrer er bleven 
fast udformede og har sine Mønstre og Forbilleder, saa den unge 
Mand, som føler Evne og Lyst i sig til litterær Virksomhed, ikke 
behøver at famle saalænge omkring, før han finder et vel be- 
grænset Arbeidsfelt, hvorpaa han kan bruge sine Kræfter. — I 
60-Aarene stod man endnu ved Begyndelsen til en ny Udvikling, 
hvis Veic og Maal var ukjendte eller kun dunkelt skimtedes. Nye 
Smags- og Tankeretninger holdt paa at vinde Indgang, men endnu 
bare i usikre, flydende Omrids, uden Krav paa at gribe d3'bere 
ind i Livet, — Diskussionsemner snarere end Arbeidsprogram- 
mer. Gammelt og nyt gik fordetmeste jævnsides og havde endnu 
ikke skilt sig ud for at prøve Kræfter; — endnu var der ingen 
ordentlige Partier med faste og omfattende Programmer, men 
Smaagrupper, som samlede sig om enkelt Sag og arbeidede hver 
for sig eller allierede sig med hinanden efter Omstændighederne, 
— endnu ikke nogen Kamp over hele Linjen, men Forpostfægt- 
ninger, enkelte Streifkorps ude paa Rekognoscering, — Udsigter 
udover, Forsøg paa at trænge ind i det nye Land, som det gjaldt 
at vinde, men endnu intet regelmæssigt Arbeide paa at tage det 
i Besiddelse. 

Dette var nu i visse Maader just et saadant aandigt Milieu^ 
som passede for Vinjes Evner og Naturel. Havde han levet læn- 
ger, vilde han ganske vist have kunnet glæde sig ved mere Paa- 
skjønnelse end den, Samtiden ydede ham (skjønt det naturligvis 
hjalp svært godt til at bringe hans Navn i Kurs, at han døde, 
saa hans Person ikke længer var iveien for Anerkjendelsen af 
hans Verker). Men han vilde have følt sig mere og mere tilovers, 
mere og mere hjemløs, stillet ligeoverfor Opgaver, som ikke laa 
for ham. Eftersom de store Partier udformede sig, vilde det være 
bleven krævet af ham, som af andre, at finde sin Plads i Ræk- 
kerne paa den ene eller den anden Side og holde Stand der. Og 
det var imod hans Natur. Han var en Diskussionens, ikke en 
Partikampens Mand. Han vilde ikke have kunnet finde sig i saa- 
megen Disciplin eller udvise saamegen Støhed, som ethvert Parti 
niaa kræve af sine Ordførere, og han vilde vist ligesaa lidt have 
kunnet resignere sig til at blive helt udenfor. Ogsaa som Digter 
vilde han have havt ondt ved at hævde sin Rang under den sterke 
Udvikling af norsk Skjonlitteratur, som foregik efter hans Død. 
For Dramaet og Novellen, som traadte saa sterkt i Forgrunden 
og antog saa knappe, strengt kunstnerisk afmaalte Former, havde 

han ikke Anlæg. Han forsøgte sig, som bekjendt, i begge Genrer, 
men det mislykkedes fuldstændigt. Saa ypperlig han kan være, 
naar han bevæger sig paa Omraader, hvor han kan lade det staa 
til med sine Indfald og gaa fra Emne til Emne, uden at bindes 
af Hensynet til Plan og Formaal, i Causeriet, Leilighedstalen, Gjen- 
givelsen af en enkelt lyrisk Stemning, Skildringen af et enkelt 
Naturbillede, — saa ubehjælpelig viser han sig at være, saa træt 
og plat prosaisk bliver han oftest, naar han forsøger paa at ar- 
beide efter en fast Plan eller giver sig ikast med poetiske Op- 
gaver af en mere objektiv Art, som kræver streng Begrænsning, 
omhyggelig Overveielse og langsom Forberedelse af den kunst- 
neriske Virkning. 

Vinje har, som bekjendt, ofte paa Prent rost sig af den Ustøhed 
og Omskiftelighed i Hensyn paa Meninger og Standpunkter, som 
Samtiden pleiede at lægge ham tillast. Han forklarer sin Ustø- 
hed deraf, at han var en perfektibel, sandhedssøgende Aand. «Eg 
naglar sjeldan nokon tanke dogmatisk sagt,» siger han etsteds \ 
«men er open for nye intrykk og betre uppJysningar, og soleides 
opnar meg som blonien kalken sin for himmilens dogg og soL» 
«Eg søker og eg søker, og derfor er eg i eit og annat so ustød» '. 
Han havde naturlig\'is meget Ret heri, og han kunde med fuld 
Føie mene, at hans «Ustøhed» var ligesaa god og moralsk værdi- 
fuld som den Støhed, hvori gamle Veland ^ saa en Politikers 
Hoveddyd, og som dengang — i Klasse- og Interessepolitikens 
Tid — virkelig forudsatte ganske forsvarlige Skylapper for Øinene. 
Men Vinje gik nu for vidt paa sin Side han ogsaa, idet han i alt- 
for brede og rummelige Udtryk lovpriste, hvad han kaldte «tvi- 
syntheden» og den dermed følgende Slingring fra den ene Mening 
til den anden som det rette Kjcndemerke paa et sandhedskjærligt, 
tænksomt, udviklingsdygtigt Menneske. 

Dette var et Diskussionsemne, som hyppig blev taget op i 
Samtaler mellem ham og mig. Jeg gjorde gjældende, at «tvi.synt- 
heden» vel kan være god til sit Brug, men at det er saa langt fra, 
at den er noget ubetinget Fortrin, at den ofte og i mange Hen- 
seender endog snarere maa kaldes en Svaghed end en Styrke. 
Sandheden er vel relativ — «ikke noget fikst og færdigt, men en 
Proces, noget flydende))* — ; men det gjælder dog at gribe den 
og gribes af den, for at faa noget ordentligt udrettet i denne 
Verden; enhver Sag har to eller flere Sider, og det kan være 
godt at have et aabent Øie for dem alle; men til Løsning af de 

» Skriner I, 369. 

« I. 575. 

» Se Vinjes Polemik mod Uelaiid. Skriner V, 189 ff. 

« Vinjes egne Ord - se Vislie, 1. c. S. 71. 

Opgaver, Livet stiller, kræves det dog jævnlig, at en enkelt Side 
bliver fremhævet paa Bekostning af de andre, at man er eller 
gjør sig blind for disse andre Sider og sætter dem midlertidig 
helt eller delvis ud af Betragtning. Hvad man vinder i Ekstensi- 
vitet ved at være stadig lige opmerksom for alle Sider, ved at 
være stadig «open for nye intrykk og betre upplysningar», det taber 
man til Gjengjæld i Intensivitet; man bliver viljeslap, — uden den 
rette Ild og Drift; en vis Begrænsning, en vis Ensidighed *eller 
Bornerthed er et nødvendigt Vilkaar for at kunne blive en rigtig 
«Mann der That» eller for at kunne være en skabende Aand i 
Poesiens, Kunstens og Tankens Verden o. s. v. o. s. v. Vinje, som 
jo ellers var en meget rimelig Mand, gjorde sig haard ligeoverfor 
disse Gudsens Sandheder og søgte at bestride dem,saameget han 
orkede. Det var tydeligt nok, at han derved plæderede sin egen 
Sag. Naar han strævede med at hævde for den ironiserende 
Skeptiker, «den tvisynte ræsonnør«, som søger og søger og aldrig 
Onder, fordi han ikke bryder sig om at finde. Rang foran den 
troessterke Forkynder, den myndige, selvsikre Fører, saa tænkte 
han paa sig selv og paa sin stadige Antipode, Bjørnstjerne Bjørn- 
son, hvis Navn da ogsaa hyppig nok blev nævnt under disse Dis- 
kussioner. Bjørnson var ikke blot i en fremtrædende Grad Gjen- 
stand for Vinjes Jalousi, fordi han var den nye Litteraturs Aladdin, 
som med et lykkeligt Greb erobrede sig med én Gang en domi- 
nerende Stilling og syntes at høste, hvor saamange andre før ham 
havde saaet, men ogsaa for hans Antipathi, fordi disse to vel i 
Samtiden var de mest polært modsatte Naturer og Begavelser. 
Bjørnson er en udpræget Hersker- og Førernatur og en ligesaa 
udpræget Kunstnernatur. Hans enestaaende Kald i begge disse 
Henseender har krævet og paalagt ham rent instinktsmæssig en 
vis uhygiéne cerebrale«. Han har vist sig i høi Grad perfektibel 
og progressiv; han har siden sin første offentlige Optræden tileg- 
net sig mange nye Idéer og Tankeretninger og under Indflydelse 
af dem udvidet sin Synskreds og forandret sit Standpunkt. Man 
har, som bekjendt, taget stor Forargelse af alle disse hans •Sig- 
nalforandringer)) og vilde have ham stemplet som en rigtig Veir- 
hane og Slingringsmand. Ingen Benævnelse kan nu være mindre 
træffende end denne. Det karakteristiske ved ham er just, at han 
altid er saa hel og sterk og samlet, der han er. Han har ikke 
været «open for nye intrykk og betre upplysningar som blomen 
for himmilens dogg og sol)); hos ham er det nye blevet modtaget 
ikke eftersom det meldte sig, men eftersom det passede i hans 
egen aandige Sammenhæng; han har stængt af for saadanne Im- 
pulser, som kunde gribe forstyrrende ind i en vis indre Harmoni 
og derved hindre ham i at løse visse Opgaver, som var ham fore- 

lagte ved hans Kald som Folkeleder og skabende Kunstner, — vær- 
gende om sine endnu ufuldbaarne Aandsfostre, for at tale med 
Vinje, «liksom den havande moder i all skapning ved eit natur- 
instinkt varar seg for alt, som kann skade fostret' ^ — og har 
først givet Rum for dem, naar disse Opgaver var løste og andre 
havde meldt sig. Han har derfor ofte været langsommere i sin 
Tilegnelse af moderne Tankeretningcr end adskillige andre i Sam- 
tiden, men til Vederlag saameget sterkere og mere selvstændig; 
det, han har tilegnet sig, er fordetmeste for ham blevet en dyb 
Alvorssag, som han har været rede til at fægte for med Neb og 
og Klør. — I alt dette havde nu Vinje det paa en helt anden, helt 
modsat Vis. Han havde absolut intet Kald til at være Fører og 
var heller ikke som Digter eller Kunstner nogen egentlig skabende 
Aand. Behovet af indre Harmoni og Sammenhæng, den «havande 
moders naturinstinkt)>, som varer sig for alt, som kan skade Fost- 
ret, gjorde sig derfor ikke gjældende hos ham i nogen sær Grad, 
— til Hinder for en fri og hurtig Tilegnelse af alle udenfor kom- 
mende Impulser. Han var virkelig «open for nye intrykk, som 
biomen for himmilens dogg og sol», eller man kan sige, at hans 
Aand var som et Vertshus, en Skydsstation, hvor veifarende Folk 
uden videre kan tage ind og indrette sig, som de var hjemme; 
men hvor ingen slaar sig ned for Alvor. Det var for os, hans 
yngre Omgangsvenner, altid en stor Fornøielse at meddele ham 
af vor Læsning i Comie og Taine, Stuart Milt og Spencer o. s. v. 
Han var fordetmeste en overmaade taknemlig Tilhører; det nye 
fandt let Indgang hos ham og satte snart hans Aand i Bevægelse, 
ofte i ligefrem Ekstase, saa han kunde give sig til at fantasere 
rent vildt om de mange Følgeslutninger, som skulde drages, de 
mange ærværdige Sandheder, som man nu skulde faa se ramle 
overende o. s. v. Men hans Begeistring viste sig altid at være 
som Ild i vissent Græs; den flammede hurtig op og slukkedes 
ligesaa hurtig, og Udbyttet af hans filosofiske Ekskursioner var 
oftest ikke mere end en morsom Remse eller et enkelt rammende 
Billede. Om nogen Tilegnelse i dybere Forstand blev der ikke 
Spørgsmaal. Han havde formeget af Omstreifer- eller Fante- 
naturen i sig til det; hans Aand, som var saa virksom, saa utrætte- 
lig virksom, havde for lidet Stadighed, for lidet af den helstøbte 
Personligheds faste Greb og Assimilationsevnc til det. At vinde 
Kjendskab til nye Tankeretninger var for ham et Eventyr, en Sport 
eller en Styrkeprøve ; han gik fra den ene til den anden, som 
han gik fra den ene Eksamen til den anden; det interesserede 
ham at gjøre Udflugter ind i det nye Land, men ikke tage noget 
i varig Besiddelse og slaa sig ned der. Den Aandsfrihcd, hvoraf 
han roste sig, denne stadige Aabenhed for nye Indtryk, var altsaa 

» Skriner I, 374. 

et Fortrin at en temmelig negativ Art. Det forholdt sig dermed 
som med den stadige Spillen paa Dobbeltstrengen i, hvad han 
talte og skrev: det var pikant, underholdende, vækkende, men til 
Vederlag overfladisk, ofte selvmodsigende, uden den Overbevis- 
ningens Glød og Fart, som river med. Hans Evne laa for den 
Ting: at bringe Uro ind i Sindene, at rive Masken af konventio- 
nelle Selskabs- og Samfundsløgne, vække Tvivl om gamle, udle- 
vede Sandheder, ikke for den Ting: at sætte noget nyt ind i Ste- 
det for det gamle. Men Tiden, hvori hans Forfatterskab faldt, 
var jo ogsaa, som før nævnt, i udpræget Grad en Overgangstid — 
en saadan, da det først og fremst gjælder at sætte Folk i Be- 
vægelse og vække dem op af et konventionelt Vanegjængeris 
Dvaletilstand. Man kunde altsaa vel sige om Vinje, at han for- 
saavidt var lykkelig i al sin Ulykke, som han fandt for sig Op- 
gaver, som han var Mand for at løse. 

Det maa fremhæves, at om Vinje selv saa sit politiske og filo- 
sofiske ttLøsgjængeri)) eller Slingringsvæsen i et altfor gunstigt 
Lys, saa blev det til Vederlag fordetmeste altfor strengt bedømt 
eller fortolket af andre i Samtiden. Han skrev i «Dølens» første 
Tider paa en haanende og uretfærdig Maade om Bondeoppo- 
sitionen, om Veland og Jaabæk, — Striden mellem dem og det 
ministerielle Parti skulde bare være en Strid mellem «kunna og 
faakunna» eller mellem dem, som drikker Vin, og dem, som drik- 
ker 01 og endda samler Flaskekorkene i Poser og sender dem 
hjem o. s. v., ~ og gik saa selv over i Jaabæks Leir. Han op- 
traadte som ivrig Unionsven, ligetil Amalgamisme, hvilket ikke 
forhindrede ham fra i næste Øieblik at udtale sin patriotiske 
Indignation over det skandinaviske Selskabs amalgamistiske Ten- 
denser. Der var ingen Sammenhæng eller Udvikling i dette, 
mente man: han bare sjanglede efter Omstændighederne fra den 
ene Side til den anden; han var bare et Tutarhorn for sine til- 
fældige og vekslende Omgivelser, eller han var rent ud en venal 
Slyngel, en «Frier», som fridde rundt og til og med fik Kurven 
allevegne. Nu ja — , det lader sig ikke negte, at han ofte lod 
rent personlige Forhold indvirke paa sin Politik og offentlige Op- 
træden i en til det uanstændige og uværdige gnensende Grad. 
Men at han skulde være tilfals for gode Ord og Betaling, at han 
skulde være en ((Skandalskribent», som fiskede i Folks slette 
Passioner, eller et blot Tutarhorn for andres Meninger, som det 
blev sagt, — det er meget for strenge Udtryk og delvis helt uret- 
færdigt. Han fik saa sjelden Ros og Anerkj endelse, at det kunde 
være noksaa rimeligt, at han, naar noget sligt blev ham tildel, 
blev saa rørt derover, at han glemte sig selv og gik over Stregen. 
Saaledes under hans Ophold i Sverige i 1863—64, hvor man gjorde 

adskillig Stås af ham. Særlig blev han Gjenstand for HyJdest 
inden upsalensiske Studenterkredse, og man fik ved denne Lei- 
lighed læse i svenske Blade om det Indtryk, hans «høie» og «ædle» 
Personlighed havde gjort. Vi, hans Venner herhjemme, undte 
ham naturligvis af Hjertet den Berømmelse, han oppebar; men 
det syntes os jo nok, at Berømmelsen kunde have valgt mere 
træffende Udtryk end netop disse, og vi drev derfor adskillig 
Gjøn med dem og titulerede ham «Hans Høiædelhed» o. s. v., 
hvortil Vinje, som jo ellers var med paa at ironisere over sig 
selv, en og anden Gang kunde grine lidt, for Komplimenterne 
havde smagt ham godt, og hans Unionsvenlighed viste i den 
nærmeste Fremtid efter dette Traktement adskillig høiere paa 
Gradstokken end sedvanligt. — Sin Taknemmelighed mod den 
daværende norske Statsminister Sibbern, i hvis Hus han havde 
været Gjest i flere Uger, viste han ved bagefter at kaste sig over 
Sibberns politiske Modstandere Birch-Reichenwald og Advokat 
Dunker, særlig den sidste, som han tidligere havde rost i høie 
Toner. Det var i høieste Grad taktløst; Angrebet desuden i og 
for sig fordet meste aldeles ubeføiet, — et rent Overfald paa 
sagesløs Mand. Det var ikke til at undres paa, at man forar- 
gedes, og at den gjængse ugunstige Mening om Vinjes Karakter 
derved blev bestyrket. Imidlertid tog man dog ogsaa ved denne 
Leilighed for lidet Hensyn til de formildende Omstændigheder 
og glemte altformeget, at Vinje var en saa særegen formet Natur 
og havde gjennemgaaet en saa særegen Udviklingsgang, at det 
var ubilligt at stille de samme Krav til ham eller lægge den 
samme Maalestok paa ham som paa almindelige Gjennemsnits- 
mennesker. Trofasthed mod Personer laa ligesaalidt for ham 
som Trofasthed mod Principper eller Grundsætninger; paa den 
anden Side kan man sige, at virkelig Troløshed, d. v. s. bevidst 
og beregnet Falskhed og Hykleri var ikke mindre stridende mod 
hans Væsen. Han var mindst af alt Begnemester eller Spekulant. 
Han fulgte sine Indskydelser, uden at tænke paa, om det vilde 
være ham til Nytte eller skade ham. Han var et udpræget Stem- 
ningsmenneske, en lyrisk Natur, yderst let at paavirke, let at 
lede og vildlede — i saa Maade et rent Barn til sin Dødsdag, 
trods den strenge Erfaringernes og Prøvelsernes Skole, han havde 
gjennemgaaet. Dette skulde være kommet ham tilgode ved Dom- 
men over hans politiske Løshed og Uvederheftighed i personlige 
Forhold. Men det skete ikke; Juristeri, stivt, høi tideligt Form- 
væsen, korrekt Hædersmandighed var dengang altformeget tone- 
angivende, til at der kunde blive Spørgsmaal om at gjøre Ind- 
rømmelser til en saadan licentia poetica. — 

Man kan sige, at Vinje var ikke synderlig mindre ustø og 

omskiftelig i sin Æsthetik end i sin Politik. Stundom hylder han i 
Theori og Praksis en saa vidtgaaende Naturalisme eller Realisme, 
at han, om han havde levet til vore Dage, kunde med bedste Grund 
have sagt til Bohemebevægelsens Førere: dette her er gammelt for 
mig altsammen. Stundom er han i sin Æsthetik og sin Digtning 
hyperidealistisk, hyperromantisk: op i Taageheimen, bort fra det 
hverdagslige Liv, fra alt det, som er stygt og saarer og skjaerer. 
Stundom lægger han i Oplysningstidens Aand og paa god Bonde> 
manér Ho ved vegt en paa Poesiens Nytte som Vehikel for sunde 
og vigtige Tanker. Det hænder, at han i et og samme Stykke 
ræsonnerer og kritiserer ud fra alle disse forskjellige indbyrdes 
modstridende Synspunkter. Saaledes i Recensionen af (fAme», 
hvor han snart er forarget over det djærvt-utilslørede i Skil- 
dringen af enkelte Optrin, snart haaner det uegte ved disse ideali- 
serede, sentimentale Bondegutter og Bondejenter. Her var han 
nu i en særlig Grad forhippet paa at komme Forfatteren tillivs, 
saa han ikke tog det saa nøie med Midlerne; men han har nok 
neppe selv havt nogen rigtig Forestilling om de Selvmodsigelser, 
hvori han gjorde sig skyldig; ellers vilde han vel have søgt at 
dække bedre over dem, og de kommer jo desuden frem paa 
mangfoldige andre Steder. — Det eneste, som han konsekvent 
fastholdt, og hvori han altid blev sig selv lig, var hans Aversion 
mod al Slags Stilisten og Maniererthed, alt tilgjort, affekteret og 
konventionelt i det sproglige Udtryk, — hans Fordring om, at 
Stilen skal være helt naturlig, retfrem, lig den jævne Dagligtale. 
Han gik nu vel altfor vidt i denne Fordring; for i saadan bred 
Almindelighed, som han forkyndte og praktiserede den, passer 
den ikke allevegne eller paa alle Genrer, hvad hans eget Eksempel 
tjener til at vise. Men i Hensyn paa dette Punkt havde han dog 
virkelig en Slags Mission, og her øvede han, hvad man vel tør kalde 
en banebrydende Indflydelse. Han var, som før omtalt, altid villig 
til at høre paa sine yngre Venner og lære af dem, bøie sig for deres 
Kundskab eller deres Logik (i den havde han nu ikke sin Styrke). 
Men i Spørgsmaal om Stil vilde han være Autoritet; dér talte 
han som den, der har Myndighed, og vistnok med bedste Ad- 
komst, ialfald ligeoverfor os. Og saa «frisindet» hans æsthetiske 
Samvittighed end kunde være, hændte det dog, at den, naar han 
stødte paa, hvad der i hans Oine var konventionel Ordbram — 
((uppstrokne, tvegne og kjembde talemaatar« — tvang ham til at 
staa stram endog ligeoverfor den Slags ydre Høihed, som han 
ellers var saa villig til at bøie Ryg for. Under sit Ophold i 
Sverige i 1863—64 havde han ogsaa Foretræde hos den daværende 
Arveprins Oscai\ som læste op for ham nogle af sine Digte og 
bad ham sige sin Mening om dem. Vinje, som syntes, at det var. 

ikke Poesi, men bare Vers eller «rader)>, som det heder paa svensk, 
formaaede sig ikke til at sige mere end dette: «Ja, Deres konge- 
lige Høihed! — Formen er god.)) Det viste sig imidlertid hel- 
digvis at være tilstrækkeligt, for Prinsen svarede hurtig: — «Ja, 
dermed er jeg vel fornøiet, for hvad Indholdet angaar, saa ved 
jeg, at det er godt.» — 

Jeg har hørt Vinje selv fortælle Historien saaledes og tvivler 
ikke paa, at den er aldeles korrekt; for det hørte ikke til hans 
Feil at skryde, og Skryderi vilde det jo have været, om han 
havde lagt sig selv i Munden en saapas modig Ytring ligeoverfor 
en saa høi Herre, mod hvad der virkelig havde fundet Sted. 
løvrigt var det, som kjendt, en af de første og af Samtiden hyp- 
pigst nævnte Poster paa Vinjes Synderegister, at han var uefter- 
rettelig i Gjengivelsen af Fakta eller rent ud usandfærdig. Hans 
Ven og Velynder, Bolten-Hansen, sagde om ham, at han var en 
Mand med «ikke fuldt udviklet Sans for det faktiske». Og det 
er rigtigt, ikke bare i den Forstand, at hans livlige Fantasi ofte 
løb af med ham, saa han blev, uden at vide det, unøiagtig, upaa- 
lidelig, i hvad han fortalte om sig selv eller andre, men ogsaa 
saa, at han ofte, naar han kom i Knibe, tog sin Tilflugt til Kneb 
og Kunster, til Forvrængninger eller Fornegtelser af Sandheden 
— rigtignok fordetmeste paa en saa yderst ubehændig Maade, at 
det snarere maatte gjøre et løierligt end et forargeligt Indtryk. 
Jeg husker mangt og meget i den Retning; men saa vil jeg ogsaa 
paa den anden Side hævde, at han i én, og det i en meget væ- 
sentlig Henseende, var sanddru som faa — et af de sanddrueste 
Mennesker, jeg nogensinde har stødt paa i mit Liv: han var i en 
sjelden Grad fri for det. Engelskmændene kalder «cant», i sit 
Væsen som i sin Stil, 'fri for al Slags Affektation og Tilgjorthed. 
Han vedstod altid sine Skrøbeligheder, ofte med en til Kynisme 
grænsende Aabenhed, som om han ikke havde nogen rigtig Følelse 
af, at det var Skrøbeligheder, men ofte saa, at han fuldt ud er- 
kjendte dem som saadanne og alligevel vedstod dem uden Afslag 
eller Prutning. Det var rent mod hans Natur at bære Maske 
og forstille sig, at paatage sig nogen høitidelig Mine eller hykle 
nogen Følelse, som han ikke virkelig følte. Han viste sit aandige 
Fysiognomi saadan, som Naturen havde dannet det — uden Slør 
eller Sminke: skakt og uskjønt i mange Maader, som hans legem- 
lige Fysiognomi, men livfuldt, spillende interessant som dette — 
vildmandsmæssigt troløst, raat, frastødende til den ene Side og 
til den anden: elskværdigt, godmodigt, lunefuldt, fmt og varmt. 
Man læste altid i ham som i en aaben Bog og vidste forsaavidt 
altid og i enhver Henseende, hvor man havde ham. Vi, som 
hørte til «Døleringen)) eller Kredsen af yngre Omgangsvenner, 

23 — Sars : Samlede Verker. IV 

som i flere Aar jævnlig samledes med ham, beundrede ham, 
sympathiserede med ham, holdt af ham paa Grund af hans 
mange virkelig elskværdige Sider og vore mange gode Fælles- 
minder, og fordi han i vore Øine var en høist miskjendt og 
forurettet Mand; men om Venskab i en dybere ethisk Mening 
mellem os og ham kunde der ikke være Spørgsmaal ; dertil vidste 
vi for vel, at hans Forhold til Personer var et lignende som hans 
Forhold til Meninger og Standpunkter. Trofasthed laa, som sagt, 
ikke for ham enten i den ene eller den anden Henseende, og 
han forsøgte da heller aldrig paa at give sig Minen af noget saa- 
dant, men sagde, efter sin Sedvane, lige ud til os, at vi ikke 
maatte gjøre Regning paa ham anderledes, end som man gjør Reg- 
ning paa hinanden i et Reiseselskab — for Leiligheden. «Vi skal 
være Venner, saalænge vi kan lære af hinanden; naar jeg er 
kommet saalangt, at jeg kan jer, slænger jeg jer bort, som man 
slænger bort en Citron, hvoraf Saften er presset ud.» — 

Det er øiensynligt, at denne hans udprægede personlige Ær- 
lighed, denne hans Aversion mod stilistisk Stivhed og Stylte- 
gjængeri har været et Hovedmotiv, som drev ham Skridt for 
Skridt ind paa Maalsagen. Han skrev, som bekjendt, gjennem 
en længere Tid i Bogsproget, baade Vers og Prosa, som vidnede 
om, at han mestrede det noksaa godt. Men, eftersom han skriver, 
bryder ram norske Ord og Vendinger og Former stadig sterkere 
igjennem. Man ser, hvorledes han ligesom river og slider i Bog- 
sproget for at komme løs fra det. Det har paalagl ham en Tvang, 
en Høitidsmine, som hans Natur mere og mere revolterede imod. 
Han var saaledes skabt, at disse færdigsyede Klæder revnede i 
Sømmerne, naar han skulde bevæge sig frit i dem. Og frit maatte 
han bevæge sig: — Parademarsch passede* mindst af alt for ham ; 
han maatte tale ligefrem, skulde han tale, der var ikke Raad for 
andet. Hvad han selv siger i et poetisk Forord til en af«Dølen»s 
Aargange: 

«Det no som fyrr eg strævar til 
Det er at vera sannt meg sjøl; 
Med andre Ord det segja vil : 
Eg strævar for at vera «DøI»,' 

— kan gjælde som en træffende Karakteristik af det hele Maal- 
stræv, saadan som han forstod og praktiserede det. — 

Botten-Hansen skrev om Vinje, da han havde kastet Bogsprogs- 
Hammen og endelig efter megen Famling fundet sit rette Maal — 
det vil altsaa sige: da han havde begyndt Udgivelsen af «Dølen» 
(1858) — at han nu til sine øvrige Titulaturer og Værdigheder 
ogsaa kunde føie den af at være Sprogeier, Man føres ved dette 

» Skriner I. 322. 

Ord til at tænke paa Sproget som noget dødt, et Liggendefæ, en 
Klædning, som man tager paa eller hænger fra sig efter Om- 
stændighederne, medens det karakteristiske ved «Dølen»s Maal 
just var, at det var saa overmaade levende, ikke Mandens Klæder^ 
men Manden selv. Men forsaavidt er Udtrykket rammende, som 
dette Maal var hans og ingen andens; Avisen og Manden og Spro- 
get og Stilen — det hørte altsammen paa det nøieste sammen; 
det var altsammen noget for sig, noget ganske individuelt. — 

Vinje betragtede sig selv som Ivar Aasens Discipel og Kamp- 
fælle og saa altid med stor Beundring op til denne sin Lærer og 
Mester. Han, som saa ofte skrev og talte mod «heroworship- 
ping» eller «cfrifantslæren)», som han kaldte den, var selv en ren 
heroworshipper, naar det gjaldt Ivar Aasen. Han pleiede at have 
Moro af at rive ned paa andre Storheder; men jeg mindes aldrig 
at have hørt ham omtale Aasen uden i Udtryk af den høieste 
Anerkjendelse (bortseet fra, at han kunde skjemte med en og 
anden af hans Egenheder); han fandt endog noget beundrings- 
værdigt i Aasens ydre Person, som for de fleste syntes meget 
uanselig: «Se paa den Panden og den Skalleformen ; det er rent 
klassisk; der flndes ikke Magen i hele Landet !» De to mødtes 
jævnlig og synes altid at have staaet paa den bedste Fod og at 
være kommet svært godt ud af det med hinanden. Endda er det 
vanskeligt at tænke sig to mere forskjellige Naturer, og den enes 
Maalstræv afveg da ogsaa sterkt fra den andens baade i Hensyn 
paa Udgangspunkt, Karakter og Retning, skjønt man i Samtiden 
fordetmeste slog dem sammen til ét. — 

Ivar Aasen var ligesaa stilfarende og faamælt, som Vinje var 
støiende og megettalende, ligesaa forsigtig, forbeholden og ærbar 
i sine Ord, som Vinje var flaakjæflet, uvøren og kynisk oprigtig. 
Ivar Aasen sad helst alene i den bedst bortgjemte Krog, naar 
han om Aftenen nød sit regelmæssige Glas Toddy paa en eller 
anden Kneipe; han var ikke at formaa til at gaa i Selskab, og, 
naar han en sjelden Gang besøgte en eller anden Ven (som t. Eks. 
Bolten-Hansen), pleiede han altid at forsvinde, naar der kom 
flere. Vinje var til det yderste selskabelig anlagt; han maatte 
helst have en Kreds om sig, som han kunde præke for, og 
jo større Kredsen var, des bedre likte han sig, des mere vel- 
talende blev han. 

Ivar Aasen var og blev al sin Tid, trods sine store og mange- 
sidige Kundskaber og dybe videnskabelige Granskning, en rigtig 
Bonde, ikke bare i Hensyn paa ydre Væsen og Sedvaner, men i 
Hensyn paa Smag og Syn og Livsanskuelse. Om Vinje gjaldt 
dette aldeles ikke, trods det at han kaldte sig selv og blev kaldt 
Dølen og opfattedes som en Personiflkation af norsk Bondevæsen 

i dets mest udprægede Skikkelse. Han havde i Virkeligheden, 
med alt det dølske i sin ydre Person, løsrevet sig aldeles i dybere 
aandig Forstand fra Bondesamfundet (som han nu egentlig aldrig 
rigtig havde tilhørt); han stod ikke mindre fremmed ligeoverfor 
det end ligeoverfor Bysamfundet, og, naar han førte Krig mod By- 
og Bogsprogskulturen paa saa mange Punkten var det ikke for 
at sætte Bondekulturen i Stedet, men snarere for at hævde det 
rent naturlige eller rent menneskelige ligeoverfor det samfunds- 
mæssigt konventionelle, eller man kan sige, at han førte Krigen 
ud fra et rent individualistisk Synspunkt. — Ivar Aasen, som 
blev Ophavsmand til et af de mest revolutionære Foretagender i 
vor Historie: den norske Maalreisning, var en i Bund og Grund 
konservativ Natur — ligesaa konservativ, som Vinje var revolu- 
tionær. Man kunde sige med ligesaamegen Ret om den ene, at 
han var glad i alt gammelt, bare fordi det var gammelt, som om 
den anden, at han var glad i alt nyt, bare fordi det var nyt. — 

Udgangspunktet for Ivar Aasens Maalstræv var et væsentlig 
videnskabeligt, filologisk. Han indsaa før nogen anden, idetrin- 
geste klarere end nogen anden, at samtlige norske Folkedialekter 
danner en Gruppe for sig. bestemt adskilt fra Bog- og Bysproget, 
som ifølge sin Oprindelse og sine væsentlige Egenheder tilhører 
den danske Sproggruppe. Han arbeidede, i den systematiske 
Klassifikations og filologiske Korrektheds Navn, paa at holde 
begge disse (irupper skarpt ud fra hinanden, baade ved sin rent 
videnskabelige Granskning og ved sit Forfatterskab forøvrigt. 
Han skrev i Bogsproget og i det norske Landsmaal, og hvad 
enten han skrev i det ene eller det andet, var det altid klassisk, 
rent dansk eller rent norsk, sirlig afrundede Perioder, gjennem- 
ført ensartet Præg, ingen Mislyd, ingen for den sproglige Har- 
moni forstyrrende Blandings- eller Overgangsformer. Det af ham 
konstruerede norske Fællessprog eller Landsmaal er, efter alle 
sagkyndiges Dom, et fuldendt, helstøbt Kunstverk, men vistnok 
ogsaa ifølge denne sin filologiske Helstøbthed mindre skikket for 
Livet, mindre praktisk brugbart. — 

Udgangspunktet for Vinjes Maalstræv var, som før nævnt, ikke 
et sproglig-videnskabeligt, men snarere et stilistisk eller rent per- 
sonligt Behov: Trangen til at faa tale frit ud og være «sannt 
seg sjøl)) i Skrift og Tale. Og til • dette Behov svarede ikke det 
Aasen*ske Landsmaal, — det var for regelret tilskaaret, formeget 
af en Rustning til det, og heller ikke Hjembygdens Mundart — 
han havde dertil fjernet sig for langt fra det Samfund, hvori han 
var opvokset — men just «Dølemaalet», saadan som han fandt 
paa at skrive det, d. v. s. et Sprog, som i sin Grund er norsk, 
som han selv var, men med mange Afslag i Hensyn paa Ren- 

heden, med rundelig og rigelig Tilhjælp af Ord og Vendinger 
og Udtryk fra Bogsproget, overensstemmende med hans Udvik- 
lingsgang og det store Omfang af hans aandige Interesser og 
Studier. — 

Han har selv i første Nummer af «Dølen» forklaret sit sprog- 
lige Standpunkt paa følgende Maade: «Han (o: «Dølen») vilde 
gierne tala med Folk om Eit og Annat, som ligg honom paa 
Hjartat; men han veit ikki rett, hvad Maal han skal mæla. Han 
kunde nok tala dansk; det er ikki for det; men han vilde 
no helt vera norsk som han er fødd. Fullnorsk torr han dog 
ikki vera, for det al Mange ikki vilde forstaa honom. Det norøke 
Folk er af det danske skakkjøjrt i Munnen, maa vita, — Byfolket 
meir enn Landsfolket og Bygdarfolket meir enn Fjøllfolket. Naar 
no derfor ein Mann — soleids som eg her, — vil tala til alle disse 
Folk, so er han reint i Beit; talar han godt norsk, so forstaa 
ikki Alle honom, og forstaat og dermed høyrd paa vil han vera 
framfor alt. Talar han dansk, so forstaa heller ikki Alle honom, 
og det Folk, som mest trængde til at bliva boklærde — — — 
Eg vil derfor prøva paa med eit Maal, som ligg midt imillom 
det norske og danske, rigtig høla (caressere) meg fram som med 
Smaaborn.)) Eller, som han udtrykker sig et andet Sted*: «Eg 
maa stella meg so, at Folk kunna forstanda meg, og ikki støy- 
test alt for mykit, og derfor er det berre nokot halvt med mi 
Norskheit. 

Eg ikki pua Lesaren enno kan lessa 
alt Maalets den heile og rike grandezza. 

Men eg tenkjer som so: naar «Duren)) berre er den rette, so kjem 
vel det andre, den fulle Utfylling. smaatt i Senn.» — Denne For- 
klaring er vistnok rigtig, men ikke udtømmende. Han har været 
fyldt af en brændende Trang til at meddele sig; han har villet 
frem til Folk, tale til saamange som muligt, virke paa saamange 
som muligt; Hensynet hertil har for ham havt større Vegt end 
Hensynet til sproglig Harmoni og Korrekthed. Men ved at stille 
sig paa det sproglige Standpunkt, hvorpaa han stillede sig, og 
lage sit særskilte Dølcmaal, har han ikke bare rettet sig efter 
Hensynet til andres, men ogsaa efter Hensynet til sin egen Be- 
kvemmelighed. Han var norsk og vilde være det ogsaa i Tale 
og Skrift, men ikke saaledes, at det skulde hindre ham i den frie 
Bevægelse eller lægge noget Baand paa Fremskridtsmanden, og 
Urostifteren i ham. Altsaa skrev han, for at bruge hans eget 
Udtryk, «som en Døl vilde tala, dersom han havde lært litit meir, 
en han vanlig veitw, — en Døl, som har brudt helt ud af Bonde- 

> Skriner I, 188. 

livets og Bondekulturens snævre Rammer, saadan som han selv 
havde gjort. Han var glad i Skindfelden og har skrevet til dens 
Pris, men han vilde ikke stille sig under den som Fane. For- 
skjellcn mellem hans sproglige Standpunkt og Maalstræv paa den 
ene Side og Ivar Aasens paa den anden svarede til, hang sammen 
med en Forskjel mellem begges Opfatning af det nationale Væsen 
i det hele. — 

For Ivar Aasen stod Nationalitet, Norskhed væsentlig som 
noget historisk færdigdannet og afsluttet. Den norske sprog- 
lige og nationale Reisning var i hans Øine en Gjenreisning; det 
gjaldt: 

«at rette det, som rengt er, 
reise det, som velt er.» 

Derfor tog han med i sin »sproglige General næ vneri> (Landsmaalet) 
alle de gamle Former, han kunde opspore og paavise som levende 
(og stundom ogsaa saadanne, som faktisk har ophørt at leve), 
idet han ikke tænkte saameget paa, at Maalet kunde blive et saa- 
vidt muligt letvindt og bekvemt Organ for det fremadskridende 
Aandsliv, som derpaa, at det kunde blive saa fornt, saa ligt det 
gamle klassiske Norrønasprog som muligt. Hans nationale Ideal 
var et helt idyllisk: vi skulde flytte ind i det gamle, gjæve Hus, 
som Forfædrene havde bygget, naar det var bleven behørig repa- 
reret; det blev kanske lidt trangt, men det fik ikke hjælpe; 
Hovedsagen var, at det blev rigtig hyggeligt og koseligt, helt i den 
rette Stil, uden fremmede forstyrrende Tilsætninger og Tilbyg- 
ninger. Vinje havde nu sine idylliske Stemninger, han ogsaa; 
men hans Grundsyn var alligevel et helt andet, et helt modsat. 
For ham stod aabenbart Nationaliteten væsentlig som en Kraft, 
hvis Væsen er Udvikling, Fremadskridning. Ifølge det Syns- 
punkt, hvorpaa han havde stillet sig, maatte han ræsonnere og 
ræsonnerede han ogsaa saaledes: det faar gaa som det kan med 
Sammenhængen og Harmonien og Hyggen; ifie'n Fremgang maa 
her være fremfor alt; vi maa have Plads til vor Udvikling, trangt 
maa det fremfor alt ikke blive. Han glæder sig, ligesom Aasen, 
over rigtig gamle norske Ord og Former og optræder af og til, 
ligesom Aasen, som Purist og fører Krig mod fremmede Kunstord. 
Men for Aasen var dette en helt alvorlig Sag, for Vinje er det 
mest en Sport eller en Leg eller ligefrem Løier, som naar han 
oversætter Inkarnation ved «ikjøting», Krinoline ved «(sprikestakk». 
Forstmand ved «tremann)) o. s. v. Hans nationale Grundsyn førte 
ham egentlig til den stik modsatte Opfatning, som han ogsaa 
oftere har udtalt, at nemlig det norske Maal burde tilegne sig 
rigtig mange slige fremmede Kulturudtryk, for at vise sin Styrke 
og med det samme forøge den. «At afspegla Aalmugamannen 

liksom med Hud og Haar,» siger han etsteds, «kan vera «idyllisk» 
og forvitnelegt nok; men eg vilde nokot meir eg, eg vilde hevja 
Bondens Maal hægri upp, so at det, blandat med det gode i 
Bokmaalet, kunde verda ein Reidskap, som det fortener, for det 
Djupsinn og Storvit, den Finleik og Lettleik, som del lærdaste 
og aandrikaste Menner hava.» Ivar Åasen lagde os paa Hjerte, 
at først og fremst skulde vi holde Arven fra Forfædrene istand, 
saa at de, naar de asjaa att paa Jordi», kunde «kjenna sit Folk 
og sit Land». VinJe mente helst, at vi burde se til at komme 
saalangt hort fra den gamle. Vildmandskab, at disse samme For- 
fædre slet ikke vilde kjende Landet, om de fik se det igjen 
(se t. Eks. hans Skildring af «Vaarstien» i <(Ferdaminni»). Hans 
Løsen var: «all Armodsdom og Styggleik maa døy, om hon er 
nokso national, — vi vil inkje annat hava af Nationaliteten enn 
det, som hever Verd for all Verdi» — og ud fra dette Synspunkt 
polemiserede han jævnlig mod den nationale Romantik, oftere 
endog paa en rent ud ubillig og ensidig haanende Maade. 

Begge disse Synsmaader har nu Ret hver paa sin Maade og 
tjener til at udfylde hinanden som Liberalismen og Konserva- 
tismen paa det politiske Omraade. Det maa siges at have været 
et stort Held for den norske Maalreisning, at de begge blev alle- 
rede paa dens første Stadium saa vel repræsenterede, som de blev 
det ved Ivar Åasen og Aasmund Vinje. 



FORORD TIL BOGEN OM WERGELAND AF SKAVLAN. 

Jeg havde den Lykke gjennem en lang Række af Aar at høre 
til Professor Olaf Skavlan*s Omgangskreds, og jeg kan af ganske 
Hjerte slutte mig til de Lovord, der blev offentlig udtalt over ham 
ved hans Død. Han var en helt igjennem sanddru, nobel Person- 
lighed. Han udmerkede sig ved en Dannelsens Finhed, et Man- 
dehold, en Takt og Hensynsfuldhed i al sin Færd, der er sjelden 
allevegne og maaske særlig hos os, — i et Nybyggersamfund, som 
vort jo i mange Maader maa siges at være. Hans Interesser og 
Studier var mangeartede og omfattende; han havde udviklet sin 
Aand ved langvarige Udenlandsreiser og den mest udbredte Læs- 
ning i gammel og ny Litteratur. 

Det var udentvivl hans Ungdomsdrøm at blive Digter, særlig 
dramatisk Digter, og han havde udentvivl mange Betingelser her- 
for: en skarp og sikker Iagttagelsesevne, et godt Blik for det 
karakteristiske ved Personer og Tilstande, ikke lidet af Lune og 
rammende Vid. Han debuterede ogsaa allerede i Studen teraarene 
som dramatisk Digter, og det med et Held, der kunde synes at 
give tilstrækkelig Opmuntring til at fortsætte. Men for ham, hvis 
Selvkritik var saa streng, maaske saa oveijlreven streng, var det 
ikke nok. Han mistvivlede om sit Digterkald og samlede sine 
Kræfter om et andet Maal: at blive Kritiker og Litteraturhistori- 
ker. Han havde ialfald saameget af Digteren, som behøves for 
at blive en fuldt kompetent, fuldt forstaaende Dommer over andre 
Digteres Verker. Og velrustet som han var til Kritikerens Opgave 
i intellektuel Henseende: ved sin poetiske Begavelse og sine grun- 
dige litterære Studier, var han det ikke mindre i moralsk: ved 
sin usvigelige Sandhedskjærlighed og sin strenge, ubestikkelige 
Retfærdighedsfølelse. Enhver, som kjendte Professor Skavlan, vil 
mindes, hvor fremtrædende et Drag denne Retfærdighedsfølelse 
dannede i hans Væsen, — hvor dyb en Aversion han viste mod 
Partigjængeriets Overdrivelser og Fanatisme, — hvor omhyggelig 
han vogtede over sine Ord, endog i de allerprivateste Ytringer, at 
han ikke skulde gjøre nogen Uret eller sige mere, end hvad han 
fuldt ud kunde staa ved. Naar han udtalte en Dom over en ny 

udkommet Bog, kunde man være vis paa, at den var rigtig, d. v. s. 
at den kom til at svare saa nogenlunde til, hvad der blev Resul- 
tatet af den almindelige kritiske Drøftelse. Jeg har ikke kjendt 
nogen, hvis Skjøn i litterær-æsthetiske Materier gav bedre Veiled- 
ning eller var mere trygt at lide paa. Men han var bedre Dom- 
mer end Advokat, og den kritisk-litteraturhistoriske Forfatter maa 
være begge Dele, vekselvis det ene og det andet; — han skal op- 
gjøre sig en Dom, og han skal, forat Dommens Rigtighed kan 
blive indlysende for Læserne, plædere Sagen fra dens forskjellige 
Sider. Og for at plædere godt, kan det en og anden Gang være 
nyttigt eller nødvendigt, at Advokaten bliver .saa optaget af den 
Side af Sagen, som det gjælder at fremholde, at han for en Stund 
glemmer eller gjør sig blind for, at Sagen ogsaa har andre Sider. 
Man faar et Indtryk af, at Skavlan som Forfatter har havt for 
lidet af dette advokatoriske Ensidighedens Talent, — at hans 
ængstelige Omhu for ikke at blive overdreven eller partisk altfor 
ofte har bragt ham til at stanse i sine kritiske Udredninger og 
spørge sig selv: er ikke dette for meget sagt? — gaar jeg ikke nu 
for vidt? — saa Ilden i ham er slukket, og Stilen er bleven tung 
og ligesom ophakket ved de mange indskudte Parentheser og Re- 
servationer. Man faar et Indtryk af, at hans altid aarvaagne Ret- 
færdighedsfølelse paa denne Maade har, i Forbindelse med hans 
strenge Selvkritik, virket i høi Grad til at herame og hindre ham 
i hans Produktion. 

Skjønt han alle Dage var overmaade flittig, blev hans Forfat- 
terskab ikke stort. Den eneste Bog, han iik udgivet, er Bogen om 
«Holberg som Komedieforfatter», der udkom i 1872. Den er al- 
mindelig erkjendt som en af de ypperste litteraturhistoriske 
Monografier i norsk og dansk Litteratur. Kilderne og Forbille- 
derne for den Holbergske Komediedigtning er her eftersporede og 
drøftede med en enestaacnde Grundighed, og, medens Bogen er 
præget af den varmeste Sympathi og dybeste Beundring for Hol- 
berg, bliver hans Genis Begrænsning saa skarpt og bestemt frem- 
hævet som kanske intet andet Sted; Sammenligningen mellem ham 
og Moliére er udført paa en Maade, der i lige Grad vidner om 
fin Skjønsomhed og den strengeste Upartiskhed. 

Bogen om den Holbergske Komediedigtning var oprindelig 
tænkt som Afsnit af et stort Verk, der skulde behandle Holbergs 
Forfatterskab i hele dets Udstrækning, — en Opgave, som vel 
uden Sammenligning er den betydeligste og taknemmeligste, den 
nyere skandinaviske Litteraturs Historie har at byde paa, og som 
endnu venter paa sin Løsning. Men han opgav snart denne Plan, 
udentvivl i Forudfølelsen af, at hans Liv og Kræfter ikke vilde 
strække til, og valgte et andet, nærmere liggende og i visse Maa- 

der mindre omfattende Emne: Henrik Wergeland. Den første 
Frugt af hans Wergeland-Forskning, der blev Offentligheden fore- 
lagt, var hans Afhandling i «(Nyt norsk Tidsskrifl» 1877 og 1878. 
Der var inden Tidsskriftets ikke meget talrige Læsekreds bare én 
Mening om, at denne Afhandling kastede nyt Lys over den Wer- 
gelandske Digtning, og at den i stilistisk Henseende udviste et 
afgjort Fremskridt ligeoverfor Bogen om Holberg. I de følgende 
Aar vedblev Skavlan stadig at sysle med det samme Emne, og 
det blev fra nu af hans Livsopgave: at give en udførlig og ind- 
gaaende Skildring af Wergelands Liv og Forfatterpersonlighed. 
Han forberedte sig paa det omhyggeligste til Opgaveqs Løsning; 
han opsøgte Wergelands Forbilleder og filosofisk-æsthetiske For- 
udsætninger i fremmede Litteraturer og i den forudgaaende dansk- 
norske Fælleslitteratur; han studerede, — hvad hans efterladte 
Optegnelser noksom viser, — i den yderste Detalj de politiske, 
sociale og litterære Forhold inden det Samfund, der blev det 
vistnok snævre, men i andre Maader noksaa gunstige Milieu for 
denne Kjæmpeaands Udvikling. Frugterne af dette mangeaarige 
flittige Arbeide gik for en stor Del tabt ved Skavlans Død. Han 
gav i Forelæsninger ved Universitetet en Udsigt over Wergelands 
lyriske Digtning i dens Helhed, der efter Tilhøreres Vidnesbyrd 
var overordentlig interessant og vækkende. Han havde gjort 
Wergelands dramatiske Verker til Gjenstand for en indgaaende 
Granskning, og jeg ved af Samtaler med ham, at han særlig 
glædede sig til at komme til dette Emne under Indarbeidelsen af 
sin Bog, da han her troede at have fundet nye Synspunkter og 
mente at kunne hævde for Wergeland en mere udpræget drama- 
tisk Begavelse, end man hidtil har villet erkjende. Hvad der fand- 
tes heraf blandt hans efterladte Papirer, var mest bare korte 
Antydninger, Henvisninger og Notater til Støtte under det mundt- 
lige Foredrag. — Denne Bog, saadan som den nu fremtræder, sva- 
rer da ganske vist ikke til, hvad Forfatteren havde planlagt og 
villet give, om han havde faaet leve længere. Jeg tvivler alligevel 
ikke paa, at den vil modtages af Publikum med Taknemmelighed, 
— at det vil erkj endes, at den giver mange og værdifulde Bidrag 
til Kundskab om Wergelands Liv og Forfatterskab. Den vil, trods 
sin fragmentariske Karakter, staa som et Vidnesbyrd om Forfat- 
terens omhyggelige Granskning og fordomsfrie, sikkert og klart 
afveiende Kritik. 



FORORD TIL BUCKLE, CIVILISATIONENS HISTORIE 

I ENGLAND. 

Henry Thomas Buckle, født 24de November 1821, var Søn af 
en rig Kjøbmand i London. Han havde som Barn en meget svag 
Helse og blev af den Grund ikke sat i Skole eller sendt til noget 
Universitet Det blev fordetmeste overladt til ham selv at tilfreds- 
stille den sterke Læse- og Lærelyst, der tidlig vaagnede hos ham, 
saa godt han kunde. Han blev altsaa i visse Maader en Autodi- 
dakt (en selvlært Mand), og deraf bærer hans Forfatterskab ogsaa 
dybe Merker. Efter Faderens Død i 1840 tilbragte han et Par 
Aar paa Reiser i Frankrige, Tyskland og Italien, hvis Sprog og 
Litteratur han studerede. Ved denne Tid fattede han den Plan 
at samle sine Kræfter om et stort Verk, hvis Gjenstand skulde 
være den engelske Civilisations Historie, og i de 17 Aar, han siden 
levede, arbeidede han regelmæssig hver Dag 10 Timer paa Gjen- 
nemførelsen af denne Plan. Første Bind af hans engelske Civili- 
sations Historie udkom i 1857, det andet i 1861. Samme Aar 
foretog han en Reise til Orienten for at gjenvinde sin Helbred, 
der var nedbrudt ved det strenge Arbeide. Paa denne Reise døde 
han i Damaskus i Syrien 29de Mai 1862. 

Han efterlod ved sin Død det Verk, hvortil han havde viet sine 
Kræfter, ufuldendt. I de to Bind er han endnu ikke kommet til, 
hvad der efter Titelen skulde være hans egentlige Sujet; hvad der 
foreligger, er altsaa bare en Indledning, og selv den er ikke helt 
gjennemført efter Verkets Plan. Saa meget viser sig imidlertid 
klart, at denne Plan var i væsentlig Henseende en forfeilet, og at 
Buckles Verk, om han havde levet noksaa længe og faaet noksaa 
mange Bind føiet til de to, altid vilde have beholdt den samme 
brudstykkeagtige Karakter, som det nu har. Den Opgave, han 
havde stillet sig, var altfor omfattende, og han slog heller ikke 
ind, paa den rette Vei til dens Løsning. 

Han mente, at en virkelig historisk Videnskab, — en saadan, 
der nogenledes kunde sidestilles med Naturvidenskaberne i Hen- 
syn paa Methodens Strenghed og Resultaternes Sikkerhed, — 
endnu ikke var til, ikke engang i de allerførste Grundlinjer. Disse 

Grundlinjer havde han foresat sig at drage; han vilde paavisede 
ledende Principer i Menneskehedens Udvikling, formulere Grund- 
sætningerne for en almindelig historisk Videnskab, der kunde lade 
os erkjende Begivenhedernes indre Sammenhæng, saa at vi af, 
hvad der er skeet, skulde kunne slutte til, hvad der vil ske, for 
saa dernæst at bringe disse Grundsætninger i Anvendelse paa det 
specielle historiske Stof, han havde valgt til Behandling. Denne 
Opgave krævede til sin Løsning ikke blot stor Kundskab, men 
fremforalt en mægtig Generalisationsevne, et frit, vidtomfattende, 
dybt indtrængende filosofisk Blik. Og det har Buckle aabenbart 
ikke havt, med al sin Evne forresten. 

Hans Ræsonnement er, hvor han kommer ind paa abstrakt- 
filosofiske Spørgsmaal, ofte baade uklart og overfladisk. Forud- 
sætningen for en historisk Videnskab, som den, han havde fore- 
sat sig at grundlægge eller bane Vei for, er naturligvis, at der 
inden de historiske Kjendsgjerningers Verden raader en lignende 
Lovmæssighed som inden Naturen. Idet Buckle søger at vise, 
at denne Forudsætning finder Sted» polemiserer han mod Læren 
om den menneskelige Viljes Frihed paa en saadan Maade, at man 
skulde tro, at denne Lære er uforenelig med Antagelsen af Lov- 
mæssighed inden de historiske Fænomener, hvad den ikke er, 
og hvad ogsaa Buckle erkjender, at den ikke er, idet Viljen, hvor 
fri den end er, dog altid maa tænkes at bestemme sig ifølge visse 
Motiver. Han anfører Uniformiteten af visse statistiske Gjennem- 
snitstal som det bedste Bevis for den af ham paastaaede Lov- 
mæssighed, og ræsonnerer derved, som om det ikke blot er en 
almindelig <(Lov», at saa og saa mange Mennesker aarlig tager Li- 
vet af sig i London, men som om deraf følger, at der maa være 
tilsvarende specielle wLovo), der bestemmer den enkelte Selvmor- 
der til sin Handling, og som om der maa være en indre Sammen- 
hæng mellem disse specielle Love og den almindelige Lov, — 
hvilket ikke er meget bedre, end om nogen vil slutte, at der maa 
være specielle «Love» for, hvad der skal komme ud ved hvert 
enkelt Kast i et Hazardspil, — rouge et noir t. Eks., — deraf, at 
man paa det nøiagtigste kan forudsige, hvormange Gange rødt 
eller sort vil komme ud ved et stort Antal, t Eks. 1 000 eller 
10000 Kast. 

Hans Aand har aabenbart været sterk og ildfuld, men noget 
snæver; han indtager derfor ofte i sine historiske Betragtninger 
et Standpunkt, hvorfra han ser skarpt og klart en enkelt Side af 
den Sag, han omhandler, men næsten ikke eller aldeles ikke en 
anden ligesaa væsentlig. Hans Knthusiasme for den moderne 
Videnskab, særlig Naturvidenskaben, bringer ham saaledes til 
at læ^ige altfor udelukkende Vegten paa den intellektuelle Faktor 

i Menneskehedens Udvikling. Han gaar endog saavidt som til at 
paastaa, at det er den, der alene betinger Fremskridtene, medens 
den moralske Faktor ingen Rolle spiller, eftersom Moralen er 
væsentlig sUllestaaende, - Kristendommen forkyndte ikke andre 
•moralske Sandheders end saadanne, som var kjendte længe forud, 
og der har ikke siden været opstillet nogen ny «moralsk Sandhed« 
af væsentlig Betydning, — hvorved først er at bemerke, at det er 
ét, at en moralsk Forskrift bliver theoretisk erkjendt, noget andet, 
at den bliver praktisk gjennemført og gjort gjældende som Livs- 
regel, — dernæst, at intet er vissere, end at der siden Kristen- 
dommens første Tider og inden den kristne Kirkes Omraade er 
bleven opstillet en Række nye moralske (cSandheder», som man 
nuomstunder ikke let vil falde paa at bestride, medens de tidli- 
gere ikke var erkjendt eller engang kjendt. Hans Afsky for Aands- 
tvang, kirkeligt Formelvæsen og Skinhellighed er saa intens, at 
den ofte bringer ham til at glemme, at hvad der nu er en død 
Bark engang kan have været en levende Hinde, og at det, der til 
en Tid viser sig at være en Hindring for Fremskridtet, til andre 
Tider kan have været et nødvendigt Udviklingsvilkaar. Han be- 
tragter «Overtro)) og Prestevælde af enhver Art og til enhver Tid 
næsten paa samme Maade som det 18de Aarhundredes Oplysnings- 
mænd og føres derved, ligesom disse, til at miskjende Middel- 
alderen, hvilket igjen vil sige det samme som at miskjende den 
almeneuropæiske Udvikling, hvori Middelalderens saakaldte <rBar- 
bari» og «Overtro» danner et saa væsentligt Led. Han ser i, hvad 
han kalder «Protektion» eller «protective spirit«, hvorunder han 
indbefatter al Slags Tvang og Formynderskab, kirkeligt eller poli- 
tisk, enhver Art af Pietet og Autoritetstro eller Tilbøielighed til 
at holde fast ved nedarvet Tro og Lære og til lydig at følge de 
givne Myndigheder, den store Hindring for Kulturens Fremad- 
skridning, — omvendt er, hvad han kalder ((Skepticisme)), d. v. s. 
en Disposition til at tvivle paa og granske de nedarvede Lær- 
domme, en Tilbøielighed til at unddrage sig enhver Art af For- 
mynderskab og Ledelse fraoven, i hans Øine det første og største 
Vilkaar for Fremgang. Han søger at godtgjøre Rigtigheden heraf 
ved en Gjennemgaaelse af visse Partier af Frankriges og Eng- 
lands nyere Historie; her passer det ogsaa saavidt godt, at han 
paa en Maade kan gjennemføre sine Satser; men man behøver 
bare at gaa længere tilbage i de samme Landes Historie for at 
overbevises om, at disse Satser ikke slaar til allevegne. Idet han 
forklarer Spaniens Tilbagegang siden det 17de Aarhundrede, finder 
han en Hovedgrund dertil i det spanske Folks strengt kirkelige 
og monarkiske Aand, — hvilket er rigtigt og stemmer med hans 
almindelige Theori om ((proteclive spiril)> og Skepticisme; men 

intet er paa den anden Side vissere, end at den samme, strengt 
kirkelige og monarkiske Aand i forudgaaende Aarhnndreder havde 
været en af Hovedkilderne til Spaniens nationale Blomstring, — 
noget, som det ikke har lykkets ham og ikke har kunnet lykkes 
ham at bringe i Overensstemmelse med den samme almindelige 
Theori. Han polemiserer med god Ret mod, hvad der er bleven 
kaldt «the backstairs view of history», d. v. s. den Slags Historie- 
forskning og Historieskrivning, der er vsesentlig optaget af Detal- 
jer vedkommende Rangspersoner i en ydre Forstand: Konger, 
Hofmænd, Diplomater o. s. v. (Historien maa blive, siger han, 
«rescued from the hånds of biographers, genealogists, chroniclers 
of courts, of princes and of nobles, these babblers of vain things, 
who lie waiting at every corner and infest this the public hlghway 
of our national litteraturen ^; men hans demokratiske Aandsret- 
ning har til den anden Side ført ham paa en Afvei, naar han 
søger al reducere Betydningen af Historiens virkelige Stormænd, 
d. V. s. Geniets, ikke Rangens, til lidet eller intet; der er ingen 
Modsætning mellem Opfatningen af Historien som en lovmæssig 
Udviklingsproces og den saakaldte heroworshipping ret forstaaet ; 
tvertoml de hører sammen; man skal forklare den store Mand, 
men ikke bortforklare ham; han er et Produkt af sin Tid og sine 
Omgivelser og dog tillige den nødvendige, umistelige Leder, uden 
hvilken Folket bliver som en hovedløs Krop. 

Buckle har paa første Side af andet Bind af sin Civilisations- 
historie resumeret Indholdet af det første Bind, hvor Grundlin- 
jerne af den nye historiske Videnskab skulde være opdragne; — 
han har, siger han, i dette Bind søgt at godtgjøre følgende fire 
Hovedsætninger, hvilke efter hans Mening maa blive at opfatte 
som Basis for Civilisationens Historie, nemlig: «1) at Menneske- 
hedens Fremgang beror paa det Held, hvormed Lovene for de 
forskjellige Slags Fænomener bliver granskede, og det Omfang, 
hvori Kundskaben om disse Love bliver udbredt; 2) at forud for 
den videnskabelige Granskning maa gaa en Tvivlens Aand, som 
driver Granskningen frem og selv drives frem af den; 3) at de 
Opdagelser, hvortil den videnskabelige Granskning fører, forøger 
den intellektuelle Faktors Betydning og formindsker — relativt, 
ikke absolut — den moralske Faktors Betydning, idet de moral- 
ske Sandheder er mere stationære og modtager færre Tillæg end 
de intellektuelle Sandheder; 4) at den store Hindring for denne 
Bevægelse og derfor ogsaa Civilisationens store Fiende er den 
«protektive Aand)), hvorved menes den Forestilling, at Samfundet 

> O: friet ud af Hænderne paa Biografer, Genealoger, Hof-, Fyrste- og Adels- 
Kronikører, som sludrer om indholdsløse Ting, og som ligger paa Lur paa hvert 
Hjørne og gjør vor nationale Litteraturs Landevei usikker. 

ikke kan trives, medmindre der vaages og gjætes over ethvert 
Livets Anliggende af Stat og Kirke, saaledes at Staten anviser 
Menneskene, hvad de skal gjøre, og Kirken, hvad de skal tro». 

— Om disse Sætninger maa det siges, for det første, at de enten 
ikke er helt rigtige eller ikke udtrykker den Sandhed, der ligger 
i dem, paa en fuldt tilfredsstillende grei og bestemt Maade, og 
dernæst, at, selv om |dc havde været fuldkommen rigtige i sig 
selv og fuldkommen rigtig formulerede, vilde de ikke have for- 
slaaet langt til at danne Grundvolden for den nye historiske 
Videnskab, hvorom Buckle drømte. 

Tiltrods for alt dette, — tiltrods for at Planen for Buckle's 
Verk maa siges at have været fra første Færd en forfeilet, og at 
dens Gj en nem førelse vidner om Ensidighed i flere Henseender, 

— tiltrods for de mange Skjævheder og Unøiagtigheder i det en- 
kelte, som Kritiken har kunnet pege paa, — staar det dog fast, 
at denne Bog er en af de merkeligste og betydningsfuldeste, som 
er fremkomne i den nyere Tid. Den vakte, straks den var kom- 
met ud, en umaadelig Opsigt; den er bleven oversat paa mange 
europæiske Sprog og har øvet og øver fremdeles en meget stor 
Indflydelse. Man vil forstaa dette, naar man har læst Bogen. 
Den lægger høit an, og det er sjeldent at støde paa en Forfatter, 
der viser sig saa glimrende udrustet til at give sig ikast med 
store Opgaver. Om end Buckle har stolet altformeget paa sin 
Hukommelse og sin Viden, — hans Anførsler vedkommende fak- 
tiske Ting er ikke sjelden unøiagtige eller upaalidelige, — saa er 
det vist, at faa Mennesker har raadet over et saa stort og saa 
mangeartet Kundskabsforraad. Han har forstaaet ypperlig at 
bruge dette Kundskabsforraad, indordne det under visse ledende 
Tanker, hente Bidrag fra de forskjelligste ^Forskningsfelter og 
samle dem til Oplysning af den Gjenstand, han behandler. Hans 
Stil har man fra alle Sider været enig om at rose; den er, har 
en kyndig Autoritet sagt, gjennemsigtig og let, hvor det gjælder 
at beskrive eller forklare, og den hæver sig, naar Forfatterens 
Sympathi for de Undertrykte eller Uvilje mod Undertrykkeren 
griber ind, til en Veltalenhed, der kunde være selve Burke vær- 
dig. Man kan maaske forarges en og anden Gang over hans 
Ensidighed eller voldsomt afgjørende Tone, men saa maa man 
paa den anden Side beundre, rives med af hans glødende Enthu- 
siasme for Frihed og Fremskridt, hans frygtløse Sandhedskjær- 
lighed og urokkelige Tro paa Sandhedens Magt. Om han ikke 
har løst den Opgave, han stillede sig, saa er det dog vel utvivlsomt, 
at han har ydet et stort Bidrag til dens Løsning, — at han har 
virket til at bane Vei for den nye Videnskab, som han drømte 
om at grundlægge. Hans Bog er ved den Kraft, hvormed den 

rusker op i gammel Slendrian paa det historiske Studiums Om- 
raade, ved de nye, tildels svimlende vide Syner, den aabner for 
dette Studium, i en ganske særdeles Grad skikket til at vække 
Diskussion. Og saa tør det vel have Anvendelse paa den, hvad 
Buckle selv etsteds siger: «the great enemy of knowledge is not 
error, but inertness. All that we want is discussion, and then 
we are sure to be well, what our blunders may be.j» ^ 

* o : Kundskahens store Fiende er ikke Feil tageiser, men Træghed. Alt, hvad vi 
behøver, er Diskussion ; da er vi sikre paa at være paa ret Vei, hvad vi end maa 
begaa for Bommerter. 



THOMAS CARLYLE OM DE GAMLE NORSKE KONGER. 

I. 

Taine har i sin Histoire de la littérature Anglaise stillet Carlgle 
og Macaulay ved Siden af hinanden som de to mest fremragende 
Repræsentanter for Englands Historieskrivning i dette Aarhun- 
drede. Begge er, ifølge hans Opfatning, ty pisk-nationale; men 
indenfor den derved givne Begrænsning staar de saa langt fra 
hinanden, som det vel er muligt. Naar en Franskmand vil trænge 
ind i det engelske Folks Nationalaand, har han to lange Reiser at 
bestaa. Ved Enden af den første lander han hos Macaulay; saa 
maa han atter indskibe sig, og først efter en anden ligesaa lang 
og ligesaa møisommelig Overfart kommer han til Carlyle. Macau- 
lay, som baade ved sine Feil og Fortrin — sin praktiske Bonsens 
og skarpe Syn for karakteristiske Enkeltheder, men til Gjengjæld 
noget svage Generalisationsevne og næsten spidsborgerlige Bor- 
nerthed, — synes saa egte engelsk, og hos hvem Johnbullismen 
mangengang fremtræder paa en saa stødende Maade, — betragtes 
alligevel af sine Landsmænd som en halvveis fransk Aand ; der er 
baade i hans Navn og hans Væsen noget keltisk. Carlyle derimod 
er en ^esprit fonciérement germanique»; først naar man er kom- 
men til ham, er man paa egte engelsk Grund ^ 

I Macaulay's historiske Forfatterskab gjenkjender vi først og 
fremst Taleren og den praktiske Politiker; i Carlyle's Tænkeren 
og Digteren. Macaulay*s sterke Side er det rhetoriske; hans Ma- 
nér er det advokatmæssige Indlægs, i hvilket Argumenterne tropper 
op i snorlige Rader som veleksercerede Soldater, og hvorved den 
endelige Dom over en Begivenhed eller historisk Personlighed 
kommer ud som Faciten af et Additionsstykke. Hans Stil er rig 
paa Antitheser og Billeder, men paa samme Tid jævn, glat, ens- 
artet, næsten ensformig, uden bratte Overgange. Han kræver 
ingen Anstrengelse af sin Læser. Hans Skildringer er saa om- 
stændelig og omhyggelig udførte, at Fantasien næsten intet faar 
at gjøre med at udfylde dem; han opstiller ingen Sats uden at 
bevise den, og hans Bevisførelse er saa logisk, saa sammenhæn- 

» H. d. 1. lilt. Angl. V. .325. 
24 — Sars: Samlede Verker. IV 

gende, saa fri for ethvert Spring i Tanken, at endog den sløveste 
Forstand kan følge med; men Skildringen holder sig til Gjengiæld 
mest paa Overfladen og savner de Streiflys, der lader os skimte 
Begivenhedernes inderst inde virkende DrivQædre; Satserne er ofle 
commonplace-Sandheder, for hvilke det maa synes overflødigt al 
argumentere, eller hvis Fattigdom ikke den bedst udførte Argu- 
mentation kan afhjælpe. Han er klar og glimrende, men noget 
fladbundet, — den fuldendte Fremstiller af hverdagslige Tanker, 
et stort Talent og liden Originalitet. Carlyle derimod er i høi 
Grad original; men han ikke blot er det, han lægger ogsaa an 
paa at være det; deraf kommer det, at man ved Læsningen af 
hans Skrifter faar Indtrykket ikke blot af megen virkelig Styrke 
i Fantasi og Tanke, men ogsaa af noget skruet og krampagtigt 
«I1 se chaufie pour rester ardent,)»^ som Taine siger. Hans Stil er 
ligesaa voldsom og regelløs, som Macaulay's er jævn og poleret. 
Vi møder hos ham ingen kunstmæssig udførte Skildringer, ingen 
logisk ordnede Argumentrækker; — vi synes at have for os, ikke 
en Forfatter, der i Ro og Mag afrunder sine Perioder og gruppe- 
rer sit Stof, men en Mand, der taler under Indflydelse af Øieblik- 
kets Lidenskab og overvældes af de Tanker, der strømmer ind 
paa ham. Endog hans mest udarbeidede Skrift gjør et fragmen- 
tarisk Indtryk; det synes en kaotisk Samling af Stubber og Styk- 
ker, løsrevne Noter, Materialier, hvoraf det fuldendte Kunslverk 
ved en videre Behandling skulde fremstaa. Enkelthederne er ofte 
ypperlige og af den høieste Virkning; men de staar for sig; Frem- 
stillingen mangler Ensemble og Harmoni og bevæger sig fremad 
gjennem de underligste Vridninger og Vendinger. Det gaar over 
Stok og Sten; Sarkasmer og pathetiske Deklamationer, sublime 
Billeder og løierlige Sammenstillinger, Allusioner hentede langveis- 
fra og lagte an paa at vække Latter, afløser hinanden i broget 
Mangfoldighed; man føres i de bratteste Overgange fra det op- 
høiede til det platte og hverdagslige; man er snart oppe i Skyerne 
og snart nede paa Jorden og synes snart at høre en Profet og 
snart en Bajads. At læse Macaulay er en Nydelse og en Hvile; 
at læse Carlyle er altid anstrengende, ofte en ren Lidelse. Men 
paa den anden Side: hvad man læser af den sidste, sysselsætter 
i Regelen en langt mere bagefter, end hvad man læser af den før- 
ste. Carlyle's Bøger, mindre behagelige at læse, er mere «sugge- 
stive)), frembyder et rigere Stof for Læserens Tanke og Fantasi. 
Macaulay optraadte som den glimrende Advokat for det engelske 
Puklikums Gjennemsnitsmeninger; han skrev til Forherligelse af 
del Samfund, han tilhørte, med baade dets Lys- og Skyggesider; 
han dækkede over, hvad der kunde vække Tvivl om altings For- 

* Han heder sig selv op for at holde sig brændende. 

træffelighed i den fortræffeligste af alle Stater, og var opfindsom 
i at omgjøre Lyder til Dyder, saa at John Bull, efter at have læst 
ham, kunde strække sig med dobbelt Velbehag paa sin Egoismes 
og sine Fordommes Puder. Derfor blev han i en Fart Englands 
populæreste Forfatter, læst og beundret af hele det store Publi- 
kum. Carlyle derimod har lagt an paa at vække til Erkjendelse 
af Skyggesiderne ved en Udvikling, der kan opvise saa glimrende 
statistiske og statsøkonomiske Resultater. Han ser Opløsningens 
Merker i det moderne engelske Samfund; han finder det sjælløst 
midt i al dets struttende Fylde og omtaler ved enhver Leilighed 
dets Institutioner og ledende Idéer: — det parlamentariske Sy- 
stem, den frie Konkurrence, the greatest happiness principle, ' Utili- 
tnrianismen. Industrialismen, det regjerende Aristokrati af høibyr- 
dige Lediggjængere eller pengegriske Bomuldslorder, — med den 
bitreste Haan og dybeste Uvilje. En Forfatter, der stiller sig saa 
skarpt mod den raadende Opinion, og som udmerker sig ved en 
saa steilt afstikkende Originalitet, faar ikke let Indgang inden de 
menige Læseres Kreds. Carlyle har ikke taget Publikum med 
Storm som Macaulay; han stod længe næsten ensom inden det 
engelske Aandsliv og maatte lade sig nøie med en forholdsvis 
indskrænket Læserkreds; men hans Indflydelse paa denne var til 
Gjengjæld en saameget varigere og virksommere, og derved har 
han tilsidst opnaaet mere end Popularitet; han er blevet en Magt 
og har stiftet en Skole. <(Hans Indflydelse)), siger en nyere engelsk 
Kritiker, «er næsten uden Sidestykke i Litteraturhistorien. Gjen- 
nem hele vort Lands aandige Athmosfære har hans Aand udbredt 
sig, saa at der sandsynligvis ikke er en dannet Mand under firti 
Aar fra Cornwall til Caithness, som med Sandhed kan sige om 
sig selv, at han ikke er bleven paavirket af den. Man kan — for 
nu ikke at tale om hans ligefremme Efterlignere, — neppe tage 
en Bog eller et Tidsskrift i sin Haand uden at støde paa et eller 
andet Udtryk, en eller anden Synsmaade, der bærer hans Genius's 
Stempel.)^ 

Carlyle er nu en meget gammel Mand. Han feirede for et Par 
Aar siden sin ottiaarige Fødselsdag og var ved denne Leilighed 
Gjenstand for megen Hyldest baade blandt sine egne Landsmænd 
og inden Tysklands litterære Kredse. Til dette sidste Land er 
han ogsaa knyttet med de sterkeste Baand. Han kastede sig alle- 
rede som ung Mand med Forkjærlighed over Studiet af tysk 
Filosofi og Litteratur, og en stor Del af hans litterære Virksom- 
hed har havt til Formaal at udbrede dette Studium blandt hans 
Landsmænd. Han har oversat flere af den tyske Litteraturs 
klassiske Verker (deriblandt Goethe's Wilhelm Meister) og skre- 

1 Principet om den størst mulige Lykke. 

vet en Række kritiske og biografiske Afhandlinger over nyere 
tyske Forfattere (Goethe, Schiller, Tieck, Jean Paul o. fl.); hans 
omfangsrigeste historiske Verk er viet Preussens Fredrik den Store. 
Samtidig med at han fyldte sit ottiende Aar, udga\ han den Bog, 
som vi her nærmest skal omtale, og som efter al Sand- 
synlighed vil blive hans sidste, — «The early kings of Norwayi 
(1875). 

Det har maaske vakt Forundring herhjemme hos mange, at 
den gamle engelske Humorist og Historiker valgte at afslutte sin 
Bane med Behandlingen af et saadant Emne. Man kunde paa 
Forhaand mene, at dette Emne maatte ligge fjernt for Schillers, 
Cromwells og Fredrik den Stores Biograf og Skildreren af den 
franske Revolution. Ved at gaa noget nærmere ind paa hans hi- 
storiske og filosofiske Livsanskuelse, hans aandige Forudsætnin- 
ger og Udviklingsgang, vil man imidlertid snart indse, at dette 
ikke er Tilfælde, — at det ikke er nogen blot Kaprice eller Hæn- 
delsen, der har bragt ham til at sysselsætte sig saa sterkt med 
Snorres Heimskringla og de gamle norske Heltekonger. 

Carlyle hører til, hvad man pleier at kalde den romantiske 
Skole. Hans Ungdomstid faldt sammen med den store Reaktion 
mod det attende Aarhundredes «Oplysning», der satte ind efter 
Revolutionen i alle Europas store Kulturlande og gjennem lange 
Tider beherskede Aandslivet. Hans eiendommelige Stil og Smag, 
hans Filosofi, hans Opfatning af Historie og Politik er blevet til 
under Indfl3'delse af denne Bevægelse, der har grebet ham paa 
det sterkeste, fordi den i ham fandt en beslegtet Aand. Det 
attende Aarhundredes raadende Smag var fransk og romansk. 
Hvad denne Smag først og fremst krævede af en Forfatter, var 
Klarhed og Korrekthed, stilistisk Elegans og Bienséance, klassisk 
afrundede Perioder. Oplysningstiden var helt optaget af Idéen 
om den fremadskridende Civilisation; den saa frem og ikke til- 
bage, eller, naar den saa tilbage, var det kun for at fylde sig med 
Afsky for det middelalderske Barbaris Ulykke og Nedværdigelse 
og derigjennem at paaskynde Farten fremover. De Ensidigheden 
som denne Smags- og Aandsretning førte med sig: ~ Stylisteriet 
og Overfladiskheden, den overdrevne Respekt for de engang ved- 
tagne almindelige Smagsregler, Undertrykkelsen af de individuelle 
eller nationale Særegenheder, Forgabelsen i Civilisationens blot 
ydre og tilfældige Former, Forglemmelsen af, at Fremgang paa 
visse Felter oftest i Historien har været ledsaget af Tilbagegang 
paa andre, — fremkaldte igjen i Reaktionens Periode modsatte 
Ensidigheder, og disse sidste kjender vi igjen i en meget udpræ- 
get Skikkelse hos Carljie. 

Vi har omtalt, at hans Stil savner Korrekthed og Elegans; 

han sætter heller ingen Pris paa disse Fortrin, men er nærved 
at betragte dem som Mangler. Hensynet til kunstnerisk Afrun- 
ding, Strævet med at gjennemføre Harmoni og regelret Orden i 
alt, hvad man har at sige, synes ham uforeneligt med fuld person- 
lig Sandhed og Ærlighed. «Your freest utterances,» siger han 
etsteds, «are not by any means always the hest; they are the 
worst rather, the feeblest, triviallest; their meaning prompt, but 
small, ephemeral.»i D^ji sterke Følelse pleier ikke at vælge sine 
Udtryk; Inspirationen, de store, omfattende Syner griber altfor 
sterkt den, hvem de bliver tildel, til at han allevegne kan tænke 
paa Regel og Orden eller bevare det kolde Overlæg, den bereg- 
nende Refleksion, som Stilen kræver til sin Afrunding. Og hvad 
der giver en Forfatter, — Digter eller Filosof — det rette Værd, 
er, at han betragter Verden med den troende Seers Øie, der træn- 
ger ind til det hemmelighedsfulde Mørke bagved Tingene, og ikke 
med Kritikens eller Logikens Briller, der holder sig til, hvad der 
kan grupperes og arrangeres og formuleres, d. v. s. til Overfladen; 
hvad det gjælder om, er ikke at kildre Øiet eller Øret ved Har- 
moni og vel proportionerede Former, men at vække til levende 
Erkjendelse af, at der er noget indenfor og over alt, hvad Form- 
ler kan udtrykke eller menneskelig Kunst fremstille. Carlyle taler 
ofte om <iden guddommelige Taushed». Han beundrer hos en 
af sine Helte ikke saameget hans «eloquence» som hans «inelo- 
quence, his great admirable talent of silence».' Voltaire* s formelle 
Mesterskab indgyder ham Mistillid; han kan ikke forestille sig, at 
en Forfatter, hvis Stil allevegne er saa gjennemsigtig klar, saa 
jævn og zirlig, har havt det dybe Blik, den rette intuitive Evne 
(insight), der formaar at hæve sig fra de blotte Enkeltheder til 
Opfatningen af det store Hele, eller engang at han har ment det 
rigtig ærligt med de Formaal, for hvilke han kjæmpede; havde 
han været dybere grebet af sit Stof, vilde det ogsaa af og til have 
overvældet ham; hans Tale vilde have været mindre flydende; 
han vilde af og til have glemt at være enten vittig eller elegant 
Manglerne ved Cromivells Stil, der var Gjenstand for saamegen 
Haan hos det attende Aarhundredes Historikere, gaar i Carlyle*s 
Betragtning næsten over til at blive Fortrin. Han skirater gjen- 
nem de uklare, forvirrede, ilde sammensatte Ordføininger Træk- 
kene af en Mands Sjæl, større end nogen Tale. ccCromwell, 
emblem of the dumb English, is interesting to me by the very 
inadequacy of his speech. Heroic insight, valour and belief, 

' Ens frieste Ytringer er paa ingen Maade altid de bedste; de er snarere de 
daarllgste, de svageste, mest hverdagslige, deres Betydning tydelig, men uvæsent- 
lig, forbigaaende. 

* Mangel paa Veltalenhed, hans store, beundringsværdige Talent for Taushed. 

without words, — how noble is it in comparison to the adroitest 
flow of words without heroic insight!» * 

Carlyle er Germaner med Liv og Sjæl. Han kalder sig selv 
en «Urokse fra de germanske Skogmarker» og synes at føle sig 
mere som tilhørende Racen end Fædrelandet. Hans Sympathier 
og Antipathier er bestemte af denne sterke Racefølelse. Den mo- 
derne Civilisation er ham for romansk. Den synes at gjøre et 
lignende Indtryk paa ham som Byen med sin Trængsel og ufriske 
Luft paa et Menneske, der har levet sit Liv i landlig Ensomhed. 
Han har et saa skarpt Øie for dens Skyggesider, at han synes 
nærved at miskjende Lyssiderne. Det konventionelt indsnævrende 
ved Kulturlivet, de mange afsjælede Former, som Civilisationen 
slæber med sig, det meget usande eller halvsande, der faar Ind- 
pas ved Modevæsenet og de sociale Raffinements o. s. v., er stadig 
Gjenstand for hans Udfald. Han stiller op Kravet paa Naturlig- 
hed og Ærlighed som det ypperste og synes at mene, at dette 
Krav er bleven opfyldt sjeldnere og mindre fuldkomment, jo videre 
man er kommet i Udviklingen af alle de moderne Herligheder. 
«Son of Nature« er en af de Hæderstitler, han hyppigst tildeler 
sine Helte, eller superlativisk, naar han rigtig varmt skal udtrykke 
sin Sympathi og Beundring: « rugged Son of Nature». Hans Aver- 
sion mod alskens Dilettantisme og artificielt Væsen er saa stor, 
at han er nærved at betragte selve Uslebenheden som et Fortrin 
og at lade Skallets Ruhed gjælde som Vidnesbyrd om, at der er 
Kjerne indenfor. Han har en saa ensidig Forkjærlighed for den 
frit og sterkt sig udfoldende Individualitet at han jævnlig tager 
den blotte Hensynsløshed i Forsvar og synes at forveksle Bru- 
talitet med Kraft. 

Det attende Aarh undredes Filosofer og Historikere forgudede 
sin egen Tid og saa med den dybeste Ringeagt ned paa Middel- 
alderen. Fra det Standpunkt, Carlyle indtager, falder Dommen 
over de to Tidsaldere helt modsat ud. Han udtaler i Indlednin- 
gen til sit Verk over Fredrik den Store, at det altende Aarhun- 
drede efter hans Mening ikke har andet stort at opvise end det 
store almindelige Selvmord, som man har kaldt den franske 
Revolution, hvori Tidsaanden gik tilgrunde som en Ødeland eller 
Svindler, der tilsidst skyder sig en Kugle for Panden og saaledes 
ender en foragtelig Tilværelse med idetmindste en agtværdig eller 
modig Handling; han erklærer, at han derfor i sin Skildring af 
Fredrik kun vil medtage saameget af Aarh undredet, som er abso- 
lut nødvendigt, og ikke mere — so much of is as by nature 

1 Cromwell. Billedet paa de umælende Englændere, interesserer mig netop 
ved sin Tales L'tilstrækkeliglied. Heroisk Indsigt, Kraft og Tro, uden Ord — livor 
ivdeli er ikke det i Sammenligning med den behændigste Ordflom uden heroisk 
Indsigt. 

adheres; what of it cannot be disengaged from our Hero and his 
operations: approximateiy so much and no morel^ — og han gjen- 
nemfører dette sit Program paa en saadan Maade, at man faar 
et 3'derlig lemlæstet Billede af hans Helt, der med al sin Egoisme 
var gjennemtrængt af Tidens almene Idéer, og som, trods sit ty- 
ske Blod, var saa helt fransk i Smag og Aandsdannelse. For 
Middelalderen derimod har han en enthusiastisk Veneration. Den 
var, siger han, med al sin Haardhed og Snæverhed, ((organisk*, 
medens de følgende ((industrial ages» har været og fremdeles er 
«uorganiske» — (»requiring desperately to harden themselves into 
some organism)». ' Den savnede mangt og meget, som den moderne 
Kultur har tilført Menneskeheden, men den havde til Erstat- 
ning noget, som er mere værdt end alt dette, og som Nutiden 
savner: Tro, Religion. Mennesket følte sig dengang omgivet af 
Undere paa alle Sider; hans Tilværelse fyldtes af Mirakler; Him- 
melen var over ham overalt hvor han gik og stod, gjørende hele 
Jorden til et mystisk Tempel for ham, alt jordisk Arbeide til et 
Slags Gudsdyrkelse. Og tal ikke her om ((barnlig Fantasi«, «pri- 
mitiv Enfold«; der er en Sandhed i denne Livsopfatning, som vil 
beholde sit Værd til alle Tider, og som Nutiden til sin Ulykke 
har tabt afsyne. ((Vi har glemt Gud — ; vi har lukket vore Øine 
for Tingenes evige Substans og holder dem alene aabne for deres 
ydre Skin og , Former .... Der er ikke længere nogen Gud for 
os! Guds Love er blevne omdannede til et ccgreatest-happiness- 
principle)), til parlamentarisk ((expediency^w; Himmelen hvælver 
over os alene som et astronomisk Urverk, en Gjenstand for tele- 
skopiske Undersøgelser . . . Mennesket har tynt Sjælen ud af 
Livet paa sig og begynder nu, eflerat tilstrækkelig lang Tid er 
gaaet, at føle Savnet af den. Dette er den sande Pestbyld, Ud- 
gangspunktet for den almindelige sociale Gangrene, der truer alle 
moderne Ting med en frygtelig Opløsning. . . . Der er ingen Re- 
ligion, ingen Gud; Mennesket har tabt sin Sjæl og søger forgjæ- 
ves efter et Salt, der kan stanse Forraadnelsen. Forgjæves : det 
hjælper ikke at slaa Konger ihjel eller at gjennemføre Reform- 
biller; franske Revolutioner forslaar saa lidt som manchesterske 
Gadespektakler. Den fæle Spedalskhed, der er bragt til at for- 
svinde for en Stund, bryder i næste Øieblik frem igjen med ny 
Kraft o2 ny Fortvivlelse.« 

Man maa nu ikke af disse voldsomme Deklamationer mod vor 
Tids ^Gudløshed» slutte, at Carlyle er orthodoks i theologisk For- 
stand. Skjønt paavirket af den reaktionære Tidsstrømning, har 

1 Siia meget af det som hænger ved af sig selv, det af det som ikke kan rives 
los fra vor Helt og hans Gjerning, tilna^rmelsesvis saa. meget og ikke mere. 
* Som fortvivlet stræver efter at hærde sig til en Slags Organisme. 

han dog havt et klart Blik for det umulige og upraktiske i de 
religiøse Restaurationsarbeider, som Reaktionens menige Tilhæn- 
gere satte igang, og hvorpaa der til ingen Nytte er ofret saamegen 
Kraft; han er en altfor fntskuende og vidtskuende Aand, til at 
han kunde dele Indbildningen om, at den gjenvakte Troestrang 
vilde tilfredsstilles ved en Fremdragning og Oppudsning af de 
gamle Former, hvori denne Trang engang har fundet sit Udtryk. 
Han omtaler med den yderste Haan den Slags »Konservatismen, 
der i vore Dage praktiseres i en saa vid Udstrækning og lovpri- 
ses saameget, skjønt den ikke er andet end dorsk Feighed, for- 
agtelig Ligegyldighed ligeoverfor Sandheden, ifølge hvilken man 
opretholder afsjælede Former og galvaniserer dem, saa at de ser 
ud som levende, medens en forstandig aandig Hygiene kræver, at 
alt, hvad der er dødt, hurtigst muligt begraves: Menneskene 
havde engang Næser, saa at de kjendte Stanken «of a deceased 
reality fallen putrid, of a once dear verity become mendacious»; ^ 
men de har nu i en foruroligende Grad tabt denne Sans og lever 
nn noksaa komfortabelt omgivne af en hel Mængde slige aandige 
Kadavere. Det attende Aarhundredes Skepticisme er ham af Hjer- 
tet imod, han betragter den som en aandig Paralyse, der tilintet- 
gjorde Evnen til heroisk Daad; men han erkjender paa samme 
Tid, at den var nødvendig til at fuldende «the decay of old ways 
of believing» og forberede <rnew better and wider ways».* Han 
skildrer CromweU's Puritanere med en saa enthusiastisk Forkjær- 
lighed, at man kunde fristes til at mene, at han selv er en ret- 
troende Kalvinist; men han ser i en katholsk Abbed fra det 12te 
Aarhundrede en ikke mindre fuldgod Repræsentant for den sande 
Kristendom. Og hvad der især synes ham beundringsværdigt 
hos denne Abbed, det er, at man aldrig ser ham anstille Betragt- 
ninger over sin Tro; den var hans daglige Brød,— den Luft, han 
indaandede, uden nogen Anstrengelse, uden Refleksion. «This is 
Abbot Samson's Catholicism of the Twelfth Century, — something 
like the Ism of all true men in all true centuries, I fancyl Alas, 
compared wilh any of the Isms current in these poor davs, what 
a thing! Compared with the respectablest, morbid, struggling 
Methodism, never so earnest; with the respectablest, ghastly, dead 
or galvanised Dilettantism, never so spasmodic! Methodism with 
its eye forever turned on its own navel; asking itself wilh tortu- 
ring anxiety of Hope and Fear: Am I right, am I wrong? Shall 
I be saved, shall I not be dam ned? — what is this, at bottom, 
but a new phasis of Egoism, stretched out into the Infinite, not 

> Af en død Virkelighed som er gaaet i Forraadnelse, af en engang kjær Sand- 
hed som er blevet til Løgn. 

» Gamle Trosformers Undergang — nye, bedre og rummeligere Former. 

always the hea venlier for its infinitude?»^ — Carlyle hævder, at 
alle Religioner indeslutter eller har indesluttet en Sandhed; 
ellers vilde de ikke have fundet Udbredelse. Dalai-lama-D3Tkel- 
sen og Papismen er begge Udtryk for Følelsen af det guddomme- 
lige; derfor har de begge sin Ærværdighed; selve Papismen maa 
faa Lov til at leve, saalænge den kan [en Indrømmelse, som, efter 
hvad Taine anmerker, i en Engelskmands Mund kan gjælde som 
Vidnesbyrd om en ganske usedvanlig Fordomsfrihed]. Man kal- 
der den «Idolatri» — ; lad saa være, at den er det; hvad er et Idol 
andet end et Symbol, en synlig Ting eller en Forestilling, hvorved 
det guddommelige er repræsenteret? Og hvilken Religion er ikke 
i denne Forstand en Dyrkelse af Idoler? Kun den Idolatri er 
forbandelsesværdig, fra hvilken al virkelig Følelse er vegenbort, 
og som har forstenet sig i en blot udvortes Bekjendelse eller 
mekanisk Iagttagelse af Former og Ceremonier. Den dybe Vene- 
ration hos en Munk fra det tolvte Aarh undrede, henstrakt i Støvet 
foran den hellige Edmunds Relikvier, havde tusinde Gange mere 
Værd end en Nutids-Protestants konventionelle Fromhed og kolde 
filosofiske Trossystem. Hvad det kommer an paa, er ikke Reli- 
gionens Indhold, men den Følelse, der knytter sig til dette Ind- 
hold, og af hvilken Menneskene henter Kraft til at bekjæmpe sine 
onde Tilbøieligheder. Alle Religioners Væsen og Formaal lader 
sig føre tilbage til dette ene : at nære den indre Flamme, som man 
kalder Samvittigheden. Deres Opgave er at minde os om, hvad 
vi allerede forud ved, at der er en uendelig Afstand mellem en 
god Mand og en slet Mand, at formane os til at elske den ene 
uendeligt og hade den anden uendeligt og at stræve uendeligt for 
at blive som den ene og ikke som den anden. 

Man ser, at det ikke er uden Grund, at Englands Theologer 
har lyst Carlyle i Ban; vore egne vilde neppe have behandlet ham 
bedre. Man ser tillige, at Modsætningen mellem kristelig Ret- 
troenhed i theologisk Forstand og Vantro just ikke altid falder 
sammen med en Modsætning mellem Idealisme og Materialisme, 
— hvad enkelte herhjemme synes i al Troskyldighed at bilde sig 
ind. Carlyle, der afskyr Theologien endnu mere end selve Van- 
troen og omtaler det kirkelige Ceremoni- og Dogmevæsen i vore 

> Dette er Abbed Samsons Katholicisine fra det tolvte Aarhundrede, — noget 
lignende af alle sandfærdige Mænds «Isnicr» i alle sandfærdige Aarhundreder, 
tænker jeg! Ak, hvad er det for en Ting i Sammenligning med alle de «/5/iier» 
som er i Omløb i disse ynkelige Tider I Sammenlignet med den mest respektable, 
sygelige, kjæmpende Methodisme, aldrig saa alvorsfuld; med den mest respek- 
table, ligblege, døde eller opgalvaniserede Dilettantisme, aldrig saa krampagtig! 
Metliodismen som altid har sit Øie vendt mod sin egen Navle, som spørger sig 
selv med pineAild Vaklen mellem Haab og Frj'gt: Har jeg Ret, har jeg Uret? 
Bliver jeg frelst, bliver jeg ikke fordømt? -- hvad er den paa Bunden andet end 
en ny Form for Egoisme, udstrakt ind i Uendeligheden og ikke altid nærmere 
Himlen for sin Uendelighed? 

Dage som blotte tomme Masker, i hvilke alene Edderkopper og 
andet urent Kryb driver sit Spil, medens Masken stirrer paa en 
med sine Glasøine «tn ghastly affectation of life», * repræsenterer 
i filosofisk Henseende den mest vidtgaaende Idealisme. Han har 
fremstillet denne sin idealistiske Filosofi under en humoristisk 
Indklædning i Bogen aSartor Resartusn^y hvormed han egentlig 
grundlagde sin Berømmelse. Han lægger her sine Anskuelser i 
Munden paa en tysk Professor Teufelsdrockh, der vil udfylde 
et Hul i Videnskaben ved at skrive Klædernes Filosofi. Dette 
Emne beflndes ved nærmere Eftertanke at være et alt omfattende. 
Hele det ydre Univers er igrunden kun en Klædning for Idéerne 
[the inner facts], saa at man ved at filosofere over Klædernes Art 
og Væsen føres lige ind i selve Videnskabens Midtpunkt og Kjeme. 
Alle synlige Gjenstande er blotte Emblemer, — Vinduer, gjennem 
hvilke det filosofiske Øie skuer ind i Uendeligheden; hvad du ser, 
er ikke til for egen Regning, ja det er, strengt taget, slet ikke til; 
Materien eksisterer alene i aandig Forstand og for at repræsen- 
tere Idéerne eller give dem Form. 

Det er ikke tilfældigt, at Carlyle har ladet det være en tysk 
Professor, der fremsætter denne Livsopfatning; den stammer i 
Virkeligheden fra tyske Kilder. Medens Frankriges og Englands 
Aandsliv gjennem hele det forrige Aarhundrede og lige indtil den 
nyeste Tid blev behersket af Empirisme og sensualistisk Filosofi, 
var Tyskland Idealismens rette Hjem; den af Descartes grund- 
lagte Aandsfilosofi, der gaar ud fra Selvbevidstheden eller de med- 
fødte Idéer, er hovedsagelig bleven fortsat og videre udviklet af 
tyske Tænkere, og af dem har Carlyle lært; han er en Discipel 
af Kant og Fichte, Hegel og Schelling, Men han har ikke ladet 
sig nøie med at laane af disse sine Mestere; han har transforme- 
ret deres Idéer og omsat dem paa engelsk; den tyske Metafysik 
er, for at bruge Taine's Udtryk, hos ham gaaet over til at blive 
engelsk Puritanisme, d. v. s. den har faaet en praktisk Karakter, 
en særlig Retning mod det moralske. 

Utilitarianismen hænger sammen med Sensualismen ; den Filo- 
sofi, der gaar ud fra vore ydre Erfaringer eller Sanseindtryk, 
fører konsekvent til at opstille som Maalestok for det moralsk 
gode eller rigtige «the greatest happiness-principle» o: Hensynet 
til Udbredelsen af den størst mulige Tilfredshed eller Lykke 
blandt de flest mulige. Mod denne Lære, ifølge hvilken det mo- 
ralske alene har en relativ Karakter, er det, Carlyle særlig vender 
sig. Alle Gjenstande, der frembyder sig for vor Iagttagelse, er 
ifølge ham, Vinduer, hvorigjennem det filosofiske Øie skuer ind i 
Uendeligheden, og først og frenist gjælder da dette om Mennesket 

* I en uhyggelig Hrierligning af Liv. 

selv. Der er en Uendelighed over os og under os og i os. Vort 
Væsen er, som den øvrige Verden, i sin inderste Kjerne et Vidun- 
der, et Mysterium og vil vedblive at staa som et saadant for en- 
hver ærlig Tænker, trods al Videnskab. Der er et hemmeligheds- 
fuldt Dyb i vort Indre, ukjendte Kræfter, som kan hæve Sjælen 
udover enhver egoistisk Beregning. Til dette hemmelighedsfulde 
Dyb gaar Moralen tilbage, der har den sin Grund. Den er en 
Aabenbarelse af det evige, guddommelige i vort Væsen; derfor er 
dens Bud absolute og skal og maa opfattes som saadanne. Det 
er en Bagvaskelse mod Menneskene at sige, at de drives til heroisk 
Daad ved Udsigt til Nydelse og Tilfredshed, ved Haabet om Be- 
lønning af en hvilkensomhelst Art, i denne Verden eller i den 
næste. Hos den usleste dødelige rører der sig en ædlere Trang. 
Den menige Soldat, der leies for at tjene som Kanonfoder, har 
sin Krigerhonnør, der intet har med Eksercer-Reglement eller Sold 
at bestille. Hvad enhver Adams Søn mere eller mindre ubevidst 
stunder efter, er ikke at nyde Livet i Ro og Mag, men at udføre 
noget ædelt og stort og hævde sig selv som den i Guds Billede 
skabte. Vis den sløveste Arbeidstræl en Udvei hertil, og du vil 
se ham blusse op til at blive en Helt. Ikke Nydelse, men Selv- 
fornegtelse. Martyrdom, Fare og Død er de Lokkemidler, der 
øver den største Tiltrækning paa det menneskelige Hjerte. Man 
er derfor helt paa Vildstraa, naar man, med Bentham eller Paley, 
tager det moralsk rette og urette og beregner Gevinst og Tab ved 
begge og saa flnder ud som Grund til at gjøre det rette, at det 
giver el større Overskud. Det er ikke bedre at gjøre det ene end 
at gjøre det andet; det ene forholder sig til det andet som Liv 

til Død, som Himmel til Helvede. «Foolish word-monger 

and motive-grinder, who in thy logic-mill hast an earthly mecha- 
nism for the Godlike itself and wouldst fain grind me out virtue 
from the busks of pleasure, — I tell thee, Nay!))* 

Men, gjælder det om ethvert Menneske, at der er nedlagt hos 
ham en Evne til heroisk Opofrelse, en Trang til at leve for høiere 
Formaal end den blotte Nydelse, saa gjælder det dog først og 
fremst om Historiens repræsentative Mænd, Genierne og Heltene. 
Og er denne Trang en Udstrømning af det evige, guddommelige 
i vor Natur, saa man altsaa hine Helte, hos hvem den gjør sig 
sterkest gjældende, betragtes som særlig «gudebaarne» — <(god- 
missioned men», der havde en guddommelig Ret til at herske 
over sine Medmennesker og at føre dem. Den hele Skabning, 
saadan som den udbreder sig for vore Øine, kan lignes med en 

' Du taahelige Ord-Kræmmer og Motiv>knuser, som i din Logik-Mølle har en 
jordisk Mekanisme for selve det guddommelige og som gjerne vilde male Dyd 
af Forlvslelsemes Skaller. 

Regnbue : Solen, af hvilken den er en Refleks, staar bag os og er 
unddraget vort Blik. Vi ser altsaa blotte Skin og Skygger — , mere 
eller mindre ufuldkomne og forgjængelige Aabenbarelsesformer 
af det evige, uforgjængelige Væsen, der er den sande Eksistens; 
men den høieste, fuldkomneste af disse Aabenbarelsesformer er 
den store Mand, Geniet eller Heros*en, om hvem det med Sand- 
hed kan siges, at han kommer som et Budskab fra det uendelige 
ukjendte med Tidender til os — «direct from the inner faet of 
things». Herpaa bygger Carlyle sin Lære om store Mænds Be- 
tydning i Historien og den Veneration, der skyldes dem og deres 
Minde. Denne Lære er Kjernepunktet i hans historiske Filosofi, 
og gjennem den faar hans Idealisme en praktisk Afslutning og 
gaar over fra at være en blot Theori eller conception de monde 
til at blive, hvad man kan kalde en Religion eller Kultus. 

Efter hans Mening er denne Kultus den oprindeligste af alle. 
Grundvolden for alle eksisterende Religioner. «Hvad jeg har kaldt 
Hedenskabets tæt forviklede Junglekrat, vokste op af mange Rød- 
der; enhver Følelse af Forundring eller Beundring ligeoverfor en 
Stjerne eller hvilkensomhelt anden Natur-Gjenstand var en Rod 
eller Rodfibre; men hero-worship er den dybeste af alle Rødder 
Pæleroden, fra hvilken for en stor Del hele Resten har draget 

Saft og Næring Og, naar endog Tilbedelsen af en Stjerne 

har nogen Mening, hvormeget mere gjælder da ikke dette om 

Tilbedelsen af en Heros I Ingen ædlere Følelse rører sig 

i det menneskelige Bryst end denne tilbedende Beundring for den 
der er høiere udrustet end en selv. Det har til alle Tider været 
den vækkende og løftende Indflydelse i Menneskenes Liv. Fra 
den udgaar, hvad man kalder Religion, ikke blot Hedenskabet, 
men meget høiere og sandere Religioner, ja enhver hidtil kjendt 
Religion. Heltetilbedelse, — brændende, grænseløs Hengiven- 
hed og Beundring for en ophøiet. Guddommen afspeilende men- 
neskelig Skikkelse, — er ikke dette selve Kristendommens Spire? 
Den største af alle Heroer er en — , som vi ikke vilde nævne 
herlD — «Heroworship)) er den eneste Tro, der til ingen Tid og 
ingensteds kan blive forældet. Det maa da siges at være Van- 
troens Fuldendelse at tvivle paa de store Mænd, og det maa er- 
kjendes at være et af de sørgeligste Tidens Tegn, — et Vidnesbyrd 
om den matenalistiske Retning, som Tidsaanden har faaet under 
Indflydelse af det meget Maskinvæsen, — at Kritiken i vore Dage 
har det saa travlt med at reducere de store historiske Personlig- 
heders Betydning, at drage dem ned til Massernes Niveau og putte 
dem ind i de menige Geledder blandt de «mange Kræfter«, der 
har været med om at fremkalde et afgjørende Omslag, en stor 
Epoke i den historiske Udvikling. Taler man til disse Kritikere 

om «a high, majestic Lather» t. Eks., giver de sig straks ifærd 
med at <cforklare» ham, som de kalder det; Tiden kaldte ham 
frem, siger de, Tidsomstændighederne gjorde alt, han selv intet, 
— uden hvad vi, de smaa Kritikere, ogsaa vilde have kunnet gjøre 
under de samme «Omstændigheder». Dette Ræsonnement har 
ikke andet at hvile paa end en Lignelse, og det en, som halter 
adskilligt. Vi lever i Maskinernes Tid; vi forestiller os altsaa 
ogsaa Samfundet som en Maskine og mener, at den ene Sjæl for- 
holder sig til den anden som det ene Legeme til det andet, hvoraf 
følger, at to eller idethøieste ti smaa Sjæle skulde repræsentere 
en ligesaa stor Sum af Kræfter som en stor Sjæl. En høist paa- 
faldende Absurditetl Thi den ligefremme — meget ligefremme — 
Sandhed er jo dog, at Sjælene forholder sig til hinanden paa en 
ganske forskjellig Maade, og at én Mand, der har en høiere Vis- 
dom, en hidtil ukjendt aandig Sandhed i sig, er sterkere, — ikke 
end ti eller titusind, — men sterkere end alle de Mænd tilsam- 
men, der ikke eier denne høiere Visdom; — at han staar blandt 
dem udrustet med en ligefrem overjordisk Magt, som med et 
Sverd fra selve Himmelens Rustkammer, mod hvilket intet Men- 
neskeligt Vaaben eller Værge kan staa sig.» «Tiden kaldte 

den store Mand frem, siger man, som om han dermed var givet. 
Vi har kjendt Tider, som kaldte høit nok paa sin Mand; men de 
fandt ham ikke. Han var der ikke; Forsynet havde ikke sendt 
ham; Tiden maatte gaa under i famlende Fortvivlelse, fordi han 
ikke vilde komme, da der blev raabt paa ham. Jeg sammenlig- 
ner matte usle Tider med deres Vantro, deres Nød og Forlegen- 
hed, deres vaklende viljeløse Personligheder, medens Vanskelig- 
hederne taarner sig stedse høiere op, saa Tiden bliver værre og 
værre, — jeg sammenligner alt dette med det tørre døde Brænd- 
stof, der venter paa Himmelens Lyn for at blive antændt. Den 
store Mand, med sin frie Kraft umiddelbart fra Gud, er Lynet. 

I alle Perioder af Verdenshistorien vil vi finde, at den 

store Mand var sin Tids uundværlige Forløser, — Lynet, uden 
hvilket det brændbare Stof aldrig vilde være bragt i Flamme. 
Verdenshistorien er de store Mænds Levnetsbeskrivelse.D 

I Overensstemmelse med denne Lære er det hos Carlyle altid 
den enkelte Heros, der optager Scenen; om ham samles alt Lys, 
forat hans Skikkelse kan tegne sig saameget skarpere paa den 
mørke Baggrund, Den, hos hvem der findes <(Originalitet, natur- 
ligt Stof, Genius», særlig Genius for den Ting at herske over sine 
Medmennesker, er i Carlyles Øine Konge «af Guds Naade«. Han 
alene er en « Realitet«; Resten er Formler, Masker, «udstoppede 
Klæder«. Han er Forkjæmper i den store Menneskehedens Sag 
4(Cosmos versus Chaos»; at modsætte sig ham er derfor en For- 

brydelse, en Lovløshed, om det end nok saa meget sker i Lovens 
Navn og under Iagttagelse af dens Former. Han har en Mission 
fraoven, og for at opfylde den maa han først og fremst følge sin 
Inspiration og egen frie Vilje, uden at lade sig synderlig genere af de 
juridiske eller endog de moralske Forskrifter, der gjælder for 
almindelige Mennesker. Over Mirabeau, der selv pleiede at sige« 
«at den lille Moral er en Fiende af den store», anstiller saaledes 
Carlyle følgende Betragtning: <(Fra den gjængse Morallæres Stand- 
punkt vil man finde meget fordøm melsesværdigt ved denne Mand; 
men den Moral, der alene kan afgive det rette Standpunkt for 
Bedømmelsen af ham, er endnu ikke bleven formuleret i noget 
menneskeligt Sprog. Vi vil gjentage om ham dette: han var en 
Realitet, ikke en blot Skygge; en levende Søn af Naturen, vor 
fælles Moder, og ikke en hul Maske eller Mekanisme sat sammen 
af konventionelle Regler, Søn af intet. Broder til intet. Lad den 
alvorlige Mand, der med Sorg vandrer om i denne Verden af ud- 
stoppede Klæder, som klaprer spøgelsesagtig og griner menings- 
løst paa ham, betænke, hvad Betydning der ligger i disse Ord!» 
— Jo mere hensynsløst en saadan af Forsynet udsendt Sam- 
fundsforløser har gaaet tilverks i Gjennemførelsen af sin Mission, 
desto varmere er Carlyle's Beundring for ham; denne Hensyns- 
løshed er ham et Vidnesbyrd om, at hans Helt har været alvor- 
lig gjennemtrængt af sit Kald, at han har været en rigtig « Konge 
af Guds Naadei>, der jo ikke skal bære Sverdet forgjæves, og hvis 
Scepter egentlig havde Formen af en Hammer og var bestemt til 
leilighedsvis at slaa istykker slige Hoveder, der ikke lod sig over- 
bevise. Den værste Vilkaarlighed, den mest oprørende Despo- 
tisme finder i ham en Forsvarer eller endog Lovpriser, naar den 
udgaar fra en saadan Mand, i hvem han ser Geniets Guddoms- 
gnist, eller hvem han betragter som en af disse »Naturens Søn- 
ner», der er udkaarede til at gjøre Ende paa Anarkiet — «the 
hatefullest of thingsi» — og prygle Menneskene sammen til ord- 
nede Samfund. Middelalderen, da Sagen cCosmos versus Chaos» 
procederedes saa ivrigt, og da den bydende Selvhersker var saa 
øiensynligt en uundværlig Repræsentant for Cosmos, at endog 
det strengeste Regimente af en slig «Haardraade» kunde føles som 
en Frigjørelse ligeoverfor Smaaherrernes Plagerier, er ogsaa af 
denne Grund hans Yndlingsperiode, hvorfra han helst vælger sine 
Eksempler og Forbilleder. Fredrik Barbarossa, den tyske Keiser, 
lod en ulydig Guvernør ligge lænket som en Hund under sit Bord 
i tre Dage; denne Maade at behandle «anarkiske» Embedsmænd 
paa finder Carlyle meget mønsterværdig og udbreder sig i den 
Anledning ovtr, hvor »alvorlige)) disse gamle Tider var i Sammen- 
ligning med Nutiden. Fredrik Wilhelm af Preussen, Fredrik den 

Stores Fader, en af de brutaleste Tyranner, der nogensinde har 
siddet paa en Throne, — en Skræk for sine Undersaatter, der 
flygtede for ham som for en gal Hund og stængte sig inde, naar 
han viste sig paa Berlins Gader, — en halvforrykt Drukkenbolt, 
der havde sin Glæde af at mishandle alle dem, der kom i hans 
Nærhed, saa at det engang, da han var syg, berettedes i en offent- 
lig Bulletin som Tegn paa hans tilbagevendende Sundhed, at Hans 
Majestæt havde værdigets med egen Haand at prygle en af sine 
Pager, — er i en ganske særdeles Grad Gjenstand for Carlyle's beun- 
drende Sympathi. Man faar endog et Indtryk af, at Carlyle hol- 
der vel saa meget paa ham som paa hans Søn. Denne sidste 
havde vistnok ulige mere Geni, men var til Gjengjæld langtfra 
saa «ruggec[» og havde altformegen Ærbødighed for fransk Civili- 
sation, yndede altformeget glatte Vers og stilistisk Elegans, skrev 
selv altformeget og altfor zirligt til rigtig at passe med det Car- 
lyle'ske Ideal af en Helt. Fredrik Wilhelm, der var saa illiterat 
som nogen germansk «Urokse», og som næsten ikke synes at have 
sat Pris paa andre af den moderne Civilisations Herligheder end 
Tobak og Brændevin, passer forsaavidt bedre. Man sporer i ham 
en Naturmagt, der endnu raser iblinde, men som til Gjengjæld 
heller ikke kjender til Forstillelse, — et vældigt Raastof, ligesaa 
ærligt som uslebent. Ham viser da ogsaa Carlyle med mange 
pathetiske Ord ind til sit Valhal blandt <(the primeval sons of 
Thor», og mener, at ingen af disse eller af Odins egne Bersærker 
«was a bit of truer human stufF)).^ Fredrik Wilhelm behandlede 
sine Undersaatter med stor Vilkaarlighed og viste ingen Agtelse 
for Pressefrihed eller Handelsfrihed eller andre Friheder; men 
hvad havde Preussen været, om man stadig havde ladet det være 
«frit»? «I am sorry his Majesty transgresses the limits; — and 
we, my friends, if we can make our Chaos into Cosmosby firing 
Parliamentary Eloquence into it, and bombarding it with Blue- 
Books, we will much triumph over his Majesty, one day !» ^ — Han 
var en Tyran, siger man, der gjorde sit Rige til en eneste stor 
Kaserne og ikke syslede med andet Aar ud og Aar ind end at 
eksercere sine Soldater. Ja vel! Men hvad et Folk først og fremst 
trænger til, det er at blive ekserceret, og intet Folk, der ikke fra 
først af har været regjeret af saakaldte Tyranner og er bleven 
holdt rigtig stramt under Pisken, saa at det har lært at gaa i Takt 
og at elske Lov og Regel og at hade al Uorden, har nogensinde 
drevet det synderlig vidt i denne Verden. Der gives endnu ad- 

> Var et Stykke mere sandt menneskeligt Stof. 

■ Jeg beklager at hans Majestæt gaar over Stregen, — og vi, mine Venner, 
hvis vi kan gjøre vort Kaos til Kosmos ved at fyre paa det med Parlaments- 
veltalenhed og bombardere det med Blaabøger, vi vil engang feire en stor Tri- 
umf over hans Majestæt. 

skillige enfoldige Mennesker i England, der klager gudsjammerlif^ 
over Wilhelm Erobreren og de øvrige haardtraadende Ronger af 
det normanniske og anjouske Hus. Men, hvad vilde vel England, 
ret betænkt, have været uden dem? Hvad andet end en slugvo- 
ren Race af Juter og Angler, udygtig til en hvilkensomhelst stor 
Kombination, sløsende Livet hen i rundmavet Ligegyldighed, al- 
drig drømmende om heroisk Arbeide og taus Udholdenhed, — en 
saadan, der fører til Høiderne i denne Verden, de solbeskinnede 
Fjeldtinder, hvor Lysets Aander dvæler? 

Carlyle betragter det ikke alene som et uundgaaeligt Gjennem- 
gangsled, en nødvendig Forskole for et Folk, der skal hæve sig 
til Storhed i nogen Retning, at staa under uindskrænkede Her- 
skeres strenge Aag; han synes at mene, at det til alle Tider vil 
vedblive at være den rette Regjeringsform, at en enkelt Mand — 
den, der har faaet Kaldet og Evnen til at herske — har den ube- 
tingede Ledelse, og at hele Resten følger ham i taus Underkastelse. 
Han ser i den moderne «Frihed», i Selvstyrelsen og det parla- 
mentariske System, saadan som det praktiseres i hans eget Fæ- 
dreland, en blot og bar Overgang, et Anarki, der blev uundgaaeligt 
ved de styrendes Mangel paa Evne og Kald, men hvorved man 
umulig kan blive staaende i Længden. Det er i hans Tanker en 
urimelig Forestilling, at det sande og rette skulde være at udfinde 
derved, at man «lader to Millioner Skjørhoveder votere»; han kal- 
der Parlamentet en «Ordmølle», et «talking-apparatus», og konsti- 
tutionelle Reformer «improvements in the art of producing zero». ' 
Ministeren Walpole, der forstod sig saa godt paa at haandtere 
Parlamentet og holdt dette Englands «talking-apparatusj» i en saa 
fortræffelig Stand, medens samtidig Englands «fighting-apparatus» 
(Hær og Flaade) var i den bedrøveligste Ustand, anvendte som 
Middel hertil Bestikkelse — ligefrem Kjøb af Stemmer. «Det er 
den direkte Vei dette, mente Walpole, og gives der i Virkelighe- 
den nogen anden (naar et Land skal regjeres ved Hjælp af en 
repræsentativ Forsamling)? Et forfærdeligt Spørgsmaal, rettet til 
alle konstitutionelle Riger, og som, efter hvad jeg hører, ikke til 
denne Dag har kunnet besvares bekræftende, trods alle moderne 
videnskabelige Forbedringer. Forandringer i Form er blevne ind- 
førte; den ydre Fremgangsmaade er nu, som jeg hører, en helt 
forskjelIig» (men Tingen er og bliver den samme, mener han). 
Det var, siger han et andet Sted, hvor han omtaler den parlamen- 
tariske Styrelsesskiks Triumf under Georg den Første, en meget 
beundret Invention i sin Tid denne, at lade Roret gaa, som det 
vilde, eller at sætte en Træmand, kostbart udstafferet, til at passe 
paa det, idet man beregnede, at Skibet da vilde komme til at seile 

* Forbedringer i den Kunst at producere Nul. 

saameget lettere. . . . Georg den Første var en slig Træmand, som 
Engelskmændene hentet ind fra Hannover, forat han skulde gaa 
i Spidsen for dem paa Heroismens Veie og lede dem og deres 
Affærer ved sit Eksempel og sin Befaling «heaven-wards)), — mod 
et ophøiet Maal. Og de indbilder sig nu, at han er den rette 
Mand heiiil, eller maaske at deres Affærer af sig selv vilde gaa 
did. «Always a singular people!»^ — En saakaldet parlamentarisk 
Styrelse, en Regjering, der paa ethvert Punkt af sin Bane søger 
Støtte i Flertallets Bifald og optræder som Organ for dets Vilje, 
er i Carlyle's Øine ingen Regjering; den ledes istedenfor at lede 
og kan ikke stille sig noget høiere Formaal end at overholde 
politimæssig Orden og besørge Indkrævningen af de offentlige 
Afgifter. Det maatte komme derhen — ifølge den Maade, hvorpaa 
Magten gjennem lange Tider misbrugtes af demoraliserede Aristo- 
kratier og Konger, der sagdes at være af Guds Naade, fordi man 
havde salvet og kronet dem, skjønt det heller burde hede, at de 
var af Djævelens Naade, fordi de savnede det guddommelige Kald 
til at styre, — at Menneskene tilsidst greb til den fortvivlede Ud- 
vei at leve uden nogen Regjering. Vore Dages demokratiske Be- 
vægelse maa have sin frie Gang. De arbeidende Millioner vil i 
sin lidenskabelige, instinktmæssige Trang til en virkelig Ledelse, 
gjøre det af med enhver falsk Ledelse (False-Guidance), og haabe, 
for en Stund, at Ikkeledelse (No-Guidance) vil tilfredsstille dem; 
men det kan ogsaa kun være for en Stund. Blandt alle de Tryk, 
der hviler paa Menneskene, er det, der øves af falske, uduelige 
Ledere (mock-superiors) det mest iøinefaldende, skjønt i Virkelig-" 
heden det mindste. Lad dem kaste dette Aag af sig og trampe 
det under Fødder; det er i sin Orden. Men, naar man vel er 
bleven kvit sine «mock-superiors)), staar den store Opgave tilbage 
at løse: at faa istand en Styrelse ved de sande Ledere. Botemid- 
let mod det indbrydende Anarki ligger ikke i at reformere 
Parlamentet, men i at reformere Downing-Street (o: Regjeringen, 
Ministeriet). Et Parlament, der er et tro Udtryk for Folkeviljen, 
hjælper til intet, medmindre den store Masse hændelsesvis skulde 
blive ligesaa vis, som den er nødlidende. Det gjælder at finde en 
Konge — en saadan, der kan gjennemføre for Folket, om ikke 
dets udtrykkelig udtalte Ønsker, saa desto mere hvad der svarer 
til dets ubevidste Trang, hvad det selv engang vil erkjende for at 
liave været dets instinktsmæssige Vilje. . . , Ethvert Samfund 
maa have en Leder. At finde den, der er skabt dertil, den rette 
«Ableman» (king, konning o: «den, der kan», ifølge Carlylc's, som 
man ser, ikke synderlig sprogrigtige Derivation), er til syvende 
og sidst Tanken i alt politisk Stræv. Naar han er funden og saa 

' Bestandig et enestaaende Folk! 
25 — Sars: Samlede Verker IV. 

alle de øvrige lojalt og uden forbehold underordner sig ham og 
følger hans Ledelse, har man den fuldkomne Stat — an ideal 
country — , der ikke kan blive en Døit bedre ved Balloitering, 
Votering, parlamentarisk Veltalenhed, Forfatningsparagrafer eller 
hvilketsomhelst Maskineri af samme Art. Friheden bestaar netop 
i en saadan lojal Underkastelse under den af Himmelen kaarede 
Leder, — er ligefrem utænkelig uden den.» 

Man vil, efter hvad der nu er anført om Carlyle's historiske 
og politiske Theori og Sympathier, let kunne forstaa hans Enthu- 
siasme for Snorres Heimskringla. Han har her fundet skildret 
en Række Konger, saa «(antianarkiske», som han vel har kunnet 
ønske det, « rugged sons of nature«, som for ramme Alvor troede 
sig kaldede til at være sit Folks Ledere, ikke de blotte Redskaber 
for dets Vilje, — der ofte besjæledes af Tanken paa et ophøiet 
Maal, men ikke kjendte noget Hensyn, hvor det gjaldt at naa frem 
til dette Maal, medens hos Folket den trodsigste Uafhængigheds- 
aand grænsede lige op til en næsten ubetinget Underkastelse 
under den, i hvem det erkj endte sin sande Overmand, sin fødte 
Konge. Han har her fundet forenet alt det, der er Gjenstand for 
hans særlige Forkjærlighed : det urgermanske og det middelal- 
derske; den frygtløse, rastløse Krigeraand og den brændende Tro, 
der ikke ræsonnerer over sig selv, men som inspirerer desto kraf- 
tigere til Handling — , Vikingen og Apostelen i en og samme Per- 
son; — Heroer og Heroworshippere i bedste Udvalg — den ubæn- 
dige Naturmagt, der gaar bent løs paa sit Maal, og den dybe 
Respekt for al medfødt Storhed. 

II. 

Carlyle's Bog om de norske Konger hører vistnok til hans 
mindst heldige Arbeider. Man faar af den kun en svag Forestil- 
ling om de Fortrin, der har hævet ham til Rang af en af den 
engelske Litteraturs repræsentative Mænd; desto mere træder de 
for hans historiske Forfatterskab karakteristiske Mangler frem. 
Grundigt Kildestudium, omhyggelig Samling og Sigtning af det 
historiske Materiale har aldrig været hans Sag. Han omtaler 
gjerne den Slags Arbeider med et Slags Ringeagt; han personifi- 
cerer dem under Navn af «Dryasdust» og gjør den stakkels «Dry- 
asdust» til Skive for sine Vittigheder, istedetfor at benytte sig af 
hans Flid. I Biografien af Fredrik den Store klager han idelig og 
altid over sine Forgjængere, der har skrevet sammeii saa uri- 
melig tykke og kj edelige Bøger og til og med ofle har glemt at 
forsyne dem med Registre; et godt Register synes i hans Øine at 
være en nødvendig Betingelse for, at man overhovedet skal give 
sig af med slige Bøger; at læse dem, og ikke blot slaa op i dem, 
— at rode sig igjennem disse »mountains of marine stores*, — 

er noget, der, efter hvad han selv tilstaar, i Regelen har overskre- 
det kaos Taalmodighed. Til Bogen om de norske Konger synes 
han ikke at have benyttet andre Kilder end Snorres Heimskringla 
i Laings engelske Oversættelse, og af moderne Bearbeidelser næv- 
ner han selv i Indledningen kun «den nøiagtige, lærde og utræt- 
telige Dahlmanns (hvis uGeschichte von Dånnemark», 2det Bind, 
er en kortfattet, men for sin Tid meget fortjenstfuld og velskre- 
ven Oversigt over Norges og Islands Historie indtil Kalmaruni- 
onen). Munch citeres et Par Steder i Hensyn paa kronologiske 
Spørgsmaal, men vistnok paa anden Haand. «Det norske Folks 
Historie» vilde vel, om den nogensinde skulde være kommet Car- 
lyle for Øie, alene ved sit Omfang havde skræmmet ham og paa 
Forhaand være bleven dømt som et Verk af en norsk «Dryas- 
dust», hvormed det ikke er raadeligt at indlade sig nærmere. 
Selv det Par Bøger, hvorfra han har hentet Stoffet til, hvad han 
kalder sine «rough notes of the early Norway kings», lader det 
til, at han ikke har overkommet at læse nøiagtig eller at benytte 
paa nogen ordentlig Maade. Han udtrykker sig paa flere Steder, 
som om han har nedskrevet sine « Noten), uden engang at have 
havt Snorre ved Haanden, idet han alene har gjort Brug af hvad 
hans Hukommelse havde bevaret fra tidligere Læsninger af denne, 
og, efter de mange Feiltagelser, hvori han gjør sig skyldig, og som 
han med største Lethed havde kunnet undgaa, om han havde 
slaaet efter i de af ham citerede Bøger, skulde man næsten tro, 
at hans Fremgangsmaade virkelig har været en saadan. Han 
taler om Harald Herdebred [= Haakon Herdebred] og om Harald 
Wry-Mouth [= Sigurd Mund], som, saavidt han «husker)), var den 
sidste af «Gylle-Kongerne» [d. e. Harald Gilles Efterkommere]. 
Han fortæller, at Olaf den Helliges Hirdmand Kolbein, der slog 
Thorsbilledet overende paa Thinget i Gudbrandsdalen, var den 
samme «immense fellow», der fegtede ved Haakon den Godes 
Side i Slaget paa Stord og fældte Gunhild Kongsmoders to Brødre, 
— at Ladejarlen Eirik Haakonssøn efterlod blandt flere Sønner 
en, der ogsaa hed «Erici>, og som blev en «continual stone of 
stumbling)» for en ny Generation af Haarfagre-Konger o. s. v. 
Han klager etsteds over, at han ikke har været saa heldig at 
overkomme noget «decipherable» Kart over Norge, hvoraf Følgen 
har været, at Historiens Vei i disse vilde Regioner er bleven for 
ham «an extremely dim and chaotic one)>. Paa et andet Sted, 
hvor han omtaler Slaget ved Helgeaaen i 1027, klager han over, 
at han ikke har kunnet finde denne paa «sit elendige Kart», 
hvilket maaske ikke er Kartets Skyld, da man ser, at han ikke 
har læst Snorre bedre, end at han kan forestille sig, at Helgeaaen 
render ud i LimQorden m. v. Man vil imidlertid ikke undres 
saameget over disse Bommerter i skandinavisk Historie og 

Geografi, naar man bemerker, at Carlyle er i den Grad ukjendt 
med sit eget Fædrelands historiske Litteratur, at han kan sige, 
at det eneste Verk over Englands Historie, der tager nogen Notis 
af de ældre Forbindelser mellem England og Norge, er Rapins! 

Carlyle er, som sagt, mere Digter og Filosof end Historiker. 
Han ser i det historiske Emne, han har valgt, væsentlig et Thema 
at variere over, et psykologisk Problem eller en Illustration for 
sine politiske og filosofiske Theorier. Man venter altsaa hos ham, 
til Erstatning for den manglende Kritik og Grundighed, at finde 
poetiske Billeder, lunefulde Sammenstillinger, originale Refleksio- 
ner. Men ogsaa i denne Henseende hører Bogen om de norske 
Konger til Carlyle*s svageste. Det er let at se, at han er bleven 
gammel. Han gjentager sig selv; hans Lune har tabt sin Kraft; 
hans Stil synes mindre original end maniereret og affekteret 

Alligevel savner dog heller ikke denne Bog sin Interesse. Det 
vil lønne sig at læse den, — især for dem, der ikke kjenderCar- 
lyie*s tidligere Skrifter. Med al sin Ensidighed indeslutter den 
for Carlyle eiendommelige historiske Betragtningsmaade en dyb 
og ofte miskjendt Sandhed, og ikke mangesteds i den hele Ver- 
denshistorie finder denne Sandhed en bedre eller mere iøine- 
faldende Illustration end i det Emne, han her har valgt. Det er 
aabenbart, at Emnet har grebet ham ved sine store Træk, saa 
liden Greie han end viser sig at have paa dets Detaljer, — at 
følgelig Bogen, saamange Feil den har, dog ikke har den Feil, 
som er den værste af alle: at være et Haandverksarbeide, — at 
der virkelig gaar en Sjæl gjennem den. Selvfølgelig er det de to 
Apostel-Konger Olaf Tryggvessøn og Olaf den Hellige, der stilles 
i Forgrunden. Man vil af, hvad der i det foregaaende er bleven 
anført, kunne skjønne, hvor fuldkommen disse to svarer til Car- 
lyle*s Helteideal. Han kalder dem «two Heroes of a high, or al- 
most highest type», — «two high, almost among the highest sons 
of Nature». Hvad der for de fleste fremstiller sig som den mørke 
Skygge over deres Karakter og Styrelse: — Hensynsløsheden i 
deres Reformiver, den barbariske Grumhed, hvormed de ryddede 
al Modstand tilside, — gjør intetsomhelst Skaar i hans Beundring, 
tvertom ! De slog ned forskjellige Arter af Anarki ved forskjellige 
Methoder; den ene Methode kunde være bedre end den anden, 
men ingen fortjener at dadles, mener han, naar hensees til det 
store Formaal, og havde de veget tilbage for nogen, havde der 
manglet dem noget i deres kongelige Kald. Ordet «vild» er et af 
de Epithcter, som han jævnlig bruger i denne Sammenhæng og 
øiensynllgt ikke i nogen nedsættende Mening; han taler om Olaf 
Tryggvessøns «great, wild, noble soul», han kalder ham en «wild 
bit of real heroism)), «the wildly beautifullest man, in body and 

soul» O. S. V.; man faar et Indtryk af, at han sætter næsten lige* 
saa megen Pris paa Vildheden som paa Storheden. Det er, ved 
Siden af den store Overensstemmelse, tillige en iøinefaldende Mod- 
sætning mellem de to Olafer i Hensyn paa Karakter ogSkjæbne; 
Olaf Tryggvessøn gjør Indtryk af at have været en langt noblere 
og mere høitreist Helteskikkelse end Olaf den Hellige ; den sidste 
eggede Modstanden op til det mest brændende Had, medens den 
første rev uimodstaaeligt med sig og samlede Folket i en Be- 
undring, for hvilken enhver fiendtlig Følelse eller Interesse synes 
at have maattet forstumme. Carlyle udtrykker denne Modsætning 
paa sin Vis, idet han siger, at Olaf den Helliges «laugh ,was not 
so loud as Tryggvesons», om hvilken sidste det heder, at han 
havde «a Hne ringing laugh in him)>, «a jovial burst of laughter». ^ 
Men, skjønt mindre lysende end Olaf Tryggvessøn s, er dog ogsaa 
Olaf den Helliges Billede, saadan som det fremstilles af Carlyle, 
uden Skygger. Man faar intet høre om de Træk af rent per- 
sonlig Herskesyge, af fanatisk Haardhed og en næsten smaalig 
Forfølgelsesaand, der skimtes gjennem Sagaskrivernes Beretninger, 
saameget end disse lægger an paa at stille den nationale Helgens 
Karakter i et opbyggeligt Lys. Der er ikke Spor til Erkjendelse 
af, at der ogsaa paa den anden Side kunde være nogen Ret, noget 
af en historisk Tanke eller Sammenhæng; Modsætningen mellem 
Olaf og de forenede Bondehøvdinger opfattes helt og holdent og 
udelukkende som en Modsætning mellem Kosmos og Kaos; Bonde- 
høvdingerne kaldes slethen Anarkister, og om Olaf heder det til- 
sidst, at han var for god for «dette Hundehul af en Verden» 
rthis doghole of a world]. 

Carlyle's Skildring er altsaa ikke blot unøiagtig i Hensyn paa 
de ydre historiske Detaljer: den lider af en iøinefaldende Skjæv- 
hed i selve Grundsynet. Hans Heroworshipping-Theori er her, 
som i hans øvrige Skrifter, skruet op til en ligefrem karikatur- 
mæssig Ensidighed. Han stiller sig paa et Standpunkt, hvorfra 
en Række af de betydningsfuldeste historiske Kjendsgjerninger 
er fuldkommen usynlige, og Resten kan da heller ikke fremstille 
sig for ham i deres sande Forhold; han løfter sine Helte saa 
høit, at de taber ethvert Fodfæste og gaar over til blotte Luftsyn ; 
man faar saa idelig høre om deres Lyssider og ser saalidet til 
deres menneskelige Skrøbeligheder, at de næsten holder paa at 
blive kjedsommelige. Men ved Betragtningen af denne Ensidighed 
maa man ikke glemme, at den staar ligeoverfor en anden En- 
sidighed, der har gjort sig gjældende i den moderne Historie- 
skrivning, og som den tjener til at opveie. 

* I^itter var ikke san høi som Tr>'ggvesons. — En fin klingende Latler i sig. 
— Et muntert Udbrud af Latler. 

Vor Tidsalder har, som vi alle ved, en sterkt fremtrædende 
demokratisk Karakter. Der appelleres overalt og stadigt til den 
offentlige Opinion; Pressen behersker Regjeringerne, og Abon- 
nenterne behersker igjen Pressen. «Det er Folkene, Partierne, 
Masserne selv, som er den nyere Tids Helte,» siger Heine: «den 
moderne Tragedie adskiller sig fra den antike derved, at det nu 
er Korene som agerer og spiller den egentlige Hovedrolle, medens 
Guderne, Heroerne, Tyrannerne, der tidligere var de handlende 
Personer, nu er sunkne ned «zu måssigen Repråsentanten des 
Partheiwillens und der Volksthat». Man har forlangt at vide, 
hvorledes disse den moderne Tids Helte havde det i fordums 
Dage, og Granskningen har fulgt dette Kald ved at drage frem 
af Arkiverne og lægge Vegt, endog den fornemste Vegt, paa Efter- 
retninger, som Fortidens Historikere vilde have anseet det for 
meget under sin Værdighed at befatte sig med, — vedkommende 
Menigmands Kaar, Handelens, Industriens, Agerbrugets Udvikling, 
kort sagt hvad man pleier sammenfatte under Navn af de «indre 
Forhold», — det stille Arbeide, der har gaaet jævnsides med de 
store dramatiske Optrin paa Valpladsene og i Kabinetterne. Ind- 
flydelsen af den eksakte Naturvidenskab paa de historiske Studier 
har virket i samme Retning. Man har overalt i Historien, ikke 
mindre end i Naturen, villet finde Lov og Sammenhæng, og denne 
Stræben har ligeledes ført til, at man mere og mere har stillet 
de indre Forhold i Forgrunden og henvendt sin Opmerksomhed 
fortrinsvis paa Historiens saakaldte «faits généraux»,' der ikke 
lader sig henføre til noget bestemt Sted eller nogen bestemt Tid, 
og som ikke destomindre er ligesaa virkelige Fakta som Feltslag 
eller Thronskifter eller Fredstraktater. Ligesom den moderne 
Geologi har lært, at de store Forandringer, som Jordens Over- 
flade har undergaaet, i langt høiere Grad er tilveiebragt ved de 
Kræfter, der virker stille og ubemerket, men stadigt — som 
Frosten, der sprænger Stykke for Stykke den haardeste Sten, 
eller Isen, der skurer, og det rislende Vand, der huler ud og 
skyller op, — end ved dem, der virker gjennem voldsomme Ud- 
brud, som Jordskjælv og Lynslag, — saaledes har ogsaa Historie- 
granskningen erkjendt, at det just ikke altid er til de Begiven- 
heder, der gjør mest Bulder, at der knytter sig den dybeste og 
varigste Virkning. Paa et mere primitivt Udviklingsstadium, da 
Fantasien har en ubetinget Overvegt over de øvrige Aandsevner, 
kan de historiske Processer alene opfattes og fastholdes i Erin- 
dringen ved at sammentrænges i et enkelt dramatisk Optrin eller 
knyttes til en enkelt fremragende Personlighed. Den populære 
Tradition skaber derfor gjerne Herkules'ser; Nationernes eller 

^ Almene Kjendsgjerninger. 

Videnskabernes Udvikling personificeres; hele Tidsaldres aandige 
og politiske Arbeide sammentrænges i en eneste stor Skikkelse, 
som derved tilsidst antager overnaturlige Dimensioner. T. Eks. : 
de store Krige mellem England og Frankrige i det 15de Aar- 
hundrede ryddede dygtigt op blandt den franske Adel, hvilket 
havde tilfølge, at meget Jordegods gik over i Menigmands Eie; 
denne lykkelige Forandring kom, som Michelet siger, i den mo- 
narkiske Tidsalders Tradition til at hede: den gode Konge Lud- 
vig den Ellevte; Religionskrigene i det 16de Aarhundrede havde 
en lignende Virkning, som ogsaa dennegang blev døbt med et 
kongeligt Navn og kaldt den gode Konge Henrik den Fjerde. 
Denne traditionelle Forestillingsmaade gik nu over i de skriftlige 
Fremstillinger af Historien. Ogsaa disse vedblev længe at hen- 
føre til en enkelt fremragende eller stundom blot høitstillet Per- 
sonlighed, hvad der i Virkeligheden var Frugten af en gjennem 
Generationer fortsat Udvikling, som han i det høieste kun havde 
fuldendt eller trykket sit Segl paa. Og forsaavidt de store For- 
andringer i Nationernes Kaar ikke knyttedes til enkelte Mænd, 
antoges de ialfald for at være Virkning af enkelte Begivenheder. 
Ligesom de geologiske Perioder engang forestilledes at have af- 
løst hverandre gjennem voldsomme Kataklysmer, saaledes op- 
fattedes og skildredes Historien som en Række af skarpt be- 
grænsede Tidsrum uden indbyrdes Overgange ; indenfor hvert Tids- 
rum tænktes alle Tilstande at have været uforandret de samme; 
men saa skulde en pludselig Omveltning være indtraadt og en 
ny Verden være stegen fuldt færdig frem af Kaos'et, — omtrent 
som paa et Theater, hvor Teppet gaar ned for et Optrin, og saa, 
naar det gaar op igjen, er det nye Personer og et nyt Sceneri, 
der viser sig for Tilskuernes Blikke. Dette var meget dramatisk 
og tiltalende for Fantasien; men paa denne Betragtningsmaade 
er der bleven gjort en Ende ved den nyere Tids dyberegaaende 
Granskning, der har godtgjort, at saamangt et tilsyneladende 
pludseligt Omslag i Historien i Virkeligheden har været længe 
forberedt, at den voldsomste Revolution, den mest himmelfaldne 
Omveltning, nærmere beseet, dog kun har været det sidste Led 
i en lang Kjæde af Begivenheder, den mest fremragende historiske 
Personlighed kun Fuldenderen af et Arbeide, der er bleven be- 
gyndt længe forud. 

Det er imidlertid en gammel Erfaring, som ogsaa i dette Til- 
fælde har stadfæstet sig, at, naar en ny videnskabelig Sandhed 
er draget frem, vil mange være tilbøielige til at overvurdere dens 
Bærevidde, — at man i videnskabelige som i politiske Revolu- 
tioner begynder med at rive mere ned, end der er nødvendigt, 
forat det nye skal faa den Plads, som tilkommer det. Man 

synes stundom at have glemt, at en Abstraktion er en Abstraktion 
og ikke en Realitet, at, hvad man kalder Lov i Historien, er, ikke 
en særskilt Aandsmagt, der griber ind i Begivenhederne og be- 
stemmer de ledende Personers Handlemaade, men alene en For- 
mel, hvori den videnskabelige Erkjendelse af en vis Regelmæs- 
sighed i Udviklingens Gang har fundet Udtryk. Man synes at 
have glemt, at Tidsaanden, de almindelige Tendenser eller Ret- 
ninger, hvortil man saa ofte kommer tilbage i den moderne 
historiske Videnskabelighed, dog i og for sig selv intet er, at 
Tidsaanden ikke selv skriver eller handler, men alene kommer 
tilsyne gjennem de enkelte handlende eller skrivende Personer. 
Det synes, som om der under den videnskabelige Iver for at ud- 
finde en lovmæssig Sammenhæng inden de historiske Fænomener 
stundom har forstukket sig en demokratisk Nivelleringslyst, en 
Antipathi mod de store og en Sympathi for det lidende og under- 
trykte Folk, der har bragt Vedkommende til at glemme, at Folket 
uden de enkelte Føreres Initiativ overalt og altid har vist sig at 
være en blot inert Masse, der kun formaar at lide eller at gjøre 
passiv Modstand. Buckle t. Eks., den berømte Forfatter af Eng- 
lands Civilisationshistorie, viser sig i sin historiske Betragtnings- 
maade at være en ligesaa voldsom og yderligtgaaende Demokrat, 
som Carlyle er Aristokrat. Hos ham er Folkene alt, deres Sty- 
rere lidet eller intet Han omtaler med den yderste Haan Troen 
paa de af Forsynet udkaarede Samfundsreddere, — Indbildnin- 
gerne om, at Statsmænd, Diplomater, Generaler, hvis Handlinger 
og Karakterer er de ordinære Kompilatorers Hovedstudium, skulde 
kunne have nogen bestemmende Indflydelse paa Verdensbegiven- 
hedernes Gang. Han behager sig øiensynligt i at ydmyge disse 
Jordens Mægtige og i at vise, hvorledes de i Virkeligheden kun 
er Redskaber for de Kræfter, som de indbilder sig at styre; saa 
stor end deres Magt kan synes, maa de dog ikke betragtes som 
noget mere end de tilfældige og utilstrækkelige Repræsentanter 
for Tidsaanden; den holder Traaden og lader dem sprælle en 
Stund som Marionetter paa deres snævre Scene, medens der 
rundt om dem i Folkedybet dannes Opinioner, om hvilke de 
neppe har nogen Forestilling, og som vil styre Udviklingens Gang, 
længe efterat deres Handlinger, hvormed Samtiden havde det saa 
travlt, har tabt den sidste Rest af Indflydelse. 

Buckl€*s Verk, hvis Renommé udbredte sig saa hurtigt over 
hele Verden og trængte saa dybt ned (saa at det f. Eks. endog 
er blevet en af Visdomskilderne for det norske « Morgenblad*!), 
har hos det store Publikum, særlig da hos det i England, gjældt 
som fuldgyldig Repræsentant for den nye Granskningsretning, 
der søger at grunde en eksakt og abstrakt historisk Videnskab 

ved at paavise Lovene for de historiske Fænomeners Rækkefølge. 
Man har derefter ofte forestillet sig, at der mellem den nye 
historiske Videnskab og en Heroworshipping, saadan som Carlyle 
har forkyndt den, skulde bestaa en uforsonlig Modsætning, ~ at 
Erkjendelsen af den nødvendige Sammenhæng i Historien vil 
trykke de historiske Helte ned til Niveauet af almindelige døde- 
lige og bringe os til at se i Venerationen for dem en Rest af den 
overtroiske Frygt, hvormed man hos barbariske og halvbarbariske 
Folk ser op til overlegen Styrke eller overlegen Begavelse. Dette 
er dog ganske vist ikke Tilfælde; — ialfald er Modsætningen 
mellem disse to Retninger i den historiske Betragtning langtfra 
en saa skarp, som Buckle*s Ord giver det Udseende af. Buckle 
var et mere enthusiastisk end klart Hoved; hans Lærdom var 
mere omfattende end dyb, og han stod i et altfor lidenskabeligt 
polemisk Forhold til visse raadende Magter i hans egen Tid og 
eget Samfund til at kunne dømme fuldt upartisk, hvor noget 
med disse Magter beslegtet mødte ham i Fortiden. Andre til 
den samme Skole hørende Forfattere, som med større Klarhed 
havde erkjendt den nye Videnskabs Væsen og Methode, og som 
bedre havde forstaaet at gjennemføre Relativitetens Grundsæt- 
ning i deres Betragtningsmaade, — blandt dem først og fremst 
Comte — , stiller sig langtfra saa flendtligt ligeoverfor en ældre 
Tids sterke Fremhæven af det biografiske Element i Historien. 
Comte er paa sin Vis Heroworshipper ligesom Carlyle og ser 
i Venerationen for Historiens store Mænd paa alle Felter det 
væsentlige Grundlag for en fremtidig, med Videnskaben stem- 
mende religiøs Kultus. 

Det er vistnok saa, at man, naar man i den historiske Udvik- 
ling ser en Naturproces, hvis Love det staar i Menneskeaandens 
Magt at udfmde, ikke vil kunne blive staaende ved den Carlyle*ske 
Mystik, hvorefter Historiens Helte opfattes ligefrem som «god- 
missioned», — kommende <(direct from the inner faet of things», 
fra den «ukjendte Uendelighed)) o. s. v. Man vil, naar man stiller 
sig paa dette Standpunkt, prøve paa at «forkIare» dem; men 
dette vil ikke sige at bortforklare dem; man vil ikke dermed 
have negtet, at der er mere end en Gradsforskjel mellem Geniet 
og den jævne Spidsborger eller Kompagnitraver, eller at der er 
noget, som alene den store Mand kan udrette og ikke alverdens 
Middelmaadigheder, om de slog sig sammen, og at dette «noget)) 
netop er, hvad vi forstaar ved Historie, — at Historie i Betyd- 
ning af Fremskridt og Udvikling er utænkelig og umulig uden 
Helte og Genier. Videnskaben erkjender i det organiske Liv en 
Gruppe Fænomener af en høiere Orden end dem, der studeres 
af Fysikeren og Kemikeren; det omslutter disse og forudsætter 

dem, men ^aar tillige Jidover dem ; det er, for at granske Lovene 
for de organiske Fænomener, nødvendigt at kjende Lovene for 
de anorganiske; men hine kan ikke helt og holdent udledes eller 
forklares af disse. Man har her et Billede paa Forholdet mellem 
de historiske Stormænds Arbeide og det Arbeide, der udføres 
i det stille af Masserne, ifølge de alle Mennesker indplantede 
Drifter; dette sidste er den nødvendige Forudsætning, — Grun- 
den, hvoraf hint spirer op og henter Næring; men, om Hverdags- 
menneskenes Arbeide fortsættes noksaa længe og under noksaa 
gunstige ydre Omstændigheder, vil der dog aldrig blive nogen 
Historie af det. Den nye Videnskab vil prøve paa at «forklare» 
de historiske Helte, d. v. s. den vil paavise de almindelige Tids- 
omstændigheder, der muliggjorde Heltens Optræden og betingede 
hans Virksomhed, — de Opgaver, som den forudgaaende Ud- 
vikling havde stillet, og i hvis Løsning hans Storhed alene kunde 
komme tilsyne; men dermed kan den ikke ville hævde, at Helten 
er et blot og bart Produkt af Tidsomstændighederne, eller at de 
Opgaver, som maatte ligge færdige til Løsning, forat han kunde 
blive, hvad han blev, vilde have været løste ligegodt, om der 
hændelsesvis ikke havde fremstaaet nogen stor Mand. Verdens- 
historien har altid havt en aristokratisk Karakter; det er almene 
Idéer, der styrer Udviklingen, og der er Konsekvens i den Orden, 
hvori disse Idéer afløser hinanden; men det har altid været 
enkelte fremragende Mænd, ved hvem denne Konsekvens er bleven 
bragt til Bevidsthed, og som derved har banet Vei for ethvert nyt 
Fremskridt. 

Heroworshipperen, der klager over, at den moderne historiske 
Videnskab ved sin Fremhæven af de almene Tendenser og Be- 
givenhedernes nødvendige indre Sammenhæng slaar af paa de 
historiske Heltes Storhed, skal dog ikke kunne negte, at de der- 
ved ogsaa unddrages den vilkaarlige Behandling efter Smag og 
Behag, for hvilken de har været og stedse vil vedblive at være 
Gjenstand, saalænge ikke deres Virksomhed opfattes i Sammen- 
hæng med hine almindelige Tendenser, hvis Love er ubønhørlige. 
Den stykkevise Betragtning vil være istand til at vrage og for- 
dømme endog det største. Medens den fremragende Statsmand, 
der har kjæmpet heldigt mod mangfoldige Fiender og gjennemført 
ved Blut-und-Eisen-Politik et System, som har faaet varig 
Betydning, løftes til Skyerne af dem, der hylder dette System eller 
er oplagte til at beundre den hensynsløse, viljekraftige Hersker- 
aand, vil han kun bestaa maadeligt for et andet Tribunal, hvor 
andægtig Bornerthed, spidsborgerlig Dydzi rethed eller en doktri- 
nær Vedhængen ved et andet System sidder tildoms. Hvorledes 
har t. Eks. ikke Dommen over Richelieu svalet fra den ene Yder- 

lighed tii den anden! Man har i de gjængse historiske Fremstil- 
linger været enig om at tillægge hans Virksomhed de mest vidt- 
gribende Pølger. Ved ham knustes, heder det, den franske Adel 
og Huguenotterne, der truede med at opløse Frankrige eller at 
gjøre det til Spaniens Vassal; han brød det spansk-østerrigske 
Hus' Overmagt og banede derved Vei for Europas nyere Stats- 
system; han indblæste det franske Monarki den Aand, hvorved 
det blev toneangivende i Verden, og grundlagde den stramme 
Centralisation, der har været Kilden til Frankriges Storhed i den 
følgende Tid. En Mand, der har udrettet alt dette, medens han 
stod personlig paa en utryg Grund og idelig maatte være paa sin 
Post mod farlige Intriger blandt sine nærmeste Omgivelser, har 
naturligvis maattet finde sine Heroworshippere, i hvis Øine han 
synes høit opløftet over enhver Kritik. Men paa den anden Side : 

— den, der har grundlagt (d'unité francaise», har ogsaa gjort det 
af med de Spirer til Parlamentarisme, som fandtes i Frankriges 
ældre Forfatning, og ugjenkaldelig afbrudt en Udvikling, som i 
det 15de og 16de Aarhundrede gav Frankriges Historie en saa 
nær Overensstemmelse med Englands; han synes at have havt to 
Systemer at vælge imellem, af hvilke det ene førte til militær 
Storhed og det andet til politisk Frihed, og han valgte det første; 
han valgte at føre Frankrige ind paa Centralisationens Bane, og 
opofrede saaledes, for at give Hoffet, Regjeringen, Hovedstaden 
Glans og Magt, Selvstyrelsen eller det frit sig udfoldende politiske 
Liv i de enkelte Landsdele. I alle deres Øine, som uden at er- 
kjende det relative i Institutionernes og de politiske Systemers 
Værd, d. v. s. den nødvendige Sammenhæng, hvori de staar til visse 
Tidsomstændigheder, visse historiske og nationale Forudsætninger, 

— paa en doktrinær Maade hylder det parlamentariske System, vil 
dette synes en Feil og en Forbrydelse mod Landet. De bliver fra 
dette Synspunkt ligesaa uretfærdige i sin Dadel over Richelieu, 
^om andre er overdrevne i sine Lovtaler. Enddog Montesquieu, 
der er en af dem, som tidligst og skarpest har udtalt Nødvendig, 
heden af at opfatte det sociale Livs Fænomener i den samme 
relative Aand, i hvilken Naturens bliver opfattede af den eksakte 
Videnskab, men som gjorde Brud paa dette sit Princip til Fordel 
for den engelske Parlamentarisme, hvis Fortrin han havde stu- 
deret under sit Ophold i England, har sagt, at Richelieu og Lou- 
vois var Frankriges to sletteste Borgere («les plus méchants citoy- 
ens de Franco)). En ræsonnerende og moraliserende Historiker 
som Sismondi, der mener, at Historien skal give os «des le^ons 
utiles»,^ og som jævnlig afbryder sin Fortælling for at holde mo- 
ralske og politiske Forelæsninger, i hvilke en snæver Doktrinar- 

' Nyttige I.ærdonime. 

isme og en temmelig forskriftmæssig Opfatning af Moralen fører 
Ordet, flnder i Richelieu*s Ærgjerrighed, grusomme Behandling af 
sine Modstandere, despotiske Styrelsessæt m. v. velkomne Tekster 
at præke over. Mange af den store Kardinals l>etydningsfuldesle 
Foretagender forklares i Sismondi*s franske Historie deraf, at han, 
for at holde sig ligeoverfor Ludvig den Trettende, som hadede 
ham, men erkjendte hans overlegne Dygtighed, maatte søge at 
skabe stedse nye V^anskeligheder, styrte Landet i nye Farer, under 
hvilke Kongen vilde komme til at behøve ham. Endog hans 
Udenrigspolitik, som er den mest storartede og mindst angribelige 
Del af hans Virksomhed udledes af lignende smaalige Motiver. 
Om hans mangeaarige Kamp mod det spansk-østerrigske Monarki, 
som blev epokegjørende for Europas politiske Historie, heder det 
saaledes, at den kun var et Udbrud af «de onde Lidenskaber hos 
Richelieu og den spanske Minister Olivaresr^. Mod saadanne Atten- 
tater paa at forhutle en stor Mands store Tanker kan alene en 
Forskning, der «forklarer» ham og påaviser, hvorledes hans Virk- 
somhed indordner sig i den store Sammenhæng af Historiens 
«faits généraux», yde fuld Betryggelse. Med denne Sammenhæng 
for Øie vil man ikke kunne paastaa, at det var Richelieu, som 
grundede den franske Enhed og førte Frankrige i Politik, Admi- 
nistration og Litteratur ind paa en modsat Vei af den, England 
havde slaaet ind paa. Dette er meget for meget til at være én 
Mands Verk. Det franske Monarkis stramme Centralisation viser 
sig for en Betragtning, der gaar lidt indenfor de paa Overfladen 
liggende Kjendsgjerninger, at være Resultatet af Frankriges hele 
forudgaaende Historie. Man kan gaa tilbage til medfødte Race- 
anlæg og til Frankriges oprindelige Stilling som Overgangsled 
mellem den antike og moderne Verden, og man kan derfra følge 
Tendenserne mod en sterk Enhedsstat fremover; der er Bagevjer 
i denne Bevægelse som i enhver Strøm; stundom opstaar der 
Hvirvler, saa at man ikke rigtig ser, i hvad Retning Strømmen 
gaar; men snart vinder dog Hovedløbet atter Overhaand, og ved 
Richelieu udjævnes endelig alle Hindringer, saa at det derefter 
gaar fremad i den engang indslagne Retning som en bred Elv 
med et jævnt og sikkert Løb. Man kan fra det Standpunkt, der 
er opnaaet ved en saadan Betragtning, umulig gjøre det til en Anke 
mod Richelieu, at Frankrige blev Centralisationens og ikke den 
lokale Selvstyrelses Land, at det fandt sin Storhed i et mægtigt 
Kongedømme, om hvilket alle Folkets Kræfter, de aandige saavel- 
som materielle, samlede sig. Det kunde ikke finde Storheden i 
nogen anden Retning. Idet Frankriges verdenshistoriske Opgave, 
i Kampen mod det spansk-østerrigske Monarki, som var forelagt 
det af dets Historie og Beliggenhed, og som mere eller mindre 

tydeligt havde foresvævet dets forudgaaende Herskere af nogen 
aandig Rang, stillede sig for ham, og idet han søgte at samle dets 
Kræfter til denne Opgaves Løsning, kunde han ikke andet end 
slutte sig til det Element i det franske Samfund, der var det livs- 
kraftigste og bedst repræsenterede Nationens tidligere Forfatnings- 
liv; han greb, hvad man kunde kalde den inderste Tanke i Frankriges 
Historie, eller rettere: den greb ham, og han blev dens vældigste 
Repræsentant, uimodstaaelig ikke blot ved sit Geni, men ogsaa og 
endnu mere derved, at de fleste, endog blandt hans Fiender, in- 
stinktmæssig følte, at han havde den historiske Ret paa sin Side, 

— saaledes som vi ser, det var Tilfælde med Kongen, der hadede 
ham, men lod ham regjere, eller Montmorency, der gjorde Oprør 
mod ham, hvem han ubarmhjertig sendte paa Skafottet, og som 
dog betænkte ham i sit Testamente og gav sin Beundring for 
ham et Udtryk paa sit Yderste. Havde han levet i England, vilde 
han have sluttet sig til Parlamentet; han var blevet en Cromwell 
og havde ladet Kongen henrette; i Frankrige blev han Kongens 
Førsteminister og traadte under Fødder Spirerne til en parlamen- 
tarisk Forfatning. Og, saalidt man, naar man har Øiet opladt for 
hele den store Sammenhæng, i hvilken han var stillet, vil kunne 
bebreide ham det som en Forbrydelse, at han gjorde dette og 
ikke heller valgte at slaa ind paa en modsat Vei, — saalidt og 
endnu mindre vil man da falde paa at udlede hans Politik: — 
hans Kamp mod Aristokratiet og det huguenottiske Parti f. Eks. 

— fra alskens smaa personlige Hensyn eller onde Lidenskaber 
og fremstille ham som en blot og bar Egoist eller ligefrem For- 
bryder. Man vil forstaa den Sindsro, hvormed han, den blodige 
Mand, der havde behandlet sine Modstandere med en saa skaan- 
selløs Strenghed, saa tilbage paa sit Liv, da han laa paa det yder- 
ste, og deri ikke blot se et Vidnesbyrd om en forhærdet Samvit- 
tighed eller et Hykleri, der er gaaet over til en anden Natur. Da 
Presten var kommen for at berede ham og den hellige Hostie 
blev bragt frem, sagde han: <(Der er min Dommer, som snart 
skal afgive sin Kjendelse over mig; jeg beder ham fordømme mig, 
om jeg i mit Ministerium har havt noget andet Formaal for Øie 
end Religionens og Statens Vel.» Da Presten dernæst spurgte ham, 
om han tilgav sine Fiender, svarede han: «Jeg har aldrig havt 
andre Fiender end Statens)). De fleste af de tilstedeværende, 
heder det, betragtede den døende med Beundring, nogle med 
Skræk. Biskoppen af Lisieux mumlede halvhøit hen for sig: Voila 
une assurance qui m'épouvante.)) * Ved at fortælle dette i sin 
«Histoire de France» føier Henri Martin til følgende Refleksion: 
«C'est qu*apparemment ces grands envoyes de la Providence 

' Del er en Sikkerhed som forfærder mig. 

sentent qu'ils seront jugés sur des principes que ne sauraieat 
comprendre les åmes vulgaires.» * I de sidste Udgaver af Verkel 
er dette Sted strøget; det havde vakt Forargelse* fordi mai) deri 
saa et Udtryk for den berygtede Lære, til hvilken bl. a. Sainte- 
Beuves Navn er knj'ttet, om «de to Moralers, hvoraf den ene 
skulde være for store Mænd, den anden for Smaafolk. Denne 
Forargelse er ikke til at undres paa. En Frifantlære som den om 
de to Moraler er visselig, naar den fremsættes i en saa kynisk 
Form, som i. Eks. enkelte af Napoleonskultus'ens Repræsentanter 
har gjort, forargelig og skikket til at undergrave al Moral; men 
det gjælder paa den anden Side ikke at opfatte Moralen altfor for- 
skriftmæssig snævert. — Det, vi kalder vor Viljes Frihed, føler vi 
egentlig kun da fuldkomment, naar det gjælder at fatte Beslutning 
i dagligdagse Smaaspørgsmaal. Jo mere betydningsfuldt det Valg 
er, som vi skal gjøre, jo mere føler vi os bundne til at vælge 
saa og ikke anderledes. For den, der handler paa et helt Folks 
Vegne, der skal kaste det afgjørende Lod i en stor Parti- eller 
Principstrid, vil som oftest Motiverne til at vælge saaledes og 
ikke anderledes være saa overvældende sterke, idet de hænger 
sammen med alt, hvad han har læst og tænkt og følt, med hans 
Opdragelse og Omgivelser og derigjennem med hans Folks hele 
forudgaaende Historie, at han føler sig som ledet af en høiere 
Haand og siger som Luther: Her staar jeg, jeg kan ikke andet 
Deraf kommer det ogsaa, at saamange store Mænd har været 
Fatalister, medens det gjerne er Smaafolk, hvem Livet aldrig har 
stillet ligeoverfor skjæbnesvangre Afgjørelser, der paastaar Viljens 
ubetingede Autonomi. De har været Fatalister, det vil sige: de 
har havt en Følelse af, at det, som bestemte deres Optræden, var, 
ikke slige smaa personlige Hensyn, der pleier at være de raa- 
dende i dagligdagse Forhold, som vi saa let kan overskue, og som 
vi derfor ogsaa saa let kan sætte os udover, naar vi ønsker at 
godtgjøre for os selv eller andre vor Viljes Uafhængighed, men 
noget uendeligt større og mægtigere, der ikke paa samme Maade 
lod sig overskue eller analysere, fordi det vel virkede gjennem 
deres Natur som et personligt Motiv, men dog synes at have sin 
Urgrund udenfor dem og at pege mod Formaal, der laa altfor 
fjernt til at kunne gjælde for personlige, og saaledes fremstillede 
sig for dem som et Kald, hvilket det ikke var dem tilladt at vise 
fra sig. Og, idet den videnskabelige Granskning forklarer denne 
Følelse ved at paavise den store Sammenhæng, af hvilken deres 
historiske Bedrift er et enkelt Led, — ved at paavise, hvorledes 
der af visse Forudsætninger med Nødvendighed udvikler sig visse 

* Disse Forsynels store udsendte føler rimeligvis, at de vil blive dømt efter 
Principer som ringere Aander ilike Icnn forstaa. 

Tendenser, hvorledes disse forplanter sig fra Slegt til Slegt, idet 
de anderveis vinder i Styrke, saa at de tilsidst bliver uimodstaa- 
elige, idetmindste i den Forstand, at den fremragende Mand, for 
at udrette noget stort og varigt, maa slutte sig til dem og lade 
sig gjennemtrænge af dem, — vil den bringe det til Erkjendelse, 
at den gjængse Manér: at udlede de repræsentative Mænds Hand- 
linger af lignende rent personlige Bevæggrunde som de, der raa- 
der i det dagligdagse Liv, og de derpaa byggede Fordømmelses- 
domme som oftest er en stor Uretfærdighed, — at de moralske 
Grundsætninger vel maa være de samme for alle, men at de dels 
ikke maa opfattes i en altfor bogstavmæssig Aand, dels at de re- 
præsentative Mænds Ansvar ligeoverfor disse Principer, der er 
over dem som over alle, har Sted i den Maade, hvorpaa de gj en- 
nem fører sine Formaal, derimod ikke eller kun i ringere Grad 
i deres Valg af disse, saasom dette paa en Maade kan siges at 
være dem foreskrevet. 

Skulde altsaa end de historiske Helte skrues noget ned, tabe 
noget af den Plads, de engang indtog i de historiske Fremstillin- 
ger, ved den moderne Retning i Videnskaben, der gaar ud paa at 
indordne de enkelte Begivenheder og Personligheder under en 
mere almindelig Sammenhæng: saa vil de til Gjengjæld hævdes 
i en saameget tryggere Besiddelse af Resten. Ja, man tør vel 
endog mene, at det kun er tilsyneladende, kun i en udvortes For- 
stand, at de vil skrues ned. En Betragtning, der samler alt, hvad 
vi ved om Fortidsbegivenheder under Forestillingen om en sam- 
menhængende Udvikling, giver Historien en ganske anderledes 
ophøiet Karakter end en Betragtning, ifølge hvilken den synes en 
Række af mere eller mindre løsrevne Optrin, hvori personlige 
Formaal og Lidenskaber figurerer i første Række. Idet den store 
Mand fremstilles som den, der fuldender, hvad Slegt efter Slegt 
har arbeidet paa, kommer han til at dele Æren for det udførte 
Verk med mange; men Verkct faar en saameget større Betydning, 
saa han desuagtet vinder. Den moderne historiske Videnskab vil 
maaske, eftersom den faar frigjort sig fra den polemiske Ensidig- 
hed, som endnu tildels hefter ved den, slutte sig nærmere til den 
naive traditionelle Forestillingsmaade, saadan som denne t. Eks. 
fremtræder i vore Kongésagaer; den vil optage Carlyle's Sætning, 
at Verdenshistorien er de store Mænds Biografier, om end i en 
ny Aand. De store Mænd vil ikke fremstilles som kommende 
udenfra eller staaende i en ensom Majestæt ligeoverfor den anar- 
kiske Mængde; de vil opfattes som repræsentative — , Organer for 
en almindelig Udvikling, der aabenbarer sig gjennem dem, og som 
uden dem ikke vilde kunne fortsættes. Den repræsentative Mand 
kommer saaledes til at staa baade som Udviklingens Maal og 

Middel; han er Aabenbarelsen af et Ideal eller en Tanke, paa hvil- 
ken der har været arbeidet i Stilhed og Mørke af Slegt efter Slegt, 
som uden en saadan Aabenbarelse vilde have levet forgjæves, uden 
Udbytte for Nationen eller Menneskeheden. 

Vi har seet, at der hos Carlyle til hans historiske Herowor- 
shipping svarer en politisk Doktrin, som betragter den moderne 
Liberalisme og Parlamentarisme med den mest afgjorte Ugunst 
og kræver en sterk Regjering, — en Mand med fuldt Ansvar og 
fuld Magt og Myndighed istedetfor det sindrige konstitutionelle 
Maskineri, der har sin Styrke hovedsagelig i «the art of producing 
zerojo. Ogsaa dette Yndlingsemne finder han jævnlig Leilighed til 
at komme tilbage til i Bogen om de norske Konger. «Disse Haar- 
fagre-kongers Historie har, siger han etsteds, vakt hos mig 
mange Betragtninger: — over Despotisme og Demokrati, vilkaar- 
lig Styrelse ved én og Selvstyrelse ved alle (hvilket sidste er ens- 
lydigt med ingen Styrelse eller Anarki), — over Diktatorskab med 
mange Feil og almindelig Stemmeret med liden Udsigt til at op- 
naa noget Fortrin: thi Modsætningen mellem Olaf Tryggvessøn 
og et universal-suffrage parliament er i disse ni hundrede Aar 
bleven en meget stor; — hist, indhyllet i stormfulde Lidenskaber 
og Instinkter, der ikke ved af noget andet Formaal end deres 
egen Tilfredsstillelse, den velsignede Begyndelse til et ordnet Sam- 
fund og en virkelig Regjering; her, iført et meget forskjelligt, men 
ligesaa vel til Gjenstanden passende Klædebon af Lidenskaber 
og Instinkter, der ligesaa lidt kjender sit sande Formaal, den for 
bandede Ende paa al Orden og al Styrelse.^ Han udtaler et andet 
Sted, at han vistnok ved, at de Dyder, hvorved disse gamle Rigs- 
stiflere, der slog al Modstand ned, udmerkede sig, nuomstunder 
er komne «hugely in discredit», ^ men at han ikke tvivler paa, al 
Behovet af de samme Dyder atter vil gjøre sig gjældende engang 
i Fremtiden, til stor Forundring for tankeløse Personer o. s. v., 
o. s. V. Man vil niaaske paa Forhaand mene, at en slig Lovpris- 
ning af barbariske Tiders raa Despotisme er altfor absurd til at 
fortjene Diskussion, og indskrænke sig til at ønske, at der havde 
været Anledning for Carlyle til i egen Person at prøve Behage- 
lighederne ved at leve under en «rigorous» Olaf eller en «serious» 
Fredrik Barbarossa. Men, ved at læse enkelte af Carlyle's politi- 
tiske Brochurer (t. Eks. <iiChartism», «Past and Present* o. fl.), vil 
man snart indse, at hans politiske Doktrin er noget mere end en 
romantisk Grille, opstaaet hos en Stuelærd, der har gravet sig san 
grundig ind i en forsvunden Tidsalder, at han er bleven fremmed 
for sin egen, — at den tvertom er fremgaaet af en alvorlig Be- 
tragtning af Nulidsforhold, og at den, trods den ekstravagante 

> I umuudelig Miskredit. 

Form, hvori den fremtræder, har Krav paa at finde Opmerksom- 
hed, hvad den ogsaa har fundet, og det i selve Parlamentaris- 
mens Hjemland. Cariyle er saalidt reaktionær eller Legitimist i 
politisk Henseende, som han er orthodoks i Hensyn paa Theologi 
eller Filosofi; han kalder C rom well, der lod den legitime Konge 
henrette, Englands sidste sande Konge, og for det moderne Kon- 
gedømme, baade det forfatningsmæssigt indskrænkede og det 
uindskrænkede, udtaler han jævnlig den største Ringeagt; det er 
<(sham-kingship» * alt tilhobe, fordi det er en blot Form, og fordi 
de rette Mænd til at beklæde Thronerne nuomst under ikke findes 
ved at holde sig til Arvefølgen; naar han optræder som Talsmand 
for Despotismen, saa er det ialfald (leniets eller den fremragende 
Herskeraands Despotisme, og af al Slags Depotisme er dog denne 
den fornuftigste, ja 6m den maa vi vel med Cariyle tro, at den 
ogsaa i Fremtiden, trods alle Fremskridt og alle F'orbedringer i 
det forfatningsmæssige Maskineri, af og til vil blive nødvendig, 
saafremt det nemlig forholder sig saa, at der i Politiken som paa 
ethvert aandigt Felt frembyder sig Opgaver, som alene den store 
Mand og ikke alverdens Middel maadigheder sammenlagte formaar 
at løse. — Det parlamentariske System er i England (og anden- 
steds) Udtr>'k for en enkelt Klasses Herredømme over Samfundet. 
Denne Klasse maa, uanseet Optagelsen eller Tilsætningen af gam- 
meladelige Ætter, væsentlig betegnes som Trediestanden eller 
Bourgeoisiet. Det er det kommercielle og industrielle Aristokrati, 
der har afløst det gamle militære. Nu er dette Bytte vistnok i 
flere Henseender et Fremskridt, men ikke i alle. Bourgeoisiet har 
overalt, hvor det er blevet herskende — baade i Frankrige og 
England og andensteds — vist sig fremfor den gamle Adel, hvis 
Herredømme det har arvet, meget beregnende og lidet opofrende, 
hvad der jo ogsaa er let forklarligt efter dets Oprindelse og Grun~ 
den, hvorpaa det har bygget sin Magt. Der er noget særlig anti- 
heroisk, noget frastødende materialistisk og egoistisk ved disse 
moderne «Samfundsstøtter», som Stand betragtet. F'olkets store 
Masse har en instinktmæssig Trang til at underkaste sig fremra- 
gende Ledere og følger ofte i blind Hengivenhed den fødte Her- 
sker, naar han er fremtraadt; hos de høiest oplyste kommer dette 
Instinkt igjen som en bevidst Erkjendelse af Geniets Værd; men 
Middelstanden er i Regelen altfor meget oplyst til at følge Mæng- 
dens Instinkt og altfor lidet oplyst til at fatte den Sandhed, der 
ligger til Grund for Instinktet. Den er desuden i Besiddelse af 
alle de herskende Klassers Fordele; ogsaa af denne Grund er den 
uvillig stemt mod heroiske Naturer og sterke Regjeringer; dens 
Ideal af en Styrelse er netop en saadan, som er væsentlig optaget 

* Skinkongedømme. 

26 — Sars: Samlede Verker IV. 

af den af Carlyle saa haanligt omtalte «art of producing zero«; 
hvorfor skulde der gjøres noget? «Vi har det jo saa godt i alle 
Maader,» som Grosserer Bang siger i Bjørnsons «Kongen». Over- 
ensstemmende hermed er der nu hleven sat Skik paa det parla- 
mentariske System; Magt og Ansvar er bleven saa kunstig fordelt, 
at man ikke rigtig ved, hvor de er at finde; den ene Myndighed 
er sat til at passe paa den anden, saa de tilsammen udretter saa- 
lidt som muligt; Lederne er saa sterkt bundne ved Partidiscipli- 
nen, at de heller synes at ledes end at lede; i Spidsen for det 
hele er stillet en Gliedermann, som man viser al mulig Respekt 
paa Betingelse af, at han saalidt som muligt fortjener den, — en 
Konge, «qui regne mais ne gou verne pas». Alt dette er meget 
vel beregnet til at hindre Misbrug af Magten og maatte synes fuldt 
ud tilfredsstillende, saafremt der ikke forelaa andre Opgaver end 
den at holde alting i den gamle Stand; men man kan ikke finde 
det saa særdeles urimeligt, om en og anden, ved Betragtningen 
af Englands sociale Forhold, kommer til det Resultat, at ogsaa 
her er andet for en Regjering at gjøre end dette. Og desuden: et 
System, der er karakteriseret ved saamange Fiktioner og Halv- 
heder, synes, saamange gode Sider det end ellers kan have, ikke 
at kunne være skikket til at opdrage Karakterer; Usandheden 
virker demoraliserende, hvor vel draperet, hvor « nyttig* den end 
kan være, og Demoralisationen udbreder sig hurtig, naar den 
kommer ovenfra. Bjørnson har udentvivl i sin geniale Digtning 
«Kongen» rammet et af de saare Punkter i den moderne politiske 
Udvikling. 



OM FORHOLDET MELLEM RELIGION OG MORAL OG OM 
DEN DETERMINISTISKE ELLER EVOLUTIONISTISKE 

MORALLÆRE. 

I. 

Det er store Spørgsmaal dette her, og, naar jeg giver mig i 
Kast med dem, maa jeg udtrykkelig fremhæve, at det er Leilig- 
heden, som har opfordret mig dertil. Disse Spørgsmaal har jo 
nemlig staaet paa Dagsordenen blandt os i den seneste Tid. De 
blev gjorte til Gjenstand for offentlig Diskussion paa Sagatun- 
mødet i Sommer, og siden har der mellem Bjørnstjerne Bjørnson 
og Christopher Bruun været ført en Strid om Forholdet mellem 
Religion og Moral, hvorved de modstridende Synsmaadcr er 
blevne pointerede med megen Skarphed, saa Folk maa være bleven 
bragt til at tænke over Sagen og maa have faaet et Indtryk af, 
i hvilken Grad det bliver bestemmende for ens Livsopfatning, 
om man stiller sig paa den ene eller den anden Side i dette 
Spørgsmaal. 

Chr. Bruun har lagt et godt Ord ind for den kristelige In- 
tolerance, idet han hævder, at Religionen er Moralens «Rod)>, og 
at følgelig den, der angriber «Reiigionen», — og det gjør natur- 
ligvis enhver »Fritænker)), som aabent vedgaar sit Standpunkt, — 
han angriber med det samme ogsaa Moralen og virker til at 
fremkalde et sedeligt Forfald. Som Bevis for, at Forholdet 
virkelig er et saadant, — at om end Bjørnsons Paastand, at det 
er Folkenes moralske Følelse, der har skabt Religionernes Billed- 
skrift, kan have sin Rigtighed, forsaavidt at «en enkelt Mythe 
godt kan være udsprunget af et eller andet Fremskridt i moralsk 
Erkjendelse», saa gjælder dette dog ikke om Religionen som 
Helhed, — at naar Talen er om selve den religiøse Følelse, som 
er det rette Udspring for de hedenske Religioners «Billedskrifl», 
da er den ikke den moralske Følelses Datter, men tvertom dens 
Moder, — anføres først ^Oldtidsfolkenes« egen Opfatning; for 
dem «(stod Moralen som det afledede, Religionen som det op- 
rindelige». Dernæst henvises man til »Historien)). «Den kriste- 

lige Religion er aldeles ikke en Frugt af et forudgaaende moralsk 
Opsving, — tvertimod. Den moralske Tilstand i Verden var over- 
maade daarlig, da Kristendommen kom. Men et moralsk Op- 
sving uden Lige blev Frugten af Kristendommen. Her er altsaa 
Religionen Moderen, Moralen Datteren* . . . «Ved Reformationen 
var det samme Tilfælde. Moralen var i yderligt Forfald, da Luther 
fremstod. Den religiøse Strømning, der udgik fra ham, hævede 
den, og det ikke blot inden den protestantiske Verden, men inden 
hele Kristenheden. Ogsaa her er det moralske Opsving født ud 
af det religiøse. Og dette er noget, som gjælder ikke den sande 
Religion alene.» Ogsaa ved Muhamedanismen ... er det «aaben- 
bart den religiøse Begeistring, som bærer det moralske Frem- 
skridt, ikke Moralen, som frembringer den nye Religion* .... 
«l)et samme skal have været Tilfældet med Zoroasler, det samme 
med Buddha)) . . . «0g det samme har sikkert været Tilfældet 
med alle de Oldtidsreligioner, som blot i nogen Mon har baaret 
det guddommeliges Stempel» .... « Verdenshistorisk er det de 
religiøse Opsving, som har baaret de moralske. Og Religionernes 
Forfald har draget Moralens efter sig. Oldtidens Religioner blev 
opløste af Filosofien og af den gjennemgaaende Tvivls-Tilstand, 
som blev Filosofiens Frugt. Og med Religionerne sank Moralen. 
Det største sedelige Forfald, vi ved af, er det, som indtraadte 
over hele Verden med de gamle Religioners Fald, før Kristen- 
dommen endnu var kommet med Lægemidlet. Og hvad Old- 
tidens Filosofi gjorde overfor Oldtidens Religioner, det arbeider 
Nutidens Filosofi . . . trolig paa at gjøre ligeoverfor Kristendom- 
men. Der foregaar et mægtigt religiøst Opløsningsarbeide rundt 
om i Kristenheden. Taler saa ikke al historisk Sandsynlighed 
for, at Følgen ogsaa nu vil blive den samme: at den religiøse 
Opløsning vil blive efterfulgt af det sedelige Forfald?« ... Jo, 
ganske vist! «Moralen vil visne, naar den bliver afskaaren fra 
sin Rod, Religionen.* Følgelig er det i sin Orden, at »Fritænkeriet* 
bliver gjort til Gjenstand for Had og Forfølgelse, og at «Fri- 
tænkeren* straffes, idetringeste saavidt, at man negter ham 
den Støtte og Løn af Statskassen, hvorpaa han ellers — d. v. s. 
bortseet fra hans Fritænkeri — kunde have Krav. 

Dette klinger nu vel som en Røst fra en svunden Tidsalder, 
og det kan vel synes, at man maa have siddet længe og godt 
forvaret i den theologiske Jordhaug for at kunne føre en slig 
Tale saa trøstig, som den her er ført. Alligevel er det meget 
langt fra, at den hævder det korrekte, strengt-orthodokse theo- 
logiske Standpunkt. Akkordens Aand har været ude og lempet 
Udtrykkene og tøiet Begreberne, saa Pointen holder paa at komme 
bort og en ny Mening bliver lagt ind i de gamle Ord. 

Naar det fra orthodoks-theologisk Standpunkt hævdes, at 
Moralen er Religionens Datter, sker det ikke paa den Maade, at 
man lader Begrebet Religion staa hen i det blaa og svævende, 
saa det snart kan betyde det ene og snart det andet, men man 
forstaar ved dette Ord altid og uden Omsvøb et og det samme, 
nemlig et bestemt System af Dogmer eller en bestemt Lære om 
de oversanselige Ting. Den orthodoks-theologiske Paastand er, 
at Religion i denne Betydning af Ordet er Moralens nødvendige 
Forudsætning; det er først ved den guddommelige Viljes Aaben- 
barelse, at der drages en Grænse mellem godt og ondt; godt er, 
hvad der stemmer med denne Vilje, ond, hvad der strider mod 
den, og det eneste alment gyldige og alment virksomme Motiv 
til at handle moralsk maa søges i Ærbødigheden eller Frygten 
for de guddommelige Magter, Frygten for Straf eller Haabet om 
Belønning i dette eller et andet Liv; den Sanktion af Pligtbudene 
altsaa, som ligger deri, at Religionslæren har knyttet Trusler om 
Straf og Løfter om Belønning til dem, skal opfattes ikke blot 
som en Støtte for Moralen, men ligefrem som dens Udspring. 

Dette er et greit og klart Standpunkt, og hos den, som hol- 
der fast ved det, kan der ikke raade Tvivl om, hvad der skal 
forstaaes ved « Fritænkeri)), saalidt som derom, at wFritænkeri« 
er den værste og farligste af alle Forbrydelser, for hvilken ingen 
Straf er for streng. Enhver virkelig troende orthodoks Theolog 
er derfor theoretisk Kjætter-Forfølger og vil være det praktisk, 
saalangt Forholdene tillader ham at være det, — lige til Baal og 
Brand, hvor ikke en «vassen)) Humanitetsaand har nedlagt For- 
bud mod det Slags Desinfektionsmidler. Men hvad skal der for- 
staaes ved « Fritænkeri)), og hvad Mening bliver der i at omtale 
»Fritænkeriet)) som noget, der virker til at afskjære Moralen fra 
dens nærende Rod i Religionen, naar Religion tages i Betydning 
af en <(Følelse)) eller en «Strømning)>, og naar der ikke sondres 
anderledes skarpt mellem den «sande)) og de «falske)) Religioner, 
end at baade den ene og den anden af disse to Sorter forestilles 
at medføre et »moralsk Opsving))? 

Schiller erklærede, at han ikke bekjendte sig til nogen Religion, 
af religiøse Grunde, d. v. s. fordi hans Religion forbød ham det. 
Det er et hermed overensstemmende Standpunkt, der indtages 
af de allerfleste saakaldte ((Fritænkere)). Hvad de drager tilfelts 
mod, er det ene eller det andet bestemte Religionssystem, ikke 
Religion i Almindelighed; det er mod Dogmerne, de fører Krig, 
ikke mod den ((religiøse F'ølelse)). Tvertom er det ofte deres 
Formaal at vække og styrke denne ved at frigjøre den fra det 
visne Dogmekram, som den saa jævnlig faar at slæbe sig halvt 
eller helt ihjel paa. De negter ikke, at Dogmerne fra først af 

er blevne skabte af den religiøse Følelse; men de paastaar, at det 
gjælder her som paa ethvert andet Omraade af den menneskelige 
Udvikling, at de Udtryk, som Livet giver sig, eflerhaanden bliver 
forældede og utilfredsstillende, og at det, der begynder med at 
være Organ for den fremadskridende Vækst, ender med at være 
en død Skal, som maa sønderbrydes, forat ikke Væksten skal 
stanse. Hvorledes man vil slippe for at erkjende, at dette er en 
i sin Almindelighed velgrundet Paastand, er ikke saa let at se, 
da det dog vel maa siges at være en Kjendsgjeming, at de største 
religiøse Opsving, hvorom Historien fortæller, har været for- 
beredte ved « Fritænkeri«, forsaavidt de er blevne indledede ved 
Opposition mod og Kritik af herskende Religionssystemer eller 
herskende religiøse Ceremonier og Institutioner. 

Endog om det skulde have lykkets Chr. Bruun at bevise sin 
Sats, at den ((religiøse Følelse« er Moder eller Kilde til Moralen, 
vilde han altsaa ikke dermed have godtgjort, at «Fritænkeri» er 
noget umoralsk, og at man har Ret til at giøre Fritænkere til 
Gjenstand for en efter Tidens Leilighed afpasset Forfølgelse — i 
Moralens Navn. Men det er meget langt fra, at hans Beviser 
kan erkjendes for at være fy Idestgj ørende. 

Hvad han siger om «det yderlige Forfald«, hvori Moralen be- 
fandt sig, da Luther fremstod, og om, hvorledes den fra Luther 
udgaaede »religiøse Strømning« raadede Bod herpaa over hele 
Kristenheden, stemmer vistnok fuldkommen overens med Maaden, 
hvorpaa Sagen pleier at fremstilles inden den orthodokse luthersk- 
kirkelige Historieskrivning; deraf følger imidlertid ingenlunde, al 
det er sandt. Man ved, at de kristelige Kirkehistorikere har til- 
ladt sig en temmelig fri Omgang med den historiske Sandhed 
under Paaskud af at tjene en Sandhed af høiere Art. Eusebius, 
hvem en bekjendt tysk Forfatter (Burkhard) kalder ((den wider- 
lichsten alter Lobredner und den ersten durch und durch unred- 
tichen Geschichlsschreiber des Åtterthums», aabner forsaavidt paa 
en værdig Maade deres Række. Han gik temmelig plumpt til- 
verks og roste sig endog ligefrem af, at han havde rettet hist og 
her paa det faktiske, til den sande Troes Ære og Gudsrigets 
Fremme. Siden har man efterhaanden lært at være mere for- 
sigtig uden derfor at opgive sit formentlige Privilegium ligeoverfor 
den historiske Sandhed. Og de lutherske Kirkehistorikere har i 
saa Maade aldeles ikke vanslegtet fra sine katholske Forgjængere. 
Billedet af Reformationen, dens Forudsætninger og Virkninger 
blev under deres Haand saaledes beklippet og Ulstelt, at det til- 
sidst kun beholdt liden Lighed med Virkeligheden. Luther selv 
blev. for at tale med en moderne tysk Historiker (Maurenhrecher), 
»aus der populdivn rcvolutionCu^n Åthmosphåre in die reinere und 

beliebtere Luft des cor reden Theologen verpflanzh. Da de fyrste- 
lige Hoftheologer i Tyskland kun vilde lade den passere for en 
sand Kristen, der ikke afveg i et Bogstav fra den lutherske Ortho- 
doksi, saa maatte naturligvis Billedet af Luther renskes fra alle 
Drag, der kunde vidne om hans aandige Sammenhæng med De- 
magoger og andre urolige Mennesker, og hans Personlighed maatte 
fremstilles i et saadant Format og saaledes indskrumpet og ind- 
tørket, at han kunde staa som Mønstermanden for alle gode Theo- 
loger, hos hvem den religiøse Følelse er bleven tilbørlig dogma- 
tisk dresseret og paralyseret. Den voldsomme Gjæring hos det 
tvske Folk i Reformationstidsalderen blev til denne Ende reduceret 
og afdæmpet, saa den svandt ind til noget uvæsentligt; Bondekri- 
gen fremstilledes som en isoleret Begivenhed, der omtrent ingen 
Sammenhæng havde med den reformatoriske Sag og følgelig 
maatte komme til at staa som noget omtrent aldeles ubegribeligt; 
der levnedes intet Spor af Luther' s Forbindelse med Humanisterne; 
det maatte naturligvis helt glemmes, at denne fromme Luther en 
Tidlang havde gaaet Hnand i Haand med den liderlige v. Hutten, 
o. s. v. 

I denne orthodoks-lutherske Historieskrivning, som udentvivl 
er den autoriserede den Dag idag blandt vore Theologer, bliver 
Reformationen fremstillet, som om den var næsten den absolute 
Begyndelse til alt godt. Hvad der ligger forud, skildres som idel 
Mørke og Forfald. Med Reformationen oprinder Lyset. Og i 
Reformationen ser man igjen først og fremst og først og sidst en 
theologisk-dpgmatisk Begivenhed: — Opdagelsen eller Gjenopda- 
gelsen af den «rene» Lære, af Dogmet om Menneskets Retfærdig- 
gjørelse ved Troen paa Jesus Kristus. Dette skal da være det 
store Vendepunkt; med den nye Lære begynder det nye Liv, — 
Fremgangen i Moral og andre Henseender ((ikke blot inden den 
protestantiske Verden, men over hele Kristenheden)). Paa denne 
Maade bliver ganske vist Reformationens Historie et Vidnesbyrd 
om, at Religionen er No. 1, Moralen No. 2, eller at den moralske 
Følelse er Datter af den religiøse. Men Virkeligheden fortæller 
os noget helt andet. 

At de orthodoks-theologiske F'orestillinger om den væsentlige 
Rolle, som den Luther*ske Retfærdiggjørclseslære skal have spillet 
i Reformationen, ikke kan være rigtige, fremgaar allerede deraf, at 
denne Lære jo ikke var andet end i Hovedsagen en Gjentagelse 
af, hvad der allerede var bleven lært R^Augustinus, den katholske 
Kirkes til alle Tider erkjendtc store dogmatiske Orakel. Augustins 
Lære om Retfærdiggjørelsen ved Troen havde gjennem en stor 
Del af Middelalderen været trængt i Baggrunden uden at blive 
ligefrem fornegtet; men længe før Luther og Gang paa Gang var 

den bleven drabet frem i hele sin Skarphed og forkyndt med stor 
Styrke og glødende Iver uden at fremkalde nogen nævneværdig 
almindelig Bevægelse. Og de Forhandlinger, som paa Reforma- 
tionens første Stadier blev drevne mellem Førerne for de to reli- 
giøse Partier, og som sigtede til at opretholde Kirkens truede 
Hnhed, strandede aldeles ikke paa dette Dogme. Tvertom! det 
lykkedes uden synderlig Vanskelighed at finde en Formulering 
deraf, som begge Parter kunde erklære sig tilfreds med. Det 
store Differencepunkt, der førte til Kirkespaltningen, det afgjørende 
Moment i den protestantiske Bevægelse laa følgelig andetsteds 
end der. 

Reformationen viser sig, naar man ser den i sin sande Ud- 
strækning og ikke i den theologiske Forkortning, at være som 
enhver anden stor historisk Bevægelse forberedet ad mange Veie, 
opstaaet ved et Sammenløb af mange Kilder. Den blev forbere- 
det ved den katholske Kirkeorganisations indre Opløsning, ved 
Humanismens Aandsvækkelse og »Fritænkeri«, ved den voksende 
moralske Indignation over Presteskabets Uvidenhed og fordær- 
vede Seder, ved Tyskernes patriotiske Opposition mod det itali- 
enske Pavevælde, Borgerklassens stigende Velmagt og Uvilje nio<i 
Lensadelen o. s. v. Den har paa én Gang Karakteren af en mo- 
ralsk, filosofisk, kirkelig-religiøs, national, politisk og social Be- 
vægelse, og dens epokegjørende Betydning er knyttet til alle disse 
Forhold. De rent dogmatiske Stridsspørgsmaal, som i den auto- 
riserede kirkehistoriske Fremstilling optager næsten al Plads, 
spillede i Virkeligheden en underordnet Rolle, idetringeste i 
Reformationens første Tider, da Bevægelsen havde det videste 
Omfang og øvede sin verdenshistorisk betydningsfuldeste Virkning. 
Siden blev det vistnok eflerhvert anderledes, og det er her, den 
orthodoks-lutherske Historieskrivning tager sit Stade. Hvad den 
lægger Vegt paa af Luther's Liv og Virksomhed, er den senere 
Del, da han gik over fra at være Folkets Mand til at blive Fyr- 
stetjener, og da han vendte sig mod sine fordums Kampfæller og 
traadte i Skranken for Middelalderens religiøse Livsanskuelse 
ligeoverfor den nye Tidsaand, som han havde været med paa at 
kalde frem. Netop der, hvor den reformatoriske Bevægelse i en 
vis Forstand kan siges at ende, seet fra almen historisk Synspunkt, 
nemlig der, hvor den ophører al være fremadskridende og gaar 
over til at blive reaktionær, — der er det, at den orthodoks-thco- 
logiske Historieopfatning lægger Bevægelsens rette Tyngdepunkt. 
Paa dette Stadium gjælder det vistnok, at de rent dogmatiske 
Spørgsmaal bliver stillede i Forgrunden, medens de nationale og 
social-politiske Fermenter skydes tilside, saa den reformatoriske 
Bevægelse skrumper ind til at blive en «religiøs Strømning«) i 

dette Ords theologiske Mening). Men om, hvorvidt denne «religi- 
øse Strømning)) kan siges at have medført noget ((moralsk Op- 
sving)) eller overhovedet at have fremmet noget andet end Preste- 
præk og geistlig Forfølgelsesaand, derom maa det vel synes 
tilladt at nære nogen Tvivl, naar hensees til, hvad de historiske 
Aktstykker udsiger. Reformatorernes og deres nærmeste Disciples 
Skrifter er fyldte af de bitreste Klager over, de mest uforbeholdne 
Tilstaaelser af, at overalt, hvor den «rene Lære)) udbredte sig, 
fulgtes den i Hælene af et dybt moralsk Forfald. Intet Baand 
blev længer holdt helligt; Drukkenskab og Horeri og alskens 
U levnet tog Overhaand hos høie og lave, og Sammenligningen 
mellem de protestantiske og de katholske Menigheder i denne 
Henseende udviste et Resultat, der saa langt fra at stadfæste den 
theologiske Sætning, at Liv og Lære er ét, og at altsaa den rene 
Lære maa føre til et rent Liv, tvertom pegte i den stik modsatte 
Retning. Reformatorerne hjalp sig nu ligeoverfor disse uventede 
Følger af den formentlige Kirkeforbedring paa sin Vis, idet de 
forklarede den moralske Uhumskhed, hvoraf de saa sig omgivne 
paa alle Hold, af ulykkebringende Konstellationer eller deraf, at 
den yderste Dag var nær forestaaende, og at Fanden i Betragt- 
ning heraf fordoblede sin Virksomhed blandt Menneskene, og naar 
Tilstanden var saameget værre inden de protestantiske Menighe- 
der end inden de katholske, fandt man deri et Vidnesbyrd om 
Fandens specielle Vrede mod det «rene Evangelium)), hvoraf nem- 
lig fulgte, at han særlig lagde an paa at friste og forføre dette 
Evangeliums Bekjendere, medens han lod dem, der holdt fast ved 
den gamle Lære, forholdsvis med Fred. «Die Welt hat Frieden,» 
siger en af Reformatorerne (Spange nberg), «wenn sie thut, was ihr 
Fiirst, der Teufel, will, wie es bisher unter dem Pabstthum gegan- 
gen ist. Da wusste der Teufel vor gutem Frieden und Buhe nicht, 
was er thun sollte, richtete ein Griimpel an in den Håusern, be- 
gehrte als eine arme Seele Vigil und Seelmessen und trieb uber- 
aus viel Gaukelspiel. Jetzund aber, weil man ihn ernstlich mit 
Gottes Wort angreift, da steht er des Gaukelns fein ab, richtet 
Krieg, Unfried und Emporung an, hetzt Land und Leute zusam- 
men, versammelt Rotten und Sekten und bringt die armen 
Seelen erbårmlich um.)) Ogsaa Luther og Melanchthon hyl- 
dede denne for dem selv saa overmaade bekvemme Forklaring 
af de bedrøvelige moralske Tilstande inden det af dem stiftede 
Kirkesamfund; men nuomstunder vil vel endog den stiveste luther- 
ske Orthodoksi kvie sig ved at erkjende F'andens Herredømme over 
denne Verden i en saa vid Udstrækning, at hans Vrede mod det 
«rene Evangelium)) skulde være istand til at forspilde alle Evan- 
geliets Frugter i moralsk Henseende. Og for dem, der ikke staar 

paa orthodoks-theologisk Standpunkt, vil det fremstille sig som 
den naturligste Ting af Verden, at en Lære som den lutherske* 
hvorved der tillagdes Menneskene Retfærdighed uden nogen deres 
Medvirkning, virkede til at fremkalde en skadelig Syndesikkerhed ; 
de vil mene, at intet er lettere end at forklare, at Luther's Hjerte- 
suk: «Herr, himmlischer Vater! lass uns vielmehr in allem 
Schmutz und Koth der Sunde untersinken, nur bewahre uns vor 
Verblendungn! — blev opfyldt paa en for ham og hans Medarbei- 
dere mindre behagelige Maade, uden at man behøver at tage sin 
Tilflugt til Hypothesen om, at Fanden har havt sin Finger med 
i Spillet. 

Under alle Omstændigheder staar det fast, at Kjendsgjernin- 
gerne ikke saa ganske harmonerer med den Paastand, at Refor- 
mationens Historie skulde afgive Vidnesbyrd om, at de moralske 
Opsving fødes ud af de religiøse. Det er urigtigt, at Reformati- 
onen, forsaavidt man vil datere denne fra Luthers Optræden, 
skulde betegne et saa afgjort Vendepunkt, at med den begynder 
Fremgangen, medens der forud var idel Tilbagegang; det er spe- 
cielt urigtigt, at Moralen først nu skulde have begyndt at hæve 
sig, medens den forud befandt sig i et «yderligt Forfald«, og aller- 
urigtigst, at dette moralske Opsving skulde være at føre tilbage 
til den fra Luther udgaaede « religiøse Strømning«, d. v. s. den 
lutherske Troeslære, som til sin eneste eller væsentligste Grund. 
Regnestykket er ikke saa ligetil at opgjøre; Sammenhængen er 
altfor meget kompliceret. Overgangene altfor jævne og altfor mang- 
foldig betingede til det. Der gik et moralsk Opsving forud for 
Reformationen ; Fordær\'elsen inden den katholske Kirkes ledende 
Kredse fremkaldte en Reaktion, en Strømning i modsat Retning, 
og heri havde den reformatoriske Bevægelse en af sine Kilder 
eller Udgangspunkter. Man kunde forsaavidt snu op og ned paa 
Chr. Bruuns Paastand og hævde, at hvad Reformationen viser, er 
netop, at de religiøse Opsving fødes ud af de moralske. Hvad 
dernæst angaar Reformationens Eftervirkninger, saa var disse 
ingenlunde ublandet eller ubetinget gode, særlig ikke i Hensyn 
paa Sederne, og naar den alligevel kan og bør opfattes som en 
Gjennemgang til bedre, friere Tilstande for den europæiske Men- 
neskehed, da gjælder dette alene paa Vilkaar af, at man tager med 
alt, hvad der hører med, og stiller for Tanken alle de Faktorer, 
der var virksomme i den reformatoriske Bevægelse, og hvortil 
dens Betydning er knyttet, — ikke blot de kirkelig-religiøse, men 
ogsaa de alment-kulturhistoriske, nationale og politisk-sociale. 

Paa en tilsvarende Maade forholder det sig nu ogsaa med 
Kristendommen. Det kan være sandt nok, at «den moralske Til- 
stand i Verden var overmaade daarlig, da Kristendommen kom». 

Og dér kan være noget i, at dette moralske Forfald blev hidført 
ved Opløsningen af det hedenske Religionsvæsen, dels direkte, 
dels — og fornemmelig — indirekte, nemlig ved Opløsningen af 
(ie gamle politiske Organismer, der igjen stod i en saa nøie Sam- 
menhæng med Religionsvæsenet. Men Sagen har ogsaa en anden 
Side. «Filosoferne» faar Skylden for at . have opløst Oldtidens 
Religioner «ved den gjennemgaaende Tvivls-Tilstand, som blev Filo- 
sofiens Frugt», og saa heder det dernæst slet og ret, «at med 
Religionen sank ogsaa Moralen». Men det burde dog i denne Sam- 
menhæng ikke være tilladt at glemme eller undlade at nævne, at 
disse samme Filosofer repræsenterede et stort og betydningsfuldt 
moralsk «Opsving», og at det for en stor Del netop var af denne 
Grund, at de kom til al stille sig som Tvivlere eller Fornegtere 
ligeoverfor de gamle nationale Religioner. Det var her som ved 
Reformationen den moralske Følelse, der brød igjennem religiøse 
Former, som havde ophørt at være et Organ og var gaaet over 
til at blive en Skranke for dens Fremadskridning, og derved ba- 
nede Vei for en ny, høiere og renere Religion. 

I Grækenlands filosofiske Skoler udvikledes før Kristendom- 
men en Morallære, som ikke giver den kristne noget efter i Ren- 
hed og Høihed og i visse Maader endog maa siges at være denne 
overlegen, forsaavidt den ikke er knyttet til Løfter om Belønning 
eller Trusler om Straf og tillige har en mere omfattende og mere 
positiv Karakter. Og det var ikke blot Lære, men Liv. Stoiker- 
nes Moralfilosofi t. Eks. viste sig at udøve en Magt over Sindene, 
saa den kunde opstille Vidner, hvis Levnet ikke blot havde den 
kristelige Askets Renhed, men ved Siden deraf tillige et sterkt 
fremtrædende Drag af virksom Borgeraand og Næstekjærlighed, 
som den kristelige Asket i Regelen aldeles savnede. Denne Moral- 
Filosofi antog til og med i Tidens Løb en mere og mere frem- 
trædende religiøs Karakter, saa man har kunnet opfatte Stoikernes 
senere Skrifter næsten som et Slags Opbyggelseslitteråtur, idet 
Moralbudene mere og mere stilledes under Belysning af et Fuld- 
kommenhedens Ideal, som erkjendtes for at være uopnaaeligt, men 
som man alligevel stadig skulde have for Øie og stræve med 
at naa. 

I Folhold til denne Bevægelse synes Kristendommen snarest 
at betegne en Tilbagegang i moralsk Henseende. Det er ikke i 
og for sig et Fremskridt, men heller det modsatte, at den egoisti- 
ske Lønsbegjæring ved Kristendommens Morallære atter stilledes 
i Forgrunden som det egentlig drivende Motiv for Menneskene 
til at opfylde deres Pligter; saalidt som det i og for sig er et 
Fremskridt, at der bliver slaaet en Streg over Stat og Fædreland, 
og at den servileste Underkastelse under en uretfærdig og tyran- 



412 Portrætter og Essays 

nisk Øvrighed, den fuldkomneste Ligegyldighed ligeoverfor det 
offentliges We\ bliver indskjærpet som Pligt; — det er ikke noget 
Fortrin, men heller det modsatte, naar det kristelige Moralideal 
i det hele adskiller sig fra Stoikernes derved, at det har en mere 
passiv og negativ Karakter, saa «du skal ikke» bliver Moralbude- 
nes herskende Form .istedetfor «du skal» (som bh a. Stuart Mil I 
har fremhævet), og saa at det opstilles som Maal for det moralske 
Arbeide snarere at holde sig fri af Syndens Urenhed end at ud- 
folde virksom Dyd og Daadskraft. Naar alligevel Kristendommens 
Seir i den antike Verden bør opfattes som Kilden for et almin- 
deligt moralsk Opsving, saa er det hverken i en saadan Udstræk- 
ning eller ifølge saadanne Grunde som de, der pleier at hævdes 
fra orthodoks-theologisk Side. 

Naturligvis er der i den orthodokse Historieskrivning bleven 
stelt med Kristendommen paa et lignende Sæt som med Refor- 
mationen. 1 Egenskab af guddommelig Aabenbaring skulde den 
ikke blot være det store Vendepunkt i Menneskehedens Historie, 
men Udgangspunktet for al sand Fremgang. Med dette paa For- 
haand givne Resultat for Øie har man ikke kunnet eller ikke vil- 
let se Kilderne, hvoraf den er fremgaaet; man har løsgjort den 
fra dens historiske Forudsætninger, medens dens Virkninger er 
blevne skruede op i det endeløse. Man har tillagt den Fremskridts 
som enten er den uvedkommende, eller hvori den kun har Del 
sammen med andre Potenser, og man har vedblevet dermed uden 
at lade sig anfægte af videnskabelige Gjendrivelser. Ligesom det 
stadig opføres blandt den lutherske Reformations skjønne Frugter, 
at ved den Universitets- og Skolevæsenet bragtes paa Fode, medens 
Sandheden snarere er det stik modsatte, at nemlig et velbegyndt 
Arbeide for at hæve Universiteterne og de lærde Skoler blev af- 
brudt eller sinket ved den lutherske Reformation: saaledes ved- 
bliver man med at omtale som en Kristendommen udelukkende 
tilkommende Fortjeneste, at Trælevæsenet blev afskaffet, skjønt 
det forlængst er bleven godtgjort, at dette Fremskridt væsentlig 
hidrører fra andre Forhold og kun i anden Række skyldes kri- 
stelig Indflydelse. Man vedbliver at paastaa, at det først er Kri- 
stendommen, der har opstillet saa ophøiede Moralbud som de, at 
vi skal gjengjælde Ondt med Godt, elske vor Næste som os selv, 
handle mod andre, som vi vil, at andre skal handle mod os,o.s. v., 
medens intet er vissere, end at disse Bud har været erkjendte og 
forkyndte, længe før Kristendommen kom ind i Verden. Det sande 
Forhold er, at Kristendommen aldeles ikke fra først af opstillede 
nogen ny Morallære. Den byggede paa eller optog i saa Hen- 
seende, hvad der forud var udviklet, til den ene Side hos Jøderne, 
til den anden hos Grækerne. Det nye og store ved Kristendom- 

men, — det, hvorved den fik en epokegjørende Indflydelse paa 
den moralske Udvikling, — er, at den fremfor de Religioner, som 
den afløste, var en væsentlig moralsk Religion, d. v. s. en Religion, 
hvori Moralen indtager en iøinefaldende og fremtrædende Plads. 
Naar vi til den ene Side maa hævde, at det i og for sig var et 
Tilbageskridt, at de Moralbud, som den græske Filosofi havde 
opstillet, uafhængig af enhver religiøs Sanktion, ved Kristendom- 
men blev knyttede til en saadan og gjort afliængig af Løfter om 
himmelsk Belønning eller Trusler om Helvedes Straf, — saa maa 
vi til den anden Side erkjende, at denne religiøse Sanktion paa 
Menneskehedens daværende Standpunkt var absolut nødvendig 
for at skafle en saavidt ophøiet Morallære almindelig Indgang. 
Naar det til den ene Side er uimodsigeligt, at den kristelige Moral- 
lære lider under en stor Lakune, idet den ser bort fra Pligterne 
ligeoverfor Stat og Fædreland og henviser Mennesket til en blot 
privat Tilværelse, saa kan det til en anden Side ikke være tvivl- 
somt, at Kristendommen netop ifølge denne Mangel kom til at 
virke saameget kraftigere til at frigjøre Moralen fra det strenge 
Underordningsforhold, hvori den hos den antike Verdens Folk 
havde været stillet til Politiken, hvilket i og for sig var et Frem- 
skridt og et Hovedvilkaar for andre Fremskridt. Resultatet bliver 
altsaa, at det vistnok forholder sig saa, at Kristendommens Ind- 
førelse havde til Følge, direkte eller indirekte, et stort moralsk 
Opsving, men uden at deri ligger noget Vidnesbyrd om, at den 
moralske Følelse er Datter af den religiøse, eller at Moralen har 
sin Rod i Religionen og maa visne ved at afskjæres fra den. 
Det høieste, som kan siges at være godtgjort ved det moralske 
Opsving, der skyldes Kristendommens Indførelse, er, at Moralen 
paa et vist Udviklingsstadium har behøvit Støtte i religiøse Fore- 
stillinger eller Dogmer, hvoraf ingenlunde flyder, at den til alle 
Tider og paa ethvert Udviklingsstadium vil behøve denne samme 
Støtte. 

Saavidt om den «sande)> Religions Historie og de derved af- 
givne Vidnesbyrd om F'orholdet mellem Religion og Moral. Hvad 
nu dernæst de ((falske» Religioner angaar, da har Chr. Bruun 
været særlig uheldig, naar han nævner Buddhismen som et Eks- 
empel paa, hvorledes de moralske Opsving «fødes ud af» eller 
«bæres» af de religiøse. Buddha*s «Religion» var nemlig som 
bekjendt noget saa nær det modsatte af, hvad Theologer pleier 
at forstaa ved delte Ord, idet han negtede baade Gud og Udøde- 
lighed og henviste Menneskene helt og holdent til denne jordiske 
Tilværelse. Det gaar da umulig an at tale om et til Buddha*s 
Navn knyttet «religiøst» Opsving, naar man staar paa det af 
Chr, Bruun hævdede Standpunkt. Derimod er der under alle 

Omstændigheder fuld Grund til at tale om et amoralsk« Opsving. 
Buddha's Morallære var i sig selv meget ophøiet, og dens For- 
kyndelse blev paa ingen Maade virkningsløs, skjønt den ikke ud- 
lovede nogen himmelsk Præmie for Dydens Udøvelse. «Det er 
merkværdigt,)) siger Max Muller, «at den høieste Moralitet, som 
nogensinde er bleven forkyndt forud for Kristendommen, blev 
forkyndt af et Menneske, for hvem Guderne var et blot Intet, og 
som ikke kjendte noget Alter, ikke engang Alteret for den ube- 
kjendte Gud». Mere end merkværdigt — ligefrem ubegribeligt og 
uforklarligt maa det synes at være for den, der gaar ud fra, at 
den moralske Følelse er «Datter» af den religiøse, saa det er nok- 
saa langt fra, at man her har et Vidnesbyrd for Rigtigheden af 
denne Sætning, at meget mere det modsatte er Tilfælde. 

Chr. Bruuns Paastand, at «Moralen for Oldtidsfolkene stod 
som det afledede. Religionen som det oprindelige«, kan være 
rigtig nok; men det er dog altfor naivt at se deri et Bevis for, 
at Forholdet virkelig har været et saadant. Af ^Oldtidsfolkenes« 
Opfatning lader sig naturligvis intet andet udlede end dette, at 
Moralbudene hos dem har staaet i et direkte eller indirekte Af- 
hængighedsforhold til Religionen. Deraf følger naturligvis ikke, 
at de har havt sin Oprindelse eller Rod i denne. Det er noksom 
kjendt, at de allersimpleste og mest selvindlysende hygieniske 
eller sanitære Forholdsregler hos mange Folk har været opfattede 
og praktiserede som religiøse Bud eller bliver det fremdeles. Saa- 
ledes bliver t. Eks. Omsorgen for at holde sin Krop ren under- 
lagt et religiøst Motiv; man faar det indprentet som Gudernes 
Vilje, at man skal vaske sig til regelmæssige Tider af Døgnet. 
Hvad dette viser, er naturligvis ikke, at Renligheden har sin Op- 
rindelse i Religionen, men kun, at om end den Skik at vaske sig 
skriver sig fra et legemligt Behov og en Erkjendelse af det nyt- 
tige derved, saa har denne Erkjendelse gjennem lange Tider ikke 
været klarere eller sterkere, end at den trængte en kunstig Støtte 
og fandt en saadan i overtroiske Forestillinger, eller hvad man kal- 
der Religion. Det er videre noksom kjendt, at ligefremme Kimærer 
har havt en stor Andel i at føre visse Videnskaber frem paa deres 
første Udviklingsstadier. Kemien begyndte jo for en god Del som 
Alkemi, Astronomien som Astrologi. Hvis man vil sige, at Viden- 
skaben i disse Tilfælde har havt.sin Rod i Vildfarelsen, saa er det 
ialfald en Rod, som den godt har kunnet taalc at aafskjæres« fra 
uden at visne. 

Inden Menneskene har lært at iagttage, og inden de endnu har 
faaert Øiet nogenledes opladt for Lovmæssigheden i Naturen, føler 
de sig paa alle Kanter omgivne af Vidundere og ser i de mest 
dagligdagse Begivenheder en Virkning af høiere Væseners Ind- 

griben. Deres Aand sysselsætter sig i en vis Forstand mere med 
den overnatxirlige Verden end med den naturlige. Fantasien har 
ubetinget Overvegten over den ræsonnerende Forstand. Den 
naturlige Følge heraf er, at hos Oldtidsfolkene og Folk, der staar 
paa det af dem indtagne Standpunkt, spiller de religiøse Fore- 
stillinger en dominerende eller ledende Rolle paa Omraader, hvor 
en videre fremadskreden Civilisation ikke blot har sat dem af 
med Kommandoen, roen vist dem helt ud. 

I disse religiøse Forestillinger skaber Menneskene sig en Tugte- 
mester eller et pædagogisk Middel, der er nyttigt, ja ligefrem 
uundværligt for Civilisationens Fremgang paa dens tidligste Sta- 
dier. Religionen har fra først af en Hovedkilde i Menneskenes 
Frygt og Følelse af Svaghed og Uafhængighed, — primus in orbe 
deus fecil iimor — ; jo mere uciviliseret Menneskene er, des rige- 
ligere strømmer denne Kilde, des mere er deres Religion fyldt 
af en opskræmt Fantasis Skrækkebilleder; men netop derved 
bliver den saameget bedre skikket til at udføre sin Mission i den 
fremadskridende Civilisations Tjeneste. Menneskene trænger paa 
dette Udviklingstrin fremforalt til at disciplineres; Dyret hos 
dem er saa sterkt, at alene Trælefrygt og den strengeste Tvang 
formaar at age det. Det er nødvendigt at bruge Pisken for at 
faa dem af Flekken. De høieste Instinkter og Evner i den men- 
neskelige Natur, — de; som er modtagelige for en stadig videre- 
gaaende Udvikling, og hvis Udvikling netop er Kulturens eller 
(Mvilisationens Væsen, — saadanne som Retsfølelsen, Skjønheds- 
sansen, Sandhedskjærligheden o. s. v., — har endnu saa liden Magt, 
at de vilde ligge rent under, saafremt de ikke blev støttede ved 
kunstige Stimulanser. Det er først paa et vidt fremskredet Kul- 
turtrin, at Menneskene kan gjøre sig fortrolige med Tanken om, 
at Dyden har sin Løn i sig selv, og lære at sætte Pris paa Sand- 
heden, saa de underkaster sig Anstrengelser og Møie for at finde 
den uden at spørge efter, hvortil den nytter. For Vildmanden 
eller det lidet civiliserede Menneske er dette en aldeles umulig 
og ubegribelig Ting. Forat han skal tvinge sin Natur eller spæge 
sit Kjød eller arbeide for noget andet end Tilfredsstillelsen af de 
rent dyriske Drifter, maa han drives af Frygt for haarde Straffe- 
domme, eller der maa være stillet ham en Ekstrapræmie i Ud- 
sigt. De falske Idealer maa gjøre Tjeneste, indtil de sande har 
vundet tilstrækkelig Klarhed og tilstrækkelig Magt over Sindene. 
Enhver Tendens, enhver Arbeidsretning, der har et idealt Moment 
i sig og bereder Grunden for en høiere menneskelig Tilværelse, 
maa fra først af knytte sig til religiøse Forestillinger, søge Ly 
hos dem for at vinde Fremgang, og Religionen bliver paa denne 

Maadc tilsyneladende det Moderskjød, hvoraf al Civilisation 
fremgå ar. 

Hvad der gjælder om Moralen hos Oldtidsfolkene, at den nem- 
lig var stillet i et Underordningsforhold til Religionen, gjælder 
ikke mindre om deres Videnskab, Kunst, Haandverk, Lovgivning, 
Statsvæsen o. s. v. Hos Verdens ældste Kulturfolk repræsen- 
teredes Videnskaben udelukkende af Presteskabet, og den viden- 
skabelige Granskning var et Underbrug under Theologien. Ingen 
vil dog vel paastaa, at Videnskaben har taget Skade ved at sætte 
Foden under eget Bord og blive repræsenteret af Mænd uden 
Prestevielse. I Middelalderen kaldtes Filosofien «Theologiens 
Tjenestepige)) og fungerede ogsaa som saadan; nuomstunder filoso- 
ferer man uden at tajge det allerringeste Hens\'n til de theo- 
logiske »Sandheder)) og filosoferer ikke mindre godt for det. 
Enhver af de store Kunstarter har fra først af udviklet sig i 
den allerintimeste Sammenhæng med den religiøse Kultus; men, 
hvad enten man tænker paa den græske Billedhuggerkunst eller 
Renæssancens Malerkunst eller den moderne Kirkemusik, — 
overalt gjælder det, at netop der, hvor Kunsten begynder at 
blive rationalistisk, d. v. s., hvor den løsriver sig fra det op- 
rindelige Afhængighedsforhold til Religionen, der begynder og- 
saa dens sande Blomstring. I alle disse Tilfælde har altsaa de 
religiøse Forestillinger spillet en Rolle som Stilladserne ved Op- 
førelsen af en Bygning, der fra først af er uundværlige, men 
som tilsidst maa tages bort, forat Bygningen skal kunne komme 
til sin Ret. 

Historien viser nu, at Forholdet mellem Moral og Religion 
forandrer sig paa lignende Maade under Kulturens Fremadskrid- 
ning: den religiøse Sanktion, som begynder med at være nød- 
vendig for Moralen, gaar over til at blive overfiødig og ender 
med at være ligefrem iveien. 

II. 

I Nutidens videnskabelige Diskussion spiller den theologiske 
Morallære ingen Rolle. Der har været opstillet forskjelllge, ind- 
byrdes afvigende eller ligefrem modstridende Theorier om Mo- 
ralens Væsens og Oprindelse, og mellem Tilhængerne af disse 
forskjellige Theorier har der været ført og føres der den Dag 
idag en livlig Polemik. Men den theologiske Theori hører ikke 
nu fortiden med blandt de krigførende Magter, og det er endog 
længe siden, at den kan siges at være fuldstændig udmønstret 
af den videnskabelige Diskussion. Inden denne er man enig om, 
at Moralen ikke har nogen overnaturlig, men en rent naturlig 

Oprindelse, at dens Rod maa søges ikke i et Kommandoord oven- 
fra, men i Menneskenes eget Væsen. 

Uenigheden begynder først, naar der spørges om, hvilke Sider 
eller Egenskaber ved det menneskelige Væsen det er, som her 
først og fremst maa komme i Betragtning. 

Man har fremhævet Menneskenes naturlige Selvkjærlighed og 
Trang til Selvhævdelse eller deres ligesaa naturlige Sympathi for 
sine nærmeste, og idet man ensidig lagde Vegt paa den ene eller 
anden af disse to Egenskaber, har man opkonstrueret to hin- 
anden modstridende Moralsystemer eller Theorier om Moralens 
Oprindelse. 

Man har talt om et naturligt Instinkt, der tilsiger os, hvad 
der er godt og moralsk rigtigt eller det modsatte; man har ført 
Moralen tilbage til visse Menneskene medfødte Idéer om Ret og 
Pligt, og idet man stiller sig paa dette Synspunkt, har man ved 
Spørgsmaal om en Handlings moralske Værd udelukkende lagt 
Vegt paa Motivet, hvorfra den udgaar. Man har sagt, at der 
ikke skal ræsonneres saa: dette er godt, altsaa bør vi gjøre det, 
men at der skal ræsonneres saa: vi føler, at vi bør gjøre dette, 
altsaa er det godt. En Handling har moralsk Værd, naar Ved- 
kommende foretager den ifølge en Følelse af Pligt og mod sin 
Lyst, om den end i sig selv er noksaa unyttig eller endog lige- 
frem skadelig. Omvendt ophører den i sig selv n3'ttigste Hand- 
ling at have moralsk Værd og bliver moralsk indifferent eller 
endog ligefrem umoralsk, naar den ikke sker ifølge Pligt, men 
ifølge Tilbøielighed eller Vane. Moralbudene har altsaa og maa 
vedblive at have Formen af det kategoriske Imperativ. Sam- 
vittighedens Stemme hos hver enkelt er og maa vedblive at være 
øverste Instans ved Afgjørelsen af Spørgsmaal om Ret og Pligt; 
dens Kjendelser er inappellable, og den giver ingen Grunde; den 
siger: sic volo, sic jubco.^ 

Herimod kan indvendes og er bleven indvendt, at saafremt 
Moralbudene virkelig var at føre tilbage til visse Menneskene 
medfødte Idéer, maatte de have havt en nogenledes uforanderlig 
Karakter; men det ved vi ikke har været Tilfælde. Samvittig- 
hedens Stemme fører et helt andet Sprog hos Barbarer end hos 
civiliserede Mennesker; hvad den engang har paabudt som en 
uafviselig Pligt, stempler den ofte senere som en oprørende 
Umenneskelighed; den lyder forskjellig til de forskjellige Tider 
og hos de forskjellige Mennesker, og en Morallære, der ophøier 
den til det ene ledende Princip, kan derfor ikke faa nogen vir- 
kelig almengyldig objektiv Karakter, men vil altid have noget af 
subjektivistisk Vilkaarlighed ved sig. 

' Saa vil jeg, saa befaler jeg. 
27 — Sars : Samlede Verkcr. IV 

Dernæst: Dydens Øvelse medfører uundgaaelig, at den mere 
og mere bliver en Vane eller endog en Lyst. Jo oftere en og 
samme gode Handling gjentages, des lettere vil den falde; om 
man fra først af foretager den noksaa meget mod sin TiLbøie- 
lighed, under en streng Følelse af moralsk Forpligtelse: tilsidst 
vil det dog komme derhen, at den saa at sige falder af sig selv, 
— at man foretager den uden Kamp med sig selv, uden Tanke 
paa, at derved en Forpligtelse bliver opfyldt. Arbeide er noget. 
Menneskene i Regelen fra først af tvinger sig til, idet de har et 
eller andet Maal, en eller anden Nydelse for Øie, som det gjælder 
at naa; men efterhaanden vænner man sig dertil og finder Glæde 
i Arbeidet uden Hensyn til den Pris, som derved kan være at 
vinde. Derfor bliver det ikke mindre godt. Den arbeidsomme 
taber ikke sit Fortrin i vore Øine fremfor den dovne derved, at 
vi ved om ham, at han arbeider med Lyst Tvertom! vi agter 
ham saa meget høiere i samme Grad, som vi føler os overbevist 
herom. Naar vi skal forestille os Væsener, som er idealt fuld- 
komne i moralsk Henseende, maa det Jo netop være saadanne, 
for hvem Følelsen af Pligt og Ansvar er helt fremmed, idet de 
ikke behøver at kjæmpe med sig selv, ikke har noget at overvinde 
i sin Natur for at komme til at handle moralsk godt og rigtig. 
At nærme sig mere og mere til dette Ideal maa staa for os som 
den bedste Frugt af al Dydsøvelse, og en Moraltheori, der lader 
en Handlings moralske Værd helt og holdent være afhængigt af, at 
Handlingen sker ikke af Tilbøielighed, men af Pligtfølelse, ifølge et 
«du skab, kan derfor umulig være tilfredsstillende, om end dette «du 
skal» føres tilbage til en indre Stemme istedetfor til en ydre Autoritet. 

Menneskene vil nu engang have Grunde for, hvad der kræves 
af dem, og i Længden bøier de sig ikke for noget kategorisk Im- 
perativ. Naar Samvittigheden gjøres til en vilkaarlig Despot, en- 
der det med, at man ligefrem reiser sig mod den og erklærer den 
Krig. Ligeoverfor en Theori, der sætter Moralens Væsen deri, 
at man øver Tvang mod sin Natur, og fører de moralske For- 
skrifter tilbage til et sic volOy sic Jubeo som deres inderste Grund, 
stilles ved en naturlig Reaktion en Theori, der ligefrem negter 
Moralbudenes Almengyldighed og sætter moralsk Ansvar og An- 
svarsfølelse i Klasse med Spøgelsefrygt og anden Overtro, som 
den fremadskridende Opl>«ning vil gjøre Ende paa. I vore Dage 
bliver denne Lære stundom tillagt Navn af Determinisme; tidli- 
gere har den samme eller en dermed paa det nøieste overens- 
stemmende Lære været doceret under andre Navne. Determinisme 
kaides den, fordi den gaar ud fra, at der i Menneskenaturen raa- 
der den samme lovbundne Kausalsammenhæng som i al anden 
Natur. Hvad man kalder den frie Vilje eller Valgfriheden hos 

Mennesket, er bare et metafysisk Hjernespind. Vi handler altid 
ifølge Motiver, og disse Motiver har altid sin tilstrækkelige For- 
klaringsgrund i vore Naturanlæg, vor Opdragelse og de Omstæn- 
digheder, under hvilke vi har levet, eller i hvilke vi er stillet. 
Om vi end noksaa meget føler os fri, er vi derfor alligevel faktisk 
bundne til at handle i ethvert givet Tilfælde saa og ikke ander- 
ledes, og da nu Forestillingen om Synd og Skyld hænger sammen 
med Forestillingen om vor ubundne Valgfrihed, saa sluttes, at den 
ene Forestilling maa være ligesaa meget Hjernespind som den 
anden, — at vi følgelig ikke staar moralsk til Ansvar for vor 
Handlemaade, at Moralbudene bare er noget konventionelt, og at 
den Tvang, som man i deres Navn vil paalægge os, er et Tyranni, 
som vi bør se til at faa kastet af Nakken. 

Det er nu øiensynligt, at denne Lære bare hugger Knuden 
over istedetfor at løse den. Hvad det gjælder om, er at forklare 
Pligtfølelsen, ikke at bortræsonnere den, og en Lære, som ind- 
skrænker sig til det sidste, og som deraf, at Moralbudene ikke er 
blevne begrundede paa en tilfredsstillende Maade, slutter, at de 
overhovedet ikke lader sig begrunde, og at det beror paa Indbild- 
ning» naar man tillægger dem en forpligtende Karakter, fortjener 
ikke Navn af videnskabelig Theori. Den er en blot og bar Ne- 
gation, — et Paradoks, som kan virke vækkende, naar det 
udføres med Åand, men hvorved man ikke for Alvor kan blive 
staaende. 

Sin egentlig videnskabelige Modsætning har den Theori, der 
fører Moralbudene tilbage til visse Menneskene medfødte Idéer 
(den intuitive Morallære), i, hvad man i den nyere Tid har pleiet 
at kalde Utilismen eller Nyttemoralen. Utilismens Grundprincip 
er det Bentham*ske greaiest-happiness-principle. Ifølge dette er 
en Handling moralsk, naar den tjener til at fremme Velfærd og 
Tilfredshed blandt Menneskene, umoralsk i modsat Tilfælde; Mo- 
ralbudenes Ophav søges i det for alle Mennesker fælles Ønske 
om at have det godt og leve lykkelig, og Maalet, hvortil al mo- 
ralsk Handlemaade sigter, bevidst eller ubevidst, bliver derefter 
Udbredelsen af den størst mulige Lykke til de flest mulige. 
Medens den intuitive Moraltheori lægger Vegt paa Handlingens 
Motiv, lægger Utilismen Vegt paa dens Virkning og Følger. Intui- 
tionsmoralens Maalestok er subjektiv, Utilismens objektiv. Ifølge 
den første er de moralske Sandheder af sig selv og a priori ind- 
lysende, ifølge den sidste bliver de udfundne ved Observation og 
Eksperiment. For Intuitionsmoralen staar Pligtfølelsen og de 
moralske Instinkter som noget oprindeligt; Utilismen opfatter dem 
som tilblevne lidt efter lidt ved Erfaring og Idéassociation. Man 
iagttager, at visse Handlinger tjener til at fremme ens egen eller 

andres Lykke, og foretager dem fra først af med denne deres 
Virkning for Øie, men vænner sig efterhaanden til at foretage dem 
uden bevidst Tanke herpaa og ender med at opfatte dem som 
gode i og for sig uden Hensyn til deres Virkning ifølge den samme 
Idéassociationens Lov, hvorefter t. Eks. Penge ved stadig at for- 
bindes med Forestillingen om de Nydelser, der kan opnaaes ved 
deres Hjælp, gaar over fra at være Middel til at blive Maal. Det 
mystiske ved Samvittighedens indre Stemme med dens kategori- 
ske Imperativ falder paa denne Maade helt bort; de moralske 
Forskrifter føres tilbage til en rent forstandsmæssig Basis med 
ligefremme Kvantitetsbestemmelser, og man faar, hvad Bentham 
kaldte en «moralsk Arithmetik». 

Utilismen har naturligvis fremkaldt mange indignerede Pro- 
tester, og den bliver i England, hvor den i den nyere Tid har 
fundet sine dygtigste Forkjæmpere, jævnlig stemplet som ^pig- 
phUosophg», d. v. s. som en Doktrin, der kunde passe for Svin 
og ikke for Mennesker. Stuart Mitl siger herom, at det ikke er 
Utilitarianerne, men netop deres Anklagere, der fremstiller den 
menneskelige Natur i et nedværdigende L3's, idet Anklagen synes 
at forudsætte, at Menneskene ikke skulde være tilgjængelige for 
anden Glæde eller andre Nydelser end dem, som de har fælles 
med Grisen. Hvad Utilismen opstiller som Maal, er at tilveie- 
bringe den størst mulige Sum af Lykke eller Glæde for de flest 
mulige, og da Erfaringen viser, at det er en ganske anderledes 
ublandet og varig Glæde, Menneskene bereder sig ved at bruge 
sine høiere Evner, end den, de kan opnaa ved Tilfredsstillelsen 
af sine rent sanselige Drifter, og at enhver, som har lært at kjende 
de høiere Nydelser, foretrækker dem for de lavere, som han har 
fælles med Dyret, saa er det saa langt fra, at man ved at opstille 
et saadant Maal nedværdiger Menneskene til Dyr, at tvertom de 
Egenskaber og Drifter, hvorved Menneskene hæver sig over Dy- 
rene, faar al den Ret og Rang, der tilkommer dem. 

Dette er nu i sig selv meget rigtigt. Men det kan vel tillige 
siges, at Stuart Milly idet han opstiller en Rangordning mellem 
de forskjellige Slags Nydelser eller Glæder og gjør Kvaliteten 
gj ældende ved Siden af Kvantiteten, paa en Maade er kommet ud 
over Omraadet af «the greatest-happiness-principle)» og har op- 
givet den ((moralske Arithmetik». Og dernæst: endog saaledes 
udvidet, som den utilistiske Theori bliver ved Stuart MilFs Frem- 
stilling, giver den ikke Plads for alle Ytringsformer af den moral- 
ske Følelse eller giver dem ialfald ikke den Plads, de kan synes 
at have Krav paa. Det kan være sandt, at Dyden har sin Løn i 
sig selv, og at forsaavidt enhver Dydsøvelse kommer ind under 
Utilismens Grundprincip; men det maa da ogsaa føies til, at den 

Glæde, man føler ved at have levet et dydigt Liv eller at have 
udført en god Handling, i Regelen kun opnaaes paa Betingelse af, 
at det ikke er den, man har søgt. Fra utilistisk Synspunkt kom- 
mer Motivet, hvorfra en Handling udgaar, ikke i Betragtning, me- 
dens det dog er uimodsigeligt, at en og samme Handling kan 
være udgaaet fra de allerforskjelligste Motiver, og medens det 
maa synes urimeligt, at en Handling, hvis Motiv er simpel Egen- 
nytte, skal stilles moralsk over en Handling, der er inspireret af 
den reneste, nobleste Livsopfatning, fordi den første stifter mere 
Nytte end den sidste. Og endelig maa det vel siges, at naar Uti- 
lismen lader de moralske Forskrifter blive udledede ved Iagttagelse 
af de Følger eller den Virkning, som vore Handlinger viser sig at med- 
føre, saa faar man ikke dermed nogen fyldestgjørende Forklaring 
af, at de moralske Forskrifter for den almindelige Bevidsthed 
staar i en Klasse for sig og tillægges en ubetinget bindende eller 
forpligtende Karakter, medens en saadan ikke tillægges de almin- 
delige Klogskabs- eller Forsigtighedsregler, der ligeledes er ud- 
fundne ved Observation og Eksperiment og ligeledes sigter til at 
fremme ens egne eller andres Velfærd. 

Enhver af disse Theorier om Moralens Grundlag og Væsen 
har altsaa sine øiensynlig svage Sider. Men fra theologisk Syns- 
punkt kan man alligevel ikke bekjæmpe dem med nogen Virkning. 
Den theologiske Moral er selv en Nyttemoral og stiller op lige- 
overfor Utilitarianernes «worldliness» en «otherworldliness)), der 
ikke er det mindste noblere, — heller omvendt, eftersom Utilis- 
men giver Plads for Tanken paa andres Lykke, medens den the- 
ologiske Moral gjør Egennytten til det ene raadende Hensyn. 
Ligeoverfor Determinismens Fornegtelse af den frie Vilje og der- 
med af ethvert moralsk Ansvar staar Theologen ligeledes saa 
temmelig vaabenløs; for den menneskelige Valgfrihed er ikke fra 
nogen Side bleven bekjæmpct saa voldsomt og i saa stødende Ud- 
tryk som netop af den kristelige og særlig den orthodoks-luther- 
ske Theologi. Og naar man med god Ret mener, at den intuitive 
Morallære ikke har løst sin Opgave, eftersom den bliver staaende 
ved et kategorisk Imperativ, som den ikke giver Grunde for, saa 
gjælder jo det samme, bare i en endnu mere udpræget Grad, om 
den theologiske Morallære, der lader Guds Vilje være det ene af- 
gjørende ved Adskillelsen mellem Godt og Ondt. Man vil dog vel, 
naar galt skal være, heller slaa sig tiltaals med, at Moralens Væ- 
sen sættes i Underkastelse under en indre Autoritet, end at det 
skulde sættes i Underkastelse under en ydre. 

Om nu iøvrigt de før omtalte Moraltheorier viser sig at være 
mangelfulde og at have sine svage Sider, saa gjælder det dog til- 
lige om dem alle, — baade den egoistiske og den altruistiske, den 
intuitive og den utilistiske, — i visse Maader ogsaa den determi- 

nistiske Moraltheori, — at der er noget uimodsigelig rigtigt og 
sandt i dem, — at enhver af dem paa en Maade indeslutter en 
Del af Sandheden. Hvad det altsaa gjælder om, er ikke at he- 
kjæmpe dem, men at finde en Theori, der forener dem paa en 
saadan Maade, at de gjensidig retter og udfylder hinanden. 

Vi tør tro, at denne Theori allerede er fundet i den ei^o/afio- 
nistiske Morallære, saadan som den især er hleven udviklet af 
den engelske Filosof Herbert Spencer. 

Den evolutionistiske Morallære søger, ligesom den utilistiske, 
en objektiv Maalestok for det moralske Værd og finder denne 
ligesom Utilismen i, hvad man med et dagligdags Udtryk kalder 
den Nytte, en Handling stifter, — den Glæde og det Velvære, som 
Handlingen virker til at fremkalde hos den, der øver den, eller 
hos den, mod hvem den øves. Men, medens Utilismen bliver 
staaende herved, gaar den evolutionistiske Moraltheori et Skridt 
videre eller dybere ind, idet den søger at forklare, af hvilke al- 
mengyldige Grunde, d. v. s. ifølge hvilke Egenskaber ved Menne- 
skene og Menneskelivet visse Handlinger nødvendigvis maa op- 
fattes som bringende Nytte paa en eller anden Maade, for den 
ene eller for den anden, medens andre Handlinger ligesaa nød- 
vendig maa opfattes som bringende Skade. Den tager da herved 
til Udgangspunkt Udviklingens almindelige Lov som beherskende 
det menneskelige Liv. I samme Grad, som vort Liv stilles under 
slige Vilkaar, at det kan fyldestgjøre denne Lov, i samme Grad 
bliver det værdt at leve, i samme Grad bliver Livet det sande 
summum bonum. Alt, hvad der virker til at gjøre Livet — det 
sociale saavelsom det individuelle — rigt og sterkt og mangfol- 
digt, er derfor moralsk rigtigt, — alt, hvad der virker til at de- 
primere eller fattiggjøre Livet, er moralsk urigtigt. 

I den menneskelige Natur er nedlagt en Mangfoldighed af 
Evner og Kræfter; til enhver Evne svarer en Trang til at faa den 
brugt, og forat Udviklingen skal blive harmonisk gjennemført, 
kræves det, at alle Evner bliver brugte og kommer saa vidt muligt 
til sin Ret. Som Spencer udtrykker sig: «//ie ideally moral man 
is one in whom the functions ofall kind are duly fulfHled^». Endog 
Opfyldelsen af Menneskets laveste Funktioner, Tilfredsstillelsen 
af dets rent sanselige Drifter, kan forsaavidt tillægges et moralsk 
Værd. Men medens disse rent sanselige Drifter allerede paa 
Menneskenes første Udviklingstrin optræder i sin fulde Styrke og 
ikke kan opnaa nogen forøget Betydning eller noget mere vidt- 
strakt Raaderum, nogen mere mangfoldig Anvendelse ved den 
fremadskridende ('civilisation, forholder det sig omvendt med de 
i Menneskenaturen nedlagte høiere Evner og Drifter. Disse er 

^Den ideelt inomlske mand er den hos hvem alle slags Funktioner bliver 
retlelig opfyldt. 

fra først af meget svage og gjør sig næsten ikke eller kun umerkelig 
gjældende, men er til Gjengjæld modtagelige for den rigeste Ud- 
vikling, hvorved de stadig faar mere Plads og større Styrke, og 
hvorved de i stadig voksende Grad bliver Kilden til Nydelser og 
Velvære. Paa denne Udvikling beror det følgelig, hvorvidt Men- 
neskene skal naa det Maal, der er dem forelagt ved det dybeste 
og mest omfattende af alle Instinkter, og hvori Moralen har sit 
rette Sigte, dette nemlig at faa sit Væsens Indhold gjort gjældende, 
saa langt det rækker, saa Livet kan blive saa rigt og sterkt og 
mangfoldigt som muligt. Og hertil knytter nu den evolutionistiske 
Morallære en Forklaring af Skyld- og Pligtfølelsen hos Menne- 
skene, af den ubetinget forpligtende Karakter, som uvilkaarlig 
tillægges Moralbudene fremfor andre Velfærdsregler, saa man i 
mange Tilfælde maa føle og sige til sig selv: det og det skal du 
gjøre, om det noksaa meget strider mod din Lyst, og om du end 
ikke kan vente at opnaa nogetsomhelst nyttigt (i Ordets ydre For- 
stand) for dig eller andre, ja endog uden Hensyn til, om du ved 
at handle modsat kunde stifte mere Nytte. Eftersom nemlig de 
Evner og Drifter hos Mennesket, hvoraf hans Perfektibilitet af- 
hænger, oprindelig er saa svage, at de kun med Nød formaar at 
gjøre sig gjældende og først lidt efter lidt vinder Styrke og Raa- 
derum i samme Grad, som de rent sanselige Drifter tøiles og 
tæmmes, vil Udviklingstrangen, som er nedlagt i alt, hvad der er 
udviklingsdygtigt, ofte maatte ytre sig som en tilsyneladende Strid 
med vor egen Natur, d. v. s. med det, som i Øieblikket er det 
sterkeste i denne Natur, men som tillige er dens ikke-perfektible 
Del. Vi vil i Regelen have en umiddelbar, rent instinktmæssig 
Følelse af Tilfredshed med os selv, naar vi har udført Handlin- 
ger, hvorved vore høiere Evner eller Drifter bliver gjort gjæl- 
dende, og hvorved disse følgelig styrkes (thi at bruge en Evne er 
tillige at styrke den), fordi vi derved har arbeidet for vor indre 
Udvikling, medens vi ikke vil have en saadan Følelse, naar vi 
har givet efter for den rent sanselige Appetits Tilskyndelser, fordi 
vi derved ikke har udrettet noget for vor Udvikling. Og denne 
Erfaring, at visse Slags Handlinger fremfor andre medfører en 
slig Selvtilfredshed eller Selvapprobation hos den, der øver dem, 
uden Hensyn til Handlingens ydre Følger eller Virkninger, vil nu, 
saalænge endnu Udviklingsloven ikke er bleven erkjendt som den 
alt Liv omfattende, naturlig omsætte sig i en Forestilling om, at 
disse Handlinger er gode i og for sig og har i og for sig en ube- 
tinget forpligtende Karakter. Samvittigheden eller den Stemme i 
os, der sanktionerer vore Handlinger eller plager os med sine 
Bebreidelser, vokser op til at synes en af alle jordiske Hensyn 
upaavirkelig, over vor menneskelige Natur helt ophøiet Dommer. 

Heri ligger tillige en Forklaring af, hvorfor vi maa kræve, at 
man ved Spørgsmaal om en Handlings moralske Værd altid tager 
Hensyn ikke blot til Handlingens Virkninger, men ogsaa til 
Motivet, hvorfra den udgaar. Naar en Handling, der udgaar fra 
Menneskets Altruisme eller Sympathi med sine Medskabninger, 
ofte i vor Bevidsthed stilles moralsk høiere end en Handling, 
der er dikteret af den pure Egenkjærlighed, endog om den sidste 
stifter Nytte og den første ikke, da er Grunden dertil den, at 
omend ogsaa Egoismen er en drivende Kraft i den menneskelige 
Udvikling og følgelig spiller en nødvendig Rolle i Moralen, saa 
er den dog mindre perfektibel og har til Gjengjæld en større 
oprindelig Styrke end Altruismen. En Opøvelse af denne sidste 
er derfor et mere indispensabelt Vilkaar for, at Menneskelivet 
skal faa den rette Fylde og Vidde, end en Opøvelse af Egoismen, 
og de Handlinger, hvis Virkning er at styrke Altruismen hos den 
der udøver den, har deri et Fortrin i moralsk Henseende fremfor 
de Handlinger, der ikke kan medføre en saadan Virkning, fordi 
de udgaar fra et blot egoistisk Motiv. 

Medens den egoistiske og den altruistiske Moraltheori frem- 
hæver hver sin Side af den menneskelige Natur, samler altsaa 
Evolutionismen dem til et Hele og lader baade Selvkjærligheden 
og Sympathien for andre komme til sin Ret som moralske Fak- 
torer. Medens Determinismen (idetringeste i den Form, hvori 
man stundom har seet den fremsat hos os) sætter Ansvars- og 
Skyldfølelsen ud af Betragtning og derved ligefrem fomegter 
vitterlige og uimodsigelige Kjendsgjerninger, forklarer den evolu- 
tionistiske Moraltheori disse Kjendsgjerninger, afklæder dem den 
Mystik, der synes at omgive dem, og stiller dem ind i Rækken 
af rent naturlige Aarsager og Virkninger. Medens den intuitive 
Morallære bliver staaende ved Samvittighedens indre Stemme, 
hvis Domme er uden Motivering, påaviser Evolutionismen Moral- 
budenes objektive Gyldighed og forklarer tillige, hvorfor de, skjønt 
de som alle andre Velfærdsregler er relative til de i Menneske- 
naturen givne Vilkaar, alligevel har den absolute Form og op- 
fattes som ubetinget forpligtende. Medens Utilismen ved Op- 
gjøret af en Handlings moralske Værd alene tager Hensyn til 
Handlingens ydre Følger eller Virkninger og ser bort fra dens 
Motiv, lader Evolutionismen begge Hensyn komme til sin Ret 
Og medens Utilismen ved at opstille »happiness» — Lykke eller 
Velvære — som det direkte Maal for al moralsk Vandel maa 
siges at berøve Moralen noget af dens Idealitet og at drage op 
altfor snævre Grænser om den, saa nogle af dens mest ophøiede 
Ytringsformer falder helt eller halvt udenfor, retter Evolutionismen 
fuldkommen herpaa, idet den hævder, at «happiness» ikke er 

det direkte Maal for den moralske Vandel, men det indirekte 
Maal derfor eller den nødvendige Følge deraf, forsaavidt som 
moralsk Vandel er den, der tjener til at fremme en alsidig og 
harmonisk Udvikling af Menneskenaturen, og forsaavidt som 
sand og stadig «happiness» alene er at finde i en saavidt muligt 
fuldstændig Udvikling af alle vore Evner og Kræfter. 

Man kan anvende paa disse forskjellige Moraltheorier den 
Cofn/e*ske Lov om de tre Stadier, som den menneskelige Opfat- 
ning af Udenverdenen har havt at gjennemgaa : — det theologiske 
eller volitionale Stadium, da Fænomenerne opfattes som frem- 
bragte ved overnaturlige Væseners frie, uberegnelige Viljesakter, 
— det metafysiske eller ontologiske, da man istedetfor de over- 
naturlige Væsener eller Guder indsætter visse Entiteter eller Es- 
senser, hvis Virksomhed vel, i Modsætning til Guderne, tillægges 
en regelmæssig og uforanderlig Karakter, men som paa den anden 
Side opfattes i Lighed med Guderne, ikke som en Egenskab ved 
Tingen sammen med andre Egenskaber, men som noget udenfor 
eller over Tingen, — en mystisk Kraft, der har frembragt Tingen 
eller styrer og tvinger den uden Hensyn til andre Kræfter; — 
endelig det positive eller fænomenale Stadium, da enhver Speku- 
lation over Fænomenernes Grundaarsag eller causa efficiens er op- 
givet og man istedet derfor gaar til Iagttagelse af den Orden, 
hvori de følger hinanden, og søger at udfinde de almindelige 
Regler eller Love for denne Orden; — da en Kraft, som vi ser 
virksom i Naturen, ikke længer opfattes som et Princip over 
eller bagved Tingene, men som en Egenskab ved Tingene, hvis 
Ytringsformer ikke kan forstaaes uden ved at sees i Sammen- 
hæng med Tingenes øvrige Egenskaber. 

Til det volitionale Stadium i Opfatningen af Naturfænomenerne 
svarer nu aabenbart den theologiske Morallære, der udleder Ad- 
skillelsen mellem Godt og Ondt fra en guddommelig Viljesakt. 
Til det ontologiske Stadium svarer den intuitive Morallære. 
Naar denne opfatter Samvittigheden som et af den øvrige Men- 
neskenatur uafhængigt Princip, der frembringer de moralske 
Fænomener, og naar Moralbudene forestilles dikteret af Sam- 
vittigheden uden nogen nærmere Motivering, saa er dette en 
fuldkommen Analogi til de metafysiske Forklaringer af den ydre 
Verdens Fænomener, som var i Mode, inden de positive Natur- 
videnskaber blev grundlagte, idet man t. Eks. udledede Dyrs og 
Planters Vekst og 'Organisation af en Organismerne iboende 
plastisk Evne eller Vitalkraft, der frembragte Fænomenerne uden 
nogen Tilhjælp at andre Kræfter, eller idet man udledede de 
magnetiske Fænomener af en materia striata^ der skulde have 
den Evne at drage til og støde fra, eller idet man tillagde 

Naturen en horror vacui eller udstyrede Legemerne med en Ten- 
dens til at bevæge sig i nedadgaaende Retning o. s. v. Derimod 
gjælder det baade om den utilistiske og den evolutionistiske 
Moraltheori, at de repræsenterer det positive Stadium, forsaavidt 
de begge bygger paa Iagttagelse i Modsætning til den theologiske 
og intuitive Morallære, der gaar ud fra visse givne Forudsæt- 
ninger, og forsaavidt begge i Modsætning til den theologiske og 
intuitive Morallære har en rent relativ Karakter og derfor ogsaa 
er i alle Dele modifiable, progressive, modtagelige for en stadig 
fremadskridende Udvidelse og Uddybelse. Men det kan siges om 
den evolutionistiske Theori, at den repræsenterer dette Stadium 
paa en bedre, fuldkomnere Maade end den utilistiske, idet denne 
sidste alene henviser til Erfaring og Iagttagelse som Kilden, 
hvoraf moralske Sandheder kan udvindes, medens den første 
knytter flere Klasser af Fænomener sammen paa en saadan 
Maade, at i mange Tilfælde den direkte Observation bliver over- 
flødig, og at den deduktive Methode kan komme til Anvendelse 
ved Siden af den induktive. 

Selvfølgelig gjælder det, naar Talen er om theologisk eller 
metafysisk eller positiv-videnskabelig Moral, ikke at glemme, at 
ét er Lære, et andet Liv. Den Com/e'ske Lov om de tre Stadier 
har i ligefrem Forstand alene Anvendelse paa den rent intellek- 
tuelle Udvikling, og naar den overføres til det moralske eller 
politiske Omraade, maa det altid ske med den Reservation, at 
man herved alene tænker paa de herskende Theorier om Statens 
eller Moralens Oprindelse og Grundlag, ikke paa dette Grundlag 
selv eller paa de faktisk virkende Kræfter og ledende Motiver i 
Statslivet eller det moralske Liv. 

Det har udentvivl altid i Politiken hørt til de sjeldne Til- 
fælde, at der er bleven handlet udelukkende og helt og holdent 
ud fra en bevidst Theori, og dette vil vel altid vedblive at være 
sjeldent. Rent-theoretiske eller videnskabelige Argumenter pleier 
vel at blive stillede i Forgrunden, naar en Sag skal drives igjen- 
nem; men de er alligevel i Virkeligheden oftest bare Hjælpe- 
tropper, medens de egentlig afgjørende Motiver har en helt anden 
Karakter og Oprindelse. I endnu høiere Grad gjælder det vel 
paa det moralske Omraade, at Livet kun i underordnet Grad har 
været bestemt eller betinget ved Læren. Paa en Tid, da den 
theologiske Theori om Moralens Oprindelse blev hyldet af Al- 
verden, og det uden nogen Tvivl eller Indskrænkning, og da Kjær- 
lighed til Gud eller Lydighed mod Guds Vilje gjaldt ikke blot 
som det vigtigste, men som det eneste Motiv for vor moralske 
Handlemaade, blev denne alligevel faktisk i væsentlig Grad be- 
stemt ved de samme Motiver, der er virksomme hos Nutidens 

oplj'ste Mennesker, for hvem Theologi og theologisk Livsopfat- 
ning er noget helt fremmed. Moralbudene, der gjaldt for en fra- 
oven dikteret fiks og færdig Lovkodeks, var jo i Virkeligheden 
tilblevet gjennem en langsom, rent naturlig Udviklingsproces, og 
om man end noksaa meget lagde Moralens Rod i Himmelen, laa 
den derfor lige godt der, hvor en fremadskreden Tænkning har 
erkjendt, at den ligger, nemlig i Menneskenes eget Væsen, og 
drog sin Næring derfra. Dette viser sig paa den mest iøinefal- 
dende Maade deri, at det moralske Liv ogsaa under den theo- 
logiske Doktrins Herredømme har forandret Karakter og skiftet 
Retning, medens Doktrinen vedblev at være den samme. Man 
taler fra theologisk Standpunkt om «den kristelige MoraI», som 
om denne havde holdt sig uforandret fra Kristendommens første 
Tider og indtil nu, medens intet er vissere, end at ((kristelig Moral», 
d. V. s. den Moral, som blev og bliver praktiseret af troende 
Kristne i Henhold til Kristendommens Bud og Forskrifter og de 
dertil knyttede Trusler om Straf eller Løfter om Belønning, til 
de forskjellige Tider har været noget meget forskjelligt. I Kristen- 
dommens første Tider gjaldt Kjærligheden som den kristelige 
Kardinaldyd, og forat denne Kardinaldyd rigtig skulde komme 
til sin Ret, sluttede de Kristne sig paa det tætteste sammen i 
halvt eller helt kommunistiske Samfund; siden blev Kristendom- 
mens moralske Ideal sat i Renheden, som man søgte at naa ved 
at leve ensomt og sky ethvert Samkvem med sine Medmennesker; 
1 en følgende Tid har dette Ideal atter hos den kristelige Tros 
Bekjendere maattet vige for et nyt, som hverken falder sammen 
med de første Kristnes altruistiske eller med de middelalderske 
Munkes asketiske. 

Men om det end herved bliver godtgjort, at den moralske 
Praksis til alle Tider i en væsentlig Grad har været bestemt ved 
de i det menneskelige Væsen og den menneskelige Udvikling lig- 
gende Vilkaar uden Hensyn til, hvad der har været gjældende 
Doktrin, saa er det dog paa den anden Side vist, at de til enhver 
Tid gjældende Doktriner har øvet en stor praktisk Indflydelse. 
Det er vist, at saalænge og saa vidt som dogmatisk Religion er 
en virkelig Aandsmagt, og saalænge og saavidt som den theo- 
logiskc Lære om Moralens Oprindelse og Væsen er Gjenstand for 
en oprigtig Tilslutning, — saalænge og saavidt vil de rent-natur- 
lige Motiver til en moralsk Handlemaade — d. v. s. de, der virker 
paa os umiddelbart og uden Mellemkomst af nogen Doktrin — 
have en Støtte og Forbundsfælle i Motiver af religiøs Art. Den 
troende Kristne vil i sit Haab om evig Salighed eller i sin Frygt 
for Helvedes Pine have en PZkstragrund til at sky Synden, som 
den Vantro ikke har. 

Vi kommer her ind paa, hvad der i den moderne Diskussion 
er det hyppigst brugte og vistnok ogsaa virksomste Argument 
mod «Vantroen» eller »Fritænkeriet* og til Fordel for religiøs- 
dogmatisk Konservatisme. Man gaar nuomstunder for visse Aar- 
sagers Skyld ikke saa freidig til at bevise Dogmernes Sandhed 
eller Sandsynlighed som i fordums Tider. Endnu mindre ind- 
lader man sig paa at indbyde Nutidens Mennesker til at tro 
Dogmerne, fordi de er usandsynlige eller urimelige. Men man 
fremhæver i Overensstemmelse med Tidens almindelige Aands- 
retning deres praktiske Nytte, deres formentlige Uundværlighed 
for gode Seder og et ordnet Samfundsliv. Det moralske og det 
dogmatiske Element i Religionen har helt byttet Plads. Engang 
var det Dogmerne, der tog Moralen under sin Beskyttelse. Nu- 
omstunder søger man at frelse Dogmerne ved Hjælp af Moralen. 
Nuomstunder stiller selv den stiveste Orihodoksisme uvilkaarlig 
Religionens moralske Element i Forgrunden, og naar den hævder 
en Plads for Dogmerne ved Siden, er det ikke i Egenskab af 
Herrer, men som Tjenere. Man paastaar ikke nuomstunder, selv 
fra det allerkonservativeste Standpunkt, som der kan være Tale 
om at tage Hensyn til, at Adskillelsen mellem det moralsk gode 
og onde udelukkende skulde bero paa en guddommelig Viljesakt. 
Man negter ikke, at Moralen har sin Grund i det menneskelige 
Væsen, og at de moralske Forskrifter er Resultater af en historisk, 
rent-naturlig Udviklingsproces. Men man paastaar, at det er og 
altid vil vedblive at være nødvendigt eller idetringeste over- 
maade nyttigt for Opretholdelsen af den moralske Orden, at disse 
Forskrifter er forsynede med en religiøs-dogmatisk Sanktion. 
Menneskenaturen er saa svag; den trænger en ydre Støtte for 
ikke stadig at ligge under for sine Fristelser. Menneskene maa 
tro og vide med sig selv, at de skal staa til Regnskab; de maa 
føle sig ansvarlige ligeoverfor en Dommer; Ansvaret faar først 
derved sin fulde Betydning; at føre det tilbage til ens egen Natujr 
er det samme som at ophæve det. Naar det Motiv til pligt- 
mæssig Handlemaade bortfalder, som ligger i Lydighed mod Guds 
Vilje, Haab om Løn eller Frygt for Straf i et andet Liv, saa vil 
de fleste ophøre at øve den Tvang og Kontrol ligeoverfor sig 
selv, som al moralsk Opdragelse og al Pligtopfyldelse forud- 
sætter. Dogmerne vil altsaa drage Moralen med sig i sit Fald, 
eller idetringeste vil den moderne Vantro, naar den faar Over- 
haand, medføre en almindelig Slappelse af de moralske Baand. 

Det maa vel siges, at den historiske Erfaring allerede har 
givet et fuldkommen fyldestgjørende Svar herpaa. Intet er vis- 
sere, end at Troen paa de religiøse Dogmer i de sidste Aar- 
hundreder er blevet baade sjeldnere og svagere inden den euro- 

pæiske Menneskehed, og at vor Tid i denne Henseende fremby- 
der en bedrøvelig Modsætning til Reformationens og Religions- 
krigenes Tidsalder, da «Bekjendelsen» var den store Hovedsag, 
hvorom Europas Stats- og Folkeliv dreiede sig, og da Fællesskab 
i Tro gjaldt mere for de fleste Mennesker end Landsmandskabet 
eller fælles politisk Interesse. Og ligesaa vist er det, at denne 
Troslivets Henvisning paa ingen Maade har været ledsaget af 
nogen Tilbagegang i moralsk Henseende. Tvertom! ingen uhildet 
vil kunne negte, at Moraliteten gjennemgaaende staar meget høi- 
ere i denne Vantroens og den religiøse Indifferentismes Tidsalder, 
end den stod dengang, da Troen var saa ildfuld, at den satte hele 
Verden i Brand, og da man altid var parat til at rive hinanden 
istykker for et Dogmes Skyld. Man gjør nuomstunder faktisk og 
praktisk aldeles ingen Forskjel mellem Faarene og Bukkene i 
dogmatisk Henseende. Hvor oprigtig man end kan tro sig over- 
bevist om, at <(Vantroen» er det onde Princip, og hvor meget man 
end kan afsky den saadan i Almindeligheél og i Theorien, saa 
viser det sig, at det ikke har nogen rigtig Art med denne Afsky, 
naar det kommer til Handling, eller naar man skal til at gjen- 
nemføre sit almindelige Standpunkt i det enkelte. Det er ikke 
som i de gode gamle Dage, da den, hvem Kirken stødte ud, blev 
skyet som en pestsmittet, og da Moral og Religion (i Ordets dog- 
matiske Forstand) stod for den almindelige Opfatning som saa 
uadskillelig forbundne, at t. Eks. et Ord som mécréani ■— Van- 
troende — kunde gaa over til at betyde ligefrem og ret og slet en 
Slyngel eller Kjeltring. En saadan Overgang vilde have været 
utænkelig i vore Dage. Erfaringen har talt altfor længe og altfor 
sterkt i en modsat Retning til det. Man ved altfor godt nu, at 
enten en Mand tror ret eller rangt eller han slet ingenting tror, 
kan han være lige brav og paalidelig i moralsk Henseende, og 
man indretter sig uvilkaarlig derefter i Praksis, hvorledes man 
saa end stiller sig i Theorien. Det er endog saa langt fra, at den 
Omstændighed, at en Mand er deklareret Fritænker, skader hans 
moralske Kredit, at heller det modsatte er Tilfælde. Men ræson- 
nerer heller saa, at han ved at aabent vedstaa en religiøs An- 
skuelse, der staar i Strid med den nedarvede, af Mængden offici- 
elt hyldede, har vist en Ærlighed i ét Forhold, der giver Grund 
til at tro, at han ogsaa vil vise sig ærlig i andre. 

Naar det er en uimodsigelig Kjendsgjerning, at den europæiske 
Menneskehed i de sidste Aarhundreder er blevet mindre religiøs 
og alligevel paa samme Tid mere moralsk, saa er det dermed 
godtgjort, at den samme Udvikling, der undergraver Troen paa 
de religiøse Dogmer og dermed svækker eller rent ophæver det 
i dem liggende Motiv til Opfyldelse af Moralbudene, til Gjengjæld 

fremhæver og styrker andre i vor Natur liggende Motiver til 
pligtmæssig eller moralsk Handlemaade, der ikke blot er istand 
til at helt udfylde det religiøse Motivs Rolle, men meget mere 
end det. Hvorledes dette sker, vil allerede være klart af, hvad 
der i det foregaaende er bleven sagt i Hensyn paa den evolution- 
istiske Moraltheori. Ved den fremadskridende Civilisation lærer 
vi vor Natur bedre at kjende; dens Perfektibilitet kommer mere 
og mere til sin Ret; de Evner eller Instinkter, der fra først af 
gjør sig mindst gjældende, men som er modtagelige for den rigeste 
Udvikling, træder stadig sterkere frem, og den til dem svarende 
Udvikl! ngstrang vokser; hvad Menneskene paa mere primitive 
Civilisation strin ikke bekvemmer sig til at gjøre uden ifølge Tvang 
eller Selvovervindelse og med en vis ydre Præmie for Øie, bliver 
efterhaanden en Vane, og tilsidst finder man deri Nydelser, som 
de, der engang har lært dem rigtig at kjende, sætter over alle 
andre; moralske Traditioner og Tilvænnelser gaar som en stadig 
voksende Arv fra Slijgt til Slegt, og hver ny Generation kommer 
til Verden udrustet med gjennemgaaende større moralske Anlæg: 
mere Arbeidsevne, rørigere Intelligens, mere letvakt Pligtfølelse 
og Sympathi for andres Lidelser o. s. v., — til Gjengjæld en 
mindre voldsom dyrisk Appetit, saa de høiere Evner ikke har saa 
megen Modstand at overvinde for at komme til at gjøre sig 
gjældende. 

Paa denne Maade bliver alle Tvangsmidler — indre eller ydre 
— og alle Ekstrapræmier for moralsk Handlemaade — deriblandt 
ogsaa den til visse Moralbud knyttede religiøse Sanktion — efter- 
haanden overflødige. Og overflødig vil her sige det samme som 
skadelig, eller der er ialfald bare et Skridt fra det ene til det andet 
Barnet har Brug for Gangstol, indtil det har lært at gaa, men at 
lade det beholde Gangstolen ogsaa efter, at det har lært at gaa, 
er bare at hindre dets frie Bevægelse. Det forholder sig ikke 
anderledes med de religiøse Dogmer i Egenskab af Støtte for 
Moralen. Ogsaa her gjælder det, at hvad der er Støtte, tillige er 
Skranke. Moralen faar en Garanti ved at stilles under Religio- 
nens Vern, men dens Vekst bliver derved ogsaa paa mange Maa- 
der kuet og stanset. Et saadant Beskyttelsesforhold har fra først 
af sine store Skyggesider for den eller det, som bliver beskyttet, 
og det vil uundgaaelig komme derhen ved den fremadskridende 
Udvikling, at Garantien bliver unødig eller ophører at være eflFek- 
tiv, medens disse Skyggesider træder skarpere frem ; det vil komme 
derhen, at Religionen ophører at virke som Motiv til Opfyldelse 
af de Pligtbud, som den udtrykkelig har sanktioneret, men 
vedbliver at afgive et bekvemt Paaskud til at undlade at opfylde 
de Pligtbud, som den ikke udtrykkelig har sanktioneret. 

Enhver theolo^isk eller af Religionen sanktioneret Moral er 
og maa være i sit Princip stationær. Den er ved at tillægges 
guddommelig Oprindelse eller Stadfæstelse stillet udenfor, over 
Livet og derved unddraget Livets Vilkaar, som er Forandring og 
Udvikling. Dens Bud maa tages efter Bogstaven, saa mange og 
saadanne, som de engang er blevne formede, og i den Orden og 
Række, hvori de engang er blevne opstillede. Den fremadskridende 
Udvikling aabner imidlertid nye Virksom hedsfelter; der indtræder 
nye Tilfælde, som den givne Moralkodeks ikke har forudseet, og 
for hvilke den ingen Forskrift har, eller hvorpaa dens Forskrif- 
ter ikke kan finde Applikation uden ved at udvides eller modifi- 
ceres. Men den givne Moralkodeks er ifølge sit guddommelige 
Udspring uimodtagelig for Udvidelse eller Rettelse. Følgen heraf 
maa da blive, at der paa de nye Virksomhedsfelter kommer til 
at raade et moralsk Anarki, eller at der ved Siden af den offici- 
elle theologiske Moral danner sig en Række Sær moraler, som 
netop derfor at de er begrænsede til visse Omraader og paa en 
Maade stillede udenfor Sammenhæng med de store, almengyldige 
Grundsætninger, maa faa en lav og uren Karakter. 

I den givne Moralkodeks vil der altid ved Siden af almen- 
gyldige og virkelig moralske Maksimer findes optaget Leveregler 
der er afpassede efter tilfældige Tids- eller Modekrav, eller For- 
skrifter, som har en rent konventionel Karakter, og for hvilke 
der ikke kan gives nogensomhelst fornuftig Grund. Og da nu alt 
i lige Grad og paa samme Maade skal være Udtryk for den gud- 
dommelige Vilje, maa disse blotte Klogskabs- eller Konveniens- 
regler fremstille sig som ikke mindre hellige og forpligtende end 
de allerdybestliggende Moralprinciper. Det smaa og tilfældige 
faar Rang ved Siden af det store og almengyldige, — et Forhold, 
som ikke kan andet end virke til at hindre eller forkludre den 
moralske Udvikling. Ligesom det efter Luther^s Forsikring er 
Troens Mesterstykke at tro det urimelige, — det, hvorimod vor 
Fornuft og Følelse oprører sig, — saaledes vil man endog fra 
rent-theologisk Standpunkt kunne komme til at sætte Iagttagelsen 
af de blotte Konveniensregler høiere end Opfyldelsen af de vir- 
kelige Moralbud. De første henter nemlig fremfor de sidste ude- 
lukkende sin forbindende Kraft fra den religiøse Sanktion, og 
ved deres Iagttagelse gjør selvfølgelig det theologiske Moralprin- 
cip: Lydighed, blind Underkastelse under Goddommens Vilje, sig 
gjældende paa den klareste, mest umiskj endelige Maade. Den af 
buddhistiske Prester i Siam istandbragte Moralkodeks paa 227 
Bud, hvor det bliver gjort til Synd at ikke rage Hovedet og Øien- 
brynene, at strække Fødderne ud, naar man sidder, at gaa paa 
Gaden uden at have den øverste Knap i Frakken knappet til eller 

at gaa i en Baad, uden at knappe den op igjen o. s. v., ' kan saa- 
ledes nævnes som et typisk Eksempel paa et af det theoiogiske 
Princip behersket og bestemt Moralsystem, og det er i bedste 
Overensstemmelse med dette Princip, naar en Araber, tilhørende 
den wahabitiske Sekt af Mohamedanismen, forklarede for den 
engelske Reisende Palgrave, at der var to store Synder, nemlig 
den første Flerguderi, den anden Tobaksrøgning, medens han tU 
Palgraves Spørgsmaal: end Mord da? — end Horeri, falsk Ed? 
— bare svarede: Gud er god og barmhjertig, — med andre Ord: 
dette er ikke andet end Smaasynder.* 

I Forhold hertil maa nu den kristelige Moral ganske vist siges 
at have en lidet udpræget theologisk Karakter De Grundsætnin- 
ger for Livet, der bliver indskjærpede i det nye Testamente, og 
særlig de, der i Evangelierne tillægges Religionsstifteren selv, er 
for det meste saadanne, at de aldrig kan tabe sit Værd eller op- 
høre at blive holdt i Agt og Ære af ethvert godt Menneske. Det 
er ikke blotte Konveniensregler eller vilkaarlige Forskrifter, som 
man alene underkaster sig af blind Lydighed mod en formentlig 
guddommelig Vilje, men virkelige Moralbud, der svarer til Men- 
neskenes inderste Væsen og Udviklingstrang, og som følgelig har 
Magt til at gjøre sig gjældende ogsaa uderi nogen religiøs Sank- 
tion. Idet en saadan bliver knyttet til dem ved Kristendommen, 
stilles de alligevel under det theologiske Princips Herredømme, 
og det gjælder da ogsaa her, at dette Herredømme nødvendigvis 
i Længden maa blive til Hinder for deres frie Udfoldelse og al- 
sidige Gjen nem førelse. 

Den kristelige Morallære har trods sin sammenligningsvis rene 
og ophøiede Karakter alligevel den Grundmangel fælles med al 
theologisk eller af Religionen sanktioneret Moral, at den ensidig 
fremhæver et rent egoistisk Motiv som det afgjørende i Opfyldel- 
sen af vore Pligter og derved kommer til at modvirke Fremveks- 
ten af de nobleste Følelser og Instinkter i det menneskelige Væsen. 
Den har fremdeles den Grundmangel fælles med al theologisk 
Moral, at den aabner Udvcie til Afslag i vor Pligt og en Gaaen- 
paa-Akkord med vor moralske Ansvarsfølelse. «0n Irouve avec le del 
des accommodements,»^ som Tartuffe siger. Saalænge man vedbli- 
ver at opfatte Moralen helt eller delvis som et Regnskabsforhold 
til Gud istedetfor at føre den helt tilbage til vor egen Natur og 
lade det gode faa sin Løn og det onde sin Straf der^ saalænge vil 
der altid være Plads for Afladshandel, og saalænge vil Aflads- 
handel altid blive drevet, — i mere og mere subtile Former, for- 

* Kfler del danske geografiske Selskabs Tidsskrift for 1877. 
' Spencer: The studg of sociologg. 

* Muh kan nok afHnde sig med Vorherre. 

staar sig, paa en mere og mere indirekte Maade, men altid og 
under alle Omstændigheder en demoraliserende Trafik, hvorved 
man døver sin Ansvarsfølelse og tror at frikjøbe sig fra en Del 
af sin moralske Skyldighed ved Præstationer af en anden, lettere 
eller behageligere Sort. 

Endelig følger det af sig selv, at den kristelige Moral, saavidt 
den bliver behersket af det theologiske Princip, har den samme 
Karakter af Ubevægelighed som al anden theologisk Moral og 
fremstiller sig som et én Gang for alle givet Hele, hvilket der 
ikke kan tages noget fra og ikke lægges noget til. Vistnok har 
som før omtalt de troende Krisne i forskjellige Tidsaldere hyldet 
forskjellige moralske Idealer, hvoraf følger, at den kristelige Moral 
i Praksis har varieret. Men derved modbevises ikke dens prin- 
cipielle eller theoretiske Ubevægelighed. Thi ét er Theori, et 
andet Praksis. Kristendommen opstillede ikke fra først af noget 
egentligt Moralsystem. Hvad der i det nye Testamente findes af 
moralske Forskrifter eller Grundsætninger, fremkommer leilig- 
hedsvis og uden at det nogetsteds bliver samlet og ordnet til et syste 
matisk Hele. Herved er indenfor den af disse Grundsætninger op- 
dragne Ramme en vis fri Bevægelighed blevet mulig. Og da Grund- 
sætningerne for det meste har en ophøiet og almengyldig Karakter, 
saa er ogsaa Rammen sammenligningsvis en meget vid. Alligevel 
er det meget langt fra, at den tager alt det med, som hører med. 
Der er Dj'der, virkelige Dyder, som Kristendommen ikke er- 
kjender og efter sit Væsen ikke kan erkjende, — som aldrig har 
havt og aldrig kan faa Plads indenfor den ved den kristelige 
Moral opdragne Ramme. Saaledes den mandige Selvfølelse eller 
Selvagtelse, ifølge hvilken man for sin egen Værdigheds Skyld 
skyr, hvad der er feigt og ignobelt; — denne mandige Selvagtelse, 
hvori den antike Verdens Folk satte Moralens Kjerne (virtus), og 
hvori man ogsaa i Nutiden erkjender et af de allerøverste Moral- 
principer, der maa tages med til Udfyldning af den af Kristen- 
dommen indskjærpede Ydmyghed og Erkjendelse af egen Ufuld- 
kommenhed, forat der ikke skal fremkomme en lavtliggende, 
servil og uædel Moraltype. Heller ikke den ubetingede Sandheds- 
kjærlighed kan siges at høre med blandt de særlig kristelige 
Dyder, allermindst i vore Dage, da man for at bevare sin Tro 
ren og uden Anfegtelse mere og mere bliver nødt til at sondre 
mellem sund og usund Oplysning og til at indtage ligeoverfor 
den sidste Sort en Holdning, der ikke ret vel lader sig forene 
med Hensynet til Sandheden. Men ifølge det theologiske Princip 
og som sanktioneret fraoven maa jo den kristelige Moral ubetinget 
kræve at opfattes som fuldkommen udtømmende og tagende med 
alt, hvad der hører med. De Pligter, som den ikke udtrykkelig 

28 — Sars : Samlede Verker. IV. 

indskjærper, fornegter den altsaa eo ipso. De Dyder, som den 
ikke har givet Plads inden sin Ramme, kommer den ligefrem til 
at modarbeide. Den kan ikke saaledes som den evolutionistiske 
Moraltheori i lige Grad erkjende de modsatte, men alligevel sam- 
hørende Sider af det i Menneskenaturen begrundede moralske 
Ideal — den positive og den negative Side — den indadvendte og 
den udadvendte — den personlige Renhed og den almennyttige 
Virksomhed — Ydmygheden, Erkjendelsen af Maalets Fjernhed 
og den modige Drift til at arbeide videre fremover — Følelser, 
som i det enkelte udelukker hinanden, men som i det store ud- 
fylder hinanden, og som begge spiller en i lige Grad nødvendig 
Rolle i Menneskehedens moralske Udviklingshistorie. Fra den 
kristelige som fra enhver theologisk Morals Synspunkt gjælder 
det her et enten — eller. Naar Ydmygheden faar religiøs Sank- 
tion, saa er dermed den modsatte Følelse — Stoltheden, Selvag- 
telsen, Følelsen af Kraft til Fremgang og Forbedring — stemplet 
som noget ondt. Paa denne Maade vil det theologiske Princip 
altid virke til at indsnevre de moralske Idealer og gjøre Udvik- 
lingen ensidig, og det viser sig, at om den religiøse Sanktion ind- 
til en vis Grad eller indtil et vist Standpunkt er nødvendig for 
Moralen, saa er den ialfald et nødvendigt Onde. Jo før og jo 
fuldstændigere den kan undværes, desto bedre. 

Man behøver da ganske vist ikke at ængste sig paa Morali- 
tetens Vegne over Dogmernes i vor Tid saa øiensynlig aftagende 
Magt over Menneskenes Sind. Det vil gaa herefter, som det har 
gaaet hidtil. Pligtopfyldelsen har ikke taget Skade deraf, at det 
religiøse Motiv er blevet svækket; den vil ligesaa lidt tage Skade 
af, at det rent falder bort. Det vil være herefter som hidtil, at 
nemlig bevidst Refleksion og theoretiske Overveielser kun har den 
mindste Del i at lede Menneskene til en moralsk Handlemaade 
og i at afgjøre Spørgsmaalet om, hvad der i hvert enkelt Til- 
fælde er moralsk rigtigt eller urigtigt. Moraliteten vil herefter 
som hidtil have sin væsentligste Støtte i Tradition, nedarvede 
Sedvaner og Følelser, Opdragelse og raadende Folkemening. Og 
denne Støtte bliver den samme, hvordan det saa gaar med de 
religiøse Dogmer. Hvad der her er Spørgsmaal om, er alene om 
en Forandring i Hensyn paa Moralens erkjendte theoretiske Grund- 
lag, og det en saadan Forandring, hvorved vore moralske Fore- 
stillinger bringes i Harmoni med den paa den positive Videnskab 
grundede Verdensopfatning i det hele, og hvorved de følgelig 
stilles ind i en Sammenhæng, som er den tryggeste af alle, og 
som bliver stadig tryggere ved den fremadskridende Udvikling. 
I samme Grad, som man lærer at indse, at Moralbudene helt og 
holdent har sit Udspring fra vor egen Natur, at vi ved at følge 

dem følger Naturens Kald, at hvad der fra først af kan synes et 
Baand, der er lagt paa os, i Virkeligheden er et Livsinstinkt i os, 
et Krav af Kræfter, som vil frigjøres, og hvis Frigjørelse vil give 
Livet høiere Værd for os — i samme Grad vil man i denne Op- 
fatning faa et Motiv til moralsk Handlemaade, der i Styrke fuldt 
ud vil kunne komme til at hamle op med det religiøse Motiv, og 
som har det store Fortrin fremfor dette, at det ikke er knyttet 
til en enkelt eller enkelte Sider af Moralen med Fortrængsel af 
de øvrige, men i lige 'Grad kan udstrækkes til dem alle efter Ud- 
viklingens vekslende Medfør. 

Herbert Spencer fremhæver i sine ((First principlcs», hvorledes 
Religion og Videnskab mere og mere har udsondret sig fra hin- 
anden, og hvorledes deres indbyrdes Konflikter har været og er 
en Følge af, at denne Udsondring ikke er bleven fuldkommen gjen- 
nemført. Religionens Sfære er det absolute; dens Funktion at 
minde Menneskene om den ene store Sandhed, at alting er Mani- 
festationer af en Magt eller et Væsen, hvorom vi intet ved og 
aldrig kan faa vide noget. Men Religionen har aldrig løst denne 
sin Opgave paa nogen tilfredsstillende Maade, fordi den aldrig har 
holdt sig strengt inden Grænserne for sin Sfære. Den har mod- 
sagt sig selv og fornegtet den ene Sandhed, som den har at for- 
kynde, ved at tillægge det ukjendte og ukjendelige Væsen, der er 
Universets Ophav, visse bestemte Altributer og ved at give' sig ud 
for at kunne meddele positiv Kundskab om det, hvis Ufattelighed 
det netop er dens Mission at hævde. Religionen har forsaavidt 
altid været indtil en vis Grad irreligiøs og er det fremdeles; den har 
altid indesluttet og indeslutter fremdeles et irreligiøst Element, som 
udsætter den for Nederlag, og hvorved dens Sag bliver kompromitte- 
ret (skjønt det netop er det, som i de fleste Menneskers Øine er dens 
Kjerne og hvad de kalder sit »dyreste Eiew). Omvendt har Vi- 
denskaben indesluttet et uvidenskabeligt Element, forsaavidt den 
har (gjennem den metafysiske Spekulation) gaaet ud over Rela- 
tivitetens Verden og indladt sig paa at give Forklaringer af Tin- 
genes første Grunde, hvilke tilsidst altid maatte vise sig at være 
tomme Ordkunster, hvorved dens Kredit alene kunde svækkes. 
Jo mere skarpt disse to — Videnskab og Religion — holdes ud 
fra hinanden, — jo mere Religionen indskrænker sig inden sin 
Sfære, hvor den er uangribelig, og Videnskaben inden sin, hvor 
den er sikker paa at overvinde enhver Konkurrence, — des bedre 
løser hver af dem sin Opgave, og des mere vil de komme til gjen- 
sidig at støtte hinanden istcdetfor at ligge i indbyrdes Krig. 

Et lignende Ræsonnement gjælder nu ogsaa i Hensyn paa For- 
holdet mellem Religion og Moral. Ogsaa Moralen maa kræve den 
samme Selvstændighed paa sit Omraade, som Videnskaben har 

opnaaet paa sit. Religionen maa afstaa fra at give eller sank- 
tionere specielle moralske Forskrifter, ligesom den har maattet 
afstaa fra at give specielle Forklaringer af Fænomener, der hører 
hjemme paa de positive Videnskabers Omraade, og dens Opgave 
maa blive ligeoverfor Moral som ligeoverfor Videnskab: at hindre 
Menneskene fra at gaa helt op i Endelighedens Verden og minde 
dem om den Grænse, som de ved alt sit Arbeide stræber at nærme 
sig, men som de aldrig kan naa. 

Med andre Ord : Religionen maa ophøre at være Theologi. 



EN BETRAGTNING VED AARHUNDRED-SKIFTET. 

Der har, som bekjendt, været Strid om, hvorvidt man skulde 
regne det nye Aarhundrede fra 1ste Januar 1900 eller fra 1ste 
Januar 1901. Hos os, som hos de fleste europæiske Folk, har 
man bestemt sig for det sidste; vi begynder altsaa imorgen det 
tyvende Aarhundrede. 

Spørgsmaalet har i og for sig ikke stor Interesse. Historiens 
Inddeling i Aarhundreder er en rent vilkaarlig eller kunstig og 
har ingenting at skaffe med den virkelige Udvikling. Den histo- 
riske Videnskab har ikke sat nogen Epoke eller ny Periode ved 
Aar 1800 eller Aar 1801 r og den vil neppe heller komme til at 
sætte nogen Epoke ved Aar 1900 eller Aar 1901. 

Aarhundreds-Inddelingen er imidlertid saa gammel og saa be- 
kvem — vi er saa vante til at gruppere historiske Begivenheder 
og Personer efter den og at orientere os ved Hjælp af den i 
Hensyn paa Gangen i den historiske Udvikling, — at vi, idet vi 
gaar ind i et nyt Aarhundrede, har en uvilkaarlig Følelse af et 
Skifte i mere end rent ydre Forstand, — at vi uvilkaarlig stanser 
op som ved en Milepæl paa Veien og ser tilbage eller ser os 
omkring. Og det kan have sin Nytte, at det sker. Det kan være 
ganske godt, at man nu og da drives til at holde et Opgjør med 
sig selv, sit Folk og sin Tid, enten saa Stødet kommer indenfra 
eller udenfra, — enten det er en virkelig eller en kunstig Grænse, 
som bringer en til at stanse for at se tilbage. 



Det; som udentvivl hos de fleste vil fremstille sig først og 
sterkest for Tanken ved et Opgjør over, hvad der er vundet for 
den europæiske Menneskehed i det nu afsluttede Aarhundrede, 
er de mange Opfindelser, hvorved Naturkræfterne efter en saa 
storariet Maalestok er bleven underlagt Menneskets Herredømme : 
Jernbanerne, Dampskibene, de elektriske Sporveie, Telegrafen, 
Telefonen o. s. v., o. s. v. Man vil, idet man sammenligner Men- 
neskenes Vilkaar ved Indgangen til det tyvende Aarhundrede med 
deres Vilkaar ved Indgangen til det nittende, først og fremst stille 

sig for Øie, hvor uendelig meget disse Opfindelser har virket til 
at udvide den enkeltes Synskreds og gjøre Livet rigere og mang- 
foldigere. For hundrede Aar siden levede Menneskene i Europas 
mest fremskredne Lande endnu for det meste som et Slags vglebæ 
adscripth'^, — enhver indesperret i sin By eller Bygd som i et 
Fængsel, hvorfra han ikke kunde slippe bort uden de største 
Vanskeligheder og i rene Undtagelsestilfælde, og hvortil der ku o 
sjelden kom noget Bud fra Verden udenom. Ved det nittende 
Aarhundredes store Opfindelser er Fængselsmurene brudte igjen- 
nem paa alle Kanter. Afstande, som engang var store nok til at 
hindre enhver Samfærdsel, kan næsten siges at være helt op- 
hævet; man samtaler med hinanden over Verdenshavet som for 
bare over Gaden fra Hus til Hus; man reiser saa hurtigt og be- 
kvemt i Virkeligheden som før bare i Eventyret og kan se og 
opleve mere paa en Dag end før i Maaneder eller Aar. 

Paa en anden, mindre iøinefaldende og mindre bemerket, men 
maaske ikke mindre virksom Maade er der i vore Dage aabnet 
Adgang til at leve et rigere, mangfoldigere Liv, end man kunde 
leve for et hundrede Aar siden, nemlig ved det nittende Aar- 
hundredes historiske Videnskab. Ligesom Jernbanerne, Damp- 
skibene, Telegrafen, Telefonen har ophævet eller reduceret Af- 
standene i Rummet, saaledes — kan man sige — har historisk 
Forskning og Fremstilling ophævet eller reduceret Afstandene i 
Tiden. Ved de forbedrede Kommunikationsmidler er man bleven 
sat istand til at leve med i Samtidens Liv i videre Udstrækning, 
efter en større Maalestok end før; ved den historiske Videnskab 
er man bleven sat istand til at leve opigjen svundne Tiders Liv 
paa en dybere, mere bevidst Maade end før. Xaar vi sammen- 
ligner Menneskehedens aandelige Vilkaar nuomstunder med dens 
Vilkaar for hundrede Aar siden, vil vi finde, at den store For- 
skjel mellem da og nu ikke bare er, at man dengang var i saa 
langt høiere Grad henvist til den Krog af Verden, hvor Skjæbnen 
havde sat en, men ogsaa, at man dei^gang var i saa langt høiere 
Grad bundet og borneret til sin egen Tids Idéer og Interesser, 
dens Tanke- og Følelsesliv. 

Man læste vel og studerede Historie dengang ogsaa, men uden 
den Sympathi, som giver den virkelige Forstaaelse. Programmet 
for den moderne historiske Videnskab blev allerede opstillet i 
forrige Aarhundrede; men der kunde endnu dengang ikke være 
Tale om at gjenneniføre det. Endog de videst- og friestskuende 
Aander var dengang endnu altfor bornerede, altfor selvgodt 
optagne af sin Samtids Civilisation til, at de kunde opfatte Hi- 

* stavnsbundne. 

storien som en sammenhængende Udviklingsproces anderledes 
end glimtvis eller stykkevis. Enhver dyberegaaende Afvigelse fra 
deres Samtids Civilisation frastødte dem og fremstillede sig for 
dem som noget barbarisk og ufornuftigt, og, naar de alligevel 
søgte at hævde Tanken om en historisk Fremadskridning, ind- 
viklede de sig i de mest aabenbare Selvmodsigelser. Det blev 
en Konklusion, som ikke svarede til Præmisserne, en Række nega- 
tive Størrelser, hvis Sum alligevel skulde være positiv, — For- 
brydelser og Dumheder, Tyranni og Overtro, hvoraf alligevel 
tilsidst skulde være fremgaaet en høi eller endog fuldkommen 
Civilisation. 

Først i det nittende Aarhundrede er Udviklingstanken bleven 
tilegnet saaledes, at den danner Udgangspunkt eller Midtpunkt 
for en sammenhængende Livs- og Verdensopfatning. I Lys heraf 
er Historien blevet, hvad den efter Michelets Udtryk skal være: 
en Résurrection (o: en Opstandelse fra de Døde). Man har fra 
dette Standpunkt kunnet trænge saaledes ind i længst svundne 
Tiders Liv, at man, trods alt det fjerne og fremmede, sympathi- 
serer med det og lever det med. Man forstaar, at dette Liv, 
trods alt det Qerne og fremmede, dog inderst inde fremdeles er 
vort. Man har indseet, at de tilsyneladende Modsætninger, mellem 
hvilke den historiske Udvikling bevæger sig paa alle Omraader, 
i Virkeligheden ikke udelukker, men udfylder hverandre. Man 
har indseet, at de almene Formaal og Idealer, som Menneske- 
aanden engang har opstillet paa sin Fremgangsvei, altid kommer 
op igjen, omend i stadig nye Former, — at de vel skifter, for- 
saavidt det ene afløser det andet i den ledende Forgrundsstilling, 
men at de aldrig ophører helt at være gyldige. Man erkjender 
altså a^ at intet ærligt Arbeide i disse Formaals Tjeneste kan være 
spildt, men tillige, at Arbeidet aldrig paa noget Punkt vil kimne 
afsluttes, — at man aldrig ligeoverfor de store Opgaver, som 
Menneskeaanden har stillet sig i Moral, Politik, Videnskab eller 
Kunst, — vil kunne sige: nu er den løst, — vi er færdige 
med det I 

Vor Tids historiske Fremstillingskunst har et Perspektiv, som 
savnes i det attende Aarhundredes historiske Verker, endog de 
høiestragende. Man har faaet Øiet saaledes opladt for de store 
Afstande, at man formaar at gjengive dem, og just derved har 
man overvundet dem, saa de ikke længer, hindrer Forstaaelsen, 
og saa at Afvigelserne fra vor egen Tids Begreber og Smag, som 
virker stødende, naar de ikke sees paa den rette Afstand, frem- 
stiller sig som noget naturligt og fornuftigt. Man har erkjendt, 
at der er Sammenhæng overalt, men tillige, at denne Sammen- 
hæng hverken har Begyndelse eller Ende. Historien er sat i 

Forbindelse med NaturvidenskabeD og opfattes ikke længer som 
noget for sig, men som en Del af et grænseløst Hele, hvorved 
der ikke kan være Tanke om at give Svar paa Spørgsmaalene 
om hvorfra og hvorhen. 

Det gjælder altsaa om dette Fremskridt, som maaske mere 
end noget andet har virket til at give vor Tid dens særegne 
Præg: — denne dybere, sandere Forstaaelse af Historiens Væsen, 
denne Evne til at leve opigjen andre Tiders Liv, — det gjælder 
om det, som vel om ethvert stort Fremskridt i den menneskelige 
Udvikling, at det ikke er den bare pure Gevinst, — at det har 
sine Skyggesider og bliver kjøbt med, hvad der iallefald i visse 
Maader eller visse Henseender maa kaldes et Tab. Det er umu- 
ligt for vor Tids høiest oplyste Mennesker, med vor Tids histo- 
riske Syn, at være saa tryg paa sit Standpunkt, saa inderlig over- 
bevist om at have naaet det fuldkomne i litterær og kunstnerisk 
Smag, det sande og rigtige i Filosofi, i Livs- og Verdensopfatning, 
som det endnu var muligt at være for de høiest oplyste i det 
attende Aarhundrede. Det er umuligt, med vor Tids historiske 
Syn, at nære en slig Tro, som den vi finder saa mange frem- 
ragende politiske og sociale Reformatorer eller Revolutionsmænd 
i Slutningen af det attende og Begyndelsen af det nittende Aar- 
hundrede besjælet af, — en slig Tro paa Muligheden af at af- 
hjælpe alle Samfundets Brøst paa én Gang og ved en radikal 
Kurbehandling, — en slig Tro om at sidde inde med Nøglen til 
et jordisk Paradis,- et Tusindaarsrige, hvor alt er Fred og Lykke. 
Revolutionsaanden, som endnu for et Par Generationer siden 
stod omgivet i Alverdens Øine med en slig Glans, har fundet 
sin virksomste Fiende i .den moderne historiske Videnskab. De 
revolutionære Udbrud bliver, i Lys af denne Videnskab, opfattede 
ikke som Historiens mægtigste Kraftudfoldelse elier Kulminations- 
punkterne i den fremadskridende Udvikling, men snarere som 
Svaghedsmomenter, da Pulsen slaar saa hurtigt, at det bliver 
Feber, og da den sunde og frugtbare Fremgangsaand udarter til 
en blind Lidenskab, som ødelægger istedetfor at rette og repa- 
rere, og som afløses af en Tilstand af Mathed og Modløshed, i 
hvilken Patienten kan blive et let Bytte for alskens Eventyreres 
Spekulationer. Radikalismen, baade den filosofiske og den poli- 
tiske, er idethele kommet i Miskredit. Naar nogen nuomstunder 
optræder som filosofisk eller politisk Sekterer, — naar nogen 
nuomstunder opstiller som Løsen for det politiske eller sociale 
Reformarbeide : alt eller intet I ikke noget Stykkeverk, men For- 
nyelse fra Grunden af! — naar nogen nuomstunder forkynder 
Pessimisme eller Optimisme, Individualisme eller Kommunisme 
o. s. v. som det ene eller rette eller som den i absolut Forstand 

dybere, sandere Livsopfatning, eller naar nogen nuomslunder 
giver sig af med at føre Krig mod religiøs Tro i den viden- 
skabelige Tænknings Navn eller mod Stat, Egteskab, Moral i 
«Naturensi», Livets, Livstrangens, Livsnydelsens Navn: — maa 
det være nok til at stemple ham som en halvstuderet Røver, — 
en Person, som ikke har fulgt ordentlig med, saa han staar paa 
Høide med sin Tid. Han vilde, om han havde gjort det, have 
vidst, at disse Modsætninger ikke er nye, men i visse Maader 
saa gamle som al Historie, og at de ifølge Historiens Vidnesbyrd 
hører sammen og gjensidig betinger hinanden. Han vilde have 
vidst og forstaaet, at der vel har været og vil vedblive at være 
Strid mellem dem, men at Stridens Mening ikke kan være, at 
den ene skal fortrænge den anden, men at de tvertom skal gjen- 
nem stadig fornyet Strid naa frem til stadig dybere Udsoning. 
Han vilde have vidst, at al Udvikling, alt organisk Liv forud- 
sætter en Samvirken af forskjellige Kræfter og Prindper, og at 
ethvert Forsøg paa at gjennemføre et enkelt af disse Principer 
med Fortrængsel af de andre maa ende i Ruin eller Nederlag. 
Han vilde have vidst, at det ikke er muligt at reformere uden 
at konservere, saalidt som det i Længden er muligt at konservere 
uden at reformere. 

Man kunde mene, at Erkjendelsen af Modsætningerne i det 
menneskelige Liv ikke er saa skarpe, som de synes at være, — 
at det ved dem gjælder ikke saa meget et enten-eller som baade- 
og, — maa virke slappende paa Viljen og Følelseslivet. Man 
kunde mene, at det dybere og friere historiske Syn, som skulde 
være vor Tidsalders største aandige Fortrin, ikke bare har den 
Skyggeside, at man ikke længer kan være saa lykkelig tilfreds 
med, hvad der er opnaaet, men ogsaa den, at man ikke længer 
vil kunne opdrive en saa glødende Kampiver for det nye og mod 
det, som hindrer Fremgangen. Denne Frygt er vist ikke helt 
ubeføiet. Det kan vist ikke være anderledes, end at man tager 
det med større Ro, naar man ved, at hvad der kan opnaaes, 
bare er en Forbedring, end naar man forestiller sig, at det gjæl- 
der en hel Fornyelse, — naar man ved, at den Sandhed, man 
kjæmper for bare er relativ, end naar man forestiller sig, at den 
har absolut Gyldighed. Men, om der er Tab ved dette, saa er 
dog Gevinsten uberegnelig meget større. Om Ilden ikke blusser 
saa sterkt op i det enkelte Moment, vil den til Vederlag blive 
saa meget varigere. Og man vil ikke mere blive udsat for de 
Paniker og Reaktioner, som pleier at følge efter den revolutio- 
nære Berserkergang. Vi maa derfor opfatte det som et af de 
store Fremskridt, hvorpaa der kan peges ved et Opgjør over, 
hvad der i det nu forløbne Åarhundrede er indvundet for den 

menneskelige Civilisation, at slige pludselige og voldsomme Om- 
veltninger som Julirevolutionen eller Februarrevolutionen neppe 
længer er mulige, — at en slig Omveltning iallefald i vore Dage 
ikke længer vilde kunne udøve en saa uimodstaaelig henførende 
Virkning som den, Julirevolutionen og Februarrevolutionen ud- 
øvede paa sin Samtid, — at alle tænkende og alvorlige Mennesker 
i vore Dage mere og mere afgjort samler sig i Erkjendelse af, 
at den engelske Methode til Løsningen af de politiske Forfatnings- 
spørgsmaal: — smaa, men sikre Skridt, Reformer, som slutter 
sig paa det nøieste til det Bestaaende, og hvorved man ikke tager 
det saa strengt med Konsekvensen eller Symmetrien, naar bare 
den historiske Kontinuitet bliver opretholdt, — har Fortrinnet 
fremfor den franske Methode med sine Omkalfatringer af det 
Bestaaende i et enkelt Princips Navn og sin Byggen-op af helt 
nye Forfatninger, og det trods det poetiske og det dramatisk 
virkningsfulde ved disse store Sceneforandringer. 

Vi tør tro, at ogsaa Arbeidet for en Løsning af de sociale 
Spørgsmaal vil stadig mere og mere blive fremmet i denne 
Realitetens, Forsonlighedens og den historiske Kontinuitets Aand. 
Det er udentvivl disse Spørgsmaal, som i vore Dage mest syssel- 
sætter Menneskenes Sind. Ved Begyndelsen af det nu afslut- 
tede Aarhundrede var man endnu ikke kommet ud over de rent 
politiske Forfatningsspørgsmaal : Folkesuverænitet eller Fyrste- 
suverænitet, Grænserne for Stemmeretten, Fordelingen af den 
offentlige Myndighed mellem de forskjellige Statsmagter o. s. v. 
Ifølge de mange Opfindelser og Fabrikindustriens kolossale Ud- 
vikling har Spørgsmaalene om en industriel Organisation, en 
Ordning af Forholdet mellem Kapitalister og Arbeidere trængt 
sig mere og mere frem og faaet en mere og mere for Alverden 
indlysende praktisk Betydning. 

Da disse Spørgsmaal først for Alvor blev satte paa Dagsordenen 
i den offentlige Diskussion (i Tiden nærmest forud for Februar- 
revolutionen), skede det i den samme absolute, uhistoriske Aand, 
hvori de politiske Forfatningsspørgsmaal pleiede at blive be- 
handlede ; det syntes ogsaa her at gjælde et enten-eller, — alt eller 
intet. De socialistiske og kommunistiske Theoriers Grund- 
læggere og første Forkyndere samstemmede i at fælde en ube- 
tinget Fordømmelsesdom over den bestaaende Ordning eller Ikke- 
Ordning af Forholdet mellem Kapital og Arbeide. I Hensyn paa 
Principerne for den nye Ordning var der Strid mellem dem, 
men deri var de alle enige, at det gjældende Princip, hvorefter 
det var overladt til den frie Konkurrence at bestemme Arbeids- 
priserne og Arbeidernes Forhold til sine Herrer, var af det onde, 
noget blot negativt og anarkisk, som ikke vilde kunne faa Plads 

i en virkelig Organisation. Fra den anden Side (det vil sige af 
Repræsentanterne for de raadende statsøkonomiske Skoler) blev 
det hævdet paa en ligesaa ubetinget Maade, at det frie Konkurrence- 
Princip var det ene rette, at Arbeidet var en V^are som andre 
Varer og undergivet de samme uforanderlige «Jernlove)) i Hensyn 
paa Prisernes Falden og Stigen, og at alUe Forsøg paa at regulere 
disse Forhold ved en Indskriden af Staten yar Utopier eller 
noget endnu værre. 

Eftersom man har stillet sig paa den moderne historiske 
Videnskabs Standpunkt og betragtet de sociale Spørgsmaal i Lys 
af den historiske Udviklingstanke, har man mere og mere maattet 
indse, at hverken det ene eller det andet kan være helt rigtigt. 
Principet om den frie Konkurrence hører med som et Led i den 
store Emancipationsproces fra niiddelaldersk Autoritets- og Or- 
ganisationstvang, som begyndte i Renæssancen. Det er en Hæv- 
delse af Individets Frihed og Selvbestemmelsesret paa det indu- 
strielle Omraade, svarende til Protestantismens Hævdelse af det 
personlige Gudsforhold og Oplysningsfilosofiens Hævdelse af den 
frie Tanke. Det maa kaldes et kritisk-negativt Princip, forsaavidt 
det er fremgaaet af Kampen mod middelaldersk Haandverkslaug 
og Klasseprivilegier og generaliserer en gjennem Aarhundreder 
fortsat Opløsning af en forældet, paa et altfor snevert Grundlag 
hvilende Organisation. Men det har ogsaa en positiv Side, for- 
saavidt det tjener til at forberede og indlede en ny Organisation, 
som giver videre Rum for Udfoldelsen af de menneskelige Evner 
og Kræfter. Vi ser, ved en Betragtning af den historiske Ud- 
viklingsgang, at det gjælder om Industrien som om Staten, Kir- 
ken, Religionen, Moralen, at den til sin Vækst har havt Brug for 
flere Principer, som da ogsaa i Overensstemmelse hermed er 
blevne opstillede, det ene efter det andet. Vi ser, at disse Prin- 
ciper kjæmper mod hinanden, og at de afløser hinanden i Herre- 
dømmet, men vi ser tillige, at det gjælder om dem alle, at de 
svarer til en Side i den menneskelige Natur og tjener til at imøde- 
komme et stedsevarende menneskeligt Behov. Og vi indser heraf, 
at Opgaven i det store og hele maa blive at skaffe dem saavidt 
mulig Plads ved Siden af hinanden og faa dem saavidt mulig til 
at samvirke, istedetfor at modvirke hinanden. Om Konkurrence- 
principet blev helt sat ud af Kraft, overensstemmende med kom- 
munistiske og socialistiske Samfundsidealer, vilde et af de virk- 
somste Motiver til Fremgang ophøre at gjøre sig gjældende. 
Udviklingen vilde stanse, og man vilde faa ((Kjedsommelighedens 
Søndagseftermiddag Aaret rundt» (som det heder i Bjørnsons 
«Over Ævne)), 2det Stykke). Paa den anden Side, naar den frie 
Konkurrence (<(free tråde, competition, and devil take the hind- 

inostI»^ efter Carlyles Udtryk) faar uden Kontrol eller Indskrænk- 
ning raade for Bestemmelsen af Forholdet mellem Kapital og 
Arbeide, skaber uundgaaelige Tilstande, som mere og mere op- 
rører Humaniteten og Retfærdighedsfølelsen og hindrer Dan- 
nelsen af et saadant Samfund, som Menneskeaanden kræver og 
trænger for sin Trivsel: — et Samfund, som ikke bare holder 
sammen ved ydre Baand, men som hviler paa en moralsk Grund 
og har en virkelig organisk Karakter. Med andre Ord: de 
socialistiske Forfattere har Ret, naar de opstiller Krav paa en 
af Statsmyndigheden gjennemført og kontroleret «Organisation 
af Arbeidet»; men det maa være en Organisation, som giver Rum 
for Kappestriden og det private Initiativ. 

Det er denne Vei til Løsningen af de sociale Spørgsmaal, 
hvorpaa Bjørnson viser hen i «Over Ævne, 2det Stykke*, — bort 
fra Radikalismens enten-eller, bort fra den politiske Geometri 
med sine rette Linjer, som skjærer over og halverer Mennesket 
og Menneskelivet i Logikens og Konsekvensens Navn, — bort 
fra «disse Regnestykker i det store, som springer over det men- 
neskelige, skjønt der alene er Frelse i det». Den Forsoningens 
og Formidlingens Aand, som gaar igjennem dette storslagne og 
dybsindige Drama, er den i Sandhed moderne, og vi tør haabe 
og tro, at den vil i stigende Grad komme til at præge den euro- 
pæiske Civilisation i det Aarhundrede, som nu begynder. 

' Frihandel, Konkurrance og Fanden tage den som kommer sidst. 

Bogstaverne C— E. 

Udvalg af norske Herredags- 
domme. Med Indledninger og 
Anmærkninger. (Norske Sam- 
linger. II. Kr.a 1860. S. 1- 
40.) 

31 — Sars : Samlede Værker IV. 



«Nye Bidrag til Kalmar-Krigens 
Historie)) trykt efter de af Sars 
i Kjøbenhavn tagne Afskrifter. 
(Norske Samlinger II. Kr.a 
1860. S. 41-80 og 273-310). 

Anmeldelse af [Dansk] historisk 
Tidsskrift 3. R. II. (Illustreret 
Nyhedsblad 1861, No. 11.) 

•Biografi af P. A. Munch. (Illu- 
streret Tidende III. No. 150. 
Kbhvn. 1861—62.) 

•Biografi af J. S. Welhaven. 
(Illustreret Tidende IV. No. 
177. Kbhvn. 1862-63.) 

Nye historiske Skrifter (1. L. 
Daae: Throndhjems Stifts 
gejstlige Historie. 2. A. Faye: 
Norge i 1814.) (Aftenbladet 
1864 No. 63.) 

Norge under Foreningen med 
Danmark (1537—1814). (Nord. 
Univ. Tidsskrift IV. H. 3. 
(Chra. 1858), S. 50-63; VI. H. 
3. (Chr.a 1861), S. 1-122; IX. 
H 3. (Chr.a 1863), S. 1—128; 
X. H. 3. (Chr.a 1865), S. 1—76) 

Om Anvendelse af det Hjelm- 
stjerne-Rosencroncske Legats 
Midler. (Aftenbladet 1866. No. 
119.) 

Om den nyeste nordiske Heel- 
statspolitik. Et i Studenter- 
samfundet den 9de Marts [1867] 
holdt Foredrag. Chr.a 1867. 
(Ogsaa i «To Foredrag om 

Skandinavisme o^ Norskhed». 

Chr.a 1867. S. 19-61.) 
Svenske Amalgationsnlaner og 

Helstatstilbøieligheder. (Vort 

Land 1867. Xo. 4.) 
Om Carl-Johansmonunientet. 

(Vort Land 1867. No. 4.) 
Hvad vi frvgte og hvad vi ikke 

frygte. (Vort Land 18(>7. No. 5.) 
•Anmeldelse af R. Nielsen «0m 

Holbergs Kirkehistorie og 

Theologi)). (Vort Land 1867. 

No. 8.) 

Assessor Løvenskiolds Udtalel- 
ser i det skand. Selskab om 
mit Foredrag i Studentersam- 
fundet om den nyeste nordi- 
ske Helstatspolitik. (Vort Land 
1867. No. 9.) 

Nogle Bemærkninger om Ud- 
vandring. Madstræ V og Maal- 
stræv. (Vort Land 1867. No. 
ir>, 16, 19, 24, 20 og 26.) 

Et nyt Udbrud af den kjoben- 
havnske Nordiskhed fo: Svend 
Grundtvigs »Anmeldelse og 
Indsigelse)) mod H. Keysers 
wFremstilling af Nordmænde- 
nes Videnskabelighed og Lit- 
teratur i Middelalderen . (Vort 
Land 1867. No. 20. 21.) 

Kjøbenhavnsk Nordiskhed [i An- 
ledning af C. Hosenbergs An- 
meldelse i «Fædrelandet)> af 
forannævnte Skrilt af S.Grundt- 
vig;. (Vort Land 1867. No. 23.) 

Bidrag til Oplysning om Norges 
Folkemængde, Skattevæsen, 
Handel o. s. v. i Tiden nær- 
mest før Reformationens Ind- 
førelse. (Meddelelse fra det 
norske Rigsarchiv I. Kr.a 1867. 
S. 184-266.) 

Anmeldelse af P. M. Søegaard: 
«I Fjeldbvgderne)). (Dagbladet 
1869. No."^l.) 

Tre Billeder fra Jotunheimen 
med Tegn. af R. Boll . (Tu- 
ristforeningens Årbog i8()9. S. 
8()-90.) 

Anmeldelse af L. Kr. Daa: «0m 
Nationaliteternes Udvikling)). 
(Dagbladet 1869. No. 247, 248, 
253. 259.) 



I *VorsA- Folkeblad, udg. af Bj. 
Bjørnson, skrev han i Aarene 
1867—71 den ugentlige Over- 
sigt over de sidsle Begiven- 
heder, 

Om Forholdet mellem Religion, 
Familje og Stat hos de ger- 
maniske Folk. (Uddrag af et 
i Videnskabs Selskabet den 
26. Maj 1871 holdt Foredrag.) 
Chra 1872. 8. 14 S. (Referat 
fmdes i Selskabets Forhand- 
linger for 1871. S. 533—545.) 

Prof. Keilhaus ^og Chr. Boecks] 
Opdagelse af Jotjunheimen. 
(Turistforeningens Årbog 1872. 
S. 54 — 57,) 

Om Harald Haarfagres Samling 
af de norske Fylker og hans 
Tilegnelse af Odelen. (Histo- 
risk Tidsskrift 1. R. B. IL 
1872. S. 171—237.) 

[Svar til Professor Lochmann.] 
(Aftenbladet 1874. No. 244, 250, 
256. Se forøvrig Halvorsen 
Bd. V. S. 43.) 

Et Forord. (Nvt norsk Tids- 
skrift. I. 1877. S. 1—26.) 

I de staaende Artikler i «Nvt 
norsk Tidsskrift Bd. I -I IL 
1877— 78,« Bognyt)) ogwDagbog)^ 
har han deltaget i Diskussio- 
nen om følgende Spørgsmaal: 
I. 1877. S. 69—72: Universite- 
tets Negtelse af Lokale til 
Dr. G. Brandes* Forelæsnin- 
ger over S. Kierkegaard; S. 
161—180: Den moderne Van- 
tro; S. 196—202: De norske 
Retskilder af L. M. B. Aubert; 
S. 301-316: Tyske Skrifter 
over norsk Historie (K. Mau- 
rer's ((Island)) og Ph. Zorn's 
((Staat und Kirche in Norwe- 
gen). II. 1877. S. 70 fg.: ((Mor- 
genbladets)) Nekrolog over 
Professor L. Kr. Daa; S. 72— 
88: Religionsfriheden og de 
kirkelige Blades Diskussjon; 
S. 313-336: Positivisme og 
Evolutionisme i England. — 
III. 1878. S. 83—104: ((Lu- 
thersk Ugeskrift)) om Vantro- 
ens Moral; S. 357—368:* Læ- 
ren om evig Straf. 

Anmeldelse af G. Storm: »Kri- 
tiske Bidrag til Vikingetidens 
. Historie.)) (Dagbladet 1878. No. 
129.) 

Taine om den franske Revolu- 
tion. (Nvt norsk Tid.sskrift. 
IV. 1878: S. 170—211.) 

•Thomas Carlyle om de gamle 
norske Konger. (Nyt norsk 
Tidsskrift. III. 1878. S. 288 
—313, 432-455.) 

Et stenografisk Referat af hans 
Foredrag om det norske Flags 
Historie i Kristiania Arbeider- 
samfimd den 13. Marts 1879 
er trykt i samtlige Kristianias 
Dagblade for 14. Marts s. A. 
og i den senere udgivne Bro- 
chure «Flagsagen)) Kr.a 1879. 
S. 11—25. 

Nationalflaget og Unionsmærket. 
(Dagbladet 1879. No. 59.) 

Stemninger og Tilstande under 
Dansketiden. (Et Foredrag.) 
(Verdens Gang 1881. No. 31.) 

Anmeldelse af VuUums Bog om 
Wergeland. (Dagbladet 1881. 
No. 194.) 

Til Oplysning om Folkemæng- 
dens Bevægelse i Norge fra 
det 13. til det 17. Aarhundrede. 
(Historisk Tidsskrift. 2. R. 
Bd. III. 1882. S. 281-387.) 

Historisk Indledning til Grund- 
loven. Kr.a 1882. 8. 4. Bl., 
220 S. - 2. Opl. (5. Tusinde). 
Kr.a 1882. 8. 2 Bl., 224 S. — 
3. Opl. Kr.a 1884. 8. 2 Bl.. 
224 S. Nv [4.] af Forfatteren 
tildels ændret Udg. Kr.a 1887. 
8. 2 Bl., 224 S. (I <(Bibl. for 
de 1 000 hjem)). No. 59-62.) 

Et og andet om vor politiske 
Situation I.-III. (Nvt Tids- 
skrift. I. 1882. S. 71-89, 247 
—292, 361-388.) 

Anmelclelse af Dr. Bangs ((Julian 
den Frafaldne)). (Nvt Tids- 
skrift. I. 1882. S. 194—197.) 

Anmeldelse af A. O. Vinjes Skrif- 
ter i Utval. (Nyt Tidsskrift. 
I. 1882. S. 208 fg.) 
Anmeldelse af Kr. Erslev: «Dron- 
ning Margrethe og Kalmar- 



unionen)). (Nvt Tidsskrift. I. 
1882. S. 404—409.) 

Historisk Polemik. (Nvt Tids- 
skrift. I. 1882. S. 409-507.) 

Dagbog. (Nvt Tidsskrift. I. 1882. 
S. 608— 6m) 

Et sammentrængt Referat af 
Prof. J. E. Sars*s Foredrag: 
((Om Flertalsstvret.)) Holdt i 
Studentersamfundet Lørdag 
den 17de Februar 1883. Ved 
Cand. mag. Irgens-Hansen. 
[Kr.a 1883.] 8 s. - 1 bl. The- 
ses. Uddragne af Foredraget. 

Dagbog [Rigsretstiltalen mod Mi- 
nisteriet Selmerj. (Nyt Tids- 
skrift. II. 1883. S. 230-256. 
Udkom ogsaa i Særtryk med 
Titel: Vort Embedsparti. En 
Tidsbetragtning. Kr.a 1883.) 

Vort Embedsparti. En Tidsbe- 
tragtning. (Udkom oprindelig 
under Titel: Dagbog i Nvt 
Tidsskrift. II. 1883. S. 230- 
256.) 

Dagbog. '^EfterRigsretsdommen.] 
(Nvt Tidsskrift. III. 1884. S. 
260-72.) 

Kristendom og Politik. I. II. III. 
(Nvt Tidsskrift. II. 1882. S. 
514-531. III. 1884. S. 62 - 
97 S. 295-330). 

Populære Skrifter over Norges 
Historie ^af O. A. Øverland og 
V. Poulsen]. (Nvt Tidsskrift. 
III. 1884. S. 632-634.) 

Foredrag ved Universitetets Hol- 
bergs-Fest. (Dagbladet 1884. 
No. 426.) 

•Foredrag ved Universitetets 
Holbergfest den 3die Decem- 
ber 1884. (Univ.- og Skole- 
annaler. 3. R. Bd. XXI. Kr.a 
1885. S. 92-120.) 

Holbergsj ubilæet. G. Brandes 
Festskrift. (Nvt Tidsskrift. IV. 
1885. S. 80-96.) 

Alex. Kiellands Digtergage. (Nvt 
Tidsskrift. VI. 1885. S. 327- 
336.) 

Storthings valgene. (Nvt Tids- 
skrift IV. 1885. S. 396—416.) 

Unionsspørgsmaalet. (Nvt Tids- 
skrift. IV. 1885. S. 610-627.) 

Endnu nogle Ord om Presse- 
friheden. (Nyt Tidsskrift. V. 
1886. S. 211—227.) 

Diplomatiske Sagers Behandling. 
Kr.a 1886. 8. 31 S. (O. m.T.: 
« Norsk Fo]kebibliothek». Til- 
læg til «Verdens Gang». Bd. 
16. I.) 

Norges Venstreforenings Resolu- 
tion angaaende de diplomati- 
ske Sagers Behandling. En 
Redegjørelse. Udgivet af Nor- 
ges Venstreforening. Kr.a 1886. 
8. 31 S. 

Dagbog TDen politiske Parti- 
kamp og Højres Samfunds- 
og Livsopfatningi. (Nyt Tids- 
skrift V. 1886. S. 457—487.) 

Unionsspørgsmaalet. (Dagbla- 
det. 1886. No. 52.) 

En Redegjørelse >ng. hans i 
Udsigt stillede Deltagelse i en 
Adresse til Regjeringen om 
Ophævelse af Aktionen mod 
. Hans Jæger, hvortil Bern. af 
Jæger i No. 75 og Svar fra S. 
i Nr. 76j. (Dagbladet 1886. 
No. 71.) 

Foredrag fang. Venstres Pro- 
gramø ved den liberale For- 
enings Aarsfest. (Dagbladet. 

1886. No. 134.) 

Om determinismen og om presse- 
frihedens grænser. (Den fri- 
sindede Studenterforenings 
Foredrag. Kr.a 1886. II. S. 
15-31.) 

•Om Forholdet mellem Religion 
og Moral og om den deter- 
ministiske eller evolutioni- 
stiske Morallære. I. II. (Nyt 
Tidsskrift. V. 1886. S. 781 — 
796. VI. 1887. S. 104-130.) 

Anmeldelse af Mankell: Fålttå- 
get i Norge år 1814)). (Nyt 
Tidsskrift. VI. 1887. S. 341 
-343.) 

Dagbog "^wHamarresolutionen)), 
m. m.j. (Nyt Tidsskrift. VI. 

1887. S. 464-488.) 

Til Abonnenterne. (Nvt Tids- 
skrift, VI. 1887. S. 929-931.) 

An outline of the historv of 
Norway. (Norv^av illustrated. 
I. Bergen 1888. S. 22-32.) 



Outline of the histor>' of Nor- 
way since the union with 
Sweden 1814. (Norwav illu- 
strated. I. Bergen 1888. S. 33 
—39. — Jfr. Bemærkninger i 
Berg. Aftenblad 1888, 8. Juni, 
hvortil Modbemærkninger i 
Bergensp. s. A. No. 134.) 

Den nve Bondepolitik. (Verdens 
Gang 1888. Nr. 21.) 

Mere om den nve Bondepoiitik. 
(Verdens Gang 1888. No. 45.) 

•Fritænkeriet« og det rene Ven- 
stre. "^Mod Christopher Bruun.] 
(Dagbladet. 1888. No. 73.) 

•Anmeldelse af V. Tro ve: «Tho- 
masCarlvle«. (Dagbladet. 1889. 
No. 296.)~ 

The constitution of Norway. 
(Norwav illustrated. II. Ber- 
gen 1889. S. 29-33.) 

•Forord til Oversættelsen i«Bibl. 
f. d. 1 000 Hjem)) (Bd. I. S. 3 
—10) af Buckle's »Civilisatio- 
nens Historie i England )». Fa- 
gerstrand pr. Høvik 1889. 

•Udsigt over den norske Historie. 
D. I-IV. Chr.a 1873-1891. 
8. I. 1873. 2 Bl., 272 S. An- 
den Udgave. 1877. 3 BL, 323 
S. — II. 1877. 400 S. Anden 
Udgave. Chr.a og Kbh. 1893. 
2 Bl.. 400 S. — III. 1887. IV 
S., 350 S., 1 Bl. - IV 1891 
2 BL, 357 S., 1 Bl. 

^Svartale til Bjørnstjerne Bjørn- 
sons Tale for ham ved Festen 
7. Febr. 1892 i Anl. af Afslut- 
ningen af hans «Udsigt over 
den norske Historie» . (Dag- 
bladet. 1892. No. 37, 38. Se for- 
øvrig Halvorsen, Bd. V. S. 43.) 

Forord til Rudolf Peersen: Rent 
Flag! Fagerstrand pr. Høvik 
ri892j. S. 5-6. 

•Forord til O. Skavlan's Henrik 
Wergeland. Kr.a 1892. S. IX 
-XIII. 

Unionsspørgsmaalet (Nvt Tids- 
skrift. N. R. I. 18<)2-93. S. 
50—56.) 

Den norsk-svenske Unions hi- 
storiske Retsgrund. I. IL (Nyt 
Tidsskrift. N. R. I. 1892— 
93. S. 116-123, 225-244). 

Grev Wedel og den norsk-sven- 
ske Union. (Nvl Tidsskrift. 
N. R. I. 1892—93. S. 429— 
446.) 

Unionen og Europa (Et i den 
frisindede Studenterforening 
holdt Foredrag). (Nyt Tids- 
skrift. N. R. I. 1892-93. S. 
539-559.) 

Anmeldelse af Andreas Aubert: 
((Maleren Professor Dahl.)) 
(Nvt Tidsskrift. N. R. I. 1892 
-93. S. 638-641.) 

"Et Foredrag er refereret i Dag- 
bladet 1893 No. 132 holdt i 
Arbeidersamfundet om den 
norsk-svenske Konflikt. Dette 
Referat fremkaldte i Berl. Tid. 
27. Mai s. A. en Artikel af Prof. 
E. Holm: «Et Angreb af den 
norske Professor. Sars paa 
Fredrik VI.s Minde)), som op- 
tryktes i Morgbl. s. A. No. 280 
og derefter kommenteredes i 
s. Bl. No. 235, 246, 247 og 251 ; 
Sars svarte Holm i Dagbladet 
No. 152, hvor han bl. a. er- 
klærede Referatet, som han 
ingen Del havde i, for unøi- 
agtig forsaavidt angik det om- 
handlede Punkt [3: Kielertrak- 
talen en skidden Handel]; dette 
Svar blev med nye Kommen- 
tarer fra Red.s Side optrykt i 
Morgbl. No. 281, 293 og 367; 
jfr. ogsaa Indlæg i ((Politiken)) 
s. \. No. 151 af C. Th. Søren- 
ren, Svar i No. 153 af E. Holm 
og Gjensvar i No. 155 af. S. 

Kongetalen den 4de November 
1893. (Nvt Tidsskrift. N. R. 
II. 1893-94. S. 45-53.) 

•Et og andet om Aasmund Vinje 
i: II. (Nvt Tidsskrift. 1. N. 
R. 1892-93. S. 774-797. II. 
1893-94. S. 201—216.) 

Norsk og svensk Synspunkt. 
[Foredrag i den private libe- 
rale Klub 28de Februar 1894.] 
(Nvt Tidsskrift. N. R. II. 1893 
—94. S. 444—466.) 

I Anledning af de forestaaende 
Stortingsvalg. (Nyt Tidsskrift. 
N. R. II. 1893-94. S. 590- 
607.) 



Forhandlingspolitikkens Udsig- 
ter. (Nyt Tidsskrift. N. R. 
III. 1894-95. S. 1-16.) 

Vor Politik. (Nyt Tidsskrift. N. 
R. III. 1894-95. S. 121-128 
og 190-198.) 

Nogle Reflexioner i Anledning 
af den politiske Krise (F'ebruar 
og Marts 1895.) (Nyt Tids- 
skrift. N. R. III. 1894—95. 
S. 288-304.) 

Kristiania-adressen. (Nvt Tids- 
skrift. N. R. III. 1894-95. 
S. 437-46.) 

Vor unionelle Forsvarspligt. (Nyt 
Tidsskrift. N. R. III. 1894 
-95. S. 552—559.) 

•Til Erindring om Welhaven. 
(Norge. I. 1895. S. 94—115. 
Udg. ved Nordahl Rolfsen. — 
Jfr. ((En Forespørgsel)) af S. 
Thormodsæter i Dagbl. 1895, 
No. 26 i Anl. af en Bemærk- 
ning i dette Stykke om E. 
Sundt, hvortil Svar fra Sars i 
s. Bl. No. 27.) 

The Gase for Norwegian Libe- 
ralism. (TheFortnightly Rc- 
view 1895. II. S. 269— 281. Sam- 
tidig trykt paa Norsk efter 
Forf.s Manuskript i ((Verdens 
Gang.)) 1895. No. 179, 180, 
182, 186 og 188. — Udkom og- 
saa i Særtrj'k: Den norsk- 
svenske Unionsstrid. Kr.al895. 
16 S.) 

•P. A. Munch. (Norge II. 1896. 
S. 1—24. Udg. ved Nordahl 
Rolf sen.) 

Anmeldelse af L. J. Vogt: Dub- 
lin som norsk By. Fra vort 
ældste Kjøbstadsliv. Kr.a 1896. 
(Verdens Gang. 189(). No. 2t)6.) 

Camilla Colletts Dagbøger. (Ver- 
dens Gang. 1897. No. 92.)j 

•Jonas Anton Hielm. Foredrag 
i Den private liberale Klub 
29de April. (Verdens Gang. 
1897. No. 114, 118, 121, 123, 
127, 129, 134, 139 og 145.) Ud- 
kom ogsaa i Særtryk m. T.: 
Jonas Anton Hielms Unions- 
politik. Kr.a [s. a.] 16 S. 

Efter 1814 rtil Det overordent- 
lige Storting i 1836]. ^Referat 

af Foredrag, holdt i Arbeider- 
akademiet fra 18. Jan. 1897 til 
98.] (Xorskc Intelligenssedler 
1897. No. 17, 25, 31, 38, 39, 
45, 46, 52; 53, 54, 59, 60. Søn- 
dagsno. Side 151, la"), 183, 198. 
— 1898. Søndagsno. Side 57, 
72, 89, 106, 123, 140, 14«, 170, 
180. 204, 217, 235, 249, 283, 299, 
324.) Udkom ogsaa i Bogform 
med Titel: Norske Intelligens- 
sedlers Referat af Professor J. 
E. Sars's Forelæsninger over 
Norges Historie efter 1814. 
Gratisbilag til Norske Intelli- 
genssedler. T.hr.a 1898] 8. 118 S. 

Karl Johan og Stortinget i 1821. 
(Dagbladet 1897. No. 258, 261, 
262, 266, 268, 270, 272, 274, 275, 
277.) Imødegaaelse af Pro- 
fessor Y. Nielsens Kritik over 
forannævnte Forelæsninger for 
Arbeiderakademiet, offentlig- 
gjort i Brochuren: Carl Jo- 
han, som han virkelig var, 
og som han skildres af Hr. 
Professor J. E. Sars. Fore- 
drag, holdt i Chr.a Arbeider- 
samfunds store Sal, efterat 
Hr. Sars havde afsluttet sine 
Forelæsninger ved Arbeider- 
akademiet over Carl Johans 
Tid, 5te April 1897. (Chr.a 
1897.) — Se desuden Aftenp. 
1897 No. 133 af Y. Nielsen, 
hvortil Svar fra Sars i No. 139, 
og s. Bl. No. 140 af Y. N. og N. 
Intell. 24. Febr. 1897. 

•Kristian Frederik og Kar! Jo- 
han. To Foredrag. (Samti- 

frden. VIII. 1897. S. 212- 224, 

^ 289-302.) 

Foredrag. Olafskvælden 1897. 
(Dagbladet. 1897. No. 219.) 

[Om Valget af Ministerchef i det 
nye Ministerium.] Dat. 16de 
Decbr. (Verdens Gang. 1897. 
No. 305.) 

Hvem? jfr. Verdens Gang 1897. 
No. 314. Til den ærede Ind- 

' .sender. (Dagbladet. 1898. No. 

1.) 
Ringeren. Redigeret af Sigurd 
Ibsen under Medvirkning af 
Bjornstjerne Bjornson og J. 



E. Sars. Aarg. 1—2. 1898-99. 
Kr.a 4. 

•Johan Sverdrup. (Ringeren. 
Aarg. I. 1898. No. 1. S. 4—9.) 

Om norsk national Kultur, sam- 
menlignet med dansk. (Rin- 
geren. I. 1898. No. 6. S. 5—8. 
No. 7. S. 5 — 8. 

De norske og de dansk-norske. 
(Ringeren. I. 1898. No. 20. S. 
7-11. No. 21. S. 11-12.) 

Unionsopløsning og nationalt 
Kongedømme. (Ringeren. I. 
1898. No. 49. S. 8-9. No. 50. 
S. 6—9. Udkom ogsaa i Sær- 
trvk m. s. Titel. Kr.a 1899. 
18*^ S.) 

*0m Henrik Wergelands histo- 
riske Syn og Forfatterskab. 
Indledning til H. Wergelands 
« NorgesKonstitutionshistorie» 
i «Skrifter i Udvalg«. Kr.a 

1898. S. 7-29. 

Den nve Platform. (Dagbladet. 

1898.*^ No. 337.) 
•Bidrag til en Karakteristik af 

A. O. Vinje. (Folkevennen. 

1899. S. 193—229.) 

Nvskandinavisme. (Ringeren. II. 
'1899. No. 40. S. 471-473.) 

•Wergeland og Welhaven. (Norge 
i det nittende Aarhundrede. 
Bd. 1. Kr.a 1900. S. 291-303.) 

•A. O. Vinje. (Norge i det nit- 
tende Aarhundrede. Bd. I. Kr.a 

1900. S. 321-324.) 

Norsk Folkekarakter. (Sammen 
med Moltke Moe i « Norge i 
det nittende Aarhundrede«. 
Bd. I. Kr.a 1900. S. 431—436^ 

•En Betragtning ved Aarhundred- 
Skiftet. (Verdens Gang. 1900. 
No. 337.) 

Vore nationale Forholde og 
Fremtidsudsigter ved Aarhun- 
dredskiftet. (Samtiden. XII. 

1901. S. 100—118.) 

•Bjørnsons Plads i Norges poli- 
tiske Historie. Forord til 
Bjørnstjerne Bjørnsons: «Ud- 
valgte Artikler og Taler». Kbh. 

1902. S. 1-30. 

•Kong Sverre. (Verdens Gang. 
1902. Nq. 69.) 

